
Galiausiai atsibudau. Užlietas auksinės ryto šviesos, kuri plū- 
do į Zebrės kambarį, mintyse atgaminau sapnus, bet po kurio lai- 
ko nustūmiau juos į sąmonės užkaborį ir apžiūrėjau sužeistą ko- 
Ją. | 

Per naktį gydytojas atliko stulbinantį darbą pasinaudojęs to- 
kiu pažangiu medicinos mokslu, apie kokį žmonės iš Skajaus 
Persvaros galėjo tiktai svajoti. Žaizdą dengė balzganas ataugin- 
tos odos lopinys, įgavęs žvaigždės formą. Jaučiausi sveikas fiziš- 
kai, bet ne psichologiškai: mano smegenys atsisakė susitaikyti 
su tuo, kad koja vėl gebės vykdyti jai skirtas funkcijas. Pakilau 
nuo kušetės ir atsargiai, nerangiai žingsniuodamas nusigavau iki 
artimiausio lango. Kol laviravau per nelygias pakopines grindis, 
baldai paslaugiai traukėsi man iš kelio. 

Dienos, tiksliau, to paros meto, kuris Bedugnėje atstojo die- 
ną, šviesoje, gigantiška properša, Žiojinti miesto viduryje, atrodė 
dar arčiau. Vien į ją pažvelgus, apsvaigdavo galva. Nesunku įsi- 
vaizduoti, kaip toji ertmė viliojo kolonistus, atvykusius į Geltak- 
menį robotų įsčiose arba pirmaisiais, vėliau sukurtais, nepatva- 
riais žvaigždėlaiviais. Kai susiklostydavo palankios sąlygos, šil- 
tos atmosferos tumulai, virstantys iš prarajos, buvo matomi netgi 
iš kosmoso. 

Nežinau, kaip jie nusigavo į čionykščius kraštus, - visurei- 
giais ar kateriais, perskrodusiais debesų sluoksnius, - bet pirma- 
sis žvilgsnis į bedugnę turėjo atimti žadą. Prieš tūkstančius amžių 
kažkas sužeidė planetą, ir milžiniška atvira žaizda nesugijo net iki 
mūsų laikų. Sklido gandai, esą trapiuose, nuo aukšto slėgio ap- 
saugančiuose, skafandruose pasislėpę narsuoliai nusileido į gel- 
mes ir ten aptiko lobius, kurių užtektų, norint įkurti imperijas. Jei 
ir taip, jie turtais nesišvaistė. Tačiau tokios smulkmenos neatbai- 
dė kitų nuotykių ieškotojų bei avantiūristų. Pastarųjų gyvenvie- 
tė po truputį ėmė panėšėti į tai, kas vėliau tapo šiuo miestu. 

Visuotinai pripažinta teorija, aiškinanti pragarmės atsiradi- 
mą, neegzistavo, nors aplinkinė kaldera, kuri saugojo Bedugnės 
miestą nuo vėtrų, galingų potvynių ar atslenkančių metano-amo- 
niako ledynų, užuominomis bylojo apie katastrofą, įvykusią tokio- 
je netolimoje praeityje, - žinoma, skaičiuojant, pagal geologinių 
procesų trukmę, - kad jos padarinių neišnaikino nei dūlėjimas, 

nei tektoniniai pokyčiai. Geltakmenis turbūt praskriejo visai šalia 
kaimynės, dujų milžinės, išspjovusios savo energijos srautus tie- 
siai į planetos šerdį. O praraja įkūnijo angą, pro kurią toji ener- 
gija pamažu sruvo atgal į kosmosą. Tačiau ertmę pirmiausia tu- 
rėjo kažkas išrausti. Vienos teorijos teigė, neva į plutą įsirėžė 
miniatiūrinės juodosios skylės arba kvarkų dalelės, bet niekas 
nežinojo, kas iš tiesų atsitiko. Netrūko ir gandų bei pramanų: pa- 
vyzdžiui, apie nežemiškas būtybes, įsikasusias po pluta, arba įro- 
dymus, liudijančius apie dirbtinę bedugnės prigimtį. Galbūt mums 
svetimi, protingi padarai atsibeldė į Geltakmenį dėl tos pačios 
priežasties kaip ir žmonės? Gal jie panūdo iš kiaurymės išsiurbti 
energiją ir chemines medžiagas? Pro langą aiškiai mačiau čiup- 
tuvų pavidalo vamzdžius, kurie nuo miesto nutįso į garuojančią 
ryklę nelyginant godūs pirštai. 

- Neapsimesk, kad panorama nepadarė tau įspūdžio, - tarė 
Zebrė. - Dėl šio vaizdo kai kurie Žmonės pasiryžę žudyti. Jei at- 
virai, aš turėjau pažįstamų, kurie žudė. 

- Tai manęs nestebina. 

Moteris įėjo į kambarį be jokio garso. Iš pirmo žvilgsnio, ji 
atrodė nuoga, bet geriau įsižiūrėjęs, supratau, kad Zebrę dengė 
perregima, tarytum iš dūmų pasiūta suknelė. 

Rankose ji laikė išskalbtus ir tvarkingai sulankstytus vienuo- 
lių drabužius. | 

Dabar pastebėjau, jog namų šeimininkė nepaprastai liesutė. 
Po melsvai pilka suknelės plėvele odą vagojo juodi dryžiai, at- 
kartojantys jos išlinkius, užtamsinę genitalijų sritį. Juostos vienu 
metu prislopino ir paryškino kūno vingius, todėl Zebrės išorė, ro- 
dės, kisdavo sulig kiekvienu žingsniu. Į standžią kasą surišti plau- 
kai siekė strėnas. Ji judėjo lyg baleto šokėja: smulkutės, kanopas 
primenančios pėdos veikiau bandė prilipdyti moterį prie grindų 
nei išlaikyti kūno svorį. Akivaizdu, kad nutarusi įsitraukti į Žaidi- 
mą, ji greitai taptų įgudusia medžiotoja. Juk mane aptiko, nors vi- 
so labo tenorėjo sugadinti priešams pramogą. 

- Planetoje, iš kurios esu kilęs, - atsiliepiau, - tavo išvaizda 
atrodytų provokuojanti. 

- Na, čia ne Skajaus Persvara. - Ji padėjo apdarus ant kuše- 
tės. - Ir netgi ne Geltakmenis. Skliaute daugiau ar mažiau elgia- 
mės, kaip užsigeidžiame. - Zebrė paglostė delnais savo klubus. 

- Atleisk dėl nemandagaus klausimo, bet... ar tu tokia gimei? 

- Nieko panašaus. Aš ne visada buvau moteris - nori tikėk, 
nori ne - ir abejoju, ar ja liksiu visą gyvenimą. Anksčiau mane 
vadino ne Zebre. Kam magėtų iki mirties vargti su vienu kūnu ir 
tapatybe? 

- Nežinau, - rinkdamas žodžius atsakiau. - Skajaus Persva- 
roje dauguma Žmonių neturi jokios galimybės save modifikuoti. 

- Tikriausiai todėl, kad visą laiką paaukoja naikindami vieni 
kitus. 

- Tu pernelyg supaprastinai mūsų istoriją, bet nuo tiesos ne- 
nutolai. Beje, ką iš viso esi girdėjusi apie mano planetą? - nuo 
tada, kai moteris išdygo kambaryje, ne pirmą kartą prisiminiau 
gąsdinantį sapną apie stovyklą džiunglėse. Mintyse teberegėjau, 
kaip į mane žvelgė Gita. Kahuelos žmona ir Zebrė tarpusavyje 
nedaug ką turėjo bendra, tačiau, apsnūdusiomis akimis spokso- 
damas į naująją pažįstamą, jos išorėje lengvai įžiūrėjau kai ku- 
riuos Gitos bruožus: liauną sudėjimą, iškilius skruostikaulius, tam- 
sius plaukus. Zebrė buvo savaip graži, tačiau keistesnė už visus 
kitus padarus, ne vien žmones, su kuriais man teko tūnoti viena- 
me kambaryje. 

- Pakankamai, - atsakė ji. - Tarp mūsų nestinga tokių, kurie 
iškrypėliškai domisi tavo namais. Jie mus ir žavi, ir gąsdina. 

Galva kryptelėjau į sienoje užstrigusius žmones, kuriuos va- 
kar palaikiau meno kūriniu. 

- Šitų likimas man kelia didesnį siaubą. 

- Taip, žinoma. Kraupiausi laikai jau praėjo. Dabar gyve- 
nantys nepatyrė skaudžiausių maro smūgių. - Zebrės artumas 
mane pirmą sykį sujaudino. - Palyginti su maru, karas - itin keis- 
tas ir svetimas dalykas. Juk mes buvome priversti grumtis su sa- 
vo miestu ir kūnais. 

Suėmiau jos ranką, priglaudžiau prie krūtinės. 

- Kas tu esi, Zebre? Ir kodėl nori man padėti? 

- Argi mes to neaptarėme vakar? 

- Taip, bet... - jaučiau, jog mano balse skamba abejonė. - 
Jie mane vis dar persekioja, ar ne? Medžioklė neužsibaigė vien 
todėl, kad persikėliau į Skliautą. 

- Kol liksi čia, tau niekas negrės. Mano kambariai ekranuoti, 
todėl jiems nepavyks atsekti tavo implanto. Be to, Žaidimas nie- 

kada nevyksta Skliaute. Dalyviai nė kiek netrokšta atkreipti į sa- 
ve aplinkinių dėmesį. 

- Turėsiu čia lindėti iki gyvenimo pabaigos? 

- Ne, Taneri. Tik porą dienų, kol nuslops šurmulys. - Ji iš- 
traukė ranką, kurią laikiau, ir paglosčiusi mano galvos šoną ap- 
tiko implanto gumbelį. - Veiverlio įkištas siųstuvas nustos veikti 
po penkiasdešimt dviejų valandų. Štai kaip jie žaidžia. 

- Po penkiasdešimt dviejų valandų? Tai viena iš Veiverlio 
minėtų taisyklių? 

Zebrė sulinksėjo. 

- Žaidimo dalyviai, be abejo, išmėgino įvairiausias trukmes. 

Tiek laiko sėdėti vienoje vietoje paprasčiausiai negalėjau. 
Raiviko pėdsakai ir taip gana ataušę. Jei delsiu dar dvi dienas, 
jis galutinai pranyks iš akiračio. 

- Kam išvis reikalingas tas Žaidimas? - paklausiau mintyse 
spėliodamas, ar jos ir Chuano - vaikio, kurio rikša važinėjau - at- 
sakymai sutaps. 

- Skliauto gyventojams nuobodu, - atsakė Zebrė. - Daugu- 
ma iš čionykščių yra pomirtingieji. Netgi dabar, net ir maro su- 
terštoje aplinkoje, mirtis mūsų beveik nejaudina. Na, per septy- 
nerius metus giltinė šiek tiek priartėjo, bet negąsdina mūsų taip 
kaip įprastų mirtingųjų. Tas tylus kuždesys, raginantis nedelsiant 
kažko griebtis, nes rytoj gali būti per vėlu... mes jo tiesiog negir- 
dime. Per du šimtus metų Geltakmenio visuomenė beveik nepa- 
sikeitė. Kam kurti rytdienos šedevrą, gal po penkiasdešimties 
metų sumąstysi ką nors geresnio? 

- Suprantu. Bent jau iš dalies. Visgi dabar padėtis kiek kito- 
kia. Argi maras vėl nepavertė jūsų mirtingaisiais? Aš maniau, 
kad jis sugadino terapines jūsų priemones, išvedė iš rikiuotės 
ląstelines mašinas. 

- Teisingai. Medi-mašinoms liepėme susinaikinti, pavirsti 
dulkėmis, antraip jos būtų mus nudaigojusios. Tuo neapsiribojo- 
me. Genetinių technologijų irgi teko atsisakyti, kadangi jos rėmėsi 
medi-mašinomis, kurios prisidėdavo prie DNR korekcijų. Dėl to 
problemų neturėjo tik žmonės, iš tėvų paveldėję kraštutinio i1lga- 
amžiškumo genus, bet jų tėra mažuma. 

- Kiek pastebėjau, nemirtingumo atsisakė ne visi. 

- Taip, ne visi... - ji trumpam nutilo, tarsi mėgindama suri- 


kiuoti mintis. - Hermetikai savo 6rganizmuose išsaugojo maši- 
nas, kurios nenuilstamai šalina ląstelėms daromą žalą. Užtat jie 
negali laisvai klajoti po miestą. Išlipę iš neštuvų, tie Žmonės pri- 
valo tūnoti patalpose, išvalytose nuo maro sporų. Net ir tuomet 
jie neišvengia rizikos. 

Nudelbiau Zebrę vertinančiu žvilgsniu. 

- Tu ne hermetikė. Vadinasi, nesi ir nemirtinga? 

- Ne, Taneri... viskas ne taip paprasta. 

- Gal paaiškintum? 

- Po maro kai kas iš mūsų atrado naujoviškus metodus, kurie 
suteikė galimybę išlaikyti medi-mašinas - bent jau didžiumą - ir be 
jokių suvaržymų klaidžioti po miestą. Aš kalbu apie tam tikrus vais- 
tus... įvairialypio poveikio narkotiką. Niekas nenutuokia, kaip jis ga- 
minamas, bet atitinkamos dozės apsaugo medi-mašinas nuo maro ir 
gerokai susilpnina šio sporas, kurios patenka į mūsų kūnus. 

- Tie narkotikai... kokie jie? 

- Netikiu, jog tau knieti analizuoti jų savybes. 

- Tarkim, mane irgi sudomino nemirtingumas. 

- Tikrai? 

- Hipotetiškai. 

- Taip ir maniau, - giliamintiškai linktelėjo Zebrė. - Tavo pla- 
netoje nemirtingumas prilygsta beprasmiškai prabangai, ar ne? 

- Tiems, kurie kilo ne iš mumijų. 

- Mumijų? 

- Taip vadinome “Santjago" keleivius, kuriuos gabenome su- 
šaldytus. Jie buvo nemirtingi. Priešingai negu įgulos nariai. 

- Vadinome... gabenome? Kalbi taip, lyg būtum skridęs kar- 
tu. 

- Netyčia leptelėjau. Esmė ta, kad siekti nemirtingumo ne- 
verta, jei per artimiausią dešimtmetį tave gali nušauti ar su- 
sprogdinti. Be to, ultrų užsikeltos kainos - ne mūsų kišenei. 

- Ar tu, Taneri Mirabelai, pats norėtum tapti nemirtingas? - 
staiga ji mane pabučiavo ir atšlijusi įsispigino į akis, panašiai kaip 
Gita iš sapno. - Aš ketinu su tavimi pasimylėti, Taneri. Jautiesi 
pritrenktas? Tau nederėtų stebėtis. Esi patrauklus vyras ir ki- 
toks nei aplinkiniai. Nesiveli į mūsų žaidimus - netgi jų nesupran- 
ti, - nors nujaučiu, kad būtum puikus lošėjas, jei tiktai užsimany- 
tum. Nė nežinau, ką apie tave galvoti. 


- Aš susidūriau su tokia pačia problema, - atsakiau. - Mano 
praeitis skendi migloje. 

- Graži frazė, bet neoriginali. 

- Atleisk. 

- Bet tai tiesa, ar ne? Veiverlis pasakojo, jog tave skenuoda- 
mas neaptiko jokių ryškesnių prisiminimų. Minėjo, esą tuo mo- 
mentu jautėsi, lyg bandytų sulipdyti dužusią vazą. Ne, sakė kitaip 
- lyg bandytų sulipdyti kokių trijų vazų šukes, bet nežinotų, kuriai 
iš trijulės kuri dužena priklausė. 

- Viskuo kalta atitirpimo amnezija, - paaiškinau. 

- Gal ir taip. Pasak Veiverlio, tavo galvoje - tikra netvar- 
ka, kuri negali būti vien dėl amnezijos... Tiek to, pakeiskime 
temą. | | 

- Sutinku. Bet tu dar nepaporinai apie narkotikus. 

- Kodėl jie tave taip domina? 

- Nes man regis, jau esu su jais susidūręs. Tu šneki apie Iš- 
svajotą Eliksyrą, teisingai? Tavo sesuo prarado gyvybę, nes ty- 
rinėjo, iš kur jis atsirado? 

Zebrė atsiliepė ne iš karto. 

- Tas apsiaustas... jis ne tavo? 

- Ne. Įsigijau iš vieno geradario. Kaip jis su tuo susijęs? 

"- Aš galvojau, jog mėgini iškrėsti man šunybę. Bet tu tikrai 
nieko nežinai apie Išsvajotą Eliksyrą? 

- Apie jį išgirdau vos prieš porą dienų. 

- Tuomet tau vertėtų sužinoti dar kai ką. Vakar jo lašelį tau 
suleidau. | 

- Ką? 

- Visai nedaug. Man derėjo tavęs atsiklausti, tačiau tu buvai 
sužeistas ir pavargęs. Užtikrinu, aš niekuo nerizikavau. - Zebrė 
parodė man vestuvių ginklą, užtaisytą pilna ampule. - Narkotikas 
ne tik apsaugo tuos, kurie turi medi-mašinas, bet ir pasižymi gy- 
domosiomis savybėmis. Todėl jų ir suleidau. Man reikės daugiau 
dozių. 

- Jas gauti lengva? 

Dryžuotoji pakėlė lūpų kampučius ir krestelėjo galva. 

- Ne taip kaip anksčiau. Nebent palaikai tiesioginį ryšį su 
Gideonu. 

- Su kuo? 

- Su vietinių nusikaltėlių valdovu. Niekas nežino, nei kaip jis 
atrodo, nei kur gyvena. Aišku viena: Gideonas vienintelis visame 
mieste platina Išsvajotą Eliksyrą, ir jo pavaldiniai labai rimtai žiū- 
ri į savo darbą. 

- Bet dabar jie apribojo tiekimą? Kai visi prie narkotiko 
įprato? Gal man pasišnekėti su tuo Gideonu? 

- Verčiau nesikišk, Taneri. Gideono erzinti nepatartina. 

- Kalbi iš savo patirties? 

- Taip. - Zebrė žengė prie lango ir delnu perbraukė stiklą. - 
Berods, apie Marvą jau pasakojau. Apie savo seserį, kuri dievi- 
no šitą panoramą. - Linktelėjau prisiminęs, ką naujoji mano pa- 
žįstama šnekėjo vakar. - Ir sakiau, kad ji negyva. Deja, vargšė 
užkabino Gideono Žmones. 

- Jie ir sudorojo tavo seserį? 

- Nesu garantuota, bet taip manau. Marva neabejojo, kad jie 
specialiai mus dusina ir slepia materiją, kurios miestui labiausiai 
reikia. Išsvajotas Eliksyras - velniškai pavojingas, Taneri. Šito 
narkotiko nuolat trūksta, ir daugumai iš mūsų jis tapo vertingiau- 
siu dalyku, kokį tik įmanoma įsivaizduoti. Dėl jo ne Šiaip žudo- 
ma... dėl jo gali įsisiautėti karai. 

- Ji norėjo įtikinti Gideoną, kad šis padidintų tiekimą? 

- Mano sesuo nebuvo naivuolė. Veikiau pragmatikė. Ji žino- 
j0, jog Gideonas nesileis lengvai įkalbamas. Sužinojusi, iš ko ir 
kaip gaminama toji medžiaga, Marva galėjo perduoti informaciją 
kitiems Žmonėms ir suteikti progą patiems sintetinti narkotiką. 
Arba bent sunaikinti monopoliją. 

- Žavesį keliančios pastangos. Ji turėjo žinoti, kad veliasi į 
mirtinus pavojus. 

- Taip, žinojo, bet paieškų nutraukti neketino. - Po trumpos 
pauzės Zebrė pridūrė. - Buvau jai prižadėjusi, kad jeigu kas nors 
atsitiks... 

- Tu pratęsi jos darbą? 

- Kažką panašaus. 

- Gal dar ne vėlu. Kai čia viskas susitvarkys... - paliečiau 
savo galvą, - galbūt pagelbėsiu tau surasti Gideoną. | 

- Kam tau veltis į mano reikalus? 

- Tu man padėjai, Zebre. Mielai tau atsidėkočiau. - Dar ir 
todėl, kad Marva priminė mane, dingtelėjo į galvą. Nebūčiau nu- 

stebęs, jeigu iki tikslo jai trūko visai nedaug. Norintiems pagerbti 
narsuolę - tarp jų mačiau ir save - reikėjo užbaigti jos darbą. 
Griebtis šios užduoties skatino dar vienas faktorius. Mąstydamas 
apie Gideoną, kai ką atsiminiau - į vorą panašią būtybę, kuri tū- 
nojo tamsiame absoliučios valdžios voratinklyje ir įsivaizdavo 
esanti nepažeidžiama. Vėl pagalvojau apie Kahuelą ir mintis, per 
miegą atklydusias į sąmonę. - Ar keistus mano sapnus pakurs- 
tė tavo narkotikas? 

- Kartais taip nutinka. Ypač, kai susileidi pirmąją dozę. Me- 
džiaga sunkiasi į smegenis ir paveikia neuronines jungtis. Štai ko- 
dėl ji praminta Išsvajotu Eliksyru. Bet tai dar ne viskas. 

- Dabar esu nemirtingas? 

 Zebrė leido dūmų spalvos suknelei nuslysti nuo pečių. Aš 
prisitraukiau moterį artyn, žvelgdamas jai į veidą. 

- Šiandieną taip. 


Pakirdau anksčiau už Zebrę, apsirengiau išskalbtais vienuo- 
lių drabužiais ir tyliai pasidairiau po kambarius, kol radau, ko ieš- 
kojau. Mano ranka pakibo virš masyvaus ginklo, kurį mačiau sa- 
vo gelbėtojos glėbyje. Nūnai jis gulėjo numestas prieškambaryje 
kaip vaikštinėjimui skirta lazdelė. Plazminis šautuvas itin pra- 
verstų Skajaus Persvaroje, bet naudotis juo mieste būtų kone 
šlykštu. Tiesą sakant, kaip ir mirti. 

Pakėliau ginklą. Man dar neteko laikyti rankose tokio žais- 
liuko, tačiau valdymo įtaisus aptikau instinktyviai. Ekranėliuose 
išvydau pažįstamus rodmenis: Apžiūrinėdamas įmantrų šautuvą 
nusprendžiau, kad apkrėstas maro sporomis jis veikiai sugestų. 
Tačiau tai nereiškė, jog turėčiau palikti ginklą, kuris mažne viliojo 
jį nugvelbti, ramybėje. 

- Kaip neapdairu, Zebfe, - sumurmėjau. - Labai neapdairu. 

Prisiminiau vakarykštę dieną. Labiau už viską dryžuotajai 
rūpėjo pasirūpinti mano žaizda. Nieko keisto, kad ji užmiršo šau- 
tuvą, kurį nušveitė prie durų. Visgi toks elgesys buvo aplaidus. 
Tylutėliai nuleidau jį ant grindų. 

Kai grįžau į kambarį, Zebrė tebemiegojo. Judėjau atsargiai, 
nes nenorėjau, kad šiugždantys, iš kelio sprunkantys baldai ją pri- 
žadintų. Susiradau apsiaustą ir išnaršiau jo kišenes. 

Pinigai - daugybė kupiūrų. 

Ir pakrauti plazminio šautuvo elementai. Banknotus ir užtai- 
sus sukišau į apdaro, kurį pasisavinau iš Vadimo ir kuris taip su- 
domino Zebrę, kišenes, paskui sudvejojau svarstydamas, ar rei- 
kėtų palikti raštelį. Galop susiieškojau šratinuką bei popieriaus 
skiautę - po maro į madą akivaizdžiai grįžo senoviškos rašymo 
priemonės - ir brūkštelėjau keletą žodžių. Paaiškinau, jog esu 
dėkingas už viską, ką ji dėl manęs padarė, bet aš ne toks žmo- 
gus, kuris galėtų laukti dvi dienas žinodamas, kad jį medžioja, 
nors Zebrė ir suteikė ganėtinai saugų prieglobstį. 

Prieš išeidamas pasiėmiau plazminį ginklą. 

Kabelinė mašina stovėjo nišoje, šalia Zebrei priklausančio 
kambarių komplekso. Vėlgi naujoji mano bičiulė elgėsi skubotai: 
automobilis buvo įjungtas, prietaisų skydelis žvilgėjo ir laukė in- 
strukcijų. 

Aš stebėjau, kaip ji darbuojasi su svirtimis, ir supratau, jog 
mašina veikia pusiau automatiniu režimu. Vairuotojui nereikėjo 
rinktis kabelių, užteko tik naudotis vairalazde ir droselinėmis ran- 
kenėlėmis - šios priemonės padėdavo nustatyti kryptį ir greitį. 
Likusią darbo dalį atlikdavo vidiniai automobilio procesoriai, ku- 
rie ir nuspręsdavo, į kokius lynus derėtų įsikibti, vykstant atitin- 
kama linkme. Jeigu vairuotojas mėgindavo pasukti į Skliauto te- 
ritoriją, visiškai neišraizgytą kabeliais, mašina atsisakydavo vyk- 
dyti paliepimą arba nulėkdavo aplinkiniu keliu. 

Regis, tokios transporto priemonės valdymas reikalavo dau- 
giau įgūdžių negu galvojau, nes skrydžio pradžia manęs vos nesu- 
pykino. Jaučiausi, lyg atsidūręs škvalo talžomoje valtelėje. Laimei, 
kažkaip sugebėjau nukreipti automobilį pirmyn ir leistis pro Skliau- 
to pinučius, nors neįsivaizdavau, kur traukiu. Mintyse turėjau ga- 
na konkretų tikslą, tačiau naktiniai nuotykiai išdildė mano krypties 
pojūtį. Nė nenumaniau, kur įrengti Zebrės apartamentai; težino- 
jau, kad jie netoli bedugnės. Dabar bent jau buvo šviesu. Ryto 
saulei kylant palei Uodų Tinklo šoną, įžiūrėjau miesto tolybes, ir iš 
keistų kampų bei profilių pamažu atpažinau deformuotus, vakar 
matytus pastatus. Vienas dangoraižis šiurpiai priminė Žmogaus 
delną, kurio pirštai, nutįsę į dangų, veikiai susivijo su gretimų 
struktūrų ūseliais. Šiek tiek atokiau nuo jo dunksantis statinys pa- 
nėšėjo į ąžuolą. O kiti, išsilieję į sprogusių burbulų putą, atrodė 
kaip žmogaus, kurį palaužė siaubinga infekcija, veidas. 

Nuvairavau automobilį žemiau, į tuščią teritoriją, skiriančią 
Mulčią nuo Skliauto - pastarasis iškilo virš manęs tarsi suraižy- 
tas debesų sluoksnis. Nūnai skrydis kėlė dar didesnį šleikštulį, 
nes aplinkui gerokai sumažėjo kabelių, ir mašina turėjo įveikti ne- 
menkus atstumus čiuoždama viena vienintele gija. 

Zebrė, be abejo, jau rado mano raštelį. Kelių sekundžių pa- 
kaks, kad moteris susivoktų praradusi ginklą, pinigų pluoštą ir 
transporto priemonę. Ką gi ji darys? Jei Žaidimas išties paplitęs 
Skliauto visuomenėje, tuomet vargu ar dryžuotoji su savo sąjun- 
gininkais kam nors praneš apie vagystę. Zebrė būtų priversta 
aiškintis, ką ji veikė medžioklės zonoje, kaip su šiuo reikalu susi- 
jęs Veiverlis, ir galų gale į dienos šviesą iškiltų jų užmačios pa- 
kenkti Žaidimui. 

Apačioje atsivėrė Mulčias - vingiuoti, persipynę keliai, ap- 
semtos teritorijos, pirmuosius dangoraižių aukštus aplipusios lan- 
dynės. Nuo laužų į viršų plūdo dūmai, iš lūšnų sklido šviesa. Lau- 
ke netgi įžvelgiau žmones, rikšas ir gyvūnus. Atidaręs salono du- 
reles, neabejotinai būčiau užuodęs, ką vietiniai virė arba kepė. 

Mašina sudrebėjo ir ėmė kristi. 

Tokių erzinančių momentų neišvengiau ir anksčiau, bet š Šis 
tęsėsi pernelyg ilgai. Maža to, kabinoje įniko spiegti pavojaus 
signalas. Staiga automobilis vėl sugrįžo į įprastą judėjimo ritmą, 
visgi jį purtantis drebulys ir padidėjęs tempas kėlė man nerimą. 
Kas atsitiko? Nutrūko kabelis ar mašina tiesiog trumpam nuo jo 
atsikabino ir dabar, nėrusi žemyn, ieškojo kito lyno, į kurį galėtų 
įsikibti? 

Įbedžiau akis į prietaisų skydą i ir ekrane išvydau automobilio 
diagramą - ties pažeista vieta mirgėjo raudonas kvadratėlis. 

Pranyko vienas iš trijų stipinų. 


22 

Kažkas mane puolė. 

Leidęs mašinai pačiai ieškoti būdų, kaip saugiai ir greitai nu- 
sileisti, stvėriau plazminį Zebrės šautuvą, įsirėžiau, kad nepraras- 
čiau pusiausvyros šitoje švytuoklėje (spigus signalizacijos Žvie- 
gimas susikaupti nepadėjo), tada persikrausčiau į galinį salono 
sektorių, už keleivio sėdynės, ant kurios vakar tysojau. Priklu- 
pau ant grindų ir atšoviau dureles. Šios pakilo aukštyn nelygi- 

nant kiro sparnas. Išsitiesęs į priešingą pusę, pravėriau kitas du- 
ris ir kyštelėjau galvą į vėjo srautą. Nuo žemės mane teskyrė ke- 
letas šimtų metrų. Surizikavau atsisukti į stogą. Vietoj teleskopi- 
nio stipino, kurį akivaizdžiai nušniojo spindulinis ginklas, išvydau 
tiktai apdegusį strampą. 

Pažiūrėjau atgal. Mane persekiojo dvi kabelinės mašinos, 
lekiančios už poros šimtų metrų ir tokiu pat atstumu nutolusios į 
viršų. Iš artimesnės išnirusi juoda figūra spaudė prie peties kaž- 
kokį objektą, iš kurio, man bežvelgiant, tvykstelėjo neapsakomai 
ryškus švytėjimas. Palei mane šovė rožinis jonizuoto oro spjūvis; 
ozono tvaikas užgulė šnerves anksčiau nei ausis pasiekė suyran- 
čio vakuuminio tunelio, kurį išrausė spindulinis šautuvas, griaus- 
mas. 
Įsispiginau apačion. Prie žemės priartėjau dar per šimtą 
metrų, bet šokti iš tokio aukščio man vis vien nesinorėjo. Įdomu, 
pagalvojau, kaip mašinai seksis nutūpti? 

Tvirtai suėmiau Zebrės ginklą, mintyse melsdamasis, kad jis 
nebūtų užprogramuotas atpažinti savininko. Jei ir buvo, šią funk- 
ciją ji atjungė. Užfiksavęs, jog priglaudžiau šautuvą prie peties, 
taikiklis pasiruošė pritaikyti tinklaininės projekcijos sistemą prie 
mano akies. Atgijus giroskopams ir akumuliatoriams, ginklas su- 
virpėjo. Rodės, tarytum jį perliejo stebuklinga energija. Atsargi- 
niai elementai nusvarino mano kišenes lyg švino balastas. Lau- 
kiau, kol nusitaikymo sistema prisiderins prie mano vyzdžio. Aki- 
mirkai ji tarsi sutriko, nes buvo sureguliuota taip, kad žaibiškai 
reaguotų į keistai juodas, arkliškas Zebrės akis. Grafiniai vaizdai 
užsižiebdavo, paryškėdavo ir vėl nugrimzdavo į beprasmiškų sim- 
bolių liūną. | 

Pro šalį blykstelėjo dar vienas rožinis dryžis, paskui trečias, 
kabelinės mašinos korpuse išvagojęs sidabrinį rėžį. Kabiną be- 
matant užplūdo įkaitusio metalo ir plastiko smarvė. 

- Šūdgalviai, - nusikeikiau. Tinklaininė projekcijos sistema 
neveikė, tačiau persekiotojai neskriejo ties horizontu, o man pa- 
čiam nereikėjo demonstruoti šimtaprocentinio tikslumo. Aš teno- 
rėjau nutėkšti išperas iš dangaus, o jeigu man lemta pridaryti 
daugiau nei įprastų šalutinių nuostolių... ką gi, tebūnie. 

Nuspaudžiau gaiduką ir pajutau, kaip po atatrankos į petį 
niuktelėjo šautuvo buožė. 

Spindulys perskrodė orą, pro pat artimesnę mašiną. Puiku- 
mėlis. Aš ir nesiekiau pataikyti į tikslą pirmuoju šūviu. Privertęs 
juos atsišaudyti, nėriau atgal į saloną. Dabar priešininkai turėjo 
išplėsti ugnies zoną ir apsispręsti, kas jiems labiau knieti - nupilti 
mane ar galutinai sugadinti automobilį. Vėl išlindau laukan, vie- 
nu elegantišku, automatišku judesiu įrėmiau ginklą į petį. Šįsyk 
prašauti neketinau. 

Iš mano vamzdžio išsiveržė spindulys. 

Kitaip nei priešininkui, man buvo lengviau, kadangi taikiausi 
į priekinę artimiausios mašinos dalį. Ji išsprogo į pilką susilydžiu- 
sių nuoplaišų debesį. Vairuotojas, suprantama, žuvo akimoju, o 
šaulys iškrito iš salono, vos tik nugriaudėjo sprogimas. Mačiau, 
kaip juodai apsirengusi figūra nulėkė apačion kartu su ginklu, bet 
nieko neišgirdau, kai žmogus Žiebėsi į žemę, tarp prekystalių ir 
laikinai suręstų lūšnų. 

Pajutau kažką negero. Į sąmonės paviršių skverbėsi vaizdai 
iš Skajaus Hausmano gyvenimo. Pabandžiau juos išmesti iš gal- 
vos, desperatiškai stengiausi įsikibti į dabartį, tačiau eilinis epizo- 
das pamažu ėmė rutuliotis užguldamas mane kaip antras blausios 
realybės sluoksnis. 

- Po velnių, - keiktelėjau. 

Antroji mašina kurį laiką lėkė įkandin, bet neilgai trukus ap- 
sisuko elegantiškai pakeisdama stipinų padėtis. Į Skliautą grįž- 
tančius persekiotojus lydėjau žvilgsniu, kol galiausiai suvokiau, - 
pirmą kartą nuo antpuolio pradžios, - jog kabinoje tebespiegia 
pavojaus sirena. Tiesa, šiuo momentu ji buvo pakilusi į kitą pri- 
mygtinumo lygmenį. 

Nuleidau ginklą ir atsistojau įnirtingai drebančioje kabinoje. 
Jaučiau, kaip mano sąmonę baudėsi užvaldyti ištrauka iš praeities. 

Žemė artėjo pernelyg greitai. Automobilis krito lyg akmuo - 
turbūt čiuožė viena vienintele kabelio gija. Žmonės, rikšos bei 
gyvūnai spruko į šonus, nors dar nebuvo aišku, kur man lemta 
dribtelėti. Įsitaisiau vairuotojo sėdynėje ir ėmiau iš akies spūs- 
čioti kontrolinius įtaisus su viltimi, jog vienas ar kitas sugebės pri- 
stabdyti mašiną. Po sekundės kitos jau galėjau išvysti vietinių vei- 
dus, iš kurių išraiškų supratau, kad mano pasirodymu niekas ne- 
sidžiaugia. | 

Galų gale įsirėžiau į Mulčią. 

Pasitarimų kambarį, įrengtą “Palestinos" gilumoje, nuo liku- 
sios laivo dalies atitvėrė masyvios durys, kurias puošė įmantrūs 
užraitai, tarytum metalinių vijoklių girliandos. Patalpos viduryje 
stūksantį didžiulį stačiakampį stalą supo dvidešimt krėslų. Beveik 
dešimt jų stovėjo tušti. Pranešimai iš gimtųjų namų kaipmat ke- 
liaudavo į slaptas saugumo bylas, todėl nieko keisto, kad kiti erd- 
vėlaiviai atsiuntė tik po du ar tris delegatus. Nūnai jie visi sėdėjo 
už stalo, kurio tamsiame, blizgančiame paviršiuje lyg ramiame, 
mėnulio apšviestame vandenyje, atsispindėjo sustingusios, uni- 
formuotos figūros. Stalo centre riogsojo projektorius, rodantis 
technines pirmosios žinutės diagramas, stulbinamai sudėtingus, 
nušvitančius ir vėl užgęstančius grafinius duomenis. 

Greta Balkazaro įsitaisęs Skajus klausėsi, kaip dūzgia medi- 
cininiai senio šarvai. 

- „ir šitos modifikacijos neva padės lengviau suvaldyti mag- 
netinį izoliavimą, - kalbėjo vienas iš vyresniųjų “Palestinos" spe- 
cialistų, besigilinančių į varomosios jėgos teorijas. Jis sustingdė 
ore žvilgančią schemą. - Jas suderinę su kitais mūsų matytais 
dalykais, galėtume kur kas vėliau pradėti stabdymo procesą... be 
to, sugebėtume droseliuoti magnetinį srautą be jokių pertrūkių. 
Tokie patobulinimai leistų išjungti antimaterinį variklį, net jei tal- 
pyklose liktų kuro, ir įjungti po tam tikro laiko. Dabar tai neįma- 
noma. 

- Ar mes galėtume atlikti pokyčius, net jeigu jais pasitikėtu- 
me? - paklausė Omdurmanas, “Bagdado" vadas, vilkintis juodą 
mundurą su pilkais ir baltais simboliais, kurie bylojo apie aukštą 
jo rangą. 

- Iš esmės, taip. - Nors ir aptekęs prakaitu, techniko veidas 
išliko abejingas. - Bet aš būsiu su jumis atviras. Mes vykdytume 
įspūdingo masto modifikacijas vos per kelis centimetrus nuo 
magnetinio lauko rezervuaro. Šis privalės be priekaištų funkcio- 
nuoti net ir tada, kai dirbsime. Menkiausia klaidelė - ir per kitą 
pasitarimą tiek vietų jums nebereikės. 

- Velniop kitą pasitarimą, - sumurmėjo Balkazaras. 

Skajus atsiduso ir užkišęs pirštą už drėgno apykaklės krašte- 
lio atplėšė jį nuo kaklo. Patalpoje tvyrojo atgrasi, migdanti šilu- 


ma. Tiesą sakant, visąje“PatestTryj““ViaŠPAavo keista atmos- 

fera, kurią pabrėžė patys elementariausi dalykai. Išplanavimu 
laivai tarpusavyje nesiskyrė, todėl Skajus labai gerai žinojo, kur 
atsidūręs, kai juodu su kapitonu pasitiko čionykščiai. “Santjago" 
atstovai lankėsi “Palestinoje? kaip diplomatiniai svečiai, tačiau 
nuo jų nė sekundei akių nenuleido ginkluoti sargybiniai. Vis dėlto, 
Jei pastarieji būtų bent kiek aplaidžiau vykdę pareigas - taip, kad 
Skajus galėtų pasprukti į laivo gelmes, - jis būtų įstengęs brai- 
džioti tuneliais be jokio vargo ir, ko gero, niekieno nepastebėtas. 
Rasti kelią pagelbėtų žinios apie neabejotinai tapačias “Santjago" 
aklavietes ir trumpiausius kelius. Neskaitant esminės, identiškos 
topologijos, visais kitais atžvilgiais laivas atrodė truputį kitoks. 
Skajui susidarė įspūdis, tarsi jis atsibudo savo pasaulyje, kuriame 
trūko vienokių ar kitokių kasdieniškų smulkmenų: įprasto vidinio 
apipavidalinimo, ženklų (vietiniai puikavosi nesuprantamais užra- 
šais), tuščių “Santjago" sienų, kurias “Palestinoje" puošė šūkiai 
ir freskos. Įgulos nariai dėvėjo anksčiau nematytas uniformas, 
ant mundurų švytėjo neaiškūs, jų laipsnius išduodantys simboliai. 
Žmonės iš šito erdvėlaivio naudojosi kitokia įranga ir pirma pa- 
sitaikiusia proga vienas kitam agresyviai atiduodavo pagarbą. Jų 
kūno kalba priminė prastokai suderintą muzikos instrumentą. Čia 
vyravo šiltesnis, drėgnesnis oras nei Skajaus laive, visur sklan- 
dė kepamo maisto kvapas, gana malonus, tačiau sustiprinantis 
aplinkos svetimumą. Galbūt viskuo kalta laki vaizduotė, bet trau- 
kos jėga irgi rodės didesnė - jo auliniai bilsnojo į grindis garsiau 
nei paprastai. Matyt, “Palestinos" įgula privertė laivą sparčiau 
suktis apie savo ašį, idant Kelionės Pabaigoje įgytų pranašumą 
prieš kitus kolonistus. Arba jiems tiesiog knietėjo sukurti kuo 
bjauresnes sąlygas pasitarimo dalyviams. Nors labiau tikėtina, 
kad jį tiesiog apsėdo paranoja. 

Per susirinkimą, Žinoma, tvyrojo įtampa, bet ne tokia stipri, 
kad pakenktų Balkazaro sveikatai. Išblėsus raminamųjų, kuriuos 
suleido Rengas, poveikiui, kapitonas tapo budrus ir atgavo aiškų 
protą. Skajui nepraslydo pro akis tas faktas, jog vyresnieji kitų 
įgulų nariai taip pat netryško fizine energija. Jie kiūtojo įkalinti 
biomedicininiuose įrengimuose, šiuos savo ruožtu prižiūrėjo ka- 
pitonų pagalbininkai. Posėdis panėšėjo į gurgždančių gelžgalių 
sambūrį, tarytum susitikti būtų nutarusios mašinos, kurios kartu 
atsitempė ir šeimininkus. | 

Aišku, daugiausiai jie kalbėjo apie žinutes, gautas iš gimto- 
sios planetos. Niekam nekilo abejonių dėl pranešimų autentiš- 
kumo, nors tai negarantavo, kad juose skelbiama tiesa. Šiaip 
ar taip, visi sutiko, jog atsiųsta informacija neturėjo nieko ben- 
dra su įmantria suktybe, kurią vienas iš laivų regztų prieš Flo- 
tilę. Kiekvienam radijo dažnio elementui įtaką darė konkreti 
delsa, atsiradusi dėl tarpžvaigždinių, Saulę ir Flotilę skiriančių 
elektronų. Tokį vilkinimą būtų labai nelengva įtikinamai suklas- 
toti, net jeigu apgavikai nutrenktų siųstuvą toli į laivų užnugarį. 
Apie šeštąjį laivą niekas nešnekėjo, o Balkazaras apie jį neuž- 
siminė nė puse lūpų. Rodos, slėpiningojo objekto egzistavimas 
buvo žinomas tiktai “Santjage". Kitaip tariant, šią paslaptį ver- 
tėjo išsaugoti. 

- Suprantama, - tęsė technikas, - atmesti tikimybės, kad mus 
bando prigauti, negalima. 

- Bet kam reikėtų siųsti klaidinančią informaciją? - paklausė 
Zamudijus, “Palestinos" vadas. - Kad ir kas atsitiks Flotilei, pla- 
netoje gyvenimas nepasikeis. Tad kam mėginti mums kenkti? 

- Tas pats argumentas taikytinas ir naudingų duomenų at- 
žvilgiu, - pastebėjo Omdurmanas. - Juos siųsti nėra jokios pras- 
mės. Jei, aišku, atmestume elementaraus žmogiško padorumo 
faktorių. 

- Velniop padorumą... velniop, - suurzgė Balkazarąs. 

- Man regis, - garsiau, kad nustelbtų kapitoną, prabilo Ska- 
jus, - argumentų įmanoma sugalvoti daugiau. Ir už vieną, ir už ki- 
tą prielaidą. - Visi įsmeigė į jį kantrius žvilgsnius, lyg suaugusieji, 
kurie teikėsi išklausyti pokštauti bandantį vaiką. Didžiuma iš šio 
kambario nenutuokė, kas jis toks. Žinojo nebent tiek, kad Balka- 
zarą atlydėjo Tito Hausmano sūnus. Skajų kuo puikiausiai tenki- 
no nepakankamas jo asmens įvertinimas. Jis tęsė: - Nenusteb- 
čiau, jei namuose iki šiol egzistuoja organizacija, kuri įkvėpė Flo- 
tilei gyvybę. Galbūt įgavusi kitokią formą ar net tapusi nelegali. 
Jos nariai siektų mums padėti vien tam, kad perniek nenueitų vi- 
sos ankstesnės pastangos. Neužmirškite: gali būti, jog mūsų 
tarpžvaigždinės ekspedicijos iki šiol niekas nesiryžo pakartoti, ir 
mes vis dar įkūnijame vienintelę viltį, kad žmogus sugebės nusi- 
gauti iki kitos žvaigždės. 

Omdurmanas paglostė savo barzdotą smakrą. 

- Gal ir taip. Mes tarsi milžiniška, statoma mečetė: projektas, 
kurio įgyvendinimo, truksiančio šimtus metų, nematys nė vienas 
iš pirmapradininkų... 

- Velniop... velniop juos visus. 

Omdurmanas užsikirto, bet apsimetė nenugirdęs, ką sakė 
“Santjago" kapitonas. 

- „tačiau Žmonės, Žinantys, jog mirs anksčiau nei pasieksi- 
me tikslą, vis vien gali trokšti prisidėti prie misijos, net jeigu te- 
pajėgtų tapti menkučiu užraitu nereikšmingiausiame rašte. Bėda 
ta, kad mes turime labai mažai informacijos apie padėtį, susiklos- 
čiusią gimtojoje planetoje. 

Zamudijus nusišypsojo. 

- Net jeigu mums atsiuntė tikslius techninius duomenis, vis 
tiek neaišku, ar verta jais pasitikėti. 

- Ir vėl grįžome į pradžią, - pareiškė Armestas, “Brazilijos? 
kapitonas, jauniausias iš visų, ne ką vyresnis už Skajų. Šis ati- 
džiai nužvelgė vyriškį, įsidėmėdamas galimą savo priešą, su ku- 
riuo turbūt teks grumtis po kelių metų ar dešimtmečių. 

- Lygiai taip pat įmanoma sumąstyti, kodėl jiems magėtų mus 
išžudyti. - Skajus atsisuko į Balkazarą. - Jums leidus, be abejo? 

- Kalbėk, Titai, mielas berneli. 

- Tarkim, mes ne vieninteliai, pakilę į tarpžvaigždinę erdvę. - 
Pasviręs į priekį Skajus alkūnėmis įsirėmė į tamsų, rusvai raudo- 
ną stalo paviršių. - Nuo tada, kai atsisveikinome su namais, pra- 
ėjo šimtmetis. Galbūt dabar kuriami spartesni laivai. Arba jie jau 
paleisti į kosmosą. Įsivaizduokite, kad užgimė kažkokios grupuo- 
tės, kurios užsimanė mus sustabdyti ir sau pasiglemžti Gulbę. 
Galbūt jos sugebėtų jėga atimti planetą iš mūsų, antra vertus, 
Flotilę sudaro keturi dideli, branduoline ginkluote aprūpinti laivai. - 
Jo paminėti įtaisai turėjo būti naudojami Kelionės Pabaigoje, 
kraštui transformuoti - tarpekliams sprogdinti ar įlankoms rausti, - 
tačiau jie galėjo atlikti ir ginklų funkciją. - Mes lengvai nepasi- 
duotume. Jų požiūriu, kur kas paprasčiau būtų įtikinti mus susi- 
naikinti. | 

- Pasak jūsų, priežastys, kurios gali nulemti namiškių norą 
suteikti pagalbą arba mus apgauti, vienodai svarios? 

- Būtent. Išsakyti argumentai tinka ir antrajai Žinutei, kuri 
mus įspėja nesiimti modifikacijų. 

Atsikrenkštęs technikas tarė: 

- Jis teisus. Mes turėsime patys įvertinti techninį pranešimo 
turinį. 

- Lengva nebus. 

- Be to, neišvengsime rizikos. 

Pasitarimo dalyviai dar kurį laiką be jokių apčiuopiamų rezul- 
tatų švaistėsi argumentais, raginančiais patikėti žinute arba ją at- 
mesti. Kažkas pareiškė, esą vienas ar kitas laivas nuslėpė ver- 
tingą informaciją (gryna tiesa, pagalvojo Skajus), bet pirštais nie- 
ko nebadė, todėl posėdis baigėsi ne atviro priešiškumo, o nuo- 
gąstavimų sklidinoje atmosferoje. Visų erdvėlaivių atstovai suti- 
ko dalytis žinutės interpretacijomis ir suburti bendrą ekspertų 
grupę, analizuosiančią techninius siūlomų modifikacijų pagrindi- 
mus. Nė vienas iš laivų neturės teisės elgtis savo nuožiūra arba 
mėginti pritaikyti pakeitimus be likusiųjų pritarimo. Netgi nu- 
skambėjo pasiūlymas, kad įgula, vienpusiškai apsisprendusi im- 
tis veiksmų, galės tą padaryti, jei tiktai atsitrauks nuo Flotilės, ir 
atstumas, skiriantis erdvėlaivį nuo kitų trijų, padidės keturis kar- 
tus. 

- Tikra beprotystė, - paprieštaravo Zamudijus, aukštas pa- 
trauklus vyriškis, gerokai vyresnis nei atrodė iš pažiūros, apakęs 
po “Islamabado" sprogimo. Ant vieno jo peties, nelyginant pirato 
papūga, kėpsojo vaizdo kamera, iš pirmo žvilgsnio, besisukinė- 
janti į šonus, kada užsimaniusi. - Mes ruošėmės ekspedicijai vie- 
nijami bičiulystės, o ne noro varžytis dėl trofėjaus. 

Armestas pasišiaušė: 

- Tuomet kodėl jūs nesidalinate su mumis savo sukauptomis 
atsargomis? 

- Mes nekaupiame atsargų, - anaiptol neįtikinamai atkirto 
Omdurmanas. - Jūs, aišku, irgi neslepiate atsarginių dalių, reika- 
lingų mūsų šaldikliams. 

Zamudijaus kamera šastelėjo į "Bagdado" kapitoną. 

- Koks absurdas... - jis prikando liežuvį, bet po pauzės pra- 
tęsė: - Niekas neneigia, kad mūsų laivuose skiriasi gyvenimo ko- 
kybė. Taip buvo sumanyta nuo pat pradžių. Erdvėlaiviai privalėjo 
tvarkyti savo reikalus nepriklausomai vieni nuo kitų, bent jau 
tam, kad nepadarytų tų pačių nenumatytų klaidų. Ar tai reiškia, 
kad visuose laivuose susiklostė vienodas pragyvenimo lygis? Ne, 

žinoma, ne. Kažkas būtų ne taip, jeigu pernelyg supanašėtume. 
Neišvengiamai, nors ir subtiliai, turi skirtis įgulos narių mirtingu- 
mas, atspindintis kitokį požiūrį į medicinos mokslą. - Atkreipęs į 
save aplinkinių dėmesį, Zamudijus prabilo tyliau. “Palestinos" 
vadas spoksojo į tolumą nieko nereginčiu žvilgsniu, tik jo kamera 
krypčiojo į Žiūrovų veidus. - Taip, kiekvienam erdvėlaiviui tenka 
vis kitoks, su šaldikliais susijusių ir keleivių mirtimi užsibaigian- 
čių, gedimų skaičius. Ar dėl to derėtų įtarti sabotažą? Vargu 
bau, nors tokia mintis veiktų raminamai. 

- Raminamai? - kažkas pasitikslino. 

- Būtent. Kas labiau guodžia nei paranojinės sąmokslo teori- 
jos, ypač kai jos užglosto įsišaknijusias problemas? Išmeskite iš 
galvos diversantus; verčiau susimąstykite apie prastai vykdomas 
eksploatacines procedūras, prastą technologijų išmanymą... aš 
galėčiau tęsti, kol pavargtų liežuvis. 

- Užteks prakeiktų vapaliojimų, - išrėžė Balkazaras, kai jo są- 
monė akimirkai praskaidrėjo. - Mes susirinkome čia, kad aptartu- 
me kitus reikalus. Jei kas nors užsigeis keisti įrangą, kaip siūloma 
pranešime... ką gi, man bus labai įdomu stebėti rezultatus. 

Skajus abejojo, jog kažkuris iš kapitonų ryžtųsi įsijausti į 
eksperimentatoriaus vaidmenį. Labiau tikėtina, kad jie, kaip ir 
Balkazaras, leis daryti klaidas kitiems. Po trijų mėnesių, kai Ži- 
nutės bus smulkmeniškai ištirtos, įvyks dar vienas pasitarimas, 
po kurio likusieji įgulų nariai išgirs apie pranešimų egzistavimą. 
Nutyks kaltinimai, kuriais kapitonai svaidėsi posėdžių kamba- 
ryje. Ir netgi pasigirs kalbos, jog naujienos, užuot padidinusios 
Flotilėje tvyrančią įtampą, galbūt mažumėlę sušildys įgulų san- 
tykius. 

Netrukus Skajus su Balkazaru išskrido namo. 

- Sere, “Santjagas"" pasiekiamas ranka. Gal šiek tiek atsi- 
pūstumėte? | 

- Užsikimšk, Titai... jei aš norėčiau pailsėti... - kapitonas už- 
migo anksčiau, nei spėjo pabaigti sakinį. 

Gimtasis laivas buvo matyti katerio ekrane, kaip apibrėžtų 
kontūrų dėmelė. Kartais Skajus įsivaizduodavo Flotilės erdvėlai- 
vius kaip miniatiūrinės archipelago salas, kurias skyrė tokie įspū- 
dingi vandenyno plotai, kad artimiausia kaimynė slypėdavo už 
horizonto. Archipelage visada viešpataudavo naktis, tačiau dėl 

milžiniškų atstumų salose liepsnojančių laužų niekuomet nepa- 
vykdavo įžvelgti - išskyrus tuos atvejus, kai prie jų priartėdavai. 
Reikėjo būti velniškai narsiam, idant iš tų sausumos ruožų nutol- 
tum į tamsą, pasikliaudamas tiktai navigacinėmis katerio siste- 
momis. Skajus neretai mintyse nagrinėdavo įvairius žmogžudys- 
čių būdus tr dabar jis mąstė, kaip pakenkti katerio autopilotui. 
Tokią užduotį reikėtų atlikti prieš pat aukos skrydį į gretimą erd- 
vėlaivį. Išderinti navigacinius mechanizmus taip, kad keltai am- 
žiams pasiklystų aklinoje tamsoje, visai nesunku. Išsiurbęs kuro 
atsargas ir sugadinęs gyvybės palaikymo įrangą, žudikas maksi- 
maliai padidintų galimybes pribaigti numatytą auką. | 

Tačiau šis variantas netiko Skajui, kuris visuomet keliaudavo 
drauge su Balkazaru. | 

Jis vėl prisiminė pasitarimą. Kiti Flotilės kapitonai kiek išgalėda- 
mi stengėsi neparodyti matą, kaip padūmuodavo Balkazaro akys ar 
net aptemdavo sąmonė. Tačiau Skajus pastebėjo, kokiais neramiais 
žvilgsniais jie šaudydavo vienas į kitą virš rusvai raudono stalo pa- 
viršiaus, kai manydavo, jog sukriošėlio palydovas žiūri į kitą pusę. 
Žinoma, laivų vadovai nesidžiaugė, kad jų kolega praranda protą. 
Kas žino, gal pasiekus Balkazaro amžių jiems irgi lemta kuoktelėti? 
Skajus, be abejo, demonstravo beatodairišką atsidavimą savo kapi- 
tonui ir nė sykio neišreiškė susirūpinimo jo sveikatos būkle. Vado 
akivaizdoje išsaugojo nuolankų, bet visais kitais atžvilgiais neper- 
prantamą, veidą, pareigingai linksėjo net ir išgirdęs kvailiausią iš 
Balkazaro lūpų atsklidusią frazę, niekuo neišsidavė pritariąs aplin- 
kinių būgštavimui, jog “Santjago"" kapitonas galutinai nukvako. . 

Žodžiu, įkūnijo ištikimą tarną. 

Katerio ekranas įkyriai suzyzė. “Santjagas" priartėjo, bet dėl 
lempučių, švytinčių kabinoje, jį sunkiai sekėsi įžiūrėti. Balkazaras 
knarkė, pro jo lūpų kampelį sunkėsi seilės, kurių sidabrinis dryžis 
papuošė vieną antpetį kaip subtilus, naujoviškas laipsnio simbolis. 

- Nužudyk jį, - paragino Klounas. - Nagi, pirmyn. Nužudyk. 
Laiko dar yra. 

Iš tiesų Klouno nebuvo kateryje, tačiau jis, regis, pleveno 
kažkur aplinkui. Aukštas, virpantis senojo bičiulio balsas skam- 
bėjo ne galvoje, o sklido iš užnugario. 

- Aš nenoriu jo žudyti, - atsakė Skajus, mintyse pridurdamas 
“kol kas". 

- Dar ir kaip nori. Balkazaras stovi skersai kelio. Visada sto- 
vėjo. Pažiūrėk į šitą sukriošusį, ligotą žmogų. Dabar atėmęs se- 
niui gyvybę, padarytum jam paslaugą. - Klouno tonas sušvelnė- 
jo. - Nagi, pažvelk. Jis miega kaip kūdikis. Turbūt mėgaujasi 
sapnais apie savo vaikystę. 

- Iš kur Žinai? 

- Aš esu Klounas. Klounas žino viską. 

Malonus, skardus balselis pranešė, kad jie pateko į draudžia- 
mą, “Santjagą" supančią zoną. Katerio valdymą netrukus turėjo 
perimti automatinės eismo reguliavimo sistemos ir jį nukreipti į 
doką. | 

- Gyvenime nesu nieko nudėjęs, - prisipažino Skajus. 

- Bet apie tai galvodavai, ar ne? 

Gryna tiesa, dėl to nė nevertėjo ginčytis. Skajus dažnai fan- 
tazuodavo apie žmonių naikinimą. Sumąstydavo įvairiausių būdų, 
kaip nudaigoti priešus - jį niekinančius arba, jei tik neklydo nuo- 
jauta, apkalbinėjančius pažįstamus. Kai kuriuos būtų sudorojęs 
vien todėl, kad tie pernelyg ištežę arba patiklūs. Tokiame laive 
kaip “Santjagas" galimybių įvykdyti žmogžudystę nestigo, bėda 
ta, kad kolegos iš saugumo organizacijos be didelio vargo suge- 
bėtų atskleisti nusikaltimą. Tačiau išradingas Skajaus protas pa- 
kankamai ilgai nagrinėjo šią problemą, kad sugalvotų tuzinus 
įmanomų strategijų, kaip praretinti priešų gretas. 

Prieš prabylant Klounui, jis tenkinosi fantazijomis, mintyse 
nuolat regėdavo žūstančius bendražygius, po truputį dailindavo jų 
mirtis. Tačiau Klounas teisus: kam braižyti sudėtingus, neapsa- 
komai smulkmeniškus pastatų projektus, jei ateityje vis tiek ne- 
siruoši užsiimti statybų verslu? 

Skajus vėl nukreipė akis į Balkazarą. Koks jis ramus, kaip 
sakė Klounas. 

Koks ramus. 

Ir pažeidžiamas. 

Viskas galėjo baigtis blogiau, jei prieš akistatą su žemės pa- 
viršiumi iš pradžių nebūčiau įsirėžęs į Mulčią ir perskrodęs poros 
apskretusių lūšnų bei prekystalių sluoksnių. Galų gale mašina su- 
stingo priešakiu smigusi į dirvą, nugrimzdusi į prieblandą. Šen bei 

ten pastebėjau mirgančias švieseles ir laužus. Išgirdau balsus, la- 
biau sujaudintus negu piktus arba liudijančius, kad jų savininkai 
nukentėjo. Todėl mano širdyje šmėkštelėjo viltis, jog aš nieko ne- 
sutraiškiau. Po kelių sekundžių nuslydau nuo sėdynės ir pasku- 
bomis įvertinau savo būklę. Kaulai lyg ir sveiki, užtat nubrozdi- 
nimų bei mėlynių - su kaupu. Užropojau į galinę automobilio dalį. 
Balsai garsėjo, maža to, korpusą kažkas braižė, tarytum prie 
nuolaužų būtų atsėlinę smalsūs vaikai arba greta kapoto šmirinė- 
tų pabaidytos žiurkės. Čiupau ginklą, pliaukštelėjimu per kišenę 
patikrinau, ar neprapuolė iš Zebrės paimti pinigai, ir žengiau ant 
drebančios bambukinės pakylos, kurią pirmgaliu pervėrė mano 
mašina. 

- Ar ten kas nors yra? - sušukau į tamsą neabejodamas, jog 
mane kažkas būtinai išgirs. - Aš nesu jūsų priešas. Tai vienuo- 
lių drabužiai. Atskridau iš kito pasaulio. Man skubiai reikalinga 
jūsų pagalba. Žmonės iš Skliauto bando mane užmušti. 

Šnekėjau ispangliškai, nes vyliausi, jog mano žodžiai nu- 
skambės įtikinamiau nei prakantajų, Bedugnės aristokratų, kal- 
ba. 

* - Tuomet prašau nuleisti ginklą ir pasiaiškinti, - atsiliepė ne- 
matomas vyriškis, kalbantis kiek kitokiu akcentu nei pažįstami 
Skliauto gyventojai. Jis stengėsi tarti žodžius taip, tarytum mėgin- 
tų surasti patį tinkamiausią. Irgi bendravo ispangliškai, tačiau su 
pauzėmis, perdėm pabrėždamas visas balses, užuot jas praleidęs, 
kaip žmonės, puikiai įsisavinę šią kalbą. Jis pratęsė: - Tu atvykai 
kabeline mašina. Štai dar viena priežastis nerimauti. 

Galiausiai įžvelgęs pašnekovą, stovintį ant bambukinės plat- 
formos krašto, supratau, jog į mane kreipėsi ne žmogus. 

Aš Žiūrėjau į paršą. 


Jis buvo nedidukas ir blyškaus gymio, stypsojo ant užpaka- 
linių kojų ne ką elegantiškiau už savo gentainius, su kuriais man 
teko susidurti. Akis slėpė didžiuliai akiniai, pritvirtinti prie gal- 
vos odinėmis gijomis. Padaras vilkėjo raudoną pončą. Vienoje 
rankoje laikė kapoklę taip atsainiai, tarsi ilgą laiką būtų ją nau- 
dojęs pagal paskirtį ir nė kiek nebebijojęs įsipjauti aštriais aš- 
menimis. 

Atsisakyti ginklo kol kas neketinau. 

- Aš esu Taneris Mirabelas, - prisistačiau. - Vakar atskridau 
iš Skajaus Persvaros. Ieškojau vieno Žmogaus ir netyčia nukly- 
dau į Mulčią. Mane sugavo tipas, pavarde Veiverlis, ir privertė 
dalyvauti Žaidime. 

- Tu įstengei pasprukti su tokiu ginklu ir kabeline mašina? 
Ar ne per gerai kaip atvykėliui, Taneri Mirabelai? - mano vardą 
jis ištarė lyg priesaiką. | 

- Kaip sakiau, aš dėviu vienuolių siūtus apdarus. Ir, jei paste- 
bėjai, mano akcentas išduoda, jog esu kilęs iš Skajaus Persvaros. 
Truputį šneku prakantajiškai, jei tau lengviau bendrauti šita kalba. 

- Mane tenkina ir ispanglų. Mes, paršai, turime daugiau 
smegenų nei tau gali pasirodyti. - Jis trumpam nutilo. - Gauti 
ginklą padėjo svetimšališka tartis? Nebloga tartis, turiu pripažinti. 

- Man padėjo tam tikri žmonės. - Jau norėjau paminėti Zebrės 
vardą, bet persigalvojau. - Skliaute ne visiems patinka Žaidimas. 

- Teisybė. Tačiau tai netrukdo tenykščiams čiurkšti mums 
ant galvų. 

- Jam tikrai galėjo pagelbėti, - išgirdau kitą balsą, šįsyk ne 
vyrišką. Įsmeigęs akis į tamsą, išvydau kiaulės išvaizdos moterį, 
artėjančią prie paršo, atsargiai kilnojančią kojas virš lūženų, nu- 
taisiusią neperprantamą veido išraišką, tarsi atėjūnė būtų taip 
vaikštinėjusi kiekvieną mielą dieną. Ji ištiesė ranką ir palietė ben- 
dro alkūnę. - Apie tokius žmones ir aš esu girdėjusi. Jie vadina 
save diversais. Diversantais. Kaip jis atrodo, Loranai? 

Pirmasis paršas, Loranas, nusiplėšė akinius ir padavė juos 
moteriai, keistai simpatiškai būtybei, kurios mielą veidelį su šnipu 
įrėmino žmogiški, riebaluoti plaukai. Ji užsidėjo akinius ir po aki- 
mirkos linktelėjo. 

- Nepanašu, kad jis iš Skliauto. Bet akivaizdžiai priklauso 
žmonių, kokius pagal savo įsivaizdavimą sukūrė jų Dievas, gimi- 
nei. Tik jo akys... hmm, neįprastos. Bet gal dėl to kalta šviesa. 

- Ne šviesa, - paprieštaravo Loranas. - Jis mus mato plika 
akimi. Pastebėjau, kai tu čia atėjai. Dabar jo žvilgsnis įbestas į 
tave. - Paršas atsiėmė akinius iš savo bičiulės ir tarstelėjo ma- 
no kryptimi: - Galbūt tu, Taneri Mirabelai, sakei tiesą. Bet kertu 
lažybų, kad ne visą. | 

Ką gi, lažybas tu laimėtum, pagalvojau, vos nepagarsinęs 
minčių. 

- Klausykit, aš nesiruošiu jūsų skriausti, - atsiliepiau ir de- 
monstratyviai padėjau ginklą ant platformos. Žinoma, netoli, kad 
spėčiau jį sugriebti, jei paršas užsimotų kapokle. - Patekau į rim- 
tą bėdą. Žmonės iš Skliauto būtinai sugrįš ir mėgins mane už- 
mušti. Nenustebčiau, jei mano priešais tapo ir diversantai, nes 
buvau priverstas iš jų vogti. - Maniau, prisipažinęs, jog apšvari- 
nau Skliauto aristokratus, neblogai pasirodysiu Lorano akyse ir 
palenksiu jį į savo pusę. - Beje, dar kai kas - aš nieko nesu apie 
jus girdėjęs. Nei gerų, nei blogų dalykų. 

- Bet Žinai, kad mes paršai. 

- To sunku nepastebėti, ar ne? 

- Kaip ir mūsų virtuvės. 

- Pažadu už ją sumokėti. Pinigų turiu. - Erdviose Vadimo ki- 
šenėse sužvejojau pluoštelį kupiūrų. - Čia nedaug. Bet tokia su- 
ma turėtų atlyginti patirtą žalą. 

- Tiesą sakant, tai ne mūsų nuosavybė. - Loranas įsispitrijo į 1š- 
tiestą mano delną. Norėdamas paimti grynuosius, jis turėjo žengti į 
priekį, bet šiuo momentu mes dar nepuoselėjome vienas kitam dide- 
lio pasitikėjimo. - Žmogus, kuriam priklauso virtuvė, lankosi brolio 
koplyčioje, Monumente Aštuonioms Dešimtims. Grįš prieš pat sau- 
lėlydį. Kai pranešiu apie nuostolius, jis, be abejo, įnirš ant manęs. 

Pasiūliau dar vieną pluoštelį, kaip reikiant aptirpdžiusį atsar- 
gas, kurias pasisavinau iš Zebrės. 

- Tikiuosi, tai atpirks visus nepatogumus. Štai papildoma 
šimtinė Ferio markių. Jei reikalausi daugiau, pradėsiu įtarti, kad 
bandai mane apsukti. 

Jis šyptelėjo, nors visai įmanoma, jog man pasivaideno. 

- Taneri Mirabelai, suteikti tau prieglobsčio negaliu. Perne- 
lyg pavojinga. 

- Dėl implanto tavo galvoje, - paaiškino jo bendrė. - Žmonės 
iš Skliauto netgi dabar tiksliai Žino, kur tave rasti. Jeigu tu juos 
supykdei, tuomet pavojus gresia mums visiems. 

- Aš žinau apie implantą, - atšoviau. - Todėl man reikalinga 
jūsų pagalba. 

- Nori, kad jį iškrapštytume? 

- Ne, - papurčiau galvą. - Operaciją atliktų mano pažįstama 
specialistė. Madam Dominika. Tik aš neįsivaizduoju, kaip pas ją 
nusibelsti. Neatsisakytumėte mane palydėti? 

- Ar bent nutuoki kur? 

- Į Centrinę stotį, - atsakiau. 

Paršas nužvelgė sumaitotą virtuvę. 

- Atrodo, jokių patiekalų šiandieną negaminsime, Taneri Mi- 
rabelai. 


Jie atsikėlė iš Rūdžių Juostos. 

Dar anksčiau bėgo iš kitur - šaltų asteroidų, skriejančių kitos 
saulės sistemos pakraštyje. Virėjas su žmona - nebegalėjau į 
juos žiūrėti kaip į paprasčiausius paršus - tiksliai nežinojo, kaip 
jų gentainiai ten atsidūrė. Patys tebuvo girdėję įvairius mitus ir 
teorijas. Viena iš pastarųjų, labiausiai tikėtina, skelbė, esą jų at- 
siradimą nulėmė prieš šimtmečius rengta genetinio modifikavimo 
programa. Kadaise kiaulės organai atstojo transplantus, kuriuos 
medikai naudojo operuodami Žmonės - regis, abi rūšys turėjo 
daugiau panašumų negu skirtumų. Paršai tikriausiai užgimė, kai 
eksperimentatoriai pabandė į vieną visumą sumaišyti Žmonių ir 
gyvūnų donorų genus. Galbūt įvykiai pakrypo ne visai numatyta 
eiga, ir genų rinkinys netyčia perdavė kiaulėms intelektą. Nors 
nevertėtų atmesti tikimybės, jog būtent to ir siekta - gal šiuos 
padarus mėginta paversti nuolankia tarnų rase, neturinčia bjau- 
rių mašinų trūkumų. 

Kažkuriuo metu paršais atsikratė, tiksliau sakant, nutrenkė į 
kosmoso gelmes, kur jiems teko patiems savimi pasirūpinti. Arba 
naujos rasės atstovų užsiveisė per daug, kad visi būtų metodiš- 
kai išnaikinti, arba paršai išsivadavo iš laboratorijų ir įkūrė slap- 
tas kolonijas. Tuo metu, anot Lorano, jų rūšis jau buvo susiskal- 
džiusi į atšakas, kurios turėjo skirtingą žmogiškų ir kiauliškų genų 
kiekį. Egzistavo ir grupuotės, nepajėgusios ištarti žodžių, nors ne- 
stokojusios atitinkamų neurologinių mechanizmų. Prisiminiau 
paršus, regėtus keliomis minutėmis anksčiau nei mane išgelbė- 
jo Zebrė. Mintyse vėl išgirdau, kaip pirmasis iš jų suniurnėjo, tar- 
si iš visų jėgų besistengdamas prašnekėti. Gal jis tikrai norėjo 
kažką pasakyti? | 

- Aš buvau susitikęs su tavo gentainiais, - pratariau. - Va- 
kar. . 
- Vadink mus paršais. Mes nesigėdijame savo vardo. 
- Na, tie paršai bandė mane užmušti. 

Bendrais bruožais nupasakojau Loranui, kas įvyko. Bet 
smulkmeniškai neaiškinau, kokių priemonių ėmiausi, idant patek- 
čiau į Skliautą. Kol šnekėjau, jis įdėmiai klausėsi, galop lėtai ir 
liūdnai palingavo galva. 

- Vargu ar jiems reikėjo žavęs, Taneri Mirabelai. Manau, jie 
siekė pričiupti tavo persekiotojus. Supratę, kad esi medžiojamas, 
ko gero, norėjo tau pasiūlyti prieglobstį. 

Mintyse atgaminau praeities scenas ir, nors nesijaučiau įti- 
kintas, ėmiau spėlioti, ar tik Loranas nebus teisus. 

- Vieną jų pašoviau, - prisipažinau. - Sužeidžiau ne mirtinai, 
bet guldau galvą, kad koją prireikė operuoti. 

- Nesigraužk. Jie gi ne angelėliai. Mūsų rajone nemažai rū- 
pesčių sukelia jaunų paršų gaujos, kurios šėlioja ir pridaro nuos- 
tolių. 

Apžiūrėjau įtrėkštą bambukinę pakylą. 

- Jums, žinoma, mažiausiai trūko manęs. 

- Mes ją sutaisysime. Aš tau padėsiu surasti kelią į stotį, Ta- 
neri Mirabelai, kol neprikrėtei daugiau šunybių. 

Nusišypsojau. 

- Būčiau labai dėkingas. 

Emigravus iš Rūdžių Juostos, Loranui su žmona pavyko įsi- 
darbinti pas vieną iš turtingesnių Mulče gyvenančių individų. Jie 
turėjo nuosavą antžeminę transporto priemonę: metanu varomą, 
ant milžiniškų rutulių riedantį triratį. Mašiną sudarė plastiko, me- 
talo ir bambuko konstrukcija, apdengta plėvelėmis ir skėčiais. Iš 
išorės visa struktūra buvo siaubingai nepatvari. Rodės, jog suby- 
rėtų į šipulius, jei tiktai pūstelėčiau jos kryptimi. 

- Nėra reikalo taip raukytis, - papriekaištavo Lorano žmona. 
- Ji važiuoja. O tavo padėtis tokia, kad skųstis nederėtų. 

- Taikliai pasakyta. 

Mašina funkcionavo pakenčiamai, ratai-rutuliai neblogai 
amortizavo kelio nelygumus. Kai Loranas sutiko su mano sąly- 
gomis, įtikinau jį nuvairuoti triratį ten, kur sudužo kita kabelinė 
mašina. Mums pasiekus katastrofos zoną, čia jau spietėsi gausi 
minia. Vėl turėjau įkalbinėti Loraną, kad šis prasibrautų arčiau 
nuolaužų. Kabelinio automobilio liekanose aptikau Veiverlį, ne- 
gyvą, pasismeigusį ant bambuko, tokio paties, kokių buvau pri- 
kaišiojęs specialiai Raivikui išraustose duobėse. Lavono veidas 

virto raudona kauke. Nė nežinau, ar būčiau jį atpažinęs, jei ne 
krauju aptekusi kiaurymė, kuri atsivėrė monoklio vietoje. Aki- 
vaizdu, kad regėjimo įtaisas buvo pritvirtintas prie jo f1zionomijos 
chirurginėmis priemonėmis. 

- Kas tai padarė? 

- Pasiėmė kaip grobį, - pro dantų švarplę išspjovė susikūprinu- 
si, šalia manęs stovinti moteris. - Gera akis. Jie gerai pasipelnys. 

Atsispyręs deginančiam norui sužinoti, kas tie “jie" grįžau 
prie Lorano triračio. Jaučiausi taip, lyg kažkas būtų išdraskęs da- 
lį mano sąžinės, kaip Veiverlio monoklį. 

- Na? - tarė paršas, kai užsiropčiau į kabiną. - Ką iš jo paė- 
mei? 

- Galvoji, kad užsimaniau trofėjaus? 

Jis gūžtelėjo, tarsi nebūtų linkęs gilintis į šią temą. Bet kai 
mašina pajudėjo, pats ėmiau savęs klausinėti, kas mane atvedė 
prie sukiužusio automobilio, jeigu ne jo minėta priežastis. 

Kelionė į Centrinę stotį užtruko valandą, nors man dingojosi, 
jog didžiąją laiko dalį praleidome aplenkdami pavojingus arba ne- 
pravažiuojamus Mulčio rajonus. Visai įmanoma, kad nuo to taš- 
ko, kur mane užpuolė Veiverlio žmonės, mes nutolome tik per 
tris ar keturis kilometrus. Bet dabar nepastebėjau nė vieno 
orientyro, kuriuos įžvelgiau pro Zebrės langą. Net jeigu dango- 
raižiai stūksojo mano akiratyje, turbūt juos mačiau visai kitokiu, 
neatpažįstamu kampu. Įsitikinimas, jog mintyse pagaliau susifor- 
mavo šioks toks miesto žemėlapis, išgaravo kaip absurdiškas 
sapnas. Galbūt jis sugrįžtų, jei planeliui sudaryti paaukočiau dau- 
giau laiko. Tačiau tam prireiktų ne poros dienų ir net ne savai- 
čių. O aš neketinau taip ilgai užsibūti Bedugnėje. 

Kai pagaliau atkakome į Centrinę stotį, mane apėmė jausmas, 
kad iš čia niekur nebuvau išsidanginęs. Rodės, vis dar slankiojau 
tarp palapinių desperatiškai mėgindamas atsikratyti Kirenbacho. 
Sprendžiant iš saulės spindulių, krentančių pro Uodų Tinklą, dar nė 
neįsidienojo, bet stotyje, kaip visada, viešpatavo niauri prieblanda. 
Padėkojau Loranui ir paklausiau, ar jis neprieštarautų, jei pavaišin- 
čiau pietumis - įteikčiau savotišką premiją, kuri papildytų jau gautą 
atlyginimą. Bet mano palydovas atsisakė nusileisti nuo triračio. Su 
akiniais, plačiabryle skrybėle ir aukšta, veidą slepiančia apykakle, jis 
atrodė kaip tikras žmogus, tačiau toks įspūdis galėjo bet kada išsi- 

sklaidyti. Kaip supratau, dauguma vietinių nejautė paršams didelio 
prielankumo ir į kai kuriuos rajonus iš viso jų neįsileisdavo. 

Paspaudžiau Lorano ranką - arba kiaulės kojelę, - ir jis nu- 
dardėjo atgal į Mulčio gilumą. 


24 . 
Visų pirma užsukau į pažįstamo prekeivio palapinę, kur par- 
daviau Zebrės ginklą. Mane veikiausiai apiplėšė, bet nepasiten- 
kinimo aš nereiškiau. Ne tiek norėjau gauti grynųjų, kiek troškau 
nusikratyti šautuvu, idant per jį manęs neatsektų. Šiaip ar taip, 
ginklas pernelyg gremėzdiškas ir krentantis į akis, kad tiktų Rai- 
viko medžioklei. Mano rankose pamatę tokį žaisliuką, aplinkiniai 
nekilstelėtų antakių tik. tuo atveju, jei dalyvaučiau sunkiosios ar- 
tilerijos fetišistų surengtame konvente. 

Apsidžiaugiau radęs madam Dominiką savo darbo vietoje. 
Šį kartą į jos landynę manęs tempti nereikėjo. Žengiau per 
slenkstį savo noru, nukarusiomis, švytuojančiomis kišenėmis, ku- 
riose slypėjo neparduoti šautuvo elementai. 

- Ji ilsisi, - paskelbė Tomas, vaikis, trūkčiojęs mudviem su 
Kirenbachu už skvernų. 
liais akiniais, tėškiau porą kupiūrų. 

- Pertrauka baigėsi, - atšoviau, ir iš prieangio nėriau į pala- 
pinės kambarėlį. 


Mane apgaubė tamsa, bet po sekundės akiratyje pasirodė 
įvairūs migloti objektai, tarytum kažkas būtų įjungęs pilką žibintą. 
Dominika miegojo ant operacinio gulto; įspūdingų matmenų kū- 
nas buvo įsuptas į apdarą, kuris anksčiau veikiausiai buvo para- 
šiutas. 

- Kelkis, - negarsiai pratariau. - Pas tave atėjo klientas. 

Ji lėtai atsimerkė; akys prasivėrė it plyšeliai brinkstančioje 
tešloje. 

- Kas yra. Visai nieko negerbi? - moteris atsiliepė iš karto, 
bet mieguistas balsas liudijo, kad pavojaus ji nejuto. - Tu čia ne- 
įsibrovei. 

- Mano pinigai aptirpdė tavo padėjėjo priešiškumą. - Pamos- 
tagavau banknotu jai prieš nosį. - Patinka, ką matai? 

tokios? 

- Mano akims nieko neatsitiko, - atšoviau, bet vargu ar įtiki- 
namai. Galų gale Loranas irgi minėjo kažką panašaus. Maža to, 
nė neprisiminiau, kada paskutinį sykį taip gerai regėjau tamsoje. 

Išmetęs iš galvos neramias mintis, tebemygau Dominiką. 

- Man reikės, kad atliktum vieną užduotį - pagal savo spe- 
cialybę - ir atsakytum į porą klausimų. Ne per daug prašau? 

Storulė atsisėdo ant gulto, apatinę išplerusią kūno dalį įgrūdo 
į jos laukiančią, garais varomą įrangą. Ši sušnypštė, prislėgta 
sunkiai pakeliamo svorio. Po akimirkos Dominika atšlijo nuo ku- 
šetės, grakščiai lyg barža. | 

- Kokia užduotis, kokie klausimai? 

- Noriu, kad išpjautum implantą. Klausimai susiję su vienu 
mano draugu. 

- Gal ir aš paklausiu tavęs apie draugą. - Neturėjau nė 
menkiausio supratimo, ką ji šneka, tačiau nespėjau pasitikslinti - 
Dominika įjungė žibintą, ir tas nutvieskė instrumentus, supančius 
gultą, kurį margino blyškios, įvairaus atspalvio sudžiūvusio kraujo 
dėmelės. - Bet tai kainuos. Parodyk implantą. - Bedžiau pirštu į 
savo galvos šoną. Sekundę kitą moteris įdėmiu žvilgsniu stebei- 
lijosi į gumbelį, apčiupinėjo jį aštriais antpirščiais ir patenkinta 
linktelėjo. - Panašus į Žaidimo implantą. Bet tu vis dar gyvas. 

Jos žodžiai reiškė, kad aš negalėjau turėti Žaidimo implanto. 
Na, tokia išvada gana logiška. Įdomu, kelioms aukoms pasisekė 
ištrūkti iš persekiotojų nagų ir atsibeldus pas madam Dominiką iš 
savo kaukolių išsikrapštyti blakę? 

- Sugebėsi jį pašalinti? 

- Jokių problemų, jeigu nervų jungtys paviršutiniškos. - Ji 
mostu liepė stotis greta kušetės, prieš akis pakėlė skenavimo 
įrenginį ir kramtydama apatinę lūpą įsispigino į mano kaukolę. - 
Ne. Jokių tvirtų neurojungčių. Jos vos siekia žievę. Tau pasise- 
kė. Bet implantas atrodo kaip Žaidimo blakė. Kas ją ten įkišo? 
Vienuoliai? - storulė papurtė galvą, sudrebindama riebalinės kak- 
lo klostes. - Ne, ne vienuoliai, nebent vakar man melavai, kai 
sakei, kad neturi implantų. Skiepas lyg ir naujas. Padarytas ne 
seniau kaip prieš dieną. 

- Tiesiog išpjauk tą prakeiktą daiktą, - atsiliepiau. - Arba iš 

čia išsinešdinsiu ir pakeliui prigriebsiu pinigus, kuriuos jau daviau 
vaikiui. 

- Kaip nori, bet nieko geresnio už Dominiką tu nesurasi. Tai 
pažadas, o ne grasinimas. 

- Tuomet imkis darbo. 

- Iš pradžių klok savo klausimus. - Dabar madam kybojo 
ore, šalia kušetės, ruošdama operacijai kitus instrumentus, stul- 
binančiai mitriai keisdama antpirščius. Šiuos nešiojosi kapšelyje, 
kuris glūdėjo tarp juosmens rievių. Ji apčiuopomis susirasdavo 

- Aš turiu draugą, pavardę Raivikas, - pratariau. - Jis atvyko 
porą dienų anksčiau už mane, ir mes praradome ryšį. Vienuoliai 
tvirtino, esą dėl to kalta atitirpimo amnezija, ir kad jis nukeliavo 
į Skliautą. Daugiau informacijos nesuteikė. 

- Ir?.. 

- Manau, Raivikas galėjo pasinaudoti tavo paslaugomis. - 
Arba nesugebėjo jų išvengti, mintyse pridūriau. - Jis, be abejo, 
nestokojo implantų, kuriuos reikėjo pašalinti, kaip ir ponui Kiren- 
bachui, mano bendražygiui. - Aš apibūdinau jai Raiviką. Sten- 
giaus kalbėti kaip žmogus, pasakojantis apie esminius draugo 
bruožus, užuot mėginęs nupiešti fizionometrinį aukos portretą, 
kokį pateiktų žudikas. - Mes privalome susitikti dėl vieno svar- 
baus reikalo. Bet kol kas niekaip neįstengiu jo rasti. 

- Kodėl galvoji, kad aš jį pažįstu? 

- Nežinau... koks atlygis tave tenkintų? Dar viena šimtinė? 
Ar ji tau padėtų prisiminti? 

- Tokį ankstų rytą Dominikos smegenys veikia labai lėtai. 

- Na, gerai, dvi šimtinės. Ar jau atgamini Raiviko pavardę? - 
didžiapilvės fizionomijoje nušvito išraiška, bylojanti, kad dabar ji 
viską “prisiminė". Teko pripažinti, kad madam nestigo aktorės 
talento. 

- O, puiku. Labai džiaugiuosi. - Jei tik ji žinotų, kaip smar- 
kiai. 

- Ponas Raivikas. Išskirtinis atvejis. 

Suprantama. Toks aristokratas, kaip mūsų bendras pažįsta- 
mas, netgi Skajaus Persvaroje turėjo ne mažiau gelžgalių, pri- 
grūstų į jo smegeninę, negu švaistūnas iš gražiosios epochos lai- 
kų, gal net daugiau nei aukščiausios klasės demaršistas. Kaip ir 

Kirenbachas, apie Mišinio marą jis išgirdo tiktai atkeliavęs į Gel- 
takmenio apylinkes. Ieškoti išlikusių orbitinių klinikų nebuvo lai- 
ko. Jis nekantravo nusileisti į planetos paviršių ir prasmegti Be- 
dugnės mieste. . 

Dominika viena iš pirmųjų suteikė jam progą išsigelbėti. Įdo- 
mu, ar kas kitas būtų pajėgęs išvalyti Raiviko organizmą nuo visų 
mašinų. 

- Aš Žinau, kad išskirtinis, - linktelėjau. - Štai kodėl esu tik- 
ras, kad gali su juo susisiekti. 

- Kam man to reikėtų? 

Atsidusau suprasdamas, jog manęs laukia sunkus ir/arba 
daug išlaidų pareikalausiantis darbas. 

„- Tarkim, tu kažką pašalinai iš jo kūno, bet po dienos kitos 
implante aptikai anomalijas - galbūt maro pėdsakus. Juk tau de- 
rėtų apie juos pranešti klientui, ar ne? 

Storulės veido išraiška išliko nepakitusi, todėl nusprendžiau 
šiek tiek pamaloninti jos savimeilę. 

- Taip elgtųsi kiekvienas save gerbiantis chirurgas. Aišku, 
ne visi iš vietinių vargintųsi ieškoti kliento, kad pateiktų jam tokią 
žinią, bet, kaip pati minėjai, nieko geresnio už madam Dominiką 
aš nesurasčiau. 

Pritardama ji suurzgė. 

- Informacija apie klientą - slapta, - pridėjo, bet mes abu ži- 
nojome, ką tai reiškė. | . 

Netrukus mano grynųjų ištekliai sumažėjo keliais tuzinais ku- 
piūrų, tačiau aš gavau Skliaute esantį adresą. Tiksliau, išgirdau 
porą žodžių. Eskerų Aukštumos. Nė nenutuokiau, kas taip vadi- 
nama - butas, pastatas ar vienas iš rajonų. 

- Dabar užsimerk, - liepė ji, prispausdama piršto galiuką su bu- 
ku antpirščiu prie mano kaktos. - Dominika tau parodys savo kerus. 

Prieš pradėdama dirbti, chirurgė man suleido vietinio anes- 
tetiko. Operacija ilgai neužtruko, ir ko! ji šalino Žaidimo implan- 
tą, aš nejaučiau jokių rimtų nepatogumų, išskyrus silpną perštė- 
jimą, koks kutentų, jeigu Dominika pjautų pūslelę. Jai triūsiant, 
pagalvojau, ar tik Veiverlis neaprūpino implanto apsauginėmis 
sistemomis, antra vertus, mažai tikėtina, kad jis elgtųsi taip ne- 
sportiškai. Kiek supratau iš tų nuotrupų, kurias išgavau iš viena- 
akio ir Zebrės, Žaidimo taisyklės neleido telemetrinių implanto 

duomenų persiųsti medžiotojams. Pastarieji galėjo vaikytis auką 
naudodamiesi bet kokiomis sekimo priemonėmis, tačiau ieškoti 
Žmogaus pagal neurosiųstuvo signalą pernelyg lengva. Implan- 
tas buvo skirtas vien tik žiūrovams ir tokiems tipams kaip Veiver- 
lis, prižiūrintiems gaudynių eigą. 

Kadangi tysodamas ant Dominikos kušetės neturėjau ką 
veikti, susimąsčiau apie naujoves, kurias, jei būtų mano valia, 
įdiegčiau į Žaidimą. Pirmiausia aprūpinčiau implantą giluminė- 
mis, Dominikos minėtomis neurojungtimis ir apsaugos sistema, 
galinčia pačirškinti aukos smegenis, jei kas nors mėgintų iš- 
krapštyti signalinį įrenginį anksčiau nustatyto laiko. Medžiotojai 
irgi turėtų sunkiai pašalinamus implantus. Tiek aukos, tiek per- 
sekiotojų siųstuvus užkoduočiau lengvai atpažįstamais signalais. 
Ir kai dalyviai priartėtų vieni prie kitų per tam tikrą atstumą - 
tarkim, miesto kvartalą - ši informacija juos pasiektų per gilumi- 
nius nervų kanalus. Žiūrovus išvis atkirsčiau nuo įvykių zonos. 
Jie galėtų stebėti žaidimą iš šalies. Gaudynės įgautų daugiau pri- 
vatumo, o medžiotojų sumažėtų iki gražaus apvalaus skaičiaus, 
pavyzdžiui, vieno. Tuomet medžioklė taptų daug asmeniškesnė. 
Beje, kam ją riboti iki penkiasdešimties valandų? Tokio dydžio 
mieste persekiojimas galėtų tęstis dešimtis dienų ar net ilgiau, jei 
tik aukai užtektų laiko išnešti sveiką kailį iš Skliauto ir pasislėpti 
Mulčio labirintuose. Tiesą pasakius, arenos nereikėtų sumažinti 
iki Mulčio ar net Bedugnės miesto teritorijos. Jeigu žaidimo da- 

lyviai geistų tikro iššūkio, į medžioklę jiems derėtų įtraukti kiek- 
vieną planetos gyvenvietę. 

Aišku, niekas tam nepritartų. Juk Skliauto patrakėliams ma- 
gėjo kuo greičiau sudoroti savo taikinius, vieną kitą naktį pamir- 
kyti rankas kraujo klane, nešvaistant didelių sumų ir pernelyg ne- 
rizikuojant savo sveikata. 

- Darbas baigtas, pone Mirabelai, - Madam prispaudė prie 
mano galvos šono sterilizuojantį pleistriuką ir dviem pirštais pa- 
kėlė siųstuvą, žvilgantį it mažutis pilkas brangakmenis. - Ir jeigu 
čia ne Žaidimo implantas, tuomet Dominika - pati liesiausia mo- 
teris visame Bedugnės mieste. 

- Na, kartais stebuklai įvyksta, - sumurmėjau. 

- Tik ne Dominikai. - Jos padedamas atsiplėšiau nuo gulto. 
Man truputį svaigo galva, bet palietęs žaizdelę neužčiuopiau nei 

rando, nei kraujosrūvų. - Tau neįdomu? - paklausė chirurgė, kai 
užsimečiau ant pečių Vadimo apsiaustą. Jį vilkėdamas galėjau 
susilieti su beveide minia, nors iš karščio ir prakaituodavau. 

- Kas neįdomu? 

- Aš sakiau, kad paklausiu tave apie draugą. 

- Raiviką? Šitą reikalą jau sutvarkėme. 

Mesdama antpirščius atgal į kapšelį, ji pakratė galvą. 

- Ne. Poną Kirenbachą. Kitą draugą, su kuriuo buvai vakar. 

- Mes veikiau pažįstami. Jam kas nors atsitiko? 

- Jis man sumokėjo, kad nieko tau nepasakočiau. Todėl aš 
tylėjau. Bet dabar tu, pone Mirabelai, esi turtingas. Ponas Ki- 
renbachas neturi tiek pinigų. Supranti, kur lenkia Dominika? 

- Kirenbachas tave papirko, bet jei duočiau daugiau, mielai 
atskleistum jo paslaptį? 

- Tu esi sumanus tipas, pone Mirabelai. Dominikos operaci- 
jos smegenims nepakenkia. 

- Džiugu tai girdėti, - išspaudęs kančios kupiną atodūsį įkišau 
ranką į kišenę ir paklausiau, ko Kirenbachas prašė man nesaky- 
ti. Nė nenumaniau, ką išgirsiu - turbūt nieko ypatingo, nes man 
neatrodė, kad buvęs bendražygis galėjo slėpti kažką rimto. 

- Jis atėjo su tavimi, - tarė Dominika. - Apsirengęs kaip tu. 
Vienuolių drabužiais. Norėjo atsikratyti implantų. 

- Papasakok, ko nežinau. 

Storulė apdovanojo mane gašliu vypsniu, ir aš suvokiau, kad 
ji mėgausis poveikiu, kurį padarys man naujiena. 

- Jis neturėjo implantų, pone Mirabelai. 

- Ką? Aš mačiau, kaip jis atsigulė ant tavo kušetės. Tu jį 
operavai, netgi nuskutai plaukus. 

- Ponas Kirenbachas reikalavo, kad viskas atrodytų tikroviš- 
kai. Dominika nieko neklausinėja. Vykdo klientų norus, nes jie 
visada teisūs. Ypač, jeigu gerai moka. Klientas liepė apsimesti, 
Jog operuoju. Nuskusti plaukus, krutinti instrumentus. Bet į jo gal- 
vą aš nelindau. Nuskenavau smegenis, tačiau ten nieko neradau. 
Jis buvo švarus. 

- Tai kodėl, velniai rautų... 

Staiga susigaudžiau, kur šuo pakastas. Kirenbachui nereikėjo 
pjauti implantų, - jei tik savo organizme išvis nešiojo svetimkū- 
nius, - nes juos pašalino prieš daugelį metų, per marą. Buvęs 

bendražygis neatskrido iš Didžiojo Tetono ir netgi ne iš kitos sis- 
temos. Mane sekioti ir išsiaiškinti, kuo ketinu užsiimti, nusamdė 
vietinį talentą. 

Jis dirbo Raivikui. 

Nelemtas aristokratas, kurį persekiojau, atkako į Bedugnės 
miestą anksčiau už mane, nukeliavo į planetos paviršių, kol vie- 
nuoliai vis dar bandė atgaivinti mano prisiminimus. Kelių ato- 
kvėpio dienų užteko, kad jis užverbuotų pagalbininkų. Pirmuoju 
veikiausiai tapo Kirenbachas. Grįžęs į orbitą, pastarasis įsiliejo į 
imigrantų, ką tik atvykusių iš aplinkinių sistemų, ratą. Jam, ko 
gero, patikėjo elementarią užduotį. Dėmesingai ištirti “Orvieto" 
keleivius ir iš jų atrinkti individą, panašiausią į samdomą žudiką. 

Mintyse atgaivinau praeities įvykius. 

Iš pradžių “Strelnikove" prie manęs pristojo Vadimas. Aš 
nuvijau žaliūką, bet po minutės kitos pastebėjau, kaip jis talžo Ki- 
renbachą. Persikraustęs į priešingą kambario galą, priverčiau 
Vadimą atstoti nuo savo aukos ir pats jį prikūliau. Nudėti agre- 
syvaus prielipos neleido ne kas kitas, o Kirenbachas. | 

Tuo momentu galvojau, kad vyrukas pasižymi atlaidžiu būdu. 

Bet vėliau mudu su naujuoju bendražygiu nusigavome į Va- 
dimo apartamentus. Vėl prisiminiau, kaip nesmagiai jautėsi Ki- 
renbachas stebėdamas mane, naršantį svetimą turtą, ir kaip jis 
aiškino, jog elgiuosi nepadoriai. Aš su juo susiginčijau ir paska- 
tinau prisidėti prie vagystės. 

Pro mano akis praslydo akivaizdus dalykas: Kirenbachas su 
Vadimu veikė išvien. 

Tariamai žaliūko aukai knietėjo išgauti apie mane kuo dau- 
giau Žinių, nesukeliant jokių įtarimų. Aš pakliuvau į jųdviejų pin- 
kles. Vadimas, žinoma, trinktelėjo Kirenbachui kaip reikiant, bet 
tik todėl, kad užpuolimo scena būtų tikroviška. Po pirmosios ma- 
no akistatos su priekabiautoju jie nujautė, jog neatsispirsiu pa- 
gundai įsikišti. Kiek pamenu, kol vanojau Vadimą, antrą vaidini- 
mo dalyvį prilaikė kitas žmogus. 

Man derėjo iš karto viską suprasti. 

Kirenbachas atkreipė į mane dėmesį, o tai reiškė, kad savo 
darbą vyrukas išmanė. Iš visų keleivių jis susidomėjo tiktai ma- 
nimi... nors kas žino, galbūt Raivikas įdarbino dar pustuzinį 
agentų, kurie turėjo sekioti paskui keleivius, pasinaudodami skir- 

tingomis strategijomis, idant su jais suartėtų. Esmė ta, kad kiti 
prilipo ne prie tų žmonių, tuo tarpu Kirenbachas (nė nežinau, kas 
jam padėjo - akla sėkmė, intuicija ar dedukcija) pataikė tiesiai į 
dešimtuką. Tačiau jis nebuvo tuo tikras. Per mūsų pokalbius aš 
neišpliurpiau nė menkiausių smulkmenų, dėl kurių mane būtų ga- 
lima sutapatinti su Kahuelos apsaugininku. 

Pamėginau įsivaizduoti save Kirenbacho kailyje. 

Įsivaizduoju, kaip jam ir Vadimui knietėjo mane užmušti. Bet 
porelė negalėjo to padaryti, nes pirmiausiai reikėjo šimtu procen- 
tu įsitikinti, kad aš esu tikrasis žudikas. Jei tuodu būtų mane nu- 
daigoję, jie niekada nebūtų tiksliai žinoję, ar pribaigė tą Žmogų, 
kurį įsakė surasti Raivikas, ir juos visada kankintų abejonės. 

Taigi Kirenbachas ketino sekioti paskui mane kuo ilgiau, ko! 
sužinotų, kad aš ieškau Žmogaus, pavarde Raivikas. Viešnagė 
pas Dominiką įkūnijo esminę jo maskuotės dalį. Matyt, vyrukas 
nesuvokė, kad aš, būdamas kareivis, neturėsiu implantų, todėl 
man nereikės mielosios madam paslaugų. Šiaip ar taip, jis nesto- 
kojo šaltakraujiškumo - patikėjo man savo turtą, kol pats gulėsi 
po peiliu. Žavingas niuansas, Kirenbachai, pagalvojau. Bagažas 
patvirtino jo istoriją. 

Vėlgi, pažvelgus į praeitį, man derėjo susiprotėti, kad jis ne 
tas, kuo dėjosi esąs. Prekeivis skundėsi, kad Kirenbacho patir- 
tukai - kontrabandinis šlamštas, prieš savaites gautų originalų 
kopijos. Tačiau bendražygis teigė ką tik atvykęs. Jei patikrinčiau, 
kokie šviesaeigiai lankėsi Geltakmenio orbitoje, įdomu, ar išvis 
rasčiau laivą, atklydusį iš Didžiojo Tetono? Gal taip, gal ir ne. 
Daug kas priklausė nuo, to, kaip skrupulingai Kirenbachas kūrė 
savo istoriją. Spėjau, kad legenda gana paviršutiniška, nes vyru- 
kas teturėjo daugiausiai porą dienų, idant ją sukurptų. 

Atsižvelgiant į aplinkybes, jis visai neblogai paplušėjo. 


„Po vidurdienio, pabaigus tvarkyti reikalus su Dominika, vėl at- 
sidūriau Skajaus Hausmano pasaulyje. Stovėjau atsirėmęs į Cen- 
trinės stoties sieną, vangiu žvilgsniu stebėjau, kaip vaikų būrį links- 
mina lėlininkas. Jis darbavosi virš miniatiūrinės būdelės, valdė ma- 
žutę Marko Ferio marionetę, priversdamas subtiliai sunarstytą, 
skafandrą dėvinčią, figūrėlę kulniuoti uolienomis, kurias atstojo nu- 
trupėjusio mūro krūva. Feris neva bandė nusileisti į bedugnę, nes 

apačioje tikėjosi surasti brangakmenius, sergėjamus nuožmios, de- 
vyngalvės, nežemiškos būtybės. Mažyliai pratrūko klykauti ir ploti, 
kai narsuolį užpuolė lėlininko kontroliuojamas monstras. 

Būtent tada mano mintis užgožė eilinis epizodas iš Skajaus 
Hausmano gyvenimo. | 

Vėliau, mėgindamas suvirškinti, ką išvydau, prisiminiau 
ankstesnę ištrauką. Tos serijos iš keisto filmo apie Hausmaną 
prasidėjo ganėtinai nekaltai, atkartodamos man žinomus Skajaus 
gyvenimo faktus. Tačiau, bėgant laikui, jos nuklydo į nepažįsta- 
mas lankas - iš pradžių man buvo atskleistos smulkmenos, pas- 
kui ėmė aiškėti svarbesni anksčiau negirdėti dalykai. Nei užuo- 
minos apie šeštąjį laivą, nei tas faktas, kad Skajus išsaugojo gy- 
vybę žmogžudžiui, kuris sudorojo jo tėvą arba kurį aprūpino Žu- 
dymo instrumentais, nebuvo minimi jokiose tradicinėse istorijose. 
Visa tai, žinoma, menkniekiai, palyginti su teiginiu, jog Skajus už- 
mušė Balkazarą. Mūsų istorijos vadovėliuose apie Hausmano 
pirmtaką brūkštelėdavo tiktai išnašose, bet niekas nė neužsimin- 
davo, kad būtent Skajus jį pribaigė. 

Iš mano sugniaužto kumščio ant aikštės pagrindo nutiško 
kraujo lašai. Kuo gi mane iš tiesų užkrėtė, paklausiau savęs. 


- Deja, aš nieko negalėjau padaryti. Jis miegojo, neišspaudė 
jokio garso - nė neįtariau, jog kažkas atsitiko. 

Abu medikai, gydantys Balkazarą, atlėkė į prisišvartavusį 
katerį, vos tik iš kapitono palydovo sulaukė naujienos apie nelai- 
mę. Valdivijus ir Rengas liko oro šliuze, kad jiems netrūktų dar- 
bui reikalingos erdvės. Skajus varstė porelę įdėmiu žvilgsniu. 
Tiek vienas, tiek kitas atrodė pablyškęs ir išsekęs, nuo persidir- 
bimo jų paakiuose išpurto kapšeliai. 

- Jis nešaukė, nešvokštė, nedarė nieko panašaus? - paklausė 
Rengas. | 

- Nė necyptelėjo. - Skajus nutaisė gedulingą veido išraišką, 
bet stengėsi nepersūdyti. Juk Balkazarui padėjus galvą, takas į 
kapitono sostą tapo gerokai tiesesnis, tarytum vingriame labirinte 
būtų pavykę aptikti į centrą vedantį kelią. Tą žinojo ne tik jis, bet 
ir medikai - Skajus galėjo sukelti įtarimų, jeigu savo sielvarto ne- 
būtų atmiešęs užuominomis į pasitenkinimą, kurį suteikė likimo 
dovana. 

- Esu tikras, jog tie šunsnukiai iš “Palestinos"' jį nunuodijo, - 
suurzgė Valdivijus. - Aš nuo pat pradžių prieštaravau, kad jis 
ten vyktų. 

- Taip, susitikimas buvo gana įtemptas, - pripažino Skajus. 

- Daugiau nieko ir nereikėjo, - tarė Rengas, pasikasydamas 
plikos odos lopinėlį, raudonuojantį po akimi. - Nėra reikalo kal- 
tinti kitų. Jis paprasčiausiai nepakėlė įtampos. 

- Vadinasi, aš vis vien nebūčiau įstengęs pagelbėti? 

Valdivijus apžiūrėjo protezinius, Balkazaro krūtinę įkalinusius 
šarvus, kuriuos dengė šone susegamas, dabar praskleistas mun- 
duras. Medikas neryžtingai pabaksnojo į prietaisą. 

- Jis turėjo perduoti pavojaus signalą. Tu tikrai nieko negir- 
dėjai? | 

- Kaip minėjau, nė garselio. 

- Matyt, prakeiktas laužas vėl sugedo, - burbtelėjo Valdivijus. 
- Klausyk, Skajau. Jei laive pasklis gandas, mums galas. Sumauti 
šarvai nuolat gedo, o mudu su Rengu pastaruoju metu neturėjome 
nė akimirkos atokvėpio... - medikas giliai atsiduso ir palingavo 
galva, tarsi pats negalėdamas patikėti, kiek valandų per parą jis 
dirbdavo. - Aš nesakau, kad mes netaisėme įrangos, bet akivaiz- 
du, jog paaukoti viso savo laiko vien tik Balkazaro globai irgi ne- 
galėjome. Kiek žinau, “Brazilijoje" įmanoma rasti kur kas patva- 
resnių įrengimų negu šitas šlamštas, bet kas mums iš to? 

- Nieko, - energingai sulinksėdamas patvirtino Skajus. - Jei- 
gu jūs būtumėte per daug dėmesio skyrę senoliui, mirtis būtų pa- 
siglemžusi kitus žmones. Aš puikiai jus suprantu. 

- Tikiuosi, Skajau... nes kai pasklis informacija apie jo mirtį, 
mes pakliūsime į tikrą mėsmalę. - Valdivijus vėl atsisuko į kapi- 
toną lyg vildamasis, kad šis stebuklingai atgis. Lūkesčiai nepasi- 
teisino. - Bus nuodugniai ištirta terapinių paslaugų, kurias jam su- 
teikėme, kokybė. Tave iškamantinės apie kelionę į “Palestiną"". 
Ramiresas ir kiti tarybos išperos mėgins aiškinti, kad mes susi- 
movėme. Dėl kapitono mirties kaltins mūsų aplaidumą. Patikėk, 
man jau teko su tuo susidurti anksčiau. 

- Mes Žinome, kad jūs nekalti, - atsakė Skajus ir nukreipė akis 
į Balkazarą. Antpetį tebepuošė sudžiūvusių seilių pėdsakas. - Jis 
buvo geras žmogus, puikiai mums tarnavo. Dirbo netgi po to, kai 
dėl amžiaus jau turėjo atsistatydinti. Ką gi, senatvė daro savo. 

- Taip. Per artimiausius metus kapitonas vis tiek būtų miręs. 
Bet pabandyk tai paaiškinti laivo tarybai. 

- Mums reikės vienam kitą paremti. 

- Skajau... tikiuosi, jiems neišduosi, ką tau pasakojome? 

Kažkas pabeldė į oro šliuzą, mėgindamas įsigauti į katerį. 
Skajus neatkreipė jokio dėmesio į pašalinį triukšmą. 

- Ką jūs norite, kad jiems sakyčiau? 

Medikas giliai įkvėpė. 

- Patvirtink, jog šarvai perdavė pavojaus signalą. Šiaip ar 
taip, tu nieko negalėjai padaryti. Neturėjai nei atitinkamų priemo- 
nių, nei mediko įgūdžių... ir skridai toli nuo “Santjago"". 

Skajus linktelėjo, tarsi ir pats mielai būtų pasiūlęs tokį logišką 
aiškinimą. 

- Svarbiausia, neužsiminti apie protezinių šarvų gedimą? 

Abu medikai susižvalgė. 

- Būtent, - atsakė Valdivijus. - Niekas tavęs nekaltins, Ska- 
jau. Jie suvoks, jog darei viską, ką įstengei. 

Nūnai kapitonas atrodė visiškai ramus ir gulėjo užsimerkęs - 
vienas iš medikų nuleido vokus, idant mirties akivaizdoje bent iš 
dalies suteiktų jam orią išvaizdą. Kaip sakė Klounas, Žiūrint į se- 
nį nesunku įsivaizduoti, kad jis sapnavo savo vaikystę. Nors toji 
buvo sterili bei klaustrofobiška ir šiais aspektais niekuo nesisky- 
rė nuo jaunų Skajaus dienų. | 

Barbenimas į šliuzo duris nenutyko. 

- Verčiau įleisiu tą vyruką, - tarė Skajus. 

;  - Skajau... - maldingu balsu išspaudė Valdivijus. 

Jis suėmė mediką už dilbio. 

- Nesijaudink. 

Susitvardęs Skajus priglaudė delną prie sensorinės durų spy- 
nos. Doke lūkuriavo mažiausiai dvidešimt žmonių, trokštančių 
prasibrauti į katerio kabiną. Visi mėgino įžvelgti kapitoną, rodė 
nuoširdų susirūpinimą, bet slapta vylėsi šįsyk neišgirsią, jog tai - 
netikras pavojus. Balkazaras turėjo pasibjaurėtiną įprotį merdėti 
kas porą metų. 

- Viešpatie, - sulemeno moteris iš skyriaus, tiriančio varo- 
mųjų jėgų koncepcijas. - Tai tiesa... dėl Dievo meilės, kas atsi- 
tiko? 

Vienas iš medikų prasižiojo, bet Skajus jį aplenkė. 

- Sugedo proteziniai kapitono šarvai. 

- Ką? 

- Jūs mane girdėjote. Kelionėje aš neatitraukiau nuo Balka- 
zaro akių. Jis jautėsi neblogai, bet staiga šarvai perdavė pavo- 
jaus signalą. Atsegęs mundurą patikrinau diagnostinius duome- 
nis. Anot jų, kapitoną pakirto infarktas. 

- Ne... - paprieštaravo Rangas, bet niekas jo nesiklausė. 

- Tu tikras, kad jis buvo sveikas? - paklausė moteris. 

- O taip. Kapitonas kalbėjosi su manimi, ir ganėtinai aiškiai. 
Sveikata nesiskundė, tiesiog susierzinęs zirzė. Staiga protezas 
pranešė, kad mėgins atlikti detibriliaciją. Balkazaras, be abejo, 
labai sunerimo. 

- Kas įvyko paskui? 

- Mėginau pašalinti šarvus, bet dėl visų, jį išvarpiusių laidų, 
nebūčiau spėjęs to padaryti prieš defibriliacijos procedūrą. Man 
beliko pasitraukti nuo Balkazaro, nes jį liesdamas pats galėjau 
prarasti gyvybę. 

- Melas! - suriko medikas. : 

- Nieko panašaus, - atšovė Skajus. - Jie priversti taip aiškin- 
tis. Aš nesakau, jog medikai tyčia dirbo aplaidžiai... - jis reikš- 
mingai patylėjo, idant klausytojai įsisąmonintų užuominą. - Tie- 
siog suklydo dėl persidirbimo. Tik pažiūrėkite į juos. Šitie vyrai 
svyruoja ant nervinio išsekimo ribos. Nenuostabu, kad pradėjo 
daryti klaidas. Mums nederėtų pernelyg jų kaltinti. 

Na, štai. Vėliau, kai Žiūrovai prisimins pokalbį, jiems bus 
įstrigęs ne mėginantis nuo kaltės išsisukti prasižengėlis, o kilnia- 
širdiškas, užuojautą spinduliuojantis kapitono palydovas. Žmonės 
viską supras ir netgi paplos, drauge pripažins, jog apsimiegoję 
medikai nenusipelnė pagyrimo. Apgailėtinomis aplinkybėmis su 
gyvybe atsisveikino didingas, garbus senolis, ir dėl jo žūties bū- 
tina kažką nubausti. 

Skajui puikiai pavyko apsisaugoti. 

Skrodimas patvirtins, kad Balkazarą išties pribaigė širdies 
smūgis, nors tikslios mirties datos, ko gero, nepadės nustatyti nei 
autopsija, nei protezinių šarvų rodmenys. 

- Tu gerai pasidarbavai, - nuskambėjo Klouno balsas. 

Teisybė. Bet Klounas irgi vertas pagyrimo. Ne kas kitas, o 
jis liepė atsegti miegančio Balkazaro mundurą, parodė, kaip nau- 

dotis slaptomis protezo funkcijomis ir perprogramuoti įrangą taip, 
kad šioji nusiųstų defibriliacijos impulsą į kapitoną širdį, nors tos 
skilveliai ir nevirpėjo. Klounui nestigo sumanumo, tačiau Skajus 
pasąmoningai numanė, kad reikalingos žinios visą laiką slypėjo jo 
smegeninėje. Kita vertus, Klounas sugebėjo iškelti prisiminimus 
Į paviršių, ir už tai Skajus jautėsi dėkingas. 

- Iš mudviejų išėjo šauni komanda, - beveik negirdimai su- 
murmėjo Skajus. 


Jis stebėjo lavonus, kūliavirsčia skriejančius kosminėje erd- 
vėje. 

Valdivijui ir Rengui įvykdė mirties bausmę paprasčiausiu 
būdu, koks įmanomas erdvėlaivyje - uždusino oro šliuze ir išme- 
tė į vakuumą. Teismas, surengtas dėl senio mirties, truko dvejus 
laivo metus. Procesą užtęsė apeliacijos ir prieštaringos Skajaus 
ataskaitoje užfiksuotos smulkmenos. Tačiau apeliaciniai skundai 
buvo atmesti, o Skajus Hausmanas sugebėjo paaiškinti visus ne- 
atitikimus. Dabar prie gretimų langų spietėsi vyresnieji karinin- 
kai, kurie įtempę akis spoksojo į tamsą. Šiek tiek anksčiau, kol iš 
šliuzo siurbliai šalino orą, jie girdėjo, kaip nuteistieji kumščiais tal- 
žė duris. 

Taip, geriau pagalvojus, bausmė išties rūsti, juoba kad laive 
ir taip stigo medikų. Tačiau į tokius prasižengimus negalima Žiū- 
rėti pro pirštus. Tie vyrai nenorėjo užmušti Balkazaro, - nors 
tikrų jų ketinimų niekas nežinojo, - bet erdvėlaivyje aplaidumas, 
pagal nusikaltimo svarbą, prilygo maištui. Porelę reikėjo nubaus- 
ti, kad pasimokytų kiti. 

- Tu juos nužudei, - pratarė Konstancija taip tyliai, kad mo- 
ters žodžius išgirdo tik jis vienas. - Galbūt tau pavyko įtikinti li- 
kusius įgulos narius, bet ne mane. Aš per gerai tave pažįstu, 
Skajau. 

 - Tu visiškai manęs nepažįsti, - sušnypštė jis. 

„- Klysti. Pažinojau tave nuo mažų dienų. - Konstancijos vei- 
de nušvito dirbtinai bičiuliška šypsena, tarytum jiedu būtų nerū- 
pestingai plepėję. - Tu visada skyreisi nuo aplinkinių, Skajau. Vi- 
sada atrodei truputį nenormalus ir labiau domėjaisi tokiais bjau- 
riais dalykais kaip Glotnius, o ne tikrais žmonėmis. Arba monst- 
rais kaip diversantas. Juk tu išsaugojai jam gyvybę, tiesa? 

- Kam? - Skajaus fizionomijoje irgi atsispindėjo įtampos skli- 
dina išraiška. 

- Diversantui. - Moteris įbedė į Hausmaną primerktas, įtari- 
mą spinduliuojančias akis. - Nors dar nežinia, kas iš tikrųjų atsa- 
kingas už sabotažą. Beje, kur jis? “Santjage" atrastume šimtus 
tinkamų slėptuvių, aš žinau. Vieną dieną būtinai ją aptiksiu ir nu- 
trauksiu tavo sadistinius eksperimentus. Be to, įrodysiu, kad ap- 
šmeižei Valdivijų su Rengu. Tu sulauksi bausmės. | 

Skajus vyptelėjo prisiminęs kankinimų kambarį, kuriame jis 
laikė Glotnių ir chimerą. Delfino smegeninėje atsisuko dar pora 
varžtelių: jis virto akinančios neapykantos įsikūnijimu, egzistuo- 
jančiu tam, kad sukeltų skausmą diversantui. Dėl savo izoliavi- 
mo atitinkamai perprogramuotas Glotnius kaltino chimerą ir nū- 
nai šio akyse tapo tikru Šėtonu, lygiai taip pat kaip Skajus - Die- 
vu. Apdovanojus belaisvį siaubą kurstančia, nekenčiama figūra 
bei garbinimo objektu, kur kas lengviau sekėsi apdoroti jo sąmo- 
nę. Chimera lėtai, bet užtikrintai artėjo prie Skajaus įsivaizduo- 
jamo idealo. Kai prisireiks kalinio paslaugų - po daugelio metų - 
darbas jau bus baigtas. 

- Nesuprantu, apie ką tu kalbi, - atsiliepė jis. 

Petį palietė ranka. Prie jųdviejų priėjo Ramiresas, laivo tary- 
bos, kuri išrinks naująjį kapitoną, galva - labiausiai tikėtinas kan- 
didatas į Balkazaro vietą, pasak nuogirdų. 

- Vėl jį užgrobei, Konstancija, - papriekaištavo Ramiresas. 

- Mudu šnekėjomės apie senus laikus, - atsakė moteris. - 
Pokalbis nesvarbus. 

- Mes galime pelnytai juo didžiuotis, ar ne? Kiti vyrai būtų 
linkę išteisinti tuos du medikus, bet tik ne mūsų Skajus. 

- Ne, tik ne jis, - prieš nusigręždama patvirtino Konstancija. 

- Flotilėje neapibrėžtumams vietos nėra, - tarė Skajus, paly- 
dėdamas akimis tolstančius kūnus. Jis linktelėjo į kapitoną, ty- 
santį šaltajame karste. - Niekada neužmiršiu pamokymo, kurį 
girdėjau iš mūsų brangaus senolio - nesileisk užvaldomas dvejo- 
nių. 

- Brangaus senolio? - Ramiresas akivaizdžiai pralinksmėjo. 
- Kalbi apie Balkazarą? 

- Jis man buvo kaip tėvas. Kapitonui neprilygs joks kitas 
žmogus. Jeigu jis būtų gyvas, tuodu apsidžiaugtų galimybe ne- 
skausmingai uždusti. Balkazaras manė, kad už rimtus prasižen- 

gimus reikia bausti kankinančia mirtimi. - Skajus įbedė į pašne- 
kovą įdėmų žvilgsnį. - Jūs sutinkate, sere? 

- Aš... nedrįsiu tvirtinti kitaip, - atsiliepė mažumėlę nustebęs 
Ramiresas. Jis sumirksėjo ir pratęsė: - Hausmanai, man ne vi- 
suomet sekėsi suvokti, ką mąstė Balkazaras. Žmonės kalba, kad 
prieš paskutiniąją kapitono protas susilpnėjo. Bet tu, kaip jo nu- 
mylėtinis, turėjai tą Žinoti. - Ir vėl petį prislėgė toji ranka. - Bal- 
kazaras daug ką mums reiškė. Mes pasikliovėme jo sprendi- 
mais, kaip ir Titu, tavo tėvu. Būsiu atviras: tavo pavardė nu- 
skambėjo, kai... ką pasakysi apie... 

- Kapitono postą? - išsisukinėti nevertėjo. - Ar toks pasiūly- 
mas ne pirmalaikis? O kaipgi jūs, turintis nepriekaištingą reputa- 
ciją ir neišsemiamus patirties klodus? 

- Prieš metus gal būčiau sutikęs ir perėmęs vadovo parei- 
gas. Bet aš jau ne jaunuolis, ir gana greitai įgula įsiveltų į disku- 
sijas apie galimą mano įpėdinį. 

- Jums prieš akis - ilgas gyvenimas, sere. 

- O taip, aš, ko gero, išvysiu Kelionės Pabaigą, bet nesu tik- 
ras, ar man užteks jėgų spręsti problemas, kurių netruks per pir- 
muosius kolonizavimo metus. Kai galiausiai nusileisime į plane- 
tą, netgi tu būsi pagyvenęs, Hausmanai, bet gerokai jaunesnis 
nei kai kurie iš mūsų. Kaip matau, tau nestinga nei ryžto, nei 
įžvalgumo... - Ramiresas keistai į jį dirstelėjo. - Tau kažkas 
kelia nerimą? 

Skajus tebestebėjo, kaip tamsoje paskęsta du mirtimi nuteisti 
vyrai, tarytum pora grietinėlės putelių, grimztančių į juodžiausią, 
kokią įmanoma įsivaizduoti, kavą. Laivo varikliai, žinoma, nevei- 
kė - jis sklendė iš inercijos visą Skajaus gyvenimą - ir tai reiškė, 
kad lavonai tols ištisą amžinybę. 

- Ne, sere. Aš tik susimąsčiau. Dabar, kai įgula sumažėjo 
dviem nariais, mes galėsime pradėti stabdymo procesą šiek tiek 
vėliau. Kreiseriniu greičiu skrisime truputį ilgiau. Kitaip tariant, 
pasieksime tikslą anksčiau už kitus laivus. Vadinasi, tuodu savo- 
tiškai atsilygino už padarytus nusikaltimus. 

- Į tavo galvą, Hausmanai, užklysta keisčiausios mintys. - 
Ramiresas bakstelėjo pirštu jam į nosį ir pasviro arčiau. Vargu 
ar aplinkui stovintys karininkai galėjo nugirsti jų pokalbį, tačiau 
dabar tarybos vadovas kuždėjo. - Duosiu tau patarimą. Aš ne- 

juokavau sakydamas, jog tavo pavardė dažnai minima, bet tu nesi 
vienintelis kandidatas. Užteks vieno slystelėjimo, kad prarastum 
bet kokią galimybę užimti kapitono postą. Aišku? 

- Visiškai, sere. 

- Gerai. Tuomet neprarask budrumo, žvalgykis į šalis ir gal- 
būt tau pasiseks. 

Skajus linktelėjo. Ramiresas neabejotinai tikėjosi, kad į jaunasis 
Hausmanas bus dėkingas už konfidencialios informacijos nuotrupą, 
bet šis tejautė - nors iš visų jėgų stengėsi to neparodyti - pačią gry- 
niausią panieką. Tarytum Ramireso ir kitų tarybos pašlemėkų norai 
galėtų turėti jam kokią nors įtaką! Tarytum nuo jų priklausytų, ar 
Skajui lemta tapti kapitonu! Vargšai nieko nematantys avigalviai. 

- Ramiresas - man ne kliūtis, - burbtelėjo jis. - Bet lai galvo- 
ja, kad mums padėjo. 

- Tavimi dėtas, aš irgi leisčiau jam taip manyti, - atsiliepė 
niekuomet pernelyg toli nenuklystantis Klounas. 

Kai epizodas baigėsi, paslampinėjau po aikštę, kol aptikau 
palapinę, kurioje porai minučių išsinuomojau mobilųjį. Mieste nu- 
stojus veikti elegantiškoms spartaus duomenų perdavimo siste- 
moms, visiems teko sugrįžti prie vaizdofonų. Visuomenėje, pa- 
kylėjusioje ryšio meną bemaž iki telepatinės formos, tai prilygo 
nuosmukiui, vis dėlto mobiliesiems irgi buvo lemta tapti mados 
aksesuarais. Skurdžiai jų neturėjo, todėl turtingieji nesibodėjo 
puikuotis savo ryšio priemonėmis - kuo didesnėmis, tuo geriau. 
Maniškis vaizdofonas atrodė kaip primityvi, kariška radijo stote- 
lė: juodas gremėzdas su dvimačiu, pakeliamu ekranu ir mygtu- 
kais, pažymėtais nusitrynusiais prakantajiškais simboliais. 

Paklausiau preikeivio, kaip susisiekti su orbita ir Skliautu. Jis 
įniko ilgai, nuodugniai aiškinti, aš savo ruožtu stengiausi išlaikyti 
smulkmenas galvoje. Orbitinį numerį Žinojau, - jis buvo išgravi- 
ruotas vienuolių vizitinėje kortelėje, kurią man įteikė sesuo Ame- 
lija, - tačiau adresatą galėjau pasiekti tik prisijungęs prie keturių 
ar penkių kaprizingų stočių tinklų. 

Vienuoliai įdomiai tvarkė savo reikalus. Jie išsaugodavo są- 
sąjas su daugybe klientų, seniai tarusių sudie Aidelvildo slaugos 
namams. Kai kurie, įgavę valdžios, atsidėkodavo broliams ir se- 

serims - aukodavo nemenkas sumas, kurios leisdavo išlaikyti or- 
bitinę karuselę. Ir ne vien. Vienuoliai prašydavo klientų papildo- 
mų paslaugų, (pavyzdžiui, informacijos arba to, ką galima apibū- 
dinti mandagiu šnipinėjimu), todėl savo labui jie turėjo būti leng- 
vai pasiekiami. 

Iš Centrinės stoties išėjau į lietų, kad vaizdofonas pajėgtų su- 
gauti signalus, kuriuos skleidė mieste išlikę duomenų perdavimo tin- 
klai. Netgi tada praėjo ne viena sekundė, kol pasisekė užmegzti 
ryšį su orbitiniais slaugos namais. Pokalbį dažnokai nutraukdavo 
pauzės, kartkartėmis jo atkarpos išsitrindavo, kai informaciniai pa- 
ketai, rikošetu šaudantys artimojoje Geltakmenio erdvėje, plačiais 
parabolių lankais suvisai išklysdavo iš ryšio zonos. 

- Brolis Aleksėjus klauso. Kuo, Dievo vardu, galėčiau jums 
padėti? | 

Ekrane pasirodė prakaulus veidas įkritusiais skruostais; vy- 
riškio akys, kaip pelėdos veizolai, skleidė ramybę ir geranorišku- 
mą. Vieną jų supo tamsi mėlynė. 

- Nagi, nagi, - atsiliepiau. - Brolis Aleksėjus. Kaip malonu. 
Kas atsitiko? Užkritai ant savo kastuvėlio? 

- Nesuprantu, mano drauge, ką jūs sakote. | 

- Teks padėti tau prisiminti. Aš esu Taneris Mirabelas. Bu- 
vau atvykęs į slaugos namus “Orvietu" prieš porą dienų. 

- Jūs... man nematytas, broli. 

- Juokinga. Nepameni, kaip oloje apsimainėme pasižadėji- 
mais? 

Jis sugriežė dantimis, bet apsimestinai malonią šypsenėlę iš- 
saugojo. 

- Ne... atleiskit. Nieko neatsimenu. Prašom sakyti, ko pagei- 
daujate. 

Aleksėjus vilkėjo vienuolių abitą, rankas laikė sugniaužtas 
virš pilvo. Už jo nugaros išvydau vynuogynus, kurie pakopomis 
kilo aukštyn, kol pranyko virš išlinkio, užlieti nuo saulės ekranų 
atsispindinčia šviesa. Šen bei ten, tarp augmenijos žalumos, ne- 
lyginant iš vandenyno kyšantys ledynai, bolavo nameliai ir pavė- 
sinės. 

- Noriu pasikalbėti su seserimi Amelija. Kai pas jus viešė- 
jau, ji labai maloniai su manimi elgėsi ir netgi rūpinosi asmeni- 
niais mano reikalais. Jei neklystu, judu pažįstami? 

Taiki išraiška niekur neišnyko. 

- Sesuo Amelija - viena iš mieliausių mūsų sielų. Nieko nuosta- 
baus, kad jums norisi jai parodyti savo dėkingumą. Deja, šiuo metu 
ji negaluoja ir gydosi krio-kriptoje. Galbūt aš įstengsiu jums pasitar- 
nauti, nors mano pagalba, žinoma, nė iš tolo neprilygs tam atsidavi- 
mui, kurį jus slaugydama demonstravo dieviškoji sesuo Amelija. 

- Tu ją nuskriaudei, Aleksėjau? 

- Apsaugok Viešpatie... 

- Užteks šventeiviškų pliurpalų. Jei nors pirštu ją palietei, su- 
laužysiu tau stuburą. Tikiuosi, supranti, kad aš kalbu rimtai? 
Man derėjo tą padaryti, kai turėjau progą. 

Jis pamąstė prieš atsiliepdamas. 

- Ne, Taneri... aš jos neskriaudžiau. Patenkintas? 

- Tuomet pakviesk ją. 

- Kodėl nenori šnekėti su manimi? 

- Iš mūsų pokalbių sužinojau, jog sesuo Amelija dažnai rūpin- 
davosi slaugos namų svečiais. Man įdomu, ar ji prisimena poną... 
- jau norėjau ištarti Kirenbacho pavardę, bet paskutinę akimirką 
prikandau liežuvį. 

- Atleisk, nenugirdau. 

- Nieko tokio. Tiesiog pakviesk Ameliją. 

Aleksėjus sudvejojo ir vėl perklausė mano vardo. 

"- Taneris, - atsakiau sugrieždamas dantimis. 

Rodės, tarsi mus būtų ką tik supažindinę. 

- Minutėlę... hmm, broli. - Fizionomija vis dar skleidė ramy- 
bę, tačiau balsas buvo įsitempęs. Jis kilstelėjo abito rankovę ir 
atidengė bronzinę apyrankę, į kurią sumurmėjo nesuprantama, 
matyt, vien tik vienuolių vartojama kalba. Ekranėlyje nušvito 
vaizdas, tiksliau sakant, rožinė dėmelė, galėjusi atstoti ir sesers 
Amelijos veidą. Penkias šešias sekundes patylėjęs Aleksėjus nu- 
leido rankovę. 

- Na? | | 

- Dabar negaliu su ja susisiekti, broli. Sesuo Amelija prižiūri 
ištižė... pasiligojusius, ir jai nevalia trukdyti. Bet man pranešė, 
kad ji savo ruožtu ieškojo jūsų. 

- Manęs? 

- Jeigu praneštumėte, kur Amelija galėtų jus rasti, aš per- 
duočiau... 

Nutraukiau ryšį nelaukdamas, kol Aleksėjus užbaigs sakinį. 
Įsivaizdavau, kaip vyrukas stypso vynuogyne ir užsičiaupęs niūriai 
vėpso į aptemusį vaizdofono ekraną. Jam nepavyko... nepavyko 
manęs susekti, ką, be abejo, ketino padaryti. Regis, Raiviko žmo- 
nės prasiskverbė ir į vienuolių gretas. Jie tikėjosi mano skambučio, 
vylėsi, kad mestelėjęs kokią nors užuominą išsiduosiu, kur esu. | 

Nedaug trūko, kad būčiau pateisinęs jų lūkesčius. 


Zebrės numerio ieškojau porą minučių; prisiminiau, jog dry- 
žuotoji pasivadino Tarina prieš atskleisdama slapyvardį, kuriuo ją 
pažinojo sąjungininkai iš diversantų judėjimo. Nė nenutuokiau, ar 
Tarinos vardas paplitęs Bedugnėje, tačiau šįsyk, bent kartą, ma- 
ne lydėjo sėkmė - Tarinų suradau mažiau nei tuziną. Visoms 
skambinti nereikėjo, nes mobiliojo ekranėlyje užsižiebė miesto 
žemėlapis. Šalia prarajos gyveno tik viena. Priešingai nuo Aidel- 
vildo slaugos namų, su Skliautu mane sujungė gerokai greičiau, 
bet ryšį vis vien pertraukdavo statinių trikdžių krebždėjimai, ta- 
rytum signalui būtų tekę vingiuoti telegrafo kabeliais, nudriektais 
po visą žemyną, užuot pro smogą prasismelkus į poros kilometrų 
aukštybes. 

- Taneri, kur tu? Kodėl išėjai? 

- Aš... - susilaikiau nepasakęs, kad esu greta Centrinės stoties, 
jei tik mano koordinačių neišdavė užnugaryje atsivėręs vaizdas. - 
Ne, neverta. Aš tavimi pasitikiu, Zebre, bet tu pernelyg susijusi su 
Žaidimu. Tau nėra reikalo žinoti, į kokias vietas nusibeldžiau. 

- Manai, tave išduočiau? 

- Ne, nors nekaltinčiau tavęs, jei taip pasielgtum. Aš tiesiog 
nenoriu rizikuoti. Nenoriu, kad per tave kas nors susektų, kur 
prapuoliau. | 

- Kas gi tavęs ieškos? Kiek girdėjau, Veiverlį sugebėjai ne- 
blogai apdoroti. - Ekraną užpildė dryžuotas jos veidas; su juodai 
baltu gymiu kontrastavo krauju pasruvusios akys. 

- Jis buvo prisišliejęs ir prie diversantų, ir prie Žaidimo daly- 
vių. . 
- Galbūt Veiverlis ir sadistas, bet jis priklausė mums. 

- Ką turėjau daryti - maloniai nusišypsoti ir paprašyti atsto- 
ti? - iš dangaus pliūptelėjo šilto lietaus šuorai, ir aš skubiai nėriau 
po stogeliu, kyšančiu iš pastato sienos, delnu pridengęs mobilųjį. 


49 


Zebrės atvaizdas suraibuliavo kaip atspindys vandenyje. - Jei 
tau įdomu, asmeniškai prieš Veiverlį nusistatęs nebuvau. Tiesa, 
geriems mūsų santykiams trukdė tam tikros problemos, bet jas 
lengvai išspręsti galėjo karšta kulka. 

- Kiek Žinau, tu naudojais ne kulkomis. 

- Veiverlis įvarė mane į kampą. Privalėjau jį užmušti, nes pa- 
prasčiausiai neturėjau kitos išeities. - Pasakoti, kaip Mulče iš lavo- 
no akies išplėšė monoklį, neketinau. Koks dabar jai skirtumas? 

- Tu sugebi savimi pasirūpinti, ar ne? Mane apėmė nuostaba 
jau tada, kai aptikau tave pastate. Dauguma aukų nė tiek nepa- 
jėgia pratempti. Kas tu toks, Taneri Mirabelai? 

- Išgyventi mėginantis žmogus, - paaiškinau. - Nepyk dėl to, 
ką iš tavęs paėmiau. Tu manimi pasirūpinai, ir aš jaučiuosi dė- 
kingas. Pažadu tau atsilyginti, jei tik sumąstysiu kaip. 

- Tau nederėjo niekur bėgti, - tarė Zebrė. - Juk sakiau, kad 
galėsi pagyventi pas mane, kol užsibaigs Žaidimas. 

- Deja, privalau sutvarkyti vieną reikalą. - Verčiau būčiau 
patylėjęs. Zebrei visiškai nereikėjo Žinoti apie mano pastangas 
surasti Raiviką. Dabar dryžuotoji ims laužyti galvą, kokie vyliai 
iškrapštytų žmogų iš slėptuvės. 

- Neįsivaizduoju kodėl, bet aš beveik tikiu, kad išpildysi paža- 
dą ir tikrai man atsilyginsi. Tu, Taneri, panašus į tokį, kuris laiko- 
si duoto žodžio. | 

- Tiesiai į dešimtuką, - pagyriau. - Vieną dieną galbūt tau 
atsidėkosiu savo mirtimi. 

- Ką tai turėtų reikšti? - 

- Nieko svarbaus... Zebre, ar šį vakarą medžioklė vyksta? 
Kam kitam žinoti, jei ne tau? 

- Vyksta, - padvejojusi atsakė ji. - Kodėl taip domiesi? Negi 
neįsisavinai pamokos? Tau pasisekė, kad išgyvenai. 

Šyptelėjau. . 

- Matyt, Bedugnės miestas man dar neįkyrėjo. 


Sugrąžinau išsinuomotą vaizdofoną savininkui ir apsvarsčiau 
savo galimybes. Už kiekvienos į galvą atklystančios minties 
šmėžavo Zebrės veidas ir buvo girdėti dryžuotosios balsas. Ko- 
dėl aš mėginau užmegzti su ja ryšį? Neturėjau tam jokios prie- 
žasties. Šiuo gestu veikiau mėginau apmalšinti sąžinės graužatį 

nei padėti moteriai, kurią apvogiau. Nujaučiau, kad mano išda- 
vystė ją įskaudino, ir gerai Žinojau negalėsiąs ištaisyti klaidos ar- 
timiausioje ateityje. Visgi kažkas privertė mane su ja susisiekti, 
tačiau, pabandęs atmesti šalin paviršutinius motyvus ir išsiaiš- 
kinti, kas po jais slypėjo, teaptikau kratinį impulsų ir emocijų: pri- 
siminiau Zebrės kvapą, juoko skambėjimą, klubų išlinkius, prisi- 
miniau, kaip susitraukė bei išsitempė nugaros dryžiai, kai mums 
pasimylėjus ji nuo manęs nusirideno. Radiniai man nepatiko, to- 
dėl virš savo minčių užtrenkiau įsivaizduojamą dangtį taip staigiai, 
tarsi ką tik būčiau atidaręs gyvačių pilną pintinę... 

Įsimaišiau į turgaus minią, leidau jos šurmuliui užgniaužti sa- 
vigraužą ir sutelkiau dėmesį į dabartį. Pinigų man netrūko. Pagal 
Mulčio standartus, aš vis dar buvau turtingas. Na, ir kas, jog fi- 
nansinis apsirūpinimas beveik nieko nereiškė Skliaute. Paklausi- 
nėjęs aplinkinių, kur ieškoti būsto, ir palyginęs kainas, išsinuomo- 
jau kambarį už kelių kvartalų nuo stoties, turbūt viename iš ma- 
žiau nuskurusių rajonų. 

Netgi atsižvelgiant į tą faktą, kad lindėjau Mulče, patalpa di- 
delio įspūdžio man nepadarė. Apšiuręs kubo formos gardelis bu- 
vo įmontuotas aštuonaukštės, nepatvarios, dangoraižį aplipusios 
struktūros kampe. Antra vertus, konstrukcija atrodė ganėtinai 
sena ir nusistovėjusi, įgijusį savąjį parazitinį inkrustacijų sluoksnį, 
kurį sudarė kopėčios, laiptatakiai, horizontalios nusileidimo aikš- 
telės, kanalizacijos vamzdžiai, grotelės ir gyvūnų narvai. Kom- 
pleksas, žinoma, negalėjo pasigirti saugiausio prieglobsčio titulu, 
bet vargu ar mano atvykimą būtų palaikęs ženklu subyrėti į šipu- 
lius. Kol patekau į kambarį, turėjau įveikti daugybę kopėčių ir 
perėjimų. Negana to, teko pėdinti per bambukinių grindų proper- 
šas, svaiginamai toli virš žemės. Varganą mano buveinę apšvietė 
dujinės lempos, nors man nepraslydo pro akis tai, jog kitos struk- 
tūros dalys buvo aprūpinamos elektra, kurią tiekė metanu varomi 
generatoriai, nuolatiniu ūžesiu konkuruojantys su gatvių muzi- 
kantais, šaukliais, muedzinais, prekeiviais ir gyvuliais. Netrukus 
garsai susiliejo į bendrą, bemaž nepastebimą, triukšmą, o kam- 
barys, kai nuleidau žaliuzes, nugrimzdo į pakenčiamą tamsą. 

Iš baldų radau tiktai lovą, bet man daugiau nieko nereikėjo. 

Ant jos atsisėdęs, apmąsčiau pastarųjų dienų įvykius. Kuriam 
laikui jaučiausi išsivadavęs nuo epizodų iš Hausmano gyvenimo, 

todėl dabar galėjau šaltai ir daugiau ar mažiau objektyviai įver- 
tinti tuos, kurie buvo mane aplankę. 

Kažkas čia negerai. Dėl to nekilo jokių abejonių. 

Aš atsibeldžiau į Geltakmenį nužudyti Raiviką, tačiau dabar, 
beveik atsitiktinai, sulaukiau progos išvysti atkarpas, priklausan- 
čias anksčiau nežinotai istorijai, kuri man nė trupučio nepatiko. 
Didžiaja dalimi ją sudarė ištraukos iš Hausmano gyvenimo, bet 
ne vien. Viskas lyg ir prasidėjo ganėtinai įprastai. Dėl naujų po- 
tyrių netryškau entuziazmu, vis dėlto, maždaug numanydamas, 
kokią formą jie įgaus, tikėjausi, kad sapnus pajėgsiu ištverti. 

Tačiau įvykiai pakrypo nenumatyta eiga. 

Sapnai - tiksliau sakant, epizodai, nes jie įniko brautis į są- 
monę ir dieną, kai nemiegodavau - nuodugniau atskleidė man is- 
toriją, supažindino su tokiais Skajaus nusikaltimais, apie kuriuos 
nieko neįtariau. Aš sužinojau, jog diversantui buvo išsaugota gy- 
vybė, išgirdau apie šeštąjį laivą, legendinį “Kaliušą", ir tai, kad, 
Tito Hausmano nuomone, jo sūnus kilo iš nemirtingųjų sluoksnio. 
Bet juk Skajus negyvas! Argi ne jis kybojo nukryžiuotas Nauja- 
jame Valparaise? Net jeigu prie kryžiaus prikalė kitą kūną, viešai 
prieinami istoriniai šaltiniai bylojo, esą tais sunkiais laikais, lydė- 
jusiais laivų nusileidimą, Hausmaną sugavo, įkalino ir nuteisė, o 
mirties bausmę įvykdė žiūrovų akivaizdoje. 

Tuomet kodėl aš abejojau, kad jis nebegyvas? 

Viskuo kaltas sektantų virusas, sujaukęs tavo makaulę, 
pasakiau sau. 

Kai šį kartą užmigau, nerimą man pakurstė ne Skajus. 


Iš viršaus žiūrėjau į stačiakampę patalpą. Regis, ji atstojo 
požeminį kalėjimą arba masalui skirtą duobę; aš pats stovėjau 
apžvalgos balkone. Akinamai baltame kambaryje grindis ir sie- 
nas dengė blizgančios keraminės plytelės, kurias apklojo žalių 
paparčių lapai ir meniškai išdėstytos, džiunglių paveikslą sukūru- 
sios medžių šakos. Apačioje išvydau vyriškį. 

Man pasidingojo, jog šitą vietą atpažįstu. 

Žmogus gulėjo embriono poza, nuogas, tarytum jį būtų čia 
perkėlę neatsibudusį. Blyški oda žibėjo nuo prakaito lyg pacuk- 
ruota. Galų gale jis kilstelėjo galvą, prasimerkė ir apsidairęs pa- 
bandė atsistoti, tačiau sudribo ant grindų į pradinę padėtį. Vyriš- 

kis negalėjo stovėti, nes viena jo koja, po kulkšnimi, užsibaigė 
strampu, it kokiu užsiūtu dešrelės galu. Jis vėl pakilo ir šįsyk 
prieš netekdamas pusiausvyros sugebėjo nustriuoksėti iki sienos. 
Žmogaus veide atsispindėjo nenusakomas siaubas. Pro lūpas iš- 
trūko šūksniai, netrukus sustiprėję iki paklaikusių klyksmų. 

Mačiau, kaip jis dreba. Staiga kitoje kambario pusėje, tam- 
sioje, tarp baltų sienų žiojinčioje nišoje, kažkas sukrutėjo, lėtai ir 
tyliai. Tačiau vyriškis pajuto esąs ne vienas - jis ėmė žviegti kaip 
skerdžiama kiaulė. Padaras išniro iš nišos tamsiomis ir storomis 
kaip žmogaus šlaunis ringėmis. Dalis kūno tebevirto laukan net 
ir tada, kai gyvatė iškėlė aukštyn klostėtą galvą ir pauostė orą. 
Nūnai vyriškis retsykiais nutildavo, idant į plaučius įtrauktų oro, 
tačiau pauzės tik pabrėždavo siaubą, kurį spinduliavo jo staugi- 
mas. Aš lūkuriavau jausdamas, kaip krūtinėje suspaudžia širdį, ir 
spoksojau į hamadrijadą, šliaužiantį link aukos, kuri niekur nega- 
lėjo pabėgti. 

Prabudau apsipylęs šaltu prakaitu. 


Atsikėliau ir patraukiau į gatves. Išmiegojau beveik visą po- 
pietę, ir nors nesijaučiau pailsėjęs - sąmonėje viešpatavo dar di- 
desnis chaosas nei anksčiau - manęs bent jau nekankino sle- 
giantis nuovargis. Aš įsiliejau į vangų Mulčio eismą, kulniavau 
tarp pėsčiųjų, rikšų, garais ar metanu varomų transporto priemo- 
nių; kartais pro šalį pralėkdavo neštuvai, išskėstasparniai arba 
kabelinės mašinos. Dabar aplinkinių žvilgsniai smigdavo į mane 
gerokai rečiau nei tuomet, kai pirmą kartą atsidūriau mieste. 
Nesiskutęs, įdubusiomis akiduobėmis supanašėjau su vietiniais 
Mulčio gyventojais. 

Savo kioskelius tvarkė vakarais besidarbuojantys prekeiviai, 
kai kurie uždegė žibintus ruošdamiesi atslenkančiai prieblandai. 
Virš galvos, tarp pastatų, lėtai laviravo deformuotas, lervą pri- 
menantis, metano pripildytas dirižablis. Iš gondolos kažkas per 
megafoną klykavo šūkius. Po orlaiviu kybančiame projekcinia- 
me ekrane mirgėjo neoniniai, protarpiais užgęstantys vaizdai. 
Mulčio erdves perskrodė keisti garsai - lyg ir melstis raginantis 
muedzino rėksmas. Staiga pastebėjau vyriškį nukarusiomis, pa- 
puošalais apkarstytomis ausimis, kurio palapinėje kabėjo įvairiau- 
sių dydžių ir spalvų gyvačių pilnos pintinės. Jis atidarė vieną ir 

pabaksnojo tamsų, besirangantį šliužą. Stebėdamas Žmogystos 
veiksmus, pagalvojau apie baltą, keraminę, košmare regėtą patal- 
pą. Supratau, kad mačiau duobę, kurioje Kahuela laikė jauniklį ha- 
madrijadą, ir suvirpėjęs paklausiau savęs, ką reiškė tas sapnas. 

Vėliau nusipirkau ginklą. 

Priešingai negu šautuvas, nugvelbtas iš Zebrės ir paskui iškiš- 
tas lombarde, jis nebuvo nei gremėzdiškas, nei krentantis į akis. 
Įsigijau nediduką pistoletą, puikiai telpantį apsiausto kišenėje, pa- 
gamintą ne Geltakmenyje, šaudantį gryno ledo kulkomis - išvystyti 
viršgarsinį greitį šioms padėdavo gaubtelis, kurį vamzdžiu stumda- 
vo magnetinių laukų raibuliai. Lediniai užtaisai pridarydavo ne ma- 
žiau žalos nei metaliniai ar keraminiai šaudmenys, tačiau įsmigę į 
aukos kūną jie be pėdsakų ištirpdavo. Didžiausias tokio ginklo 
pranašumas tas, kad jį galima užtaisyti pakenčiamai švariu vande- 
niu, nors, be abejo, gamintojo krio-apkaboje sušaldytos kulkos ti- 
ko labiau. Jei pistoleto savininkas įvykdydavo nusikaltimą, jo su- 
sekti buvo praktiškai neįmanoma. Kitaip tariant, šaudyklė įkūnijo 
idealų žmogžudžio instrumentą. Na, ir kas, kad šaudmenys netu- 
rėjo autonominės taikinio paieškos sistemos ir nepajėgė prasi- 
skverbti pro jokius nešiojamus šarvus. Iš tokio absurdiškai galin- 
go agregato kaip Zebrės šautuvas irgi menka nauda, nebent - 
nors to nė nevertėjo tikėtis - pasitaikytų proga nudėti Raiviką iš ki- 
to miesto galo. Šį kartą Ž žmogų privalėsiu sudoroti ne sėdėdamas 
prie lango, įbedęs akį į teleskopinį taikiklį ir laukdamas, kol kryželis 
uždengs per ištisus kilometrus nutolusį subjektą, kurio vaizdas dre- 
bės kaitros raibuliuose. Man teks paleisti kulką iš taip arti, kad 
įžiūrėsiu siaubo sklidinų, išsprogintų aukos akių baltymus. 

Į Mulčią atslinko vakaras. Atokiau nuo turgavietes supančių 
gatvių pėsčiųjų srautas išseko; grėsmingai pailgėjo šešėliai, kren- 
tantys nuo Skliauto šaknų. . 

Ėmiausi darbo. 

Rikšą vairuojantis berniūkštis galėjo būti tas pats, kuris ga- 
beno mane į Mulčią prieš keletą dienų, arba identiškas jo brolis 
dvynys. Šis vaikis irgi neapsidžiaugė sužinojęs, kur noriu patekti. 
Iš pradžių griežtai atsisakė mane pavėžėti, todėl turėjau su- 
minkštinti jo širdį pažadais apie dosnų atlygį. Net ir tuomet vyk- 
dyti pageidavimo berniokas nesiveržė. Kai pagaliau jį įkalbėjau, 
mes nudardėjome tamsėjančiais miesto keliais. Spartus tempas 

ir grįžti namo. Dalis jo įtampos persidavė ir man, nes pajutau, 
jog mano pirštai pranyko apsiausto kišenėje, idant įsikibtų į rami- 
nančią tarytum talismanas, šaltą ginklo rankeną. 

- Ko tau ten reikia, ponuli? Visi žino, jog tame Mulčio rajone 
nesaugu. Jei turi proto, ten nelandžiosi. 

- Žmonės nuolat man kartoja tą patį, - burbtelėjau. - Manyk, 
kad nesu labai protingas. 

- Aš taip nesakiau, ponuli. Tu gerai moki, esi galvotas vyru- 
kas. Tiesiog norėjau tave įspėti. 

- Dėkui. Bet tu verčiau vairuok ir nenuleisk akių nuo kelio. 
Viskuo kitu pasirūpinsiu pats. 

Griežtas tonas užčiaupė jo burną, bet man, šiaip ar taip, ne- 
sinorėjo tuščiai pliurpti. Nutilęs įsmeigiau akis į tamsėjančius pa- 
status. Deformuoti jų kontūrai pamažu įgavo keistai normalią 1š- 
vaizdą, ir mane apėmė gluminantis pojūtis, jog taip galų gale tu- 
rėtų atrodyti visi miestai. 

Vietomis Mulčio beveik nedengdavo Skliauto sluoksnis, o kai 
kur virš mūsų driekėsi tokios tankios struktūros, kad sutemose 
skendėjo pats Uodų Tinklas, ir šviesa neprasismelkdavo iki žemės 
netgi tada, kai saulė pasiekdavo zenitą. Amžinosios tamsos terito- 
rijose, atgrasiausiuose Mulčio rajonuose, viską kontroliavo nusi- 
kiuose dalyvaudavo virš jų gyvenantys žmonės. Įkalbėti vaikio, 
kad šis nugabentų mane į lūšnynų centrą, neįstengiau, todėl išli- 
pau jų pakraštyje tebegniauždamas kišenėje glūdintį pistoletą. 

Keletą minučių maknojau patvinusiais keliais, nugrimzdęs į 
balas iki kulkšnių, kol sustojau priešais pastatą, kurį atpažinau iš 
Zebrės apibūdinimo. Norėdamas pasislėpti nuo lietaus, pritūpiau 
sienos nišoje. Tūnojau slėptuvėje, kol iš akiračio išblėso pasku- 
tiniai menki šviesos pėdsakai, o visi šešėliai tarsi suokalbininkai 
susiliejo į didžiulę, niauriai pilką skraistę. 

Aš vis dar kanitriai laukiau. | 

Į Bedugnės miestą atklydo naktis, Skliautas nušvito - susipy- 
nusių struktūrų atšakas, nelyginant fosforuojančių jūros būtybių 
čiuptuvus, išmargino tviskantys taškeliai. Gijų raizginyje įžiūrėjau 
kabelines mašinas, kurios siūbavo tarp lynų kaip per vilnis šok- 
čiojantys akmenėliai. Praėjo valanda, per kurią buvau priverstas 

tuzinus kartų keisti kūno padėtį. Jeigu nepasimuistydavau, rau- 
menys nutirpdavo per porą minučių. Protarpiais išsitraukdavau 
ginklą, pamėgindavau prisitaikyti, vieną sykį netgi paleidau šūvį 
į kito statinio sieną, kad įvertinčiau pistoleto atatranką ir nusta- 
tyčiau, ar jis taikliai šaudo. Man ramybės niekas netrikdė. Var- 
gu ar netoliese slankiojo kokie tipai, kurie būtų nugirdę verian- 
čius ginklo švilptelėjimus. 
Galiausiai jie pasirodė. 


26 

Aptaki, juoda lyg anglis mašina su penkiais teleskopiniais, iš 
stogo kyšančiais stipinais nusileido už dviejų trijų kvartalų. Šoni- 
nės durelės prasivėrė, ir iš salono išvirto keturi žmonės, ranko- 
se laikantys tokius ginklus, palyginti su kuriais maniškis atrodė 
kaip prastas žaisliukas. Zebrė sakė, jog šią naktį čia šėlios me- 
džiotojai. Nieko keisto: medžioklės veikiau tapo taisykle negu iš- 
imtimi. Man teko pasitelkti visą savo įtikinėjimo galią, kad ji at- 
skleistų, kur tiksliai bus rengiamas kruvinas pasilinksminimas. 
Juk ištrūkęs iš persekiotojų nagų Žiūrovams sugadinau pramogą, 
už kurią jie mokėjo pinigus. 

- Aš pasakysiu, - tarė ji, - tik tuo atveju, jei prižadėsi laikytis 
atokiau nuo įvykių vietos. Supratai? Kartą, Taneri Mirabelai, jau 
gelbėjau tavo kailį, bet tu praradai pasitikėjimą. Man buvo skau- 
du. Ir aš nelinkusi antrą sykį tave traukti iš bėdos. 

- Juk žinai, kaip aš pasinaudosiu suteikta informacija. 

- Taip, numanau. Bent tiek gerai, kad man nemeluoji. Tenka 
pripažinti, tu tikrai laikaisi duoto žodžio. | 

- Tu visiškai manęs nepažįsti, Zebre. - Jaučiau turįs atverti 
jai akis, jei tiktai dryžuotoji pati nesusiprotėjo. 

Ji paaiškino, kur rasti gaudynėms paruoštą sektorių. Atrink- 
tam subjektui jau buvo implantuotas švyturėlis - medžiotojai ne- 
retai surengdavo po kelis reidus per vieną naktį, aukas užmigdy- 
davo ir pakeldavo prieš pat eilinio Žaidimo pradžią. 

- Ar kas nors sugeba pasprukti, Zebre? 

- Tu sugebėjai, Taneri. | 

- Ne, aš turėjau omenyje - išsigelbėti be diversantų pagal- 
bos. 

- Kartais... gal net dažniau, nei manai. Ne todėl, kad aukos 

įstengia pergudrauti medžiotojus. Tokią Žaidimo baigtį retsykiais 
surežisuoja organizatoriai, antraip gaudynės taptų nuobodžios. 

- Nuobodžios? 

- Pranyktų atsitiktinumo elementas. Skliautas visuomet lai- 
mėtų. 

- Tikrai, - sutikau, - būtų neįdomu. 

Nūnai stebėjau, kaip ketvertas slenka pirmyn, braunasi pro 
lietaus maršką atstačiusi ginklus; kaukėti veidai nuolat krypčiojo 
į šalis ir tikrino kiekvieną kampelį bei kertę. Taikinį turbūt palei- 
do šioje zonoje prieš porą minučių, gal net ne visiškai atsigaive- 
lėjusį, kaip nuogą Žmogų iš mano sapno, pabudusį kambaryje 
baltomis sienomis, pamažu suvokusį, jog uždaroje erdvėje jam 
draugiją palaikė kraupus monstras. 

Grupę sudarė dvi moterys ir du vyrai. Kai medžiotojai priar- 
tėjo, pastebėjau, kad jų antveidžiai įkūnijo teatrališkų puošmenų 
ir praktiškumo mišinį. Abi moterys slėpėsi po kačių kaukėmis 
įkypais akių plyšeliais, aprūpintais prie bet kokios šviesos prisi- 
taikančiais lęšiais. Jų pirštinės užsibaigė nagais, drabužius, ku- 
riuos įžiūrėjau, prasiskleidus apsiaustų skvernams, margino tig- 
ro dryžiai ir leopardo dėmės. Staiga supratau, jog tai - ne rūbai, 
o sintetinė oda: vietoj naguotų pirštinių, regėjau plikas rankas. 
meniai iltis ir mestelėjo draugams kažkokį sąmojį. Savo transfor- 
macijomis vyrai neprilygo bendražygėms: gyvūnų išvaizdą jiems 
suteikė tiktai kostiumai. Artimiausias tipas turėjo lokio galvą - po 
viršutiniu žandikauliu buvo matyti jo paties veidas. Sėbro fizio- 
nomijoje žibėjo šlykščios, briaunotos vabzdžio akys, kuriose lūžo 
nuo Skliauto sklindanti šviesa. 

Kai mus skiriantis atstumas sumažėjo iki dvidešimties metrų, 
stryktelėjau iš nišos ir nėriau skersai gatvę įsitikinęs, kad jie ne- 
spės laiku nukreipti į mane ginklus. Nuojauta pasitvirtino, nors 
medžiotojai pasirodė mitresni, nei įsivaizdavau. Šūviai perskro- 
dė vandenį tiesiai už kulnų, bet aš spėjau pranykti kitoje kelio pu- 
sėje anksčiau negu jie mane pasiekė. 

- Tai ne jis, - išgirdau balsą, rodos, moterišką. - Jo neturėtų 
čia būti! 

- Kad ir kas ten laksto, jį reikėtų pačirškinti. Išsisklaidykite. 
Mes prigriebsime tą šūdžių. 


57 


- Negirdi, ką sakau? Čia ne jis! Mūsų žmogus nutrenktas už 
trijų kvartalų į pietus. Net jeigu įstengė atsibelsti iki šių vietų, ko- 
dėl spruko iš savo slaptavietės? 

- Baiminosi, kad jį surasime, štai kodėl. 

- Jis pernelyg greitas. Mulčio išperos ne tokie vikrūs. 

- Tau metė iššūkį. Nepatenkinta? 

Nusprendžiau surizikuoti ir iškišti galvą iš nišos. Tuo momen- 
tu blykstelėjo žaibas, aiškiai apibrėžęs kiekvieno iš jų kontūrus. 

- Štai kur jis! - nuskambėjo kitos moters šūksnis. Mano au- 
sis nutvilkė energetinio užtaiso išgaunamas švilpimas ir įprastų 
šaunamųjų ginklų pirsčiojimai. 

- Jo akys kažkokios keistos, - suriko pirmoji moteris. - Jos 
žvilga tamsoje! | 

- Voveraite, tau nėra, ko bijoti, - visai šalia manęs atsiliepė 1o- 
kiu apsimetęs vyriškis. Leidau į atmintį įsirėžusiam ketverto vaiz- 
dui iškilti į sąmonės paviršių, luktelėjau, kol medžiotojai lyg per 
repeticijas teatro aktoriai, tiksliai vykdantys režisieriaus paliepi- 
mus, nusigaus iki tos vietos, kurioje tikėjaus juos aptikti, tuomet iš- 
nirau iš priedangos ir tris sykius nuspaudžiau gaiduką. Reaguoda- 
mas į spūsčiojimus, ginklas tris kartus sucypė. Nė nereikėjo pakar- 
totinai prisitaikyti, nes tai, ką išvydau, beveik tobulai derėjo prie 
mano numatyto paveikslo. Ranką su pistoletu pakėliau nuo žemės 
ne aukščiau kaip per metrą, idant suvaryčiau kulkas į priešininkų 
šlaunis. Ketvirtą šūvį specialiai nukreipiau į dausas. 

Į šlaunį sužeistas Žmogus nebepajėgus išstovėti ant kojų. 
Galbūt viskuo kalta mano vaizduotė, bet aš galėjau prisiekti, jog 
išgirdau tris vienas kitą palydėjusius pliūkštelėjimus, kai medžio- 
tojai dribo į vandenį. Sunku pasakyti, ar neklydau, nes sužeistieji 
į šlaunį dažniausiai taip ima plyšauti, kad jų klyksmai užgožia vi- 
sus kitus garsus. Maniškė žaizda, kuria vakar apdovanojo perse- 
kiotoja, pliekusi iš dvikovoms skirto spindulinio ginklo, buvo są- 
lyginai neskausminga, nors malonių pojūčių irgi nesuteikė. 

Aš spėjau, jog ant žemės suvirtę trys tipai iškrito iš žaidimo. 
Net jeigu ginklų neišmetė, vargu ar būtų įstengę nukreipti juos į tai- 
kinį. Medžiotojai galėjo paleisti šūvius mano kryptimi, tačiau jie, kaip 
ir mane sužeidusi moteris, naudojosi šaudyklėmis, kurios netoleruo- 
davo prasto prisitaikymo. Ketvirtas individas figūravo mano planuo- 
se, todėl ir nesimurkdė šiltoje baloje kartu su savo sėbrais. 

Pasitraukiau iš priedangos, laikydamas prieš save pistoletą - 
įspūdingais matmenimis neišsiskiriantį žaisliuką. O, kaip man da- 
bar knietėjo spausti rankose masyvų, plazminį Zebrės ginklą. 

- Su... sustok, - pareikalavo vienintelė nesudribusi moteris. - 
Stok, antraip šausiu. 

Ji stypsojo už dvylikos - penkiolikos metrų, laikė vamzdį nu- 
kreiptą maždaug mano pusėn: panelė Leopardė su dėmėta katės 
kauke, nūnai atsisakiusi katiniškos eisenos. 

- Nuleisk savo pliauškynę, - atsiliepiau, - jei nenori, kad tave 
nudėčiau. 

Jeigu moteris būtų atkreipusi didesnį dėmesį į žaizdas, kurio- 
mis aprūpinau unkščiojančią trijulę, ji, ko gero, būtų susiprotėjusi, 
jog aš esu geresnis nei vidutinis šaulys ir grasinimą pajėgus įvyk- 
dyti. Tačiau Leopardė akivaizdžiai nepriklausė mąstančių žmo- 
nių rūšiai - pastebėjau, kaip truputį pakrypo ginklas ir tarsi lauk- 
damas atatrankos įsitempė jį laikančios rankos dilbis. 

Gaiduką nuspaudžiau pirmas. Šautuvas išlėkė iš jos rankos, 
palydimas rikošetu atšokusių ledinių kulkų gausmo. Moteris šu- 
niškai kiauktelėjo, skubiai apžiūrėjo delną, lyg norėdama įsitikinti 
jog tebeturi visus pirštus. 

Jaučiausi įskaudintas. Negi ji manė susidūrusi su mėgėju? 

- Gerai, - pratariau. - Tu jį išmetei. Šaunuolė. Man neberei- 
kės prakiurdyti tavo žiaunų. Atsitrauk nuo apgailėtinų 5 savo ben- 
drų ir kulniuok atgal prie mašinos. 

- Jie sužeisti, šunsnuki. 

- Pažvelk į šviesiąją reikalo pusę. Tie trys jau galėjo būti ne- 
gyvi. - Ir bus, pagalvojau, jei artimiausiu metu nesulauks pagal- 
bos. Aplink trijulę telkšantis vanduo jau įgavo grėsmingą vyšnių 
atspalvį. - Daryk, ką sakau, - pratęsiau. - Žygiuok prie kabelinės 
mašinos. Aš keliausiu su tavimi. Kai pakilsime į orą, iškviesi 
jiems pagalbą. Aišku, jei tavo bičiuliai gimę ne po laiminga 
žvaigžde, kas nors iš Mulčio prigriebs juos pirmas. 

- Šūdžiau... - suurzgė ji. - Kad ir kas tu būtum. 

Nušlepsėjau tarp kūnų, kraipydamas pistoletą tai į moterį, tai 
į kitus aimanuojančius medžiotojus, stebėdamas pastaruosius 
akies krašteliu. | 

- Tikiuosi, nė vienas jų neturi implantų, - tariau. - Nes, kiek 
girdėjau, Mulčio gyventojai niekada neatsisako pasipelnyti ir pa- 
prastai su aukomis nesidera. 

- Niekše... | 

- Kodėl manęs taip neapkenti? Nes išdrįsau jums pasiprie- 
šinti? 

- Tu ne mūsų taikinys, - atšovė ji. - Nežinau, kas esi, bet tu 
ne taikinys. 

- Kas pati būsi? - prisiminiau, kaip į ją kreipėsi vienas iš me- 
džiotojų. - Voveraitė? Koks aristokratiškas vardas. Tuo metu, 
kai gražioji epocha dar nebuvo išvertusi pilvo, tavo šeima vei- 
kiausiai priklausė demaršistų grietinėlei, ar ne? 

- Tu nieko neišmanai nei apie mane, nei apie mano gyvenimą. 

- Tarsi tai man labai rūpėtų. - Pasilenkiau ir čiupau ant že- 
mės numestą ginklą. Norėdamas patikrinti, ar jis vis dar funkcio- 
navo, įbedžiau akis į šovininės rodmenis. Kažkodėl nepajėgiau 
atsikratyti nerimo, nors padėtį ir kontroliavau. Širdyje kirbėjo 
miglota nuojauta, jog kažkur slapstėsi nuo pagrindinės grupelės 
atsilikęs medžiotojas, kuris dabar vėpsojo į mane pro galingo ir 
nesportiškai tiksliai šaudančio ginklo taikiklį. Savo jaudulio pasi- 
stengiau neišduoti. - Deja, jus pakišo, Voveraite. Pažiūrėk į ma- 
no galvą. Matai žaizdą, likusią nuo implanto? Laimei, jis prastai 
veikė. - Nusprendžiau surizikuoti spėjęs, jog tikrąją auką prieš 
mirtį apdorojo Veiverlis arba jį pakeitė ne ką malonesnio būdo 
dubleris. - Jus apmovė. Tariamas chirurgas dirbo diversantams. 
Jis siekė, kad jūs patektumėte į spąstus. Šiek tiek pakoreguotas 
implantas perdavė jums neteisingas koordinates. - Įžūliai išsišie- 
piau, nors neturėjau nė menkiausio supratimo, ar tokios modifi- 
kacijos įmanomos. - Jūs galvojote, kad aš slapstausi už kelių 
kvartalų nuo šitų vietų ir visai nesitikėjote pasalos, bet... ei, gy- 
venime kartais atsitinka taip, kad aplinkiniai tau padaro meškos 
paslaugą. - Nukreipęs akis į jos bičiulį su lokio galva pridūriau. - 
Šįsyk man atiteko meškos vaidmuo, sutinki? 

Žmogus suspurdėjo vandenyje, delnais apglėbė šlaunį, prasi- 
žiojo, ketindamas kažką sakyti, bet aš jį užčiaupiau spyriu į šoną. 

Voveraitė priartėjo prie juodos, pleišto formos kabelinės 
mašinos. Mano avantiūros sėkmė didžiąja dalimi priklausė nuo 
to, ar salone nelindėjo medžiotojų draugai. Tiesa, aš beveik ne- 
abejojau, kad automobilį rasime tuščią. 

- Lįsk vidun, - paraginau. - Ir kad nebūtų jokių pokštų. Aš 
niekada negarsėjau humoro jausniu. 

Salonas pasirodė besąs ištaigingas - sėdynes dengė kaštoni- 
niai pliušo apvalkalai, prietaisų skydelis tviskėjo it padailintas žė- 
ručiais, vienoje sienoje buvo įrengtas gėrimų baras, šalia kurio 1š- 
vydau rėmuose sudėliotus ginklus ir trofėjus. Priglaudęs pistoleto 
vamzdį prie Voveraitės sprando, liepiau atplėšti mašiną nuo že- 
mės. 

- Tikiuosi, kelionės tikslą numatęs esi? - pasiteiravo ji. 

- Taip. Bet dabar pasitenkinsiu tuo, kad nutolsime nuo Mul- 
čio padoriu atstumu. Jei nori, gali aprodyti man miestą. Ši nak- 
tis puikiai tinka iškylai. 

„- Tavo humoro jausmas išties prastas, - atkirto moteris. - Jei at- 
virai, tavo pokštai juokina ne labiau negu Mišinio maras. - Po kan- 
džios replikos ji vis dėlto leido mašinai persijungti į švytavimo reži- 
mą ir lėtai į mane atsigręžė. - Kas tu toks? Ir ko iš manęs nori? 

- Aš jau sakiau, kas esu - Žmogus, įmestas į jūsų Žaidimą 
tam, kad jį aprūpinčiau reikalingomis lygiomis sąlygomis. 

Ji netikėtai brūkštelėjo delnu per mano galvos šoną - pade- 
monstravo drąsą arba stulbinantį kvailumą, atsižvelgiant į tą fak- 
tą, kad aš spaudžiau pistoletą prie jos kaukolės ir jau įrodžiau ga- 
lįs bet kada juo pasinaudoti. 

Voveraitė patrynė tą vietą, pro kurią Dominika išpjovė švy- 
turėlį. 

- Jo nėra, - ištarė, - jei tik iš viso buvo. 

- Tuomet Veiverlis melavo ir man. - Įdėmiai stebėjau moters 
veidą, laukdamas kokios nors neįprastos reakcijos, tačiau pavar- 
dė jos nepribloškė. - Jis nieko neimplantavo. 

- Ką gi mes persekiojome? 

- Iš kur man žinoti? Jūs gi nesekiojate paskui aukų implan- 
tus. O gal Žaidimas pasipildė naujais, man negirdėtais, niuan- 
sais? - Mašina, keisdama kabelius, kurie driekėsi ganėtinai toli 
vieni nuo kitų, taip susiūbavo, kad manęs vos nesupykino. 

Moteris nė nesuvirpėjo. 

- Nieko prieš, jei savo draugams iškviesiu pagalbą? 

- Prašau. 

Į vaizdofono ekraną ji šnekėjo labiau įsitempusi nei per visą 
mudviejų pokalbį. Voveraitė paporino, neva ją, su draugais nu- 
kakusią į Mulčią kurti dokumentinio filmo, užpuolė jaunų paršų 
gauja. Įtaigiai išklota istorija beveik įtikino ir mane. 

- Nebijok, aš tavęs neskriausiu, - pareiškiau, mintyse spėlio- 
damas, ar ji tuo patikės. - Man tik reikia bendros informacijos - 
nieko blogo nenutiks, jeigu ją suteiksi ir nuskraidinsi į tam tikrą 
Skliauto vietą. | 

- Tu nekeli man pasitikėjimo. 

- Pats Žinau. Bet man visiškai nusispjaut, kokius jausmus 
tau kurstau. Aš tiesiog laikau ginklą, įbestą į tavo galvą, ir dalinu 
pas. - Arba tu man paklusi, arba tavo smegenys išpuoš saloną. 
Kitokių alternatyvų neturi. Esu tikras, jog tau nebus labai sudė- 
tinga pasirinkti vieną iš dviejų. 

-.Ką nori sužinoti? 

- Papasakok apie Žaidimą, Voveraite. Šį tą girdėjau iš Vei- 
verlio, ir jo žodžiai skambėjo gan logiškai, bet man knieti sulipdyti 
į bendrą vaizdą visas jo dalis. Tokia užduotis tau nebus per sun- 
ki? 

Paaiškėjo, jog moteriškei iškalbingumo netrūko. Kažkodėl 
susidarė įspūdis, kad norą padėti sukėlė ne vien į kaukolę įbes- 
tas ginklo vamzdis, bet ir tas faktas, kad Voveraitei patiko ma- 
no tonas. Negalėčiau jos dėl to labai kaltinti. Balsas išties skam- 
bėjo maloniai ir sklido iš lūpų, priklausančių simpatiškam veidui. 

Mano pašnekovė buvo kilusi iš Samartinių šeimos, kaip ne- 
trukus sužinojau, vieno galingiausio prieš marą egzistavusio, net 
amerikanų laikus menančio, klano. Tie, kurių genealoginis medis 
siekė tokią gilią praeitį, nusipelnydavo itin palankaus aplinkinių 
vertinimo. Gražiosios epochos visuomenėje jie tarsi atstovauda- 
vo karališkąsias gimines. 

Jos šeima palaikė ryšį su Silvesčiais, žymiausiu Skliauto kla- 
nu. Prisiminiau, kaip Sibilina sakė, esą Kalvinas atgaivino į už- 
marštį nugrimzdusias, susikompromitavusias smegenų skenavi- 
mo technologijas, kurios padėjo gyviems žmonėms susikurti 
kompiuterines, nemirtingas savo pačių simuliacijas - deja, proce- 
sas atėmė iš jų fizinius pavidalus. 

Žinoma, transmigrantai nekreipė dėmesio į tai, kad skenavi- 
mas pražudė jų kūnus. Tačiau neilgai trukus simuliacijos ėmė 
gesti, dėl ko niekas neapsidžiaugė. Pirmąją transmigrantų bangą 
sudarė septyniasdešimt devyni savanoriai, - aštuoniasdešimt, 
įskaitant ir Kalviną, - bet dauguma simuliacijų išėjo iš rikiuotės 

gerokai anksčiau nei maras užpuolė jų programas. Pagerbiant 
žuvusiuosius, miesto centre iškilo Monumentas Aštuonioms De- 
šimtims, kuriame velionių koplyčias prižiūrėjo kūniškąsias formas 
išsaugoję giminaičiai. Statinys tebedunksojo netgi po maro. 

Voveraitės Samartinės šeima irgi buvo taip įamžinta. 

- Bet mums pasisekė, - pareiškė ji, lyg nerūpestingai plepė- 
dama. - Nuskenuotos Samartinių asmenybės įsiliejo tarp penkių 
procentų simuliacijų, kurios išliko sveikos. Kadangi mano sene- 
liai turėjo vaikų, fiziškoji mūsų giminės linija nenutrūko. 

Pabandžiau sugromuliuoti išgirstus žodžius. Jos šeimynėlė su- 
skilo į dvi šakas - viena pasidavė į simuliacijų stichiją, kita pasirin- 
ko tai, ką mes juokais vadinome tikrove. Voveraitei Samartinei ši 
padėtis atrodė tokia įprasta, tarytum jos giminaičiai žyventųtužia:. 
ryje arba būtų įsikūrę priešingoje čionykštės sistemos dalyje. 

- Kadangi Samartiniai nenukentėjo, - aiškino moteris, - jie 
pratęsė Kalvino eksperimentus. Mes visada palaikėme artimus 
ryšius su Silvesčių klanu, todėl turėjome teisę naudotis jų tyrimų 
duomenimis. Šioje mokslo srityje įvyko perversmas, kai aptiko- 
me skenavimo būdus, kurie neužsibaigdavo mirtimi. - Voverai- 
tės intonacijoje pasigirdo niurzgios gaidelės. - Kodėl tuo domiesi? 
Jei tu ne iš Mulčio, vadinasi, priklausai Skliautui. Abiem atvejais 
žinai viską, ką pasakoju. 

- Iš ko sprendi, kad aš ne Mulčio gyventojas? 

- Tu esi sumanus, bent jau ne beviltiškai kvailas. Beje, tai ne 
komplimentas, o tik pastebėjimas. 

Tikriausiai mintis, jog atkeliavau iš kitos sistemos, buvo tokia 
neįtikėtina, kad nė nešovė Voveraitei į galvą. 

- Man smagu tavęs klausytis, Voveraite. Tau pačiai jau teko 
iškęsti skenavimo procedūras? 

Ji dėbtelėjo į mane taip, tarsi būčiau avigalvis. 

- Žinoma. 

- Interaktyvios skenografijos... kaip jas vadinate? 

- Alfa-lygio simuliacijomis. 

- Taigi šiuo momentu kažkur mieste egzistuoja taviškė simu- 
liacija? 

- Orbitoje, idiote. Skenavimo technologijas galėjo sunaikinti 
maras, jeigu jos nebūtų karantinuotos. 

- Ak, kaip aš nesusiprotėjau. 

- Šešis ar septynis kartus per metus ją atnaujinu. Aplankau 
Prieglobstį, orbitinę stotį, kuri skrenda toli nuo Rūdžių Juostos, 
apsaugota nuo maro sporų. Kol ten viešiu, leidžiuosi nuskenuo- 
jama ir dviejų trijų mėnesių potyrius perkeliu į simuliaciją. Aš ne- 
begalvoju apie ją kaip apie kopiją. Dabar alfa-lygio simuliacija 
veikiau primena vyresnę, išmintingesnę seserį, kuri žino viską, 
kas man nutiko, tarytum būtų per petį stebėjusi mano gyvenimą. 

- Turbūt labai gera Žinoti, jog net ir praradęs kūną tu nemir- 
Si, O paprasčiausiai turėsi apsieiti be vieno iš būvių. Tiesa, jums 
negresia ir fizinė mirtis. 

- Negrėse prieš marą. Dabar padėtis kiek kitokia. 

Prisiminiau, ką man sakė Zebrė. 

- Kaip matau, tu ne hermetikė. Esi nemirtingoji, apdovanota 
kraštutinio ilgaamžiškumo genais? 

- Maniškiai ne patys blogiausi, kokius galima paveldėti, jei tą 
turi omenyje. 

- Bet ir ne geriausi, - linktelėjau. - Kitaip tariant, tu priversta 
pasikliauti mašinomis, kurios, tūnodamos tavo kraujotakoje ir ląs- 
telėse, taiso visas smulkias gamtos klaideles. 

- Kad padarytum tokias išvadas, nereikia būti proto bokštu. 

- O kaipgi mašinos? Kas po maro nutiko joms? - nukreipęs 
akis žemyn, išvydau kabančius bėgius, kuriais riedėjo keturšonis 
garvežys, traukiantis vagonų vilkstinę į kažkokį atokų miesto ra- 
joną. - Mechanizmus sunaikinai, kad jų nesumaitotų maro spo- 
ros? Kiek suprantu, būtent taip elgėsi dauguma iš tavo pader- 
mės. | 

- Koks tavo reikalas? 

- Man tik įdomu, ar tu vartoji Išsvajotą Eliksyrą. 

Tačiau Voveraitė nesiteikė atsakyti tiesiai šviesiai. 

- Aš gimiau 2339-aisiais. Man šimtas septyniasdešimt aštuo- 
neri standartiniai metai. Esu regėjusi stebuklų, kokių nė neįsivaiz- 
duoji, siaubingų dalykų, kurie pakirstų tau kojas. Buvau įsikūnijusi 
į Viešpatį, bet, kai ištyriau šito žaidimo galimybes, numojau į jį ran- 
ka lyg vaikas, sviedžiantis šalin pernelyg primityvų žaisliuką. Ma- 
čiau, kaip tūkstančius kartų keitėsi mūsų miestas; kiekviena trans- 
formacija suteikdavo jam dar daugiau žavesio. Mačiau, kaip Be- 
dugnė virto šlykščia, tamsia, nuodinga skyle. Nežinia, kada sugrįš 
šviesūs laikai, - po šimtmečio ar tūkstančio metų, - bet aš jų su- 

lauksiu. Nejau manai, kad taip lengvai atsisakyčiau nemirtingumo 
arba įkalinčiau save idiotiškoje metalinėje dėžėje tarsi bailus vaik- 
palaikis? - po katės kauke ekstaziškai blykstelėjo akys su vertika- 
liais vyzdžiais. - Dieve, ne. Jei atsigersi iš šio liepsnų šaltinio, troš- 
kulio nenumalšinsi niekada. Ar tu pajėgi suvokti, koks jaudulys už- 
valdo, kai vaikštai tau visiškai svetimame Mulče neapsaugotas, Ži- 
nodamas, jog tavyje tebeliko mašinos? Panašūs, nervus dirginan- 
tys jausmai apimtų nebent tuomet, jei slinktum lynu virš ugnies jū- 
ros arba plaukiotum greta ryklių. 

- Tam ir reikalingas Žaidimas? Nes jis apdovanoja nervus 
dirginančiais pojūčiais? 

- Ką pats manai? 

- Aš manau, kad jums seniausiai viskas nusibodo. Štai kodėl 
jūs žaidžiate. Tiek supratau iš Veiverlio pasakojimo. Kai miestą 
užpuolė maras, jūs jau buvote išmėginę kiekvieną teisėtą pramo- 
gą, kokią siūlė visuomenė - patyrę visus įmanomus inscenizuotus 
nuotykius ir susidūrę su visais įmanomais, proto pastangų reika- 
laujančiais, iššūkiais. - Įsmeigiau į ją žvilgsnį, raginantį papriešta- 
rauti. - Bet jums to neužteko, ar ne? Jūs nė sykio nebuvote ban- 
dę pažiūrėti mirčiai į akis. Aišku, galėjote išvykti už sistemos ribų, 
kur nestinga jaudinančių pavojų ir progų nusipelnyti šlovės, bet 
tuomet jums tektų atsisveikinti su draugais ir savo kultūra. 

- Ne tik, - nusprendusi, kad suklydau vertindamas Skliauto 
gyventojus, Voveraitė panūdo suteikti man daugiau informacijos. 
- Kai kas iš mūsų pasišalino iš sistemos. Tačiau tie žmonės 
tiksliai žinojo, ko atsisako - skenavimo ir savo simuliacijų atnau- 
jinimo, be kurio, laikui bėgant, kopija taip nutolsta nuo originalo, 
kad pranyksta jų suderinamumas. 

Linktelėjau. 

- Taigi jums reikėjo ko nors tokio, kas būtų arčiau namų. 
Pavyzdžiui, Žaidimo. Šanso save išbandyti - pastovėti ant skar- 
džio krašto, patirti kontroliuojamus pavojus. 

- Ir viskas klojosi puikiai. Kai miestą užklupo maras ir mes 
sulaukėme galimybės užsiimti veikla, kurią pasirinkdavome savo 
nuožiūra, pradėjome prisiminti, ką reiškia gyventi. 

- Bet dėl to jūs privalėjote žudyti. 

Moteris nė nesuvirpėjo. 

- Mes atimame gyvybę tik tiems, kurie to nusipelnė. 


65 


Ji nuoširdžiai tuo tikėjo. 

Kol skriejome virš miesto, dar šio to paklausinėjau, norėdamas 
iškvosti, ką Voveraitė žino apie Išsvajotą Eliksyrą. Prižadėjau 
Zebrei padėti jai atkeršyti už sesers mirtį, todėl turėjau gauti kuo 
daugiau Žinių apie keistą medžiagą ir jos tiekėją, paslaptingąjį Gi- 
deoną. Voveraitė, be abejo, vartojo narkotiką, bet Žinojo apie jį ne 
daugiau negu kiti žmonės, su kuriais bendravau. | 

- Išsiaiškinkime keletą dalykų, - tariau. - Ar prieš marą kam 
nors iš jūsų teko girdėti apie Išsvajotą Eliksyrą? 

- Ne. Esu tikra, kad jis atsirado per pastaruosius septynerius 
metus, nors ankstesnį gyvenimą sunkoka prisiminti. 

- Vadinasi, Eliksyrą ir marą kažkas sieja. 

- Nesupratau? 

- Klausyk, šitas narkotikas apsaugo tave nuo infekcijų, lei- 
džia slankioti Mulče su mašinomis, kurių apstu tavo organizme. 
Tai reiškia, jog Eliksyras susijęs su maru, todėl atpažįsta šio spo- 
ras ir jas neutralizuoja nepakenkdamas žmogui. Vargu ar tai su- 
tapimas. 

Voveraitė patraukė pečiais. 

- Matyt, kažkas jį sukūrė. 

- Kitaip tariant, padėjo užgimti eilinėms nanotechnologijoms? 
- krestelėjau galva. - Atleisk, bet aš netikiu, jog įmanoma sukurti 
tokį vertingą dalyką. Tik ne čia ir ne dabar. 

- Tu neįsivaizduoji, kokius išteklius valdo Gideonas. 

- Neturiu jokio supratimo. Gal išklotum, ką apie jį Žinai. 

- Iš kur toks smalsumas? 

- Tiesiog kai kam prižadėjau juo pasidomėti. 

- Deja, turėsiu tave nuvilti. Aš nieko nežinau apie Gideoną ir 
nepalaikau ryšio su jį pažįstančiais žmonėmis. Verčiau šnekėkis 
su tais, kurie artimiau susiję su tiekėjais. 

- Nenutuoki, kur jis įrengė gamybos laboratorijas? 

- Kažkur mieste. 

- Tikrai? Pirmą kartą susidūriau su Išsvajotu Eliksyru... - 
prikandau liežuvį, nes anaiptol netroškau jai porinti, kaip atsipei- 
kėjau Aidelvildo slaugos namuose. - ...ne Geltakmenyje. 

- Garantuoti negaliu, bet girdėjau, kad jis negaminamas 
Skliaute. . 

- Tuomet Mulče? 

- Greičiausiai. - Ji prisimerkė ir vertikalūs vyzdžiai virto plo- 
nais brūkšneliais. - Beje, kas tu toks? 

- Aiškindamas sugaiščiau per daug laiko, - atšoviau. - Bet, 
manau, esmę tu supratai. 

Moteris pakreipė galvą į prietaisų skydą. 

- Mes negalime amžinai sukiotis ratais. 

- Skrisk į Skliautą. Pageidautina, kad mane nugabentum į 
viešą vietą, netoli Eskerų Aukštumų. 

- Kur? 

Parodžiau Voveraitei raštelį, kurį man įteikė Dominika. Nors 
nežinojau, ką nurodo adresas - gyvenamąją vietą ar rajoną - 
stengiaus to neparodyti. | 

- Šitos apylinkės man negirdėtos. 

- Vaje, kaip įsitempė mano pirštas. Panaršyk savo atminties 
klodus, Voveraite. Jei ten nieko neaptiksi... na, mašinoje visada 
galima rasti žemėlapį, teisingai? 

Ji nenoriai pakluso. Aš, be abejo, nieko nežinojau apie 
Skliauto žemėlapį, bet spėjau, kad jis turėtų egzistuoti, galbūt pa- 
slėptas kabelinio transporto procesoriuose. 

- Dabar prisimenu, - pratarė moteris. Prietaisų skyde nušvi- 
tęs miesto planas priminė sinapsines jungtis, išdidintas kažkurioje 
žmogaus smegenų dalyje, pažymėtas akį rėžiančiu prakantajiš- 
ku užrašu. - Bet to rajono gerai nepažįstu. Dėl maro jis įgavo 
keistą formą... kitokią nei likęs Skliautas. Kai kam iš mūsų tai 
nepatinka. | | 

- Niekas tavęs neprašo gėrėtis vaizdais. Tiesiog vairuok. 

Pusę valandos keliavome pro siaurymes, atsiveriančias tarp 
pastatų, plačiu lanku skriejome palei bedugnės kraštą. Vietoj 
prarajos temačiau apvalią dėmę, juoduojančią viduryje išsikėto- 
jusio, švytinčio Skliauto, apsuptą periferinių, kupolais nedengia- 
mų statinių, kurie blizgėjo nelyginant fosforiniai masalai, išsibars- 
tę aplink giliavandenio siaubūno nasrus. Kai kurios struktūros 
stūksojo ant iškyšų, nutolusių apačion nuo skardžio pakraščio net 
per kilometrą. Milžiniški orą, drėgmę ir energiją siurbiantys 
miesto vamzdžiai smigo dar giliau, bet jie praktiškai susiliejo su 
garais, kurie kilo iš pragarmės netgi naktį. 

- Štai ir Eskerų Aukštumos, - pagaliau pratarė Voveraitė. 

- Dabar aišku... 

- Kas aišku? 

- Kodėl jūs nemėgstate šito rajono. 

Čionykštis Skliauto raizginys, nusidriekęs per keletą kvadra- 
tinių kilometrų ir šimtus metrų vertikalia kryptimi, mutavo į keis- 
tų, kristališkų pavidalų sankaupą. Rodės, lyg žvelgčiau į padidin- 
tą uolienos klodų paveikslėlį arba fantastiškai prie aplinkos pri- 
sitaikančio viruso mikronuotrauką. Žavingus rožinius, mėlynus ir 
žalius atspalvius išryškino žibintai, šviečiantys tuneliuose arba 
viešose, kristale išraustose vietose. Aukščiausius Skliauto lygius 
siekė pilkšvai auksiniai tarytum žėrutis sluoksniai. Spiralėmis su- 
kosi trapios, žalsvai melsvos turmalino inkrustacijos. Savo įspū- 
dingais matmenimis akiratyje išdygę kvarco strypai niekuo nenu- 
sileido rūmams. Kristalų gijos raitėsi, skverbėsi vienos į kitą, erd- 
vėje nutapydamos tokius įmantrius geometrinius raštus, kad joks 
žmogus nebūtų specialiai jų kūręs. Žvelgiant į Eskerų Aukštu- 
mas man kone maudė akis. 

- Beprotiškas rajonas, - pastebėjau. 

- Ir beveik visas tuščiaviduris, - pridūrė Voveraitė, - antraip 
negalėtų kyboti taip aukštai. Prieš daugelį metų atskilusias dalis 
seniai sugėrė Mulčias. - Nukreipęs akis po tviskančia kristaline 
mase supratau, ką ji turėjo omenyje: apačioje išvydau gremėz- 
diškas, perdėm apibrėžtų formų sąnašas, it kerpių kilimą, kuris 
užklojo miesto griuvėsius. 

- Ar įstengsi rasti viešą vietą, kur galėtume nusileisti? 

- Jau ieškau, - atsiliepė Voveraitė. - Nors nesuprantu, kokia 
iš to nauda. Negi įžengsi į prekybos centrą atstatęs ginklą man 
į pakaušį? 

- Galbūt Žmonės susiprotės, kad pistoletas ne žaislinis, ir pa- 
liks mus ramybėje? 

- Nieko įdomesnio neišmąstei? - sprendžiant iš balso, ji ma- 
nimi nusivylė. 

- Tiesą sakant, išmąsčiau. Mano apsiaustas, pavyzdžiui, turi 
labai talpias kišenes. Vienoje galėčiau nesunkiai paslėpti ginklą, 
Įbesti jį į tave ir nutaisyti tokią veido išraišką, tarsi neapsakomai 
džiūgaučiau, kad mudu susitikome. 

- Tu kalbi rimtai? Iš tikrųjų Žygiuosi per prekybos centrą nu- 
kreipęs pistoletą man į nugarą? 

- Atrodyčiau kvailai, jei taikyčiau į tave iš priekio. Tuomet 
kažkam iš mūsų reikėtų kulniuoti atbulam. Nekokia mintis - dar 
atsitrenktume į vieną iš tavo draugų. 


27 

Mes nusileidome be jokių ypatingų ceremonijų. 

Voveraitės automobilis tūptelėjo ant metalinės, ramsčiu su- 
tvirtintos, iš Eskerų Aukštumų kyšančios atbrailos, kurioje paka- 
ko vietos tuzinui kitų transporto priemonių. Didžiumą jų sudarė 
kabelinės mašinos, bet aš pastebėjau ir porą išskėstasparnių. 
Kaip ir visos mieste regėtos skraidyklės, šitos traukė akį savo 
aptakia, itin lengvai prie įvairių sąlygų prisitaikančia išvaizda, kuri 
liudijo, kad jos buvo sumontuotos prieš marą. Vairuoti gremėz- 
dus deformuotų pastatų tankmėje nepaprastai sudėtinga, bet gal- 
būt jų savininkai dievino tokius iššūkius. O gal lakiojimas išskės- 
tasparniais tapo savotiška, itin rizikinga sporto šaka. 

Žmonės pranykdavo transporto priemonėse ir vėl iš jų išnir- 
davo. Vienos mašinos buvo privačios, kitos tviskėjo skiriamai- 
siais taksi kompanijų ženklais. Aplinkui netrūko individų, kurie 
stovėjo aikštelės pakraštyje ir priglaudę akis prie teleskopo, su- 
montuoto ant pakylos, spiginosi į miestą. Visi be išimties puika- 
vosi groteskiška apranga, vilkėjo besiplaikstančias pelerinas arba 
apsiaustus. Prie šių visiškai nederėjo keisti galvos apdangalai, iš- 
gražinti spalvų bei raštų kratiniu, palyginti su kuriuo, rajono archi- 
tektūra atrodė santūroka. Žmonės nešiojo kaukes ir raibuliuo- 
jančius šydus, slėpė veidus už elegantiškų vėduoklių arba po 
skėčiais. Šen bei ten išvydau už pasaitų laikomus, biomodifikuo- 
tus gyvūnus - būtybes, nepriklausančias jokiai žinomai sistema- 
tikai, panašias į kates su driežų skiauterėmis. Savo stulbinama 
išore kai kurie vis dėlto neprilygo šeimininkams. Aš mačiau 
žmones, virtusius kentaurais, kitaip sakant, keturkojais, ir tipus, 
kurie taip deformavo standartišką žomo sapiens pavidalą, kad 
nūnai priminė avangardines statulas. Viena moteris buvo prasi- 
ilginusi kaukolę, todėl jog galva panėšėjo į raguotą egzotiško 
paukščio snapą. Tarp praeivių įžiūrėjau vyriškį, transformavusį 
save į senovinio, mitinio nežemiško padaro prototipą. Jo kūnas 
tapo absurdiškai liesas, tamsiose, įkypose akyse žvilgėjo vertika- 
lūs vyzdžiai. 

Anot Voveraitės, taip pasikeisti įmanoma per keletą dienų, 
daugiausiai per porą savaičių. Bet kuris, pasiryžęs naujovėms, 
gali transformuoti kūną tuziną kartų per metus, taip pat dažnai, 
kaip paprastai kirpdavausi plaukus. 

Ir aš tikėjausi surasti Raiviką tarp tokių dekoracijų? 

- Tavimi dėta, - tarė Voveraitė, - nevėpsočiau į kitus kiaurą 
dieną. Vargu ar norėtum, kad žmonės palaikytų tave ne vietiniu. 
- Tvirčiau suspaudžiau kišenėje glūdintį pistoletą su viltimi, jog 
moteris pastebėjo, kaip įsitempė mano ranka. 

- Žygiuok pirmyn. Kai man prisireiks tavo patarimo, aš jo 
paprašysiu. 

Voveraitė be žodžių nupėdino į priekį. Po akimirkos pasigai- 
lėjau nemandagiai jai atkirtęs. 

- Nepyk. Aš suprantu, jog tu nori man pagelbėti. 

- Man neramu tik dėl savo kailio, - tarsi pasakodama anek- 
dotą pro lūpų kampelį tarstelėjo moteris. - Nė kiek netrokštu, 
kad patrauktume į save dėmesį. Jei kas nors užsimanytų tave 
pulti, aš galiu nukentėti per susišaudymą. 

- Dėkui už rūpestį. 

- Kaltink savisaugos instinktą. Kodėl turėčiau nerimauti dėl 
užpuoliko, sužeidusio mano draugus? Aš netgi nežinau tavo vardo. 

- Tavo bičiuliams nieko baisaus nenutiks, - užtikrinau. - Ry- 
toj, tokiu pačiu metu, jie netgi nešlubuos, nebent norės parodyti 
savo žaizdas kitiems. Be to, turės, ką papasakoti medžiotojų ra- 
telyje. 

- Vis dėlto kuo tu vardu? 

- Vadink mane Taneriu, - atsakiau ir paraginau ją Žingsniuoti. 

Kol traukėme per aikštelę link skliautuoto praėjimo, vedan- 
čio į Eskerų Aukštumas, mus iš kojų išversti bandė šilto, drėgno 
vėjo gūsiai. Priešais, nelyginant antkapiai, nuslinko hermetikų 
neštuvai. Laimei, nelijo. Arba šią miesto dalį lietus užliedavo re- 
čiau, arba ji paprasčiausia driekėsi pakankamai aukštai, kad 1š- 
vengtų nuožmiausių liūčių. Ilgą laiką prastovėjau Mulče, todėl 
mano drabužiai vis dar buvo šlapi, bet Voveraitė atrodė ne ge- 
riau už mane. | 

Nėrę į arkinę ertmę, atsidūrėme ryškiai apšviestoje, uždaroje 
erdvėje, kurioje tvyrojo vėsus, kvapnus oras. Po lubomis kabė- 
jo žibintai, plakatai ir besisukantys vėdintuvai. Į dešinę švelniai 
krypstantis koridorius atvedė iki dekoratyvinių tvenkinių, kuriuos 

kirto akmeniniai tilteliai. Nuo tada, kai atsibeldžiau į miestą, antrą 
kartą pastebėjau į mane žiopsantį karpį koi. 

- Iš kur tokia žuvų manija? - paklausiau. 

- Tau nederėtų taip kalbėti. Jos daug ką mums reiškia. 

- Čia tik karpis koi. 

- Būtent šitie karpiai padovanojo mums nemirtingumą. Tiks- 
liau, parodė pirmuosius žingsnius. Jie labai ilgai gyvena. Nuo se- 
natvės nedvesia netgi gamtoje. Vis auga ir auga, kol' sutrinka 
širdies funkcijos. Bet tai ne tas pats, kas mirti nuo senatvės. 

Išgirdau, kaip per tiltą drožianti Voveraitė sumurmėjo kažką 
panašaus į “telaimina Viešpats karpius koi“, ir leidau savo lū- 
poms aidu atkartoti palinkėjimą. Nenorėjau išsiskirti iš aplinkinių. 

Krištolo sienose nuolat kartojosi virpančių aštuonkampių mo- 
tyvas. Dideliais tarpais atskirtose nišose buvo įsikūrusios nedi- 
delės įvairių smulkmenų krautuvėlės ir grožio salonai, siūlantys 
paslaugas įmantriais neoniniais arba holografiniais, pulsuojan- 
čiais užrašais. Skliauto gyventojai užsukdavo į parduotuves ar 
šiaip vaikštinėjo, daugiausiai jaunos - bent jau iš išvaizdos - po- 
ros, nors vaikų beveik nepastebėjau. O tie, kuriuos mačiau, ga- 
lėjo būti suaugusieji, kurie modifikavo savo išorę, ar netgi andro- 
forminiai gyvūnėliai, išmokyti pakartoti keletą vaikiškų frazių. 

Sekdamas paskui Voveraitę, nusigavau į gerokai erdvesnę 
patalpą, milžinišką skliautuotą, krištolu tviskančią salę, į kurią 
įvairiuose lygiuose įsiliejo prekybos centrai. Po lubomis kybojo 
sietynai, dydžio sulig kapsulėmis, viena iš kurių atskridau į plane- 
tą. Susipynę takeliai vingiavo aplink karpių koi tvenkinius ir de- 
koratyvinius krioklius, supo pagodos formos kioskelius bei arba- 
tines. Atriumo centre stūksojo gigantiškas akvariumas, apkaus- 
tytas pilkšvo metalo raižiniais. Rezervuare kažkas plaukiojo, bet 
aš neįžiūrėjau kas, nes vaizdą užstojo minia žmonių su vėduok- 
lėmis, skėtukais ir naminiais, už pavadžio laikomais gyvūnais. 

- Aš prisėsiu, - tariau. - Tu apsilankysi arbatinėje, užsakysi 
arbatos man ir ką nors sau. Tada grįši prie mano stalelio nutai- 
siusi patenkintą veido išraišką. 

- Tu visą laiką būsi nukreipęs į mane ginklą? 

- Manyk, jog tai komplimentas. Aš niekaip negaliu atplėšti 
nuo tavęs akių. 

- Mirštu iš juoko, Taneri. 

Šyptelėjau ir įsitaisiau ant kėdės staiga suvokęs, jog mane 
dengia sudžiūvęs Mulčio purvas. Tarp išsipusčiusių praeivių at- 
rodžiau kaip laidojimo biuro savininkas, įsimaišęs į karnavalines 
eitynes. 

Bemaž tikėjausi, kad Voveraitė negrįš nešina arbatos puo- 
deliu. Negi moteriškė tikrai manė, kad šaučiau jai į nugarą iš sa- 
vo vietos? Nejau galvojo, kad sugebėčiau paleisti šūvį iš kišenė- 
je slypinčio pistoleto ir nesužeisti pašalinių žmonių? Jai derėjo 
sprukti tolyn nuo manęs, ir tuo mūsų pažintis būtų pasibaigusi. 
Kaip ir bičiuliai, Voveraitė galėtų papasakoti kitiems labai įdomią 
istoriją, nors naktinė medžioklė ir ne visai klostėsi pagal planą. 
Aš nebūčiau jos kaltinęs. Bandžiau pajusti antipatiją Skliauto 
aristokratei, bet mano pastangos nuėjo vėjais. Zebrės požiūrį su- 
pratau kuo puikiausiai, tačiau Voveraitės žodžiai irgi skambėjo 
logiškai. Ji tikėjo, jog persekiodavo pasibjaurėtinas žmogystas, 
kurios nusipelnė mirties. Naujoji mano pažįstama klydo dėl aukų, 
bet iš kur ji galėjo tai žinoti? Voveraitės įsitikinimu, stokojančiu 
rafinuotų smulkmenų, kurias sužinojau iš Veiverlio, ji elgėsi maž- 
ne pagirtinai, nes darė Mulčiui paslaugą išpjaudama šlykščiau- 
sius jo atstovus. 

Užteko ir to, kad įsileidau šią mintį į galvą, nors ir nepri- 
ėmiau jos išskėstomis rankomis. 

Skajus Hausmanas būtų neapsakomai manimi didžiavęsis. 


- Nevaizduok dėkingumo įsikūnijimo, Taneri, - suurzgė Vo- 
veraitė, rankose laikanti karštus gėrimus. 

- Kodėl tu grįžai? 

Ji nuleido puodelius ant geležinio stalo paviršiaus, atsisėdo 
priešais mane grakščiai kaip katė. Įdomu, nejučia savęs paklau- 
siau, Voveraitės nervų sistema specialiai pakoreguota, kad ji 
įgytų katės manieras, ar moteris paprasčiausiai tobulai pamėg- 
džiojo visus judesius? 

- Tarkim, tu man dar neįgrisai, - atsakė moteris. - Netgi at- 
virkščiai. Suintrigavai. Kadangi esame viešoje vietoje, tu nebe- 
atrodai toks pavojingas. 

Nurijau arbatos gurkšnį. Gėrimas pasirodė mažne beskonis, 
tarytum būtų oralinis ypač blyškios akvarelės atitikmuo. 

- Tai vienintelės priežastys? 

- Tu prižadėjai neskriausti mano draugų ir savo Žodį ištesė- 
jai. Užuot juos nužudęs, parodei, ką reiškia tikras skausmas, o ne 
sušvelnintas, į patirtukus įrašomas peršulys, ir, kaip sakei, dabar 
mano bičiuliai turės, kuo girtis. Aš teisi, ar ne? Tu galėjai be var- 
go juos pribaigti, nė kiek nepakenkdamas savo planams. 

- Iš kur ištraukei, kad aš kažką suplanavęs? 

- Užuominas pametėjo tavo klausimai. Be to, manau, jog tau 
reikia įgyvendinti tikslą kuo greičiau. 

- Galiu dar šio to pasiteirauti? 

Voveraitė linktelėjo ir tuo metu nusiėmė katės kaukę. Liūtui 
būdingose akyse juodavo vertikalūs vyzdžiai, bet pats veidas bu- 
vo žmogiškas, platus ir atviras, su išsišovusiais skruostikauliais, 
įrėmintas kaštoninių garbanų, kurios krito iki pat kaklo. 

- Ko, Taneri? 

- Prieš pat man pašaunant tavo bendražygius, vienas jų kai 
ką tarė. Gal ir tu - aš gerai nepamenu. 

- Ką būtent? 

- Kad mano akys kažkokios neįprastos. 

- Tai mano žodžiai, - nejaukiai pasimuisčiusi prisipažino Vo- 
veraitė. 

Vadinasi, aš tikrai juos girdėjau. 

- Ką tiksliai sakei? Ką tu matei? 

Ji prabilo tyliau, tarsi mūsų pokalbis būtų pakrypęs keista vaga. 

- Rodės, kad jos blizga tavo veide kaip pora švytinčių taškų. 
- Moters toną persmelkė nervingos gaidelės. - Aš nutariau, kad 
esi su kauke, kurią išmetei prieš išnirdamas iš slėptuvės. Bet tu 
neturėjai jokios kaukės, tiesa? 

- Ne, neturėjau. O gaila. 

Voveraitė nudelbė mane įdėmiu žvilgsniu: vertikalūs jos vyz- 
džiai susiaurėjo. 

- Kad ir kas tai buvo, dabar tavo akys - visiškai normalios. 
Tu tikrai nežinai, kas atsitiko? 

- Spėju, - atsakiau be didelio entuziazmo, nurydamas pasku- 
tinius šleikščios arbatos lašus, - jog šis įvykis liks viena iš nedi- 
delių gyvenimo paslapčių. 

- Kas čia per atsakymas? 

- Geriausias, kokį šiuo momentu galiu pateikti. Ir jeigu tau 
susidarė įspūdis, jog taip šneka žmogus, kuris šiek tiek bijo tie- 

sos, gali būti, kad nuojauta tavęs neapgauna. - Įkišau ranką po 
apsiausto skvernu ir pasikasiau krūtinę. Man siaubingai niežtė- 
jo odą, pridengtą prakaitu permirkusiais vienuolių drabužiais. - 
Gal pakeiskime temą. 

- Ak, tas mano ilgas liežuvis, - neslėpdama ironijos atšovė 
Voveraitė. - Kas dabar, Taneri? Tu jau prisipažinai nustebęs, 
kad aš sugrįžau. Vadinasi, mano draugija tau nėra gyvybiškai 
svarbi. Mūsų keliai išsiskirs? 

- Nusivylei? - mintyse paspėliojau, ar moteris nujaučia, jog ma- 
no pirštai jau porą minučių nebegniaužia pistoleto rankenos. Per vi- 
są pokalbį beveik nė sykio nepagalvojau apie ginklą. - Aš tave su- 
žavėjau? O gal nuobodulys tave graužia labiau, nei įsivaizdavau? 

- Iš dalies esi teisūs abiem atvejais. Tu tikrai kerintis, Tane- 
ri. Blogiausia, kad įkūniji galvosūkį, kurį tik perpus išsprendžiau. 

- Jau perpus? Verčiau taip neskubėk. Vargu ar esu toks ne- 
perprantamas kaip manai. Net ir nukrapščiusi viršutinį mano 
sluoksnį nieko ypatingo po juo nerastum. Aš tik... 

Ką gi ketinau jai išrėžti? Kad viso labo tesu kareivis, žmo- 
gus, besilaikantis duoto žodžio? Kvailys, kuris nė nenutuokia, ka- 
da reikėtų laužyti pažadus? 

Atsistojau ir iš kišenės, kurioje laikiau pistoletą, ištraukiau 
ranką. 
- Turiu pripažinti, Voveraite, jog man praverstų tavo pagal- 
ba. Bet manyje nėra nieko ypatingo, ko nematyti plika akimi. Aš 
būsiu dėkingas, jei aprodysi šias vietas. Jei nesutiksi... tebūnie. 
Gali keliauti, kur užsimaniusi. - 

- Tu turi šlamančiųjų, Taneri? 

- Šiek tiek. Deja, ne itin daug. 

- Parodyk. 

Kišenėje sužvejojęs gniūžtę riebaluotų kupiūrų su Ferio at- 
vaizdu, padėjau jas ant stalo. 

- Kiek čia yra? Užteks dar vienam puodeliui arbatos? 

- Nežinau. Pinigų turėtų pakakti naujiems drabužiams, ku- 
riais apsirengęs susilietum su minia. 

- Aš atrodau taip netinkamai? 

- Taip netinkamai, Taneri, jog tau gresia tapti naujos mados 
pradininku. Nors aš abejoju, ar tau rūpi tokie dalykai. 

- Ne, tikrai ne. 

- Eskerų Aukštumas pažįstu ne itin gerai, todėl nieko negaliu 
tau rekomenduoti. Bet pakeliui link šitų vietų mačiau vieną par- 
duotuvę, kurioje galėtume tau nupirkti pakenčiamą apdarą. 

- Jei neprieštarausi, iš pradžių norėčiau pažiūrėti į akvariumą. 

- O, aš žinau, kas ten - Metušelahas. Visai užmiršau, kad jį 
čia laiko. 

Vardas lyg ir girdėtas. Man pasirodė, kad šį vakarą jį kaž- 
kas jau buvo minėjęs. Susimąsčiau, bet mintis išblaškė Voverai- 
tė, kuri tempė mane šalin. 

- Eime, grįšime čia vėliau, kai taip smarkiai neišsiskirsi iš 
minios. 

Atsidusau ir pasiduodamas kilstelėjau aukštyn rankas. 

- Aprodysi man Ekserų Aukštumas? 

- Kodėl gi ne? Galų gale vakaras tik prasidėjo. 

Kol ėjome į artimiausią krautuvėlę, Voveraitė kažkam pa- 
skambino - įsitikino, jog draugai sveiki gyvi, grįžę į Skliautą, bet 
žinučių nė vienam nepaliko ir nė sykio jų nebeminėjo. Nieko 
nuostabaus, pamaniau: dauguma Eskerų Aukštumose matytų 
žmonių neabejotinai žino apie Žaidimą, gal net godžiai seka jo ei- 
gą, tačiau tai pripažintų tiktai rate artimų pažįstamų, kurie kraus- 
tėsi iš proto dėl šios sporto šakos. 

Krautuvėlėje darbavosi pora juodų mechaninių patarnautojų, 
technologiniu atžvilgiu gerokai pažangesnių už bet kokius kitus 
mechanizmus, iki šiol matytus mieste. Jie be paliovos dudeno 
nenuoširdžius komplimentus, nors aš ir atrodžiau kaip gorila, at- 
sitiktinai įsibrovusi pas teatrinių kostiumų tiekėjus. Padedant Vo- 
veraitei, išsirinkau drabužių kombinaciją, kuri neturėjo manęs 
nuvaryti į bankrotą. Kelnės ir švarkas buvo panašaus sukirpimo 
kaip vienuolių apdarai, kuriais mielai atsikračiau, bet pasiūti iš akį 
prikaustančių, auksinėmis ir sidabrinėmis gijomis išmargintų au- 
dinių. Jaučiausi, lyg būčiau ryški afiša, bet kai mes išėjome iš 
parduotuvės - man už nugaros įnirtingai plaikstėsi Vadimo ap- 
siaustas - Žmonės vos teikėsi probėgšmais į mane dirstelėti, 
užuot apdovanoję įtariais žvilgsniais, kuriais varstė anksčiau. 

- Na, - prabilo Voveraitė, - ar pasakysi, iš kur tu atsibeldei? 

- Ką pati manai? 

- Tu ne vietinis. Ne iš Geltakmenio. Greičiausiai net ne iš 
Rūdžių Juostos ar kokio kito mūsų sistemos anklavo. 

- Aš atskridau iš Skajaus Persvaros, - prisipažinau. - “Or- 
vietu". Keista, kad nesusiprotėjai, pamačiusi vienuolių rūbus. 

- Jie mestelėjo užuominų, bet mane suglumino apsiaustas. 

- Šitas senas šlamštas? Rūdžių Juostoje jį atidavė vienas se- 
nas draugas. 

- Tokių apsiaustų paprastai niekas neatiduoda. - Voveraitė 
dūrė pirštu į blizgantį, apdygsniuotą lopinį. - Tu neturi jokio su- 
pratimo, ką jis reiškia, ar ne? 

- Tiek to, aš jį pavogiau. Iš žmogaus, kuris, kaip manau, pats 
iš kažko nugvelbė š šį apsiaustą. Iš žmogaus, kurio laukė nemalo- 
numai. 

- Tai labiau tikėtina. Kai pirmą kartą tave išvydau taip apsi- 
rengusį, tu privertei mane susimąstyti. O paskui, kai užsiminei 
apie Išsvajotą Eliksyrą... - ji taip prityko, kad paskutinius du žo- 
džius vos girdimai sukuždėjo. 

- Atleisk, bet aš visiškai susipainiojau. Kaip Eliksyras susijęs 
su apsiaustu? 

Tačiau dar prieš paklausdamas prisiminiau, kad Zebrė irgi 
užuominomis kalbėjo apie kažkokį ryšį. 

- Labiau nei įsivaizduoji, Taneri. Tu klausinėjai apie Išsvajo- 
tą Eliksyrą kaip pašalietis, bet vilkėjai apsiaustą, kuris išdavė ta- 
ve esant vienu iš tiekėjų. 

- Tu man ne viską papasakojai, tiesa? 

- Beveik viską. Bet, kaip minėjau, apsiaustas privertė mane 
susimąstyti. Ėmiau spėlioti, ar tik nebandai manęs apmauti, todėl 
kalbėjau atsargiai. 

- Papasakok, ką dar žinai. Ar tiekimo apimtys didelės? Aš 
mačiau, kaip žmonės vienu metu susileidžia porą kubinių centi- 
metrų, atsargoje palikdami kelis šimtus. Spėju, kad Eliksyru nau- 
dojasi sąlygiškai negausus žmonių būrys. Tavo elitas, rizikuoti 
mėgstantys draugai, gal dar kas nors. Mieste būtų ne daugiau 
kaip keletas tūkstančių nuolatinių vartotojų, teisingai? 

- Apytiksliai. 

- Kokie kiekiai jums tiekiami? Pora šimtų kubinių centimetrų 
per metus vienam vartotojui? Milijonas per metus visam miestui? 
Ne itin daug - vos kubinis Išsvajoto Eliksyro metras. 

- Nežinau, - Voveraitė nespinduliavo entuziazmu, aptarinė- 
dama akivaizdžiai žalingą įprotį. - Maždaug tiek. Dabar to skys- 

čio gauti gerokai sunkiau negu prieš metus dvejus. Daugumai iš 
mūsų tenka apriboti savo poreikius iki trijų ar keturių dozių per 
savaitę. 

- Niekas kitas nebandė jo gaminti? 

- Bandė, suprantama. Sukčių, mėginančių parduoti netikrą 
narkotiką, atsiranda visada. Bet ne kokybė svarbiausia. Arba tai 
Išsvajotas Eliksyras, arba ne, ir baigta. 

Kinktelėjau galva, nors ne visai suvokiau, ką ji kalba. 

- Prekeiviui palanki rinka. Matyt, tikros gamybos procesą 
kontroliuoja vienintelis Gideonas. Jums, pomirtingiesiems, velniš- 
kai reikia Eliksyro, nes be jo veikiai pakratytumėte kojas. O tai 
reiškia, kad Gideonas gali užsikelti kokias nori kainas. Proto ri- 
bose, žinoma. Man neaiškus tik vienas dalykas: kodėl jis suma- 
žino tiekimą? 

- Ir, beje, kartu vėl padidino kainas. 

- Turbūt todėl, kad nebeįstengia parduoti tiek, kiek anksčiau. 
Gal viskuo kaltos gamybos kliūtys arba per menkas žaliavų tie- 
kimas? - Voveraitė patraukė pečiais, todėl aš pratęsiau: - Na, 
gerai. Paaiškink, kokia apsiausto reikšmė. | 

- Žmogus, iš kurio jį pavogei, Taneri, buvo tiekėjas. Štai ką 
reiškia tie lopiniai. Savininkas palaikė ryšį su Gideonu. 

Mintyse išvydau save Vadimo kajutėje, kurią naršiau kartu 
su Kirenbachu, priminiau sau, jog pastarasis buvo žaliūko sėbras. 

- Ir turėjo Išsvajotą Eliksyrą, - sulinksėjau. - Bet gyveno Rū- 
džių Juostoje. Netikiu, kad visai šalia pagrindinių išteklių. 

O kaipgi jo bendras, pridūriau mintyse. Galbūt Vadimą ir Ki- 
renbachą siejo šis tas daugiau? Gal tiekėjo vaidmenį atlikdavo 
apsimetėlis kompozitorius, kurio bičiulis narkotikus tik parduoda- 
vo? 

Staiga panūdau vėl šnektelėti su Kirenbachu. Man knietėjo 
apipilti jį klausimais. 

- Turbūt tu teisus, ir tavo draugą nuo Eliksyro atsargų tikrai 
skyrė didelis atstumas, - sutiko Voveraitė. - Šiaip ar taip, tau de- 
rėtų įsisąmoninti vieną dalyką. Teko girdėti istorijas apie Gideo- 
ną? Kaip žmonės, netramdantys smalsumo, išgaruodavo be pėd- 
sakų? 

- Taip. 

- Tai gryna tiesa. 

* Xx 


Kai apsipirkome, Voveraitė mane nusivedė į neštuvų lenkty- 
nes. Raivikas galėjo pasirodyti tokiame renginyje - bent aš taip 
tikėjausi, - tačiau žiūrovų minioje neįžiūrėjau nė vieno, kuris bent 
iš tolo jį primintų. 

Sudėtinga trasa skverbėsi pro įvairius lygius, tiek šaudama į 
viršų, tiek smigdama žemyn nuo pradinio savo taško. Netgi drie- 
kėsi už statinio, kybančio virš Mulčio ribų. Kelyje nestigo “S" 
formos posūkių ir spąstų. Atkarpų, kurios išnirdavo į nakties 
tamsą, nedengė jokios užtvaros, todėl pernelyg staigiai pasukę 
palankinai galėjo nubildėti į lūšnynų rajonus. Vienose varžybose 
dalyvaudavo dešimt vienuolika neštuvų, pasipuošusių įmantriais 
ornamentais. Kas leidžiama ir ko nevalia daryti, nurodydavo 
griežtos taisyklės, bet jų, anot Voveraitės, niekas per daug ne- 
paisė. Neretai neštuvų šeimininkai apsirūpindavo ginklais, ku- 
riuos panaudodavo prieš konkurentus - pavyzdžiui, taranais, po- 
sūkiuose galinčiais išstumti priešininkus iš trasos. 

- Lenktynių istorija prasidėjo nuo dviejų nuobodulio iškankin- 
tų hermetikų, - pasakojo ji. Dabar varžybose turėjo teisę daly- 
vauti praktiškai bet kas. Pusę neštuvų vairavo žmonės, kuriems 
maro sporos nekėlė jokios grėsmės. Per vieno vakaro lenktynes 
žmonės laimėdavo arba pralošdavo - dažniausiai pralošdavo - 
įspūdingas sumas. 

Vis geriau, nei medžioti. 


- Klausyk, - prabilo Voveraitė, kai pasišalinome atokiau nuo 
trasos, - ką tu Žinai apie derintojus? 

- Nieko ypatingo, - atsargiai sumurmėjau. Žodis pasirodė 
kažkur girdėtas, bet ne daugiau. 

- Tikrai nieko nežinai? Dabar, Taneri, aš neabejoju, jog tu ne 
čionykštis. 

Derintojai užgimė anksčiau nei Geltakmenį užpuolė Mišinio 
maras. Šioje saulės sistemoje jie sudarė vieną iš senesnių socia- 
linių grupių, sugebėjusių ištverti negandas be didelių nuostolių. 
Kaip ir vienuoliai, derintojai priklausė savarankiškai išsilaikančiai 
gildijai ir visas mintis buvo sutelkę į Dievą. Tačiau tuo panašu- 
mai baigėsi. Aidelvildo šeimininkai, žinoma, turėjo įvairių tikslų, 
įtrauktų į darbotvarkę, bet pagrindinis iš jų - tarnauti Aukščiau- 
siajam ir jį garbinti. O derintojai geidė tapti dievais. 

Iš esmės savo sumanymą jie senai įgyvendino. 

Beveik prieš keturis šimtus metų Geltakmenį kolonizavę 
amerikanai žinojo, kad naujame pasaulyje pravers visa su gene- 
tika susijusi patirtis. Jie apsirūpino genomo sekomis, jungtimis ir 
funkciniais žemėlapiais, skirtais milijonams žemiškų gyvybės rū- 
šių, įskaitant labiau išsivysčiusius primatus ir žinduolius. Tie žmo- 
nės puikiai išmanė genetikos mokslą, padėjusį nukakti į Geltak- 
menį. Automatizuotais laivais jie išsiuntė apvaisintus kiaušinėlius, 
o pastarieji, perkelti į planetą, subrendo dirbtinėse įsčiose. Užgi- 
mę vaisiai ilgai neišgyveno, tačiau jų palikimas, DNR grandinių 
sekos, leido vėlesniems Geltakmenio gyventojams sumaišyti 
amerikanų kraują su savuoju ir praturtinti naujų kolonistų, kurie 
atskrido erdvėlaiviais, užuot keliavę sėklas gabenusiais robotais, 
bioįvairovę. 

Negana to, amerikanai paliko neapsakomą galybę informa- 
cijos - duomenis, kurie ne tiek išnyko laiko tėkmėje, kiek nusi- 
valkiojo, ir jų subtilių sąryšių bei priklausomybių niekas nebever- 
tino. Išminties lobyną pasisavino derintojai. Jie ėmė saugoti bio- 
logines ir genetines technologijas, iš kartos į kartą perduodavo 
įgūdžius, praplėtė žinias prekiaudami su ultromis, kurie retsykiais 
siūlydavo nežemiškos genetinės informacijos nuotrupas, svetimų 
rūšių genomus arba manipuliacinius, kitose sistemose ištobulin- 
tus metodus. Kad ir kaip ten būtų, derintojams retai kada pasi- 
sekdavo perimti Geltakmenio valdžią į savo rankas. Juk šią sis- 
temą pakerėjo Silvesčių klanas, galinga, ne vieną šimtmetį gyvuo- 
janti šeima, kuri propagavo transcedenciją, pasiekiamą kiberne- 
tiniais sąmonės plėtimo būdais. 

Derintojai, žinoma, neskurdo, nes ne visi Geltakmenio gyven- 
tojai pritarė Silvesčių doktrinai. Ypač daug žmonių nuo transmig- 
racijos atbaidė Aštuonių Dešimčių patirtos nesėkmės. Amerika- 
nų technologijų paveldėtojai plušėdavo tyliai, nelįsdami į prožek- 
torių šviesą: koreguodavo genetinius naujagimių nukrypimus, pa- 
naikindavo trūkumus, aptinkamus neva tobulai švariose giminės 
linijose. Taip puikiai atlikdavo darbą, kad šio beveik nebuvo ga- 
lima įžiūrėti, kaip tobulos žmogžudystės, kurią tiriant susidaryda- 
vo įspūdis, kad nusikaltimas visai neįvyko - galop visi net už- 
miršdavo aukos vardą. Derintojai panėšėjo į restauruotojus, triū- 
siančius prie sugadintų meno kūrinių ir mėginančius tiksliai at- 

gaminti kiekvieną pažeistą smulkmeną. Jie sugebėjo stulbinančiai 
koreguoti genus, bet savo galią turėjo kontroliuoti, nes pasąmonin- 
gai žinojo, jog visuomenė nebūtų pakėlusi slegiančios, dviejų socia- 
linių grupių siūlomos transformacijų naštos. Paleistas nuo saito jų 
menas galėjo susprogdinti Geltakmenio kultūrą į skutelius. 

Bet vieną dieną planetoje įsisiautėjo maras. Visuomenė iš- 
ties suaižėjo, tarsi pernelyg silpnu užtaisu išsprogdintas asteroi- 
das, kurio nuoskalos neįgavo pakankamai didelio greičio, kad ga- 
lutinai išsisklaidytų. Planetos bendruomenė šiaip ne taip sulipo į 
vieną visumą ir pratęsė savo egzistavimą, nors kiekvieną akimir- 
ką vėl galėjo subyrėti. Tokiu sudėtingu laikotarpiu kibernetiką re- 
miančios ideologijos tapo savotiška erezija. 

Derintojai be jokio vargo užpildė valdžioje atsivėrusį vakuumą. 

- Jie įkūrę salonus visame Skliaute, - paaiškino Voveraitė. - 
Tokias įstaigas, kur gali susižinoti apie genetinį savo paveldą, pa- 
tikrinti, kokiais nariais pasipildė tavo klanas arba peržiūrėti bro- 
šiūras, siūlančias padailinimus. - Ji bakstelėjo pirštu į savo akis. 
- Bet kokias neįgimtas modifikacijas. Pavyzdžiui, transplantus - 
nors jie ne itin populiarūs, nebent užsimanytum kažko panašaus 
į Pegaso sparnus. Dažniausiai korekcijos esti genetinio pobū- 
džio. Derintojai perdaro tavo DNR, ir tuomet pokyčiai vyksta 
taip natūraliai, kaip tik įmanoma. 

- Kaip būtent? | 

- Paprastai. Jeigu įsipjauni, kuo apauga sužeista vieta? Kai- 
liu? Žvynais? Aišku, ne - žinios apie tavo organizmo struktūrą 
slypi DNR grandinėse. Derintojai atrankos būdu jas pakoreguo- 
ja, todėl kūnas ima gydyti pjūvius pasitelkdamas ne :4 informa- 
ciją, kurios reikėtų. Žaizda apauga tuo, ko visai neturėtų būti 
žmogaus fenotipe. - Voveraitė patylėjo. - Kaip sakiau, Skliaute 
pilna salonų, kur jie teikia paslaugas. Gal derėtų į kurį nors už- 
sukti, jei tau neramu dėl savo akių? 

- Kuo čia dėtos mano akys? 

- Nemanai, kad joms kažkas nutiko? 

- Nežinau, - atsakiau, pasistengęs nutaisyti kuo abejingesnį 
toną. - Gali būti, jog tu teisi, ir derintojai papasakos man įdomių 
dalykų. Ar jie patikimi? 

- Kaip bet kas kitas iš aplinkinių. 

- Dėkui, nuraminai. 

Artimiausias salonas buvo įsikūręs už holografinės vitrinios, 
pro kurią mes praėjome, kai žvalgėmės į tvenkiniuose Žiopčiojan- 
čius karpius koi. Peržengę slenkstį patekome į erdvią patalpą, 
žinoma, jei lygintume su Dominikos palapine. Vyriškos lyties pa- 
tarnautojas vilkėjo sąlygiškai kuklią, pilką tuniką, kurią puošė tik- 
tai derintojų simbolis, tviskantis po petimi: DNR lopšį laikančios 
dvi rankos. Jis sėdėjo priešais ore kybantį, bumerangą primenan- 
tį, prietaisų skydą, virš kurio sukosi ir pulsavo įvairios molekulinės 
projekcijos - šiose rodomus transplantus išryškino akinančios 
spalvos. Virš molekulių šokčiojo pirštinėtos žmogaus rankos, di- 
riguojančios sudėtingoms genų dalijimosi ir persijungimo kaska- 
doms. Neabejojau, jog derintojas pastebėjo mus, vos tik pasiro- 
dėme salone, tačiau jis dar kelias minutes tęsė savo manipulia- 
cijas, kol vis dėlto teikėsi atsigręžti. 

- Kuo galėčiau padėti? 

Pirmoji atsiliepė Voveraitė: 

- Mano draugas nori, kad patikrintumėte akis. 

- Nejaugi? - derintojas atšlijo nuo prietaisų skydo ir iš tuni- 
kos kišenės išsitraukė okuliarą. Jis pasviro arčiau mudviejų ir su- 
raukė nosį, matyt, nepatenkintas kvapu, kuris sklido iš mano pu- 
sės. Prisimerkęs pro monoklį nužvelgė mano akis. Bespoksant į 
lęšį, man pasidingojo, kad jis išaugo ir užpildė pusę kambario. - 
Kas joms atsitiko? - paklausė nuobodžiaujančio žmogaus balsu. 

Pakeliui į saloną mes parepetavome, ką reikėtų sakysi. 

- Aš elgiausi kaip kvailys, - tariau. - Užsimaniau tokių akių, 
kokias turėjo mano tėvai. Bet neišgalėjau susimokėti už derintojų 
teikiamas paslaugas. Kai nusigavau į orbitą... 

- Ką veikėte orbitoje, jeigu mūsų kainos jums per aukštos? 

- Norėjau nusiskenuoti, suprantama. Tai nepigu, jei reikalus 
tvarkai su aukštos klasės tiekėjais, kurie puikiai pasirūpina tavo 
kopijos atnaujinimu. 

- O... - vyriškis temos neplėtojo. Derintojų ideologija nepri- 
tarė smegenų skenavimui. Jie teigė, esą sielos gali egzistuoti tik 
biologiniuose kūnuose, o ne įkalintos mašinoje. 

Patarnautojas krestelėjo galva, tarsi būčiau sulaužęs iškilmin- 
gai duotą garbės žodį. 

- Jūs tikrai sukvailiojote. Bet ir pats tai žinote. Kas įvyko 
vėliau? 

- Karuselėje susiradau juoduosius genetikus, skerdikus, siū- 
lančius tokias pat paslaugas kaip derintojų, tik gerokai pigiau. 
Man reikalingi pokyčiai nebuvo susiję su stambaus masto anato- 
mine rekonstrukcija, todėl pamaniau, kad vertėtų surizikuoti. 

- O dabar keliaklupsčias atšliaužėte pas mus. 

Apdovanojau pasipūtėlį atleidimo meldžiančiu vypsniu. Pasi- 
stengiau numalšinti viduje besikaupiantį pyktį įsivaizduodamas, 
kokiais skausmingais būdais galėčiau jį nudėti, žinodamas, kad 
per žudymo procesą manęs neišmuštų nė lašas prakaito. 

- Iš karuselės grįžau prieš keletą savaičių, - pratęsiau. - Bet 
akys nė kiek nepasikeitė. Noriu sužinoti, ar tik skerdikai manęs 
neapiplėšė. 

- Jums nemažai kainuos. Man derėtų užsiprašyti papildomo 
atlygio vien todėl, kad per savo paikumą kreipėtės į skerdikus. - 
Po trumputės pauzės jo tonas vos pastebimai sušvelnėjo. - Na, 
bet pamoką jūs įsisavinote. Kokią sumą teks pakloti, priklausys 
nuo to, ar aptiksiu pokyčius. 

Tolimesnė įvykių eiga manęs nepradžiugino. Aš turėjau atsi- 
gulti ant kušetės, kur kas įmantresnės ir sterilesnės nei gultas 
Dominikos palapinėje, luktelėjau, kol derintojas įtvirtino mano gal- 
vą rėmeliuose su minkštais pamušalais. Virš mano veido nusilei- 
dusi mašina ištiesė plonytę giją, kuri suvirpėjo lyg katino ūseliai. 
Įtaisas nuzondavo mano regėjimo organus mėlyna, pulsuojančia 
lazerio šviesa. Staiga siūlas šovė į vieną akį - taip staigiai, jog te- 
pajutau šaltą dilgtelėjimą - čiupo audinio gabalėlį ir nėrė atgal; 
pasislinkęs prie kito tinklainės sektoriaus, vėl smigo žemyn. Pro- 
cedūrą kartojo maždaug tuziną sykių, bet pavyzdžius imdavo iš 
skirtingų gelmių. Mašina užbaigė darbą ir nuslinko prie kitos 
akies anksčiau nei į jos veiklą sureagavo mirkšsėjimo refleksas. 

- To užteks, - tarė derintojas, - kad sužinotume, ar skerdikai 
išvis teikėsi jus operuoti. Sakėt, grįžote prieš porą savaičių? 

Sulinksėjau. 

- Galbūt pokyčiai dar neįsigalėjo. - Mane apėmė nuojauta, 
kad jis šnekasi su savimi. - Skerdikai turi gana rafinuotų terapinių 
priemonių, kurias pavogė iš mūsų. Be abejo, jie nepaiso jokių sau- 
gumo taisyklių ir naudojasi pasenusiomis DNR grandinių sekomis. 

Į krėslą nusileidusio vyriškio rankos pakibo virš prietaisų 
skydo, kurio ekrane kaipmat pasirodė vaizdas, pernelyg įman- 
trus, kad būtų man suvokiamas - prieš save regėjau kintančias 

histogramas ir langelius, pilnus slenkančių raidinių skaitmenų. 
Erdvėje materializavosi milžiniškas, pusmetrio skersmens, akies 
obuolys, it koks bekūnis eskizas iš da Vinčio bloknoto. Derinto- 
jas įniko mostaguoti pirštinėtomis rankomis, ir obuolio gabalėliai 
atsipjovė nuo visumos lyg torto riekės. Po pašalintomis dalimis 
išvydau gilesnius sluoksnius. 

- Taip, pokyčiai įžiūrimi, - pareiškė jis, kelias minutes masa- 
žavęs savo smakrą, kone įkišęs galvą į akies projekciją. - Tai su- 
dėtingos genetinės korekcijos, bet pėdsakų, kad darbas atliktas 
terapinėmis derintojų priemonėmis, neaptikau. 

- Pėdsakų? 

- Autorinių teisių informacijos, užkoduotos atliekamose, ba- 
zinėse rūgščių porose. Skerdikai negvelbė jų sekų iš mūsų, ant- 
raip, pagal atitinkamus požymius, vagystę būčiau atskleidęs. - Jis 
pabrėžtinai krestelėjo galva. - Ne, šitos terapijos kilusios ne iš 
Geltakmenio. Jos rafinuotos, bet... 

Pakilau nuo krėslo ir nusibraukiau skruostu nuvarvėjusią su- 
sierzinimo ašarą. 

- Kas bet? 

- Akivaizdu, kad jums suteikė ne tą paslaugą. 

Na, tiek ir pats Žinojau, nes visų pirma jokių paslaugų nepra- 
šiau. Tačiau išspaudžiau nuostabos sklidiną ūkčiojimą neabejo- 
damas, jog derintoją pralinksmins mano sukrėtimas ir pasipikti- 
nimas sukčiais skerdikais. 

- Norint įsigyti katės vyzdžius, reikalingos tam tikros genų 
mutacijos, bet aš nepastebėjau, kad atitinkamos genomo sritys 
būtų kaip nors reikšmingai pakeistos. Matau pokyčius tose vie- 
tose, kurios išvis neturėjo būti koreguotos. 

- Galėtumėt kalbėti aiškiau? 

- Ne dabar. Daugumoje grandinių sekos pernelyg fragmen- 
tiškos. Konkrečius DNR pakitimus nulemia mūsų arba skerdikų 
sukurtas retrovirusas, kuris užprogramuojamas taip, kad sukel- 
tų mutacijas, būtinas pageidaujamoms transformacijoms. Jūsų 
atveju, - tęsė jis, - virusas nepakankamai gerai nusikopijavo. Aš 
radau ištisas nepakitusias vijas. Jis neveiksmingas, ir galbūt to- 
dėl jūsų akies struktūra iki šiol nepakitusi. Jei atvirai, nieko tokio 
dar nesu matęs. Jei čia tikrai nagus prikišo skerdikai, jie veikiau- 
siai naudojosi mums nežinomais metodais. 

- Nieko gero, sprendžiant iš jūsų balso. 

- Na, kai juodieji genetikai vagia iš mūsų, egzistuoja šiokia 
tokia tikimybė, kad jie susidoros su darbu nesukeldami pavojaus 
jūsų sveikatai. - Derintojas patraukė pečiais. - Deja, dabar jokių 
garantijų jums nesuteikčiau. Turbūt jau gailitės, kad nusprendėte 
pas mane užsukti. Bet apgailestauti per vėlu. 

- Dėkui už užuojautą. Jeigu sugebate nustatyti tuos poky- 
čius, tikriausiai galite juos ir pašalinti? 

- Tai sudėtinga užduotis. Bet ją atlikti pajėgčiau. Už sutarti- 
nę kainą, žinoma. 

- Kodėl aš nesistebiu? 

- Vadinasi, jums prireiks mūsų paslaugų? 

Pajudėjau link durų, leisdamas bendražygei kulniuoti pirmai. 

- Būtinai jums pranešiu. 


Neįsivaizduoju, kaip, jos manymu, aš turėjau reaguoti į patik- 
rinimą. Voveraitė, matyt, galvojo, jog derintojo apklausa supurtys 
mano atminties klodus, ir tai padės prisiminti, kas nutiko akims. 
Galbūt ir pats tikėjausi, kad su mano regėjimo organais susiju- 
sios keistenybės tebuvo smulkmenos, kurias laikinai užmiršau dėl 
atitirpimo amnezijos. 

Nieko panašaus neįvyko. 

Užuot gavęs išsamios informacijos, tik dar labiau sunerimau, 
nes dabar žinojau, jog kažkas išties vyksta, ir negalėjau užmiršti tvir- 
tinimų, esą mano akys keistai žvilgėjo. Aišku kaip dieną, kad man 
žinomi ne visi faktai. Nuo tada, kai atkeliavau į Bedugnės miestą, 
vis stiprėjo mano nuojauta, jog turiu gebėjimą, apie kurį nieko nenu- 
tuokiau: aš galėjau matyti tamsoje, kai kitiems žmonėms reikėjo 
vaizdą stiprinančių arba infraraudonuosius spindulius fiksuojančių 
akinių. Pirmą kartą tai pastebėjau, - nors sąmoningai nesuvokiau, - 
įžengęs į apskretusį statinį ir išvydęs laiptus, vedančius į antrą aukš- 
tą, kur manęs laukė Zebrė. Patalpoje tvyrojo tokia prieblanda, kad 
įprastą regėjimą turintis žmogus niekaip nebūtų įžvelgęs pakopų, 
bet, žinoma, tuo momentu man su kaupu užteko kitokių problemų. 
Po to, kai kabelinė mašina įsirėžė į Lorano virtuvę, išropojau iš su- 
dužusio automobilio ir įžiūrėjau paršą su žmona anksčiau nei tuodu 
pamatė mane, nors aš vienintelis iš trijulės nebuvau apsirūpinęs 
naktinio matymo akiniais. Vėlgi viską nuodugniai apsvarstyti sutruk- 

dė adrenalino perteklius. Mintis, įkyriai lendančias į galvą, kuriam 
laikui pasistengiau nugrūsti į tolimą sąmonės kertelę, bet ši užduo- 
tis pasirodė besanti ne pati lengviausia. 

Dabar, išgirdęs apie genetinę akių korekciją, supratau, jog 
dėl keistų pojūčių kalta anaiptol ne laki mano vaizduotė. Derin- 
tojas teigė, neva DNR grandinių sekos perdėm fragmentiškos, 
bet pokyčiai vis dėlto galėjo įvykti. 

- Kai ėjome į saloną, tokios įvykių eigos nesitikėjai? - pa- 
klausė Voveraitė. 

- Jis nesuteikė man jokių pritrenkiančių Žinių. Pati girdėjai 
kiekvieną žodį. 

- Maniau, jog tau kas nors paaiškės. 

- Ir aš to tikėjausi, bet lūkesčiai neišsipildė. 

Kol traukėme atgal į aikštę, kur neseniai gurkšnojome arba- 
tą, mintys sukosi galvoje kaip sugedęs smagratis. Kažkas gene- 
tiniame lygmenyje perdarė mano akis. Negi Hausmano virusas? 
Galbūt... bet ką gebėjimas matyti tamsoje turėjo bendra su Ska- 
jumi? Juk šis nekentė tamsos, siaubingai jos bijojo. 

Ir prieblandoje jo regėjimas susilpnėdavo, kaip bet kurio kito 
Žmogaus. 

Pakitimai ėmė šaknytis ne Geltakmenyje, nebent jais užsiė- 
mė Dominika, kai šalino implantą. Kol madam plušėjo, sąmonės 
praradęs nebuvau, bet jaučiausi toks apsvaigęs, kad ji lengvai 
galėjo atlikti papildomą procedūrą. Ne, kažkas čia nederėjo. 
Įžiūrėti objektus tamsoje pajėgiau dar prieš operaciją. 

Gal tai Veiverlio darbas? 

Visai įmanoma, ypač jei atsižvelgtume į chronologinį aspek- 
tą. Veiverlis implantavo man švyturėlį, kai tysojau be sąmonės. 
Tokiu atveju tarp genetinio apdorojimo ir fizinių pokyčių tepraėjo 
pora valandų - per mažai, kad pamažu vykstančios transforma- 
cijos imtų funkcionuoti, kaip priderėjo. Bet gal tiek laiko užteko, 
žinant, jog paveiktas buvo sąlygiškai mažas ląstelių plotas, o ne 
visas organas arba didelė kūno sritis? Be to, galėjo egzistuoti ir 
suprantamas motyvas. Veiverlis dirbo abejoms pusėms, jis pa- 
metėjo Zebrei užuominą apie medžioklei rengiamą auką, tokiu 
būdu suteikdamas man šansą išgyventi. Galbūt vienaakis pama- 
nė, jog to per maža, ir nusprendė mane aprūpinti naktiniu regė- 
jimu? 

Mintis labai tikėtina. Ir netgi raminanti. Bet neišsklaidanti 
mano abejonių. 

- Tu norėjai pamatyti Metušelahą, - Voveraitė dūrė pirštu į 
didijį, metalu apkaustytą, akvariumą. - Prašom. 

- Metušelahą? 

- Tuojau jį išvysi. 

Prasibroviau pro minią, apsupusią stiklinį rezervuarą. Tiesą 
sakant, labai stumdytis nereikėjo. Žmonės traukėsi iš kelio ne- 
laukdami, kol įbesiu į juos prašantį žvilgsnį, derintojo pavyzdžiu 
raukydami nemalonių kvapų tvilkomas nosis. Nuoširdžiai juos 
užjaučiau. 

- Metušelahas yra žuvis. - Voveraitė prisijungė prie manęs 
ir sustojo šalia dulsvai žalio stiklo. - Labai didelė ir sena. Jei tiks- 
liau, seniausia iš visų. | 

- Kiek jai metų? 

- Niekas nežino. Aišku tik tiek, kad Metušelahas užgimė 
amerikanų laikais, anksčiau negu bet kuris kitas gyvas organiz- 
mas mūsų planetoje. Neskaitant, žinoma vienos kitos bakterinės 
kultūros. 

Milžiniškas, neapsakomai iškriošęs, akvariumą užpildęs kar- 
pis koi priminė šiluma besimėgaujantį jūros vėplį. Didžiulėse it 
lėkštės akyse neruseno nė menkiausia proto kibirkštis: rodės, 
kad mes žvelgiame į blizgesio netekusį veidrodį. Balzgana kata- 
rakta driekėsi veizolais nelyginant salų virtinės, nutįsusios skalū- 
no spalvos jūroje. Žvynai buvo mažne bespalviai, išpurtusį kūną 
darkė keisti atsikišimai ir nesveikos odos dryžiai. Vangus žiaunų 
Žiopčiojimas liudijo, kad žuvis pagyvėdavo tik tuomet, kai rezer- 
vuare susiplakdavo vandens srautai. 

- Kodėl Metušelahas nepadvėsė kaip kiti karpiai koi? 

- Sunku pasakyti, galbūt jam sutvirtino širdį arba implantavo 
mechaninę. O gal nė to nereikėjo. Kiek suprantu, akvariume ne- 
paprastai šalta. Vanduo beveik ledinis, todėl karpiui kažko prilei- 
do į kraują, kad šis nekrešėtų. Metušelaho metabolizmas toks 
lėtas, kad jis praktiškai visą laiką svyruoja ant mirties slenksčio. 
- Voveraite palietė stiklą. Kai atitraukė ranką, ant apšarmojusio 
stiklo pamačiau jos pirštų žymes. - Bet žmonės jį garbina. Ypač 
senoliai. Jie tiki, kad bendraudami su žuvimi - liesdami akvariu- 
mą - užsitikrins ilgaamžiškumą. 

- Ką tu galvoji, Voveraite? 

Ji sukinkavo galva. 

- Aš irgi taip maniau. Tačiau tai viso labo tebuvo stadija, iš 
kurios i išaugama. 

Vėl pažiūrėjau į veidrodines akis, mintyse spėliodamas, ką 
Metušelahui teko regėti per daugybę metų. Ar bent trupinėlis in- 
formacijos prasisunkė ten, kur išsipūtęs senas karpis koi turėjo 
kaupti prisiminimus? Kažkur skaičiau, kad auksinės žuvelės pa- 
sižymėjo itin trumpa atmintimi. Užfiksuoti vaizdai arba įvykiai iš- 
dulkėdavo iš jų galvų ne vėliau kaip po kelių sekundžių. 

Man iki gyvo kaulo įgriso matyti aplinkinių akis, net ir tas, 
kurios priklausė nemirtingam, dievinamam karpiui koi. Todėl lei- 
dau savo žvilgsniui nuklysti po Metušelaho žiaunomis ir įsmigti į 
virpančią, žalią prieblandą - į tuziną veidų, prilipusių prie stiklo 
priešingoje akvariumo pusėje. 

Būtent tada pamačiau Raiviką. 

Tai atrodė neįmanoma, tačiau aš neapsirikau: jis stypsojo tie- 
siai priešais mane, kitoje rezervuaro pusėje, veide spinduliavo ra- 
mybė, tarsi skendėtų apmąstymuose, kurie buvo susiję su ilga- 
amžiu, mus skiriančių gyviu. Metušelahas apatiškai pakrutino 
peleką, ir Raiviko veidą deformavo raibuliai. Prieš jiems išnyks- 
tant, širdyje sukirbėjo viltis, jog į mano akiratį buvo papuolęs kaž- 
kas iš čionykščių, turintis tokius pačius aristokratiško patrauklu- 
mo genus. | 

Bet kai vanduo nurimo, Raivikas niekur nepradingo. 

Jis manęs nematė, nors mudu stovėjome vienas priešais ki- 
tą. Kol priešo žvilgsnis nesusidūrė su manuoju, nukrėipiau akis 
šalin, bet tebestebėjau Raiviką akies krašteliu. Įkišau ranką į ki- 
šenę, kurioje glūdėjo pistoletas, ir beveik nustebau jį aptikęs vie- 
toje. Atlaužiau saugiklį. 

Raivikas nė nepajudėjo. 

Mus skyrė labai nedidelis atstumas. Kad ir ką sakiau Vove- 
raitei, lengvai galėjau jį nupilti nežvejodamas ginklo iš slėptuvės. 
Jei gaučiau progą paleisti tris kulkas, man netgi nesukliudytų 
vandens virpesiai, kurie iškraipytų šūvio kampą. Ar užtaisams 
pakaktų greičio, kad jie perskrostų porą šarvuotų stiklo plokščių 
ir vandenį? Į šitą klausimą tiksliai neatsakyčiau, tuo labiau kad 
jis buvo grynai teorinis. Mano taikinį kai kas užstojo. 

Juk aš negalėjau ramia sąžine nudėti Metušelaho... ar ne? 

Aišku, kad galėjau. Tereikėjo nuspausti gaiduką, ir šūvis nu- 
trauktų primityvų milžino būvį, kurio netgi neapibūdintum tokia 
rafinuota sąvoka kaip “kančia". Prasikalsčiau ne baisiau, negu 
apgadindamas kokį nors vertingą meno kūrinį. 

Įsistebeilijau į nieko nereginčią, gigantišką Metušelaho akį. 

Deja, iššauti neprisiverčiau. 

- Po velnių, - keiktelėjau. 

- Kas yra? - paklausė Voveraitė, kone stumdama nuo ma- 
nęs besigrūdančius smalsuolius, kuriems knietėjo išvysti legendi- 
nę Žuvį. 

- Kai ką pamačiau kitoje akvariumo pusėje. - Nūnai laikiau 
pistoletą perpus ištrauktą iš kišenės. Bet koks praeivis, atsitikti- 
nai į mane pažvelgęs, galėjo susigaudyti, ką ketinu daryti. 

- Taneri, tu išprotėjai? 

- Mano smegenys turbūt išties pakrikusios, - sutikau, - bet 
tai nieko nekeičia. Aš nė trupučio netrokštu, kad išsisklaidytų 
dabartinės haliucinacijos. - Tingiu žingsniu nupėdinau aplink re- 
zervuarą. Išprakaitavusiame delne sudrėko ginklo metalas. 
Trūktelėjau pistoletą šiek tiek aukščiau su viltimi, kad mano ju- 
desys atrodys pakankamai atsainus - kaip žmogaus, kuris krapš- 
to iš kišenės portsigarą, bet neužbaigia V veiksmo, nes kažkas pa- 
traukia jo dėmesį. 

Užsukau už kampo. 

Raivikas buvo išgaravęs. 

- Tu ruošeisi kažką užmušti, - pratarė Voveraitė, kai kabelinė 
mašina nušvytavo namo, tarp žibintais išpuoštų Skliauto ataugų, 
virš tamsaus, vietomis laužų taškeliais pamarginto Mulčio. 

- Ką? | 

- Tu gniaužei ginklą, perpus ištrauktą iš kišenės, tarsi būtum 
norėjęs juo pasinaudoti. Nebandei jo niekam rodyti grasindamas 
kaip man, o regis, ketinai be žodžių nuspausti gaiduką. 

- Meluoti būtų beprasmiška, ar ne? 

- Pradėk kalbėti su manimi, Taneri. Turėtum ką nors papa- 
sakoti. Minėjai, kad man nepatiks tiesa, nes ji pernelyg sudėtin- 
ga. Patikėk manimi - padėtis ir taip užtektinai komplikuota. Tu 

šiek tiek pakelsi kaukę nuo veido, ar mes toliau tęsime šitą Žai- 
dimą? 

Galvoje atgaminau visą incidentą. Veidas iš tikrųjų priklausė 
Ardžentui Raivikui, ir jis stovėjo viešoje vietoje, už kelių metrų 
nuo manęs. 

Galbūt jis vis dėlto mane matė, bet pasirodė sumanesnis nei 
įsivaizdavau? Mane atpažinęs, Raivikas galėjo pasišalinti priešin- 
ga kryptimi, kol ėjau aplink Metušelahą. Už stiklo stypsančio 
priešo vaizdas taip įsirėžė sąmonėje, kad nė nepažiūrėjau į žmo- 
nes, ką tik atsitraukusius nuo akvariumo. Antra vertus, susitai- 
kius su mintimi, kad jam išsidaviau, mane užplūstų daugybė kitų 
nerimą keliančių klausimų. Kodėl jis iš karto nepaspruko? Kaip 
mums pavyko taip lengvai susitikti? Tuo metu Raiviko iš viso 
nesidairiau. Prieš pradėdamas regzti paieškų voratinklį, norėjau 
išžvalgyti teritoriją. Maža to, analizuodamas keletą sekundžių, 
skyrusių momentą, kai išvydau priešininką, nuo akimirkos, kai 
pastebėjau jo dingimą, supratau, jog įvyko dar šis tas. Aš regė- 
jau kitą Žmogų, bet mano sąmonė nuslopino vaizdą, priversdama 
sutelkti dėmesį į auką. 

- Stikle išvydau pažįstamo Žmogaus, bemaž prisišliejusio prie 
Raiviko, veidą. 

Ji panaikino paviršinius dryžius, tačiau kaulų struktūrą išsau- 
gojo daugiau ar mažiau nepakitusią. 

Greta individo, kurį troškau nužudyti, stovėjo Zebrė. 

- Aš vis dar laukiu, - įspėjo Voveraitė. - Man jau įkyrėjo 
spoksoti į reikšmingai surauktus tavo antakius. 

- Atleisk. Tiesiog... - nejučia šyptelėjau. - Kažkodėl manau, 
kad galėčiau tau patikti toks, koks esu. 

- Taneri, nebandyk likimo. Vos prieš porą valandų buvai nu- 
taikęs į mane pistoletą. Dauguma santykių, kurie taip užsimezga, 
linkę iširti. 

- [prastomis aplinkybėmis gal ir taip. Bet nepamiršk - tu irgi 
laikei ginklą, gerokai didesnį už manąjį. 

- Hmm, tebūnie. - Kiek supratau iš balso, mano žodžiai jos 
anaiptol neįtikino. - Visgi jei tau reikalinga mano pagalba, siūly- 
čiau smulkiau paporinti apie tamsią ir paslaptingą savo praeitį. 
Net ir apie tuos dalykus, kurių ne itin norėtum atskleisti. 

- O, jų yra apsčiai. | 

- Tuomet klok. Kol pasieksime namus, pageidaučiau sužinoti, 
kodėl tas žmogus turėjo mirti. Tavimi dėta, pasistengčiau įtikinti 
mane, kad jis vertas mirties. Antraip mano nuomonė apie tave 
suprastės. 

Mašina įnirtingai siūbavo, tačiau aš nebejaučiau jokio šleikš- 
tulio. 

- Tas tipas nusipelnė mirties, - atsiliepiau, - bet negaliu tvir- 
tinti, kad jis yra blogas žmogus. Jo vietoje būčiau pasielgęs lygiai 
taip pat. - “Bet darbą būčiau įvykdęs profesionaliau, - pridūriau 
mintyse, - ir nepalikęs nė vieno gyvo“. 

- Hmm, nekokia pradžia, Taneri. Tęsk. 

Pagalvojau, ar nereikėtų Voveraitės supažindinti su cenzūruo- 
ta versija, bet staiga suvokiau, kad apkarpytas mano istorijos va- 
riantas paprasčiausiai negalėtų egzistuoti. Todėl papasakojau, 
kaip tarnavau armijoje ir kaip susitikau su Kahuela, kurį pristačiau 
kaip galingą ir žiaurų individą, bet ne blogio įsikūnijimą, nes jis vis 
dėlto žinojo, ką reiškia žodis “ištikimybė". Pajusti bosui pagarbą, 
užsimanyti, kad jis irgi tave gerbtų, buvo nesunku. Mudviejų san- 
tykius sutvirtino savotiškai primityvūs niuansai. Kahuela visur sie- 
kė tobulumo - rinkdamasis aplinką, ekipuotę ir netgi mylimąją. Jau 
nekalbant apie darbuotojus. Aš maniau esąs puikus kareivis, as- 
mens sargybinis, vasalas, ginklo brolis, žudikas... kaip pavadinsi, 
taip nesugadinsi. Bet tik Kahuelos draugijoje galėjau palyginti sa- 
vo meistriškumą su tobulybe. | 

- Blogas žmogus, bet ne monstras? - pasitikslino Voveraitė. 
- Ir to užteko, kas pas jį įsidarbintum? 

- Nepamiršk gero atlyginimo. 

- Prakeiktas samdinys. 

-.Be to, jis vertino mane dėl patirties. Todėl Kahuela nieka- 
da neprašydavo manęs beprasmiškai rizikuoti. Galima sakyti, 
kad aš dažniausiai apsiribodavau patarėjo funkcijomis. Retai ka- 
da net nešiodavausi ginklą. Mes turėjome tikrus asmens sargy- 
binius - jaunesnius, stipresnius, kvailesnius mano atitikmenis. 

- Kaip scenoje išdygo Žmogus, kurį matei Eskerų Aukštu- 
mose? 

- Tai Ardžentas Raivikas. Anksčiau gyveno Skajaus Per- 
svaroje, kur jo šeima labai gerai žinoma. 

- Kaip ir Skliaute. 

- Nenuostabu. Akivaizdu, kad Raivikas nestokoja pažinčių 
tarp vietinių aristokratų. Štai kodėl taip greitai prasmuko į 
Skliautą. Tuo metu aš dar mirkau Mulče. 

- Lėčiau, lėčiau... Kokie vėjai jį čia atpūtė? Ir tave? 

Išklojau, kaip Kahuelos šaudyklės pateko bjauriems tipams, 
kurie jas panaudojo prieš Raiviko šeimą, ir kaip Arždentas, 1š- 
siaiškinęs, kam iš pat pradžių priklausė ginklai, prisiekė atker- 
šyti. 

- Argi tai ne carbingas poelgis? 

- Dėl to priekaištų Raivikui neturiu, - atsakiau. - Bet aš as- 
meniškai būčiau pasirūpinęs, kad mirtų visi iki vieno. Būtent šios 
klaidos negaliu jam atleisti. 

- Niršti, nes tau pasisekė išgyventi? 

- Jis nesiekė manęs pasigailėti. Atvirkščiai. Šunsnukiui ma- 
gėjo, kad kentėčiau, nepateisinęs Kahuelos pasitikėjimo. 

- Nepyk, bet tavo loginiai išvedžiojimai man truputį per su- 
dėtingi. . 

- Jis nudėjo Kahuelos žmoną - moterį, kurią privalėjau ap- 
saugoti. Bet pačiam Kahuelai, man ir Diterlingui leido išgyventi. 
Pastarajam nusišypsojo sėkmė - jis atrodė negyvas. Tačiau Rai- 
vikas specialiai nepribaigė mudviejų su bosu. Jis norėjo, kad Ka- 
huela mane nubaustų dėl Gitos mirties. 

- Ir...? 

- Ir kas? 

Irzlus tonas liudijo, kad ji tuojau praras kantrybę. 

- Ar tave vis dėlto nubaudė? | 

Klausimas pasirodė ganėtinai lengvas. Mano kailis nenuken- 
tėjo, nes netrukus po akistatos su Raiviku Kahuela išleido pas- 
kutinį kvapą. Jį pribaigė mirtinos žaizdos, kurios, tiesą sakant, 
iš karto po susišaudymo neatrodė itin grėsmingos. 

Tuomet kodėl man niekaip nepavyko atsakyti? Kodėl liežu- 
vis kliuvo, o smegeninėje šmėžavo mintys, pakursčiusios abejo- 
nes, jog Kahuela tikrai žuvo? 

Galiausiai pratariau: 

- Ne. Tačiau man teks amžinai gyventi su gėda. Tai irgi sa- 
votiška bausmė. 

- Gal, Raiviko požiūriu, įvykiai klostėsi visai kitaip? 

Mes skriejome pro Skliauto rajoną, kuris panėšėjo į plaučių 

pūlinius: priešais regėjau daugybę atšakų, sujungtų tamsiais siū- 
lais it kokiomis krešėjančio kraujo gijomis. 

- Ką turi omenyje? 

- Tarkim, Raivikas asmeniškai negriežė danties prieš tave, 
todėl ir pagailėjo. Jis žinojo, jog tu viso labo tesi darbuotojas, o 
pats norėjo keršyti Kahuelai. 

- Įdomi mintis. 

- Ir, ko gero, teisinga. Ar tau nešovė į galvą, kad Raiviko vi- 
sai nebūtina žudyti. Gal net turėtum būti jam dėkingas už išsau- 
gotą gyvybę. 

Sitas pokalbis man pamažu ėmė įkyrėti. 

- Ne, nešovė. Dėl vienos elementarios priežasties - man vi- 
siškai nusispjaut, ko siekė Raivikas. Nubausti ar pasigailėti... 
koks skirtumas? Svarbiausia, kad jis užmušė Gitą, ir aš prisie- 
kiau Kahuelai atkeršyti už jos mirtį. 

- Atkeršyti už jos mirtį... - Voveraitė nelinksmai nusišypso- 
jo. - Kaip viduramžiška. Feodalinis garbės suvokimas ir ištikimy- 
bės saitai. Vasališka keršto priesaika. Taneri, kada paskutinį sy- 
kį žiūrėjai į kalendorių? 

- Neapsimesk, jog tu ką nors supranti. 

Moteris energingai papurtė galvą. 

- Jei suprasčiau, mane apimtų nerimas, ar kartais nekuokte- 
lėjau. Ko, velniai rautų, čia atsibeldei? Kad įvykdytum absurdiš- 
ką pažadą? Akis už akį? 

- Klausantis, kaip tu kalbi, manęs juokas neima. 

- Nes tai nejuokinga, Taneri, o tragiška. 

- Galbūt tau. 

- Visiems, turintiems bent lašelį sveiko proto. Ar tu suvoki, 
kiek laiko praeis, kol grįši į Skajaus Persvarą? 

- Nemanyk, kad esu vaikas, Voveraite. 

- Atsakyk į prakeiktą klausimą. 

Išspaudžiau atodūsį spėliodamas, kaip sugebėjau prarasti 
kontrolę. Nejau mūsų draugystė - tiesiog anomalija, niekaip ne- 
susijusi su tikrąja mudviejų padėtimi? 

- Mažiausiai trys dešimtmečiai, - sumurmėjau be jokių emo- 
cijų, tarytum kalbėčiau apie keletą savaičių. - Kol dar neprasižio- 
jai, perspėsiu, jog puikiai žinau, kiek pokyčių įvyks per tą laiką. 
Bet svarbiausi dalykai nepasikeis, kad ir kaip man magėtų. Gita 
negyva. Diterlingas negyvas. Mirabelas negyvas. 

- Kas? 

- Kahuela negyvas. 

- Nieko panašaus. Tu sakei, Mirabelas negyvas. 

Įsmeigęs akis į miestą, kuris plaukė pro šalį, jaučiau, kaip 
gaudžia mano sąmonė, ir svarsčiau, kas jai nutiko, kad taip ap- 
sirikau. Tokią klaidą, žinoma, galima priskirti nuovargiui. 
Hausmano virusas, be jokių abejonių, paveikė mane labiau ne- 
gu drįsau įsivaizduoti: jis ne tik pametėdavo nuotrupų iš Ska- 
jaus gyvenimo, kol būdraudavau, bet ir įniko drumsti esminius 
faktus apie mano tapatybę. Keista, tačiau tam tikra prasme 
naujiena mane apramino. Vienuoliai tvirtino, esą jų gydymas be 
vargo pašalintų virusą... bet dabar ištraukos iš Flotilės istorijos 
tapo kur kas įkyresnės. Ir kodėl Hausmano virusui prisireikė 
painioti įvykius iš mano praeities? Na, ir kas, kad maišiau Mi- 
rabelą su savimi. 

Ne. Ne Mirabelą, o Kahuelą. 

Suglumęs, vydamas iš galvos atsiminimus apie sapną, kuria- 
me žiūrėjau į Žmogų, praradusį pėdą, šokčiojusį baltame kamba- 
ryje, pabandžiau pratęsti temą: | 

- Aš tik sakau... 

- Ką? 

- Ogi tai, kad grįžęs nesitikiu rasti nieko, ką palikau. Blogiau 
irgi nebus. Man brangūs Žmonės vis vien mirę. 


Hausmano virusas rimtai sujaukė mano smegeninę. 


Pradėjau matyti aplinkinius Skajaus akimis, o Taneris Mira- 
belas pamažu virto... kuo? Atskiru, trečiu asmeniu, neturinčiu 
su manimi nieko bendra? 

Prisiminiau sąmyšį, apėmusį mane Zebrės apartamentuose, 
kai mintyse vis mėginau atgaminti šachmatų partiją. Kartais ją 
laimėdavau, kartais pralošdavau. Visada tą pačią partiją. 

Matyt, nuo to viskas ir prasidėjo. Vardų painiojimas tik įro- 
dė, jog procesas pasistūmėjo pirmyn ir išniro iš sapnų karalystės. 
Lygiai taip pat mane veikė ir Hausmano virusas. 

Sudirgęs pamėginau atsakyti: 

- „grįžęs nesitikiu rasti nieko, ką palikau. Blogiau irgi ne- 
bus. Man brangūs žmonės vis vien mirę. 

- Tau rūpi satisfakcija, - pareiškė ji. - Kaip senoviniuose patir- 
tukuose, kuriuose kilmingasis meta iššūkį priešininkui, sviesdamas 
jam pirštinę. Štai kaip tu elgiesi. Iš pradžių, kai išbandžiau tuos po- 
tyrius, nusprendžiau, kad jie absurdiški. Pernelyg komiški, kad ga- 
lėtų priklausyti tikroviškai istorijai. Bet aš klydau. Troškimai ker- 
šyti už įŽeistą savimeilę gyvavo ne vien praeityje. Jie atgimė Ta- 
neryje Mirabele. - Voveraitė pridengė veidą kauke, atkreipusia 
mano dėmesį į pašaipiai perkreiptas lūpas, kurias netikėtai užsima- 
niau pabučiuoti, nors ir žinojau, jog tinkamą momentą jau pralei- 
dau, jei tik jis išvis egzistavo. - Taneris reikalauja satisfakcijos nie- 
ko nepaisydamas. Kad ir koks absurdiškas, beprasmiškas būtų jo 
įgeidis. Kad ir kokiu mulkiu jis galų gale pasirodys. 

- Prašyčiau manęs neįžeidinėti ir nesišaipyti iš to, kuo tikiu. 

- Tai niekaip nesusiję su tikėjimu, pasipūtęs stuobry. Veikiau 
su idiotišku vyrišku išdidumu. - Voveraitė primerkė akis, jos to- 
ne nuskambėjo keistai kerštingos gaidelės, kurios vis vien pasi- 
rodė patrauklios mano esybei, stebinčiai ginčą iš savo slėptuvės, 
tarsi būtų neutralus žiūrovas. - Pasakyk man kai ką, Taneri. Pa- 
aiškink vieną smulkmeną. 

- Kaip galėčiau nesuteikti malonumo turtuolei mergytei? 

- Ak, koks kandumas. Maldauju, tik nebandyk siekti profesio- 
nalaus komiko karjeros - mus visus numarins tavo sąmojų dūriai. 

- Kažko norėjai paklausti? 

- Apie tavo bosą, Kahuelą. Jis užsigeidė asmeniškai pričiup- 
ti Raiviką sužinojęs, jog tas juda į pietus, link... kaip pavadinai 
tuos namus? Roplių rūmais? 

- Tęsk, - irzliai paraginau. 

- Kodėl pats Kahuela neužbaigia pradėto darbo? Jo keršto 
troškimą turėjo pakurstyti tai, kad Raivikas nužudė Gitą. Puiki 
priežastis, drįstu tvirtinti, satisfakcijai. 

- Dar kas nors domina? 

- Taip. Man įdomu, kodėl šnekuosi su tavimi? Kodėl į Gel- 
takmenį neatvyko Kahuela? 

Nesumąsčiau jokio atsakymo - bent jau mane tenkinančio. 
Bosas buvo kietas riešutėlis, tačiau ne kareivis. Jis stokojo tam 
tikrų mano įsisavintų, refleksais virtusių įgūdžių, kurių nepajėg- 
tų įgyti per visą gyvenimą. Apie ginklus išmanė neblogai, bet 
karo nepažinojo. Suvokė teorinius taktikos bei strategijos pagrin- 

dus - žaisti mokėjo ir taisyklių subtilybes buvo perpratęs, tačiau 
Kahuelos nė sykio netėškė į žemę sprogimo banga, ir jam nieka- 
da neteko matyti nudraskytos, drebančios, kaip į krantą išmesta 
medūza, savo kūno dalies. Tokie potyriai nepaversdavo tavęs 
geresniu Žmogumi... užtat garantuotai pakeisdavo. Bet ar šitie 
trūkumai galėjo jam sutrukdyti? Juk čia ne karo zona. Aš, pa- 
vyzdžiui, nusibeldžiau į Aidelvildą beveik neapsiginklavęs. Mintis 
suteikė peno apmąstymams, nors man kažkodėl dingojosi, kad 
Kahuela jau būtų įgyvendinęs tikslą. 

Tad kodėl jis neskrido į Geltakmenį vietoj manęs? 

- Mano darbdavys - karo nusikaltėlis, todėl pasprukti iš pla- 
netos lengvai negalėjo, - atsiliepiau. - Jo judėjimo laisvė buvo su- 
varžyta. 

- Man regis, jis būtų nesunkiai sugalvojęs, kaip ištrūkti, - 
burbtelėjo Voveraitė. 

Bėda ta, kad aš jai pritariau. Bet dabar mažiausiai norėjau 
apie tai galvoti. 


- Buvo... hmm, malonu su tavimi susipažinti, Taneri. 

- Voveraite, palauk... 

Mudu atskyrė užsitrenkusios kabelinės mašinos durys. Pa- 
stebėjau, kaip moteris krestelėjo galva, paslėpusi veido išraišką 
po abejinga katės kauke. Automobilis pakilo aukštyn ir nutolo, 
išgaudamas šiugždesius, kuriuos papildė sugriebiamų ir paleidžia- 
mų kabelių girgždesys. 

Bent tiek gerai, kad ji atsispyrė pagundai išmesti mane į 
Mulčią. 

Nūnai stovėjau nepažįstamoje Skliauto dalyje. Ko kito reikė- 
jo tikėtis? Matyt, atokioje mano širdies gilumoje ruseno viltis, jog, 
vakaras užsibaigs vienoje lovoje. Atsižvelgiant į tai, kad susipa- 
žinome grasindami vienas kitam ginklais, tokia baigtis būtų ne- 
laukta. Jos išvaizda traukė akį, nors savo egzotiškumu neprilygo 
Zebrei. Atrodė, kad Voveraitei trūksta ryžto, ir šis bruožas, be 
abejo, pakurstė mano globėjiškus jausmus. Išgirdusi, kokie pojū- 
čiai mane apniko, ji išjuoktų kvailą vyrišką išdidumą ir būtų tei- 
si. Na, ir kas. Man moteris patiko, štai kas svarbiausia. Aš ne- 
kvaršinau sau galvos dėl to, kad aiškinimai, kas sužadino potrau- 
kį, skambėjo šiek tiek nelogiškai. 

- Velniop tave, Voveraite, - suurzgiau, bet visiškai nepiktai. 

Ji išlaipino mane nusileidimo aikštelėje, panašioje į atbrailą, 
kyšančią iš Eskerų Aukštumų, tačiau ne tokioje judrioje. Kai Vo- 
veraitė pranyko, aplinkui neliko nė vienos mašinos. Iš padangių 
nepaliaujamai krapeno lietutis, tarsi drėgnas atodūsis, kurį iš- 
spaudė milžiniškas, virš Skliauto pakibęs drakonas. 

Žengiau prie aikštelės krašto jausdamas, kaip manyje išsi- 
keroja Skajus. 

Kaip įprastai, jis lankėsi pas miegalius. 

Skajus ir Norkinkas nusigavo į vieno iš traukinių tunelių, be- 
sidriekiančių laivo nugarkauliu, gilumą; nuo siauros metalinės 
pakylos aidėjo jų Žingsniai. Kartkartėmis bėgiais pradundėdavo 
automatiniai krovininiai vagonėliai, gabenantys atsargas grupe- 
lėms technikų, kurie gyveno erdvėlaivio gelmėse ir kiauromis 
paromis, lyg prie altoriaus prilipę bažnyčios patarnautojai, tyrinė- 
davo variklius. Štai dar vienas atbildantis traukinys, kuris savo 
pločiu užpildė visą koridorių ir dabar tvykčiojo oranžiniais signa- 
liniais prožektoriais. Abu vyrai turėjo nerti į nišą ir palaukti, kol 
vagonai pralėks pro šalį. Skajus pastebėjo, kaip Norkinkas įsikišo 
kažką į marškinių kišenę - popieriaus skiautelę, nusėtą dalinai i iš- 
brauktais skaitmenimis. 

- Eime, - paragino jis bendražygį. - Aš noriu nusigauti iki 
trečiojo mazgo anksčiau negu vėl pasirodys krovininiai vagonai. 

- Nesijaudink. Kitas traukinys mus pasieks tik po... septy- 
niolikos minučių. 

Skajus keistai į jį dėbtelėjo. 

- Iš kur Žinai? 

- Jie gi važiuoja pagal grafiką. 

- Anokia čia naujiena. Aš tik nesuprantu, kam sveiko proto 
žmogui reikėtų įsiminti tikslų laiką. 

Iki trečiojo mazgo jiedu kulniavo tylėdami. Taip toli nuo ap- 
gyvendintų sektorių tvyrojo neįprasta tyla. Vos buvo girdėti ir 
oro siurblių bei kitų gyvybės palaikymo sistemų išgaunamas urz- 
gimas. Miegaliai, nors ir reikalaujantys nuolatinės priežiūros, ku- 
rią tiekdavo kibernetinė įranga, tenkindavosi sąlygiškai menkais 
energijos kiekiais. Mumijų šaldikliai neveikė visu pajėgumu, nes 

keleiviai buvo specialiai įkurdinti arti atvirojo kosmoso. Jie dru- 
nijo vos už kelių metrų nuo stingdančio tarpžvaigždinio vakuumo. 
Skajus vilkėjo terminį kombinezoną, iš jo burnos virto baltų garų 
tumulai. Retsykiais jam tekdavo užsismaukti ant galvos gobtuvą, 
kurį, kai sušildavo, vėl atmesdavo ant pečių. Bet Norkinkas sa- 
vojo nė sykio nenusitraukė. | 

Paskutinį kartą su senuoju bičiuliu Hausmanas bendravo 1a- 
bai seniai. Po Balkazaro mirties jie beveik tarpusavyje nesišne- 
kėjo, nes didžiumą laiko Skajus aukojo tam, kad įsitvirtintų įgulos 
vadovybėje. Saugumo viršininko titulą jis gana greitai išmainė į 
aukštesnes pareigas - tapo antruoju kapitono padėjėju, vėliau ir 
pirmuoju. Dabar nuo absoliučios valdžios “Santjage" jį teskyrė 
Ramiresas. Ramybę iki šiol drumstė ir Konstancija, nors Skajus 
ją pažemino, saugumo organizacijoje suteikęs nereikšmingą 
vaidmenį. Naujojoje santvarkoje kapitono statusas buvo anaiptol 
ne pats geidžiamiausias. Tarp visų erdvėlaivių viešpatavo šaltojo 
karo padėtis, o vidinė politinė veikla įsipainiojo paranojos voratin- 
klyje, kuriame žmones negailestingai bausdavo už menkiausias 
klaidas. Tereikėjo vieno kruopščiai surengto skandalo, kad pa- 
vyktų užimti Ramireso vietą. Šiuo atveju žmogžudystė netiko, 
nes ji būtų atrodžiusi pernelyg įtartinai. Skajus jau turėjo numa- 
tęs planą, kuris apsaugos jo reputaciją ir drauge pašalins Rami- 
resą iš kelio. 

Jie pasiekė mazgą ir nusileido į vieną iš šešių sektoriaus žie- 
dų, kiekviename iš kurių slypėjo po dešimt kamerų. Norint pra- 
sibrauti iki pastarųjų, tekdavo kaip reikiant pamankštinti raume- 
nis, todėl per vieną dieną buvo galima aplankyti tik nedidelę mu- 
mijų grupelę. Net ir kopdamas karjeros laiptais Skajus neleido 
sau atitolti nuo miegančių keleivių. , 

Tiesą sakant, šis darbas - jų būklės tikrinimas - nuolat leng- 
vėjo. Kartais kameros sugesdavo, ir jose tūnančios mumijos už- 
migdavo amžiams. Skajus žymėjosi negyvėlių koordinates, at- 
kreipdamas dėmesį į blokus, kuriuose iš rikiuotės galėjo išeiti ko- 
kia nors gyvybės palaikymo sistema. Bet apskritai mirčių pasi- 
skirstymas po laivo nugarkaulį buvo padrikas. Ko dar galima ti- 
kėtis iš senovinių mechanizmų, sukurtų remiantis eksperimenti- 
nėmis, nepaprastai rafinuotomis technologijomis tuo metu, kai 
penki erdvėlaiviai leidosi į žygį? Anot iš namų gautų pranešimų, 

kriogeninės sistemos taip ištobulėjo, kad, palyginti su jomis, lai- 
vuose įrengti šaldikliai priminė egiptietiškus sarkofagus. Tačiau 
Flotilei iš to nebuvo jokios naudos. Modifikuoti egzistuojančias 
krio-kameras pernelyg rizikinga. 

Skajus su Norkinku šliaužė korpuso tuneliu, kol išniro pirma- 
jame miegalių žiede, tiksliau, vienoje iš dešimties kamerų, išdės- 
tytų jo periferijoje. Kai davikliai užfiksavo žmones, patalpoje šok- 
telėjo slėgis, užsižiebė šviesos, atgijo monitoriai, rodantys infor- 
maciją apie keleivio būklę, tačiau oras išliko ledinis. 

- Šitas negyvas, Skajau... 

- Žinau. - Norkinkas retai kada užsukdavo pas mumijas, bet 
dabar Skajus pirmą sykį nusprendė jį vestis kartu. - Per ankstes- 
nę apžiūrą pažymėjau, kad krio-kameroje aptikti gedimai. 

Ant šaldiklio raudonais atspalviais bergždžiai pulsavo signa- 
linės lemputės. Stiklinis dangtis buvo hermetiškai uždarytas - 
Skajus turėjo iš arti įsispiginti į keleivį, idant įsitikintų, jog rodme- 
nys neapgauna, ir jis tikrai nusibaigęs. Sprendžiant iš suvytusio 
pavidalo vaizdo, avarinės sistemos neklydo. Dirstelėjęs į lentelę 
su pavarde, patikrinęs šią sąraše, Skajus nudžiugo, kad jo verti- 
nimai pasitvirtino. 

Abu vyrai išsigavo iš patalpos ir persikėlė į kitą. 

Vėl panaši istorija. Dar vienas negyvas keleivis, nužudytas 
tos pačios programinės klaidos. Apie atitirpdymą negalėjo būti 
jokios kalbos. Mažai tikėtina, kad mumijos organizme pasisektų 
aptikti nors vieną gyvą ląstelę. 

- Apmaudu, - sumurmėjo Norkinkas. 

- Na, nežinau, - atsiliepė Skajus. - Galbūt iš miegalių mirčių 
sugebėsime išpešti šiokios tokios naudos. Norkinkai, čia tave at- 
sivedžiau dėl tam tikros priežasties. Įdėmiai klausykis... bet tai, 
ką pasakysiu, turi likti tarp šių sienų. Supratai? 

- Aš vis spėliojau, kodėl panorai su manimi susitikti. Mes ne- 
simatėme kelerius metus. | 

Skajus linktelėjo. | 

- Taip. Ir per tą laiką įvyko daug pokyčių. Beje, tavęs iš akių 
nepaleidau. Mačiau, kaip radai nišą, kurioje galėjai panaudoti 
įgūdžius. Darbus atlikdavai be priekaištų. Kaip ir Gomesas. Su 
juo jau šnekėjaus. 

- Kas tau neduoda ramybės, Skajau? 

- Pora dalykų. Pradėkime nuo svarbiausio. Paklausinėsiu ta- 
ve apie technines smulkmenas. Ką tu Žinai apie šiuos modulius? 

- Ką reikia Žinoti - nei daugiau, nei mažiau. Laivo nugarkau- 
lyje sumontuoti devyniasdešimt šeši vienetai, kiekviename sugul- 
dyti po dešimt keleivių. 

- Kiek iš jų pasimirė? 

- Kur tu lenki? | 

- Jie virto nereikalingu kroviniu. Ne vien mumijos, bet ir jas 
prižiūrėję mechanizmai. Sudėk juos į vieną visumą, ir bus ap- 
čiuopiama laivo masės dalis. 

- Man vis vien neaišku, ką turi galvoje. 

Skajus atsiduso svarstydamas, kodėl aplinkiniai, priešingai 
nuo jo, neįstengia padaryti akivaizdžių išvadų. 

- Mes puikiai apsieitume ir be papildomo svorio. Šiuo mo- 
mentu našta mums nekliudo, ji taps trukdžiu, kai pradėsime stab- 
dymo procesą. Tau būtinas išsamesnis paaiškinimas? Priartėjus 
prie 61 Gulbės A, mums teks lėtinti tempą ilgiau nei reikėtų. 
Antra vertus, atsikratę sugedusiais modulių žiedais, galėtume 
stabdyti “ Santjagą" kur kas vėliau ir greičiau. Tai suteiktų mums 
persvarą prieš kitus laivus. Planetą pasiektume mėnesiais anks- 
čiau negu jie. Turėtume apsčiai laiko išsirinkti geriausias nusilei- 
dimo vietas ir naujajame pasaulyje įkurti gyvenvietes. 

Prieš atsiliepdamas Norkinkas pamąstė. 

- Lengva nebus, Skajau. Neužmiršk, hmm, saugiklių. Modu- 
lių žiedai privalo atsiskirti nuo laivo tiktai Kelionės Pabaigos or- 
bitoje 

- Žinau. Todėl ir kreipiuosi į tave. 

- O, aišku. 

- Saugikliai veikiausiai elektroniniai. Vadinasi, su laiku juos 
įmanoma apeiti. Skrydis dar tęsis daugybę metų, per kuriuos, 
manau, surastum išeitį. Atsikratyti žiedais norėčiau prieš pat 
stabdymą. 

- Kam taip ilgai laukti? 

- Tu vis dar nesuvokei esmės, tiesa? Tarp laivų nusistovėju- 
si šaltojo karo padėtis. Mums būtina išsaugoti netikėtumo fakto- 
rių. - Skajus varstė techniką skvarbiu žvilgsniu. Žinojo turėsiąs 
Norkinką užmušti, jeigu nutars, kad juo nevalia pasikliauti. Ta- 
čiau vylėsi, jog senąjį bičiulį iškelta problema apžavės. 

- Teoriškai tuos saugiklius įveikti pajėgčiau. Užduotis neap- 
sakomai sudėtinga, bet su ja susidoroti galima. Darbas tęstųsi 
ne vienerius metus, gal net dešimtmetį. Plušėti tektų slaptai, va- 
dinasi, reikėtų prisidengti kaspusmetinėmis sistemos revizijo- 
mis... tik tuomet suteikiami leidimai peržvelgti giluminio sluoksnio 
funkcijas. - Skajus matė, kad mintimis Norkinkas jau persikėlė į 
ateitį. - Bet aš nė nepriklausau patikrinimą atliekančiai grupei. 

- Kodėl? Juk tu pakankamai protingas. 

- Anot viršininkų, aš “ne komandos žaidėjas". Nors jei visi bū- 
tų panašūs į mane, tikrinimo procedūros užtruktų perpus trumpiau. 

- Nieko keisto, kad jiems sunku prie tavęs prisiderinti, - tarė 
Skajus. - Štai kokios problemos užklumpa genijus. Jus retai kada 
deramai vertina. 

Norkinkas sukinkavo galva naiviai įsivaizduodamas, kad jų 
savitarpio ryšiai galiausiai pasistūmėjo už miglotos ribos, skirian- 
čio abipusiai naudingus santykius ir tikrą draugystę. 

- Nevertinamas pranašas, ir taip toliau, ir panašiai. Tu tei- 
sus, Skajau. 

- Žinau. Aš visada teisus. 

Jis atsidarė nešiojamą kompiuterį, peržvelgė duomenų klo- 
dus, kol rado abstrakčiai pabraižytą miegalių diagramą, kuri at- 
rodė kaip keistos rūšies neonu žvilgantis kaktusas, spygliuotas 
daugiašakis augalas. Gyvieji buvo pažymėti raudonu ženklu, Ia- 
vonai - juodu. Skajus izoliuodavo mirusiuosius, ir dabar kai ku- 
riuose modulių Žieduose tūnojo vien nusigalavusios mumijos. 
Darbas pasirodė velniškai sudėtingas, nes prireikdavo perkelti ir 
sušaldytus, bet gyvus keleivius. Atjungtus šaldiklius tekdavo ga- 
benti traukiniais į kitas vietas - taip greitai, kad nespėtų nusėsti 
atsarginiai energijos elementai. Kartais taip nusigaluodavo dar 
viena mumija. 

Šiaip ar taip, viskas klojosi pagal planą. Atėjus tinkamam 
metui, padedant Norkinkui, Skajus bus pasiruošęs įvykdyti savo 
užmačias. 

Bet iš pradžių reikėjo aptarti kitą reikalą. 

- Skajau, tu minėjai, kad norėsi pašnekėti apie porą dalykų. 

- Teisingai. Norkinkai, pameni, kai buvome jaunesni, prieš 
mano tėvo mirtį, mes trise - mudu ir Gomesas - apie kai ką kal- 
bėjome. Apie šeštąjį laivą... kaip tu jį vadinai? 

Norkinkas nudelbė pašnekovą įtariu žvilgsniu, tarsi bijoda- 
mas patekti į spąstus. 

- Turi galvoje “Kaliušą"*? 

Skajus sulinksėjo. 

- Taip. Beje, kaip laivas gavo tokį vardą? 

Norkinkas išklojo mito smulkmenas, kurių Skajus neprisimi- 
nė. Turbūt technikui pačiam rūpėjo iškapstyti kuo daugiau infor- 
macijos. 

Papildęs Istoriją pasakojimu apie delfiną, kuris lydėjo vai- 
duoklių laivą, jis pridūrė: 

- “Kaliušas" neegzistuoja. Tai viso labo legenda. 

- Ne. Aš irgi taip galvojau. Bet jis išties yra. - Skajus nenu- 
leido nuo Norkinko įdėmių akių stebėdamas, kaip tas sureaguos 
į naujieną. - Man pasakojo tėvas. Saugumas visada žinojo, kad 
šeštasis laivas egzistuoja. Jis skrenda užnugaryje, nutolęs nuo 
mūsų per pusę šviesos sekundės. Savo matmenimis ir forma pa- 
našus į “Santjagą". Tai dar vienas Flotilės laivas. 

- Skajau, kodėl taip ilgai slėpei nuo manęs tiesą? 

- Nes iki šiol niekaip negalėjau pasinaudoti savo žiniomis. O 
dabar... priemonių turiu. Aš noriu į jį nukakti, Norkinkai, surengti 
nedidelę ekspediciją. Visiškai slaptą, suprantama. Strateginė to 
erdvėlaivio vertė pranoksta mūsų vaizduotės ribas. Ten atrastu- 
me aibę atsargų. Detalių. Mašinų. Vaistų. Visko, be ko teko ap- 
rijos ir funkcionuojančius variklius. Štai kodėl noriu, kad prie mū- 
sų prisidėtų Gomesas. Man prireiks ir tavęs. Vargu ar laive ap- 
tiksime gyvų Žmonių, bet mes turėsime kaip nors į jį įsibrauti - 
įveikti apsaugos sistemas. 
 Norkinkas spoksojo į senąjį savo bičiulį neslėpdamas nuo- 
stabos. 

- Aš nesunkiai su jomis susidoročiau, Skajau. 

- Puiku. Nujaučiau, jog tu manęs neapvilsi. 

Pasak Skajaus, jų trijulė išskris į vaiduoklių laivą, vos tik jis 
suorganizuos katerį, nesukeldamas kitiems įtarimų apie tikrąjį 
kelionės tikslą - mėginant išspręsti šią problemą, reikės gerokai 
palaužyti galvą. Išvyka tęsis keletą dienų. Svarbiausia, kad įgulos 
nariai nepastebėtų jų dingimo. Įkandin Flotilės sekantis “Kaliu- 
šas" viliojo savo gėrybėmis, ir tiktai Skajus garantuotai žinojo, 
jog vaiduoklių laivas egzistuoja. 


101 


- Klausyk, - sumurmėjo vėl prie jo pristojęs Klounas, - ne- 
kreipti dėmesio į šeštąjį erdvėlaivį būtų tikras nusikaltimas. 


Kai Skajus mane apleido - kaip paprastai, realybėje epizodas 
tęsėsi vos akimirką - kyštelėjau ranką į kišenę siekdamas ginklo 
ir nejučia ėmiau spėlioti, ar tik gestas nesusijęs su psichologų 
taip mėgstama falo reikšme. Patraukiau pečiais ir priėmiau vie- 
nintelį šiomis aplinkybėmis įmanomą sprendimą, tai yra, nudro- 
žiau link apšviesto įėjimo į vietinį Skliauto raj oną, šalia kurio ma- 
ne išleido Voveraitė. 

Nėręs pro angą, atsidūriau uždaroje, prekybos centrams bū- 
dingoje erdvėje. Nutaisiau pasipūtėlišką eiseną vildamasis, kad ji 
suteiks daugiau pasitikėjimo savimi. Kaip ir Eskerų Aukštumose, 
čia nestigo bruzdesio, nors jau buvo po vidurnakčio. Tačiau to- 
kios architektūros regėjęs nebuvau. Jos užuominas mačiau ten, 
kur mane apdorojo Veiverlis, ir Zebrei priklausančio būsto kon- 
tūruose. Bet šiose vietose kreivos, tarpusavyje nederančios išsi- 
pūtusių vamzdžių linijos, papurtusios sienos bei lubos peržengė 
bet kokias, sveikam protui suvokiamas ribas. 

Slampinėjau maždaug valandą, dairiausi į veidus, kartais 
prisėsdavau prie dekoratyvinių tvenkinių, nepaprastai populia- 
rių Skliauto visuomenėje, leidau mintims apie pastarųjų dienų 
įvykius nevaržomai sūkuriuoti mano galvoje. Tikėjausi, jog pa- 
vyks susigaudyti, kuriuose iš jų slypi daugiau tiesos. Deja, 
man trūko informacijos: mozaikos dalelės pasirodė besančios 
tokios asimetriškos, jog niekaip nelipo į vieną visumą. Gal iš- 
manesnis žmogus ir būtų gebėjęs padaryti teisingas išvadas, 
bet aš jaučiausi pernelyg pavargęs, kad surasčiau meniškai 
užslėptas subtilybes. Mane atsiuntė į Geltakmenį užmušti 
žmogų. Neskaitant to, ką teigė tikimybių teorija, aš susidūriau 
su auka kaktomuša anksčiau, nei leidausi į paieškas. Vietoj 
palengvėjimo, kuris turėjo mane užlieti, - nors savo šanso ir 
neišnaudojau, - jaučiau, jog čia kažkas ne taip, tarytum loš- 
čiau pokerį, ir jau per pirmąją partiją būčiau gavęs keturis tū- 
Zzus. || 

Tokia sėkmė įkūnijo negandų preliudiją. 

Paslėpiau ranką kišenėje ir užčiuopiau pinigų pluoštelį. Nuo to 
momento, kai prasidėjo vakaras, kupiūrų pastebimai sumažėjo - 

nemažai jų surijo nauji drabužiai ir derintojo paslaugos, - tačiau 
grynųjų man dar užteko. Tuo pačiu keliu grįžau į nusileidimo 
aikštelę, kurioje iš savo mašinos mane išspyrė Voveraitė, svars- 
tydamas, kuo toliau užsiimti, bet žinodamas, jog man terūpi šnek- 
telėti su Zebre. 

„Kai nusprendžiau apleisti prekybos centrą, iš naktinės tam- 
sos atgūžėjo pulkas aukštuomenės dabitų, kuriuos lydėjo nami- 
niai gyvūnėliai, mechaniniai patarnautojai ir skraidančios vaizdo 
kameros, tarytum viduramžių cherubinai bei serafimai, zujantys 
įkandin šventųjų procesijos. Pavymui sekė bronziniai, ne didesni 
už vaikišką karstą, barokiniais ornamentais išpuošti neštuvai; 
paskui šiuos slinko gerokai kuklesnis palankinas - pilka dėžė ašt- 
riais kampais ir mažučiu, grotuotu, priešakyje įstatytu langeliu. 
Jis stokojo manipuliatorių, užtat turėjo garsiai urzgiantį variklį, ku- 
ris užnugaryje paliko tepalų pėdsaką. 

Mano galvoje užgimė planas, nors ir ne itin išmoningas. Nu- 
tariau įsimaišyti į kompaniją ir sužinoti, ar kas nors iš jų pažįsta 
Zebrę. Jei taip, būtinai pas ją nusigausiu, net jeigu kažkurį iš gru- 
pelės teks jėga versti įsisodinti mane į savo kabelinę mašiną. 

Būrys sustojo. Vienas tipas, kurio galva priminė mėnulio 
pjautuvą, kišenėje sužvejojo Išsvajoto Eliksyro ampules. Krapštė 
jas atsargiai, kad nieko nematytų praeiviai, tačiau nesistengda- 
mas nuslėpti narkotiko nuo bendražygių. 

Susiliejau su šešėliais apsidžiaugęs, kad nė vienas iš jų iki 
šiol manęs nepastebėjo. 

Visi grupės nariai susispietė aplink vyriškį - jų rankose išvy- 
dau žvilgančius vestuvių ginklus ir ne tokius apeiginius švirkštus. 
Tiek moterys, tiek vyrai trūktelėjo žemyn apykakles, idant į odą 
įsmeigtų plienines adatas. Abu puošnūs neštuvai niekur nesitrau- 
kė nuo aristokratų. Tuo tarpu pilkasis palankinas sukinėjosi ap- 
link pulkelį ratais. Pora žmonių, laukiančių, kol galės susileisti 
Eliksyro, nudelbė jį dirgliais žvilgsniais. 

Pilkieji neštuvai nepriklausė aristokratų kompanijai. 

Vos tik padariau šią išvadą, jie sustingo. Uždama atsivėrė 
priešakinė palankino dalis, nuo šarnyrų plūstelėjo garai, iš vidaus 
kone griūdamas išvirto žmogus. Kažkas iš būrio suriko, dūrė 
pirštu jo pusėn, ir visa grupė sutartinai žengė atatupsta. Į šoną 
spruko netgi miniatiūriniai neštuvai. 

Pasirodžiusio vyriškio išvaizda kėlė šiurpą. 

Viena nuogo kūno pusė atrodė apgaulingai normali, spindu- 
liuojanti jaunystę bei atšiaurų grožį, kaip ir kitų aristokratų išorė. 
Tačiau kita dalis buvo apaugusi blizgančiomis ataugomis, kurios 
įkalino jį begalėje sidabrinių, išsišakojusių, odą pervėrusių siūlų. 
Jie styrojo į šalis per kelias dešimtis centimetrų, susiraizgę į pilką 
miglelę. Žmogui krypuojant į priekį, tyliai žvangčiodami lūžinėjo 
gijų gabalėliai. 

Nelaimėlis bandė prašnekti, bet iš perkreiptos burnos teiš- 
sprūdo klaiki dejonė. 

- Sudeginkit jį! - suriko kažkas iš grupelės. - Dėl Dievo mei- 
lės, sudeginkit! 

Žmogus, kurio galva panėšėjo į mėnulio pjautuvą, žengė šiek 
tiek arčiau maro aukos ir mostelėjo beveik tuščia ampule. 

- Nori šito? 

Vis dar pirmyn klupčiojantis, sidabrinių ataugų subjaurotas 
individas išspaudė aimaną. Matyt, pagalvojau, jis surizikavo pa- 
silikti implantus, bet nepasirūpino atitinkamomis apsaugos prie- 
monėmis. Išsirinko pigesnius, anaiptol ne tokius hermetiškus, kaip 
brangesni modeliai, neštuvus. Arba pasislėpė palankine tik tada, 
kai užsikrėtė maro sporomis, su viltimi, kad šios plis lėčiau, jeigu 
jis bus atsitvėręs nuo pavojingos aplinkos. 

- Štai. Griebk ir nešdinkis. Netrukus čia pasirodys brigada. 

Žmogus pusmėnulio fizionomija sviedė ampulę. Maro auka pa- 
sviro į priekį, mėgindamas sugauti ją sveikąją ranka. Bet ampulė 
praslydo pro pirštus ir sudužo į žemę, ištėkšdama Eliksyro likučius. 

Užuot sustingęs, pilkųjų neštuvų savininkas tebegriuvo, kol vei- 
du tėškės į grindis, prie pat purpurinės balutės. Nuo smūgio į orą 
pakilo atlūžusių gijų debesėlis, tačiau iš pasigirdusio aikčiojimo nesu- 
pratau, malonu jam ar skauda. Sveikąja ranka perbraukęs per Elik- 
syro lašus, maro auka įniko godžiai čiulpti savo pirštus. Susižavėję 
ir pasibaisėję aristokratai laikėsi nuo jo atokiau, bet incidentą filma- 
vo savo kameromis. Reginys patraukė dar keleto praeivių dėmesį, 
ir dabar visi stebėjo Žmogų taip, tarsi dūsavimai, sklindantys iš de- 
formuoto kūno, viso labo būtų groteskiška vaidyba. 

- Kraštutinis atvejis, - kažkas tarstelėjo. - Tokių asimetriškų 
kontūrų dar nemačiau. Kaip manote, ar mes nuo jo nutolę sau- 
giu atstumu? 

- Sužinosime po kurio laiko. 

Ant žemės nuvirtęs vyriškis vis dar blaškėsi, kai į prekybos 
centro salę atlėkė minėtoji brigada. Atrodo, jos nariams toli ke- 
liauti nereikėjo. Apsišarvavę technikai atvažiavo gremėzdiška 
mašina it kokiais didžiuliais neštuvais su atviru priešakiu, išpuoš- 
tu bareljefiniais, apie biologinį pavojų įspėjančiais simboliais. Ma- 
ro auka tebemėgino laižyti Eliksyrą, nė nepastebėjusi atvykėlių, 
kurių ūžianti transporto priemonė pakibo tiesiai virš blizgančiomis 
gijomis apaugusio žmogaus. Žemyn nusileido priešakinės durys. 
Technikai darbavosi žaibiškai, tarpusavyje bendravo gestais bei 
kuždesiais. Tuo tarpu mašina pokšėjo ir gaudė. Aristokratai be 
žodžių stebėjo deginimo sceną, suslėpę kišenėse tiek ampules, 
tiek švirkštus. Galų gale technikai pavarė automobilį atgal, po 
savęs palikdami tik tuščią žemės plotą. Pavojingąjį sektorių vie- 
nas jų perbraukė minų ieškiklio ir šluotos hibridu. Po akimirkos 
kilstelėjo nykštį savo kolegoms ir nudrožė į prekybos centro gi- 
lumą, paskui burzgiantį masyvų automobilį. 

Pulkas aukštuomenės atstovų dar kurį laiką mindžikavo vienoje 
vietoje, bet nemalonus įvykis akivaizdžiai sujaukė jų vakaro planus. 
Gana greitai visi pranyko poroje asmeninių kabelinių mašinų ir taip 
atėmė iš manęs galimybę prisišlieti prie jų gretų. 

Tačiau ten, kur ne taip seniai stovėjo vyriškis pusmėnulio vei- 
du, šį tą pastebėjau. Iš pradžių maniau regis eilinę Išsvajoto 
Eliksyro ampulę, bet priėjęs arčiau supratau, jog ant žemės guli 
patirtukas, turbūt iškritęs iš kišenės, kai aristokratas traukė nar- 
kotikus. | 

Priklupęs čiupau radinį, juodą, plonytį, su sidabrine lerva, pa- 
vaizduota viršutinėje jo dalyje. 

Tokios pat išvaizdos patirtukus kartu su Išsvajoto Eliksyro 
atsargomis buvau radęs Vadimo kajutėje. 

- Taneris Mirabelas? 

Nuskambėjusio balso intonacijoje išgirdau tik menkutę užuo- 
miną į smalsumą. 

Pasukau atgal galvą, nes į mane kreipėsi iš užnugario. Pra- 
bilęs žmogus vilkėjo tamsų, minimaliu kiekiu raštų išpuoštą ap- 
siaustą. Pilkšvas, nesišypsantis veidas galėjo priklausyti prastai 
nusiteikusiam laidotuvių biuro savininkui. Įsitempę raumenys ir 
sprandas liudijo, kad jis nestokojo kovinių įgūdžių. 

Su tokiu žmogumi juokauti nevertėjo. 

Jis prašneko tyliau, vos krutindamas lūpas: 

- Aš esu profesionalus saugumo specialistas. Apsiginklavęs 
neurotoksiniu pistoletu, kuriuo galėčiau jus pribaigti per sekundę. 
Be jokio garso. Jums nė neužtektų laiko mirktelėti. 

- Gal užteks tų malonybių, - paprašiau. 

- Ką gi, tu pats matai, kad aš profesionalas. - Vyriškis link- 
telėjo pabrėždamas žodžius. - Kaip ir tave, mane išmokė žudyti 
įvairiausiais įmanomais būdais. Taigi išsiaiškinome, kad mus sie- 
ja kai kas bendra. Tikiuosi, dabar galėsime aptarti reikalus kaip 
du protingi Žmonės. 

- Aš nežinau, nei kas esi, nei ko nori. 

- Tau nebūtina to Žinoti. Net jeigu sutikčiau pasakyti, būčiau 
priverstas meluoti. Kokia tau iš to nauda? 

- Taikliai pastebėta. 

- Gerai. Šiaip ar taip, gali vadinti mane Pranskiu. Kitas klau- 
simas dar lengvesnis. Mane įpareigojo palydėti tave pas vieną 
Žmogų. 

- O jei man nereikia palydos? 

- Tau spręsti, - jis kalbėjo ramiai ir tyliai, kaip jaunas vienuo- 
lis, bumbantis savo brevijorių. - Tačiau turėsi susitaikyti su tuo, 
jog tavo kūnui teks įsisavinti tetrodotoksino dozę, kuri pajėgi nu- 
marinti dvi dešimtis žmonių. Aš nenustebčiau, jei po tavo oda 
vyktų kitokie biocheminiai procesai negu po kitų. O gal esi labiau 
evoliucionavęs stuburinių rūšies atstovas? - jis šyptelėjo, parody- 
damas eilę tviskančių baltų dantų. - Kaip sakiau, tau pačiam rei- 
kės rinktis. 

- Na, taip rizikuoti aš nenorėčiau. 

- Sveiko proto tau netrūksta. 

Mostelėjęs atviru delnu, Pranskis paragino mane kulniuoti 
palei dekoratyvinį, inkstų formos tvenkinį, įrengtą šio priestato 
centre. 

- Kad per daug neįsivaizdintum, - tariau nė nesukrutėjęs, - 
turiu tave įspėti: aš irgi ginkluotas. 

- Žinau, - atsakė jis. - Jei pageidautum, salėčiau smulkme- 
niškai apibūdinti tavo pistoletą. Bet tikimybė, kad ledinė kulka 
užmuštų mane anksčiau, negu spėčiau suleisti tau nuodų, labai 
menka. Procentinė jos išraiška tavęs tikrai nesužavėtų. Juoba 

kad šiuo momentu ginklas slypi dešiniojoje kišenėje, priešingai 
negu tavo ranka. Tokia padėtis gan reikšmingai apriboja tavo 
veiksmų laisvę. Keliaujame? 

Pajudėjau iš vietos. 

- Tu dirbi Raivikui, tiesa? 

Sprendžiant iš keisto, Pranskio akyse sušmėžavusio, žvilgs- 
nio, jis mažumėlę suglumo. 

- Pirmą kartą apie jį girdžiu, - atšovė suirzęs. Leidau sau nu- 
sišypsoti. Pergalė - neįspūdinga, bet vis geriau negu nieko. Aiš- 
ku, Pranskis galėjo meluoti. Tačiau, jei tik užsimanytų, vyrukas 
sugebėtų blefuoti kur kas sėkmingiau. Man pavyko jį netikėtai 
užklupti. 

Prekybos centro aikštėje manęs laukė tuščias sidabrinis pa- 
lankinas. Pranskis apsidairė, palūkuriavo, kol įsitikino, kad nie- 
kas į mus nežiūri, ir pravėrė neštuvų dėžę, atidengdamas raudo- 
nu pliušu aptrauktą sėdynę. 

- Niekaip neatspėsi, ko tavęs paprašysiu, - meiliai pratarė. 

Įlipau į mašiną ir susmukau ištaigingame krėsle. Kai užsi- 
trenkė durys, patrūkčiojau valdymo svirtis, bet nė viena neveikė. 
Staiga, neišgaudami jokio garselio, neštuvai nuslinko paskui 
žingsniuojantį Pranskį, kurį įžiūrėjau pro žalią langelį. 

Po sekundės kitos mane apėmė snaudulys. 


Zebrė stebeilijosi į mane šaltu, vertinančiu žvilgsniu, panašiu 
į tokį, kokiu varstyčiau naują ginklą. Veido išraiškos įskaityti ne- 
pajėgiau. Teorijų turėjau įvairių, bet jų patvirtinimas priklausė 
nuo to, kokius jausmus dryžuotajai pakurstė mano vaizdas - 
džiaugsmą ar susierzinimą. 

Tiesą sakant, ji man pasirodė sunerimusi. 

- Kas čia, po velnių, vyksta? - urgztelėjau. - Jei nieko prieš, 
kad klausiu. 

Ji stovėjo įsisprendus. Atsakydama lėtai palingavo galva. 

- Tu siaubingai įžūlus, jei po to, ką man iškrėtei, dar drįsti 
teirautis, ką aš darau. 

- Tarkim, mes atsiskaitę. 

- Kur tu jį radai ir ką jis veikė? - kreipėsi Zebrė į Pranskį. 

- Šlaistėsi traukdamas į save per daug dėmesio. 

- Bandžiau nusigauti pas tave, - pataisiau. 

Pranskis pamojo į vieną iš paprastų kėdžių, stovinčių kamba- 
ryje, į kurį mane pristatė. | 

- Stebiuosi, jog tau vėl knietėjo su manimi susitikti, - atsiliepė 
Zebrė. - Galų gale aną sykį viešnage pernelyg nesidžiaugei. 

Pašnairavau į Pranskį spėliodamas, koks to tipo vaidmuo ir 
ką jis Žinojo. 

- Aš palikau tau raštelį, - gailiai sumurmėjau. - Netgi su ta- 
vimi susisiekiau, norėdamas atsiprašyti. 

- Otai, kad bandei išklausti, kur bus kita Žaidimo scena, te- 
buvo atsitiktinumas? 

Gūžtėlėjęs pasimuisčiau ant kietos, nepatogios kėdutės. 

- Kam dar galėjau skambinti? 

- Koks tu šiknius, Mirabelai. Pati nesuprantu, kodėl taip el- 
giuosi. Tu šito nenusipelnei. | 

Zebrė atrodė kaip anksčiau, neskaitant tam tikrų niuansų. Ji 
patamsino savo gymį, todėl dryžiai išbluko iki pilkų, veidą išvago- 
jusių juostelių, kurių kontūrai visai išnykdavo atitinkamoje švie- 
soje. Tankūs juodi karčiai virto geltonais, trumpais plaukais su 
kirpčiukais. Moteris vilkėjo skoningus, į akis nekrentančius dra- 
bužius, ant pečių buvo užsimetusi apsiaustą, panašų į manąjį - 
žemę siekiantys jo skvernai pridengė smailiakulnius aulinius. Vir- 
šutiniam apdangalui stigo tik lopinių matricos, kuri puošė Vadi- 
mui priklausiusį originalą. 

- Nė nemėginu apsimesti, jog kažko nusipelniau, - atkirtau. - 
Bet pasiaiškinimą vis dėlto būtų malonu išgirsti. Tu nepriešta- 
rausi, kad šį vakarą mudu galėjome susitikti, jei tik mūsų nebūtų 
atskyrusi masyvi žuvis, vardu Metušelahas? 

- Aš stovėjau tau už nugaros. Todėl tu galėjai matyti tiktai 
mano atspindį. Kas kaltas, kad nesiteikei atsisukti? 

- Kodėl tylėjai? | 

- Tu ir pats nepasižymi plepumu, Taneri. 

- Tiek to. Nieko prieš, jei pradėsime viską iš naujo? - įbe- 
džiau akis į Pranskį, laukdamas pritarimo ir iš jo. - Aš jums iš- 
klosiu, ką galvoju, ir tada mes galėsime tęsti pokalbį. 

- Labai protingas pasiūlymas, - sutiko smulkusis saugumo 
specialistas. 

Giliai įkvėpiau suvokdamas, jog.man teks peržengti ribas, 
kuriomis varžiau savo veiksmus nuo pat atvykimo į Bedugnės 
miestą. Bet dabar neturėjau kitos išeities. 

- Jūs abu dirbate Raivikui, - pareiškiau. 

Pranskis atsigręžė į Zebrę. 

- Jis jau minėjo šitą vardą. Nesuprantu, ką bando tuo pasa- 
kyti. 

- Užtat man aišku, - atsakė dryžuotoji. 

Linktelėjau, apimtas paradoksalaus palengvėjimo ir susitai- 
kymo su lemtimi pojūčio. Manęs, žinoma, neguodė tas faktas, 
kad Zebrė tarnavo žmogui, kurį buvau įpareigotas nudobti - juo- 
lab šiuo momentu, atsidūrus jos nelaisvėje. Tačiau defetistinio 
pasitenkinimo, kuris užvaldo atskleidus paslaptį, irgi neįstengiau 
užgniaužti. 

- Raivikas turbūt su tavimi susisiekė, vos tik čia atvyko, - ta- 
riau. - Tu esi... kas tokia? Tam tikra laisvai samdoma darbuotoja? 
Saugumo specialistė kaip Pranskis? Manau, aš neklystu. Tu mokė- 
jai valdyti ginklą ir žingsniu lenkei Veiverlio medžiotojus. Pasakėlės 
apie diversantus atstojo puikią priedangą. Kas Žino, galbūt panašiai 
žaidi su dauguma šauniausių aukų. Na, kaip man sekasi? 

- Nuostabi istorija, - pagyrė Zebrė. - Meldžiu, nesustok. 

- Paklusdama Raiviko nurodymui, leidaisi manęs ieškoti. Jis 
įtarė, kad iš Skajaus Persvaros kažką atsiųs, todėl tau tereikėjo 
priglausti ausį prie Žemės ir gerai įsiklausyti. Muzikantas taip pat 
atliko savo vaidmenį - kalbu apie statytinį, kuris sekė paskui ma- 
ne iš vienuolių slaugos namų. 

- Koks dar muzikantas? - nustebo Pranskis. - Iš pradžių 
Raivikas, vėliau muzikantas... ar tie žmonės išvis egzistuoja? 

- Užčiaupk, - liepė Zebrė, - ir leisk Taneriui šnekėti. 

- Muzikantas - tikras šaunuolis, - pratęsiau. - Bet nežinau, 
ar suteikiau jam pakankamai užuominų - ar leidau įsitikinti, kad 
esu jums reikalingas Žmogus, o ne šiaip koks nekaltas imigrantas. 
- Nutilau ir pažvelgiau Zebrei į akis. Iš jos nesulaukęs jokio pa- 
tvirtinimo, vėl prasižiojau: - Gal muzikantui paprasčiausiai reikėjo 
perduoti Raivikui, kad aš esu tinkamas kandidatas. Todėl pasi- 
stengei mane įsidėmėti. Tu turėjai pažįstamų tarp medžiotojų, 
gal net palaikei ryšį su grupele tikrų diversantų, iš kur man žino- 
ti. Iš Veiverlio išgirdai, jog man patikėtas aukos vaidmuo. 

- Ką jis tauzija? - nustebo Pranskis. 

- Deja, tiesą. - Saugumo specialistą, kuris veikiausiai buvo 
jos pavaldinys, dubleris, vykdantis visus juodus darbus, Zebrė nu- 

tvilkė žudančiu žvilgsniu. - Bent jau apie medžioklę. Taneris nu- 
klydo į pavojingą Mulčio rajoną ir leidosi sugaunamas. Mūsų bi- 
čiulis neblogai pakovojo, bet jei ne laiku suteikta mano pagalba, 
medžiotojai būtų jį nudobę. 

- Ji buvo priversta mane išgelbėti, - pridėjau. - Bet kilnūs 
ketinimai čia niekuo dėti. Zebrei reikėjo informacijos, nes po ma- 
no mirties niekas nebūtų galėjęs nustatyti, ar išties turėjau už- 
mušti Raiviką. Jūsų darbdavys nė kiek netroško visą gyvenimą 
jaustis įsitempęs ir būgštauti, jog kada nors jį pričiups tikrasis žu- 
dikas. Kam tos bemiegės naktys! Aš teisus, Zebre? 

- Atsakyčiau teigiamai, jei pritarčiau tavo iliuzijoms. 

- Tuomet kodėl mane gelbėjai, jei nenorėjai išsiaiškinti, ką Ži- 
nau? 

- Priežastis jau girdėjai. Aš nekenčiu medžioklės ir tiesiog 
norėjau tau padėti. - Ji bemaž atsiprašančiai krestelėjo galva. - 
Atleisk, Taneri. Kad ir kokie įdomūs būtų paranojiniai tavo svai- 
čiojimai, tu klysti. Aš esu ta, kuo sakiausi esanti, ir dėl savo mo- 
tyvų nemelavau. Beje, būčiau dėkinga, jei apie diversantus šne- 
kėtum kuo mažiau. Netgi gerbiamo Pranskio draugijoje. 

- Pati ką tik prisipažinai, kad pažįsti Raiviką. 

- Taip, dabar. Be ne anuomet. Pratęsime pokalbį? Gal teik- 
sies išklausyti mane? 

- Nekantriai laukiu. 

Zebrė įtraukė į plaučius oro, susidomėjusi nužvelgė ištežusį 
lubų plotelį ir pagaliau įsmeigė akis į mane. Nujaučiau, kad isto- 
riją, kurią ketino man iškloti, mokėjo mintinai. 

- Aš iįšgelbėjau tave iš Veiverlio medžiotojų, - prabilo. - 
Nepuoselėk kvailų iliuzijų manydamas, kad galėjai ištrūkti iš jų 
nagų savo jėgomis. Akivaizdu, kad nestokoji nei gudrumo, nei fi- 
zinės jėgos ar ištvermės, bet kol kas niekam savarankiškai ne- 
pavyko apmauti Žaidimo dalyvių. 

- Gal bėda ta, kad manęs gerai nepažįsti? 

- Abejoju, ar noriu pažinti. Man tęsti? 

- Klausaus ištempęs ausis. 

- Tu iš manęs kai ką pavogei. Ne vien drabužius ar pinigus, 
bet ir ginklą, kuriuo nė nežinojai, kaip naudotis. Jau nekalbant 
apie kabelinę mašiną. Tau derėjo pasilikti mano namuose, kol 
1mplantas nustotų siųsti signalus, bet tu kažkodėl nusprendei, kad 
įveiksi pavojus likęs vienas. 

Patraukiau pečiais. 

- Kaip matai, iki šiol esu gyvas. 

- Kol kas, - sutiko Zebrė. - Užtat galvą padėjo Veiverlis. O 
jis buvo vienas iš nedaugelio mūsų sąjungininkų, prasibrovusių į 
judėjimo branduolį. Aš žinau, kad jį nudėjai tu, Taneri - pavymui 
tavęs driekėsi tokie aiškūs pėdsakai, tarytum būtum juos api- 
barstęs plutoniu. - Ji įniko matuoti žingsniais kambarį. Smailūs 
aulinių kulnai kaukšėjo į grindis lyg pora vienas po kito tiksinčių 
metronomų. - Siaubingai apmaudu. 

- Veiverlis pasipainiojo man skersai kelio. Į sąrašą draugų, 
kuriems ruošiausi įteikti kalėdines dovanėles, sumauto sadisto 
įtraukęs nebuvau. 

- Kodėl tu nepalaukei? 

- Turėjau kitų reikalų. 

- Kalbi apie Raiviką, ar ne? Turbūt miršti, kaip nori išgirsti, 
iš kur atkapsčiau šią pavardę ir kaip sužinojau, ką ji tau reiškia. 

- Jei neklystu, jau ketinai man papasakoti. 

- Atsikratęs mano mašina, - tarė Zebrė, - pasirodei Centri- 
nėje stotyje. Iš ten ir skambinai. 

- Tęsk. 0 

- Mane apėmė smalsumas, Taneri. Tuo metu jau Žinojau, 
kad Veiverlis negyvas. Nieko nesupratau. Mirti turėjai fu, net ir 
turėdamas iš manęs pavogtą ginklą. Todėl ėmiau spėlioti, ką gi 
buvau priglaudusi po savo sparneliu. Netvėriau noru išsiaiškinti. 
- Ji sustojo, ir kulnų caksėjimas nutyko. - Užduotis pasirodė ne- 
sudėtinga. Tau kažkodėl rūpėjo sužinoti, kur vyks kitas Žaidi- 
mas. Aš pasakiau, nes nusprendžiau, jog tave atrasiu medžiok- 
lės plotuose. 

Mintyse išvydau praeities scenas, nuo kurių mane, regis, 
skyrė šimtai valandų, nors iš tiesų į medžiotojus pliekiau dar šį 
vakarą. 

- Tu matei, kaip prigriebiau Voveraitę. 

- Aš to nesitikėjau. 

Na, žinoma, kaipgi kitaip. 

- O Raivikas? Kaip apie jį išgirdai? 

- Sužinojau iš mūsų bendros pažįstamos, vardu Dominika. - 
Zebrė išsišiepė, kuo puikiausiai suvokdama, kaip mane nustebins 

jos žodžiai. 

- Tu lankeisi pas Dominiką? 

- Visiškai natūralus žingsnis. Kol turguje šnekėjau su sene, 
Pranskis sekiojo paskui tave Eskerų Aukštumose. Tą pačią dieną, 
tik šiek tiek anksčiau, lankeisi turguje, kur tau išpjovė implantą. 
Dominika turėjo Žinoti, kas pasirūpino operacija, jei tik pati nebuvo 
prikišusi prie jos nagų. Kaip paaiškėjo, ji ir atliko visas reikalingas 
chirurgines procedūras. O tai gerokai supaprastino mano darbą. 

- Ar Bedugnės mieste atrastum nors vieną Žmogų, kurio ji 
nebūtų išdavusi? 

- Galbūt... kažkur... bet tokia tikimybė perdėm teorinė. Jei 
atvirai, Dominika įkūnija geriausią jėgų, kurios padeda gyvuoti 
mūsų miestui, pavyzdį. Ji gyvas įrodymas, jog čia nėra nieko, ko 
nebūtų įmanoma nusipirkti už atitinkamą kainą. 

- Ką dar iš jos sužinojai? 

- Tik tiek, kad esi labai įdomus žmogus, Taneri. Be to, tau 
knieti aptikti poną, vardu Ardžentas Raivikas, kuris prieš kelias 
dienas atvyko į Eskerų Aukštumas. Koks sutapimas, jog Prans- 
kis atsekė tave būtent į šią Skliauto dalį! 

Rafinuotas saugumo specialistas nutarė sulaukęs savo eilės 
pratęsti pasakojimą. 

- Nepaleidau tavęs iš akių beveik visą naktį, Taneri. Kaip 
mačiau, tau pavyko susibičiuliauti su Voveraite.Samartin. Kas 
galėtų pamanyti... tu ir ji. - Jis palingavo galvą, tarsi būtų pažeis- 
tas kažkoks esminis Visatos dėsnis. - Jūs vaikštinėjote kaip seni 
draugai. Netgi stebėjote neštuvų lenktynes. 

- Įkyri romantika, - nutęsė Zebrė, nepertraukdama žodžių 
srauto, kuris plūdo iš Pranskio. 

- Aš paskambinau Tarinai, - kalbėjo saugumo specialistas, - 
ir pasiūliau su manimi susitikti. Kai ji atskrido į Eskerų Aukštu- 
mas, toliau sekėme jus dviese. Matėme, kaip judu užsukote į dra- 
bužių parduotuvę, iš kurios tu išnirai visiškai pasikeitęs. Paskui 
nuėjote pas derintoją. To kieto riešutėlio prakalbinti nepasisekė, 
o man siaubingai maga sužinoti, ko iš jo norėjai. 

- Kad mane apžiūrėtų, - atsakiau. 

- Galbūt. - Pranskis sunėrė ilgus, elegantiškus pirštus ir 
trėkštelėjo krumpliais. - Vargu ar tai svarbu. Bent jau man sun- 
ku įžiūrėti sąsajas tarp apsilankymo derintojo salone ir tolimes- 


nių įvykių. 

Pabandžiau apsimesti susidomėjęs. 

- Ką turi omenyje? 

- Nedaug trūko, kad būtum kažką nužudęs, - atšovė Zebrė, 
rankos mostu užtildžiusi Pranskį. - Aš tave mačiau, Taneri. Jau 
norėjau prieiti ir paklausti, ką darai, kai pastebėjau, jog trauki iš 
kišenės pistoletą. Veido neįžiūrėjau, bet paskui jūsų porelę sekio- 
jau pakankamai ilgai, kad Žinočiau, kas stovėjo priešais. Gniauž- 
damas rankoje ginklą judėjai taip ramiai ir grakščiai, lyg būtum gi- 
męs žudyti. - Ji nutilo, bet po kelių sekundžių tęsė: - Staiga tu pa- 
slėpei pistoletą - išskyrus mudu su Pranskiu, niekas nepastebėjo, 
kad jį laikei. Apsidairei, tačiau tavo auka akivaizdžiai buvo din- 
gusi. Ką mėginai nušauti? Raiviką? 

- Pati pasakyk, jei tiek daug žinai. 

- Man rodos, tu atsibeldei į Bedugnę tam, kad jį užmuštum. 
Kodėl? Neįsivaizduoju. Skliauto visuomenėje Raivikų šeima - la- 
bai sena, bet neturi tiek priešų kaip kiti klanai. Dabar aišku, ko- 
dėl taip užsigeidei nusibelsti į Skliautą, jog net išdrįsai įsibrauti į 
medžioklių plotus. Ir kodėl pasišalinai iš saugių mano namų. Bi- 
jojai pamesti Raiviko pėdsakus, ar ne? 

- Kokia prasmė būtų neigti? 

- Gali pabandyti, nors nemanau, kad verta. 

Ji buvo teisi. Zebrei išklojau viską, kaip ir Voveraitei. Bet šį 
kartą nejaučiau intymumo atmosferos. Gal dėl Pranskio, kuris 
įdėmiai manęs klausėsi. Arba dėl nuojautos, jog tuodu Žino apie 
mane daugiau nei tvirtino, ir iš istorijos, kurią dėsčiau, jie neiš- 
gaus jokios naujos informacijos. Pasakiau, kad Raivikas kilęs iš 
gimtojo mano pasaulio, neblogas žmogus, tačiau per savo kvailą 
galvą arba silpnumą iškrėtęs labai bjaurių dalykų. Ir už tai jis nu- 
sipelnė ne menkesnės bausmės nei koks nuožmus, peiliu besi- 
švaistantis psichopatas. 

Kai baigiau kalbėti, - kai Zebrė ir Pranskis nustojo varginti 
mane priekabia kvota ir tirti kiekvieną istorijos aspektą, tarytum 
ieškodami kokių nors netikslumų, kurie, jų nuomone, neabejoti- 
nai turėjo egzistuoti, - beliko vienintelis klausimas. Pats jį ir pa- 
teikiau: 

- Kodėl mane čia atsitempei, Zebre? 

Ji įrėmė į šonus rankas; abipus atsikišo smailios alkūnės. 

- O kaip tu galvoji? 

- Matyt, viskuo kaltas smalsumas. Bet ne vien jis. 

- Tau gresia pavojus, Taneri. Aš tau darau paslaugą. 

- Nieko naujo. Su pavojais nuolat susiduriu nuo to momento, 
kai čia atsidūriau. 

- Ji turi omenyje rimtą grėsmę, - įsiterpė Pranskis. - Tu pa- 
traukei į save per daug dėmesio. 

- Gryna tiesa, - sulinksėjo Zebrė. - Dominika tapo silpnąja 
grandimi. Apie tave ji veikiausiai išpliurpė pusei miesto. Guldau 
galvą, kad Raivikas jau išgirdo, kas jį sekioja. Ir sužinojo šį vaka- 
rą, vos nepraradęs gyvybės. 

- Štai ko nesuprantu, - sumurmėjau. - Jeigu Raiviką perspė- 
jo, kodėl, velniai rautų, jis lindo man į akis? Nepribaigiau jo tik to- 
dėl, kad akimirką uždelsiau. 

- Galbūt jūs susitikote atsitiktinai? - tarė Pranskis. 

Zebrė nudelbė bendrą paniekinančiu žvilgsniu. 

- Tokiame dideliame mieste? Ne, Taneris teisus. Raivikas 
specialiai suorganizavo akistatą. Beje, dar viena smulkmena. Pa- 
žiūrėk į mane, Taneri. Ką nors pastebi? 

- Tu pakeitei savo išvaizdą. 

- Taip. Ir gana lengvai. Raivikas irgi galėjo pasirūpinti ko- 
rekcijomis. Nieko drastiško nereikėjo. Tik vieno kito pokyčio, 
kuris garantuotų, kad jo neatpažintum viešoje vietoje. Blogiausiu 
atveju, po peiliu būtų praleidęs porą valandų. Tokį darbą suge- 
bėtų atlikti netgi nepatyręs skerdikas. 

- Tuomet jo motyvai visiškai beprasmiški, - atsiliepiau. - Re- 
gis, Raivikas mane provokavo... tarsi siūlė jį nužudyti 

- Gal būtent to ir norėjo, - tarė Zebrė. 


Turėčiau prisipažinti, jog momentais nebetikėjau pajėgsiąs iš- 
sigauti iš kambario. Buvau tikras, kad porelė mane nudobs. 

Pranskis - aiškiai profesionalas. Diversantų judėjimui pri- 
klausančiai Zebrei irgi ne sykį teko susidurti su mirtimi. 

Vis dėlto jie manęs neužmušė. | 

Kabeline mašina nukakome į dryžuotosios namus. Pranskis 
pasišalino, idant įvykdytų kažkokią užduotį. 

- Kas jis? - pasiteiravau, kai mudu likome vieni. - Samdo- 
mas pagalbininkas? . 

- Privatus seklys. - Ji leido savo apsiaustui nuslysti ant grin- 
dų. - Paskutinis mados žodis. Skliaute netrūksta vaidų ir tylių ka- 
rų - kartais tarp klanų ar net pačiose šeimose. 

- Manei, jis padės mane susekti? 

- Rodos, aš neklydau. 

- Man vis dar neaišku, kodėl taip elgiesi, Zebre. - Vėl pa- 
žvelgiau pro langą į prarają, panašią į ugnikalnio kraterį, kurį tar- 
si pūliuojanti votis supo miestas. Horizontą nudažė priešaušris. - 
Jei tikiesi mane kaip nors išnaudoti, tavo lūkesčiams, deja, pasi- 
teisinti nelemta. Peštynėmis dėl valdžios nė trupučio nesidomiu. 
Atvykau į Bedugnės miestą dėl vienintelio tikslo. 

- Nudėti iš pažiūros nekaltą žmogų. 

- Visatoje klesti žiaurumas. Neprieštarausi, jei prisėsiu? - 
nelaukdamas, kol ji atsakys, klestelėjau į mobilų krėslą, kuris at- 
kurnėjo prie manęs kaip vergiškai nuolankus tarnas. - Širdyje te- 
besu kareivis. Jei pradėsiu abejoti įsakymais, nebeįstengsiu su- 
sidoroti su užduotimi. 

Zebrė, kampuotų kontūrų ir aštrių briaunų įsikūnijimas, įsitai- 
sė priešais mane, minkštame krėsle, ir pritraukė kelius po smak- 
ru. | 

- Tave, Taneri, kai kas persekioja. Štai kodėl tavęs ieškojau. 
Tau pavojinga čia likti. Privalai išsinešdinti iš miesto. 

- Nieko kito ir nesitikėjau. Raivikas nusisamdys visus, kurie 
įstengs jam padėti. 

- Vietinius? 

Klausimas man pasirodė keistas. 

- Tavęs, Taneri, dairosi ne vietiniai, 

Įsitempiau, priversdamas krėslo paviršių nuvilnyti masažuo- 
jančiais raibuliais. 

- Ką tu sužinojai? 

- Nedaug ką. Tik tiek, kad, pasak Dominikos, kažkas bando 
iškapstyti tave iš po žemių. Vyras ir moteris. Jie elgėsi taip, lyg 
niekada anksčiau nebūtų viešėję Bedugnėje. Kaip atvykėliai i iš 
kitų pasaulių. Ir labai norėjo tave surasti. 

- Vienas tipas jau buvo prie manęs prikibęs, - atsakiau pagal- 
vojęs apie Kirenbachą. - Jis atsekė paskui mane iš orbitos. Ap- 
simetė pašaliečiu. Atsikračiau jo Dominikos palapinėje. Galbūt 

jis grįžo su pastiprinimu. - Pavyzdžiui, Vadimu. Bet žaliūko ne- 
įmanoma supainioti su moterimi. 

- Jis pavojingas. 

- Grėsmę kelia visi, kurie apgavystėmis užsidirba pragyveni- 
mui. 

Zebrė iškvietė mechaninį patarnautoją, atslydusį lubų bėgiu. 
Vykdydama šeimininkės nurodymą, mašina pristatė padėklą, nu- 
krautą įvairaus dydžio ir atspalvio grafinais. Dryžuotoji šliūkšte- 
lėjo man į taurę vyno, ir aš nuploviau gomurį aplipusias miesto 
dulkes. Drauge prislopinau sąmonėje įsišėlusį gausmą. 

- Aš labai pavargęs, - prisipažinau. - Vakar tu siūlei man 
prieglobstį. Ar galėčiau likti tavo namuose bent iki ryto? 

Ji nužvelgė mane pro padūmavusį taurės stiklą. Rytas jau 
išaušo, bet Zebrė suprato, ką turėjau omenyje. 

- Galvoji, kad mano pasiūlymas tebegalioja? Po to, ką prikrė- 
tei? 

- Visada buvau optimistas, - atsakiau su viltimi, kad mano 
balsas skambėjo pakankamai nuolankiai. 

Vėl paragavau vyno ir tik tuomet suvokiau, koks esu išsekęs. 

Mažai trūko, kad ekspedicija į vaiduoklių laivą nė nebūtų 
prasidėjusi. Skajus su dviem bendražygiais, Norkinku ir Gome- 
su, nusigavo iki krovinių doko, kai iš šešėlių išniro Konstancija. 

Dabar ji atrodė gerokai vyresnė, dingtelėjo Skajui, per anksti 
subrendusi, lyginant su juo pačiu. Sunku patikėti, jog kadaise jie- 
du buvo beveik lygiaverčiai - vaikai, tyrinėję tamsius, stebuklų 
kupinus labirintus. Nūnai šešėliai anaiptol nedailiai į įsirėžė į mo- 
ters veidą ir paryškino raukšleles. 

- Nieko prieš, jei paklausiu, ką jūs sumąstėte? - Konstancija 
užstojo kelią link katerio, kurį ruošdami išvykai jie įdėjo nemažai 
pastangų. - Kiek Žinau, leidimo pasišalinti iš “Santjago" niekas 
negavo. 

- Tau paprasčiausiai nepranešė, - atšovė Skajus. 

- Aš vis dar priklausau saugumo organizacijai, arogantiškas 
kirmine. Mums pranešamos visos naujienos. 

Skajus dirstelėjo į bendrus, širdyje melsdamasis, kad jie lai- 
kytų liežuvius už dantų. 

- Pasakysiu tiesiai šviesiai. Šis reikalas pernelyg svarbus, 
kad pasiektų saugumą įprastais kanalais. Konkrečių smulkmenų 
nedėstysiu, tačiau mūsų misija - diplomatinės prigimties ir itin 
subtili. 

„- Kodėl tarp jūsų nematau Ramireso? 

- Todėl, kad ekspedicija susijusi su didele rizika. Gali būti, kad 
papulsime į spąstus. Jei mane pričiups, Ramiresas neteks savo 
pavaduotojo, tačiau “Santjage? nusistovėjusi tvarka nepakis. O jei 
su mumis išties bandoma pagerinti santykius, kitas laivas negalės 
priekaištauti, kad neatsiuntėme nieko iš vyriausiųjų karininkų. 

- Kapitonas Ramiresas turėtų Žinoti, kur keliauji. 

- Suprantama. Juk vykdau jo pavedimą. 

- Tuojau patikrinsime. - Ji atitraukė rankovę, ketindama už- 
megzti ryšį su kapitonu. 

Skajus leido sau svyruoti vos vieną sekundės dalį, per tą lai- 
ką spėjo įvertinti dviejų vienodai pavojingų strategijų pasekmes. 
Ramiresas išties tikėjo, kad šiuo metu rengiama diplomatinė ope- 
racija. Dingstis suteikė Skajui progą kelioms dienoms išsmukti iš 
laivo be jokių papildomų klausimų. Nors pamatus apgaulei teko 
kloti ne vienerius metus. Reikėjo kurti pranešimus, neva gautus 
iš “Palestinos", klastoti tikrai atsiųstas Žinutes. Tačiau Ramire- 
sas proto nestokojo. Jei Konstancija imtų garsiai abejoti misijos 
pagrįstumu, jam taip pat kiltų šiokių tokių įtarimų. 

Puolęs moterį, Skajus išvertė ją iš kojų. Konstancija tvojos 
pakaušiu į blizgančias doko grindis ir sustingo. 

- Tu ją užmušei? - prasižiojo Norkinkas. 

- Nežinau, - priklupdamas atsiliepė Skajus. 


Konstancija nemirė. 

Trijulė nutempė ją per doką ir paguldė greta krūvos sulūžu- 
sių krovinių padėklų. Pašaliniam žiūrovui galėjo lengvai susida- 
ryti įspūdis, jog čia vaikštinėjusią Konstanciją užgriuvo bokštas 
platformų, viena kurių vožė per galvą. 

- Ji neprisimins pokalbio, - tarė Skajus. - Jei, prieš mums su- 
grįžtant, Konstancija pati neatsigaus, aš ją susirasiu. 

- Bet įtarimų ji neatsikratys, - pastebėjo Gomesas. 

- Dėl to nesijaudink. Mano palikti įrodymai paliudys, jog Ra- 
miresas su Konstancija ne tik žinojo apie ekspediciją, bet ir pa- 

tys ją liepė surengti. - Jis pažvelgė į Norkinką, kuris atliko didžiąją 
dalį klastočių, bet techniko veidas neišdavė jokių emocijų. 

Jie pranyko iš doko nelaukdami, kol moteris atsigaivelės. Ska- 
jus mielai būtų leidęs varikliams veikti visu pajėgumu, vos tik ka- 
teris būtų išniręs į atvirąjį kosmosą, bet tokiu atveju išvykimas ga- 
lėtų kristi į akis atsitiktiniams žiūrovams. Todėl jis pavarė laivelį 
atokiau nuo “Santjago" ir išvystęs šimto metrų per sekundę greitį 
išjungė variklius. Ekspedicijos dalyviai tolo nuo gimtojo laivo pri- 
temdę saloną, nė nemėgindami naudotis ryšio priemonėmis. 

Pro šalį tarsi pilka uola slinko “Santjago" korpusas. Skajus 
pasistengė, kad įgulos nariai nepastebėtų jų dingimo, - vargu ar 
dabartinėje paranojos atmosferoje atsirastų daug žmonių, kurie 
jį drįstų apiberti kebliais klausimais, - bet žinojo, jog nuo kitų erd- 
vėlaivių nuslėpti iš doko šovusį katerį niekaip nepavyktų. Tačiau 
Flotilės radarai ieškodavo raketų, galinčių kursuoti tarp laivų, o 
ne objektų, kurie pamažu toltų į užnugarį. Tiesą sakant dabar, 
prasidėjus lenktynėms, kas greičiau nusikratys papildoma našta, 
į kosmosą dažnai lėkdavo atliekami įrengimai. Šlamštą papras- 
tai siųsdavo toli į priekį, idant Flotilė su juo nesusidurtų, kai ateis 
laikas mažinti greitį, tačiau tai tebuvo nereikšminga smulkmena. 

- Mes sklęsime dvidešimt keturias valandas, - pranešė Ska- 
jus, - kol nuo paskutinio Flotilės laivo nutolsime per devynis tūks- 
tančius kilometrų. Tuomet įjungsime variklius kartu su radarais 
ir nersime link “Kaliušo". Net jei kas užfiksuos išmetamąsias 
liepsnas, mes vis tiek pasieksime vaiduoklių laivą anksčiau negu 
jų išsiųsti kateriai. 

- O jeigu jie tikrai kažką išsiųs? - paklausė Gomesas. - Turė- 
sime tiktai kelias valandas. Geriausiu atveju - dieną. 

- Vadinasi, išnaudoti laiką derėtų kuo protingiau. Poros va- 
landų užteks, kad įsibrautume į laivą ir sužinotume, kas ten nuti- 
ko. Turėdami daugiau laiko, galėsime pasidairyti likusių išteklių 
- medicininės įrangos, krio-kameroms būtinų detalių ir įvairiausių 
kitų dalykų. Kelte tilptų nemažai turto. Jei rasime tiek, kad visko 
neįstengsime pargabenti, saugosime “Kaliušą", kol iš “Santjago" 
atskris daugiau katerių. 

- Kalbi taip, lyg vaiduoklių laivas įveltų mus į karą. 

- Nenustebčiau, jeigu jis būtų to vertas, Gomesai, - atsakė 
Skajus Hausmanas. 

- Arba jį prieš daugelį metų apšvarino vienas iš kitų laivų. 
Tokios galimybės neapsvarstei? 

- Apsvarsčiau. Ji irgi suteiktų motyvą karui. 

Norkinkas, nuo pat kelionės pradžios beveik nepravėręs bur- 
nos, tyrinėjo stulbinamai sudėtingą, bendrą vieno iš Flotilės erd- 
vėlaivių planą. Panašiems užsiėmimams technikas aukodavo 1š- 
tisas valandas, žibančiomis akimis pasinerdavo į analizes, prisi- 
mindavo maistą ir miegą tik tada, kai rasdavo jį tenkinantį pro- 
blemos sprendimą. Skajus pavydėjo tokio kryptingumo, bet 
krūpčiodavo vien nuo minties, kad galėtų taip maniakiškai atsi- 
duoti vienai užduočiai. Norkinką jis vertino dėl konkrečios prie- 
žasties: technikas atstojo instrumentą, tinkamą nagrinėjant api- 
brėžtus klausimus, kurių atsakymus įmanoma numanyti. Užuo- 
dęs kažką įmantraus ar paslaptingo, Norkinkas atsidurdavo sa- 
vo stichijoje. Prašymams iškelti tikėtinas versijas, kokios duo- 
menų apdorojimo sistemos galėtų egzistuoti “Kaliuše", jis tiesiog 
nepajėgdavo atsispirti. Nors ir realių, šių teorijų, Žinoma, nepagrį- 
si jokiais įrodymais, bet prognozuotojo darbo Skajus nebūtų pa- 
tikėjęs niekam kitam. 

Jis prisiminė visas negausias apie vaiduoklių laivą žinomas 
smulkmenas. Aišku tik tiek, kad kitados “Kaliušas" priklausė 
Flotilei. Jį sumontavo ir drauge su kitais laivais išsiuntė iš Mer- 
kurijaus orbitos. Statybų proceso ir paleidimo, be abejo, negalėjo 
gaubti paslapties skraistė, net jeigu erdvėlaiviui būtų suteiktas 
proziškesnis vardas, neturintis nieko bendra su mitiniu vaiduok- 
lių laivu. Kaip ir kiti Flotilės nariai, jis išvystė kreiserinį greitį ir il- 
gą laiką - turbūt daugybę metų - skriejo vienoje kompanijoje. 

Bet per pirmuosius skrydžio dešimtmečius kažkas atsitiko. 
Flotilė nenumaldomai tolo nuo politinių ir socialinių poslinkių, 
vykstančių gimtojoje sistemoje. Kai atstumas išaugo iki švies- 
mečių, ryšys su namais ėmė trūkinėti. Laivai tebegaudavo nau- 
jausius techninius duomenis ir patys siųsdavo pranešimus, ta- 
čiau, bėgant laikui, transliacijos vis labiau užsitęsdavo, o sulauk- 
tos žinutės būdavo padrikos arba jas atlydėdavo visiškai priešta- 
ringa informacija, bylojanti apie įvairių klikų, iš kurių ne visos lin- 
kėjo Flotilei geriausios kloties, gyvavimą. Retsykiais pavykdavo 
užfiksuoti naujienų tarnybų skelbiamų žinių nuotrupas, pasako- 
jančias apie grupuotes, kurios neigė patį Flotilės egzistavimo 

faktą. Iš esmės niekas rimtai nežiūrėdavo į pastangas perrašyti 
istoriją, vis dėlto klausytis apie šiuos mėginimus buvo nemalonu. 

Mus skiria per didelis atstumas ir laiko tarpas, - pagal- 
vojo Skajus, mintyse kartodamas šiuos žodžius tarytum mantrą. 
Štai kur visa esmė. 

Laivai vis mažiau bendravo vieni su kitais, būtent todėl taip 
lengvai pavyko nuslėpti tiesą apie “Kaliušą". 

Skajaus senelis - tai yra Tito Hausmano tėvas, - turėjo tiks- 
liai žinoti, kas įvyko. Jis atskleidė sūnui dalį tiesos, bet, ko gero, 
ne visą. Prieš mirtį turbūt pats Titas ėmė abejoti dėl to, kas iš 
tikrųjų nutiko. Dabar įmanoma tiktai spėlioti. Skajaus nuomone, 
egzistavo du tikėtini scenarijai. Pagal pirmąjį, tarp erdvėlaivių ki- 
lo kivirčas, užsibaigęs “Kaliušo"" antpuolių. Neatmestinas ir 
branduolinių ginklų panaudojimas: Titas minėjo, esą radaro ekra- 
ne vaiduoklių laivas buvo tokios pat formos kaip kiti Flotilės na- 
riai, tačiau jį vis vien galėjo kaip reikiant pamaitoti. Jei kiti erd- 
vėlaiviai susigėdo dėl savo veiksmų, jiems veikiausiai magėjo 
užmiršti konfliktą. Tokiu atveju su gėdos jausmu būtų tekę gy- 
venti vienai kartai, o ne jos palikuoniams. 

Antroji įsivaizduojamų įvykių eiga atrodė ne tokia dramatiš- 
ka, bet ne mažiau gėdinga. O jei “Kaliuše"' atsitiko kažkas siau- 
bingo - tarkim, visą įgulą ėmė pjauti maras, - o bendražygiai nė 
nepasiūlė pagalbos? Žrnonijos istorijoje pasitaikydavo ir bjaures- 
nių dalykų. Kas galėtų juos kaltinti dėl baimės užsikrėsti infekci- 
ja? 

Taip, gėdinga, bet visiškai suprantama. 

Vadinasi, jiems reikės būti labai atsargiems. Skajus nutarė 
reaguosiąs į kiekvieną netikėtumą kaip į mirtiną grėsmę. Tačiau 
dėl laimikio rizikuoti vertėjo. Į sąmonės paviršių išniro mintys 
apie laivo gabenamą antimateriją, kuri slypėjo savo saugykloje 
laukdama dienos, kai bus panaudota stabdymo procesui. Antima- 
terija išties galėtų praversti, tik ne taip, kaip įsivaizdavo “Kaliu- 
šo kūrėjai. | 

Arba kiti laivai. 

Kateris sklendė keletą valandų, kol nutolo nuo Flotilės. Kar- 
tą jį užkliudė iš “Brazilijos" šovęs radaro spindulys, tarsi aklo 
žmogaus pirštai, čiupinėjantys nepažįstamą objektą. Per šią 
įtampos sklidiną akimirką Skajus net ėmė spėlioti, ar tik jis nesu- 

klydo nusprendęs leistis į ekspediciją. Tačiau netrukus spindulys 
pranyko ir nebesugrįžo. Matyt, “Brazilija palaikė keltą kokiu 
gelžgaliu - nepataisoma, beverte, į kosminę erdvę išsviesta ma- 
šina. | 

Galiausiai jie liko vieni. 

Užgniaužęs pagundą įjungti variklius, Skajus leido kateriui 
dreifuoti dvidešimt keturias valandas. “Santjagas nebandė su 
trijule susisiekti, ir tai liudijo, jog kol kas jų išvyka nieko nesudo- 
mino. Jei ne Norkinko bei Gomeso draugija, jį būtų apėmusi iki 
šiol niekuomet nepatirta vienatvė. Kokį siaubą izoliacija turėjo 
sukelti mažam berniukui, kuris, įkalintas vaikų kambaryje, nu- 
grimzdo į gąsdinančią tamsą! Sunku patikėti, kad jis savo noru 
taip nutolo nuo namų. 

Bet dabar Skajus turėjo tikslą. 

Jis išlaukė iki paskutinės sekundės ir tik tada įjungė variklius. 
Pro išmetamąsias tūtas plūstelėjo liepsnos, sodraus alyvų atspal- 
vio, aiškiai regimos žvaigždžių fone. Skajus nepaleido jų tiesiai į 
Flotilės pusę, tačiau visiškai paslėpti ryškių tvyksnių, žinoma, ne- 
tų katerį, šis vis vien nusigaus iki “Kaliušo" pirmas. Ekspedici- 
ja suteiks progą pajusti lašelį triumfo, kuris užvaldys, kai jo vado- 
vaujamas “Santjagas" greičiau už kitus pasieks Kelionės Pabai- 
gą, ir neleis užmiršti, kad kiekvienas jo žingsnis ar veiksmas te- 
buvo dalis didingesnio plano. 

Skirtumas tas, jog Kelionės Pabaigą, naująjį pasaulį, Flotilė 
tikrai atras. O “Kaliušo" egzistavimą patvirtino tiktai Tito Žžo- 
džiai. 

Skajus įjungė tolimo veikimo radarą ir lyg ištiesęs ranką - 
kaip “Brazilijos" įgula - įniko apgraibomis tyrinėti tamsą. 

Jis būtinai aptiks vaiduoklių laivą, jei tas iš tiesų skrenda 
įkandin. 


- Ar tu negali palikti jo ramybėje? - paklausė Zebrė. 

- Ne, net jeigu būčiau pasirengęs Raivikui atleisti, - nors taip 
nėra, - aš vis tiek pageidaučiau išsiaiškinti, kodėl jis mane pro- 
vokavo. Ką iš to tikėjosi išpešti. 

Mes sėdėjome Zebrės bute. Už lango buvo vėlyvas rytas, 
pro debesų properšas švytėjo aukštai pakilusi saulė, ir miestas, 

atsikratęs demoniškos atmosferos, skendėjo melancholijoje. Sa- 
votiško orumo įgavo netgi šlykščiausiai deformuoti pastatai, it 
kantrūs ligoniai, įpratę prie pasibjaurėtinų savo išsigimimų. 

Deja, vaizdas neapmalšino širdį varstančio nerimo. Kuo to- 
liau, tuo labiau buvau tikras, jog mano atsiminimai visiškai susi- 
painioję. Ištraukos iš Hausmano gyvenimo nenutrūko, bet dabar 
delnas kraujavo kur kas silpniau. Rodės, tarytum virusas pravėrė 
duris į klodą prisiminimų, kurie visada egzistavo mano sąmonėje, 
bet nesutapo su oficialia istorinių šaltinių versija, pasakojančia, 
kas įvyko “Santjage". Galbūt užkrato jėgos pamažu seko, tačiau 
atsiminimai apie Hausmaną nenumaldomai ryškėjo - aš pats bu- 
vau bebaigiąs persikūnyti į Skajų. 

Tai dar ne viskas. Neseniai mane kažkodėl išgąsdino sap- 
nas apie sužeistą, baltoje dauboje įkalintą žmogų. Nūnai, turėda- 
mas daugiau laiko apmąstymams, veikiai sumojau, dėl ko oda ėjo 
pagaugais. 

Raišakoju galėjau būti tik aš pats. 

Bet į hamadrijado duobę, išraustą Roplių rūmuose, žiūrėjau 
Kahuelos akimis. Dėl to galima apkaltinti nuovargį, tačiau per 
pastarąsias porą dienų į jo kailį teko įlįsti ne kartą. Mane aplan- 
kydavo atsiminimų arba sapnų nuotrupos, kuriuose mudu su Gita 
siejo gerokai intymesni santykiai, nei galėjau įsivaizduoti. Protar- 
piais jausdavau, kad mintyse pajėgčiau atgaminti kiekvieną slaptą 
jos kūno išlinkį ir porą; tomis akimirkomis regėdavau, kaip glos- 
tau jos strėnas arba sėdmenis, mano šnerves kutendavo gerai 
pažįstamas kūno aromatas. Bet kai kurie su Gita susiję niuansai, 
regis, buvo pernelyg skausmingi, kad įstengčiau iš jų išrutulioti 
konkrečias smulkmenas. 

Neabejojau dėl vieno: miglotą nerimą kurstė tai, kaip ji žuvo. 

- Klausyk, - tarė Zebrė, vėl įpylusi man kavos, - gal Raivi- 
kas paprasčiausiai užsigeidė mirties? 

Išvijau pašalines mintis iš galvos. 

- Aš galėjau patenkinti jo troškimą Skajaus Persvaroje. 

- Nemanai, kad jie puoselėjo kažkokį konkretų norą, kurį įgy- 
vendinti įmanoma tiktai Geltakmenyje? 

Priblukę dryžiai leido aiškiau įžiūrėti jos veido kontūrus. Pa- 
šnekovė atrodė žavingai, kaip statula, nuo kurios nuvalė akį rė- 
žiantį dažų sluoksnį. Bet nuo to momento, kai Pranskis mudu čia 

atskraidino, mes tik kalbėjomės ir artimiau nebendravome. Į lo- 
vą nesugulėme ne todėl, kad jaučiausi siaubingai nusikamavęs. 
To nesiūlė pati Zebrė - nei elgesiu, nei apranga ji neišsidavė, jog, 
mudu siejo šis tas daugiau negu šalti profesiniai santykiai. Tiesą 
sakant, labai nesisielojau. Abejingumą pakurstė ne vien nuovar- 
gis ar negebėjimas sutelkti mintis į tokį paprastą, neturintį nieko 
bendra su sąmokslais, dalyką kaip fizinis intymumas. Papras- 
čiausiai negalėjau atsikratyti nuojautos, kad ji tik stengėsi tobulai 
atlikti savo vaidmenį. 

Bergždžiai mėginau pasijusti išduotas. Juk ir aš nebuvau su 
ja atviras. 

- Žinai, - pakėliau akis į Zebrės veidą ir pagalvojau, kaip 
lengvai ji pakeitė išorę, - egzistuoja ir kita galimybė. 

- Kokia? 

- Aš mačiau ne Raiviką. - Nuleidau ant stalo tuščią puodelį 
ir atsistojau. 

- Kur susiruošei? 

- Laukan. 


Kabeliais nušvytavome į Eskerų Aukštumas. 

Mašina šovė žemyn ir neilgai trukus įtraukiama jos važiuoklė 
palytėjo nuo lietaus slidžią nusileidimo aikštelę, kurioje išvydau 
gerokai daugiau transporto priemonių nei paskutinį sykį, kai čia 
lankiausi - galų gale jau išaušo diena. Praeivių kostiumai ir fizi- 
niai pavidalai neišsiskyrė tokiu pretenzingumu, kokį mačiau 
anksčiau. Rodės, lyg aplinkui vaikštinėtų konservatyvesni 
Skliauto visuomenės atstovai, kurie vengė beprotiškų malonumų 
kupinų naktų. Žinoma, lyginant su Skajaus Persvaroje įprasta 
žmonių išvaizda, čionykščiai vis vien buvo linkę į kraštutinumus. 
Savo pavidalais jie drastiškai nenutolo nuo standartinės suaugu- 
sios žmogiškos būtybės, bet prieš save aš regėjau visų įmanomų 
korekcijų kombinacijas. Atmetus tuos atvejus, kai gymis, pig- 
mentacija arba kūno plaukuotumas buvo akivaizdžiai neaiškios 
prigimties, aš ne visada galėjau pasakyti, kurie praeivių bruožai 
paveldėti, o kuriuos pakoregavo derintojai arba jų abejotinos re- 
putacijos kolegos. 

- Tikiuosi, mūsų ekskursija turi tikslą, - pareiškė Zebrė, kai 
išnirome iš salono. - Jei kartais pamiršai, priminsiu, jog tavęs ieš- 

ko du žmonės. Sakai, jie dirba Raivikui, bet žinok, kad Veiverliui 
irgi netrūksta draugų. 

- Gyvenančių kituose pasauliuose? 

- Tikriausiai ne. Nebent jie apsimetė svetimšaliais, kaip ir 
Kirenbachas. - Dryžuotoji uždarė duris, ir mašina akimoju atsi- 
plėšė nuo aikštelės, turbūt ketindama atlikti kažkokią jai patikėtą 
užduotį. - O jeigu jis grįžo su pastiprinimu? Nieko stebėtino, jeigu 
Raivikas sugebėjo atsekti tave iki Dominikos palapinės. Argi ne 
ten palikai Kirenbachą? 

- Tikrai nieko stebėtino, - sutikau, kartu mėgindamas už- 
gniaužti irzlumą. 

Mes nudrožėme iki aikštelės krašto, link vienos iš pakylų, ant 
kurių kėpsojo teleskopai. Iškyšą supantys turėklai siekė krūtinę, 
tačiau, jei norėjai pasižvalgyti į miestą iš paukščio skrydžio, reikėjo 
užsiropšti ant cokolio. Nuo jo dirstelėjus apačion, dar labiau ap- 
svaigdavo galva. Prispaudžiau okuliarą prie akies ir pasukęs tele- 
skopą plačiu lanku įsispiginau į Bedugnės panoramą. Kurį laiką 
krapščiau vaizdą ryškinantį ratuką, kol pagaliau susigaudžiau, jog 
tose tamsybėse vis vien nė velnio neįžiūrėsiu. Spoksant iš šito taš- 
ko, Skliauto raizginys atrodė dar painesnis ir vešlesnis - tarytum 
kraujagyslėmis išraižyto audinio skerspjūvis. Kažkur ten slapstėsi 
Raivikas - vienišas, miesto kraujotakoje besiblaškantis kūnelis. 

- Ką nors matai? -'pasidomėjo Zebrė. 

- Dar ne. | 

 - Esi įsitempęs, Taneri. 

- O tu nebūtum, jei atsidurtum mano vietoje? - plojau delnu 
per teleskopą, ir tas ėmė suktis aplink savo ašį. - Man įsakyta nu- 
žudyti asmenį, kuris tikriausiai nė nenusipelnė mirties. Pasiteisinti 
galiu tik tuo, kad esu susaistytas garbės kodeksu, kurio niekas ne- 
supranta ir negerbia. Būsima auka mane provokuoja. Dominiką 
aplankiusi porelė turbūt siekia mane užmušti. Mano atsiminimai, 
švelniai tariant, mažumėlę susipainioję. Ir negana to, žmogus, ku- 
riuo pasitikėjau, nuo pat pradžių man melavo. 

- Kur tu lenki? - sprendžiant iš intonacijos, ji puikiai žinojo 
atsakymą. Gal ne viską perkando, bet užuominas tikrai suprato. 

- Tu ne ta, kuo dediesi esanti, Zebre. 

Netikėtai dvelktelėjęs vėjo šuoras vos neužgožė jos balso. 

- Ką? 

- Tu dirbi Raivikui, teisingai? 

Dryžuotoji piktai papurtė galvą, perkreipė lūpas, tarsi idio- 
tiški mano tvirtinimai būtų kėlę juoką, tačiau ji persistengė vai- 
dindama. Aš žinojau, kad nesu pats šauniausias melagis pasau- 
lyje, bet Zebrei irgi nebuvo lemta iškovoti šio titulo. Geriausiu at- 
veju, mudu galėjome vadintis diletantais. 

- Išprotėjai, Taneri. Visada maniau, jog tau atsisuko pora 
varžtelių. Dabar tuo neabejoju. Tau tikrai jų trūksta. Ir ne poros. 

- Tu jam dirbai jau tada, kai mudu pirmą sykį susitikome, 
- atšoviau. - Istorija apie diversantus tėra priedanga. Neblo- 
ga, turiu sutikti, bet vis vien priedanga. - Nušokau nuo coko- 
lio, nes staiga pasijutau nesaugiai. Lyg būčiau pabūgęs, kad 
netikėtas, itin stiprus vėjo gūsis nupūs mane į Mulčią. - Gal- 
būt mane išties pagrobė Žaidimo dalyviai. Bet į tavo akiratį 
aš pakliuvau anksčiau. Galvojau, jog Raiviko žmogaus, Ki- 
renbacho, atsikračiau, tačiau paskui mane slankiojo dar kaž- 
kas, tik ne taip akivaizdžiai. Galiausiai sugebėjau pranykti tau 
iš akių, bent jau iki to momento, kai Veiverlis įgrūdo man į 
galvą implantą - puikiausią sekimo priemonę. Na, mano išva- 
dos tave sudomino? 

- Kuoktelėjai, Taneri, - pakartojo ji, visiškai neįtikinamai. 

- Žinai, kaip suvokiau, kad esi apsimetėlė? Neskaitant tarpu- 
savyje nederančių smulkmenų? 

- Priblokšk mane. 

- Tau nevertėjo šnekėti apie Kirenbachą. Aš nė karto nemi- 
nėjau jo pavardės. Jei atvirai, specialiai taip elgiausi, nes laukiau, 
kol tu suklysi. Kaip matai, sėkmė nuo manęs nenusigręžė. 

- Ak tu šunsnuki, - meiliai ištarė Zebrė. Bet kokiam iš ato- 
kiau mus stebinčiam žiūrovui būtų pasidingoję, kad jis mato po- 
relę švelniai burkuojančių įsimylėjėlių. - Tu esi klastingas šun- 
snukis, Taneri. 

Nusišypsojau. 

- Panorėjusi galėjai rasti tinkamą dingstį, priburti, kad pavar- 
dę tau išdavė Dominika, kai jos paklausei, su kuo aš keliavau. 
Beveik tikėjausi, jog taip ir atsakysi. Nė nenutuokiu, kaip būčiau 
sureagavęs. Bet dabar klausimas išspręstas, ir mes tiksliai Žino- 
me, kas tu tokia. 

- Apie kokias smulkmenas kalbėjai? 

- Maga patenkinti profesinį smalsumą? 

- Panašiai. | | 

- Tu pernelyg stengeis man padėti, Zebre. Palikai mašiną 
veikiančią, kad galėčiau ją nugvelbti. Aiškiai matomoje vietoje 
numetei ginklą ir parūpinai nemenką kiekį grynųjų. Juk tu norė- 
jai, kad visa tai pavogčiau ir įrodyčiau esąs žmogus, kuris atvyko 
užmušti Raiviką. 

Ji patraukė pečiais. 

- Tik tiek? 

- Na, ne visai. - Stipriau įsisupau į Vadimo apsiaustą. - Man 
nepraslydo pro akis tas faktas, kad mudu mylėjomės... hmm, ga- 
lima sakyti, per pirmąjį pasimatymą, kai beveik manęs nepažino- 
jai. Turiu pridurti, jog buvo malonu. 

- Tik nereikia man meilikauti. Arba sau, jeigu apie tai pra- 
šnekome. | 

- Tačiau antrą kartą, kai mes susitikome, tau, regis, nuo šir- 
dies nukrito akmuo, bet mane matydama džiaugsmu netryškai. 
Aš nepajutau nė menkiausio noro suartėti. Bent jau iš tavo pu- 
sės. Kurį laiką nesumojau kodėl, bet dabar viskas aišku. Pačioje 
pažinties pradžioje tau reikėjo intymumo, nes vyleisi, kad nenu- 
laikysiu liežuvio už dantų ir išduosiu kokią nors mane inkriminuo- 
jančią detalę. Štai kodėl pasiūlei permiegoti. 

- Taneri, žmonės elgiasi, kaip jiems patinka. Juk galėjai su 
manimi nesigulti, nebent pripažįsti, kad tavo smegenis valdo pim- 
palas. Beje, man neatrodė, jog dėl to labai gailėtumeis. 

- Turbūt todėl, kad iš tiesų nesigailėjau. Per antrąjį mūsų su- 
sitikimą iš nuovargio nepastovėjau ant kojų, todėl tavo pasiūlymą 
būčiau atmetęs, bet tu nieko panašaus neplanavai. Tuo metu jau 
žinojai viską, ko tau reikėjo. Su manimi mylėjais grynai dėl pro- 
fesinių priežasčių. Tau knietėjo išgauti informacijos. 

- Man nepasisekė. 

- Na, ir kas? Įrodymų, kas esu, sulaukei vėliau, kai nudžio- 
viau tavo mašiną ir ginklą. 

- Kokia graudenanti istorija, ar ne? 

- Nelabai. - Pažvelgiau per turėklus. - Man rodos, Zebre, is- 
torija gali baigtis tuo, jog tu ilgai ir nuobodžiai lėksi žemyn. Aš 
sukoriau nemenką kelią, kad nudėčiau Raiviką. Nejau tau nešo- 
vė į galvą, jog be didelio sąžinės graužimo pribaigsiu ir tuos, ku- 
rie man kliudys? 

- Kišenėje turi ginklą. Pasinaudok juo, jei tau taip knieti. 

Paliečiau pistoletą, idant įsitikinčiau, kad jis niekur nedingo. 
Rankos iš kišenės netraukiau. 

- Galėčiau nupilti tave be kurią akimirką. 

Zebrės garbei turėjau pripažinti, kad ji sugebėjo nevirptelėti. 

- Laikydamas ranką kišenėje? 

- Išbandyk mane, jei nori. - Jaučiausi taip, tarytum mes da- 
lyvautume šaradų konkurse arba repetuotume dialogą iš scena- 
rijaus ir neturėtume teisės nieko jame pakeisti. Kitaip sakant, pri- 
valėtume atlikti savo vaidmenis iki galo - kad ir kokie jie būtų. 

- Nejau įstengtum į mane pataikyti? 

- Šaudamas tokiu kampu, užmuščiau žmogų ne pirmą kartą. 
- Tačiau pirmą sykį norėčiau aukos mirties, dingtelėjo mintis. Ga- 
lų gale Gitos žudyti neketinau. Be to, abejojau, ar man iš tiesų 
knietėjo sudoroti Zebrę. 

Gitos žudyti neketinau... 

Stengiausi apie tai negalvoti, bet mano mintys, lyg besiblaš- 
kydamos vieną išėjimą turinčiame labirinte, vis sugrįždavo prie 
šio momento. Ilgą laiką slopintos, jos pagaliau išniro į paviršių 
tarsi gauja triukšmadarių, kurie bando prasibrauti į koncertą ne- 
turėdami bilietų. Iki šiol atsiminimai glūdėjo tamsioje smegeninės 
kertėje. Gita negyva, teisingai, bet aš vengiau svarstyti, kaip ji 
mirė. Padėjo galvą per antpuolį - ką dar galima pasakyti? Nie- 
ko. 

Nebent tai, kad ją nužudžiau aš. 


Štai ką prisiminiau. 

Gita pabudo pirma. Būtent ji išgirdo, kaip užpuolikai, kurių 
pasirodymą maskavo stroboskopiniai žaibų tvyksniai, pralaužė 
mūsų apsaugos užtvarą. Atplėšti vokus privertė baimingas jos 
cypimas ir prie manęs prigludęs, įsitempęs kūnas. Iš karto pa- 
stebėjau tris siluetus, juoduojančius palapinės audinyje it kokiame 
groteskiškame šešėlių teatre. Sulig kiekvienu žaibo blyksniu jie 
persirikiuodavo - kartais belikdavo vienas arba du. Galiausiai 
vėl išvysdavau visą trijulę. Iš stovyklavietės atsklido mūsų žmo- 
nių riksmai - trumpi tarytum trimito ūkčiojimai. 

Palapinę perskrodė jonizuoto oro gijos, ir pro pjūvius įsiveržė 
lietaus bei vėjo šuorai. Delnu užspaudžiau Gitos burną, kitą ran- 

ką nugrūdau po pagalve, kur prieš miegą paslėpiau pistoletą, ir 
apsidžiaugiau, pirštams palietus vėsią, išlenktą rankeną. 

Išvirtau iš gulto. Nuo to momento, kai pastebėjau užpuolikus, 
tepraėjo ne daugiau kaip viena kita sekundė. 

- Taneri? - dėl įsisiautėjusios audros, kurios šniokštimas pra- 
našavo nelaimę, vos galėjau girdėti savo balsą. - Taneri, kur, po 
velnių tu prapuolei? 

Į apklotus suvyniojęs Gitą, kuri drebėjo, nors oras buvo 
karštas ir drėgnas, vėl šūktelėjau: 

- Taneri? 

Pamažu atgijo naktinis mano regėjimas, ir akiratyje ėmė ryš- 
kėti pilkšvas sudarkytos palapinės vaizdas. Modifikacija, kurią 
pardavė ultros, buvo verta savo kainos. Ją įsigyti prikalbino Di- 
terlingas. Po genų korekcijos vidinę mano tinklainės pusę užklojo 
audinys, vadinamas dangalu, kuris atspindėdavo šviesą, sugerda- 
mas maksimalų jos kiekį. Netgi pakeisdavo bangų ilgį ir fluores- 
cuodavo, kai tinklainė imdavo funkcionuoti optimaliu jautrumu. 
Ultros minėjo, neva vienintelis korekcijos trūkumas būtų blizge- 
sys, kuriuo nušvis akys, jei kas nors nukreips man į veidą įjungtą 
Žibintuvėlį. 

Ultranautai praminė šitą reiškinį akiplieska. 

Tačiau sumanymas man patiko. Aš galėjau pamatyti kitus 
kur kas greičiau negu jie išvystų žvilgančias mano akis. 

Ultros, žinoma, tuo neapsiribojo. | 

Jie įgrūdo į mano tinklainę bacilų, dėl modifikuoto, jautraus 
šviesai chromoproteino pigmento pajėgiančių bet kokiomis sąly- 
gomis fiksuoti fotonus. Užteko nugnybti keletą genų X chromo- 
somoje. Aš turėjau vien tik moterų paveldimą geną, kuris leisda- 
vo įžiūrėti įvairiausius raudonos spalvos niuansus. Anksčiau nė 
neįsivaizduodavau, jog esti tokių atspalvių. Mane netgi aprūpino 
spiečiais iš gyvatės pasiskolintų ląstelių, - jų egzistavimą išdavė 
ragenos pakraščiuose įsirėžę randeliai, - kurios galėjo fiksuoti 
beveik infraraudonus bei ultravioletinius spindulius ir užmegzti 
neurojungtis su regos nervu, kad apdoročiau tokiu būdu gauna- 
mą informaciją matydamas įprastą vaizdą savo akiratyje. Ta- 
čiau gyvatės regėjimą reikėjo aktyvuoti. Kaip ir visus mano ge- 
bėjimus, jį atgaivindavo arba nuslopindavo konkretūs retroviru- 
sai, apkrečiantys mane kontroliuojamu vėžiu, kuris per dieną ki- 

tą suręsdavo arba išardydavo būtinas ląstelių struktūras. Korek- 
cijas nutariau įsisavinti paeiliui. Iš pradžių sustiprintą naktinį ma- 
tymą. Vėliau ir raudonus atspalvius. 

Nėriau pro širmą, skiriančią mūsų palapinės pusę nuo Tane- 
rio dalies, kur tebestovėjo šachmatų stalas. Po mano laimėtos, 
kaip visada, partijos palikome figūras ant lentos. 

Nuogas, tik chaki spalvos šortus dėvintis Taneris klūpėjo 
šalia gulto lyg žmogus, kuris mėgina susirišti batus arba apžiūri- 
nėja ant pado iškilusią pūslę. 

- Taneri? 

Jis pažvelgė į mane, kilstelėjo juoda mase ištepliotas rankas. 
Iš Tanerio gerklės ištrūko dejonė. Supratau, kas atsitiko, vos tik 
sustiprėjo mano regėjimas. Žemiau kulkšnies jis beveik neturė- 
jo pėdos. Šios likučiai labiau priminė anglis negu kūno dalį ir, ro- 
dės, nuo menkiausio prisilietimo galėjo sutrupėti į juodus šipulius. 

Į šnerves tvoskė pačirškintos gyvos mėsos smarvė. 

Staiga jis nustojo aimanuoti, tarytum sąmonėje būtų įsijungu- 
si kažkokia paprogramė, kuri nusprendė, kad inkštimas nepadės 
išsigelbėti, ir nuslopino skausmą. Kai Taneris prašneko, jo balsas 
nuskambėjo absurdiškai šaltai ir dalykiškai. 

- Turbūt jau pastebėjai, kad aš rimtai sužeistas. Vargu ar bū- 
siu tau naudingas. - Po trumpos pauzės pridūrė: - Kas nutiko ta- 
vo akims? | 

Pro plyšį į palapinę įsmuko figūra. Naktinio matymo akiniai 
kadarojo po atėjūno kaklu, prie ginklo primontuotas žibintuvėlis 
pakrypo į mūsų pusę ir jo spindulys smigo į mane. Maskuojamoji 
žmogaus uniforma sumirgėjo, mėgindama prisiderinti prie pala- 
pinės spalvų. 

Vienu šūviu ištaškiau jo vidurius. 

- Mano akims nieko nėra, - atšoviau, kai akiratyje išblėso 
nuo salvės užsilikęs rausvas pošvytis. Peržengiau lavoną Žžiūrė- 
damas, kur statau basas kojas, idant neužminčiau išdrabstytų 
žarnų. Priėjau prie ginklų stelažo, stvėriau masyvų, bet šiuo metu 
nereikalingą bozonų spinduliasvaidį - pernelyg gremėzdišką, kad 
praverstų iš taip arti šaudant į priešus - ir nusviedžiau ant Ta- 
nerio gulto. - Visiškai nieko. Pasinaudok juo kaip ramentu ir 
drožk atidirbti savo algą. Išsikrapštę iš šitos košės, būtinai atau- 
ginsime tavo pėdą, todėl manyk, kad ją praradai laikinai. 

Taneris dėbtelėjo į žaizdą, įbedė akis į ginklą ir vėl įsistebei- 
lijo į pajuodavusią savo koją, tarytum neapsispręsdamas, ką da- 


ryti. 


Galop pajudėjau iš vietos. 

Visu svoriu užgriuvau ant bozonų šaudyklės, pasistengęs nu- 
stumti skausmą į slapčiausius sąmonės užkaborius. Pėdos, be 
abejo, netekau, bet. Kahuela sakė tiesą. Aš galėjau be jos gy- 
venti - šūvis profesionaliai pridegino žaizdą. Ir jeigu jau sugebė- 
jau likti gyvas po antpuolio, prarastą galūnę lengvai atsiauginsiu. 
Procesas, nors ir ne itin malonus, užtruks ne ilgiau kaip porą sa- 
vaičių. Kalbant apie rimtus sužeidimus, man teko dažniau svy- 
ruoti ant mirties slenksčio, kai tarnavau armijoje ir kovojau prieš 
Šiaurės Koaliciją. Tačiau mano sąmonė žvelgė į susiklosčiusią 
padėtį kiek kitaip. Ji žinojo tik tiek, kad pranyko dalelė manęs, ir 
nenutuokė, kaip kompensuoti šitą trūkumą. 

Palapinę pervėrė atšiauriai mėlynas blyksnis. Lauke vis dar 
siautėjo du priešai - mane pašovęs trečiasis drybsojo negyvas. 
Dėl nemenkų mūsų būsto apimčių užpuolikams galėjo susidaryti 
įspūdis, kad jame slepiasi rimtos pajėgos, todėl porelė iš pradžių 
ketino mus užlieti ugnimi, o paskui brautis vidun ir išpjauti likusius 
gyvus. 

Kol šliaužiau prie lavono, mano akiračio pakraščiai aptemo, 
ir dabar jaučiausi, lyg pro vamzdelį žvelgčiau į negandas prana- 
šaujančius debesis. Priklupęs ištiesiau ranką link negyvėlio, nuo 
ginklo nulaužiau prožektorių ir pasiėmiau naktinio matymo aki- 
nius. Kahuela jį nupylė kone aklinoje tamsoje. Galbūt šovė tru- 
putį per Žemai, tačiau darbą atliko nepriekaištingai. Prisiminiau, 
kaip prieš keletą valandų jis pliekė į nakties tamsybes tarsi jose 
būtų kažką įžiūrėjęs. 

- Jie kažkaip pakeitė tave ir Diterlingą, - iškošiau pro sukąs- 
tus dantis su viltimi, kad mano žodžiai skamba daugiau ar mažiau 
aiškiai. - Ultros... 

- Jiems tai - niekų darbas. - Platus Kahuelos kūnas pasviro 
link manęs kaip siena. - Visi ultros turi tokį regėjimą. Šviesaei- 
giai skendi tamsoje, tad jų šeimininkai, atsikratę saulės šviesa, 
gali kur kas lengviau mėgautis Visatos grožybėmis. Tu gyvensi, 
Taneri? 

- Tik tuo atveju, jei kam nors iš mūsų apskritai pavyks išsau- 
goti sveiką kailį. - Skubiai užsidėjau akinius, ir kambarys nušvito 
atgrasiais žalsvais atspalviais. - Daug kraujo nepraradau, bet su- 
krėtimo neįveiksiu. Netrukus jis mane užgrius, ir tuomet tau pa- 
dėti nebeįstengsiu. 

- Griebk ginklą, kuris tiktų artimam susišaudymui. Keliausi- 
me laukan ir juos pričiupsime. 

- Kur Diterlingas?. 

- Nežinau. Gal negyvas. 

Nuo stelažo automatiškai stvėriau pistoletą, įjungęs jo ele- 
mentą išgirdau veriantį pasikraunančių kondensatorių zvimbimą. 

Kitoje palapinės dalyje suriko Gita. | 

Kahuela pirmas puolė į priekį ir už širmos sustingo kaip 
įkaltas. Vos neišverčiau jo iš kojų, brūkšėdamas į grindis bozo- 
nų ginklo buože. Akinių man nebereikėjo, nes kambarėlyje švie- 
tė lemputė, kurią, matyt, įjungė Gita. Ji svyravo viduryje patalpos 
įsisupusi į pilkšvai rudą antklodę. 

Užpuolikas stovėjo moters užnugaryje, viena ranka gniauž- 
damas plaukų kuokštą atkragino jos galvą, kita laikė bjauriai 
dantytą peilį, kurio ašmenys mažne įsirėžė į Gitos gerklę. 

Dabar ji nerėkė, tiktai tyliai gokčiojo lyg dusdama. 

Nepažįstamasis nusiplėšė šalmą. Mes išvydome ne Raiviką, 
o eilinį savo darbą išmanantį galvažudį, kuris per karą galėjo kau- 
tis mano gretose, už Šiaurės Koaliciją arba prieš vieną ir prieš ki- 
tą pusę. Jo veidą vagojo raukšlės, plaukai buvo surišti į samura- 
jišką kuodą. Vyriškis nesišypsojo, - įtempta mūsų padėtis nie- 
kam neatrodė juokinga, - tačiau, sprendžiant iš veido išraiškos, 
jis akivaizdžiai smaginosi. 

- Man nerūpi, ką tu darysi - stovėsi ar žengsi i priekį, - Žmo- 
gus šnekėjo be jokio akcento, šiurkščiu, bet stebėtinai ramiu bal- 
su. - Vienaip ar kitaip, aš ją pribaigsiu. Tai tik laiko klausimas. 

- Tavo bičiulis negyvas, - visai be reikalo pranešė Kahuela. - 
Jei nužudysi Gitą, pats irgi mirsi. Bet už kiekvieną jos kančių se- 
kundę tu kentėsi valandomis. Argi mano pasiūlymas ne dosnus? 

- Užsikrušk, - atkirto užpuolikas ir brūkštelėjo peiliu per jos 
gerklę. Pjūvis nusidažė raudoniu, tačiau ašmenų jis stipriai ne- 
spaudė. Vyrukui įgūdžių nestinga, pagalvojau. Įdomu, kiek laiko 
jis paaukojo pratyboms, kol ištobulino savo judesius? 

Gita, jos garbei teko pripažinti, nė nekrūptelėjo. 

- Turiu tau žinią, - tarė jis, truputį atitraukdamas nuo odos 
ašmenis, kad būtų matyti purpuriniai jų dantukai. - Nuo Ardžen- 
to Raiviko. Stebiesi? Neturėtum, nes, kiek suprantu, jo laukei. 
Tik ne taip anksti. 

- Ultros mums pamelavo, - suurzgė Kahuela. 

Šį kartą žmogus vyptelėjo. Jo akyse, susiaurėjusiose iki ply- 
šelių, atsispindėjo ekstaziškas pasitenkinimas. Suvokiau, jog mes 
bendraujame su psichopatu, kurio veiksmai nenuspėjami. 

Apie derybas galima užmiršti. 

- Jie irgi susiskaldę į grupuotes, - atsiliepė Raiviko baranki- 
nis. - Netgi tose pačiose įgulose. Orkanija išties melavo, bet as- 
meniškai prieš tave nusiteikęs nebuvo. - Jo kumštis tvirčiau su- 
gniaužė peilį. - Na, Kahuela, gal teiktumeis numesti ant žemės 
ginklą? | 

- Daryk, kaip tau liepė, - burbtelėjau neišlįsdamas iš užnuga- 
rio. - Kad ir koks geras tavo regėjimas, Gita beveik visą jį užsto- 
ja. Abejoju, ar įstengtum pataikyti į nepridengtą menką lopinėlį. 

- Nežinai, kad kuždėtis nemandagu? - papriekaištavo užpuo- 
likas. 

- Vykdyk, ką sakiau, - sušnypščiau. - Aš galiu ją išgelbėti. 

Kahuela numetė ginklą. | 

- Gerai, - nepakeldamas balso tariau. - Dabar įdėmiai klau- 
sykis. Aš sugebėsiu į jį pataikyti nesužeisdamas Gitos. Tačiau tu 
man užstoji kelią. 

- Kalbėk su manimi, nuokruša. - Užpuolikas vėl prispaudė 
peilį prie gerklės, bet šįsyk odos neįpjovė. 

- Šausiu kiaurai tave, - pašnibždomis pridūriau. - Tai spindu- 
linis ginklas, todėl svarbiausia - gerai prisitaikyti. Nesijaudink, 
gyvybiškai svarbių tavo organų nekliudysiu, bet būk viskam pa- 
siruošęs. 

Žmogus taip spūstelėjo ašmenis, kad oda įtrūko, ir iš proplė- 
šos ėmė sunktis kraujas. Man bežiūrint, kaip peilis nuslenka per 
gerklę, laiko tėkmė sulėtėjo. 

Kahuela prasižiojo, ketindamas kažką pasakyti. 

„ Iššoviau. 

Jį pervėręs pieštuko storio spindulys smigo į nugarą, maž- 
daug per colį į kairę nuo stuburo, viršutinėje juosmens dalyje, ties 

dvidešimtuoju ar dvidešimt pirmuoju slanksteliu. Man beliko tikė- 
tis, kad šūvis neperdrėks poraktikaulinės venos ir praslys tarp 
kairiojo plaučio bei skrandžio. Tačiau tai - ne mikrochirurgijos 
operacija. Aš žinojau, jog Kahuelai pasiseks, jeigu spindulys jo 
nenužudys. Dėl vieno dalyko buvau tikras: jis nedvejodamas su- 
sitaikytų su mirtimi, jei tik tokiu būdu įstengtų išsaugoti Žmonai 
gyvybę, ir netgi lieptų man šauti. Šiaip ar taip, į bosą beveik ne- 
kreipiau dėmesio, nes Gitos kūno padėtis apribojo šūvio kampus, 
kuriuos galėjau pasirinkti. Dabar man terūpėjo išgelbėti ją, ir aš 
visiškai nekvaršinau galvos, kokio likimo sulauks Kahuela. 

Dalelių spindulys tviskėjo trumpiau nei vieną dešimtąją se- 
kundės, bet akiratį pritemdė ne iš karto išblėsę jonų pėdsakai. 
Kahuela dribo ant žemės tarsi nuo lubų nušveistas kukurūzų mai- 
šas. | 

Gita irgi susmuko, jos kaktoje žiojėjo skylutė, akyse atsispin- 
dėjo budrus žvilgsnis, iš pjūvio gerklėje vis dar sruvo kraujas. 

Aš nepataikiau. 


Karčios tiesios niekaip negalėjau sušvelninti. Troškau ją iš- 
gelbėti, bet mano norai nieko nereiškė. Nūnai temačiau virš jos 
akių raudonuojančią mirtinos žaizdos kiaurymę, kuri turėjo atsi- 
verti užpuoliko galvoje. | 

Spindulys jo nė nepalietė. 

Mano sumanymas neišdegė. Tuo momentu, kai apie nesėk- 
mę nė negalėjo būti kalbos, kai maniau, jog sugebėsiu išplėšti 
pergalę, aš susimoviau. Apvyliau tiek save, tiek Kahuelą, nepa- 
kėlęs siaubingai sunkios, jo besąlyginio pasitikėjimo naštos. Bosą 
sužeidžiau pakankamai rimtai, bet gydomas jis išgyvens. 

Ko nepasakysi apie Gitą. Nejučia paklausiau savęs, kam iš 
mudviejų labiau pasisekė. | 


- Kas atsitiko? - sušuko Zebrė. - Taneri, kas atsitiko? Ne- 
žiūrėk taip. Pradedu galvoti, jog tikrai mane užmuši. 

- Pasakyk nors vieną priežastį, kodėl turėčiau palikti tave 
gyvą? | 

- Tiesa tiks? 

Krestelėjau galvą. 

- Tu ką tik ją atskleidei, bet man to neužtenka. 

- Papasakojau tau ne viską, - tyliau ir ramiau atsiliepė Zeb- 
rė. - Daugiau jam nebedirbu. Raivikas dar nežino, kad aš jį išda- 
viau. 

- Raiviką? 
jau. 

- Kai mane apvogei, supratau radusi tą, kurio žvalgėsi Rai- 
vikas. Žinojau, jog tv esi žudikas. | 

- Kad padarytum tokias išvadas, daug proto nereikėjo. 

- Tiesa. Bet man magėjo įsitikinti šimtu procentu. Raivikas 
liepė pašalinti persekiotoją. Kitaip tariant, nudobti. 

- Nieko stebėtino. 

- Privalėjau įvykdyti užduotį gavusį įrodymus, kad aptikau jo 
ieškantį žmogų. Tuomet Raivikas būtų išmetęs šitą reikalą iš 
galvos ir nustojęs nerimauti, jog tikrasis žudikas vis dar šlaisto- 
si laisvėje. 

- Tu galėjai ne sykį mane sudoroti. - Šiek tiek atleidau pis- 
toleto rankeną. - Kas tave sustabdė? 

- Tiesą sakant, tavo gyvybė ne kartą kabojo ant plauko, - 
dabar Zebrė kalbėjo skubriau, prislopintu balsu, nors arti mūsų 
nebuvo nė gyvos dvasios. - Pavyzdžiui, mano bute. Tuo momen- 
tu sudvejojau. Na... dėl to manęs kaltinti nederėtų. Leidau tau 
pasisavinti ginklą ir mašiną žinodama, kad be vargo tave atsek- 
siu. 

- Pats turėjau susiprotėti. Kaip minėjau, tu pernelyg stengeis 
man padėti. . 

- Nemanyk, kad esu išsiblaškėlė, kuri numeta savo daiktus, 
kur papuola. Net jei nebūtum susigundęs mano turtu, vis vien 
būčiau tave atsekusi. Koordinates rodė Žaidimo implantas. - Ji 
truputį patylėjo. - Neilgai trukus tu sudaužei mašiną ir atsikratei 
švyturėliu. Liko tiktai šautuvas, bet iš jo aiškių signalų nesulau- 
kiau. Turbūt apgadinai ginklą per avariją. 

- Paskui, po apsilankymo Dominikos palapinėje, aš su tavimi 
susisiekiau. | | 

- Ir pranešei, kur būsi vėliau. Man teko nusisamdyti Pranskį. 
Jis neblogai darbuojasi, ar ne? Socialinius įgūdžius, be abejo, ga- 
lėtų šiek tiek palavinti, bet tokie žmonės paprastai gauna atlygį 
ne už diplomatinį talentą ar žavesį. - Zebrė giliai įkvėpė, per- 

braukė antakius, kuriuose susikaupė purvino lietaus lašai, švariai 
nuvalydama odos ruoželį. - Bet jam toli iki tavęs. Mačiau, kaip 
sudorojai medžiotojus - kaip tris sužeidei, o ketvirtą, moterį, pa- 
grobei. Kol su jais tvarkeisi, visą laiką stebėjau tave pro taikiklį. 
Nors tūnojau už kilometro, galėjau be vargo sudraskyti tavo 
kiaušą. Nė nebūtum pajutęs, kaip tavo smegenys ištikšta gatvė- 
je. Deja, tavęs nužudyti neprisiverčiau. Tada ir išdaviau Raiviką. 

- Aš jaučiau, kad mane kažkas stebi. Bet apie tave nepagal- 
vojau. | 

- Vis vien nebūtum atspėjęs, jog nuo mirties tave skiria voko 
krustelėjimas. 

- Į voko virpesius reaguojantis snaiperio šautuvas? Ką su ši- 
tuo žaisliuku veikė tokia miela, kaip tu, mergaitė? 

- Kas dabar, Taneri? 

Iš kišenės ištraukiau tuščią ranką, tarytum magas, kuriam 
nenusisekė fokusas. 

- Nežinau, - atsakiau. - Bet čia drėgna ir man reikia išgerti. 

Nuo tada, kai paskutinį kartą regėjau Metušelahą, jis nepa- 
sikeitė. Tiesiog plūduriavo akvariume lyg atgrasus žuvies for- 
mos ledkalnis. Kaip ir anksčiau, aplink rezervuarą būriavosi 
spiečiai Žmonių - praeiviai, trumpam stabtelėję prie stiklo, idant 
pasigrožėtų karšinčiumi, kol pagaliau suprasdavo, kad, neskaitant 
įspūdingų apimčių, jie temato seną žuvį, ne ką įdomesnę už jau- 
nesnius, mažesnius, mitresnius karpius koi, kurie vibždėjo deko- 
ratyviniuose tvenkiniuose. Dar įdomiau tai, jog visi Žiūrovai nu- 
sigręždavo nuo akvariumo mažumėlę surūgę. Metušelaho vaiz- 
das ne tik apvildavo, bet ir neišvengiamai pakurstydavo liūdesį. 
Galbūt tame sustingusiame pavidale jie įžvelgdavo pilką, niekaip 
nepakitusią savo ateitį? 

Mudu su Zebre gurkšnojome arbatą, ir niekas nekreipė į 
mus dėmesio. 

- Tavo naujoji pažįstama... primink, kuo ji vardu? 

- Voveraitė Samartin. 

- Pranskis nepasakojo, kas jai nutiko. Moteris palaikė tau 
draugiją, kai jis tave surado? 

- Ne, - atsakiau. - Mes susikivirčijome. 


135 


- Kas čia keisto? Kažką grobdamas turi iš anksto numatyti, 
Jog teks ginčytis su auka, - protingai pastebėjo Zebrė. 

- Aš Jos negrobiau, kad ir ką tu manai. Tik paprašiau nu- 
skraidinti į Skliautą. | 

- Su ginklu rankoje. 

- Kitu atveju ji nebūtų išpildžiusi prašymo. 

- Suprantu... Tu laikei į ją nukreiptą pistoletą visą laiką, kol 
čia vaikštinėjote? 

- Ne. - Jos pasirinkta tema privertė mane pasijusti nejau- 
kiai. - To nereikėjo. Mes buvome pajėgūs toleruoti vienas kito 
draugiją ir nesišvaistydami ginklais. 

Zebrės antakis šoktelėjo aukštyn. 

- Tu iš tiesų susibičiuliavai su turčių atžala? 

- Tam tikra prasme, - kažkodėl jaučiau, jog teisinuosi. 

Kitoje atriumo pusėje Metušelahas pakrutino dubens peleką, 
ir netikėtas - nors itin silpnas ar net nevalingas - plustelėjimas 
tarp Žiūrovų sukėlė tokį šurmulį, tarsi būtų pajudėjusi statula. 
Nejučia ėmiau spėlioti, koks sinapsinis procesas turėjo įtakos 
tam gestui. Milžinas sujudėjo specialiai ar pavirpino peleką nesą- 
moningai, lyg senas, medinis, retsykiais sugirgždantis medis? 

- Tu su ja miegojai? - pasidomėjo Zebrė. 

- Ne. Atleisk, jei nuvilsiu, bet tam neturėjau laiko. | 

- Tau nesmagu apie tai šnekėti? 

- Kaip /u elgtumeis mano vietoje? - papurčiau galvą, norė- 
damas tiek atsikratyti sąmyšiu, tiek paneigti, jog mudu su Vove- 
raite siejo rimtesni santykiai. - Maniau, ji nusipelnė neapykantos 
vien todėl, kad įsivėlė į Žaidimą. Bet vos tik pradėjome bendrau- 
ti, supratau, jog ne viskas taip paprasta. Jos įsitikinimu, me- 
džioklė neturėjo nieko bendra su barbariška pramoga. 

- Patogus požiūris. 

- Tai yra ji nesuvokė arba netikėjo, kad aukos visiškai nepa- 
našios į pragaro išperas. 

- Kol vieną dieną susitiko su tavimi. 

Lėtai linktelėjau. 

- Taip, manau, aš ją priverčiau susimąstyti. 

- Taneri, tu mums visiems davei peno apmąstymams. - 
Zebrė nutilo ir be žodžių ištuštino arbatos puodelį. 

- Ir vėl jūs, - derintojo balse sumišo pasitenkinimas ir nusivy- 
limas. - Argi neatsakiau į jūsų klausimus, kai lankėtės pas mane 
aną kartą? - Jis iš padilbų nužvelgė Zebrę, ir dirbtinai abejingose 
akyse šmėkštelėjo nuostabos užuomina. - Kaip matau, nuo pra- 
ėjusios viešnagės madam gerokai pasikeitė. 

Derintojas, Žinoma, galvojo regis Voveraitę, tad aš nuspren- 
džiau leisti tam išperai pasilinksminti. 

- Ji papuolė į gero skerdiko rankas. 

- Priešingai negu jūs. - Vyrukas uždarė salono duris, kad vi- 
dun nesibrautų kiti lankytojai. - Kalbu apie jūsų akis, be abejo. - 
Jis įsitaisė už prietaisų skydo. - Gal apsieikime be prasimanymų, 
kad šitas darbas kažkaip susijęs su skerdikais? 

- Apie ką jis šneka? - panoro sužinoti Zebrė. 

- Apie vieną mudviejų reikaliuką, - paaiškinau. 

- Šis ponas, - tarė derintojas, perdėm pabrėždamas paskutinį 
žodį, - vakar užsuko pas mane, kad aptartų genetines ir struktū- 
rines savo akių anomalijas. Tvirtino, neva dėl jų kalti prastai dir- 
bę skerdikai. Aš netgi ketinau juo patikėti, nors modifikuotos ge- 
nų sekos stokojo požymių, kad jas keitė skerdikai. 

- O dabar? 

- Dabar neabejoju, jog už pokyčius atsakinga visai kita gru- 
puotė. Pageidausite išgirsti kas būtent? | 

- Taip, prašyčiau. 

- Kai kurie pėdsakai liudija, jog sekos koreguotos naudojantis 
tarp ultrų paplitusiomis genetinėmis technologijomis. Nei pažan- 
gesnėmis, nei prastesnėmis už skerdikų arba derintojų technines 
priemones - tiesiog kitokiomis, pritaikytomis konkrečiam indivi- 
sužavėtas savo dedukcinio talento. - Derintojai paprastai siūlo 1l- 
galaikes genetines paslaugas, nebent klientas paskelbia, esą jam 
pastovumas nereikalingas. Tai nereiškia, jog atliktų procedūrų 
neįmanoma panaikinti. Anaiptol. Bet jei nesiimsite atitinkamų 
priemonių, genetiniai ir fiziologiniai pokyčiai išliks stabilūs. Sker- 
dikai dirba panašiai vien todėl, kad genų sekas nudžiauna iš de- 
rintojų, bet aprūpinti jas senėjimo mechanizmais neįstengia, nes 
stokoja išradingumo. Tie šunkaros vagia kodus, tačiau patys jų 
nešifruoja. Ultranautai tvarko reikalus visai kitaip - Derintojo 

smakras parimo ant sunertų, ilgų ir elegantiškų pirštų. - Jie par- 
duoda savo paslaugas su savotišku, genetiškai užkoduotu, muta- 
cijas sukeliančiu laikmačiu. Smulkmenų jums nedėstysiu. Užten- 
ka pasakyti, jog virusuose.ir enzimuose, kurie padeda naujiems 
genams įsilieti į jūsų DNR, įdiegiamas tam tikras laiko matavi- 
mo mechanizmas, skaičiuojantis neatitikimus, kurie kaupiasi sve- 
timos DNR spiralėje. Nė neverta aiškinti, jog tuo metu, kai klai- 
dų kiekis viršija numatytą ribą, atgyja ląstelinis mechanizmas, 
kuris trina arba koreguoja pakeistus genus. - Derintojas vėl išsi- 
šiepė. - Žinoma, procesą aš siaubingai supaprastinau. Visų pirma 
laikmačiai įsijungia pamažu, todėl nauji proteinai arba kitoniškas 
ląstelių pasidalijimas iš karto nepranyksta. Netikėtas jų sunaiki- 
nimas galėtų užsibaigti mirtimi - ypač jei pokyčiai suteikia jums 
progą gyventi tokioje žmogui priešiškoje aplinkoje kaip deguonies 
prisotintame vandenyje arba amoniako atmosferoje. 

- Pasak jūsų, prie Tanerio akių nagus prikišo ultros? 

- Jūs stebėtinai nuovoki. Bet tai dar ne viskas. 

- Nieko kito ir nesitikėjau, - suurzgiau. 

Derintojas užgrojo prietaisų skydu, jo pirštai įniko timpčioti 
nematomas arfos stygas, erdvėje priversdami nušvisti aibę gene- 
tinių duomenų, išskirdami konkrečias timinų, adeninų, guaninų ir 
citozinų sekas, susiedami šias su fiziologinėmis bei funkcinėmis 
žmogaus akies diagramomis ir už regėjimą atsakingomis smege- 
nų sritimis. Jis atrodė kaip burtininkas, kurį nelauktai apsupo 
kraują stingdančios dvasios. 

- Čia įvyko kažkas keista. - Žmogus liovėsi makalavęs pirš- 
tais ir parodė į dvigubos DNR spiralės atkarpą. - Štai aminogru- 
pės, kurioms leidžiama padrikai augti, vidinis laikmatis. - Jis 
bakstelėjo į kitą išryškintą atkarpą, iš pirmo žvilgsnio niekuo ne- 
siskiriančią nuo pirmosios. - Matote, kaip turėtų atrodyti stan- 
dartinė, nemutavusi DNR? Laikmatis jas lygina, tiksliau sakant, 
fiksuoja mutacinių pokyčių skaičių. 

- Daug pakitimų nematyti, - tarstelėjo Zebrė. 

- Tik šiokie tokie aplinkos poslinkiai, - sutiko derintojas. - 
Nieko įsidėmėtino. 

- Ką tai reiškia? - paklausiau. 

- Jūsų laikmatis atgijo visai neseniai. Abi DNR struktūros nė 
nepradėjo skilti. - Jis prisimerkė. - Kitaip tariant, darbas atliktas 
šiais metais, gal net prieš porą mėnesių. 

- Na, ir kas? - nesuprato Zebrė. 

- Ogi štai kas. - Derintojas bedė pirštu į alyvinę dėmelę. - 
Čia transkripcinis faktorius. Proteinas, reguliuojantis tam tikro 
genų rinkinio raišką. Žmogaus proteine jis paprastai neaptinka- 
mas. Vienintelė jo funkcija - sunaikinti naujus, jūsų akyse įdieg- 
tus genus. Kol mutacinis laikmatis neįsijungęs, didelių transkrip- 
cinio faktoriaus kiekių būti neturėtų, bet mes regime jo perteklių. 

- Galbūt ultros Tanerį apgavo? 

Derintojas papurtė galvą. 

- Mažai tikėtina. Iš suktybių jie nepeštų jokios ekonominės 
naudos. Genetinės korekcijos vis vien būtų atliktos, o laikmačio 
pasukimas pigiau neatsieitų. Tiesą sakant, ultros netgi sau pa- 
kenktų, nes vėliau Taneris - jei tik toks jūsų vardas - kreiptųsi į 
kitą įgulą. 

- Kiek suprantu, jūs galite viską paaiškinti? 

- Galiu, bet abejoju, ar jums patiks, ką išgirsite. - Jo veide 
vėl nušvito gašlų pasitenkinimą spinduliuojanti šypsena. - Atsukti 
mutacinį laikmatį iki nulinės padalos neįjungus saugiklių būtų itin 
sudėtinga. Netgi derintojui. Aš susidoročiau su užduotimi, bet ji 
anaiptol nepanaši į kasdieniškus darbus. Priešinga procedūra kur 
kas paprastesnė. 

- Priešinga? - pasvirau link derintojo užvaldytas nuojautos, 
jog man tuojau bus atskleista kažkas labai svarbaus. Jei atvirai, 
nė kiek dėl to nesidžiaugiau. 

- Kalbu apie laikmačio pavarymą į priekį, kad nauji genai 
greičiau išnyktų. - Jis trumpam nugrimzdo į mąslią tylą, piršto ga- 
lu sukdamas makabriško akies obuolio projekciją. - Tokiu atveju, 
neprireiktų jokių saugiklių. Ultroms nė nešautų į galvą imtis ati- 
tinkamų saugumo priemonių, nes šie pokyčiai tik pakenktų klien- 
tui. Tai nereiškia, kad juos įdiegti - vieni niekai. Visgi, kaip minė- 
jau, pasukti laikmatį atgal daug sunkiau. Darbą galėtų atlikti bet 
kuris, problemos esmę suvokiantis skerdikas. 

- Tęskite. 

Derintojo tonas įgavo orumo, tarytum jis būtų prižadinęs sa- 
vuosius mutacinius pakitimus, kurie pažemino balsą. 

- Nežinau kodėl, bet kažkas pavarė jūsų laikmatį į priekį, Ta- 
neri. | 

Zebrė nukreipė akis į mane. 

- Tai yra Tanerio korekcijos nyksta? - pasitikslino moteris. 
Akivaizdu, kad ji iki šiol nesuvokė, kokią formą buvo įgavę tie 
pokyčiai. 

- Atrodo, to ir siekta, - atsakė derintojas. - Užduotį įvykdęs 
asmuo nestokojo išmanymo šioje srityje. Kai laikmatis ėmė tik- 
sėti, jūsų akių ląstelės pradėjo gaminti įprastą, žmogui būdingą 
proteiną ir dalytis, kaip joms priklauso. - Vyriškis atsiduso. - De- 
ja, chirurgas skubėjo arba dirbo atmestinai. Galbūt prie nesėk- 
mės prisidėjo abu faktoriai. Jis pakoregavo tik dalelę laikmačių, 
ir tuos - netobulai. Jūsų akyse įsišėlo karas tarp skirtingų gene- 
tinėms ultrų technologijoms priklausančių elementų. Kad ir kas 
bandė pasirūpinti laikmačiu, jis galvojo išjungsiąs mašiną. Bet iš 
tiesų viską padarė atvirkščiai. - Nūnai derintojo intonacijoje pa- 
sigirdo apmaudo gaidelės. - Skubos darbą velnias neša. Aišku, 
nieko kito nevykėlis chirurgas nenusipelnė. Tik įdomu, kodėl jis 
išvis ėmėsi operacijos. - Vyriškis viltingai išplėtė akis, laukdamas 
iš manęs atsakymo. 

Šito malonumo jam suteikti nesiruošiau, kad ir kaip būtų ma- 
gėję. Tiesiog pratariau: 

- Noriu nusiskenuoti. Visą kūną. Galima pas jus? 

- Žiūrint, kokio vaizdo ryškumo jums reikia. 

- Nieko išskirtinio, Jums teks kai ko paieškoti. Pažeistų au- 
dinių. Vidaus organuose. Žaizdų, kurios gali būti arba nebūti su- 
gijusios. 

- Pamėginsiu, - derintojas mostelėjo į kušetę, link kurios nuo 
lubų jau leidosi į rają panašus skenavimo įrenginys. 

Procedūra ilgai nesitęsė. Nuoširdžiai turiu pripažinti: aš bū- 
čiau labai nustebęs, jeigu jos rezultatai būtų pasirodę visai kitokie 
negu tie, kurių tikėjausi ir baiminausi. Man terūpėjo pamatyti ob- 
jektyvių rodmenų eilutes, galutinai užgniaužti kategorišką neigimą 
ir, tiesą pasakius, vilties likučius. 

Aparato ekrane nušvito mano kūnas, sensorinių technologi- 
jų atskleistos vidinės mano paslaptys. Mašina tebuvo modifikuo- 
tas įprasto skenerio variantas, tiriantis ne vien nervų audinius, 
bet ir ląstelines bei genetines struktūras. Per tam tikrą laiką jis 
galėjo išskaidyti materiją iki atominio lygmens, net iki migloto 
kvantinio paribio. Dabar tokių nuodugnių analizių nereikėjo, todėl 
skenavimo procesas baigėsi sąlygiškai greitai. 

Ekrane užsižiebęs vaizdas sukrėtė mane iki širdies gelmių. 
Jame nepastebėjau to, kas turėjo būti. 
Užtat išvydau tai, kas neturėjo egzistuoti. 

- Atrodai taip, lyg būtum susidūręs su vaiduokliu, - tarė Zeb- 
rė. 

Ji privertė mane prisėsti atriume ir išgerti kažkokio karšto, 
saldaus skysčio. 

- Nė neįsivaizduoji, ką mačiau. : 

- Ši tą siaubingo, ko tikėjaisi, antraip nebūtum. prašęs derin- 
tojo tave nuskenuoti. 

- Veikiau bijojau, nei tikėjausi. 

Aš nežinojau, nuo ko pradėti pasakojimą. Geltakmenio apy- 
linkėse atsipeikėjau su pakrikusia atmintimi ir į organizmą prasi- 
skverbusiu sektantų virusu. Pastarasis retsykiais versdavo arti- 
miau susipažinti su psichine Skajaus Hausmano būsena, dėl ko 
visiškai netryškau džiaugsmu, tuo pačiu iš užmaršties gelmių po 
truputį niro manosios praeities aspektai - kas aš toks buvau, kuo 
užsiimdavau, kodėl norėjau užmušti Raiviką. Su tuo dar galėjau 
susitaikyti, nors galvoje viešpataujantis chaosas kėlė nerimą. 
Tačiau minėti procesai pakrypo netikėta, gąsdinančia eiga. Ir 
blogiausia ne tai, kad regėdamas istorinius įvykius mąsčiau ir 
jaučiau kaip Skajus Hausmanas, - man buvo atskleistos paslap- 
tys apie jo nusikaltimus, kurių niekas kitas nežinojo, - arba tai, 
kad prisimindavau Gitą, kokią ją matydavo Kahuela. 

Racionalų aiškinimą įmanoma duoti netgi šioms keistybėms. 
Mano sąmonė apkrėsta Kahuelos išgyvenimais? Anoks čia ste- 
buklas. Atsiminimus galima įrašyti ir perkelti, nors nenutuokiau, 
kam reikėjo sumaišyti boso potyrius su manaisiais. 

Tačiau tiesa, kurią pamažu pradėjau įžiūrėti, kėlė šiurpą. 

Aš netgi nebuvau savo kūne. . 

- Man sunku paaiškinti, - atsiliepiau. 

Zebrė sušnypštė: 

- Žmonės nevaikšto į derintojų salonus, neprašo jų nuskenuo- 
ti ir surasti audinių pažeidimus, jei nesitiki kažko surasti. 

- Ne, supran... - prikandau liežuvį. Man tik pasivaideno ar 
prie pat žmonių, susibūrusių aplink Metušelahą, vėl pastebėjau tą 

veidą? Galbūt derintojo pateikta informacija taip išmušė mane iš 
vėžių, jog ėmiau matyti haliucinacijas, ir dabar bet kur pažvelgęs 
nuolat regėsiu Raiviką? 

- Taneri... | 

Spigintis į minios tirštumą nedrįsau. 

- Aš maniau, jog kai ką rasiu, - pratariau. - Sugijusios ž žaiZ- 
dos randus... Bet jų neaptikau. Niekas taip tobulai neužgyja. 

- Apie kokią žaizdą kalbi? 

- Mano atsiminimai tvirtina, kad buvau praradęs pėdą. Galė- 
čiau tiksliai nupasakoti, kaip jos netekau ir ką tuo momentu jau- 
čiau. Bet neliko nė menkiausio to sužeidimo pėdsako. 

- Na, tu veikiausiai naudojaisi rafinuotomis organų ataugini- 
mo procedūromis. 

- O kaipgi kita žaizda? Priklausiusi žmogui, kuriam aš dir- 
bau? Kurį peršovė spindulinis ginklas. Skeneris parodė ją. 

- Tu mane visai supainiojai, Taneri. - Ji apsižvalgė, akimirkai 
į kažką įsmeigė akis ir vėl atsisuko į mane. - Bandai pasakyti, jog 
tu ne tas, kuo manai esąs? 

- Tik suteikiu peno apmąstymams. - Po pauzės pridūriau: - 
Tu irgi jį matei, ar ne? | 

- Ką? 

- Raiviką. Ką tik jį pastebėjau. Jau galvojau, kad man pasi- 
vaideno, bet ten buvo jis, teisingai? 

"Zebrė išsižiojo, matyt, ketindama paneigti, tačiau iš burnos 
nieko nepasigirdo. Jos kaukė trupėjo į šipulius. 

- Aš tau sakiau tiesą, - tyliai prabilo dryžuotoji, kai pagaliau 
atgavo gebėjimą klabėti. - Jam nebedirbu. Bet akys tavęs neap- 
gavo. - Ji sekundę patylėjo. - Tik čia ne Raivikas. 

Linktelėjau. Tiek ir pats atspėjau. 

- Masalas? 

- Kažkas panašaus. - Zebrė nurijo arbatos gurkšnį. - Tu ži- 
nojai, kad atvykus į miestą jam užteks laiko pasikeisti išvaizdą. 
Apsaugos priemonių imtųsi kiekvienas sveiko proto individas. 
Būtent taip jis ir pasielgė. Tikrasis Raivikas slepiasi kažkur Be- 
dugnėje, bet tau reikėtų gauti audinio pavyzdį arba paguldyti jį po 
derintojo skenerių, kad įsitikintum radęs žmogų, kurio ieškojai. 
Netgi tada neatsikratytum abejonių. Turint laiko, galima pasi- 
keisti praktiškai viską. Jei netrūksta pinigų, netgi įmanoma apsi- 

rūpinti svetima DNR. - Zebrė nutilo. Akies krašteliu tebestebė- 
jau vyriškį, slankiojantį palei minią, susispietusią aplink didžiąją 
žuvį. Ten išties buvo jis... bent jau nepraprastai tiksli kopija. - 
Raivikas žinojo užsitikrinęs puikią priedangą, bet vis vien norė- 
jo tave demaskuoti. Tuomet, jei tik užsimanytų, galėtų susigrą- 
žinti senąją išvaizdą bei tapatybę ir ramiai miegoti naktimis. 

- Vadinasi, kažką įtikino į jį persikūnyti? 

- Įtikinėti nereikėjo. Tas Žmogus spirgėjo entuziazmu. 

- Kitaip tariant, geidė mirties? 

Ji papurtė galvą. 

- Ne daugiau nei bet kuris kitas nemirtingasis. Jei neklystu, 
pasiūlymą priėmė žmogus, pavarde Voronofas, nors garantuoti 
nedrįsčiau, nes su Raiviku artimai nesibičiuliavau. Vargu ar tau 
teko girdėti apie Voronofą, bet tam tikruose Skliauto sluoksniuo- 
se jis gerai žinomas. Tai vienas iš labiausiai pašėlusių lošėjų, ku- 
riam įprasta medžioklė visuomet atrodė pernelyg banali. Beje, 
talento jam nestinga, antraip iki šiol nebūtų išsaugojęs gyvybės. 

- Tu apsirinki, - atsakiau. - Voronofą aš pažįstu. 

Papasakojau, kaip Sibilina nusivedė mane į prarajos pakraš- 
tyje įrengtą restoraną, iš kur stebėjau šoklius, nėrusius į bedug- 
nės miglą. 

- Nieko nuostabaus, - sulinksėjo dryžuotoji. - Voronofas da- 
lyvauja visose siaubingai rizikingose akcijose, su sąlyga, kad per 
jas teks pademonstruoti savo įgūdžius. Renkasi pavojingas sporto 
šakas, kurios aprūpina adrenalino pliūpsniais ir leidžia jam priar- 
tėti prie siauros ribos, skiriančios ilgaamžiškumą nuo mirties. 
Dabar Voronofas nesižemintų tiek, kad leistųsi į medžiokles - vis 
tiek laikė jas pramogomis, o ne tikru sportu. Ne todėl, kad jos 
nesąžiningos. Jo nuomone, Žaidimo dalyviai niekuo nerizikuoja. 

- Išskyrus vieną dalyvį. 

- Tu puikiai suvoki, apie ką aš šneku. - Sekundę kitą patylė- 
jusi, Zebrė tęsė: - Tokie tipai kaip Voronofas yra ekstremalai. 
Įprasti, nuobodulį tramdantys metodai jiems nebepadeda. Tary- 
tum tie žmonės būtų išsiugdę imunitetą. Jiems reikia šio to stip- 
resnio. 

- Pavyzdžiui, atsidurti ugnies linijoje? 

- Visi įvykiai buvo surežisuoti. Tave sekė Voronofo šnipai ir 
informatoriai. Jis pastebėjo tave anksčiau negu tu jį. - Zebrė gar- 

siai nurijo seiles. - Tąkart stovėjo taip, kad judu skirtų Metuše- 
lahas. Atsitiktinumas čia niekuo dėtas. Jis kontroliavo padėtį. 

- Voronofas padarė klaidą. Paskatino mane svarstyti, kas 
čia vyksta. 

- Taip, - supratingai kinktelėjo moteris. - Bet tuo metu jau 
buvo per vėlu ką nors pakeisti. Mes jo nebegalėjome suvaldyti. 

Nukreipiau akis į dryžuotą veidą, žinodamas, kad raginti jos 
nereikės. | 

- Voronofui pernelyg patiko šis vaidmuo, - paaiškino Zebrė. 
- Ilgą laiką jis elgėsi kaip priderėjo - laikėsi nuo tavęs saugiu at- 
stumu, neleido tau savęs išvysti. Pagal pradinį sumanymą, mū- 
sų apsimetėlis turėjo palikti pėdsakus. Tu neva būtum aptikęs 
juos savo jėgomis ir susekęs tariamą Raiviką. Bet jis užsigeidė 
daugiau... 

- „pavojų? 

- Taip, - užtikrintai patvirtino moteris. - Voronofui neužteko 
vien palikti pėdsakų ir laukti, kol tu pasirodysi. Jis ėmė sukti ap- 
link tave ratus, vis labiau rizikavo, bet kontrolės neprarado. Štai 
kodėl sakiau, kad jam netrūksta talento. Dėl akivaizdžių priežas- 
čių Raivikui tokia saviveikla nepatiko. Susiradęs naują būdą, kaip 
išblaškyti nuobodulį, Voronofas žaidimo neatsisakė. Manau, 
vaidmuo jam nusisekė. 

- Bet manęs apgauti nepavyko. 

Pašokau nuo kėdės vos nenuversdamas stalelio. Tuo pat 
metu įgrūdau ranką į kišenę. 

- Taneri, - Zebrė pamėgino sugriebti mane už apsiausto 
skverno, bet nespėjo. - Jį nužudęs nieko nelaimėsi. 

- Voronofai! - griausmingai pakviečiau. Rėkti nerėkiau, vei- 
kiau dudenau it monologą dėstantis aktorius. - Voronofai, apsi- 
suk ir atsitrauk nuo minios. | 

Aplinkiniai pastebėjo mano delne sužvilgusį pistoletą. 

Raiviko antrininkas atlaikė mano žvilgsnį, sugebėdamas išsau- 
goti ganėtinai ramią veido išraišką. Tuo metu aš jau buvau patrau- 
kęs į save visų dėmesį. Tie, kurie nebandė suprasti mano ketinimų 
iš fizionomijos, spoksojo į ginklą. Jeigu man nemelavo ir Skliauto vi- 
suomenėje polinkis į medžioklę prilygo epidemijai, daugumai čio- 
nykščių teko matyti ir valdyti kur kas galingesnes šaudykles negu 
mano pistoletas. Bet, žinoma, jomis naudojosi ne tokioje viešoje vie- 

toje ir ne taip vulgariai. Sprendžiant iš sukrėtimo, nuostabos ir bjau- 
rėjimosi, atsispindinčių veiduose, elgiausi pasišlykštėtinai, tarsi šla- 
pinčiaus dekoratyvinėje, tvenkinius supančioje, pievoje. 

- Gal negirdėjai, ką sakiau? - meiliai pasiteiravau. - Aš Ži- 
nau, kas tu toks ir ką išdarinėji. Jei esi apie mane girdėjęs, turė- 
tum suprasti, kad gaiduką nuspausiu nedvejodamas. - Į apsime- 
tėlį Raiviką nukreipiau vamzdį, sugniaužęs pistoletą abiejomis 
rankomis, šiek tiek praskėtęs kojas. 

- Mesk ginklą, Mirabelai, - nuskambėjo balsas, beje, atskli- 
dęs ne iš minios pusės. Prie sprando prigludo šaltas metalas. 

- Tu kurčias? Aš sakiau, mesk pistoletą, antraip vietoj jo Že- 
myn nulėks tavo galva. 

Pamažu ėmiau leisti ginklą, tačiau mano tempai užpuoliko 
netenkino. Jis taip energingai spūstelėjo vamzdžio žiotis, kad be- 
matant sumojau: man bus geriau, jei nedelsdamas atsikratysiu 
pistoletu. 

Taip ir padariau. 

- Ei, tu. - Regis, šįsyk vyriškis kreipėsi į Zebrę. - Paspirk 
man ginklą, tik nemėgink krėsti kvailysčių. 

Ji pakluso. 

Akiek krašteliu mačiau ranką, stvėrusią ant žemės nušveistą 
mano šaudyklę. Žmogui priklumpant, sprandą vėsinęs vamzdis 
šiek tiek pakrypo. Tačiau savo darbą jis aiškiai išmanė. Todėl, 
kaip ir Zebrė, kvailioti nebandžiau. Juolab kad nebuvau tam nu- 
siteikęs. 

- Voronofai, kvaily, - iškošė užpuolikas. - Pažiūrėk, į kokią 
košę vos neįklimpome dėl tavo kaltės. - Jam tikrinant ginklą, ma- 
no ausis pasiekė spragčiojimai, kuriuos lydėjo prunkštimas ir pa- 
staba - nūnai man rodės, jog balsas pažįstamas: 

- Jis tuščias. Prakeiktas žaisliukas nė nebuvo užtaisytas. 

- Kažkas naujo, - sumurmėjau. 

- Tai mano darbas, - patraukė pečiais Zebrė. - Tau nederėtų 
manęs kaltinti. Nujaučiau, kad vamzdis gali būti nukreiptas į ma- 
ne, todėl ėmiausi atsargumo priemonių. 

- Kitą sykį prašyčiau taip nesivarginti. 

- Veltui stengiaus, - Dryžuotajai prastai sekėsi nuslėpti su- 
sierzinimą. - Tu, Taneri, nė nebandei į mane šauti iš to sumauto 
gelžgalio. 

Užverčiau aukštyn akis, lyg mėgindamas pažiūrėti, kas vyks- 
ta už mano pakaušio. 

- Tu išvien su šiuo klounu? 

Vietoj atsakymo mano tarpuausį pervėrė skausmo dūris. Už 
nugaros stovintis vyriškis garsiai kreipėsi į žiūrovus: 

- Čia Skliauto saugumas. Padėtis kontroliuojama. - Akiračio 
pakraštyje šmėkštelėjo į odinį aptaisą įkišta tapatybės kortelė, 
kurioje slinko duomenų eilutės. 

Pageidaujamo poveikio užpuolikas sulaukė. Pusė žmonių iš- 
sisklaidė, kita dalis nutarė apsimesti, kad šurmulys jų išvis nedo- 
mina. Spaudimas į sprandą atlėgo; mane apėjęs ginklo savinin- 
kas prisėdo ant kėdutės. Prie mūsų prisijungė ir Voronofas - 
tiksli Raiviko kopija. Jis įsitaisė priešais mane, nutaisęs rūškaną 
miną. 

- Atleisk, kad sugadinau tau žaidimą, - pratariau. 

Tipas, kuris mane badė pistoletu, pasirodė besąs Kirenba- 
chas. Nuo paskutinio mūsų susitikimo jis kaip reikiant pakeitė 
savo išvaizdą, atrodė lieknesnis, nuožmesnis, visiškai praradęs 
kantrybę ir suglumęs. Rankoje gniaužė mažutį, elegantišką, Žieb- 
tuvėlį primenantį ginklą. 

- Kaip sekasi kurti simfoniją? 

- Palikęs mane vieną, Mirabelai, pasielgei labai bjauriai. Tik- 
riausiai turėčiau būti dėkingas už tai, kad grąžinai pinigus, ku- 
riuos užsidirbai iš mano patirtukų, bet atleisk, jei neapipilsiu tavęs 
padėkomis. 

Gūžtelėjau. 

- Aš turėjau darbų. Tu juose nefigūravai. 

- Na, ir kaip pavyko susidoroti su tais darbais? - nusivaipė 
Voronofas. - Metas peržiūrėti savo planus, Mirabelai? 

- Ką pats manai? | 

Kirenbachas apdovanojo mane agresyvios beždžionės šyps- 
niu. | 
- Kaip žmogus, kuris nė nežinojo, kad jo ginklas neužtaisytas, 
kalbi labai įžūliai. Galbūt tu ne toks apsukrus profesionalas, kaip 
mums tave pristatė. - Jis ištiesė ranką ir paėmė arbatos puodelį, 
nė akimirkai nenuleisdamas nuo manęs akių. - Beje, kaip nusta- 
tei, kad jis - ne Raivikas? 

- Atspėk, - burbtelėjo Zebrė. 

- Aš galėčiau tave nudėti už tai, kad mus išdavei, - atrėžė 
Kirenbachas, - bet dabar didelio noro tam nejaučiu. 

- Kodėl tau, subingalvi, nepradėjus nuo Voronofo? 

Jis pažiūrėjo į Zebrę, galop nukreipė žvilgsnį į Raiviku apsi- 
metusį žmogų, tarytum rimtai svarstydamas jos pasiūlymą. 

- Nieko gero iš to nebus. - Kirenbachas vėl atsisuko į mane. 
- Mirabelai, mes čia sukėlėme nemenką sąmyšį, ar ne? Manau, 
visiems vertėtų išsinešdinti, kol nepasirodė tikri valdžios atstovai. 

- Vadinasi, tu nepriklausai Skliauto saugumui? 

- Atleisk, kad sugrioviau tavo iliuzijas. 

- O, dėl to nesijaudink, - nuraminau. - Jos seniai subyrėjo į 
druzgus. 

Kirenbachas nusišypsojo ir pakilo, kumštyje tebespaudė ma- 
žutį pistoletą, kurį, regis, galėjo sulaužyti menkiausias pirštų mėš- 
lungis. Jis pamojo vamzdžiu į mane ir Zebrę, kitoje rankoje lyg 
talismaną laikydamas suklastotą pažymėjimą. Voronofas irgi iš- 
sitraukė ginklą. Atstačiusi į mus šaudykles porelė paragino mudu 
kulniuoti pirmyn. Dėl grėsmingos Kirenbacho povyzos niekas 
nedrįso į mus Žiopsoti. Mes su dryžuotąja neketinome priešintis 
arba sprukti. Nė nevertėjo bandyti. 

Stovėjimo aikštelėje dunksojo viso labo trys transporto prie- 
monės. Tamsūs, nuo lietaus blizgantys pavidalai, dalinai aukštyn 
ištiesę stipinus, priminė negyvus ant nugaros drybsančius vorus. 
Viena iš mašinų atkeliavome mudu su Zebre. Atpažinau ir kitą 
automobilį, bet ne tą, link kurio mus vedė Kirenbachas. 

- Ketini mudu nužudyti? - paklausiau. - Sutaupytum daug lai- 
ko, jei paprasčiausiai nušveistum per turėklus. Paskutinių mano 
gyvenimo akimirkų nebūtina įvairinti kelionėmis po Skliautą. 

- Ir kaip aš sugebėjau išgyventi be tavo genialiai sąmojingų 
replikų, - atsidūsėjo Kirenbachas. - Beje, nors tau greičiausiai 
neįdomu, man puikiai sekasi kurti simfoniją. Labai dėkui. 

- Tai ne priedanga? 

- Paklausk po šimtmečio. 

- Jeigu jau šnekame apie žmones, dvejojančius žudyti kitus, - 
prabilo Voronofas, - įtraukime į aptarimą ir tave, Mirabelai. Ko- 
dėl nepribaigei manęs, kai mudu pirmą kartą susitikome prie 
Metušelaho? Keista, kad nemėginai. Nepradėk aiškinti, jog tau 
trukdė žuvis. Tave daug kuo galima apkaltinti, bet tik ne senti- 
mentalumu. 

Jis neklydo. Aš tikrai sudvejojau, kad ir kaip nenorėjau to 
pripažinti. Kitame gyvenime - bent jau kitame pasaulyje - būčiau 
nupylęs Raiviką (arba Voronofą), vos tiktai šis būtų išdygęs aki- 
ratyje. Ir manęs negraužtų sąžinė dėl to, jog kartu pribaigiau ne- 
mirtingą Žuvį. 

- Galbūt jau tada Žinojau, jog nesi man reikalingas žmogus, - 
atsakiau. 

- Arba tau paprasčiausiai neužteko ryžto. - Net ir prieblan- 
doje pastebėjau, kaip Kirenbachas vyptelėjo. - Mes visi susipa- 
žinę su tavo biografija, Mirabelai. Kadaise, Skajaus Persvaroje, 
buvai tikrai kietas riešutėlis. Bėda ta, jog net ir įvarytas į kampą 
nepajėgdavai aprimti. 

- Jeigu aš tau atrodau apgailėtinas, iš kur toks dėmesys ma- 
no asmenybei? 

- Tu esi musė, - paaiškino Voronofas. - O muses kartais 
reikia priploti. | 

Mums artėjant prie mašinos, į šoną tarsi apseiliotas liežuvis 
nuslydo durelės. Automobilio grindyse išraižytus laiptus dengė 
pliušo kilimėlis. Iš salono nepadoriai masyvius ginklus iškišo po- 
relė žaliūkų. Išgaravo bet kokios mintys apie pasipriešinimą, ku- 
rias dar puoselėjau. Iš pirmo žvilgsnio supratau, jog tuodu - tikri 
profesionalai. Jeigu bandyčiau oriai užbaigti savo dienas ir šokti 
per turėklus, jie garantuotai suvarytų man į stuburą po kelias kul- 
kas. | 

- Kur mes keliausime? - paklausiau, nors abejojau, ar man 
knieti Žinoti, ir nesitikėjau, kad išgirsiu nuoširdų atsakymą. | 

- Į kosmosą, - pareiškė Kirenbachas. - Ten susitiksime su 
ponu Raiviku. 

- Į kosmosą? 

- Atleisk, jei tave nuvilsiu, Mirabelai, bet Raiviko Bedugnės 
mieste nėra. Tu vaikeisi šešėlius. 


33 

Dirstelėjau į Zebrę. Ji pažvelgė į mane. Abudu nutylėjome. 

Automobilis, į kurį mus įsodino, atsidavė šviežumų, odine iš- 
taiga. Nuo vairuotojo izoliuotame salone tilpo šešios sėdynės ir 
kupsto pavidalo, viduryje iškilęs staleliukas. Orą virpino švelni 
muzikėlė, lubose švytėjo neoniniai ornamentai. Voronofas ir vie- 
nas sargybinis nepaleisdami iš rankų ginklų atsisėdo priešais 

mus. Kirebanchas su kitu vyru įsitaisė priešakinėje dalyje. Ka- 
dangi mus skyrė pertvara, jie buvo panašūs į porą išskydusių še- 
šėlių. 

Mašina sklandžiai pakilo aukštyn; įsikibdami į kabelius su- 
čepsėjo stipinai - garsas priminė tą, kokį išgautų vašeliu neriantis 
Žmogus. 

- Ką jis turėjo omenyje, kalbėdamas apie kosmosą? - pa- 
klausiau. 

- Prieglobstį, - atsakė Voronofas. - Karuselę, skriejančią 
aukštojoje orbitoje. Beje, koks tau skirtumas? Juk tu prisijungei 
prie draugijos ne todėl, kad pats to užsimanei. 

Nuo tada, kai atsidūriau mieste, kažkas jau minėjo Prie- 
globstį, bet aš nepajėgiau prisiminti, kas būtent apie jį pasakojo. 

- Ką įdomaus ten veiksime? 

- Sužinosi iš paties pono Raiviko. Tarkim, jog dalyvausi de- 
rybose. Tik nemanyk, Taneri, kad išsireikalausi daug nuolaidų. 
Iš to, ką girdėjau, tu nedaug ką gali pasiūlyti. 

- Na, užantyje iki šiol slepiu porą netikėtumų. - Kalbėjau ne- 
ką įtikinamiau negu girtas valkata, kuris giriasi savo lytiniu pajė- 
gumu. Pro salono langą mačiau, kaip nutolsta kristalinė Eskerų 
Aukštumų masė. Pastebėjau ir kitą mašiną, kuri Zebrei nepri- 
klausė. Automobilis lėkė įkandin, maksimaliai ištiesęs stipinus, 
nutolęs nuo mūsų padoriu atstumu. 

- Kas dabar? - pasiteiravau, ignoruodamas plačiapetį sargy- 
binį. - Tavo žaidimas baigtas, Voronofai. Tau teks ieškoti naujų 
malonumo šaltinių. 

- Esmė ne malonumai, idiote, o kančios. - Pasviręs į priekį 
lošėjas užgriuvo staliuką. Jis atrodė kaip Raivikas, tačiau skyrė- 
si nuo originalo savo kūno kalba ir šnekėjimo maniera. Vyruko 
gražbylystėse neišgirdau nė menkiausio akcento, išduodančio 
Skajaus Persvaros gyventoją, jo povyza būtų buvusi svetima 
aristokratų sluoksniui, kuriam atstovavo Raivikas. - Nes tik tai 
padeda užgniaužti skausmą, supratai? 

- Nelabai. Mielai išklausyčiau paaiškinimo. 

- Paprastai skausmo su nuoboduliu nelygintum. Kadangi esi 
pajutęs tik menkas pastarojo dozes, tu nepažįsti tikrojo jo veido. 
Taviškis nuobodulys skiriasi nuo maniškio, kaip mėginimai pa- 
liesti sniegą ir įkišti ranką į cisterną, pilną skysto azoto. 

- Vargu ar įgrisusi monotonija - tikras dirgiklis. 

- Klysti. Galų gale už pojūtį, mūsų pramintą nuoboduliu, atsa- 
kinga tam tikra žmogaus smegenų sritis. Tikiuosi, tam nepriešta- 
rausi? Visai natūralu, kad ją suaktyvina išoriniai jaudikliai, kaip 
smegenų centrą, turintį įtakos skonio jutimui arba klausai. - Jis pa- 
kėlė ranką. - Numanau, ką dabar pasakysi. Nuojauta yra vienas 
iš mano talentų, mano būklės simptomas. Aš esu tarsi nervu sis- 
tema, kuri taip gerai prisitaikė prie tiekiamos informacijos, kad 
per daugelį metų nė trupučio neevoliucionavo. Bet grįžkime prie 
aptariamo reikalo. Tu neabejotinai ketinai pareikšti, esą nuobo- 
dulį nulemia dirgiklių stoka, o ne konkretus stimulas. Skirtumas 
ne ką didesnis nei kalbant apie pusiau tuščią arba pusiau pilną 
stiklinę vandens. Tarp natų tu girdi tylą. O mano ausyse skam- 
ba melodija. Tu matai baltą raštą juodame fone, o aš - juodą 
raštą baltame fone. Tiksliau, ir vieną, ir kitą. - Voronofas vėl iš- 
sišiepė kaip maniakas, kuris, dešimtmečiams įkalintas požemiuo- 
se, rimtomis temomis tegalėjo bendrauti su savo šešėliu. - Aš 
regiu viską. Tokios dalios neišvengtų nė vienas, kuris man pri- 
lygtų... hmm, savo potyrių gelme. | 

- Tau trūksta vieno šulo, tiesa? 

- Aš buvau išprotėjęs. - Mano replika jo neįžeidė. - Nu- 
grimzdau į pamišimo liūną iš vėl iš jo išsikapsčiau. Dabar pakvai- 
šėlio būsena kelią man žiovulį, kaip ir sveikas protas. 

Be abejo, šitas tipas - ne beprotis, bent jau ne akivaizdus, ant- 
raip Raivikas nesinaudotų juo kaip masalu. Voronofas išsaugojo 
gebėjimą suvokti realybę, tačiau man dar neteko pažinti nieko pa- 
našaus į jo sąmonės būklę, nors su nuoboduliu buvau susidūręs ne 
kartą. Šiaip ar taip, manyti, kad vyrukas nesuvaldytų savo talen- 
tų, neturėjau teisės, jei, žinoma, man knietėjo išlikti gyvam. 

- Tu galėtum lengvai nutraukti savo kančias. - Pagalvojau, 
jog reikėtų jam ištiesti pagalbos ranką. - Manau, mieste savižu- 
dybę suorganizuoti nesunku. | 

- Tokie žmonės kaip Voronofas išties linkę taip slopinti nuo- 
bodulį, - tarė Zebrė. - Tik, užuot bandę tiesmukiškai nusižudyti, 
jie nelauktai susidomi veikla, kurią lydį aukštas mirtingumo koe- 
ficientas. Pavyzdžiui, neria į dujų milžinę arba mėgina pasisvei- 
kinti su migločiais. 

- Kodėl gi ne, Voronofai? - šįsyk atėjo eilė nusivaipyti man. - 

Ne, luktelėk. Juk tau beveik pavyko įgyvendinti sumanymą, ar 
ne? Kai apsimetei Raiviku. Vyleisi, kad aš tave nudėsiu. Štai 
tinkamiausias būdas oriai apmalšinti skausmą. Seną, išmintingą 
nemirtingąjį nupila svetimšalis galvažudys, sumaišęs jį su ieško- 
mu bėgliu 

- Iš neužtaisyto pistoleto? Mirštu, kaip trokštu pamatyti tavo 
fokusą, Mirabelai. 

- Taikliai pastebėta. 

- Bet tai suteikė velnišką pasitenkinimą, - įsiterpė Zebrė. 

Voronofas dėbtelėjo į ją neslėpdamas pagiežos. 

- Kas suteikė, Tarina? 

- Aukos vaidmuo. Jis iš tiesų apmalšino kančias, tiesa? 

- Ką tu išmanai apie kančias? 

- Pripažink, Voronofai, - pratariau. - Ji teisi. Pirmą kartą per 
daugelį metų tu prisiminei, ką reiškia gyventi. Štai kodėl pradėjai 
kvailai rizikuoti - užsigeidei pratęsti malonumą. Nes dabar tu 
niekuo nepajėgi mėgautis. Netgi šuolis į bedugnę tebuvo ne itin 
jaudinanti pramoga. 

Jis įsmeigė į mus liepsnojančias akis. 

- Ar tave kada nors medžiojo? Ar įsivaizduoji, kokie jausmai 
tuo metu apima? | 

- Deja, taip, - patvirtinau. - Ir visai neseniai. 

- Aš nekalbu apie tas apgailėtinas medžiokles, - su nuošir- 
džia panieka išspjovė žodžius Voronofas. - Padugnės vaikosi 
padugnes - išskyrus čia esančius, žinoma. Persekiodami tave, 
Mirabelai, jie pasirūpino tokiu pranašumu, tarsi iš pat pradžių bū- 
tų tau užrišę akis ir paleidę kulką į kaktą. 

- Tikriausiai juoksies, bet tuo metu galvojau panašiai. 

- Žaidimą derėtų pakoreguoti, kad jis būtų teisingesnis. Me- 
džiotojai galėjo leisti tau ilgiau lakstyti, kad tu turėtum šansą iš- 
sigelbėti, ir leisti slapstytis. Tuomet gaudynės susiklostytų kitaip, 
ar ne? 

- Visai įmanoma, - linktelėjau. - Bet neužmirškime, kad aš 
nebūčiau pasisiūlęs vaidinti aukos. 

- Gal ir būtum. Jei žinotum, jog tavęs laukia trofėjus. Jei ma- 
nytum sugebėsiąs išlikti gyvas. 

- Koks tavo prizas, Voronofai? 

- Skausmas. Jo numarinimas. Bent porai dienų. 

Jau išsižiojau, bet iš mano gerklės neištrūko jokie garsai. O 
gal ir išsprūdo. Galbūt jam atsakė Zebrė arba nekalbus žaliūkas, 
laikantis įspūdingų apimčių ginklą. Aiškiai prisiminiau tik tai, kas 
įvyko po kelių sekundžių, kurios savo ruožtu išsitrynė iš mano 
atminties. Matyt, pavymui sekanti mašina į mus paleido šviesos 
ar karščio impulsą. Ausų būgnelius nutvilkė šaižus garsų pliūps- 
nis, kai perskrostą saloną taranavo smūginė spindulinio ginklo 
banga. Šią lydėjo metalo, plastiko, detalių sprogimas - iš mūsų 
automobilio išsiveržė karštas susilydžiusių mechanizmų debesis. 
Mes būtume nušvilpę žemyn, nes per antpuolį suskilo ir nuo ka- 
belių atitrūko į stogą įmontuoti stipinai. 

Skrydį kažkas žaibiškai sustabdė, ir būtent tą akimirką mano 
sąmonėje vėl atgijo mąstymo procesai. Prieš pajusdamas skaus- 
mą suvokiau, jog mašina apvirtusi, ir dabar kupsto formos stalas 
kyšojo iš stogo, 0 neoniniais raštais papuoštose grindyse Žiojėjo 
kiaurymė, pro kurią toli apačioje šmėžavo Mulčio knibždėlynas. 

Sargybinio niekur nepastebėjau, bet jo šautuvas žvangėda- 
mas ritinėjosi ant naujų grindų, kurios švytavo, mašinai mėginant 
išlaikyti pusiausvyrą. Ginklą tebegniaužė šrapnelio atkirsta žaliū- 
ko ranka. Nupjauto riešo vaizdas man priminė, kaip palapinėje 
per Raiviko žmonių surengtą pasalą netekau pėdos. Kaip grai- 
biau strampą ir prieš veidą laikiau kruviną delną, negalėdamas 
patikėti, jog praradau dalį savęs, tarsi kažkas būtų aneksavęs 
ruožą man priklausančios teritorijos. 

Tiesa, dabar Žinojau, jog anuomet sužeidė ne mane. 

Mudu su Zebre, suvirtę vienas kitam į glėbį, nusiritome į sa- 
lono kampą. Nei Voronofo, nei jo kūno dalių nemačiau. Skaus- 
mas tvilkė mane bangomis, tačiau patyrinėjęs, kas konkrečiai 
man kelia nepatogumus, nusprendžiau, jog kaulų nesusilaužiau. 

Mašina siūbavo ir girgždėjo. Sunku patikėti, bet aplinkui tvy- 
rojo tyla, neskaitant mūsų alsavimo ir vos girdimų Zebrės dejo- 
nių. 

- Taneri? - sumurmėjo ji iš skausmo primerkusi akis. - Kas 
atsitiko? 

- Mus užpuolė, - paaiškinau. Dryžuotoji nė nenumanė, kad 
mus kažkas persekioja, tuo tarpu aš įsitempęs laukiau, kol įvykiai 
pakryps nenumatyta eiga. - Šauta iš galingo spindulinio ginklo. 
Mes įstrigome Skliaute. 

- Pavojus mums nebegresia? - ištiesdama vieną savo galūnę 
ji krūptelėjo. - Ne, palauk. Kvailas klausimas. Siaubingai kvai- 
las klausimas. 

- Tu sužeista? 

- Aš, hmm... minutėlę. - Blausios jos akys akimirkai dar la- 
biau apniuko. - Ne, neaptikau nieko tokio, dėl ko negalėčiau pa- 
kentėti keletą valandų. 

- Ką tu dabar padarei? 

- Peržiūrėjau projekcinį kūno atvaizdą ieškodama sužalojimų, 
- atsainiai tarstelėjo ji. - Kaip pats jautiesi, Taneri? 

- Išgyvensiu. Su sąlyga, kad mums pavyks iš čia išsikrapštyti. 

Mašina susvyravo, vertikaliai slystelėjo ir vėl už kažko už- 
kliuvo. Stengiaus nežiūrėti į prarają, atsivėrusią grindyse, nors 
Mulčias atrodė toliau nei bet kada anksčiau; lyg būtų miesto že- 
mėlapis, išskleistas priešais, per rankos atstumą. Vaizdą temdė 
vos pora apatinių, plonų ir neapgyvendintų Skliauto atšakų, ku- 
rios tik sustiprino pojūtį, jog mes pakibę gąsdinančiose aukštybė- 
putį pasislinko. 

 - Mus kas nors išgelbės, - sumurmėjo Zebrė, - ar ne? 

- Arba nenorės kištis į akivaizdžiai asmeninius reikalus. - 
Linktelėjau pertvaros pusėn. - Bent vienas jų liko gyvas. Ver- 
čiau judinkimės, kol jie neiškrėtė kokios kiaulystės - pavyzdžiui, 
nepradėjo į mus šaudyti. 

- Kur, Taneri? 

Pažvelgiau į properšą grindyse. 

- Na, daug alternatyvų mes neturime. 

- Tu išsikraustei iš proto. 

- Turbūt. - Priklaupęs šalia ertmės išskėčiau rankas, įsikibau 
į skylės kraštus ir pasiruošiau pro ją kyštelėti galvą. - Šiame 
mieste tai praktiškai neišvengiama. 

Leidausi pro angą, kol pėdos palietė gembėtą, siaurą Skliau- 
to šaką, ant kurios mes nusileidome, visai netoli smailėjančio, bet 
bumbulu užsibaigiančio galo. Kai atgavau pusiausvyrą, padėjau 
išlįsti Zebrei. Kadangi dryžuotoji buvo gerokai prasiilginusi galū- 
nes, mano pagalbos jai beveik neprireikė. 

Bendražygė apsidairė, vertinančiu žvilgsniu nudelbė sumai- 
totą transporto priemonę. Iš stogo beliko pajuodavusių, ištirpusių 

detalių masė, kurioje styrojo vienas vienintelis stipinas, tebelai- 
kantis mašiną, įsikibęs į aukštesnę šaką. Rodės, užtektų men- 
kiausio vėjelio dvelktelėjimo, kad nuolaužos nulėktų tiesiai į Mul- 
čią. Kirenbachas su savo parankiniu vis dar lindėjo vairuotojo 
kabinoje, tačiau jiems niekaip nesisekė atverti durelių, kurios rė- 
mėsi į šakos iškyšą. 

- Voronofas gyvas, - pamojau į priekį, kur atšaka storėjo. 
Matyt, iškritęs pro stogą adrenalino fanatikas į ją įsirėžė. Dabar 
lėtai, bet nenuilsdamas šliaužė pirmyn. 

- Ką darysi? 

- Nieko, - atsakiau. - Toli jis nenusigaus. 

Chirurgiškai tikslus šūvis atkreipė jo dėmesį, bet, laimei, ša- 
kos nenukirto. Voronofas suakmenėjo, tačiau į mūsų pusę neat- 
sigręžė. 

Zebrė pakėlė galvą į masę susiraizgiusių, virš mūsų pakibu- 
sių gijų, tarp kurių įžvelgė šaulę. Toji stovėjo truputį pakrypusi 
šonu, masyvų šautuvą įrėmusi į šlaunies iškilumą. 

Voveraitė užsimetė ant peties ginklą ir ėmė leistis improvi- 
zuotais, Skliauto atšakas jungiančiais laiptais. Virš jos dunksojo 
sveikut sveikutėlė mašina, iš kurios išvirto trys tamsiai apsiren- 
gusios figūros. Jos pridengė moterį dar stambesnėmis ir grės- 
mingesnėmis šaudyklėmis. 


Iš pradžių radaro ekrane pasirodė tik fosforuojanti dėmelė. 
Tačiau ji liudijo apie įspūdingą objekto tūrį. Pirmą kartą per visą 
kelionę Žmonės gavo įrodymų, jog iš paskos Flotilei kažkas 
skrenda - kad užnugaryje ne vien tvyrojo šviesmečiai tuščios 
erdvės. Skajus padidino spindulio galingumą ir nukreipė radaro 
anteną į tą sektorių, iš kur atsklido aidas. 

- Ten tikrai jis, - pratarė Gomesas, pasviręs virš s bendražy- 
gio peties. - “Kaliušas". Niekas kitas. 

- Galbūt mes aptikome dar vieną iš laivo išmestą gelžgalį, - 
spėjo Norkinkas. 

- Ne, - paprieštaravo Skajus, neatplėšdamas akių nuo ekra- 
no, kuriame, antenai fiksuojant visas smulkmenas, dėmelė pa- 
mažu įgavo apibrėžtą formą. - Jis pernelyg stambus. Man regis, 
mes aptikome vaiduoklių laivą. Jokie kiti milžiniški objektai Flo- 
tilės nesektų. 

- Kokio jis dydžio? 

- Pakankamai platus, - atsakė Skajus. - Bet ilgio nustatyti 
neįstengiu. “Kaliušas" skrenda vienoje linijoje su mumis. - Jis 
pabaksnojo per klaviatūrą ir susiraukė, kai greta aido atvaizdo 
nušvito papildomi skaitmenys. - Pločiu prilygsta Flotilės laivui. 
Kontūrai irgi tokie patys. Priešakinėje sferoje, ten, kur turėtų būti 
antenų spiečiai, radaras netgi išryškino identišką asimetriją. Ap- 
link savo ašį laivas kažkodėl nesisuka. 

- Gal tenykščiams atsibodo traukos jėga? Ar jis toli? 

- Už šešiolikos tūkstančių kilometrų. Visai čia pat, turint 
omenyje, kad mes jau įveikėme pusę šviesos sekundės. Pasiek- 
sime jį per porą valandų, išeikvoję minimalų degalų kiekį. 

Kelias minutes jie svarstė, kokių veiksmų griebtis, kol paga- 
liau sutarė artintis prie “Kaliušo?" kuo tyliau. Laivas, kaip jau bu- 
vo pastebėta, skrido vienoje linijoje su Flotile, todėl įspūdis, esą 
jie susidurs su tuščiu, dreifuojančiu gremėzdu, bematant išblėso. 
Vaiduoklių laivas išsaugojo dalelę savarankiškumo. Skajus abe- 
jojo, kad pavyks rasti gyvus įgulos narius, bet dabar tokios gali- 
mybės - nors ir mažai tikėtinos - atmesti nederėjo. “Kaliuše" 
mažų mažiausiai galėjo funkcionuoti automatinės apsaugos sis- 
temos. Sunku pasakyti, kaip šios reaguotų į mitriai artėjančius, 
neprašytus svečius. 

- Gal mums vertėtų apie save pranešti? - pasiūlė Gomesas. 

Skajus pakratė galvą. 

- Laivas sekė pavymui didžiąją dalį šimtmečio nė nemėgin- 
damas su mumis užmegzti ryšio. Jei nori, galvok, kad mane ap- 
sėdo paranoja, bet toks elgesys byloja viena: tenykščių nedomina 
jokie svečiai. Be to, esu tikras, jog “Kaliuše" nerasime nė gyvos 
dvasios. Kai kurios sistemos iki šiol veikia, ir tiek - jos apsaugo 
antimateriją ir neleidžia laivui nutolti nuo Flotilės. 

- Netrukus viską išsiaiškinsime, - atsiliepė Norkinkas. - Vos 
tik “Kaliušas" išnirs į regėjimo lauką. Tada ir įvertinsime jo pa- 
tirtą žalą. 

Kitos dvi valandos slinko agoniškai lėtai. Skajus pakoregavo 
skrydžio trajektoriją, idant kateris nukryptų nuo tiesios linijos, o 
antenos galėtų nustatyti erdvėlaivio ilgį. Ekrane galiausiai nušvi- 
tę rezultatai nieko nenustebino: “Kaliušo" kontūrai būtų tobulai 
sutapę su Flotilės laivų pavidalais, jei ne smulkūs, bet trikdantys 
neatitikimai. 

- Ten, ko gero, apgadinimų žymės, - tarstelėjo Gomesas, įbe- 
dęs akis į ryškų radaro ekraną, kuriame viešpataujančios, erdvė- 
laivį apgaubusios tuštumos vaizdas stipriau nei anksčiau sužadi- 
no vienatvės pojūtį. Iš Flotilės jie nesulaukė jokio pranešimo, nė 
menkiausio ženklo, jog; aplinkiniai pastebėjo katerį. - Žinote, - vėl 
prabilo Gomesas, - aš beveik nusivylęs. | 

- Tikrai? 

- Turbūt pasąmoningai tikėjausi, kad atrasime kažką keis- 
tesnio. 

- Vaiduoklių laivas tau nepakankamai keistas? - Skajus dar 
kartelį pakeitė skrydžio kryptį, kad keltas priartėtų prie “Kaliu- 
šo“ iš šono. | 

- Taip, bet dabar mes Žinome, su kuo susidūrėme. Todėl 
daugumos hipotezių teks atsisakyti. Dar visai neseniai maniau, 
kad iš namų galbūt išsiuntė kitą erdvėlaivį, gerokai vėliau nei 
Flotilę, kur kas greitesnį ir pažangesnį, ir liepė jo įgulai mus sekti, 
atsitraukus per saugų atstumą, gal net įsikišti, jeigu įvyktų rimta 
nelaimė, ir mums prireiktų pagalbos. 

Skajus paniekinamai perkreipė lūpas, bet slapta Gomeso 
mintims pritarė. O jeigu įvykių eiga nežadėjo nieko gero, priešin- 
gai negu jis vylėsi? Kas bus, jei paaiškės, kad Flotilės persekio- 
tojas neturėjo naudingų išteklių, ir jo antimaterija niekaip nepa- 
vyktų pasinaudoti? Juk ganduose ne visą laiką slypėdavo tiesa. 
Skajus prisiminė tikrąjį mitinį “Kaliušą'*: šmėklų laivą, kuris ne- 
va vaidendavosi prie pietinių Čilės krantų. Juo plaukė amžiams 
kraupiame pokylyje įkalinti negyvėliai. Per bangas neretai nuvil- 
nydavo gedulinga, akordeonu grojama melodija. Bet kai pats 
“Kaliušas" pasirodydavo akiratyje, jis visuomet stebuklingai pa- 
virsdavo jūržolėmis aplipusia uola arba išmirkusia mediena. 

Gal būtent ai jiems lemta surasti? 

Paskutinė valanda irgi užsitęsė, bet, kai ji pagaliau praėjo, 
trijulė pirmą sykį išvydo paslaptingąjį objektą. Savo išvaizda jis 
išties nesiskyrė nuo kitų Flotilės narių. Rodės, tarsi kateris arti- 
nosi prie “Santjago" - skirtumas tas, kad “Kaliušas" skendėjo 
tamsoje, ir jį apšvietė tiktai kelto prožektoriai. Iki korpuso belikus 
porai šimtų metrų, nutviekstuose lopiniuose ekspedicijos dalyviai 
ėmė įžiūrėti smulkesnes detales. 

- Vadavietė nesumaitota, - pareiškė Gomesas, kai prožekto- 
rių šviesoje sublizgėjo gigantiška pirmgalio sfera. Ją margino 

juodi langeliai, sensorių kiaurymės, iš apvalių daubelių styrančios 
ryšių antenos, tačiau nė vienas iš trijulės nepastebėjo jokių ener- 
gijos požymių arba ženklų, jog laive kažkas gyvena. Priešakinia- 
me pusrutulyje nestigo mažyčių duburių, likusių po susidūrimų su 
dangaus kūnais, bet “Santjagas" jų irgi nestokojo. Iš pirmo 
žvilgsnio neatrodė, kad šis laivas būtų patyręs rimtesnę žalą. 

- Skriskim palei nugarkaulį, - paprašė Gomesas. Bendražy- 
gių užnugaryje įsitaisęs Norkinkas tyrinėjo senojo laivo planus. 

Skajui įjungus variklius, kateris lėtai aplenkė vadavietės sfe- 
rą bei cilindrinį modulį, kuriame tilpo keltų ir krovinių dokas - 
bent jau Flotilės laivuose. Viskas buvo savo vietose, netgi liukai. 

- Nematau jokių apgadinimų, - tarė Gomesas. - Argi radaras 
neparodė... 

- Parodė, - atšovė Skajus. - Tik kitoje pusėje. Mums teks 
apsukti ratu variklių sektorių. | 

Kateris pamažu sklendė greta nugarkaulio ir prožektorių 
spinduliais varstė tamsos gelmes. Pro šalį slinko užšaldytiems 
keleiviams skirti modulių žiedai. Skajus įniko juos skaičiuoti, ta- 
rytum tikėdamasis, jog kelių trūks, bet po kurio laiko suprato už- 
siimąs niekais. Modulių žiedų - nei daugiau, nei mažiau negu, pa- 
vyzdžiui, “Santjage", o pats vaiduoklių laivas nuo kelionės pra- 
džios beveik nepakito. 

- Kažkas čia ne taip, - sumurmėjo Gomesas. - Jis ne visai 
toks, koks turėtų būti. 

- Nepastebiu nieko, kas rėžtų akį, - atsiliepė Skajus. 

- Man jis irgi atrodo normalus, - pridūrė Norkinkas, akimir- 
kai kilstelėjęs akis nuo diagramų. 

- Nieko panašaus. Laivo išorė tarytum išskydusi. Nejau ne- 
matote? 

- Viskuo kaltas kontrastas, - paaiškino Skajus. - Tavo akys 
nepajėgia apdoroti apšviestų ir tamsių sektorių skirtumo. 

- Kaip pasakysi. 

"Jie tęsė skrydį tylėdami, nenorėdami pripažinti, kad Gomesas 
teisus, ir “Kaliušas" /ikrai kažkoks keistas. Skajus mintyse iš- 
girdo Norkinką, kadaise porinusį apie mitinį vaiduoklių laivą, mi- 
nėjusį, esą tas sugebėdavo įsisupti į miglą, kad niekas negalėtų 
aiškiai jo įžiūrėti. Laimei, dabar technikas susilaikė nuo nereika- 
lingų pastabų, kurios Skajų būtų garantuotai įsiutinusios. 

- Iš mumijų kamerų infraraudonieji spinduliai nesklinda, - 
prabilo Gomesas, kai keltas beveik nusigavo iki nugarkaulio ga- 
lo. - Vargu ar tai geras ženklas. Jeigu jos veiktų, infraraudoniu 
atsiduotų vėsinimo sistemos. Šalčio neišgausi, jei neįkaitinsi kitos 
vietos. Keleiviai greičiausiai negyvi. 

- Aukščiau nosį, - atsiliepė Skajus. - Tu norėjai vaiduoklių 
laivo? Štai ir gavai. 

- Pamėklių ten irgi nerasime. Tiktai daugybę lavonų. 

Jie pasiekė tą vietą, kur nugarkaulis susijungė su variklių bloku. 
Nuo korpuso keltą teskyrė dešimt - penkiolika metrų, todėl erdvė- 
laivyje turėjo matytis menkiausi įdubimai. Dabar tapo akivaizdu, kad 
Gomesas neklydo. “Kaliušas"' tarsi slėpėsi už mažumėlę dėmėto 
stiklo, po kuriuo susiliejo visi aštrūs kampai. Laivas atrodė šiek tiek 
aptirpęs, bet pačiame paviršiuje vėl atgavęs kietą būvį. 

Sveikas protas tvirtino, jog taip būti negali. 

- Na, variklių sektoriui nepakenkta, - paskelbė Gomesas. - 
Antimaterija tebetūno savo rezervuare. 

- Bet mes neaptikome jokių energijos požymių. Nematėme 
nė vienos švieselės. 

- Vadinasi, laive išjungtos visos antraeilės sistemos. Bet jis 
neišsiverstų be antimaterijos, Skajau. Kitaip tariant, kad ir kas 
čia atsitiko, mūsų ekspedicija neužsibaigs nesėkme. 

Palikęs užnugaryje:variklių bloką, kateris nusklendė pro pat 
išmetamąsias tūtas. Gomesas sakė tiesą, suprantama. “Kaliuše" 
jie tikrai atras antimateriją, bet dėl to abejonių niekada nekilo. Jeigu 
varikliai būtų sprogę kaip “Islamabade"", paslaptingasis erdvėlaivis 
būtų susitraukęs iki kelių neįprastų, tarpžvaigždinę erdvę papil- 
džiusių elementų. Rezervuarų sistemose, kurios, žinoma, funkcio- 
navo įprastu režimu, turėjo likti tiek antimaterijos, kad šios užtektų, 
atėjus laikui pradėti stabdymo procedūras. Skajaus žmonėms ji la- 
bai praverstų. Įgulos nariai galėtų taip eksperimentuoti su naujais 
varikliais, kaip niekada nedrįstų apdoroti saviškių - išmokti dar 
veiksmingiau jais pasinaudoti - arba vaiduoklių laivą paversti gi- 
gantiška platforma, pritvirtinti ją prie “Santjago", neapsakomai pa- 
didinti stabdymo kreivę ir išvysčius tokį tempą, kuris vis dėlto 
reikšminga dalimi nusileistų šviesos greičiui, atsikratyti “Kaliušu". 
Bet Skajų labiausiai viliojo trečias variantas: svetimame erdvėlai- 
vyje išmokti suvaldyti antimateriją ir į “Santjagą" perkelti rezervu- 

arą, kur jį bus įmanoma prijungti prie vietinės kuro tiekimo siste- 
mos. Tuomet per stabdymo procesą degalų užtektų su kaupu. Nė 
nereikėtų atsikratyti negyvais keleiviais. Be to, šią paslaptį lengvai 
būtų galima išsaugoti nuo likusių Flotilės narių. 

Keltas pasuko už tūtų ir išniro kitoje laivo pusėje. Šitame šone 
radaras užfiksavo kažkokią asimetriją, tačiau jie negalėjo patikėti 
tuo, ką išvydo. Gomesas tyliai nusikeikė. Skajus paantrino jam gal- 
vos linktelėjimu. Per visą “Kaliušo" ilgį, nuo išgaubtos vadavietės 
iki variklių sektoriaus, laivą dengė šleikšti, rauplėta masė. Puta 
apvalių, į varlės kurkulus panašių pūslelių. Kokią minutę trijulė be 
žodžių ją tyrinėjo ir bandė suvokti, ką reiškė šis vaizdas. 

- Čia įvyko kažkas nesuvokiama, - pirmasis išsižiojo Gome- 
sas. - Siaubingai keista. Man tai nepatinka. 

- Galvoji, kad aš labai džiaugiuosi? - atšovė Skajus. 

- Patrauk mus nuo korpuso, - suurzgė Norkinkas. Piloto 
krėsle sėdintis Skajus įvykdė prašymą. Be jokių ginčų. Iš katerio 
tūtų plūstelėjo ugnies liepsnos, ir mažasis laivelis nutolo nuo 
“Kaliušo" per porą šimtų metrų. Tylėdami visi stengėsi geriau 
įsižiūrėti į vaiduoklių laivą. Kuo ilgiau į jį spoksojo, tuo labiau kor- 
puso paviršius priminė karpuotą arba randais išraižytą odą. Nie- 
ko panašaus jie nesitikėjo išvysti. 

- Pažvelkite. - Gomesas dūrė pirštu pirmyn. - Ana ten prie- 
kyje. Matote objektą, pritvirtintą prie vadavietės sferos? Regis, 
jis nepriklauso “Kaliušui"". 

- Ten kitas laivas. 

Keltas nuslinko arčiau korpuso, prožektorių spinduliais ner- 
vingai badydamas tamsos skraistę. Svetimą, nė trupučio neapga- 
dintą katerį jie rado beveik pasislėpusį už sferos išgaubtumo. 
Aptikta transporto priemonė buvo tokio pat dydžio ir netgi for- 
mos, kaip trijulės laivelis, tačiau pažymėta kitokiais ženklais. 

- Velniava, - suirzo Gomesas. - Mus kažkas aplenkė. 

- Galbūt kateris čia atskrido prieš dešimtmečius. 

- Ko gero, - sutiko Norkinkas. - Beje, jis priklauso ne 
mums. 

Baimindamiesi spąstų, jie artėjo prie svetimo kelto labai at- 
sargiai. Tačiau tas, kaip ir didesnis erdvėlaivis, atrodė apleistas. 
Prie “Kaliušo" jį jungė trys lynai, kurių galuose įtvirtinti kobiniai 
nūnai kyšojo iš vaiduoklių laivo korpuso. Skajus niekada anks- 


159 


čiau nematė, jog standartinė avarinė įranga būtų taip naudojama. 
Tolimojoje “Kaliušo"" pusėje teko regėti visiškai sveikus doko liu- 
kus. Kodėl gi kateris neprisišvartavo prie jų? 

- Vairuok atsargiai, - įspėjo Gomesas. 

- O ką aš, tavo manymu, darau? - Skajus nė nesitikėjo, kad 
bus taip nelengva susijungti su tuščiu keltu - pastarąjį stūmė šalin 
iš jų laivo tūtų plūstančios liepsnos. Kai abu laiveliai sulipo, triju- 
lės katerį kaip reikiant krestelėjo. Laimei, liukas neišsihermetiza- 
vo, ir dabar Skajus pasiruošė nutekinti dalį savo energijos į kitą 
keltą, idant atgytų snūduriuojančios šio sistemos. Užduotis pasi- 
rodė besanti perdėm elementari. Antra vertus, abu laivai buvo 
sukurti taip, kad galėtų prisišvartuoti prie bet kurio iš didžiųjų 
erdvėlaivių. 

Mirktelėjo lemputės, ir oro šliuzas sulygino abipus liuko tvy- 
rančius slėgius. | 

Visi trys įlindo į skafandrus, prisitvirtino daviklius ir į ekspe- 
diciją pasiimtą ryšio įrangą, čiupo kulkosvaidžius, pasisavintus iš 
saugumo organizacijos. Tuomet nusklendė jungiamuoju tuneliu - 
Norkinkas su Gomesu sekė paskui Skajų - ir išniro į kabiną, ryš- 
kiai apšviestą, iš pirmo žvilgsnio panašią į tą, kurioje jie ką tik tū- 
nojo. Ore nepleveno voratinkliai ar dulkių šydai, bylojantys, jog 
nuo tada, kai keltas ištuštėjo, praslinko daug laiko. Užsižiebė net- 
gi keli rodmenų ekranai. | 

Tačiau trijulė pamatė kūną. 

Žmogus vilkėjo skafandrą ir, žinoma, buvo negyvas - nors nė 
vienam iš jų nemagėjo spoksoti į išsišiepusią, po antveidžiu pasi- 
slėpusią kaukę ilgiau negu reikėjo. Tiesą sakant, neatrodė, kad 
katerio šeimininką pribaigė smurtinė mirtis. Jis sėdėjo piloto vie- 
toje, ant kelių nuleidęs rankas; suglaudęs pirštus taip, tarytum 
melstųsi. 

- Oliveira, - perskaitė Gomesas užrašą ant plokštelės, prilip- 
dytos prie šalmo. - Pavardė portugališka. Matyt, jis atskrido iš 
“Brazilijos" 

- Įdomu, kas čia atsitiko, - sumurmėjo Norkinkas. - Užuot 
nusibaigęs, jis galėjo grįžti namo. Energijos turėjo užtekti. 

- Nebūtinai. - Skajus pamojo į vieną ekraną. - Jam stigo ne 
energijos, o degalų. Turbūt visus išdegino, kol atsibeldė iki “Ka- 
liušo“. 

- Na, ir kas? Juk erdvėlaivyje turėjo išlikti tuzinai katerių. 
Kodėl jis tiesiog nepersėdo į vieną iš jų? 

Pamažu jie išrutuliojo laikiną teoriją, paaiškinančią lavono 
buvimą. Apie Oliveirą niekas negirdėjo, bet jis gi priklausė ki- 
tam laivui, iš kurio greičiausiai dingo prieš daugelį metų. 

Oliveira, reikia manyti, sužinojo apie “Kaliušą" kaip ir Skajus 
- lėtai kaupdamas gandus, kol jie pagaliau susiliejo į nepaneigia- 
mą faktą. Vėlgi kaip Skajus, jis nutarė asmeniškai ištirti vaiduok- 
lių laivą, gal vylėsi pajėgsiąs savo komandai - arba sau pačiam - 
gauti apčiuopiamos naudos, tikėjosi, kad radinys suteiks prana- 
šumą prieš kitus erdvėlaivius. Taigi vyrukas slapčia sėdo į katerį 
ir netaupydamas kuro šovė į Flotilės užnugarį. Galbūt taip elgėsi, 
nes baiminosi, jog pernelyg ilgai užsibuvus kelionėje kas nors pa- 
stebės jo dingimą. Rizikuoti vertėjo. Pasak Gomeso, “Kaliuše" 
veikiausiai netrūko kuro ar katerių. Dėl atgalinio skrydžio netu- 
rėjo kilti jokių problemų. 

Bet akivaizdu, kad kilo. 

- Radau žinutę, - pranešė Norkinkas, įdėmiai peržvelgęs ek- 
rano rodmenis. 

- Ką? 

- Žinutę. Turbūt nuo... hmm, nuo jo. - Nelaukdamas, kol 
Skajus paprašys, Norkinkas iškrapštė pranešimą iš duomenų ba- 
zės, apdorojo kelių programų protokolais ir persiuntė į skafandrus 
- garsas sklido įprastais ryšio kanalais, vaizdas pasirodė projek- 
cijos pavidalu, todėl atrodė, kad prie draugijos prisijungė Olivei- 
ros šmėkla. Vyrukas dėvėjo tą patį skafandrą, kuriame mirė, ta- 
čiau buvo pakėlęs šalmo antveidį, todėl trijulė aiškiai matė jo vei- 
dą. Jauno tamsiaodžio akyse atsispindėjo tiek siaubas, tiek susi- 
taikymas su lemtimi. 

- Aš tikriausiai nusižudysiu, - prabilo jis portugališkai. - Tai vie- 
nintelė įmanoma išeitis. Tokiomis aplinkybėmis, kuriose atsidūriau, 
jūs irgi taip pasielgtumėte. Tam daug narsos nereikia. Atimti sau 
gyvybę skafandre galima tuzinais neskausmingų būdų. Girdėjau, 
Jog kai kurie netgi suteikia malonumą. Netrukus sužinosiu, ar man 
sakė tiesą. Pažiūrėkite, ar miriau su šypsena veide. Tikiuosi, kad 
taip. Nes kitokia baigtis būtų neteisinga mano atžvilgiu, ar ne? 

Skajui teko sutelkti dėmesį, mėginant suprasti tariamus žo- 
džius. Išskirtinių pastangų neprisireikė. Saugumo karininkai pri- 

valėjo išmokti kitas kalbas - portugalų buvo kur kas artimesnė 
kastelanams negu arabų. 

- Manau, nesuklysiu spėjęs, jog čia atvykote dėl tos pačios 
priežasties kaip ir aš. Kad ir kas tokie būtumėte. Jus pakurstė 
elementarus godulys. Na, dėl to jūsų kaltinti negalėčiau. Meldžiu 
priimti nuoširdų mano atsiprašymą, jei vis dėlto surengėte ekspe- 
diciją, puoselėdami altruistiškesnius tikslus. Nors kažkodėl tuo 
abejoju. Kaip ir aš, jūs ko, gero išgirdote apie vaiduoklių laivą ir 
ėmėte svarstyti, kokių gėrybių būtų įmanoma jame rasti. Tikiuo- 
si, neapsiskaičiavote dėl kuro, priešingai nuo manęs. O gal su- 
klydote ir dabar kuo puikiausiai nutuokiate, apie ką šneku, nes 
jau buvote laive. Jeigu degalų turite užtektinai ir iki šiol nesilan- 
kėte viduje... ką gi, jūsų laukia šioks toks nusivylimas. Jei galima 
taip pasakyti. - Oliveira nutilo, pažvelgė į izoliacinį skafandro 
sluoksnį ir pratęsė: - Jūs aptiksite visiškai ne tai, ko tikėjotės. Be 
galo mažiau. Ir neapsakomai daugiau. Aš žinau, ką sakau, nes 
jau viešėjau laive. Mes abu jame buvome. 

- Abu? - balsu paantrino Skajus. 

Rodės, kad žmogaus projekcija jį išgirdo. 

- O, jūs turbūt dar neradote Lago. Ar jau minėjau Lagą? Ne? 
Tuomet atleiskit. Tai geras mano draugas. Bet dabar dėl jo ketinu 
nusižudyti. Be kuro namo negrįšiu; jeigu išsikviesiu pagalbą, mane 
nuteis mirties bausme vien todėl, kad ryžausi leistis į šią ekspedi- 
ciją. Jei ne “Brazilija"", tai kaimyniniai laivai. Ne, kito varianto nė- 
ra. Bet, kaip sakiau, apsispręsti mane privertė Lagas. Vargšelis. 
Aš tik nusiunčiau jį paieškoti degalų. Man išties apmaudu... - stai- 
ga žmogus atsikratė mąslios išraiškos ir nūnai, regis, įsispigino 
kiekvienam į akis. - Nepamenu, ar jau perspėjau, bet, jei tiktai tu- 
rite galimybę, jums derėtų nedelsiant iš čia išsinešdinti. 

“ - Užčiaupk jį, - liepė Skajus. 

Norkinkas sudvejojo, tačiau po akimirkos pakluso. Oliveiros 

vaiduoklis, kybantis tarp jų trijų, nuščiuvo viduryje monologo. 

- Išlipk, - įsakė Voveraitė, kai atsidarė vairuotojo durelės, ir 
akiratyje pasirodė kruvinas, mėlynėmis nusėtas Kirenbacho vei- 
das. - Tu irgi. - Ji pamojo šautuvo buože į žaliūką, kuris, kitaip 
negu jo bendras, sąmonės praradęs nebuvo. 


162 


- Tikriausiai reikėtų tau padėkoti, - neryžtingai pratariau. - 
Nujautei, kad per antpuolį išgyvensiu? 

- Taip, tokia mintis į galvą šovė. Kaip jautiesi, Taneri? Atro- 
dai truputį išblyškęs. 

- Nieko baisaus. Tuojau atsigausiu. 

Trys nuošaliau besilaikę Voveraitės draugai pričiupo Voro- 
nofą ir įgrūdo jį į mašiną. Į mane vos teikėsi pašnairuoti. Kas 
galėtų trijulę kaltinti? Paskutinį kartą, kai matėmės, jiems į kojas 
suvariau kulkas. 

- Nežinau, kas esi, - kreipėsi Kirenbachas į mano gelbėtoją, 
kai visi įsitaisėme automobilyje, - bet tau gresia rimti nemalonu- 
mai. 

- Užtat aš Žinau, - atsiliepė Voronofas, vėpsodamas į savo 
riešą, kuriame atsivėrusią žaizdą bandė užgydyti mažutis mecha- 
ninis patarnautojas. - Voveraitė Samartin. Viena iš geriausių 
medžiotojų. Kad ir ką tai reikštų. 

- Kaip, po velnių, išsiaiškinai? 

- Ji palaikė Mirabelui draugiją tą vakarą, kai jis mėgino ma- 
ne nudėti. Aš patikrinau, su kuo slankiojo mūsų bičiulis. 

- Bet ne itin kruopščiai, - suniurnėjo Kirenbachas. 

- Atsiknisk. Argi ne tu turėjai sekioti jam iš paskos? 

- Ša, ša, berniukai, - Zebrė atsainiai nuleido ginklą sau ant 
kelio. - Nėra reikalo rietis vien todėl, kad iš jūsų atėmė didžiulius 
šautuvėlius. | 

Kirenbachas dūrė pirštu į Voveraitę. 

- Kodėl, velniai griebtų, nepaėmei ginklo iš Tarinos? Jei kar- 
tais pati nesuvokei, norėčiau įspėti, kad ji priklauso mūsų gre- 
toms. . 
- Jau ne, pasak Tanerio. - Moteris nusišypsojo. - Atvirai 
kalbant, aš nesistebiu. 

- Ačiū, - neprarasdama budrumo padėkojo Zebrė. - Nors 
abejoju, ar būdama tavo vietoje žiūrėčiau į save su pasitikėjimu. 

- Tu jo verta, anot Tanerio. Kai kuriais atžvilgiais mudu lai- 
komės skirtingų nuomonių, bet šį kartą esu pasiruošusi jam nu- 
sileisti. Ar aš galiu tavimi pasikliauti, Zebre? 

Dryžuotoji vyptelėjo. | 

- Tau nėra iš ko rinktis. - Po trumputės pauzės pridūrė: - 
Na, Taneri, ką darysime? 

- Elgsimės taip, kaip norėjo Kirenbachas. Skrisime į Prie- 
globstį. 

- Juokauji? Mes pakliūsime į spąstus. 

- Viską užbaigti man pavyks tik tokiu būdu. Raivikas Irgi 1 tai 
žinojo, tiesa? 

Sekundę kitą Kirenbachas tylėjo lyg nepajėgdamas apsi- 
spręsti, pasiekė jis pergalę ar galutinai pralaimėjo. Pagaliau išle- 
meno: 

- Mums derėtų traukti į kosmouostą. 

- Ten keliausime vėliau. - Atėjo metas pažaisti man. - Iš 
pradžių, Kirenbachai; pageidaučiau kai kur nusigauti. Visai ne- 
toli. Esu tikras, kad kelią Žinai. 

Išsitraukiau iš kišenės Zebrės duotą, dabar tuščią, ampulę. 

- Nieko neprimena? 


Nors nebuvau garantuotas, pagrįstai spėjau, jog Kirenbachą 
su Išsvajoto Eliksyro gamybos centru siejo artimesni ryšiai negu 
Vadimą. Pastarasis nešiojosi narkotiko atsargas, bet mažoji lu- 
pikautojo imperija apsiribojo Rūdžių Juosta ir aplinkinėmis karu- 
selėmis. Apsimetėlis kompozitorius laisvai kursavo tarp Bedug- 
nės miesto ir kosminių stočių, todėl pamaniau, kad būtent jis pri- 
statė ampules į orbitą. . 

Vadinasi, Kirenbachas žinojo, kur jų gauti. 

- Na? - paraginau. - Aš teisus? 

- Tu nenutuoki, kur įsivelsi, Taneri. Neturi nė menkiausio 
supratimo. 

- Dėl to nekvaršink galvos. Tiesiog rodyk kelią. 

- Kur? - paklausė Voveraitė. 

Atsisukęs į ją paaiškinau. 

- Mudu su Zebre sutarėme, kad padėsiu pratęsti tyrimą, ku- 
riuo prieš pranykdama užsiėmė jos sesuo. 

Voveraitė pažiūrėjo į dryžuotąją. 

- Kas tiksliai įvyko? 

- Mano sesuo pernelyg dažnai švaistėsi klausimais apie Iš. 
svajotą Eliksyrą, - tyliai atsiliepė Zebrė. - Ją prigriebė Gideono 
samdiniai, ir nuo to laiko man maga sužinoti kodėl. Ji nenorėjo 
nutraukti gamybos, paprasčiausiai mėgino gauti daugiau Žinių 
apie patį šaltinį. 


164 


- Jūs pamatysite visai ne tai, ko tikėjotės, - suinkštė Kiren- 
bachas, nukreipęs į manę maldaujantį žvilgsnį. Dabar mes tolo- 
me nuo Centrinės stoties, kur paleidome Voronofą su žaliūkais. 
- Dėl Dievo meilės, Taneri. Paklausyk sveiko proto balso. Ar 
tau būtina prisidėti prie asmeninio kryžiaus žygio? Ypač jei atsi- 
žvelgtume į tą faktą, jog esi svetimšalis. Tau neverta kištis į mū- 
sų reikalus. Juolab kad ir teisės tokios neturi. 

- Jam nereikia prašyti leidimo, - atkirto Zebrė. 

- Apsieikime be teisėto pasipiktinimo. Tu pati vartoji narkotiką. 

Ji linktelėjo. 

- Kaip ir keli tūkstančiai kitų Žmonių, Kirenbachai. Vien to- 
dėl, kad mums nėra, iš ko rinktis. 

- Alternatyvų visada galima rasti, - paprieštaravo jis. - Kas 
yra - be implantų pasaulis atrodo niūresnis? Išmok su tuo susitai- 
kyti. Jei negali, slėpkis hermetiškoje dėžėje. 

Dryžuotoji papurtė galvą. | 

- Jei atsisakysime implantų, mus pražudys senatvė. Bent jau 
daugumą. Jeigu juos išsaugosime, teks pusę gyvenimo bailiai 
slapstytis mašinose. Atleisk, bet tokios išeitys manęs netenkina. 
Tik ne tada, kai yra trečias variantas. 

- Reiškia, tu neturi jokios moralinės teisės prašyti, kad Iš- 
svajotas Eliksyras būtų sunaikintas. 

- Kaip tu man įgrisai. Aš ir neprašau! Man terūpi sužinoti, 
kodėl narkotiko taip nelengva įsigyti, nors mums velniškai jo rei- 
kia. Kiekvieną mėnesį stebuklingojo skystimėlio vis sunkiau gau- 
ti, kiekvieną mėnesį esu priversta Gideonui mokėti didesnę kainą. 

- Įprastas paklausos ir pasiūlos dėsnis. 

- Gal jam vožtelėti? - entuziastingai pasiteiravo Voveraitė. - 
Mielai suteiksiu tau malonumą. 

- Dėkui, - atsakė Zebrė, aiškiai patenkinta, kad pagaliau at- 
sirado dalykų, kurie jas susiejo. - Bet manau, mums reikia, kad 
artimiausiu metu jis neprarastų sąmonės. 

Pritardamas sulinksėjau. 

- Bent kol nusibelsime iki gamybos centro. Voveraite? Tu 
tikrai nori prie mūsų prisijungti? 

= Jei nenorėčiau, būčiau likusi stotyje. 

- Žinau. Bet mūsų iškyla pavojinga. Gali būti, kad i 1š jos ne- 

grįšime. 

- Jis teisus, - įsiterpė Kirenbachas, kuris tikriausiai vis dar 
vylėsi sugebėsiąs mus atkalbėti. - Tavimi dėtas, rimtai viską ap- 
svarstyčiau. Argi nebūtų išmintinga sugrįžti vėliau, su pulku ati- 
tinkamai parengtų žmonių, sukurpus kažką panašaus į planą? 

- Ir atsisakyti išskirtinio tavo dėmesio? Miestas erdvės ne- 
stokoja, Rūdžių Juosta - dar didesnė. Kas garantuos, kad mudu 
pasimatysime, jei dabar atšauksiu kelionę? 

Jis sušnarpštė. 

- Tu vis vien negali manęs priversti. 

Nusišypsojau. 

- Nustebtum sužinojęs, ką aš galiu. Jeigu užsimanyčiau, tu 
paklusniai įvykdytum kiekvieną mano įsakymą. Man tereikėtų 
spūstelėti tam tikrus nervų taškus. 

- Tu mane kankintum? 

- Tarkim, pateikčiau neatremiamus argumentus. 

- Šunsnukis. 

- Verčiau tylėk ir vairuok. 

- Ei, ir žiūrėk, kur vairuoji, - pridūrė Zebrė. - Kirenbachai, 
mašina nusileido pernelyg Žemai. 

Ji sakė tiesą. Mes beveik priartėjome prie Mulčio. Nuo lūš- 
nynų, iškilusių į aukščiausius lygius, mus skyrė viso labo keli met- 
rai. Kadangi kabeliai gerokai praretėjo, automobilis nepaliauja- 
mai švytavo. | 

- Aš Žinau, ką darau, - atšovė Kirenbachas. - Užsičiaupkite 
ir mėgaukitės kelione. 

Staiga panirome į lindynių tarpeklį, leisdamiesi viena vienin- 
tele gija, kuri pranyko drumzliname, karamelės atspalvio vande- 
nyje, tyvuliuojančiame siaurymės gale. Sukiužusiose struktūrose, 
abipus mūsų, liepsnojo laužai; kabelinei mašinai artėjant link 
vandens, iš kelio pukšėdami ėmė trauktis garlaiviai. 

- Aš neapsirikau? - paklausiau Kirenbacho. - Judu su Vadi- 
mu esate vienoje komandoje, teisingai? 

- Galima sakyti, kad mus sieja šeimininko ir vergo santykiai. 
- Jis meistriškai vairavo automobilį, kurį pristabdė akimirką 
anksčiau nei įsirėžėme į purviną vandenį. - Pameni, galvojai, kad 
Vadimas tik vaidina keverzišką, buką galvažudį? Tiesą pasakius, 
jis neapsimetinėjo. 

- Aš jį nužudžiau? 

Kirenbachas patrynė vieną iš veide juoduojančių mėlynių. 

- Tu neprikrėtei nieko, ko negalėtų atitaisyti Išsvajotas Elik- 
syras 

Linktelėjau. 

- Ir aš taip maniau. Gal papasakosi, su kokia medžiaga mes 
susidūrėme? Tu turėtum žinoti. Ji sintetinama? 

- Žiūrint, ką vadini sintetinimu, - atsakė Kirenbachas. 


- Taigi jis išprotėjo, - tarė Skajus. - Įstrigęs savo laive su- 
prato, kad gyvas sveikas namo neparsidangins. Jokios paslapties 
čia nėra. 

- Manai, Lagas iš tiesų egzistavo? - paklausė Gomesas. 

- Galbūt. Koks skirtumas? Mes vis tiek privalome įsibrauti į 
erdvėlaivį. Jei aptiksime tą žmogų, bus aišku, kad Oliveira neme- 
lavo. Klausykite. - Skajus stengėsi šnekėti kuo ramiau ir įtikina- 
miau. - Galbūt jis nužudė Lagą? Tarkim, porelė dėl kažko susi- 
kivirčijo, ir Oliveira kuoktelėjo todėl, kad užmušė savo draugą. 

- Jei tik jis iš tiesų pakvaišo, - atsiliepė Gomesas, - o ne bu- 
vo visiškai sveiko proto žmogus, kuris susidūrė su kažkokiomis 
baisybėmis. | 

Po kelių minučių jie atsiskyrė nuo Oliveiros kelto. Negyvėlio 
iš savo vietos nejudino. Protarpiais paleisdamas liepsnų čiurkš- 
les, Skajus nuvairavo katerį prie kito, sveikojo erdvėlaivio šono. 

- Žala padaryta tiktai anai pusei, - pratarė Gomesas. - Į ap- 
deginimus, kuriuos po “Islamabado" sprogimo patyrė “Santja- 
gas“, nepanašu, tačiau geometrinis išplitimas daugmaž vienodas, 
ar ne? . 

Skajus sulinksėjo, prisiminęs motinos šešėlį, juoduojantį laivo 
korpuse. Neaišku, kas nutiko “Kaliušui", bet jį tikrai kažkas ap- 
gadino. 

- Tarp jų nematyti jokio ryšio. 

* Nuo prietaisų skydo atsklido dzingtelėjimas - atgijo viena iš 
automatinių signalizacinių sistemų. Skajus atsigręžė į Norkinką. 

- Kas yra? Iškilo problemų? 

- Ne techninės prigimties. Mus ką tik kažkas nuskenavo. 

- Iš Flotilės? 

- Maždaug iš tos pusės. Veikiau iš kito katerio, kuris artėja 
prie “Kaliušo" panašiai, kaip tą darėme mes. 

- Turbūt seka mūsų pėdsakais, kuriuos paliko liepsnų spjū- 
viai, - spėjo Gomesas. - Kiek laiko mums liko? 

- Galbūt šešios valandos, o gal diena. Jei nori tikslaus atsa- 
kymo, turėsime pasinaudoti radaru. 

- Velniava. Ką gi, pamėginkime įsigauti į erdvėlaivį. 

Jie nuslinko palei sveikąjį vadavietės sferos šoną, ieškodami 
prisišvartavimui tinkamų liukų. Skajus nė kiek netroško su visu kel- 
tu lįsti į “Kaliušą". Paprastai korpuso išorėje netrūkdavo taškų, 
prie kurių keltai galėdavo prisitvirtinti ir pro sujungimo vietą išleisti 
įgulą. Stambesnis erdvėlaivis reaguodavo į katerio artėjimą pa- 
ruošdamas vieną iš liukų - kelią link pastarojo rodydavo nukreipia- 
mosiomis švieselėmis, be to, iškišdavo gnybtus, kurie pritraukdavo 
atvykėlius prie pat korpuso paviršiaus. Jeigu “Kaliuše" liko ener- 
gijos, švartavimosi mechanizmai turėtų atgyti netgi po dešimtme- 
čius užsitęsusio dykinėjimo. Tačiau nieko neįvyko, nors trijulės kel- 
tas nepaliaujamai siuntė signalus apie savo pasirodymą. 

- Teks sekti Oliveiros pavyzdžiu, - galiausiai tarė Skajus. - 
Pasinaudosime kobiniais. 

Iš katerio, pakibusio virš liuko, šovė lynai, kurių galuose įtvir- 
tinti kabliai be garso smigo į “Kaliušo" korpusą. Keltas ėmė 
slinkti prie erdvėlaivio, tarytum voras, kylantis voratinklio gija. 
Paaiškėjo, kad kobiniai nepajėgė tvirtai įsikibti į auką - pamažu 
slydo laukan kaip kabliukai, traukiami iš odos, - tačiau kurį laiką 
jie turėjo išsilaikyti. Netgi jei lynai nutrūktų, kol trijulė tūnos “Ka- 
liuše“, kateriui nutolti neleis autopilotas. 

Vis dar su skafandrais jie nusigavo į šliuzą, kuriame orą vei- 
kiai pakeitė vakuumas. Skajus puikiai apskaičiavo koordinates - 
kelto ir erdvėlaivio liukai išsidėstė vienoje linijoje. Į šoną nuo du- 
rų, vedančių į vaiduoklių laivą, juodavo įdubimas, kuriame Ska- 
jus išvydo rankinio valdymo prietaisus. Jis iš patirties žinojo, jog 
visi Flotilės nariai buvo aprūpinti tobulai suprojektuotais oro šliu- 
zais. Net jeigu šių niekas neatidarinėjo daugelį metų, rankinio 
valdymo įtaisai turėjo funkcionuoti be priekaištų. 

Norint atverti išorines duris, tereikėdavo pasukti svirtį. Įžen- 
gęs į kamerą, pamatydavai sudėtingesnę, slėgio matuokliais ir 
rankenėlėmis išmargintą skydelį, prie kurio pasidarbavus užda- 
rą erdvę užliedavo iš laivo atplūdęs oras. Jei šliuze tvyrotų vaku- 
umas, durys dar lengviau nuslinktų į šalį. 

Skajus ištiesė pirštinėtą ranką, ketindamas griebti svirtį, bet 
suėmęs metalą pajuto, jog čia kažkas ne taip. 

Pirštai tarytum užčiuopė ne metalinį strypą, o mėsos luistą. 

Nors viena sąmonės dalis keistumą užfiksavo, kita siuntė 
signalą kryptelėti rankeną, kad prasivertų durys. Tačiau svirtis 
atsisakė suktis. Ji paprasčiausiai deformavosi, sukęždama delne 
nelyginant drebučiai. Skajus pasviro į priekį, bemaž prispaudė 
antveidį prie skydelio. Atidžiau įsižiūrėjus paaiškėjo, kodėl ran- 
kena neveikė: ji buvo suaugusi su paneliu. Tiesą sakant, visi val- 
dymo įtaisai liejosi į foną. Tarp durų ir rėmų jis neįžvelgė nė 
menkiausio siūlelio. 

Atrodė, kad “Kaliušo" korpusas pagamintas iš pilkos tešlos. 


Kabelinis automobilis tapo eiliniu laivu, plaukiančiu rusvoje, 
maurais apžėlusioje Mulčio upėje. Kirenbachas privertė stipinus 
kabintis į lūšnas, kybančias virš mūsų, iš abiejų pusių, idant ga- 
lėtume stumtis prieš vangią srovę. Akivaizdu, kad jis taip vairavo 
mašiną ne pirmą kartą. 

Zebrė pamojo pirmyn . 

- Artėjame prie kupolo krašto, - pranešė. 

Ji neapsiriko. Akiratyje pamačiau vieno iš susiliejusių kupolų 
šoną, prie kurio rudo purvino paviršiaus glaudėsi landynės. Sun- 
ku patikėti, jog kadaise tos nuožulnios lubos galėjo būti perregi- 
mos. 

- Vidinio ar išorinio? - pasitikslinau. | 

- Vidinio, - atsakė Zebrė. - Tai reiškia... 

- Aš Žinau, ką tai reiškia, - nutraukiau ją. - Mes keliaujame 
prarajos kryptimi. 

Artėjant prie Uodų Tinklo, tarpeklis tamsėjo. Apkiužusios, 
virš mūsų kybančios struktūros taip tarpusavyje sulipo, kad virto 
skliautuotu stogu, nuo kurio varvėjo neįsivaizduojamos prigimties 
skysčiai. Net ir atsižvelgiant į vargingą Mulčio gyventojų padėtį, 
vargu ar ten kas nors gyveno. 

Pasišviesdama kelią galingais prožektoriais, Kirenbacho vai- 

davau vibždančias žiurkes, tačiau nei Žmonių, nei paršų nepaste- 

bėjau. Genetiškai modifikuoti ilgauodegiai gyviai pateko į miestą 
iš ultrų šviesaeigių, kuriuose atliko valytojų pareigas. Prieš šimt- 
mečius kelios jų paspruko, atsisakiusios katorgos spindesio ir ga- 
liausiai sulaukėjo. Graužikai maudavo šalin nuo ryškių elipsių, 
kurias metė automobilio lempos, arba mitriai nuvingiuodavo 
drumzlinu, rudu vandeniu, po savęs palikdamos “V" formos vil- 
nis. | 

- Ko tu nori, Taneri? - paklausė Kirenbachas. 

- Atsakymų. 

- Tik tiek? O gal tau maga sukaupti nuosavas Išsvajoto Elik- 
syro atsargas? Na, prisipažink. Juk mudu esame seni draugai. 

- Tylėk ir vairuok, - pareiškiau. 

Automobilis nuplaukė pirmyn nuolat besišakojančiu tuneliu. 
Mes atsidūrėme itin senoje miesto dalyje. Kad ir kokios apgailė- 
tinos išvaizdos buvo tie požemiai, nuo maro laikų jie veikiausiai 
ne itin pasikeitė. 

- Ar tai būtina? - pasiteiravau. 

- Yra ir kitų kelių, - atsiliepė Kirenbachas. - Bet apie šį ma- 
žai kas žino. Jis visiškai slaptas, todėl kitiems susidarys įspūdis, 
jog tu turi teisę čia būti. | 

Staiga mašina sustojo. Nė nebuvau pastebėjęs, kad ji išniro 
iš vandens ir užšliaužė ant sausumos ruoželio, greta dėmėtos, 
apgriuvusios, pilkais pelėsiais nusėtos sienos. 

- Teks išlipti, - tarė jis. 

- Nė nemėgink krėsti kvailysčių, - perspėjau, - antraip tapsi 
nauju vietinių dekoracijų ornamentu. 

Visgi, kai išsigavome iš salono, aš leidau jam žygiuoti pir- 
mam. Žemę vagojo gilūs, kitų automobilių palikti rėžiai. Mes ne 
vieninteliai naudojomės šia stovėjimo aikštele. 

- Sekite paskui mane, - paskelbė Kirenbachas. - Toli eiti ne- 
reikės. . 

- Dažnai čia lankaisi? 

Jo balse išgirdau nuoširdumo gaideles. 

- Kiek išgalėdamas rečiau. Išsvajoto Eliksyro operacijoje aš 
nesu labai svarbus šulas, Taneri. Tik nedidelis sraigtelis. Jei tam 
tikri Žmonės sužinotų, kad jus atvedžiau iki šių vietų, jau drybso- 
čiau negyvas. Ar jūs sugebėsite per viešnagę neatkreipti į save 
dėmesio? 

- Priklausys nuo aplinkybių. Kaip minėjau, aš noriu išgirsti 
atsakymus. 

Jis ištiesė ranką link sienos. 

- Taneri, pasistenk suvokti, kad iki operacijų valdymo centro 
kelio jums nerodysiu. Tai paprasčiausiai neįmanoma. Bus ge- 
riau, jeigu eisite vieni. Tik nebandyk kelti šurmulio. Jums prireik- 
tų daugiau nei kelių ginklų. 

- Kurgi tu mus vedi? 

Užuot atsiliepęs, jis trūktelėjo kažkokią rankenėlę, kuri sly- 
pėjo po sieną užklojusiais gleivėtais nešvarumais. Kone virš mū- 
sų galvų į šoną nuslydo skydas, atidengdamas stačiakampę, dvi- 
ejų metrų pločio ertmę. 

Budriai stebėdamas Kirenbachą, idant tas neprikrėstų kokių 
išdaigų, pavyzdžiui, neišgaruotų tunelyje, pirmas smukau į skylę. 
Tuomet padėjau į ją įsiropšti Kirenbachui ir Voveraitei. Zebrė 
įlindo paskutinė, trumpam nukreipusi budrų žvilgsnį atgal. Mūsų 
niekas nestebėjo, išskyrus mažutes Žiurkių akis. 

Keturiomis įnikome ropoti žemu, plieniniu tuneliu. Regis, 
šliaužėme pirmyn ne vieną šimtą metrų, nors iš tiesų greičiausiai 
teįveikėme keletą tuzinų. Visiškai praradau krypties pojūtį, ta- 
čiau instinktai tvirtino, €s4 mes nenumaldomai artėjame prie be- 
dugnės krašto. Gal net jau atsidūrėme kitoje Uodų Tinklo pusė- 
je. Visai įmanoma, jog nuo mirtinai nuodingos atmosferos mus 
teskyrė pora metrų pamatinės uolienos. 

Galų gale, kai nemalonus, nugarą varstantis maudulys virto 
paralyžiuojančiu skausmu, mes išnirome į erdvią, tamsią patalpą. 
Kirenbachas įjungė senovines prie lubų pritvirtintas lempas. 

Priešingas kambario sienas jungė sidabrinis, dulsvas, trijų ar 
keturių metrų skersmens, vamzdis. Iš vienos jo pusės įžambiu 
kampu kyšojo kažkas panašaus į atšaką, užsibaigiančią metaliniu 
gaubtu. 

- Tikiuosi žinai, kas čia. - Kirenbachas mostelėjo į ilgąjį 
vamzdį. 

- Tiesą pasakius, ne, - papurčiau galvą. Širdyje vyliausi, jog 
man į pagalbą atskubės bendražygės, bet jos, rodės, irgi nenu- 
tuokė, ką reginčios. 

- Na, tu jį matei daugybę kartų, - tarė Kirenbachas žengda- 
mas prie vamzdžio. - Tai dalis sistemos, aprūpinančios miestą at- 

mosfera. Šimtai tokių tūtų sminga į bedugnę, iki pat paskirstymo 
stoties. Vienomis srūva oras, kitomis teka vanduo, trečiomis - 
įkaitinti garai. - Jis pabarbeno į vamzdį, ir toje vietoje aš paste- 
bėjau ovalų skydelį, maždaug tokios pat apimties, kaip tas, kurį 
aptikome sienoje. - Šituo paprastai plūsta garai. 

- Kokie kiekiai? Tarkim, šiuo momentu? 

- Keli tūkstančiai atmosferų. Nėra ko nerimauti. 

Kirenbachas nuleido delną ant skydelio ir šį pastūmė į šoną, 
atidengdamas išgaubtą, tamsiai žalią stiklą, kurį įrėmino blizgan- 
čios sidabrinės plokštelės su valdymo įtaisais. Jas margino seno- 
viški rašmenys - iš pirmo žvilgsnio lyg ir ispanglų kalbos žodžiai. 

Ne, atidžiau įsižiūrėjus paaiškėjo, kad užrašai buvo amerika- 
niški. 

Kai Kirenbachas spūstelėjo porą mygtukų, mano ausis pa- 
siekė iš tolumos atsklidę dunksėjimai. Po akimirkos vamzdis su- 
vibravo, tarsi mėgindamas išgauti neįtikėtinai žemą natą. 

- Garų srautas nukreipiamas į kitą tinklą. Patikrinimui. 

Jis paspaudė dar vieną mygtuką, ir stora stiklo plokštė slyste- 
lėjo į šalį. Po ja atsivėrė masė bronzinių, bemaž visą vamzdžio ert- 
mę užpildžiusių mechanizmų. Kad ir kur pažvelgęs, mačiau vien 
stūmoklius ir akordeono dumples primenančias detales, kurias pa- 
pildė vamzdeliai bei metalinės gijos, pagalbiniai varikliai ir siurbtu- 
kai. Sunku pasakyti, kada visa tai buvo pagaminta - amerikanų lai- 
kais ar gerokai vėliau, po maro. Šiaip ar taip, didelio pasitikėjimo 
toji įranga man neįkvėpė. Tačiau viduryje mašinos pastebėjau kar- 
kasu apgaubtą erdvę, kurioje išvydau dvi didžiules, minkštas sėdy- 
nes ir primityvius valdymo prietaisus. Palyginti su šituo agregatu, 
talpios atrodė netgi pačios anksčiausios mašinos. 

- Kalbėk, - paraginau. 

- Susipažinkite su techninės priežiūros robotu, - atsiliepė Ki- 
renbachas. - Jis rangosi vamzdžiais, tikrina, ar sienelėse neatsi- 
vėrė plyšiai, užtaiso silpnesnes vietas. O dabar... na, patys su- 
prantate. 

- Dabar atliks transporterio funkcijas. - Nudelbiau mašiną 
įdėmiu žvilgsniu spėliodamas, ar mums pavyks iš jos išlįsti gy- 
viems. - Sumanu, tenka pripažinti. Kiek laiko turėsime važiuoti? 

- Kartą juo naudojausi. Nieko smagaus. 

- Tu neatsakei į mano klausimą. 

- Prireiks valandos arba dviejų, kol nusigausite iki ūkanų. 
Tiek pat užtruksite ir kelionėje atgal. Kai pasieksite tikslą, siūly- 
čiau ten neužsibūti. 

- Nė neketinau. Ar mane palaikys saviškiu? 

- Tiktai saviškiai atvyksta šituo keliu. Su Vadimo apsiaustu 
tu atrodysi kaip tiekėjas ar bent kaip žmogus, priklausantis įtakin- 
gųjų gretoms - jei tik, žinoma, laikysi liežuvį už dantų. Nesvarbu, 
su kuo susitiksi, sakyk, kad atvažiavai pasimatyti su Gideonu. 

- Lengviau negu lengva. 

- Nesijaudink, savo užmačias tu įgyvendinsi. Mašiną suval- 
dytų netgi beždžionė. Atleisk, nenorėjau tavęs įžeisti. - Jis ner- 
vingai vyptelėjo. - Klausyk, niekas prie tavęs nekibs. 

- Žinau. Nes tu palaikysi mums draugiją. 

- Prastas sumanymas. Labai prastas. - Kirenbachas apsi- 
dairė, tarsi melsdamas pritarimo. 

- Taneris teisus, - patraukė pečiais Zebrė. - Tavęs tikrai ne- 
vertėtų paleisti. 

- Bet aš nesu artimai bendravęs su Gideonu. Į mane žiūrės 
lygiai taip pat kaip į Tanerį. Ir ką turėčiau sakyti, jeigu manęs 
paklaus, kokio velnio čia atsibeldėme? 

Zebrė nuožmiai į jį dėbtelėjo. 

- Improvizuok, bestuburi šūdžiau. Sakyk, jog išgirdai gandus 
apie suprastėjusią Gideono sveikatą ir nutarei jį aplankyti. Arba 
priburk, neva gatvėse vis dažniau sklando kalbos, kad galutinis 
produktas perdėm suprastėjęs. To užteks. Sesuo sumąstė tokią 
pačią istoriją, mėgindama priartėti prie Gideono. 

- Tu nežinai, ar jai pasisekė. 

- Na, tau, Kirenbachai, reikės verstis per galvą. Esu tikra, 
kad Taneris tave palaikys. 

- Aš niekur neisiu. 

Zebrė pamojo ginklu jo pusėn. 

- Gal dar persigalvosi? 

Jis nukreipė akis į vamzdį, kietai sučiaupęs lūpas vėl pažiū- 
rėjo į dryžuotąją. 

- Kad tu prasmegtum skradžiai, Tarina. Jei kalbame apie 
profesinius mūsų santykius, manyk, jog sudeginai visus tiltus. 

- Užteks pliurpti. Sėsk į mašiną. | 

Atsisukau į Zebrę ir Voveraitę. 


- Būkite atsargios. Vargu ar jums čia gresia pavojai, bet bud- 
rumo nepraraskite. Turėčiau grįžti po kelių valandų. Tiek pa- 
lauksite? 

Dryžuotoji linktelėjo. 

- Aš galėčiau, bet nesiruošiu. Ten sutilpsime ir trise. Vove- 
raitė viena galės pabudėti sargyboje. 

- Manęs nedžiugina tai, jog turėsiu ištisas valandas čia tūno- 
ti, - atsiliepė mūsų bendražygė, - bet nejaučiu jokio noro ir prisi- 
jungti prie jūsų. Tu tikriausiai jautiesi skolinga seseriai? 

Zebrė sulinksėjo. 

- Ji tą patį padarytų dėl manęs. 

- Tuomet pirmyn. Belieka tikėtis, kad iš šitos kelionės jums 
pasiseks išpešti naudos. 

- Tik nebandyk sekti paskui mus, - įspėjau Voveraitę. - Iški- 
lus būtinybei, patys iš ten išsikapstysime. Jei kas nors atsitiks... 
tu žinai, kur stovi mašina. 

- Dėl manęs nesijaudink, Taneri. Pats būk atsargus. 

- Aš esu apdairus iš prigimties. - Smagiai plojau Kirenba- 
chui per petį, nors ir netryškau bičiuliškais jausmais. - Pasiren- 
gęs? Kas žino, gal toje pragarmėje tave aplankys įkvėpimas, ir tu 
galėsi sukurti dar niūresnę simfoniją, negu tikėjaisi. 

Jis įbedė į mane piktas akis. 

- Užbaikime šitą rėikalą, Taneri. 

Kad ir ką tvirtino Zebrė, techninės priežiūros robote vos pa- 
kako vietos dviem žmonėms. Mūsų trijulė sugebėjo į jį įsisprausti 
per didžiausias kančias. Dryžuotosios sąnariai skyrėsi nuo mū- 
siškių, todėl ji tiesiog antžmogiškai pajėgė įsirangyti į ankštą ker- 
telę, nors susilankstymo procesas, žinoma, kėlė šiokių tokių ne- 
patogumų. | 

- Teks melsti Viešpaties, kad kelionė ilgai nesitęstų, - su- 
murmėjo moteris. 

- Užvesk mašiną, - liepiau Kirenbachui. 

- Taneri, mes vis dar... 

- Užvesk tą prakeiktą geldą, - pareikalavo Zebrė, - antraip 
savo simfonijas galėsi kurti iš grabo. 

Pastaba privertė Kirenbachą skubiai paspausti mygtuką. 
Mašina atgydama suurzgė ir lyg mechaninis, lėtapėdis šimtakojis 
nužvangėjo tuneliu. Siurbtukams limpant prie sienų, įnirtingai 

drebėjo tiek roboto priešakys, tiek galas, tačiau vidurinė dalis, 
kurioje mes lindėjome, liko gana stabili. Nors dabar vamzdžiu 
garai neplūdo, palietęs įkaitusius metalinius šonus galėjai nudegti 
pirštus, o pats oras tarsi veržėsi iš pragaro gelmių. Tamsioje ka- 
binoje šviesą teskleidė priešais sėdynes žvilgantys valdymo prie- 
taisai. Tunelio sienos buvo glotnios kaip ledynų paviršius - jas 
nugludino siaubingi garų slėgiai. Vamzdis, iš pradžių horizontalus, 
netrukus ėmė riestis, kol išlinko beveik vertikaliai. Mano krėslo 
diržai tapo velniškai nepatogūs, į odą įsirėžė lyg pakinktai. Są- 
monėje be paliovos sukosi mintis, jog po mumis glūdi kilometri- 
nės gelmės, į kurias galvotrūkčiais nulėkti neleido tiktai robotą 
apsupę, prie sienų prisitvirtinantys siurbtukai. 

- Mes traukiame į paskirstymo stotį, tiesa? - sušuko Zebrė, 
idant perrėktų mašinos gausmą. - Ten ir gaminamas Eliksyras? 

- Nesistebėčiau, - atsakiau mąstydamas apie stotį. Iš ten 
driekėsi visi vamzdžiai: didžiosios stuburinės miesto šaknys. Pati 
stotis slypėjo bedugnės gilumoje, amžino rūko sluoksnyje. Joje 
įrengti titaniškų apimčių transformeriai iš pragarmės siurbė karš- 
tas, nuodingas dujas. - Ji niekam nepavaldi, o ten dirbantys žmo- 
nės turi visas priemones, kurių reikia, kad susintetintum tokią 
medžiagą kaip Išsvajotas Eliksyras. 

- Tavo manymu, paslaptį Žino visi tenykščiai darbuotojai? 

- Ne. Narkotiką tikriausiai gamina tik negausi jų grupelė, ar 
ne, Kirenbachai? 

Jis stumtelėjo svirtį, idant išaugtų nusileidimo greitis, ir dun- 
desys virto nuožmiu bildėjimu. | 

- Kaip sakiau, arti pagrindinių išteklių manęs niekas nepri- 
leisdavo. 

- Ką tu išvis žinai? Netikiu, kad neturi jokios informacijos 
apie sintezės procesą. | 

- Koks tavo reikalas, net jei ir turiu? 

- Na... aš kai ko nesuprantu, - atsakiau. - Dėl maro nustojo 
veikti dauguma mechanizmų. Implantai - bent jau sudėtingieji, - 
ląsteliniai nanorobotai, medi-mašinos, ar kaip jas ten vadinate. 
Pomirtingųjų tai nepradžiugino. Nes ilgaamžiškumą užtikrinan- 
čios terapijos remdavosi tais miniatiūriniais žaisliukai, kurių jie 
neteko. 

- Na, ir...? 

- Staiga, lyg iš niekur, atsirado mechanizmų pakaitalas. Kai 
kuriais atžvilgiais, netgi geresnis už originalus. Išsvajotą Eliksyrą 
įstengtų susileisti netgi vaikas - vaistų nereikia priderinti prie juos 
vartojančio asmens organizmo. Eliksyras užgydo žaizdas ir su- 
grąžina prisiminimus. - Mintyse išvydau žmogų, besiblaškiusį ant 
žemės, mėginusį lyžtelėti bent lašelį purpurinio skysčio, nors ma- 
ras jau buvo pasigrobęs pusę jo kūno. - Jis netgi apsaugo nuo 
maro sporų tuos, kurie neatsikratė mašinomis. Sunku patikėti, 
kad šita medžiaga tikrai egzistuoja, Kirenbachai. 

- Ką nori tuo pasakyti? 

- Ogi tai, kad aš neatsistebiu, kaip tokį vertingą dalyką ga- 
lėjo susintetinti nusikaltėliai. Man netgi nesitiki, kad jį sukūrė 
prieš marą, kai mieste nuolat užgimdavo naujos, pasakiškos 
technologijos. O dabar? Kai kuriuose Mulčio rajonuose nėra net 
garo energijos. Nors Skliaute atrastum technologiškai pažangių 
anklavų, jų gyventojams labiau rūpi žaidimai nei pastangos išrasti 
stebuklingą skystį. Visgi būtent taip ir atsitiko, nors pastaruoju 
metu jo ištekliai ribojami. 

- Prieš marą Žadintojo nebuvo, - tarė Zebrė. 

- Aš pastebiu per daug sutapimų, - atsiliepiau, - todėl ir pra- 
dėjau svarstyti, ar tųdviejų nesieja ta pati kilmė. 

- Nemanyk, kad esi pirmas, kuriam toptelėjo tokia mintis, - 
sumurmėjo Kirenbachas: 

- Nė nesitikiu, - atšoviau, nusibraukdamas nuo kaktos pra- 
kaitą. Jaučiausi, lyg valandą prasėdėjęs pirtyje. - Bet sutik, kad 
mano spėjimas visai logiškas. 

- Iš kur man žinoti? Aš nekišu nosies į šituos dalykus. 

- Net kai nuo jų priklauso miesto likimas? 

- Tau pačiam aišku, jog tai netiesa. Na, ir kas, kad žūtų keli 
tūkstančiai - daugiausia dešimt - pomirtingųjų. Išsvajotas Eliksy- 
ras gal ir nepamainomas tiems, kurie prie narkotiko įprato, bet 
daugumai miestiečių į jį nusispjaut. Lai jie miršta, kas man dar- 
bo? Praeis pora šimtmečių, ir apie dabartinius įvykius teskelbs 
trumpos, į istorines knygas įtrauktos išnašos. O mano ambicijos 
gerokai didesnės. - Kirenbachas trūktelėjo vieną kitą rankenėlę, 
pabaksnojo per keletą matuoklių. - Juk aš esu menininkas. Į visa 
tai reaguoju kaip į pramogą. Tu, antra vertus... turiu pripažinti, 
aš nesuprantu tavęs, Taneri. Taip, tu įsipareigojai Tarinai, bet Iš- 

svajotu Eliksyru susidomėjai dar tada, kai mes naršėme Vadimo 
kajutę. Kiek pamenu, tvirtinai atskridęs į mūsų kraštus nužudyti 
Ardžentą Raiviką, o ne aiškintis, kur gaminami vietiniai narkoti- 
kai. | | 
- Padėtis mažumėlę susikomplikavo. 

- Kitaip tariant... 

- Man rodos, Kirenbachai, kad Išsvajotą Eliksyrą esu matęs 
anksčiau. 


Vis dėlto duris rasti pavyko. Skajus, Norkinkas ir Gomesas 
aptiko jas po to, kai atsiplėšę nuo laivo pasisukiojo šalia korpuso 
trisdešimt minučių. Galop jie rado ertmę, pro kurią turbūt vidun 
buvo įlindę ir Oliveira su Lagu. Skylė žiojėjo vos už kelių dešim- 
čių metrų nuo svetimo katerio, greta to taško, kur nugarkaulis 
jungėsi su likusia erdvėlaivio dalimi. Iš pradžių Skajus nepaste- 
bėjo mažutės angos, nes toji susiliejo su pūslelėmis, iškilusiomis 
apgadintoje “Kaliušo" pusėje. 

- Mums reikėtų grįžti namo, - tarė Gomesas. 

- Mes įsibrausime į laivą. | 

- Nejau negirdėjai, ką kalbėjo Oliveira? Negi tau nekelia ne- 
rimo keista materija, iš kurios nulietas erdvėlaivio korpusas? Jis 
atrodo taip, tarytum kažkas būtų nesėkmingai bandęs nukopijuo- 
ti vieną iš mūsų laivų. 

- Taip, nerimą kelia... ir dar labiau masina įsigauti vidun. 

- Lagas irgi siekė to paties. 

- Vadinasi mums teks jo pasidairyt. - Skajus buvo pasiren- 
gęs žvalgybai. Nuo tada, kai pasišalino i iš oro šliuzo, nė nenusi- 
ėmė šalmo. 

- Man taip pat knieti apžiūrėti laivą iš vidaus, - įsiterpė Nor- 
kinkas. 

- Vienas iš mūsų privalo likti kateryje, - pareiškė Gomesas. 
- Jeigu per artimiausias porą valandų prisistatys mus radaru už- 
fiksavęs keltas, būtų gerai, jei kažkas juo pasirūpintu. 

- Puiku, - atsiliepė Skajus. - Tu ką tik pasisiūlei savanoriu. 

- Aš nenorėjau... 

- Nusispjaut, ko tu norėjai. Tiesiog vykdyk nurodymą. Jei 
mums su Norkinku prisireiks pagalbos, būtinai tau pranešim. 

Išnirę iš savo katerio, jiedu pasinaudojo portatyviniais varik- 

liais, idant įveiktų nedidelį atstumą, skiriantį juos nuo “Kaliušo" 
korpuso. Kai abu galiausiai nusileido netoli skylės, Skajui pasi- 
dingojo, kad jis palietė minkštą, spyruokliuojantį čiužinį. Bendra- 
žygiai prisiklijavo prie laivo paviršiaus lipniais batų padais. 

Nūnai Skajus buvo priverstas pateikti sau akivaizdų ir gyvy- 
biškai svarbų klausimą, kurį iki šiol vijo iš galvos. Erdvėlaivio 
korpusas niekaip negalėjo pavirsti tokia kempine. Metalas taip 
nesitransformuodavo, net jeigu jį nutvilkydavo antimaterijos 
sprogimas. Ne, su tokiomis keistybėmis Skajui dar nė sykio ne- 
teko susidurti. Rodės, jog vaiduoklių laivo korpusą pakeitė - ato- 
mą po atomo - nauja ir lanksčia medžiaga, kuri tik labai apytiks- 
liai nukopijavo senąsias detales. Forma, tekstūra, spalva egzista- 
vo, tačiau pradingo funkcionalumas - šiuo atžvilgiu laivas priminė 
elementarų maketą. Įdomu, ar jis išvis stovėjo ant “Kaliušo"? O 
gal ši prielaida klaidinga, kaip ir dauguma iškeltų anksčiau? 

Skajus ir Norkinkas priartėjo prie ertmės pakraščio, kyštelė- 
jo vamzdžius į tamsą. Dantyti, apdeginti krašteliai panėšėjo į su- 
vytusias, pusiau užčiauptas lūpas. Bet maždaug dviejų metrų gel- 
mėje tunelio sienas dengė stora pluoštinė masė, kuri, perlieta 
prožektorių spindulių, nušvito balzganu atspalviu. Skajui pasiro- 
dė, jog materiją jis atpažino: tai buvo į epoksido sluoksnį įbestų 
deimantinių siūlelių matrica, sparčiai džiūstantis kleisteris, kuris 
praversdavo, kai reikėdavo užkaišyti korpuse atsivėrusias skylu- 
tes. Matyt, Oliveira išmatavo korpuso tankį ir atrado silpną taš- 
ką, kurį kažkuo pradegino - galbūt dujiniu pjovikliu arba išmeta- 
mosiomis katerio liepsnomis. Paskui šachtą išklojo izoliacinės 
medžiagos sluoksniu, kad nesukežtų sienelės. 

- Lįsime į šitą angą, - pratarė Skajus. - Oliveira, ko gero, ap- 
tiko įėjimui tinkamiausią vietą. Nėra reikalo švaistyti laiko to- 
kiems patiems darbams. 

Jie patikrino, ar gerai veikia inerciniai, skafandruose įmon- 
tuoti, kompasai, ir dabartines savo koordinates pažymėjo nuliu. 
“Kaliušas" nesisuko aplink savo ašį ir nesiritinėjo kosmose, tad 
kompasai neleis pasiklysti viduje. Net jeigu jie pasirodys besą ne- 
patikimi, sugrįžti iki žaizdos, praplėšusios laivo paviršių, padės 
įkandin vyniojami lynai. 

Keista, staiga dingtelėjo Skajui, kodėl skylę jis pavadino žaiz- 
da? 

Galų gale abu vyrai smuko į šachtą, kuri, smigusi į korpusą, 
driekėsi gilyn maždaug dešimt - penkiolika metrų. Įveikęs panašų 
atstumą tokiame laive kaip “Santjagas", nusigaudavai iki siaurų, 
techniniam aptarnavimui skirtų įdubų, turėdavai skverbtis tarp 
gausybės laidų, kabelių, vamzdžių, kuriais tekėdavo aušinimo 
skystis, kartais netgi patekdavai į vieną iš traukinių tunelių. Skajus 
žinojo, jog tam tikruose sektoriuose korpuso storis siekdavo kelio- 
lika metrų, bet jis nemanė atsidūręs būtent tokioje vietoje. 

Šachtos sienos pamažu sukietėjo ir ėmė labiau blizgėti; da- 
bar jos panėšėjo ne į dramblio odą, o į vabzdžio chitiną. Skajus 
pašvietė prožektoriumi, ir spindulys nuslydo juodomis, žvilgančio- 
mis sienomis. Kai jau rodės, jog tunelis užsibaigs, jis smailiu kam- 
pu pakrypo į dešinę. Prasisprausti pro vingį su skafandru ir por- 
tatyviniu varikliu buvo ganėtinai sudėtinga. Bent tiek gerai, kad 
iš glotnių sienų nestyrojo jokie atsikišimai, kurie galėtų įsikabinti 
į skafandro medžiagą arba nudraskyti kokį gyvybiškai svarbų 
elementą. Atsigrįžęs Skajus pamatė, kad Norkinkas seka iš pas- 
kos - šiek tiek stambesniam bendražygiui gerokai sunkiau sekėsi 
prasmukti pro posūkį. | 

Laimei, dabar tunelis praplatėjo. Už sankirtos su kita šachta 
kelionė tapo dar lengvesnė. Kartkartėmis Skajus sustodavo ir 
paprašydavo Norkinko įsitikinti, jog ritė veikia be priekaištų, o 
pats lynas tebėra įsitempęs. Kita vertus, inerciniai kompasai 
funkcionavo puikiai, be jokių sutrikimų fiksuodami Jųdvisjų įveik- 
tą kelią. 

Jis išbandė raciją. 

- Gomesai? Girdi mane? 

- Kuo aiškiausiai. Ką aptikote? 

- Kol kas nieko. Bet, manau, mes galime beveik garantuoti, 
jog šis laivas neturi nieko bendra su “Kaliušu". Mudu su Norkin- 
ku įveikėme maždaug dvidešimt metrų, bet tebejudame pro kietą 
materiją. 

Prieš atsiliepdamas Gomesas patylėjo kelias sekundes. 

- Kažkokia nesąmonė. 

- Taip, jei ir toliau jį lyginsime su “Santjagu". Man regis, 
mes aptikome visai ne tai, ko tikėjomės. | 

- Tu nemanai, kad jis atskrido iš namų - kad jį išsiuntė mums 
pavymui? 

- Ne. Per šimtmetį tokio objekto niekas nesukurtų. - Jiedu 
tebeslydo gilyn. - Čionykštė aplinka, hmm... ne žmogiška. Aš nė 
nesijaučiu įsiskverbęs į mašiną. 

- Kad 1r kas tai būtų, iš išorės jis niekuo nesiskiria nuo eilinio 
Flotilės laivo. 

- Teisingai. Užtat žiūrint iš arčiau, vaizdas pasikeičia. Spėju, 
kad jis pakoregavo savo formą, mėgindamas su mumis supana- 
šėti. Kitaip tariant, užsimaskuoti. Ką gi, planas išdegė. Titas... 
mano tėvas... visada galvojo, jog mus seka dar vienas Flotilės 
erdvėlaivis. Tokia padėtis kurstė nerimą, bet dėl jos galėjo būti 
kalta praeityje įvykusi nelaimė. Supratęs, jog mums iš paskos 
seka nežemiškas laivas, jis veikiausiai būtų griebęsis kokių nors 
priemonių. 

- Kokių? 

- Sunku pasakyti. Gal perspėjęs kitus laivus. Manau, tėvas 
būtų nusprendęs, jog pašalietis kelia pavojų. 

- Ir tikriausiai būtų nesuklydęs. 

- Kas žino. Jis skrenda siaubingai ilgai, bet per visus tuos 
dešimtmečius mums nepakenkė. 

Staiga kažkas atsitiko - bendražygius pasiekė triukšmas, ku- 
rį jie veikiau pajuto negu išgirdo - kaip kurtinantį didžiulių varpų 
skambėjimą. Nūnai jiedu sklendė vakuume, tad griausmą, reikia 
manyti, perdavė korpušo vibracija. 

- Gomesai, kas, po velnių, įvyko? 

“Jo atsakymas buvo vos girdimas 

- Nežinau... lyg ir nieko. Bet dabar jūsų balsai gerokai prity- 

ko. 


Keliavome žemyn bemaž dvi valandas, kol vertikalaus 
vamzdžio gilumoje kai ką išvydau. 

Auksinį, ryškėjantį švytėjimą. 

Prisiminiau ištrauką iš Hausmano gyvenimo, kurią ką tik re- 
gėjau. Iki šiol jaučiau šaltu metalu nelyginant kulka atsiduodan- 
čią baimę, užplūdusią, kai jis įžengė į “Kaliušą". Panašūs šiurpu- 
liai kratė ir mane patį. Mes abu leidomės į tamsą, abu ieškojome 
atsakymų arba atlygio, - bet žinojome, jog veržiamės į pavojų 
glėbį, ir neįsivaizdavome, ko tikėtis priešakyje. Vien nuo minties, 
kad matytas epizodas derėjo prie dabartinių išgyvenimų, oda nu- 

eidavo pagaugais. Pastaruoju metu Skajus ne vien užliedavo ma- 
no sąmonę vaizdais. Atrodė, kad jis nukreipia mane atitinkama 
linkme, priverčia imtis veiksmų, įamžinančių gilioje senovėje at- 
liktus jo darbus, tarytum lėlininkas, valdantis marionetę, prie ku- 
rios pritvirtintos virvelės driekėsi per tris šimtmečius. Suspau- 
džiau kumštį neabejodamas, jog į galvą atklydusius vaizdus lydės 
iš rankos plūstantis kraujas. | 

Tačiau delnas išliko visiškai sausas. 

Techninės priežiūros robotas tebeslinko gilyn. Dabar jokie 
Kirenbacho veiksmai neprivertė mašinos judėti sparčiau. Karštis 
tapo nepakenčiamas - buvau tikras, kad po trijų keturių valandų 
mes nusibaigtume nuo perkaitimo. 

Bet tunelis šviesėjo. 

Netrukus supratau kodėl. Iš apačios link mūsų artėjo vamz- 
džio dalis, kurios sienelę atstojo apskretęs stiklas. Kirenbachas 
pasuko robotą taip, kad mašinai barškant pro perregimą sekto- 
tamsų kambarį, kurį mes kirtome. Erdvioje patalpoje nestigo 
įvairiausių formų, slėgį matuojančių mechanizmų - milžiniškų tar- 
si pramoninės krosnys cisternų, sujungtų tviskančiais, vingriais 
vamzdžiais ir siaurais tilteliais. Ant grindų lygiomis gretomis riog- 
sojo turbinos - it kokie snaudžiantys dinozaurai. 

Mes nukakome iki paskirstymo stoties. 

Nejučia paklausiau savęs, kodėl šitoje salėje taip tuščia. 

- Nė gyvos dvasios, - įgarsino mano mintis Zebrė. 

- Tokia padėtis - normali? - pasitikslinau. 

- Taip, - atsakė Kirenbachas. - Tiems agregatams priežiūra 
beveik nereikalinga. Bet aš neapsidžiaugčiau, jei mūsų trijulę at- 
sitiktinai pastebėtų budintis darbuotojas. 

Į stiklines, metalinėmis atramomis sutvirtintas lubas smigo 
tuzinai vamzdžių, tokių pačių, kokiu mes leidomės. Už stiklo 
plokštės tebuvo matyti pilkas lyg suodžiai rūkas, nes bedugnėje 
glūdinčią paskirstymo stotį dažniausiai gaubdavo migla. Tais mo- 
mentais, kai ūkanas trumpam sudraskydavo chaotiški šiluminiai 
srautai, spiralėmis kylantys aukštyn, įžvelgdavau gigantiškus 
skardžius. Tolybėse nelyginant antena styrojo uola, nuo kurios 
drauge su Sibilina stebėjau šoklius. 

Mes atsidūrėme giliai po miestu. 

Robotas vis dar bildėjo pirmyn. Aš tikėjausi, kad sustosime 
netoli paskirstymo stoties grindų, bet Kirenbachas nuvairavo 
transporterį žemiau turbinos, vėl į tamsą. Turbūt po sale slypė- 
jo dar viena patalpa. Minutę kitą taip ir galvojau, kol pagaliau su- 
vokiau, jog toks spėjimas absurdiškas: mes leidomės pernelyg 11- 
gai. | 

Vamzdis, kuriuo keliavome, kirto paskirstymo stotį kiaurai. 
Porą sykių tunelis suvingiavo, vienu metu vos nepakrypo hori- 
zontaliai, bet galop vėl nėrė į bedugnę. Sekinantis karštis viliojo 
apie šalto vandens stiklinę. Laimei, man kažkaip pasisekė nepra- 
rasti sąmonės - aš Žinojau, kad jos prireiks, kai robotas pasieks 
tikslą. 

Dar po trisdešimties - keturiasdešimties minučių apačioje 1š- 
vydau šviesą. 

Veikiausiai žygis artėjo prie pabaigos. 


- Tavo irgi. Norkinkai patikrink... - tardamas paskutinį Žodį, 
Skajus nukreipė prožektorių aukštyn ir pastebėjo, kad įsitempęs 
lynas pamažu suglemba. Matyt, kažkur viršuje jį perpjovė. 

- Nešdinkimės iš čia, - pasiūlė Norkinkas. - Mes nenusiga- 
vome labai toli. Vis dar galėtume rasti... hmm, kelią atgal. 

- Kaip siūlai prasilaužti pro korpusą? Juk lynas negalėjo pats 
sutrūkti. 

- Gomesas paieškos kateryje pjaustymo įrangos. Jis mus iš- 
trauks, jei tik žinos, kur esame. 

Skajus susimąstė. Norkinkas, žinoma, buvo teisus, ir tokio- 
mis aplinkybėmis bet kuris sveiko proto žmogus nedelsdamas 
grįžtų į paviršių. Viena jo dalis ragino nerizikuoti, tačiau kita, stip- 
resnė dalis, labiau nei bet kada anksčiau troško suprasti, koks tai 
laivas - su sąlyga, kad jie įsibrovė į tikrą laivą. Dėl nežemiškos 
objekto kilmės Skajus neabejojo. Vadinasi, jis pirmasis iš visos 
žmonijos susidūrė su įrodymais, jog egzistuoja svetimos protin- 
gos būtybės. Kad ir kaip keista, jos prisišliejo prie Flotilės, beri- 
bėje kosminėje erdvėje sugebėjusios aptikti trapius, lėtaeigius lai- 
velius. Nors skriejo įkandin ištisus dešimtmečius, su žmonėmis 
ryšio nusprendė neužmegzti. 

Ką gi įmanoma atrasti paslaptingame erdvėlaivyje? Atsar- 

gos, kurias jis tikėjosi aptikti “Kaliuše" - netgi nepanaudota an- 
timaterija - galėjo būti menkniekiai palyginti su tuo, kas čia sly- 
pėjo. Vienaip ar kitaip, savo skrydžio tempą laivas priderino prie 
Flotilės, pasiekė aštuonis procentus šviesos greičio. Ši užduotis 
jam veikiausiai nebuvo sudėtinga. Juodą korpusą suvarpę tune- 
liai neabejotinai turėjo atvesti iki atpažįstamų mechanizmų, kurie 
padėjo erdvėlaiviui išvystyti dabartinį greitį ir kuriuos Skajus 
troško ištirti - nors nežinia, ar pasiseks suprasti jų veikimo prin- 
cipą. 

Galbūt laive glūdėjo daugiau turtų, nei galima įsivaizduoti? 

Jis privalėjo brautis pirmyn. 

- Mes tęsime kelionę, - pareiškė bendražygiui. - Vienai va- 
landai. Pažiūrėsime, ką per tiek laiko sugebėsime rasti, ir steng- 
simės nepasiklysti. 

- Man nepatinka tavo sumanymas, Skajau. 

- Tik pagalvok, kokios informacijos galėtum gauti. Pagalvok 
apie duomenų sistemas, protokolus, laivo formai įtakos turėju- 
sias paradigmas. Jos greičiausiai neturės nieko bendra su žmo- 
giškosiomis, taip pranoks mūsų mąstyseną, kaip, pavyzdžiui, 
DNR grandinė - polimerą. Suvokti bent menką dalelę pamatinių 
principų įstengs nebent genijus. Itin stambaus kalibro protas. Tik 
nesakyk, Norkinkai, jog tau nė trupučio nesmalsu. 

- Kad tu degtum pragare, Skajau Hausmanai. 

- Suprasiu tavo žodžius kaip teigiamą atsakymą. 


Techninės priežiūros robotas persikraustė į vamzdžio atšaką, 
lygiai tokią pačią, kaip tą, iš kurios pradėjome žygį. Siurbtukai 
ėmė bilsnoti lėčiau ir galiausiai nutyko. Beliko girdėti tiktai me- 
chanizmų tiksėjimas. Mus supo aklina tamsa ir tyla, neskaitant 
tolimo gausmo, kurį kėlė per kitus vamzdžius plūstantys įkaitusių 
garų srautai. Piršto galu paliečiau karštą metalinę sienelę ir pa- 
jutau silpnutę vibraciją. Nuoširdžiai tikėjausi, jog virpuliai nepra- 
našauja link mūsų atūžiančių, iki tūkstančių atmosferų suslėgtų, 
svilinančių garų. 

- Dar nevėlu sugrįžti, - suniurnėjo Kirenbachas. 

- Kur tavo smalsumo jausmas? - paklausiau, tarsi Skajus 
Hausmanas, viliojantis Norkinką. 

- Maždaug už aštuonių kilometrų į viršų nuo mūsų. 


183 


Būtent tuo momentu kažkas nustūmė į šoną vamzdį den- 
giantį skydelį ir dėbtelėjo į mus taip, tarytum būtume išmatos, 
nuleistos iš Bedugnės miesto. 

- Aš tave pažįstu, - kreipėsi žmogus į Kirenbachą. Tada 
linktelėjo į mano ir Zebrės pusę. - Tave matau pirmą kartą, Ir 
tave taip pat. 

- O aš tave matau kiekvieną kartą, kai pasižiūriu | į mėšlo 
krūvą, - atšoviau, kol vyrukas nespėjo įsiplepėti, ir skubiai išsi- 
rangiau iš roboto, mėgaudamasis galimybe pramankštinti kojas. 
- Parodyk, kur galėčiau atsigerti. 

- Kas tu toks? 

- Žmogus, prašantis sumauto gėrimo. Kas yra? Tau kažkas 
užkimšo ausis paršų trydalais? 

Rodos, jis suprato, kad manęs rūstinti neverta. Pagrįstai spė- 
jau, jog mes susidūrėme su menku vietinės sistemos sraigteliu, 
kuriam dažnai tekdavo išklausyti patyčių iš apsilankančių, šiek 
tiek aukštesnę padėtį maisto grandinėje užimančių ų galvažudžių. 

- Ei, neįsižeisk, sent. 

- Ratkai, čia Taneris Mirabelas, - pristatė mane Kirenba- 
chas. - O čia... Zebrė. Aš skambinau ir pranešiau, kad mes at- 
vykstame susitikti su Gideonu. | 
“ - Taip, - palinksėjau. - Man nusispjaut, jei negavai suknistos 
žinutės. 

Įžūlus elgesys, kurį demonstravau, taip paveikė Kirenbachą, 
kad jis nusprendė prie manęs prisijungti. 

 - Teisingai, po velnių. Ir atnešk suknistam Žmogui... tai yra, 
atnešk žmogui suknistą gėrimą. - Jis rankove nusivalė suskeldė- 
jusias lūpas. - Man taip pat, Ratkai, tu... suknistas pimpačiulpy. 

- Pimpačiulpy? Neblogai, labai neblogai. - Vyriškis patapš- 
nojo Kirenbachui per nugarą. - Siūlyčiau ir toliau mokytis, kaip 
reikia vaizduoti kietą riešutėlį. Pamokos tikrai atsiperka. - Jis at- 
sigręžė į mane nutaisęs tokią išraišką, kuri kone spinduliavo 
užuojauta. Mudu susižvalgėme kaip savo srities profesionalai. - 
Tiek to, sekite paskui mane. 

Kulniuodami įkandin Ratko pasišalinome iš kambario. Nau- 
jojo pažįstamo mimiką sunkiai sekėsi perprasti, nes jo akis dengė 
didžiuliai pilki akiniai, iš kurių kyšojo subtilūs sensoriniai įtaisai. 
Jis vilkėjo apsiaustą, panašų į Vadimo, tik trumpesnio kirpimo, su 
glotnesniais, labiau žvilgančiais lopiniais. 

- Na, bičiuliai, - prabilo Ratkas, - kokie vėjai jus čia atpūtė? 

- Tarkim, kad mes atliekame kokybės inspektorių darbą. 

- Kiek girdėjau, niekas dėl kokybės nesiskundė. 

- Vadinasi, prastai klauseisi, - įsiterpė Zebrė. - To mėšlo vis 
sunkiau gauti. 

- Tikrai? 

- Taip, tikrai, - patvirtinau. - Mes kalbame r ne vien apie 
Eliksyro stygių. Bėdų iškilo dėl grynumo. Mudu su Zebre aptar- 
naujame tam tikrą kiekį klientų, gyvenančių netgi Rūdžių Juosto- 
je, ir sulaukiame nusiskundimų. - Stengiaus, kad mano balsas 
skambėtų grėsmingai šaltai. - Gali būti, jog tiekimo grandinėje, 
tarp gamybos centro ir Juostos, kažkas išsiderino. Silpnų gran- 
džių netrūksta ir, patikėk, aš jas visas patikrinau. Bet visai įma- 
noma, kad atskiedžiamas originalusis produktas. Štai kodėl mes 
ketiname pasimatyti su Gideonu - ponas Kirenbachas mielai su- 
tiko mus čia atvesti. Privalome įsitikinti, kad gaminamo Išsvajoto 
Eliksyro kokybė nesuprastėjusi. Jei išsipildys nemaloniausios 
prognozės, tai reikš, jog kažkas kažkam melavo, ir tuomet ims 
trankytis tokie griausmai, kokių neišgirsi, kai įsisiautėja dešimtos 
kategorijos uraganas. Vienaip ar kitaip, individų, kurie nukentės, 
būtinai atsiras. 

- Ei, paklausyk. - Ratkas iškėlė aukštyn rankas. - Visi ž Žino, 
j0g dėl nesklandumų kaltas šaltinis. Bet atsakyti “kodėP"', gali tik- 
tai Gideonas. 

- Man minėjo, kad jis mėgsta nuošalumą, - mestelėjau iš 
anksto paruoštą frazę. 

- Nes neturi, iš ko rinktis, ar ne? 

Nusijuokiau kuo įtikinamiau, nors nesusigaudžiau, iš ko Žvin- 
gauju. Tačiau. akiniuotas vyrukas ištarė žodžius taip, tarsi būtų 
norėjęs pašmaikštauti. 

- Išties neturi, - dabar, kai mudu užmezgėme abipuse savo- 
tiška pagarba paremtą ryšį, prabilau visai kitokiu balsu. - Nieko 
prieš, jei sutvirtintume mūsų draugystę? Tu išsklaidytum mano 
abejones dėl produkto kokybės įteikdamas... kaip čia gražiau pa- 
sakius... komerciniams tikslams skirtos siuntos pavyzdį. 

- Kas yra? - Ratkas įkišo ranką į apsiausto kišenę ir ištraukė 
tamsiai raudoną ampulę. - Taip dažnai mėgsti pakaifuoti, kad iš- 
tuštinai savo atsargas? 

Paėmiau ampulę, Zebrė įbruko man vestuvinį ginklą. Aš pri- 
valėjau tai padaryti, nes neabejojau, kad Eliksyras galėjo at- 
skleisti visas mano praeities paslaptis. 

- Žinai, kaip būna... - nutęsiau. 


Skajus su Norkinku traukė į priekį, budriai stebėdami inerci- 
nius kompasus. Tunelis šakojosi ir rangėsi, bet šalmuose įmon- 
tuoti ekranėliai teberodė jų koordinates ir įveiktą trasą, todėl ben- 
dražygiai nebūtų pasiklydę, net jeigu grįžtant atgal kelią būtų 
pastojusi kokia nors kliūtis. Šachta vedė maždaug į vidurį laivo, 
ir nūnai vyrai slinko ton pusėn, kur tikėjosi aptikti vadavietės sfe- 
rą. Jie pėdino kokias penkias minutes, kai korpusą lyg po varpo 
dūžio vėl persmelkė vibracija. Šį kartą mažumėlę stipresnė. 

- Užteks, - prasižiojo Norkinkas. - Eime atgal. 

- Ne. Mes jau praradome lyną, todėl šiaip ar taip turėsime 
brautis pro kažkokią užtvarą. Koks skirtumas, jei tų užtvarų pa- 
daugėjo? 

Norkinkas nenoromis nusekė jam iš paskos. Bet dabar kaž- 
kas pasikeitė. Vietoj vakuumo, skafandrų davikliai ėmė fiksuo- 
ti azoto ir deguonies pėdsakus. Tikriausiai šachtoje po truputį 
kaupėsi oras, tarytum tuodu smūgiai būtų atsklidę nuo užsidaran- 
čio milžiniško, nežemiškos kilmės laive įrengto šliuzo. 

- Priekyje matau šviesą, - pranešė Skajus. Oro slėgis išaugo 
iki vienos atmosferos, bet vis dar kilo. 

- Šviesą? 

- Blyškiai geltoną. Man nesivaidena. Ją tarsi išskiria sienos. 

Jis išjungė prožektorių, liepė Norkinkui padaryti tą patį. Aki- 
mirkai tunelis aptemo. Skajus sudrebėjo, pajutęs seną, beveik iš- 
blėsusią tamsos baimę, kurią įskiepijo vaikų kambarys. Galiausiai 
akys įprato prie aplinkinio apšvietimo tiek, kad jiems nebereikėjo 
žibintų. Priešingai nuo pastarųjų, gelsvas žvilgėjimas nutvieskė 
dešimtis tunelio metrų. 

- Skajau, daugiau nieko nepastebi? 

- Ko? 

- Aš jaučiuosi, lyg šliaužčiau į pakalnę. 

Jam knietėjo nusijuokti, pasišaipyti iš Norkinko, tačiau liežuvį 
surakino panašus pojūtis. Kažkas bandė švelniai įslėgti kūną į 
šachtos šoną. Kuo toliau Skajus slinko (dabar judėjimas veikiau 

priminė ropojimą), tuo labiau spaudimas stiprėjo. Galop apėmė 
jausmas, tarytum jis būtų grįžęs į “Santjagą", kuriame tvyrojo 
dirbtinė gravitacija. Bet nežemiškų būtybių erdvėlaivis nei sukosi 
aplink savo ašį, nei didino greičio. 

- Gomesai? 

Į šūksnį atsiliepęs balsas skambėjo neapsakomai tyliai. 

- Taip. Kur tu? 

- Laivo gilumoje. Mes netoli vadavietės sferos. 

- Abejoju, Skajau. 

- Taip tvirtina mūsų inerciniai kompasai. 

- Jie greičiausiai apsirinka. Sprendžiant iš tavo racijos spin- 
duliavimo, jūs esate viduryje nugarkaulio. 

Skajų antrą sykį nutvilkė siaubas, bet šįsyk baimę pakurstė 
ne šviesos stoka. Jie neslinko taip ilgai, kad būtų sugebėję nusi- 
gauti į tokias tolybes. Galbūt dėl to kaltas kažkaip formą pakei- 
tęs korpusas? Racijos spinduliavimas tegalėjo byloti tiesą - pasi- 
telkęs trianguliacijos metodą, Gomesas lengvai nustatė bendra- 
Žygių koordinates, nors ir su tam tikrais netikslumais, kuriuos są- 
lygojo tarp trijulės įsiterpusi korpuso masė. Tačiau tai reiškė, 
kad inerciniai kompasai išėjo iš rikiuotės nuo to momento, kai jie 
įžengė į laivą. Dabar abu judėjo pro statinį gravitacijos lauką, 
kurio atsiradimą nulėmė pokyčiai korpuse, o ne pagreitis arba 
sukimasis. Priklausomai nuo šachtos vingių, traukos jėga timp- 
čiojo juos į skirtingas puses. Nenuostabu, jog kompasai pateikė 
klaidingus rodmenis. Gravitacija ir inercija tarpusavyje susijusios 
tokiais subtiliais ryšiais, kad keičiant vieną, neįmanoma nepa- 
veikti kitos. 

- Čionykščiai tikriausiai pramokę tobulai kontroliuoti Higso 
lauką, - mąsliai tarstelėjo Norkinkas. - Gaila, mums draugijos 
nepalaiko Gomesas. Jis jau būtų sukurpęs kokią teoriją. 

Bendražygis priminė Skajui, kad, tyrinėtojų įsitikinimu, Higso 
laukas išplitęs visoje erdvėje bei materijoje. Užuot buvusios es- 
minėmis elementariųjų dalelių savybėmis, masė ir inercija teįkū- 
nijo traukos, kurios poveikį patirdavo sąveikaudamos su Higso 
lauku, rezultatus - tokios traukos, kokia išsiskirdavo įžymybė, 
kulniuojanti per kambarį, pilną jos gerbėjų. Norkinko manymu, 
laivo projektuotojai rado būdą, kaip leisti garsenybei nepastebi- 
mai prasmukti pro žioplių būrį. Rodės, tarytum jie būtų sugebėję 

praretinti arba pagausinti gerbėjų minią, apriboti arba suteikti ga- 
limybes apipulti praslenkantį garbinimo objektą. Skajus Žinojo įsi- 
vaizduojąs procesą neapsakomai primityviai, palyginti su Gomesu 
ir net Norkinku, kuriems nereikėtų jokių metaforų, norint įžvelgti 
švytinčią, matematinėmis formulėmis apipintą esmę. Bet koks 
skirtumas? Svarbiausia, jog erdvėlaivio kūrėjai pajėgė manipu- 
liuoti gravitacija bei inercija taip pat lengvai kaip ir gelsva šviesa. 
Gal net pasąmoningai. 

Kitaip tariant, jo nuojauta neklydo, ir šiame laive galbūt pa- 
vyks įsisavinti naująją metodiką - tai nepaprastai pagelbėtų Flo- 
tilei ar bent jau “Santjagui". Jie daugelį metų stengėsi sumažinti 
laivo masę, idant atidėtų stabdymo procedūras iki paskutinio 
momento. O j jei būtų įmanoma atsikratyti mase taip paprastai, 
lyg spūstelėjus mygtuką? “Santjagas" įsiveržtų į Gulbės sistemą 
išvystęs tuos pačius aštuonis procentus šviesos greičio, nusigau- 
tų iki Kelionės Pabaigos ir žaibiškai sumažintų skrydžio tempą. 
Net jei panašių, kvapą gniaužiančių užmačių nepasisektų įgyven- 
dinti, sveikintinos būtų bet kokios sėkmingos pastangos nors ke- 
liais nuošimčiais sumažinti laivo inerciją. 

Šachtoje oro slėgis jau neabejotinai buvo didesnis nei pusan- 
tros atmosferos, bet nūnai augo gerokai lėčiau. Sensoriai fiksa- 
vo drėgną šilumą ir tam tikrų dujų kiekį, kuriuo, nors ir nekenks- 
mingu, Skajus paprastai nekvėpuodavo. Traukos jėga stabiliza- 
vosi ties 0.5 g, retsykiais smuktelėdavo žemyn, tačiau niekada 
nepakildavo aukščiau tos ribos. Gelsva šviesa taip paryškėjo, jog 
dabar prie jos būtų buvę galima skaityti. Kartkartėmis bendražy- 
giams tekdavo ropoti per grindų įdubimus, kupinus tamsaus, tiršto 
skysčio. Šio pėdsakus jie matė, kur tik pasižiūrėdavo: visus pa- 
viršius bjaurojo į kraują panašus raudonis. 

- Skajau? Čia Gomesas. 

- Kalbėk. Aš vos tave girdžiu. 

- Paklausyk manęs, Skajau. Vėliausiai po penkių valandų 
prie mūsų prisijungs draugija. Čia artėja du kateriai. Jie žino, jog 
šalia “Kaliušo" kažką aptiks. Surizikavau ir įjungęs radarą nu- 
stačiau, koks atstumas mus skiria. 

Ką gi, jis ir pats būtų taip pasielgęs. 

- Daugiau nieko nedaryk. Nepratark nė žodžio, neleisk jiem 
suprasti, kad atskridome iš “Santjago". | 

- Tik paskubėkite, gerai? Mes vis dar galėtume nepastebi- 
mai pasprukti. 

- Mudu su Norkinku truputį pasižvalgysime. 

- Skajau, tu nesupranti... 

Jis nutraukė ryšį, staiga susidomėjęs tuo, ką pastebėjo prie- 
šakyje. Link jųdviejų artėjo keistas pavidalas, kuris šliaužė lyg 
vikšras, išriesdamas savo riebų, rausvai baltą kūną. 

- Norkinkai? - atstatęs ginklą Skajus mostelėjo pirmyn. - 
Rodos, kažkas nutarė su mumis pasilabinti. - Įdomu, pagalvojo 
jis, ar mano balsas išduoda baimę? 

Padaras buvo maždaug rankos ilgio, per mažas, kad galėtų 
pakenkti žmonėms. Jis stokojo akivaizdžiai pavojingų išorinių or- 
ganų. Skajus nė neįžvelgė nasrų. Priešakinėje dalyje virpėjo vai- 
nikas perregimų ūselių. Net jeigu būtybė nuodinga, skafandro ji 
vis vien neįveiktų. Iš pirmo žvilgsnio kirminas neturėjo nei akių, 
nei manipuliacijoms skirtų galūnių. Skajus mintyse kartojo šiuos 
pastebėjimus, tačiau tai nepadėjo atsikratyti baimės, dėl ko jis 
jautėsi truputį nusivylęs. 

Užtat vikšro atėjūnai negąsdino. Jis tiesiog sustojo ir pamojo 
žmonėms vaiduokliškomis gijomis. Blyškiai rausvas, nariuotas pa- 
daro kūnas nusidažė sodresniu raudoniu, ir iš rievių, atskyrusių na- 
relius, prasisunkė arterinės išskyros, kurios susitelkė į purpurinę 
balutę. Iš pastarosios irgi ėmė tįsti ūseliai, nuvingiavę pirmyn, 
kaip į pakalnę. Skajus suvokė, jog netikėtai išsiderino “apačios ir 
viršaus“, pojūtis - matyt, pakito gravitacijos kryptis. Raudonas 
skystis nenumaldomai sruveno link jųdviejų, kol pagaliau užliejo 
skafandrus. Akimirką Skajus jautėsi taip, lyg kristų apverstas Žže- 
myn galva. Raudonio šydas užtemdė antveidį, tarsi mėgindamas 
prasibrauti pro izoliacinį sluoksnį, bet galiausiai atslūgo. 

Sugrįžo įprasta gravitacija. Įnirtingai šnopuodamas, vis dar 
persigandęs, jis stebėjo, kaip purpuro gija nuteka atgal prie kir- 
mino ir susigeria į jo kūną. Raudonai nušvitęs padaras veikiai iš- 
bluko iki blyškaus, rausvo atspalvio. 

Staiga vikšras padarė labai keistą dalyką - užuot apsisukęs, 
tunelyje jis išsinėrė iššvirkščias; ūseliai susitraukė į vieną kūno 
galą ir šovė pro kitą. Baidyklė nubangavo į gelsvas šachtos gel- 
mes, tarytum nieko nebūtų nutikę. 

Po sekundės į bendražygius kreipėsi per sienas nugriaudėjęs, 
dieviškai galingas balsas, pernelyg žemas, kad priklausytų žmogui. 

- Man patinka draugija, - tarė jis portugališkai. 

- Kas tu? - paklausė Skajus. 

- Lagas. Aplankykite mane, būkite malonūs. Toli eiti nerei- 
kės. | 
- O jeigu nuspręsime pasišalinti? 

- Aš nusiminsiu, bet jūsų nestabdysiu. 

Dieviško balso atgarsiai išblėso, ir vėl įsiviešpatavo tyla, kaip 
prieš kirmino pasirodymą. Abu vyrai pūškavo taip, lyg būtų visu 
greičiu bėgę. Norkinkas prabilo po ilgos, užsitęsusios akimirkos: 

- Mes grįžtame. Tučtuojau. 

- Ne. Eisime pirmyn, kaip prašė Lagas. 

Norkinkas griebė Skajui už rankos. 

- Ne! Išprotėjai? Gal iš tavo trumpalaikės atminties viskas 
išsitrynė? 

- Mus kviečia kažkokia esybė, kuri panorėjusi seniai galėjo 
mudu pribaigti. 

- Esybė, pasivadinusi Lagu. Nors Oliveira... 

- „nesakė, jog Lagas negyvas, - Skajus pasistengė susival- 
dyti, kad jo balse nenuskambėtų baimės gaidelės. - Tik užsiminė, 
kad jam kažkas atsitiko. Man asmeniškai knieti sužinoti, kas bū- 
tent. Be to, įdomu, ką šitas laivas ar jo šeimininkas galėtų mums 
papasakoti. 

- Puiku, keliauk. Aš grįžtu. 

- Ne, tu lieki su manimi. 

Norkinkas padvejojo prieš atsiliepdamas. 

- Tu manęs nepriversi. 

- Be abejo, ne, bet galėčiau įtikinti. - Uždėti ranką ant ben- 
dražygio peties atėjo eilė Skajui. - Pasitelk vaizduotę, Norkinkai. 
Aš nė kiek nenustebčiau, jei čia atrastume tokių dalykų, kurie 
sugriautų visas mums Žinomas paradigmas. Gauta informacija 
mažų mažiausiai padės nukakti į Kelionės Pabaigą anksčiau už 
kitus Flotilės narius, suteiks mums taktinę persvarą, kai jie atlėks 
įkandin mūsų ir mėgins kovoti dėl teritorinių teisių. 

- Tu įsibrovei į nežemiškų būtybių erdvėlaivį, bet tesugebi 
galvoti apie tokius nereikšmingus žmogiškus reikalus kaip riete- 
nos dėl valdų? 

- Patikėk manimi, po kelių metų šitie reikalai anaiptol neat- 
rodys menkaverčiai. - Jis tvirčiau spūstelėjo Norkinko ranką, su- 
slėgdamas izoliacinius skafandro sluoksnius. - Pagalvok, žmo- 
gau! Nuo šio momento mūsų istorija galėtų negrįžtamai pasikeis- 
ti. Norkinkai, iš pėstininkų mes pakilome į generolų rangą. Bent 
trumpam susimąstyk. Ar tu įsivaizduoji, kokio atlygio sulauks 
žmonės, kurie nulems istoriją? Žmonės, kaip mes. - Jis mintimis 
sugrįžo į “Santjagą"", į slaptą kamerą, kurioje įkalino chimeriškąjį 
diversantą. - Aš jau seniai kurpiu ilgalaikius planus, Norkinkai. 
Kelionės Pabaigoje man bus garantuotas saugumas, net jeigu 
įvykiai pakryptų mums nepalankia eiga. Jei taip nutiks, pasirū- 
pinsiu, kad ir tau negrėstų jokie pavojai. Bet jeigu viskas klosty- 
tis pagal planą, apdovanosiu tave kone beribe galia. 

- O jei dabar nuo tavęs nusisukčiau ir grįžčiau į katerį? 

- Aš nelaikyčiau akmens užantyje, - švelniai tarė Skajus. - 
Galų gale laivas kelia siaubą. Bet ateityje užtikrinti tau saugų 
prieglobstį tikrai negalėčiau. 

Norkinkas atšlijo nuo Skajaus, nusikratė jo ranka, pasuko galvą 
į šoną. Taip stovėjo porą sekundžių, kol sumąstė, ką atsakyti. 

- Tiek to, eime. Bet neužsibūsime čia ilgiau negu valandą. 

Skajus linktelėjo, nors bendražygis ir negalėjo to pastebėti. 

- Džiaugiuosi, Norkinkai. Žinojau, jog tau sveiko proto ne- 
stinga. 

Vyrai nuslinko į priekį. Šachta tapo nuožulni, todėl jie čiuožė 
žemyn praktiškai be jokių pastangų. Skajus prisiminė, kaip aplin- 
kui sruveno raudonos vikšro išskyros. Kažkas šiame laive taip 
nepriekaištingai tiksliai kontroliavo vietinę gravitaciją, kad tirštas 
skystis tekėjo kaip gyva esybė, it koks gniužulas gleivėtų pelėsių. 
Laivą pastačiusios būtybės mokėjo kur kas daugiau, nei kore- 
guoti Higso lauką - galėjo juo groti kaip pianinu. 

Kad ir kas tie padarai būtų, mąstė Skajus, - net jei visi pana- 
šūs į jau matytą vikšrą, savo išsivystymu jie pranoksta žmoniją 
milijonais metų. Flotilė jiems turėtų atrodyti neapsakomai primi- 
tyvi. Galbūt pastebėję erdvėlaivius šito paslaptingo objekto šei- 
mininkai nė nesuvokė regintys protingų būtybių kūrinius. Visgi 
pastarieji juos sudomino. 

Šachta atsivėrė į milžinišką patalpą, kurią supo glotnios sie- 
nos. Vyrai išniro iš tunelio šiek tiek aukščiau grindų. Priešinga 

jos pusė beveik pranyko už tirštų garų sluoksnio. Erdvioje salėje 
tvyrojo nemaloni gelsva šviesa, o grindys slėpėsi didžiuliame, 
raudoname, turbūt ne vieno metro gylio ežere. Skystyje lindėjo 
tuzinai kirmėlių - kai kurios buvo bemaž panirusios į telkinį. Savo 
apimtimis ir formomis dauguma skyrėsi nuo matyto vikšro. Ne- 
trūko ir didesnių už žmogų padarų, turinčių ūselius, aprūpintus 
kažkokiais priedais, tikriausiai sensoriniais organais. Vienas jų, 
ant kurio ūso siūbavo žmogiška akis, stebeilijosi į Skajų ir Nor- 
kinką. Bet stambiausias vikšras riogsojo ežero viduryje; blyškiai 
rausvo, iš skysčio iškilusio kūno ilgis siekė dešimtis metrų. Virš 
vieno, į atėjūnus pakrypusio baidyklės galo suvilnijo vainikas Veš- 
lių gijų, po kuriomis buvo matyti absurdiškai mažutė - atsižvel- 
giant į gigantišką vikšro pavidalą, - burna. Kai raudonos, Žmogiš- 
kos lūpos sukrutėjo, pro jas ištrūko aiškiai suprantami žodžiai. 
. - Sveiki, - pasilabino vikšras. - Aš esu Lagas. 


Pakėliau ampulę prieš šviesą. Raudono skysčio mirgesys, jo 
keistas gebėjimas vieną akimirką tekėti vangiai, kitą - srūti aki- 
nančiu greičiu labai priminė ežerą, Skajaus akimis regėtą “Kaliu- 
še". Bet juk ten buvo ne “Kaliušas", o kažkas keistesnio, prie 
kurio mitas apie vaiduoklių laivą prilipo kaip parazitas. Regis, 
Skajaus atsiminimai visą laiką slypėjo mano sąmonės užkabo- 
riuose. Juk Išsvajotą Eliksyrą atpažinau tą pačią sekundę, kai jį 
išvydau. 

Ežere raudonojo skysčio tyvuliavo tiek, kad galėjau jame nu- 
skęsti. 

Prispaudžiau vestuvių cinklą prie kaklo ir į miego arteriją S su- 
sileidau Eliksyrą. Manęs neužvaldė jokie sunkiai nupasakojami 
pojūčiai ar haliucinacijos. Šioji medžiaga veikė kitaip nei įprastas 
narkotikas, ji aprėpdavo visas smegenis, vietoj vienos, konkre- 
čios srities. Išsvajotam Eliksyrui terūpėjo pristabdyti ląstelių dū- 
lėjimą,; susidoroti su man padaryta žala, grąžinti prisiminimus, at- 
kurti pažeistas neuronų jungtis. Rodės, kad jis pajėgė paaiškinti, 
koks aš buvau anksčiau, tarytum galėjo įžvelgti energetinį ma- 
no lauką, kuris kito lėčiau negu ląstelinės struktūros. Štai kodėl 
narkotikas, nors neturėdamas jokios informacijos apie fiziologiją 
arba neuroanatomiją, įstengdavo taip lengvai pagydyti žaizdas ir 
užlopyti atminties spragas. | 

- Jėgelė, - tarstelėjo Ratkas. - Aš vartoju tik tai, kas geriau- 
sia, Seni. 

- Kitaip sakant, visos atsargos, kurias iš čia siunčiate, ne 
prastesnės kokybės negu šitas pavyzdys? 

- Ei, kaip minėjau, kreipkis į Gideoną.- 

Ratkas nusivedė mūsų trijulę vingiuotais tuneliais. Jie buvo 
aprūpinti tiek žibintais, tiek grindų užuomazgomis, tačiau man su- 
sidarė įspūdis, jos visą koridorių kompleksą paprasčiausiai išrau- 
sė skardžio sienoje. 

- Mane nuolat pasiekia gandai, - prabilau, - apie Gideono 
sveikatą. Kai kas mano, kad jis išmeta į rinką prastesnį produktą 
būtent dėl šios priežasties. Žmonės kalba, esą jis pernelyg pasi- 
ligojęs, kad galėtų užtikrinti stabilų tiekimą. 

Nuoširdžiai vyliausi, jog savo pastabomis neišsidaviau nė 
velnio neišmanąs apie tikrąją padėtį. Laimei, Ratkas tiesiog at- 
sakė: 

- Gideonas nesustabdė gamybos, štai kas svarbiausia. 

- Na, mes tuo įsitikinsime, kai su juo susitiksime, teisingai? 

- Tikiuosi, suvoki, kad vaizdas bus ne pats maloniausias. 

Nusišypsojau. 

- Ko tik neišgirsi gatvėse. 

Kol Ratkas vedė mus pas Gideoną, nugrimzdau į dar vieną 
epizodą iš Hausmano gyvenimo. Bent jau man susidarė įspūdis, 
jog dabar galiu juos iškviesti vien savo valios pastangomis, tary- 
tum tebūtų reikėję perrausti atsiminimus apie įvykius, nutikusius 
prieš tris šimtus metų, surūšiuoti juos chronologine tvarka ir įsi- 
leisti į sąmonę eilinę praeities atkarpą. Kad ir kaip keista, bet is- 
toriniai vingiai manęs nebeglumino. Rodės, lyg Žinočiau, kas 
tiksliai atsitiks, bet pastaruoju metu nebūčiau apie tai galvojęs. 
Panašiai jautiesi, kai atsiverti seniai skaitytą knygą, kurios siuže- 
tas, nors ir apsitraukęs užmaršties dulkėmis, nebegali tavęs nu- 
stebinti. 

Skajus su Norkinku rangėsi iš šachtos ertmės, slysčiodami 
gleivėtais, nuožulniais salės šonais, kol nusileido ant ežero kranto. 

Už kelių dešimčių metrų, telkinio viduryje, dunksantis vikšras 
ką tik prisistatė Lago vardu. 

Įsitempęs, iš siaubo šiurpstantis Skajus vis dėlto neabejojo, 
kad jam lemta čia išgyventi. 

- Lagas? - pratarė. - Na, nežinau. Kiek girdėjau, vardas pri- 
klausė Žmogui. 

- Be to, aš esu tas, kuris egzistavo prieš Lagą. - Kurtinantis 
balsas skambėjo keistai ramiai ir visiškai negrėsmingai. - Man 
sunku šnekėti jūsų kalba. Aš esu ir Lagas, ir Bebaimis Klajūnas. 

- Kas nutiko Lagui? 
 - Bus nelengva. Atleiskit. - Stojo tylos pauzė, per kurią vikš- 
ras išliejo į ežerą galonus raudono skysčio ir dar didesnį kiekį su- 
siurbė į save. - Taip geriau. Daug geriau. Tuojau jums paaiškin- 
siu. Prieš Lagą buvo Bebaimis Klajūnas, jo pagalbininkai kirminai 
ir gardelis tuštumoje. - Ūsai, regis, nukrypo į patalpos sienas ir lu- 
bas. - Bet vėliau gardelis tuštumoje buvo apgadintas, ir didžiumą 
pagalbininkų kirminų teko... Lago sąmonėje nėra žodžio tokiai są- 
vokai. Sulaužyti? Ištirpdyti? Suardyti? Bet ne visiškai sunaikinti. 

Skajus pažvelgė į Norkinką, kuris tylėjo nuo to momento, kai 
jiedu atsidūrė salėje. 

- Kas įvyko prieš tai, kai apgadino tavo laivą? 

*- Tai... laivas. Štai kas. Ne gardelis tuštumoje. Laivas. 
Daug geriau. - Burna klaikiai išsišiepė, ir iš padaro vėl pliūptelėjo 
raudonas skystis. - Viskas įvyko labai seniai. 

- Galima nuo pradžių? Kodėl mus sekei? 

- Mus? | 

- Flotilę. Penkis kitus laivus. Penkis kitus gardelius tuštumo- 
je. - Jo baimę prislopino pyktis. - Jėzau, argi taip sudėtinga su- 
prasti? - Skajus iškėlė aukštyn kumštį ir paeiliui atlenkė pirštus. 
- Vienas. Du. Trys. Keturi. Penki. Aišku? Penkis gardelius tuš- 
tumoje sukūrėme mes, - tokie žmonės kaip Lagas, - o tu panūdai 
skristi mums įkandin. Man būtų įdomu sužinoti kodėl. 

- Taip buvo prieš nelaimę. Po jos liko tiktai keturi gardeliai 
tuštumoje. 

Skajus linktelėjo. Regis, būtybė daugiau ar mažiau susigau- 
dė, kas nutiko “Islamabadui". 

- Paprasčiau kalbant, tu nelabai gerai atsimeni? 

- Teisingai, nelabai gerai. 

- Na, pasistenk. Iš kur esi kilęs? Kas tave paskatino prisiš- 
lieti prie Flotilės? 

- Įveikti per dideli tuštumos plotai. Tokie beribiai, kad Bebai- 
miui Klajūnui sunku prisiminti pradžią. 

- Tau nebūtina atgaivinti visko. Tiesiog papasakok, kodėl 
prisijungei prie mūsų. 

- Kitados gyveno vien tik kirminai. Begalinėje tuštumoje. Mes 
ieškojome kitokių kirminų rūšių, bet nieko neradome. - Pagal Ska- 
jaus vertimą, gilioje praeityje Bebaimio Klajūno gentainiai skrodė 
kosmoso platybes, tačiau su protingomis būtybėmis nesusidūrė. 

- Kada? 

- Prieš visą amžinybę. Prieš pusantro apsisukimo. 

Vien pagalvojus apie tokius mastelius, jį nukratė virpuliai. 
Galbūt Skajus ir klydo, bet jo nuojauta tvirtino, kad vikšras kal- 
ba apie Paukščių Tako apsisukimus - laikotarpį, kurį užtrunka 
žvaigždė, įveikdama ratą aplink Galaktikos centrą ir sugrįždama 
Įį pradinę padėtį. Skrydžiai tomis orbitomis tęsdavosi ne mažiau 
-kaip du šimtus milijonų metų... vadinasi, kirminų rasė lakiojo kos- 
minėje erdvėje tris šimtus milijonų metų. Anuomet dinozaurai te- 
įkūnijo pirmuosius eskizų kontūrus, nubrėžtus ant evoliucinės pie- 
šimo lentos. Palyginti su tokia laiko trukme, Žmonės ir jų darbai 
bei kūriniai viso labo buvo dulkelių sluoksnis, nusėdęs ant kalno 
viršūnės. 

- Kas toliau? 

- Mes pagaliau aptikome kitus kirminus, bet netrukus paaiš- 
kėjo, kad jie į mus nepanašūs. Visiškai nepanašūs. Jie mūsų... 
nepakentė. Atrodė kaip gardeliai tuštumoje, ir patys buvo... tuš- 
ti. 

Jokių gyvų padarų neskraidinantys laivai. 

- Kalbi apie protą turinčias mašinas? 

Lūpos vėl išsiviepė. Šlykštus vaizdas, garbės žodis. 

- Taip, protą turinčios mašinos. Alkanos mašinos. Mašinos, 
kurios ėdė kirminus. Kurios rijo mus. 


Mašinos, kurios rijo mus. 

Sprendžiant iš vikšro intonacijos, akistata su priešais atstojo 
truputį erzinantį realybės aspektą - tai, su kuo tenka taikstytis, 
bet dėl ko nevalia nieko kaltinti. Prisiminiau, koks pasibjaurėji- 
mas mane persmelkė susidūrus su vikšrą apėmusiomis pralaimė- 
jimo nuotaikomis. 

Ne, persmelkė ne mane, pasitaisiau, o Skajų Hausmaną. 

Juk tai tiesa... ar ne? 

Sekdami paskui Ratką, žygiavome skardžio sienoje išgraužtais, 
Išsvajoto Eliksyro fabriką raizgančiais tuneliais. Retsykiais praeida- 
vome pro erdvesnes, blausiai apšviestas patalpas, kuriose triūsė pil- 
kus, blizgančius apsiaustus dėvintys darbininkai, palinkę virš dar- 
bastalių, taip apkrautų chemine įranga, kad jie priminė miniatiūrinius 
stiklo miestus. Daug kur pastebėdavau didžiules retortas, sklidinas 
tamsaus, raibuliuojančio, raudono it kraujas Eliksyro. Pačiame kon- 
vejerio gale išvysdavau lygias užpildytų, prekybai paruoštų ampulių 
gretas. Dauguma plušančiųjų nešiojo tokius pat akinius kaip Ratkas 
- su įvairiais, konkrečioms užduotims skirtais lęšiais. 

- Kur mus vedi? - paklausiau. 

- Juk tu norėjai atsigerti, tiesa? 

Kirenbachas sukuždėjo: 

- Manau, mus veda pas vieną žmogų. Šis viskam čia vado- 
vauja, todėl patarčiau jo nenuvertinti, net jeigu jums pasirodys, 
jog tas tipas tiki keistais dalykais. 

- Kalbi apie Gideoną? - pasitikslino Zebrė. 

- Na, iš dalies, - aiškiai jos nesupratęs, atsakė Kirenbachas. 

Mes praėjome dar keletą laboratorijų, kol pagaliau nusigavo- 
me į gruoblėtomis sienomis apsuptą kambarį, kuriame už gigan- 
tiško, metalinio, įdubimais nusėto stalo gulėjo, o gal sėdėjo - iš 
pirmo žvilgsnio kūno padėties gerai neįžiūrėjau - suvytęs senis. 
Jis kiurksojo keistame invalido vežimėlyje: iš pažiūros nepatogia- 
me, juodame, šarvuotame įtaise, kuris tyliai šnypštė, pro vožtu- 
vų plyšelius leisdamas garus. Nuo agregato link sienos driekėsi 
maitinimo vamzdeliai, Matyt, karšinčius nuo jų atsijungdavo, jei 
užsimanydavo pasivažinėti savo krėslu, aprūpintu ratais su iš- 
lenktais stipinais. | 

Man sunkiai sekėsi įžiūrėti senio kūną, pasislėpusį po aliumi- 
nio folijomis. Iš liemens kyšojo dvi neįtikėtinai kaulėtos rankos. 
Kairioji gulėjo ant šlaunies, dešinioji grabinėjo armiją ranktūryje 
įmontuotų juodų valdymo svirčių ir mygtukų. 

- Labas, - pasisveikino Zebrė. - Tu veikiausiai esi mums rei- 
kalingas žmogus. 

Jis paeiliui mus nužvelgė. Iškaršėlio oda, kuri aptempė 
skruostikaulius, buvo tokia šudūlėjusi, kad vietomis atrodė kone 

perregima. Tačiau pats senis nestokojo savotiško patrauklumo, ir 
jo akys, galų gale nukrypusios į mane, panėšėjo į porą smailių 
tarpžvaigždinio ledo atplaišų. Kvadratinis smakras, rodės, spindu- 
liavo panieką. Lūpos virpėjo, tarytum jis būtų mėginęs atsiliepti. 

Užuot prabilęs, jis palietė valdymo prietaisų pultelį, įniko 
akis. Jo pirštai, nors ploni, atrodė tvirti ir grėsmingi kaip grobuo- 
nies nagai. | 

Senis atitraukė dešiniąją ranką nuo pultelio. Krėslas sužvan- 
gėjo, tarytum jo viduje būtų ėmę triukšmą kelti padėtį keičiantys 
jungikliai, pagaliau nustojo šurmuliuoti ir išspaudė šnypštimo pa- 
lydimus žodžius, kuriuos, įtempęs ausis, nesunkiai supratau. 

- Akivaizdu. Kuo galėčiau jums padėti? 

"Spoksojau į jį neįstengdamas užgniaužti nuostabos. Gideoną 
įsivaizdavau įvairiai, bet tikrai ne taip. 

- Pavaišink mus gėrimais, kuriuos prižadėjo Ratkas, - suurz- 
giau. | 

Žmogus vos pastebimai linktelėjo, ir Ratkas nupėdino prie 
spintelės, įspraustos į uolėtą nišą viename kambario kampe. Jis 
grįžo nešinas dviejomis stiklinėmis vandens. Savąją išmaukiau 
vienu gurkšniu. Skonis pasirodė gan neblogas, atsižvelgiant į tą 
faktą, kad šis skystis ką tik buvo garų pavidalo. Ratkas įteikė 
kažką Zebrei, tačiau toji priėmė jo dovaną aiškiai būgštaudama. 
Visgi troškulys išvaikė bet kokius įtarimus, kad gėrimas gali būti 
užnuodytas. Pastatęs tuščią stiklinę ant stalo pratariau: 

- Tu atrodai ne visai taip, kaip tikėjausi, Gideonai. 

Kirenbachas niūktelėjo man į šoną. 

- Taneri, čia ne Gideonas. Tai, na... - truputį patylėjęs jis iš- 
lemeno: - Tai mums reikiamas žmogus. 

Karšinčiaus pirštai vėl įniko lakstyti mygtukais bei svirtimis. 
Šįsyk barškesys tęsėsi penkiolika sekundžių, kol mes pagaliau iš- 
girdome balsą. 

- Ne, aš ne Gideonas. Bet jums, ko gero, teko girdėti apie 
mane. Aš sukūriau šitą vietą. 

- Ką? - nesuprato Zebrė. - Tunelių labirintą? 

- Ne, - atsakė jis. Stojo dar viena tylos akimirka, per kurią 
įvedamas komandas krėslas pavertė žodžiais. - Visą planetą. - 
Šį kartą pauzė buvo užprogramuota. - Aš esu Markas Feris. 

Prisiminiau, ką Kirenbachas pasakojo apie naująjį mūsų pa- 
žįstamą ir kaip siūlė nesistebėti keistu jo tikėjimu. Bet man ro- 
dės, jog suprantu, ką jaučia iškaršėlis, tūnantis garais varomame 
invalido vežimėlyje. 

Galų gale aš pats nebenutuokiau, k kas esu. 

- Ką gi, Markai, - tariau, - atsakyk man į klausimą. Kas va- 
dovauja šitam fabrikėliui? Tu ar Gideonas? O gal Gideonas išvis 
neegzistuoja? 

Krėslas ėmė tarkšėti ir žvangėti. 

- Žinoma, kad aš, pone... - jis mostelėjo kita ranka nutaręs, 
kad neverta nutraukti minties ir teirautis mano pavardės. - Bet 
Gideonas egzistavo visada. Jei ne jis, aš čia netūnočiau. 

- Gal būtum toks malonus I ir mus pas jį nuvestum? - paprašė 
Zebrė. 

- Ne, nebūčiau. Niekas nesimato su Gideonu be ypač svar- 
bios priežasties. Visi reikalai tvarkomi su manimi. Gideonas tėra 
tiekėjas. Jis nieko nežino. 

- Mums vis vien magėtų su juo šnektelėti, - neatlyžau. 

- Atleiskit, bet tai neįmanoma. Visiškai neįmanoma. - Senis 
atšlijo nuo stalo su visu krėslu; į grindis sudardėjo ratai lenktais 
stipinais. 

- Aš noriu susitikti su Gideonu. 

- Ei, - prasižiojo Ratkas, žengdamas tarp manęs ir žmogaus, 
kuris įsivaizdavo esąs Markas Feris. - Negirdėjai, ką tau sakė? 

Jis kyštelėjo ranką į užantį, bet aš žaibiškai sureagavau ir šį 
diletantą įveikiau be jokio vargo. Palikau vyruką ant grindų ai- 
manuojantį, įsistvėrusį į sulaužytą dilbį. Mostu paraginau Zebrę 
čiupti pistoletą, kurį Ratkas ketino išsitraukti. Dabar mes abu 
buvome ginkluoti. Kišenėje sužvejojau savo šaudyklę, tuo tarpu 
dryžuotoji nukreipė vamzdį į Marką Ferį - arba juo apsimetantį 
tipą. 

- Siūlau susitarti, - kreipiausi į senį. - Arba vedi mane pas 
Gideoną, arba vedi mane pas Gideoną klykdamas iš skausmo. 
Ką renkiesi? 

Jis subarbeno per valdymo prietaisų pultelį, priversdamas ra- 
tuotą krėslą atsiskirti nuo maitinimo kabelių. Spėjau, kad invalido 
vežimėlyje galėjo slypėti ginklai, bet vargu ar jie būtų taip greitai 
išnirę, kad išgelbėtų senį nuo mūsų. 

- Eikite paskui mane, - pareiškė Feris, kai nutyko krėsle 
tarškantys mechanizmai. 

Iškaršėlis vedėsi mus spiralėmis vingiuojančiais tuneliais, 
įgudusiais judesiais vairavo pukšintį savo vežimėlį siaurais, “S" 
formos koridoriais. Mano galvoje mintys sukosi tiktai apie mūsų 
palydovą. Kirenbachas ir Zebrė manė, kad jį apsėdusios haliuci- 
nacijos. Bet jeigu senis nėra tas, kuo tvirtino esąs... kas gi jis 
toks? | 

- Kaip čia atsidūrei? - paklausiau. - Ir kaip tai susiję su Gi- 
deonu? 

Prieš atsakymą vėl pasigirdo barškėjimas. 

- Ilga istorija. Laimei, man dažnai tenka ją porinti, todėl aš 
turiu paruoštą, iš anksto užprogramuotą pasakojimą. 

Krėslas dar kartelį sutraškėjo, ir balsas pratęsė: 

- Aš gimiau Geltakmenyje. Mane išnešiojo plieninės įsčios 
ir užaugino robotai. Anksčiau nei sumąstėme, kaip iš vienos 
žvaigždės sistemos į kitą perkelti žmones. Gyvas būtybes tek- 
davo auginti iš sušaldytos kiaušialąstės, ir šiuo darbu užsiimda- 
vo jau į vietą pristatyti robotai. - Feris užgimė amerikanų lai- 
kais, labai labai seniai, gerokai prieš Skajų Hausmaną - šio 
epocha mano sąmonėje įsiliejo į bendrą istorinį vandenyną 
skrodžiančių laivų, konkistadorų, koncentracijos stovyklų, juo- 
dųjų marų foną. 

- Mes aptikome bedugnę, - dėstė Feris. - Nepaprastą keis- 
tenybę, kurios negalėjome užfiksuoti iš Žemės sistemos netgi su 
geriausiais prietaisais, nes ji buvo pernelyg menka. Tačiau pra- 
dėję tyrinėti savo pasaulį prarają aptikome bematant. Iš kiaury- 
mės, sudraskiusios planetos plutą, veržėsi karštis ir mišinys dujų, 
kurias perdirbome į orą. 

Geologiniu požiūriu, bedugnė nė trupučio nederėjo prie aplin- 
kos. O taip, aš esu girdėjęs teorijas apie susidūrimą su dujų mil- 
žine, dėl ko įvyko tektoniniai poslinkiai, ir šerdyje susikaupusi ši- 
lumos energija plūstelėjo išorėn pro tokias ertmes kaip šita pra- 
garmė.-Galbūt spėjimuose tikrai slypi krislas tiesos... bet tik kris- 
las. Tai nepaaiškina keistų bedugnės savybių: kodėl čionykštės 
dujos taip skiriasi nuo likusios atmosferos, kodėl jos šiltesnės, 
drėgnesnės ir mažiau nuodingos. Mums tarsi iškrito laiminga 
korta. Aš Žinau, ką sakau, nes buvau nusileidęs iki pat dugno. 

Per vieną iš žvalgybinių ekspedicijų Feris spiralėmis nėrė į 
kiaurymę ir prasmego migloje. Radaras neleido įsirėžti į sieną, 
bet išvyka vis tiek buvo pavojinga, ir kažkuriuo momentu dėl 
energijos nuotekų vienvietis jo laivelis murktelėjo dar giliau. Ga- 
lop kateris pasiekė dugną, kurį nuo paviršiaus skyrė trisdešimt 
kilometrų. Vos tik jis nutūpė ant uolienų sluoksnio, kaipmat įsi- 
jungė automatinės remonto sistemos, tačiau jos ketino darbuotis 
ne mažiau kaip dešimt valandų. 

Neturėdamas, ką veikti, Feris įlindo į skafandrą, apsaugantį 
nuo itin didelio slėgio, neapsakomai aukštos temperatūros, nuo- 
dingų cheminių medžiagų pertekliaus ir įniko tyrinėti skaldos klo- 
dą, kurį praminė nuobirynu. Pro ertmes, žiojinčias tarp uolų, virto 
šiltas, drėgnas, deguonies kupinas oras. 

Feris nutarė ištirti tas skyles. Leisdamasis keletą šimtų met- 
rų Žemyn, jis ne vieną kartą galėjo prarasti pusiausvyrą ir užsi- 
mušti. Po viršutiniu skaldos sluoksniu glūdėjo kiti uolienų klodai, 
bet ir šiuose nestigo plyšių, pro kuriuos tyrinėtojas įstengė prasi- 
skverbti, ir iškyšų, prie kurių jis galėjo pritvirtinti kobinius bei Iy- 
nus. Mintys apie žūtį Ferio neapleido nė akimirkai, bet jos buvo 
perdėm abstrakčios. Nė vienas iš pirmosios kartos amerikanų 
nepajėgė suprasti, ką reiškė mirtis. Jiems niekada neteko regėti 
už save vyresnių, susenusių, paskutinį kvapą išleidusių žmonių ir 
išsiugdyti savisaugos instinktų. | 

Gal ir gerai. Nes jei Feris būtų suvokęs, kuo rizikuoja, ir ką 
žada mirtis, jis veikiausiai nebūtų lindęs į nuobiryno gelmes ir at- 
radęs Gideoną. 


Jie turbūt klaidžiojo kosmose, kol susitiko su kita rūšimi, pa- 
galvojo Skajus - protingais robotais ar kiborgais. 

Iš padrikoko Bebaimio Klajūno vapėjimo jam vargais nega- 
lais pasisekė sulipdyti kažką panašaus į rišlią istoriją. Prieš aki- 
statą su mašinomis rami, naivi kirminų rasė sklandė tarp žvaigž- 
džių daugybę milijonų metų. Jie išplito kosminėje erdvėje dėl sa- 
vų, paslaptingų priežasčių, kurių Bebaimis neįstengė išaiškinti. 
Sugebėjo sužinoti tik tiek, jog smalsumas ar išteklių poreikiai čia 
niekuo dėti. Vikšro gentainiai taip elgėsi, ir baigta; tokią būtiny- 
bė jiems įskiepijo pradinėse evoliucijos stadijose. Kirminai nesi- 
domėjo nei technologijomis, nei mokslais, apsieidami su žiniomis, 

kurios į rasės atmintį įstrigo taip seniai, jog pamatiniai jų principai 
nugrimzdo į užmarštį. 

Nieko nuostabaus, kad pažintis su vikšraėdėmis mašinomis 
atokiausioms minkštakūnių kolonijoms užsibaigė tragiškai. Me- 
chaniniai padarai ėmė pamažu brautis į kirminų erdvę, privertė 
savo aukas koreguoti dešimtis milijonų metų nekitusius elgsenos 
modelius. Norėdami išgyventi, vikšrai pirmiausia turėjo suvokti, 
kad juos kažkas persekioja. 

Tam prireikė dar milijono metų. 

Galiausiai pajutę grėsmę jie nesiėmė atsakomųjų veiksmų, 
tačiau pradėjo tobulinti išlikimą užtikrinančias strategijas. Kir- 
minai apleido savo pasaulius ir persikraustė į prieglobstį žadan- 
čią tarpžvaigždinę erdvę. Jie susikūrė “gardelius tuštumoje“, 
savo apimtimis nesiskiriančius nuo nedidelių planetų. Neilgai 
trukus atrado kitų rasių, kurias irgi puldinėjo vikšraėdžiai, liku- 
čius. Tiesa, tų rūšių atstovai suteikė persekiotojams kitokius 
vardus. Jei prisireikdavo, kirminai įsigydavo naujų technologijų, 
bet nė nesivargindavo suprasti šių veikimo principo. Kontro- 
liuoti gravitaciją ir inerciją jie išmoko iš simbiotinės lizdasukių 
rasės. Gebėjimą palaikyti momentinį ryšį perėmė iš kultūros, 
pasivadinusios straksinčiais klounais. Vikšrus kaip reikiant 1š- 
barė, kai jie pasidomėjo, ar pagal tuos pačius principus įmano- 
ma per akimirką įveikti milžiniškus atstumus. Straksintiems 
klounams greitesni už šviesą skrydžiai įkūnijo šventvagystę. 
Momentinį ryšį jie naudodavo tiksliai nustatytų parametrų ribo- 
se, kurių niekuomet neperžengdavo. Tuo tarpu mėginimai ke- 
liauti sparčiau už šviesą jiems prilygo iškrypimui, tokiam šlykš- 
čiam, kad vien apie jį pagalvoję straksintys klounai iš pasibjau- 
rėjimo sudžiūdavo ir numirdavo. 

To suprasti nepajėgdavo tiktai primityvios, vulgarios jaunos 
rasės. 

Kad ir kiek technologijų turėjo kirminai su sąjungininkais, jų 
neužteko, siekiant veiksmingai pasipriešinti mašinoms. Pastaro- 
sios pranoko savo aukas tiek mitrumu, tiek jėga. Kartkartėmis 
pergales pasiekdavo organinė gyvybė, tačiau bendros tendenci- 
jos liudijo, jog triumfuoti galų gale lemta vikšraėdžiams. 

Skajaus mintis išblaškė Gomeso balsas, kuris skambėjo sil- 
pnai, tačiau primygtinai. 

- Prastos naujienos, Skajau. Tuodu kateriai paleido porą zon- 
dų. Gal tik vaizdo kameras, bet aš spėju, kad jose įmontuotos 
kovinės galvutės. Zondai lekia visu greičiu ir mus pasieks po 
penkiolikos minučių. 

- Jie to nepadarytų, - sulemeno Norkinkas. - Nedrįstų mūsų 
pulti neištyrę, kas čia vyksta. Nerizikuotų sunaikinti Flotilės laivą, 
kuriame galbūt įmanoma rasti atsargų ir išlikusių gyvų žmonių, 
kaip, hmm, mes patys manėme. 

- Dar ir kaip drįstų, - paprieštaravo Skajus. - Vien tam, kad 
neleistų mums užgrobti to, ką galima čia aptikti. 

- Netikiu. 

- Kodėl? Jų vietoje, aš taip ir elgčiaus. 

Liepęs Gomesui nespurdėti, jis nutraukė ryšį. Nemaža dalis 
dienos, kurią Skajus vylėsi paskirsiąs tyrinėjimams, ką tik susitrau- 
kė iki ketvirčio valandos. Net jeigu nereikėtų brautis pro užtvaras, 
per penkiolika minučių jie, Žinoma, nespėtų grįžti į keltą ir išsineš- 
dinti. Tačiau tiek laiko užtektų, kad Bebaimis Klajūnas išklotų liku- 
sią savo istorijos dalį. Gal tuomet padėtis pasikeistų. Jis pasistengė 
išvyti iš galvos mintis apie tiksinčias minutes bei artėjančius užtai- 
sus ir paprašė masyvios minkštakūnės būtybės tęsti pasakojimą. 

Vikšras mielai sutiko išpildyti jo norą. 


- Gideonas, - paskelbė ratuotame krėsle sėdintis iškaršėlis, 
keliomis, į valdymo prietaisų pultelį įvestomis komandomis su- 
trumpinęs savo istoriją. 

Mes nusikasėme iki natūralios, gamtos sukurtos daubos. Su- 
stojome ant iškyšos, pakankamai erdvios, kad ant jos tilptų inva- 
lido vežimėlis. Pagalvojau, ar nevertėtų nustumti Ferio per kraš- 
tą, tačiau atbrailą supo tvirti turėklai. Jų linija buvo sutrūkusi tik 
vienoje vietoje, ten, kur atsivėrė kelias į narvuotus, sraigtinius, 
olos apačion vedančius laiptus. 

- Šūdas, - iškošė Kirenbachas, pažiūrėjęs žemyn. 

- Pagaliau susivokei, - vyptelėjau. 

Aš, ko gero, irgi būčiau išsproginęs akis, bet šitam vaizdui 
mane parengė tai, ką Skajus aptiko “Kaliuše". Akmeninėje dau- 
boje mes išvydome vikšrą, gal net didesnį nei vaiduoklių laivo 
šeimininkas, tačiau vieną, be pagalbininkų kirminų. 

- Nieko panašaus nesitikėjau, - prisipažino Zebrė. 


2()2 


- Paprastai niekas nesitiki, - užtikrino senis. 

- Ei, ar kas nors malonės man paaiškinti, kokia čia baidyklė, 
velniai griebtų? - Kirenbachas vapėjo kaip Žmogus, svyruojantis 
ant pamišimo slenksčio. 

- Nebijok, akys tavęs neapgauna, - nuraminau. - Tai stam- 
bus nežemiškos kilmės padaras. Beje, savotiškai protingas. Savo 
gentainius vadina kirminais. 

Kirenbachas sušvokštė pro dantis, išspausdamas po vieną 
žodį: | 

- Iš. Kur. Tu. Žinai. 

- Na, man teko vieną jų regėti anksčiau. 

- Kada? - paklausė Zebrė. 

- Labai seniai. 

Rodės, jog Kirenbachą tuojau nutrenks širdies smūgis. 

- Taneri, tu visiškai mane supainiojai. 

- Garbės žodis, aš pats tiksliai nežinau, kuo tikėti. - Linktelė- 
jau į Ferio pusę. - Judu su vikšru saisto tam tikri ryšiai, ar ne? 

Krėslas sublerbė. 

- Viskas elementaru. Gideonas duoda, ko mums reikia. Aš 
išsaugau Gideono gyvybę. Argi toks sandėris nepakankamai są- 
žiningas? 

- Tu jį kankini. 

- Kartais jam prireikia paskatinimo, tik tiek. 

Vėl pažvelgiau į vikšrą. Jis dunksojo metaliniame aptvare, 
stačiašonėje geldoje, iki kelių pilnoje tamsaus lyg kalmaro raša- 
las skysčio. Milžiniškai būtybei iš vietos neleido pajudėti grandi- 
nės, aplink ją stūksojo pastoliai ir driekėsi tilteliai. Prie didžiulių 
karkasų primontuotos, nesuvokiamos paskirties mašinos laukė, 
kol jas nustums virš vikšro. Per visą kūno ilgį jį subadė elektros 
laidai ir maitinimo kabeliai. 

- Kur jį radai? - pasiteiravo Zebrė. 

- Čia, - atsakė Feris. - Radau laive, kuris sudužo bedugnėje. 
Gal prieš milijoną metų. Jis nė nepastebėjo, kaip praslinko tiek 
laiko. Nors apgadintas, nebegalintis skraidyti, laivas palaikė Gi- 
deono gyvybę snaudulio būsenoje. 

- Jis sudužo atsitiktinai? - pasitikslinau. 

- Ne visai. Gideonas nuo kažko bėgo. Bet man nepasisekė 
sužinoti nuo ko. 

Nutraukiau garsus, sklindančius iš krėslo. 

- Tuojau atspėsiu. Nuo protingų, žudymo manijos apsėstų 
mašinų, kurios puldinėjo jo rasę - ir kitas - milijonus metų. Gujo 
kirminus iš visų sistemų, kol galiausiai privertė persikraustyti į 
tarpžvaigždinę erdvę ir vengti žvaigždžių šviesos. Bet šitas vikš- 
ras atkeliavo čia su tikslu - galbūt turėjo įvykdyti kažkokią žval- 
gybinę misiją. | 

Senio pirštai įniko šokinėti virš mygtukų, ir po akimirkos krės- 
las sušnypštė: 

- Iš kur ištraukei tokią informaciją? 

- Kaip sakiau Kirenbachui, susipažinau su kirminais tolimoje 
praeityje. | 

Mintyse atgaivinau istoriją, kurią vikšras paporino Skajui. 
Bėglių rasė suvokė, kad išgyvens tik tuo atveju, jei išmoks gerai 
slapstytis. Kosminėje erdvėje buvo pilna nišų, neapgyvendintų 
protingų padarų, - jas sterilizavo supernovų sprogimai arba neut- 
roninės žvaigždės, - ir šios apvalytos zonos tapo puikiomis slėp- 
tuvėmis. Tačiau visiems laikams išvengti mirtinos grėsmės nepa- 
sisekė. Protingos būtybės turėjo polinkį užgimti net ir nepalan- 
kiausiomis sąlygomis; įvairiausiuose kosmoso kampeliuose nuo- 
lat evoliucionuodavo naujos kultūros. Grobuones mašinas atvi- 
liodavo būtent šie gyvybės proveržiai. Vilčių teikiančiose saulės 
sistemose žudikai palikdavo stebėjimo įtaisus ir spąstus, kurie 
įsijungdavo, vos tik juos aptikdavo nuo gimtosios planetos atsi- 
plėšusi rasė. Nenuostabu, jog kirminai su sąjungininkų likučiais 
tiesiog paranojiškai žvalgydavosi naujos gyvybės ženklų. 

Vikšrams niekada nerūpėjo Žemės sistema. Smalsumas pri- 
klausė toms savybėms, kurias ugdant, jiems reikėjo įdėti nema- 
žai valios pastangų. Bėglių rasė prisivertė susidomėti Žeme, kai 
toje užfiksavo akivaizdžias proto užuomazgas. Jie lūkuriavo, no- 
rėdami pažiūrėti, ar žmonės išsivystys tiek, kad pajėgtų rengti 
skrydžius į tarpžvaigždinę erdvę, bet laukti reikėjo ištisus tūks- 
tantmečius 

Galų gale įvykiai pakrypo netikėta ir anaiptol nepalankia lin- 
kme. 

Pasakojimas, kurį kadaise išklojo Gideonas, beveik sutapo 
su tuo, ką Skajus išgirdo “Kaliuše". Ferio vikšrą šimtus švies- 
mečių ir ne mažiau amžių vaikėsi vienas priešas. Žudikė mašina 

judėjo vikriau už kirmino laivą, gebėjo staigiau sukiotis ir grei- 
čiau atlikti stabdymo procedūras. Palyginti su persekiotojos ta- 
lentais, pagreičio ir inercijos įvaldymas, kuriuo pasižymėjo bėg- 
lys, atrodė mažų mažiausiai negrabus. Visgi, kad ir kokia jėga 
bei mitrumu pasižymėjo mašinos, jos turėjo ir silpnų vietų, tiks- 
liau sakant - trūkumų, kuriuos per tūkstantmečius vikšrai įsidė- 
mėjo. Beveik visais atžvilgiais tobulos žudymo mašinos naudojo- 
si stebėtinai primityviais gravitacijos fiksavimo metodais. Kirmi- 
nų erdvėlaiviai kartais išvengdavo antpuolių pasislėpę greta 
stambesnių dangaus kūnų arba šių viduje. 

Radęs geltonąjį pasaulį, Gideonas, kuriam į nugarą alsavo 
persekiotojas, suprato, jog tokios progos atsisakyti negali. Plane- 
toje aptikta gili išgrauža jo neurofiziologijoje sužadino palaimin- 
gą džiaugsmą atitinkančią emociją. 

Artėjantis priešas paleido į darbą toliašaudę artileriją. Kirmi- 
nas spėjo pasukti savo laivą už planetos palydovo, kurio paviršiu- 
je antimaterinių užtaisų salvė išskobė virtinę kraterių. Luktelėjęs, 
kol palydovas atsidurs jam reikalingoje padėtyje, vikšras nepa- 
stebimai šovė į atmosferą ir nėrė į bedugnę - potencialią, iš kos- 
moso pastebėtą slėptuvę. Besigremždamas į plutą, jis praplėtė ir 
pagilino kiaurymę savo ginklais. Laimei, šią veiklą maskavo sto- 
ras nuodingos atmosferos sluoksnis. Tačiau braudamasis į pra- 
rają ir gludindamas stačias sienas jis padarė siaubingą klaidą. 
Vikšras tenorėjo pasprukti nuo mašinos, sulaukti momento, kai 
toji nutars paieškoti kito taikinio ir pranyks iš artimosios erdvės, 
bet liko įkalintas po milijardais tonų nubyrėjusios uolienos. Jis ke- 
tino patūnoti kokį tūkstantį metų - akimirksnį, skaičiuojant kirmi- 
nų masteliais. 

Laukti teko gerokai ilgiau. 

- Gideonas norėjo, kad jį surastum, - tarstelėjau. 

- Taip, - atsakė Feris. - Kai, jo manymu, priešas išnyko, Gi- 
deonas pasinaudojo savo laivu, kad išorėn nukreiptų pagalbos 
šauksmą. Bedugnėje pakeitė dujų santykį, jas sušildė. Išsiuntė ir 
kitus signalus, pavyzdžiui, egzotinių dalelių radiaciją. Bet tuo 
metu mes jos neužfiksavome. 

- Kaip ir kiti kirminai. 

- Manau, ilgą laiką jie palaikė tarpusavyje ryšį. Laive radau 
iš pirmo žvilgsnio jam nepriklausantį dalyką - lyg ir neapgadintą, 

nors aplinkinė įranga atrodė kaip antikvarinis, iš rikiuotės išėjęs 
šlamštas. Objektas panėšėjo į Žžvilgančią, metro skersmens 
kiaulpienės galvutę, kuri pleveno Gideono būste pakibusi kažko- 
kiame energijos laike. Žavinga ir netgi užburianti. 

- Kas gi tai buvo? - pasiteiravo Zebrė. 

Senis tikėjosi šito klausimo. 

- Aš bandžiau pats sužinoti, bet mano primityvūs, anaiptol 
nenuodugnūs eksperimentai - dariau, ką galėjau - pateikė prieš- 
taringus, paradoksalius rezultatus. Objektas pasižymėjo neįtikė- 
tinu tankiu, įstengė sustingdyti saulės neutrinus. Aplink tą daiktą 
iškrypę spinduliai liudijo, kad jį supa neapsakomai galingas gra- 
vitacijos laukas. Bet aš nieko neradau. Jis tiesiog kabėjo erdvėje. 
Rodės, ištiesi ranką ir galėsi jį paliesti. Tačiau kelią pastodavo 
nematoma užtvara, nuo kurios imdavo dilgčioti odą. - Šnekėda- 
mas Feris įvedė į krėslo ranktūrį eilines komandas. Jo pirštai 
lakstė mygtukais kaip pianino klavišais. - Be abejo, galiausiai su- 
žinojau, su kuo susidūriau. Kai įtikinau kirminą prašnekti. 

- Įtikinai? - perklausiau. 

- Jis turi savotiškus daviklius, atstojančius skausmo recepto- 
rius; tam tikros nervų sistemos sritys pakursto emocines reakci- 
jas, analogiškas mūsų baimei ir panikai. Man tereikėjo jas suras- 
ti. | 

- Kas gi tai buvo? - pakartojo klausimą Zebrė. 

- Ryšio įrenginys. Bet labai neįprastas. 

- Kodėl? Perduodama informacija sklinda greičiau už švie- 
są? | | 
- Ne visai, - atsakė jis po keistos pauzės. - Bent jau ne ta 
prasme, kokia galvojate. Prietaisas nesiunčia ir negauna jokių 
duomenų. Nei jam, nei tapatiems, kitų kirminų laivuose esan- 
tiems objektams to daryti nereikia. Nes jie turi visą informaciją, 
kuri dar tik bus gauta. 

- Nesuprantu, - burbtelėjau. 

- Pasistengsiu perfrazuoti. - Tikriausiai Feris buvo viskam 
paruošęs atsakymus. - Kiekviename iš ryšio įrenginių slypi visi 
įmanomi pranešimai, kuriuo reikėtų nusiųsti į kitą erdvėlaivį. Ži- 
nutės įkalintos prietaiso viduje, bet jas išgauti galima tik tam tik- 
rais numatytais momentais, kaip senamadiškuose laivuose egzis- 
tavusius užantspauduotų įsakymų raštus. 

- Man nieko nepaaiškėjo, - prisipažinau. 

Zebrė linktelėjo. 

- Kaip ir man. | 

- Paklausykite, - senis pasviro į priekį, šiam judesiui veikiau- 
siai išeikvojęs fizinių jėgų likučius. - Tai labai paprasta. Kirminai 
registruoja kiekvieną pranešimą, kuris galėtų būti išsiųstas per 
visą jų rasės istoriją. Tolimoje savo ir mūsų ateityje jie į kažką 
įlieja tuos įrašus. Tiksliai nepasakysiu, į ką - iš Gideono kalbos 
aišku tik tiek, jog turimas omenyje slaptas, Galaktikoje išplitęs 
mechanizmas. Tenka pripažinti, kad smulkmenų neperkandau. 
Bet pavadinimą supratau, jei, žinoma, teisingai jį išverčiau. - Fe- 
ris trumpam užsičiaupė ir nužvelgė mus keistomis šaltomis aki- 
mis. - Galaktinė Atmintis yra - tiksliau, bus - milžiniškas gyvas 
archyvas. Jis turbūt egzistuoja ir dabar, bet nepilna savo forma, 
tarsi griaučiai, priklausantys kūnui, kuris aplips kaulus po milijo- 
nų ar net milijardų metų. Kaip minėjau, viskas elementaru. Ar- 
chyvo - kad ir kas tai būtų - neriboja laiko suvaržymai. Jis palai- 
ko ryšį tiek su būsimomis, tiek su buvusiomis savo versijomis, 
gali suleisti nagus į mūsų epochą ir į gilesnę praeitį. Nepailsda- 
mas stumdo duomenis laiko linija, begalę sykių juos kartoja. O 
vikšrų naudojamas ryšio įrenginys, reikia manyti, tėra senojo blo- 
ko atplaiša. Menkutė archyvo dalelė, kurioje telpa per tam tikrą 
laikotarpį sukauptos, tarp kirminų ir jų sąjungininkų kursavusios 
Žinios. 

- Kodėl kirminai neišgauna pranešimų anksčiau negu jie bu- 
vo išsiųsti ir nesugalvoja, kaip pakeisti ateities įvykius? 

Vėlgi Feris nujautė, ko paklausiu. | 

- Jie negali. Žinutės, kurios patenka į ryšio įrenginį, užšifruo- 
jamos - jų neiškrapštysi be atitinkamo rakto. Štai kokia gudrybė. 
Patį raktą, kaip vikšras suprato, atstoja momentinio, gravitacinio, 
Visatoje egzistuojančio spinduliavimo fonas. Kai kirminai per- 
siunčia pranešimą į ryšio įrenginį, pastarasis užfiksuoja gravita- 
cinius Visatos širdies dūžius - pulsarų, spiralėmis lekiančių vie- 
nas prie kito, tvinkčiojimą ir tykias dejones, kurios sklinda iš juo- 
dųjų skylių, ryjančių žvaigždes galaktikų viduryje. Jis visa tai iš- 
girsta ir sukuria unikalų ženklą: įkeliamą Žinutę užšifruojantį rak- 
tą. Pranešimus kaupia kiekvienas įrenginys, tačiau juos išgauti 
įmanoma tik tada, kai įsivyrauja atitinkami gravitaciniai fonai. 

Bent jau panašūs - įtaisas atsižvelgia į erdvinę padėtį, kurią už- 
ima Žinutės gavėjas. Paklaida gali siekti kelis tūkstančius švies- 
mečių, bet, peržengus ribą, ryšio įrenginys nebeatpažįsta raktą 
įkūnijančio fono. Bet kokios pastangos šį suklastoti, mėginti nu- 
spėti, kaip ateityje kis gravitacinės Visatos savybės, užsibaigtų 
nesėkme. Įtaisai tiesiog susitrauktų ir nusigaluotų. 

Ferio vikšras ištisus šimtmečius palaikė ryšį su atokiausiais 
sąjungininkais. Galiausiai, matyt, savo įrenginyje sukaupė per- 
nelyg daug Žinučių, todėl ėmė jas siųsti vis rečiau ir rečiau. Tu- 
rėdami įtaisų kopijas, priešai galėjo perimti pranešimus, todėl 
antpuolio grėsmė niekada neišnyko. Vikšras manė, jog buvo 
vienišas, kai sklandė kosminėje erdvėje, persekiojamas žudikių 
mašinų, tačiau dabar jis susidūrė su tikra vienatve, įgavusia fi- 
zinį slegiančio uolienų kalno pavidalą. Visgi padaras sugebėjo 
išsaugoti sveiką protą, kas porą dešimčių metų leisdavo sau 
pabendrauti su sąjungininkais, kurstydamas trapų įsitikinimą, 
jog didžiojoje kirminų istorijos scenoje jis tebeatlieka savo ne- 
žymų vaidmenį. 

Bet Feris iškrapštė jį iš laivo, atplėšė nuo ryšio įrenginio. 
Būtent tada ir prasidėjo vikšro nuopuolis į beprotystės liūną. 

- Tu jį melži, teisingai? - paklausiau. - Melži Išsvajotą Elik- 
syrą. Ir ne tik. Tu išnaudoji jo siaubą ir vienatvę. O paskui įra- 
šytus jausmus parduodi: 

Senio krėslas žvygtelėjo: 

- Pakitimus Gideono nervų sistemoje nuskaito į smegenis 
implantuoti zondai. Rūdžių Juostoje apdorotus duomenis paver- 
čiame Žmogaus sąmonei tinkamais įspūdžiais. 

- Apie ką jis kalba? - nesuprato Zebrė. 

- Apie patirtukus, - paaiškinau. - Juoduosius, su vikšro sim- 
boliais, pavaizduotais jų galuose. Beje, vieną esu išbandęs. Nė 
nežinojau, ko tikėtis. 

- Man teko apie juos girdėti, - linktelėjo dryžuotoji. - Bet ne 
išmėginti. Aš netgi galvojau, kad jie priklauso miesto legendoms. 

- Ne, juočkiai tikrai egzistuoja, - prisiminiau, kokios chaotiškos 
emocijos mane užplūdo, kai “Strelnikove" į savo smegenis perkė- 
liau patirtuko informaciją. Labiausiai įstrigęs jausmas - klaiki, širdį 
stingdanti klaustrofobija. Nors nuo šito slogaus pojūčio suko vidu- 
rius, jis buvo priimtinesnis nei uždarą erdvę supantis, plėšrūnų pil- 

nas vakuumas. Aš vis dar jaučiau patirtuko įkvėptą siaubą - sub- 
tilios nežemiškos prigimties, bet atpažįstamą. Tuo metu man netil- 
po galvoje, kaip žmonės gali mokėti už tokius dalykus, bet dabar 
daug kas paaiškėjo. Kai kuriems iš vietinių reikėjo kraštutinių po- 
tyrių, idant tie bent truputį prasklaidytų nuobodulį. 

- Ką jis gauna mainais? - pasiteiravo Zebrė. 

- Palaimą. 

Aš supratau, ką jis turėjo omenyje. Juodose gleivėse, kurios 
užpildė rezervuarą, maknojo darbininkai, rankose laikantys įna- 
gius, panašius į didžiulius, galvijams skirtus durtuvus. Tamsūs liū- 
liai siekė jų kelius. Retsykiais vienas iš Žmonių instrumentu 
brūkštelėdavo pilką vikšro šoną, dėl ko per dirižablio formos kū- 
ną nuvilnydavo skausmo šiurpulys. Iš dėmėtos odos porų iš- 
trykšdavo blyškiai rausvas skystis, ir po srovele darbininkas sku- 
biai pakišdavo kolbą. Pro padaro burną išsiverždavo veriantis 
cypimas. 

- Spėju, kad iš jo nebesisunkia tiek Išsvajoto Eliksyro kaip 
anksčiau, - pasibjaurėjęs sumurmėjau. - Kas tai? Kažkoks orga- 
ninis mechanizmas? 

- Tikriausiai, - demonstruodamas minimalų susidomėjimą at- 
siliepė Feris. - Galų gale būtent jis atsigabeno Mišinio marą. 

- Atsigabeno? - perklausė Zebrė. - Bet Gideonas tūno čia 
tūkstančius metų. 

- Taip. Ir visą laiką snūduriavo, kol mes, persikraustę į pla- 
netą, įnikome ręsti savo apgailėtinas, menkas gyvenvietes ir 
miestus. 

- Jis žinojo paskleidęs maro sporas? 

- Abejoju. Turbūt nė neįtarė, kad jas nešioja. Kadaise užsi- 
krėtė infekcija, bet seniai įgijo jai imunitetą. Tiksliau sakant, ėmė 
gaminti organizmą apsaugantį Išsvajotą Eliksyrą: gyvų mikrosko- 
pinių mašinų kokteilį, kurį nuolat išskirdavo iš savo kūno. Maši- 
nos buvo atsparios marui ir jį kontroliuodavo. Be to, esant reika- 
lui, gydydavo savo šeimininką, palaikydavo gerą jo būklę, per- 
duodavo informaciją pagalbininkams kirminams... galop, man ro- 
dos, vikšrai taip įprato prie Eliksyro, kad nebūtų įstengę be jo iš- 
siversti. | 

- Bet maras kažkaip išplito mieste, - pastebėjau. - Kiek lai- 
ko čia tūnai, Feri? 

- Beveik keturis šimtmečius. Nuo tada, kai jį aptikau. Maras, 
žinoma, negalėjo man pakenkti - į savo kūną niekada nekišau 
mechanizmų, kuriuos jis išvestų iš rikiuotės. O Išsvajotas Eliksy- 
ras - Gideono kraujas - padėjo išsaugoti gyvybę. Man nė nerei- 
kėjo imtis kitų ilgaamžiškumą garantuojančių procedūrų. - Iš- 
kriošelis dūrė pirštu į aliuminio sluoksnius, pridengusius jo krūti- 
nę. - Aišku, senėjimo proceso neįmanoma visiškai sustabdyti. 
Eliksyras nestokoja gydomųjų savybių, bet stebuklingu, nemirtin- 
gumą žadančiu vaistu jo nepavadintum. 

- Vadinasi, tu niekada nesilankei Bedugnės mieste? - pa- 
klausiau. 

- Ne. Bet žinau, kas ten įvyko. - Senis įbedė į mane atšiau- 
rias akis. Pajutau, kaip nuo įdėmaus, šalto jo žvilgsnio keliais 
laipsniais nukrito mano kūno temperatūra. - Aš nuspėjau nelai- 
mę. Buvau tikras, kad ji neišvengiama. Numačiau, jog miestas 
virs monstru, pilnu demonų ir pabaisų, o pačios protingiausios, 
sparčiausiai veikiančios, mažiausios mašinos atsigręš prieš mus, 
užterš mūsų sąmones bei kūnus, sukels pasišlykštėtinų iškrypimų 
bangą. Aš Žinojau, jog ateis metas, kai mums prisireiks papras- 
tesnių mechanizmų, senesnių ir primityvesnių jų variantų. - Iš- 
karšėlis priekaištingai pamojavo pirštu. - Mano prognozės pasi- 
tvirtino. Įsivaizduojate, savo krėslą sukūriau vos per septynerius 
metus. 

Priešingame vikšro gale pamačiau darbininką, kuris lenkėsi 
virš tiltelio turėklų, rankose gniauždamas elektrinį pjūklą prime- 
nantį instrumentą. Nuo Gideono nugaros jis rėžė mirguliuojantį, 
įspūdingų apimčių šašą. 

Nukreipiau akis į lopinį, žvilgantį ant mano apsiausto. 

- Visa tai labai įdomu, Feri, - tarė Zebrė. - Neprieštarausi, 
jei pateiksiu paskutinį klausimą? 

Jis įvedė atsakymą į krėslo ranktūrį. 

- Kokį? | 

- Ar buvai numatęs tokią įvykių eigą? 

Dryžuotoji išsitraukė pistoletą ir paleido į jį šūvį. 


Tuneliais grįždamas atgal, susimąsčiau apie Ferio parodytą 
vaizdą ir informaciją, kurią parūpino Skajaus atmintis. 

Greta Žemės sistemos kirminai užfiksavo galingą energijos 
pliūpsnį: penkias kibirkštis, kurias užžiebė materijos-antimaterijos 

anihiliacijos procesas. Penki gardeliai tuštumoje lėkė išvystę tokį 
tempą, kuris straksintiems klounams nebūtų sukėlęs jokio pasi- 
piktinimo: tik aštuonis procentus šviesos greičio. Vis dėlto prima- 
tų pasiekimai darė įspūdį, atsižvelgiant į tą faktą, kad vos prieš 
milijoną metų jie vieni kitus talžė kaulais. | 

Tuo metu, kai vikšrai pastebėjo penkis Žmonių erdvėlaivius, 
kitados galingus jų gardelius jau buvo sutraiškiusios ir išdraskiu- 
sios žudikės mašinos. Per šį laikotarpį, apie kurį ilgaamžiai kirmi- 
nai negalėjo galvoti be sielvarto, gardelius teko suardyti į mažes- 
nius, paslankesnius vienetus. Didieji vikšrai visada mėgaudavosi 
bendravimu, todėl pasidalijimas jiems kėlė neapsakomą skaus- 
mą, nors tarpusavyje palaikyti ribotą ryšį leisdavo virššviesinė, 
straksintiems klounams priklausanti signalinė sistema. 

Galiausiai vienas iš smulkesniųjų gardelių prisišliejo prie pen- 
kių Žmonių erdvėlaivių ir transformavo savo pavidalą, idant su 
jais supanašėtų. 

Statistinė, dešimt milijonų metų besitęsiančių naujų pažinčių 
analizė liudijo, jog, žvelgiant toli į ateitį, tokia vikšrų taktika pasi- 
teisindavo, tačiau ji galėdavo baigtis tragiškai per vieną vienintelę 
akistatą su kita protingų būtybių rase. 

Kirminų požiūriu, Bebaimis Klajūnas sumąstė visiškai ele- 
mentarų planą. Jis ketino tyrinėti žmones ir nutarti, ką su jais da- 
ryti. Jei pasirodys ženklų, jog mažyliai ruošiasi sparčiai išplisti 
savo kosminiame sektoriuje, dėl ko galėtų patraukti ėdrūnų dė- 
mesį, jis turės pašalinti ramybės drumstėjus. Tarp egzistuojančių 
rasių pasitaikydavo viena kita, kuri pati apsispręsdavo organi- 
zuoti skausmingą, tačiau būtiną susinaikinimo akciją. 

Bebaimis Klajūnas vylėsi, jog to neprireiks. Jis tikėjosi, kad 
žmonės išliks nereikšminga smulkme, ir jų neteks tučtuojau iš- 
pjauti. Jeigu tie padarėliai tenorėjo apgyvendinti vieną ar dvi ar- 
timiausias saulės sistemas, kuriam laikui galima leisti jiems gy- 
venti. Egzistavo didelė rizika, kad vikšraėdžiai pastebės naikini- 
mą, todėl šių veiksmų nė už ką nevalia griebtis be ypač svarios 
priežasties. Bėgo dešimtmečiai, bet žmonės niekaip nereagavo į 
naująjį bendražygį. Todėl Bebaimis Klajūnas vis labiau artėjo 
prie laivų spiečiaus ir svarstė, ar nevertėtų užmegzti su jais dia- 
logą, išaiškinti keblią padėtį. Vikšras jau ruošėsi žengti pirmąjį 
žingsnį, kai sprogo vienas laivas. 

Driokstelėjo keliolika tonų antimaterijos. Sprogimo banga 
perliejo gardelį tuštumoje, apgadino maskuojamąją jo dangą, 1š- 
žudė daugumą prie paviršiaus besidarbavusių kirminų. Agoniš- 
kos priešmirtinės nelaimėlių kančios pasiekė Bebaimį Klajūną 
per jų išskyras. Kol sužeistieji pagalbininkai tirpo į organines su- 
dedamąsias dalis, vikšras pasistengė į save įsiurbti kuo daugiau 
individualių prisiminimų. 

Užlietas skausmo, su išdraskytais atsiminimais, Bebaimis 
Klajūnas patraukė savo gardelį toliau nuo Flotilės. | 

Tačiau kai kas jį pastebėjo. Netrukus po sprogimo vikšro 
pusėn nuskriejo Oliveira su Lagu. Jie nežinojo, ką atras, bet iš 
dalies tikėjo sena istorija apie vaiduoklių laivą, šeštąjį Flotilės na- 
rį, ištrintą iš istorijos puslapių. 

Be abejo, porelė aptiko visai ką kitą. 

Oliveira nusiuntė bendrą į erdvėlaivį paieškoti degalų, bet 
Lagas veikiai suprato atsidūręs ne žmonių sukurtame laive. Kai 
pagalbininkai kirminai atvedė jį pas Bebaimį Klajūną, reikalai 
dar suprastėjo. Vikšras tiesiog bandė apšviesti vargšelį svečią, 
kad jam nereikia skafandro, nes jie abu kvėpuoja tokiu pačiu 
oru. Žvelgiant į praeitį akivaizdu, kad pasirinko ne visai tinkamą 
aiškinimo būdą - liepė kirminams nuėsti izoliacinį sluoksnį. La- 
gas tuo neapsidžiaugė ir ėmė skriausti “užpuolikus" pjoviklio 
liepsnomis. Kol ugnis dėgino kirminus, Bebaimis Klajūnas sken- 
dėjo agonijų kupinose jų išskyrose ir jautėsi taip, lyg jį patį raižy- 
tų skausmas. 

Kad ir kaip nemalonu, jis buvo priverstas išardyti Lagą. Tas, 
žinoma, entuziazmo nespinduliavo, tačiau nieko pakeisti negalėjo. 
Pagalbininkai kirminai atskyrė visas jo galūnes, iškrapštė iš kūno 
įdomesnius elementus, ėmė tyrinėti, kaip įvairios dalys tarpusavyje 
jungėsi ir funkcionavo, kol galiausiai jo nervų sistemą pavertė iš- 
skyromis. Bebaimis Klajūnas perėmė visus Lago atsiminimus, ku- 
riuos daugiau ar mažiau įstengė suvokti. Išmoko pakartoti Lago 
tartus žodžius, suteikti jiems reikšmę ir mėgdžiodamas nelaimėlį 
svečią susikūrė sau burną. Kiti kirminai nusikopijavo žmogaus ju- 
timo organus arba daleles jų įtraukė į savo kūnus. 

Dabar Bebaimis Klajūnas žinojo, kodėl Lagui nepatiko 
vikšrų pilnos patalpos vaizdas. Jis apgailestavo dėl to, ką turėjo 
padaryti svečiui, todėl nusprendė išpirkti kaltę įsisavindamas 

kuo daugiau atvykėlio prisiminimų ir sudedamųjų organizmo 
dalių. 

Vikšras neabejojo, kad žmonės teigiamai įvertintų tokį gestą. 

- Praradęs Lagą vėl pasijutau vienišas, - paskelbė burna. - 
Kur kas vienišesnis nei anksčiau. 

- Tu sužinojai, ką reiškia vienatvė, tik tada, kai jį prarijai, su- 
mautas idiote. 

- Taip... gali būti. | 

- Ką gi, įdėmiai manęs paklausyk. Tu man paaiškinai, kad 
jauti skausmą. Puiki naujiena. Manau, tavyje yra išsivystęs stip- 
rus savisaugos instinktas, antraip nebūtum išgyvenęs iki šiol. Aš 
atsigabenau Įlankų rausėjus. Jei nesupranti, apie ką kalbu, pasi- 
rausk Lago atsiminimuose. Esu tikras, kad jis Žinojo. 

Stojo tylos pauzė, per kurią vikšras nejaukiai pasimuistė. 
Raudonas skystis suteliūskavo kaip jūržolės, supančios į krantą 
išmestą banginį. Įlankų rausėjais Flotilės nariai vadino atomines 
kovines galvutes, kurios turėtų suteikti pagalbą, perdarant Kelio- 
nės Pabaigoje plytinčius sausumos plotus. 

- Suprantu. 

- Gerai. Turbūt pajėgtum juos pristabdyti savo gravitaciniais 
triukais, bet kertu lažybų, kad lengvai generuoti stiprių laukų tu 
negali. Kitaip būtum sustingdęs Lagą anksčiau nei jis ėmė kelti 
tau nepatogumų. 

- Aš per daug tau išpasakojau. 

- Taip, tikriausiai. Bet man norėtųsi sužinoti dar daugiau. 
Apie šitą laivą. Tu dalyvavai kare, teisingai? Gal jo ir nelaimėjai, 
bet spėju, kad nebūtum išnešęs sveiko kailio be kokių nors gin- 
klų. 

- Mes neturime ginklų, - tarsi įsižeidusi persikreipė burna. - 
Tik šarvines sruogas. 

- Šarvines sruogas? - Skajus kelioms sekundėms susimąstė, 
mėgindamas išversti vikšro žodžius į normalią kalbą. - Kas tai? 
Projekcinė energijos laukų technologija? Tuo lauku galėtum ap- 
gaubti laivą? 

- Kažkada galėjau. Bet reikalingi elementai sugedo, kai pra- 
žuvo penktasis gardelis tuštumoje. Dabar sruogas įmanoma nu- 
verpti tiktai vietomis. Jei susidurčiau su tokiais priešais kaip 
vikšračdžiai, iš šarvų būtų menka nauda. Jie mato skyles. 

- Tiek to, klausykis. Ar jauti, kaip prie mūsų artėja dvi ma- 
Žžos mašinos? 

- Taip. Ten irgi Lago draugai? 

- Ne visai. - Na, nebent keltais skrendantys žmonės, pama- 
nė jis - tačiau labai abejotina, jog, čia keliavo Skajaus Hausmano 
bičiuliai. Štai kas svarbiausia. - Nukreipk savo sruogas prieš tas 
mašinas. Jei nesutiksi, panaudosiu Įlankų rausėjus prieš fave. 
Aišku? 

- Prašai manęs jas sunaikinti? - pasitikslino vikšras. 

- Taip. Antraip aš sunaikinsiu tave. 

- Pats Žžūtum, jeigu taip padarytum. 

- Tu nesupranti, - meiliai atsiliepė Skajus. - Mudu su Lagu 
esame visiškai nepanašūs. Aš mąstau ir, žinoma, elgiuosi kitaip 
negu jis. 

Nusitaikęs į artimiausią kirminą, Hausmanas suvarė į padarą 
dalį kulkosvaidžio apkabos. Blyškiai rausvoje būtybės odoje kul- 
kos pražiodė nykščio skersmens skylutes. Iš kirmino, kuris ėmė 
šaižiai spiegti, paplūdo raudonas skystis. Ne, ne... veriantis 
klyksmas sklido iš didžiojo vikšro, o ne iš jo pagalbininko. 

Skajus palydėjo žvilgsniu sužeistą, į raudonąjį ežerą smen.- 
gančią baidyklę. Keletas kitų padarų nuvingiavo prie jos ir ėmė 
baksnoti savo čiuptuvėliais. 

Galiausiai smegenis raižantis, kančios sklidinas staugimas nu- 
tyko iki dejonės. | 

- Tu mane įskaudinai. 

- Tik bandžiau tau įrodyti, kad nejuokauju, - atsakė Skajus. - 
Lagas buvo apimtas paniškos baimės, todėl švaistėsi ginklu ir 
šaudė, kur papuola. Užtat aš nebijau. Suteikiau tau skausmą, 
nes norėjau, kad žinotum, ką sugebu. 

Pora pagalbininkų kirminų nuteškeno į krantą, ir dabar juos 
nuo žmonių skyrė vos keletas metrų. 

- Ne, - įspėjo Skajus. - Nesiartink, nes nūšausiu dar vieną. 
Jei mėginsi krėsti pokštus su gravitacija; paleisiu į darbą Įlankų 
rausėją. 

Padarai sustojo, isteriškai siūbuodami savo ūseliais. 

Gelsva, patalpą užliejusi šviesa akimirkai išblėso. Skajus to 
nesitikėjo. Sekundei jį užvaldė dusinantis siaubas. Juk kirminai 
kontroliavo apšvietimą. Tamsoje galėjo daryti, ką užsimanę. Min- 

tyse Skajus išvydo, kaip glitakūniai išnyra iš ežero, įsikimba jam 
į kulnus ir nusitempia į raudonąjį skystį. O paskui suėda kaip 
vargšą Lagą. Kažkuriuo momentu kūną ims draskyti toks skaus- 
mas, kad jis nebepajėgs iškviesti Įlankos rausėjo. 

Regis, atėjo metas įvykdyti grasinimą. 

Salė netikėtai nušvito. 

- Aš padariau, kaip prašei, - tarė Bebaimis Klajūnas. - Pa- 
stangos atėmė daug jėgų. Prisireikė visų energijos išteklių, kad 
nudriekčiau sruogas į tokias tolybes. 

- Tau pavyko? 

- Liko dar du - mažesni gardeliai tuštumoje. 

Keltai. 

- Taip. Bet jie čia prisistatys tiktai po kurio laiko. Tuomet 
vėl galėsi parodyti savo fokusą. - Jis kreipėsi į Gomesą. - Kas 
ten atsitiko? 

- Zondai paprasčiausiai sprogo, lyg į juos būtų kažkas įsirė- 
Žęs. | 

- Sprogimas branduolinis? 

- Ne. Įlankų rausėjų jie nesigabeno. 

- Gerai. Lik savo vietoje. 

- Skajau, kas, po velnių, pas jus vyksta? 

- Abejoju, Gomesai, ar išties nori tai Žinoti. 

Jam teko įtempti ausis, kad išgirstų kitą klausimą. 

- Ar jūs radote... koks ten jo vardas... Lagą? 

- O taip, Lagą mes radome. Ar ne, Lagai? 

Staiga į pokalbį įsiterpė Norkinkas. 

- Klausyk, Skajau. Mums laikas grįžti. Nejau pradėsime žu- 
dyti žmones? Nejau nori įvelti mus į karą su kitais laivais? - jis 
kreipėsi į vikšrą, ir virš raudonojo ežero nugriaudėjo iš šalmo 
garsiakalbio sklindantis balsas: - Tu sugebėtum kitaip mus ap- 
ginti? Galėtum patraukti savo laivą - gardelį tuštumoje - atokiau 
nuo keltų? 

- Ne, - papurtė galvą Skajus. - Katerius būtina sunaikinti. 
Jeigu jie užsigeidė karo, tebūnie. Pažiūrėsime, kam atiteks per- 
galė. 

- Dėl Dievo meilės, susimildamas... - Norkinkas ištiesė ran- 
ką lyg mėgindamas jį sugriebti. Skajus žengė atbulas ir čiūžtelė- 
jo ant slidaus paviršiaus. Nusiridenęs kūliavirsčia, nugara tėškės 

į raudoną sūrymą ir perpus paniro seklumoje. Skystis keistai en- 
tuziastingai užliejo antveidį, tarsi trokšdamas įsibrauti į skafan- 
drą. Akies krašteliu Skajus pastebėjo artyn atvingiuojančius kir- 
minus. Jis kaip pašėlęs įniko muistytis, tačiau neturėjo į ką įsi- 
stverti, kad galėtų apsiversti. 

- Norkinkai, ištrauk mane. 

Bendražygis atsargiai žengė prie raudonojo ežero. 

- Galbūt, Skajau, man derėtų tave ten palikti. Gal taip būtų 
geriau mums visiems. 

- Duokš man ranką, šunsnuki. 

- Skajau, atvykau čia ne tam, kad krėsčiau piktadarybes. 
Man terūpi padėti “Santjagui"... gal ir visai Flotilei. 

- Aš susprogdinsiu Įlankų rausėją. 

- Tau neužteks ryžto. 

Porelė priplaukusių kirminų - link jųdviejų jau artėjo ir tre- 
čias - įniko tyrinėti skafandrą, baksnodami jį įvairių formų atau- 
gomis. Skajus vėl ėmė mostaguoti rankomis, tačiau skystis, ro- 
dės, sutirštėjo, ir jo judesiai tapo vangūs. 

- Norkinkai, paskutinį kartą įspėju - ištrauk mane, antraip... 

Bendras nepajudėjo iš vietos. 

- Aš visada įtariau, jog tu, Skajau, psichiškai nesveikas, bet 
tik dabar mano nuojauta pasitvirtino. Nė neįsivaizduoju, ką esi 
pajėgus pridirbti. | 

Staiga įvykiai pakrypo visiškai netikėta eiga. Pervargęs Ska- 
jus nustojo blaškytis, tačiau raudonoji pliurzė pati iškėlė Žmogų į 
paviršių, o kirminai švelniai nustūmė į krantą. Virpėdamas iš bai- 
mės jis spoksojo, kaip nuo skafandro nutekėjo paskutiniai skys- 
čio lašai. 

- Tu supratai, kad aš nemeluoju, tiesa? Tu manęs nežudy- 
tum, nes žinai, ką tai reikštų. 

- Aš nenoriu tavęs žudyti, - atsakė Bebaimis Klajūnas. - 
Nenoriu vėl tapti vienišas, koks buvau prieš jums pasirodant. 

Skajaus vos nesupykino nuo vikšro paaiškinimo. Nelemta 
būtybė mėgavosi žmonių draugija nekreipdama dėmesio į tą fak- 
tą, kad vienas iš poros ją įskaudino - dalį jos užmušė. Padaras 
buvo toks desperatiškai vienišas, jog netgi nesibaidė kankintojo. 
Skajus prisiminė mažą berniuką, klykusį aklinoje tamsoje, išduotą 
savo draugo, kuris nė neegzistavo materialiu pavidalu. Nors ir 

nekęsdamas kirmino dėl parodyto silpnumo, jis bent jau suvokė, 
kaip Klajūnas jautėsi. 

Ir tai pakurstė dar stipresnę neapykantą. 

Kad įtikintų Bebaimį Klajūną sunaikinti du artėjančius kate- 
rius, teko pribaigti dar vieną kirminą. Šįsyk agonijas kėlė ne vien 
pagalbininko mirtis. Skausmas užliejo vikšrą ir mėginant nuverp- 
ti šarvines sruogas. Rodės, jis fiziškai jautė, kaip nukentėjo lai- 
vas. 

Tačiau sopuliai ilgai nesitęsė. Skajus galėjo likti ir kankinti 
vikšrą, kol tas išpasakotų viską, ką žinojo. Galėjo priversti jį pa- 
rodyti, kaip laivas juda, galėjo išsiaiškinti, ar šis pajėgtų nuskrai- 
dinti žmones į Kelionės Pabaigą greičiau negu “Santjagas". Į 
gardelį tuštumoje netgi galėjo perkelti visą įgulą, liepti kirminams 
taip pakoreguoti oro mišinį ir temperatūrą, kad aplinka tiktų žmo- 
nėms, kurie apsistotų tunelių labirintuose. Kiek individų įstengtų 
išlaikyti nežemiškos esybės laivas - tuzinus, šimtus? Gal net mu- 
mijas, jeigu jos būtų prižadintos? Kai kurias iš jų tikriausiai reikė- 
tų sumaitinti pagalbininkams kirminams, bet Skajui dėl to galvos 
neskaudėtų. 

Visgi jis nutarė sunaikinti laivą. 

Tai paprasčiausia išeitis. Jam nebereikės derėtis su vikšru, 
nebereikės gyventi su pasibjaurėjimu, kurį pajuto pažinęs Bebai- 
mio Klajūno vienatvę. Ir, be abejo, nebereikės būgštauti, kad 
gardelį tuštumoje užvaldys kas nors iš kitų Flotilės narių. 

- Išleisk mus, - pareikalavo Skajus. - Atverk kelią į paviršių. 
Maždaug toje vietoje, kur mes įlindome į vidų. 

Bebaimiui Klajūnui keičiant tunelių vagas, uždarant ir atve- 
riant šliuzus, jis išgirdo skambius žvangesius. Raudono vandens 
paviršių sudrebino vėjelis. . 

- Kelias laisvas, - pranešė vikšras. - Man apmaudu, jog mes 
nesutarėme. Ar jūs greitai sugrįšite? 

- Žinoma, - atsakė Skajus. 

Kai abu vyrai nusigavo atgal į keltą, šis bematant atsiplėšė 
nuo laivo. Gomesas vis dar nesusigaudė, kas nutiko, nė nenutuo- 
kė, kodėl sprogo atskriejantys kateriai. 

- Ką jūs ten radote? - paklausė jis. - Oliveiros žodžiai pasi- 
tvirtino, ar vis dėlto su mumis kalbėjo pamišėlis? 

- Manau, kad jis buvo išprotėjęs, - atsiliepė Skajus. Norkin- 

kas nutylėjo. Po incidento, įvykusio prie ežero, beveik neprasižio- 
jo. Gal vylėsi, jog bendražygis viską užmirš, jeigu apie tai nė vie- 
nas nešnekės - įtemptomis aplinkybėmis Žmonės neretai praras- 
davo savitvardą. Tačiau epizodo pakartojimai nesiliovė deginę 
Skajaus sąmonės. Jis prisiminė, kaip raudonas skystis aptaškė 
antveidį, ir nūnai svarstė, kiek molekulių prasiskverbė pro šal- 
mą. 

- Aptikote medicininę įrangą? Beje, gal sužinojote, kodėl 
korpusas taip keistai atrodo? 

- Šį tą išsiaiškinome, - atsakė Skajus. - Spausk, Gomesai. 
Visu greičiu. 

- O kaipgi variklių skyrius? Man reikėtų apžiūrėti antimate- 
rijos rezervuarą, įsitikinti, ar ją įmanoma išgauti... 

- Vykdyk nurodymą, - griežtai liepė Skajus ir švelnesniu bal- 
su sumelavo: - Antimaterijos pasidairysime kitą kartą. Laivas 
niekur nedings. 

Jie atšlijo nuo korpuso. Pasiekęs sveikąją erdvėlaivio pusę, 
kateris išspjovė ugnies čiurkšles. Kai atsitraukė per porą treje- 
tą šimtų metrų, gardelis tuštumoje vėl atrodė kaip anksčiau. Se- 
kundei Skajus net pagalvojo apie jį kaip apie “Kaliušą", vai- 
duoklių laivą. Et, kaip jie klydo! Tačiau dėl to niekas nekaltas - 
tiesa pasirodė besanti daug keistesnė. 

Aišku, grįžus į Flotilės gretas, problemų netruks. Vienas iš 
kitų erdvėlaivių pasiuntė čia savo katerius, o tai reiškė, kad Ska- 
jui grėsė bausmė, gal net savotiškas tribunolo teismas. Tačiau jis 
tam ruošėsi, įžvalgiai nujausdamas, jog šiuos įvykius būtų galima 
panaudoti savo reikmėms. Norkinkui padedant sukurti įrodymų 
pėdsakai bylos, kad ekspedicijai į “Kaliušą" vadovavo Ramire- 
sas, kuriam neva talkino Konstancija. Visi manys, jog Skajus 
prieš savo norą tapo marionete didybės manijos apsėsto kapitono 
intrigose. Ramiresas bus pašalintas iš savo posto, gal net nuteis- 
tas mirti. Konstancija bausmės tikrai neišvengs. Nė nevertėjo 
spėlioti, kas, daugumos manymu, turės perimti kapitono parei- 
gas. 

Skajus padvejojo dar minutę, bet ilgiau laukti nedrįso nuo- 
gąstaudamas, kad Bebaimis Klajūnas įtars, ką žada netolima at- 
eitis, ir kaip nors tam pasipriešins. Jis susprogdino Įlankų rausė- 
ją. Kosmosą nutvieskė ryškus, tyras, šventas atominis žybsnis, ir 

kai plazmos sfera išskydo nelyginant gėlė, kurios baltai melsvi 
žiedlapiai nudažė tarpžvaigždinę tamsą, laivo vietoje beliko tuš- 
čia erdvė. | 

- Ką tu padarei? - išsprogino akis Gomesas. 

Skajus šyptelėjo. | 

- Kai ką išvadavau nuo kančių. 


- Man derėjo jį nudėti, - suurzgė Zebrė, techninės priežiūros 
robotui artėjant prie paviršiaus. | 

- Puikiai suprantu, kaip tu jautiesi, - atsakiau. - Bet jei bū- 
tum jį nudobusi, mums greičiausiai nebūtų pavykę iš čia išsineš- 
dinti sveikiems gyviems. - Dryžuotoji taikėsi į kūną, nors nenu- 
manė - kaip ir mes visi, - kur užsibaigė organinė Ferio dalis ir 
prasidėjo mechaninė, įsiliejanti į keistąjį invalido vežimėlį. Šūvis 
tik apgadino jo įrangą. Senis išspaudė dejonę - jam pabandžius 
suregzti sakinį, krėslas ėmė džergžti ir tik po užsitęsusios pauzės 
sucypė padrikai skambančią frazę. Aš visai pagrįstai spėjau, 
kad, mėginant nugalabyti keturių šimtų metų iškriošėlį, kurio 
kraujotaka persisunkusi Išsvajotu Eliksyru, reikėtų įdėti truputį 
daugiau pastangų. 

- Ką gi gero davė mums šita išvyka? - paklausė ji. 

- Man taip pat įdomu, - pritarė Kirenbachas. - Kai ką suži- 
nojome tiktai apie gamybos būdus. Gideonas kartu su Feriu te- 
betūno apačioje. Niekas nepasikeitė. 

- Dar pasikeis, - prižadėjau. 

„- Ką turi omenyje? 

- Mes viso labo dalyvavome žvalgybinėje ekspedicijoje. Kai 
sutvarkysiu neatidėliotinus reikalus, būtinai čia grįšiu. 

- Jis mūsų lauks, - perspėjo Zebrė. - Kitą sykį taip lengvai į 
Ferio irštvą neprasmuksime. 

- Mūsų? - nustebo Kirenbachas. - Tarina, tu ketini prisijung- 
ti prie planuojamų sugrįžtuvių? 

- Taip. Beje, būk malonus ir nuo šiol vadink mane Zebre. 

- Tavimi dėtas, Kirenbachai, aš jos paklausyčiau. - Mums 
artėjant prie kambario, kuriame, kaip vyliausi, lūkuriavo Vove- 
raitė, techninės priežiūros robotas pamažu atgavo horizontalią 
padėtį. - Taip, mes ruošiamės grįžti, ir ne, antrą kartą taip leng- 
vai neįsiskverbsime. | 

- Ką tikiesi nuveikti? 

- Kai ką išvaduoti nuo kančių, kaip pasakė vienas man arti- 
mas Žmogus. 

- Tu nužudysi Gideoną? 

- Man nemiela gyventi su mintimi, kad jis kankinasi. 

- O kaip Išsvajotas Eliksyras... 

- Miestas turės išmokti apsieiti be jo. Ir visų kitų paslaugų, 
kurias čionykščiams tiekia Gideonas. Jūs girdėjote, ką pasakojo 
Feris. Gideonui priklausiusio laivo liekanos vis dar glūdi prarajos 
gelmėse ir tebekeičia cheminę dujų sudėtį. 

- Bet vikšras atskirtas nuo laivo, - pastebėjo Zebrė. - Ir tu 
nemanai, kad būtent jis reguliuoja tuos pokyčius, teisingai? 

- Tikėkimės, jog neapsirinki, - burbtelėjo Kirenbachas. - Jei- 
gu tu jį pribaigsi, ir bedugnė nustos tiekti miestui reikalingus iš- 
teklius... ar bent įsivaizduoji, kas tuomet nutiks? 

- Taip, - užtikrinau. - Palyginti su tokia ateitimi, maras atro- 
dytų kaip menkas nepatogumas. Bet savo sumanymą aš vis vien 
įgyvendinsiu. 

Voveraitė mūsų sulaukė. Ji baugščiai atidarė liuką, sekundę 
kitą įdėmiai spiginosi į roboto kabiną, bet pagaliau nutarė reginti 
senąją mūsų trijulę. Nuleidusi ant žemės ginklą, padėjo mums iš- 
sirangyti. Nėręs iš vamzdžio, kiekvienas iš mūsų palaimingai su- 
dejavo. Kambaryje tvyrojo anaiptol ne gaivus oras, bet aš jo 
įtraukiau pilnus plaučius. 

- Na? - paklausė Voveraitė. - Ar ten keliauti vertėjo? Prie 
Gideono priartėti sugebėjote? 

- O taip. 

Tuo momentu kažkas sutilindžiavo Zebrės drabužių klostėse, 
tarytum medžiaga apklostytas varpelis. Ji padavė man ginklą ir 
kišenėje sužvejojo vieną iš tų gremėzdiškų, antikvarinės išvaizdos 
mobiliųjų, kurie Bedugnės mieste įkūnijo modernumo aukštumas. 

- Matyt, su manimi nesėkmingai bandė susisiekti, kol lindė- 
jome vamzdyje. - dryžuotoji atšovė ekranėlį. 

- Kas skambina? - pasidomėjau. 

- Pranskis, - atsakė Zebrė, priglausdama mobilųjį prie au- 
sies. Tuo tarpu aš paaiškinau Voveraitei, kad ji bendrauja su pri- 
vačiu sekliu, iš dalies prisidėjusiu prie visų mano nuotykių, ku- 
riuos patyriau atsidūręs Bedugnės mieste. Zebrė su juo šnekė- 

josi tyliai, rieškutėmis uždengusi burną, kad prislopintų balsą. Ką 
Pranskis sakė, negirdėjau; iš dryžuotosios tariamų žodžių suvo- 
kiau ne daugiau kaip pusę, tačiau to užteko, kad perprasčiau po- 
kalbio esmę. | | 

Kažką užmušė. Tikriausiai vieną iš Pranskio informatorių. 
Seklys skambino tiesiai iš nusikaltimo vietos. Sprendžiant iš Zeb- 
rės intonacijos, vyrukas nestygo vietoje, tarytum jam būtų magė- 
ję kuo skubiau iš ten išsinešdinti. 

- Ar tu...- ji turbūt ketino pasiteirauti, ar Pranskis iškvietė 
įstatymo sergėtojus, bet staiga prisiminė, jog su teisėtvarka 
Mulče dar prastesnė padėtis negu Skliaute. - Ne, palauk. Žiū- 
rėk, kad niekas apie tai nesužinotų, kol mes pas tave atlėksime. 
Ir nespurdėk. - Zebrė užtrenkė ekranėlį ir sugrąžino mobilųjį į 
kišenę. 

- Kas atsitiko? - paklausiau. 

- Kažkas ją nužudė, - atsakė dryžuotoji. 

- Ką nužudė? - nesuprato Voveraitė. 

- Storulę. Dominiką. Ji pakratė kojas. 

- Galbūt čia nagus prikišo Voronofas, - spėjau, kai priartėjo- 
me prie Centrinės stoties, kur mes jį palikome prieš iškeliauda- 
mi susitikti su Gideonu. Tiesa, Dominikos nudaigojimas kažkaip 
nederėjo prie to, ką apie nemirtingąjį žinojau. Jo nuobodulį vei- 
kiau pravaikytų savižudybė, o ne tokios žinomos figūros kaip 
Dominika mirtis. - Bet tai nepanašu į jo stilių. 

- Ir ne jis, ir ne Raivikas, - krestelėjo galva Kirenbachas. - 
Nors pastarąjį tu pažįsti geriau. 

- Raivikas nežudo visų, kas pakliūna po ranka. 

- Nepamiršk, kad Dominika lengvai įsigydavo priešų, - primi- 
nė Zebrė. - Ir nemokėjo laikyti liežuvio už dantų. Nenustebčiau, 
jei Raivikas užmušė storulę, nes šioji per daug apie jį pripliurpė. 

- Tačiau jo mieste nėra, - paprieštaravau. - Raivikas tūno 
Prieglobstyje, orbitinėje stotyje. Teisingai? 

- Kiek Žinau, taip, - patvirtino Kirenbachas. 

Voronofas buvo pranykęs be pėdsakų, bet nieko kito ir nesi- 
tikėjau. Kai mes atsisveikinome su tuo tipu, aš tikrai nemaniau, 
kad jis liks Centrinėje stotyje. Menka bėda. Mūsų reikaluose 

Voronofas geriausiu atveju atliko epizodinį vaidmenį. Jei mud- 
viem prisireiks vėl šnektelėti, atsekti vyruką padės garsi jo pa- 
vardė. 

Dominikos palapinė, kėpsanti viduryje turgaus, atrodė lygiai 
tokia pati, kokia išliko mano atsiminimuose. Šalia jos nepastebėjau 
jokių klientų, kaip ir ženklų, kad viduje įvyko žmogžudystė. Neiš- 
vydau ir mažojo storulės pagalbininko, tempdavusio žmones į pa- 
lapinę. Tačiau jo dingimas pernelyg nekrito į akis, nes pačioje tur- 
gavietėje vyravo tykesnė nei įprastai atmosfera. Regis, pastaruoju 
metu planetos neaplankė jokie erdvėlaiviai, todėl stotyje nesišlaistė 
spiečiai bėdžių, kuriems būtų reikėję išpjauti implantus. 

Pranskis lūkuriavo už durų ir spoksojo laukan pro siaurutį, 
audinį praskyrusį plyšelį. 

- Kaip matau, jūs neskubėjote. - Gedulingu žvilgsniu nudel- 
bęs Voveraitę, mane ir Kirenbachą jis truputį išplėtė akis. - Na- 
gi, nagi. Tikra medžiotojų kompanija. 

- Užteks šnekų, - nukirto Zebrė. - Įleisk mus. 

Seklys palaikė palapinės kraštą, kol mes suėjome į prieš- 
kambarį,-kur, kiek pamenu, sukinėjausi, kol Kirenbachas tysojo 
ant gulto. 

- Turiu jus įspėti, - švelniai tarė jis. - Aš čia nieko neliečiau. 
Vaizdas jums nepatiks. 

- Kur jos vaikis? - pasiteiravau. 

- Jos vaikis? - perklausė jis, tarytum būčiau kalbėjęs nesu- 
vokiamu gatvės žargonu. 

- Tomas. Jos padėjėjas. Jis negali būti toli pasprukęs. Tik- 
riausiai ką nors matė. Jam, ko gero, irgi gresia pavojus. 

Pranskis pliaukštelėjo liežuviu. 

- Aš nemačiau jokio “vaikio". Man rūpėjo kas kita. Nežinau, 
kieno tai darbas, tačiau... - seklys neužbaigė sakinio, bet aš pui- 
kiai supratau, kokios mintys sukosi jo galvoje. 

- Tikrai ne vietinių, - pareiškė Zebrė. - Niekas iš čionykščių 
nedrįstų šalinti tokio neišsemiamo žinių šaltinio kaip Dominika. 

- Tu minėjai, kad manęs ieškojo nevietiniai žmonės. 

- Kokie žmonės? - įsiterpė Voveraitė. 

- Vyras ir moteris, - atsakė Zebrė. - Jie lankėsi pas Domini- 
ką. Bandė susekti Tanerį. Ne miesto gyventojai. Kiek girdėjau, 
labai keista porelė. 

- Manai, jie nusprendė grįžti ir sudoroti Dominiką? - paklau- 
siau. 

- Sakyčiau, Taneri, tuodu - labiausiai tikėtini įtariamieji. Tu 
vis dar neįsivaizduoji, kas jie tokie? 

Patraukiau pečiais 

- Matyt, man populiarumo netrūksta. 

Pranskis kostelėjo. 

- Gal mums derėtų, hmm... - savo pilka ranka jis pamojo į 
palapinės gilumą. 

Pro spragą įžengėme į kambarį, kur storulė operuodavo 
klientus. 

Dominika kybojo per pusmetrį nuo chirurginio stalo, apatinė 
jos kūno dalis vis dar buvo įsprausta į garais varomą, prie šarny- 
rinės gervės pritvirtintą karkasą. Pneumatiniai įrangos mecha- 
nizmai tebešnypštė, aukštyn tingiai vingiavo dūmų sruogelės. 
Masyvus kūnas kabėjo aukštielninkas, taip persikreipęs, kad pe- 
čiai nusileido žemiau klubų. Lieknesnio žmogaus galva tikriausiai 
kadaruotų atkraginta, tačiau Dominikos pakaušį prilaikė riebali- 
nės, kaklą įsupusios klostės, ir jos veidas, kuriame bolavo iš- 
sprogdintos, sustiklėjusios akys, buvo nukrypęs tiesiai į lubas. 

Kūną dengė gyvatės. 

Stambiausios jų buvo negyvos ir karojo nuo storulės liemens 
kaip raštuoti, grindis siekiantys šalikai. Iš suraižytų šliužų išvar- 
vėjęs kraujas juostelėmis nudažė gultą. Smulkesnės gyvatės dar 
krutėjo, susirangiusios ant lavono pilvo arba operacinio stalo, ta- 
čiau negrėsmingai. Netgi nesureagavo į mane, kai atsargiai prie 
jų priartėjau. 

Prisiminiau Mulče regėtą gyvačių prekeivį. Būtent iš jo kaž- 
kas nusipirko tuos gyvius, panūdęs sukurti šį paveikslą. 

- Sakiau, kad jums nepatiks, - pirmasis bežadę tylą nutraukė 
Pranskis. - Per savo gyvenimą esu matęs daug pasibjaurėtinų 
dalykų, bet tai... 

- Scena ne tokia šlykšti, kaip tau atrodo, - švelniai tarstelė- 
jau, - ir ją galima lengvai paaiškinti. 

- Gal išprotėjai? - neabejojau, kad Pranskis įgarsino visų pa- 
lapinėje susirinkusių mintis. Nujaučiau, ką jie galvoja, bet drauge 
žinojau, kad neklystu. 

- Ką turi omenyje? - paklausė Zebrė. - Kaip paaiškinti? 

- Čia pranešimas, - sumurmėjau, slinkdamas aplink lavoną, 
kad geriau įsižiūrėčiau į Dominikos fizionomiją. - Savotiška, at- 
sako reikalaujanti korta. Man skirta Žinutė. 

Paliečiau storulės veidą. Delno spūstelėjimu pasukau galvą 
į šoną, ir visi kiti išvydo skylutę, pragręžtą jos tarpuakyje. 

- Nes Dominiką, - tęsiau pagaliau suvokęs tiesą, - užmušė 
Taneris Mirabelas. 


Prieš pat šešiasdešimtąjį gimtadienį, - nors aš nustojau skai- 
čiuoti metus (kam to reikia, kai esi nemirtingas) ir laivo duome- 
nų bazėje pakoregavau su mano praeitimi susijusias smulkme- 
nas, - supratau, kad atėjo laikas imtis veiksmų. Tokį metą pasi- 
rinkau ne savo nuožiūra. Sprendimui įtakos turėjo skrydžio eiga. 
Panorėjęs galėjau neatkreipti į lemtingąjį momentą jokio dėme- 
sio ir net užmiršti pusę gyvenimo kurptus planus. Ruošiau juos 
taip kruopščiai, kad mano užmačių niekas nebūtų permatęs, net 
jeigu būčiau nutaręs jų atsisakyti. Trumpam leidau sau pasimė- 
gauti mintimis apie dvi visiškai skirtingas ateitis: viena žadėjo 
man triumfą, kita siūlė menko sraigtelio, triūsiančio vardan Flo- 
tilės gerovės, vaidmenį. Žinojau, kad jei rinkčiaus antrąjį varian- 
tą, mano žmonėms tektų patirti sunkius išmėginimus, visgi vieną 
sekundės dalį dvejojau. 

- Pasiruoškite, - liepė senasis Armestas iš “Brazilijos"'. - 
Stabdymo procesas prasidės po dvidešimties sekundžių. 

- Aišku, - atsiliepiau iš savo apžvalgos vietos, įrengtos 
“Santjago" tiltelyje. Man paantrino dar du balsai: “Bagdado" ir 
“Palestinos" kapitonai. 

Kelionės Pabaiga buvo priešakyje, visai netoli mūsų, jos 
žvaigždė, ryškesnioji iš 61 Gulbės sistemos poros, tvieskė kaip 
kruvinai raudonas, nakties tamsą prasklaidęs žibintas. Nežiūrint 
visų sunkumų ir prognozių, Flotilė sėkmingai perskrodė tarp- 
žvaigždinę erdvę. Vieno erdvėlaivio netektis pergalės nė trupu- 
čio nesumenkino. Laivyno kūrėjai iš anksto susitaikė su mintimi, 
kad praradimų išvengti nepavyks. Žinoma, jie manė, jog nepa- 
siekti tikslo gali nebent mumijos, į šaltąjį miegą nugrimzdę kelei- 
viai, tačiau neatmetė ir kitokių tikimybių. 

Kad ir kaip pažvelgsi, Flotilė sulaukė triumfo akimirkos. 

Bet skrydis dar nesibaigė; erdvėlaiviai tebelėkė kreiseriniu 

greičiu. Beliko įveikti menkutę, tačiau pačią svarbiausią kelionės 
dalį. Deja, žygio planuotojai nenumatė, kad, bėgant laikui, laivus 
išskirs nesantaikos praraja. 

- Dešimt sekundžių, - tarė Armestas. - Visiems linkiu geros 
kloties. Dabar prasidės rimtos lenktynės. 

Ne tokios rimtos, kaip manai, pagalvojau. 

Užsibaigus atskaitai, beveik vienu metu užsižiebė trys saulės, 
nutvieskusios naktį, kurioje iki šiol spindėjo tiktai gamtos sukur- 
tos žvaigždės. Po pusantro šimto metų vėl atgijo Flotilės varik- 
liai, godžiai ryjantys materiją bei antimateriją, išspjaunantys gry- 
ną energiją, po truputį mažinantys erdvėlaivių tempą, siekiantį 
aštuonis procentus šviesos greičio. 

Jeigu būčiau priėmęs kitą sprendimą, dabar girdėčiau, kaip 
džeržga prie stabdymo prisiderinančio “Santjago" karkasas. To- 
limą variklių gausmą veikiau jausčiau negu girdėčiau, bet nauji 
potyriai vis vien suteiktų žvalumo. Tačiau aš pasirinkau kitą iš- 
eitį, ir mano erdvėlaivyje niekas nepasikeitė. 

- Visuose laivuose fiksuojamas variklių aktyvumas... - pra- 
nešė “Brazilijos" kapitonas, bet jo balse staiga pasigirdo dvejo- 
nės gaidelė: - “Santjage"", nuo jūsų pusės liepsnos nesklinda. 
Techniniai nesklandumai, Skajau? 

- Ne, - glaustai atsakiau. - Jokių nesklandumų. 

- Tuomet kodėl jūsų laivas neįjungė antimaterinių variklių? - 
klausimas nuskambėjo kaip pasipiktinimo šūksnis. 

- Todėl, kad aš neįsakiau, - šyptelėjau. Pagaliau katė iš- 
traukta iš maišo. Atgal kelio nebuvo. Vienas ateities variantas 
pasirinktas, o kitas atmestas. - Atleisk, kapitone, bet mes nuta- 
rėme išsaugoti kreiserinį režimą. 

- Kokia beprotystė! - galėjau prisiekti, jog šiuo momentu pro 
Armesto lūpas nelyginant purslai tiško seilės. - Mūsų žvalgyba 
dirba patikimai, Skajau. Mes velniškai gerai žinome, kad nemodi- 
fikavote variklių. Jūs neįstengsite nusigauti iki Kelionės Pabaigos 
pirmi. Privalote įjungti variklius ir sekti mums iš paskos, ant- 
raip... | 

Pabarbenau pirštais per ranktūrį. 

- Ko gi jūs griebsitės? 

- Mes... 

- Jūs nieko nedarysite. Juk mes žinome, kad išjungti varik- 

lius, kol jie degina antimateriją, būtų mirtinai pavojinga. - Aš sakiau 
gryną tiesą. Visi antimateriniai varikliai buvo tragiškai nepatva- 
rūs, suprojektuoti taip, kad veiktų, kol išeikvotų reaktyviąją, mag- 
netinių talpyklų tiekiamą, medžiagą. Tarpusavyje besikuždantys 
technikai žinojo teorinį šio konkretaus magnetohidrodinaminio ne- 
stabilumo pavadinimą, tačiau man labiausiai rūpėjo pasekmės: de- 
galai, reikalingi stabdymo procedūrai, slypėjo rezervuare, atskirta- 
me nuo to, kuris padėjo erdvėlaiviui išvystyti kreiserinį greitį. Da- 
bar, kai visi laivai aktyvavo variklius, jie nieko nebegalėjo pakeisti. 

Nepasekęs kitų Flotilės narių pavyzdžiu, išdaviau jų pasitikė- 
jimą. 

- Kalba Zamudijus iš “Palestinos", - nuskambėjo kitas bal- 
sas. - Mūsų įranga veikia be sutrikimų. Visame prietaisų skydo 
ekrane švyti žalios lemputės... Pabandysime atjungti antimateri- 
jos srautą, kol Hausmanas pernelyg nuo mūsų nenutolo. Nes vė- 
liau tokios progos greičiausiai neturėsime. 

- Dėl Dievo meilės, nedrįskite! - sustūgo Armestas. - Mūsų 
simuliacijos liudijo, kad sėkmės tikimybė lygi trisdešimčiai pro- 
centų... 

- Mūsų simuliacijos pateikia didesnį... nežymiai didesnį pro- 
centą. 

- Prašau neskubėti. Mes jums atsiųsime savo techninę infor- 
maciją... Zamudijau, nieko nedarykite, kol jos nepamatėte. 

Abu kapitonai tarėsi ištisą valandą, keisdamiesi simuliacijų 
duomenimis, ginčydamiesi dėl jų interpretavimo. Tuodu manė, 
kad niekas jų negirdi, tačiau mano agentai jau seniai buvo pakišę 
blakes į kitus laivus, kaip ir, be abejo, pastarųjų šnipai instaliavę 
pasiklausymo įrangą į “Santjagą"'. Įsismarkaujantys, vis pagie- 
žingesni tampantys jų kivirčai kėlė man šypseną. Aišku, variklius 
krapštyti baugoka - kam norėtųsi, kad po pusantro amžiaus už- 
sitęsusio skrydžio sprogtų antimaterija, o kartu su ja ir visas lai- 
vas? Įprastomis aplinkybėmis pasitarimai užtruktų mėnesius, gal 
net metus. Jie nuodugniai apsvarstytų, ar nauda, kurią pasisektų 
išpešti, atsvertų galimas mirtis. Bet dabar, kol likusieji Flotilės 
nariai mažino tempą, “Santjagas" triumfuodamas veržėsi į priekį 
ir nenumaldomai nuo jų tolo. 

- Užteks šnekų, - nukirto Zamudijus. - Mes nutrauksime 
stabdymą. 

- Meldžiu, nereikia, - atsiliepė Armestas. - Bent jau pamąs- 
tykite dienelę kitą. 

- Ir leisti prakeiktam šliužui įgyti persvarą? Atleiskit, bet 
mes jau pradėjom išjungimo procedūrą. - Skaitydamas kintan- 
čius rodmenis, Zamudijus prašneko dalykišku balsu: - Liepsnos 
išblės po penkių sekundžių... magnetinio rezervuaro topologija 
išlieka stabili... apribojamas degalų tiekimas... trys... du... vie- 
nas... 
Paskutinį žodį lydėjo statinių trikdžių ošimas. Viena naujoji 
saulė ūmai virto akinančia nova. Baltai rausvo švytėjimo pa- 
kraščiai nusidažė raudoniu, kuris tamsėdamas susiliejo su juoda 
erdve. Nebyliai stebėjau reginį, žavėdamasis pragaro ugnimi. 
Laivas pranyko per vieną akies mirksnį, kaip “Islamabadas", 
apie kurį pasakojo Titas. Tas baltas tviskesys spinduliavo keis- 
tą tyrumą, kurstantį kone religinius išgyvenimus. Man bežiūrint, 
jis išblėso. “Santjagą"' užliejo įkaitusių jonų dvelktelėjimas, “Pa- 
lestinos" vaiduoklis, ir kelioms sekundėms tiltelio ekranuose 
vaizdą pakeitė trikdžių sniegelis. Laimei, Flotilės narius skyrė to- 
kie dideli atstumai, jog vieno iš jų žūtis negalėjo pakenkti kitiems. 

Kai atgijo ryšių įranga, išgirdau Armesto švokštimą: 

- Na, tu ir šunsnukis, Hausmanai. Čia tavo darbas. 

- Nes aš sumanesnis už jus visus? 

- Nes tu mums melavai, šūdžiau! - atpažinau Omdurmano 
balsą. - Titas buvo milijoną kartų už tave geresnis, Hausmanai... 
aš pažinojau tavo tėvą. Palyginti su juo, tu esi... niekas. Šiukšlė. 
Žinai, kas bjauriausia? Tu pražudei ir savo žmones. | 

- Nejau galvojate, kad būčiau toks kvailas? - nusistebėjau. 

- Neverta apsimetinėti, - atšovė Armestas. - Juk sakiau, kad 
mūsų žvalgyba darbuojasi neblogai. Mes žinome, kad savo laivo 
niekaip nepakeitei. 

- Mūsų žvalgyba irgi užtikrino, kad rankovėje neslepi jokio 
kozirio, - pridūrė Omdurmanas. - Tau teks pradėti stabdymo pro- 
cesą, antraip “Santjagas" pralėks tikslą ir paklys tarpžvaigždinėje 
erdvėje. 

- Nieko panašaus nenutiks, - užtikrinau. 

Tokie pakitimai nebuvo įtraukti į mano planus, bet kartais 
vertėdavo numoti ranka į bandymus skrupulingai įvykdyti savo 
užmačias ir pažvelgti plačiau, išgirsti simfoniją, o ne atsitiktines 

natas. Padedant Norkinkui, šiek tiek perdariau kapitono krėslą. 
Nūnai spragtelėjau per dangtelį, iškilusį virš juoda oda aptraukto 
ranktūrio, ir atvožiau plokštelę, kurią raizgė mygtukų matrica. 
Perbraukęs juos pirštais, į ekraną iškviečiau žemėlapį - kaktuso 
formos diagramą, rodančią laivo nugarkaulį, miegalius ir fizinę jų 
būklę. 

Uoliai plušėjau daugelį metų, kol atskyriau pelus nuo grūdų. 

Pasirūpinau suburti mirusiuosius (kuo didesnį jų skaičių) į 
vieną krūvą. Iš pat pradžių supratau, jog ėmiausi alinančio dar- 
bo, nes mumijos nusibaigdavo erzinamai padrikose vietose, visiš- 
kai neatsižvelgdamos į mano planus. Bet neilgai trukus sulau- 
kiau džiuginančių pokyčių. Tereikėdavo užsimanyti, kad galą 
gautų kuris nors konkretus keleivis, ir jis nuolankiai paklusdavo 
mano norams. Žinoma, visų pirma tekdavo atlikti tam tikrus, 
miegalių mirtis garantuojančius ritualus. Aš turėdavau juos ap- 
lankyti, prisiliesti prie šaltųjų karstų. Kartkartėmis mažumėlę pa- 
koreguodavau gyvybės palaikymo sistemas, nors rodės, jog tai 
darydavau nesąmoningai. Anaiptol netroškau specialiai jiems 
pakenkti... tačiau mano atliktos korekcijos kažkokiu nesuvokia- 
mu būdu mumijas pribaigdavo. Garbės žodis, tikras stebuklas. 

Keistosios galios man puikiai pasitarnavo. Dabar lavonų 
krio-kameros buvo perkeltos atokiau nuo gyvųjų. Velionius 
įkurdinau vienoje šešiolikos žiedų eilėje, kurioje tilpo šimtas še- 
šiasdešimt šaltųjų karstų. Kitą pusę eilės užpildžiau dar aštuo- 
niasdešimt šešiais negyvėliais. Galvas padėjo jau ketvirtis mie- 
galių. | 

Į valdymo pultelį įvedžiau senų seniausiai įsimintą komandų 
seką. Po daugelio metų slapto darbo ją man pateikė Norkinkas. 
Priversdamas jį veikti išvien, pasielgiau genialiai. Pagal visus 
techninius Žinynus, atsižvelgiant į geriausių ekspertų nuomones, 
įgyvendinti tikslą man turėjo neleisti galybė saugiklių. Bėgo me- 
tai, ir Norkinkas, pamažu kylantis į hierarchines revizorių aukš- 
tumas, rado būdus, kaip prasmukti pro kiekvieną neva neįveikia- 
mą blokuotę. Bet neteisėta veikla jam, aišku, teko užsiimti vog- 
čiomis, pasitelkus visą išmonę. 

Norkinko pasitikėjimas savimi augo kaip ant mielių. Jo persi- 
mainymas mane truputį stebino, bet galiausiai aš suvokiau, kad, 
jaukiai įsitaisius revizorių komandoje, senajam bendražygiui tie- 

siog buvo lemta pasikeisti. Buvęs atsiskyrėlis persikraustė į ratą 
gyvų Žmonių, prie kurių turėjo prisiderinti. Kuo aukštesnes parei- 
gas Norkinkas užimdavo, tuo lengviau jis įsijausdavo į naują 
vaidmenį ir demonstruodavo gąsdinantį gebėjimą adaptuotis prie 
naujų sąlygų. Galop sulaukiau meto, kai man nebereikėjo kištis, 
kad Norkinką paaukštintų. 

Tačiau “Kaliuše"" bendražygis mane išdavė, ir aš jam nieka- 
da šito neatleidau. 

Mes kartkartėmis pasimatydavome. Man nepraslysdavo pro 
akis, kad Norkinkas tampa vis įžūlesnis. Iš pradžių į tokią smul- 
kmeną nekreipiau dėmesio. Darbai klostėsi sparčiai, blokuočių 
sluoksnius pavykdavo įveikti be jokio vargo. Aš reikalaudavau 
parodyti rezultatus, ir jis mielai paklusdavo. Nė neabejojau, kad 
užduotis bus atlikta laiku - tuo metu, kai man reikės. | 

Visgi problemų neišvengiau. 

Prieš keturis mėnesius, kai jis susidorojo su paskutine sau- 
giklių kliūtimi, darbas faktiškai buvo baigtas. Tik tada supratau, 
kodėl Norkinkas taip nuolankiai vykdydavo mano įsakymus. 

- Teoriškai mano pasiūlymą galima vadinti šantažu, - tarė 
jis. 

- Juokauji? | 

Mudu susitikome nugarkaulio koridoriuje, prie septintojo 
mazgo, per vieną eilinį mumijų patikrinimą. 

- Anaiptol, Skajau. Juk tu pats supranti, kad aš kalbu rimtai. 

- Bendras vaizdas man daugiau ar mažiau ryškėja. - Nu- 
kreipiau akis į tolumą, kur, regis, įžiūrėjau oranžinį pulsavimą. - 
Ko užsimanei, Norkinkai? | 

- Įtakos, Skajau. Revizijų man nepakanka. Šis darbas neturi 
jokių perspektyvų, jis tinka tiktai apkiautėliams kompiuterininkams. 
Techninė veikla manęs nebedomina. Aš lankiausi nežemiškos bū- 
tybės erdvėlaivyje. Nenuostabu, jog lūkesčiai pasikeitė. Noriu 
simės galia. Dabar man reikia valdžios ir atsakomybės. 

- Tarp sėkmingų bandymų įsilaužti į programas ir vadovavi- 
mo visam erdvėlaiviui yra didelis skirtumas, - atsakiau apdairiai 
rinkdamas žodžius. 

- O, meldžiu, liaukis vaizdavęs globėją. Aš tą suvokiu, aro- 

Nesijaudink, tavo posto nesigviešiu, bent jau kol kas. Suteik man 
vyresniojo karininko laipsnį. Kuo puikiausiai tiks viena pakopa 
žemiau už tave. Leisk įsitaisyti į šiltą vietelę, kuri suteiks nuosta- 
bias perspektyvas, kai galų gale nusileisime į planetą. Kelionės 
Pabaigoje, manau, įkursiu nuosavą nedidelį feodą. 

- Aukštai užsimojai, Norkinkai. 

- Aukštai? Be abejo. Antraip man nebūtų prireikę tavęs šan- 
tažuoti. 

Artėjantį oranžinį švytėjimą lydėjo tykus gausmas. 

- Padėti tau prisijungti prie revizorių komandos yra viena. 
Tu bent turėjai būtiną kvalifikaciją. Bet aš niekaip neįstengsiu 
prastumti tavęs į karininko postą, kad ir kiek virvelių tampyčiau. 

- Čia ne mano problema. Tu nuolat man aiškini, Skajau, koks 
esi sumanus. Parodyk, ką sugebi - pasinaudok savo talentais ir 
gauk man karininko uniformą. 

- Kai kurių tikslų įgyvendinti neįmanoma. 

- Tik ne tau, Skajau, tik ne tau. Nejau ketini mane nuvilti? 

- Jei nerasiu būdo... 

- Tuomet visiems išklosiu, ką suplanavai mūsų miegaliams. 
Jau neminint istorijos apie Ramiresą. Arba Balkazarą, jeigu apie 
tai prašnekome. O kur dar vikšras... | 

- Pats irgi nukentėsi. | 

- Aš pasakysiu, kad vykdžiau tavo nurodymus i ir tiktai nese- 
niai supratau, kokius kėslus rezgi. 

- Tu visą laiką Žinojai... 

- Bet įgulos nariams nebūtina atskleisti šios mudviejų pa- 
slapties, ar ne? 

Jau norėjau atsakyti, bet priartėjusio krovininio transporto 
triukšmas būtų mane privertęs pakelti balsą. Bėgiu dundėjo iš 
variklių skyriaus grįžtanti vagonų virtinė. Mes be žodžių trau- 
kėmės atgal, kol aptikome vieną iš nišų, kur ketinome luktelėti, 
kol transporteris pravažiuos. Kaip ir visa kita “Santjage", trau- 
kiniai buvo pasenę, be to, ne itin gerai prižiūrimi. Jie funkcio- 
navo, tačiau nebeturėjo antraeilės reikšmės įrengimų, kuriuos, 
jei sugesdavo, išardydavome arba panaudodavome kitose vie- 
tose. | | 

Mes stypsojome tylėdami, petys į petį, ir stebėjome, kaip 
traukinys užpildo koridorių, abipus savo gremėzdiško korpuso 

palikęs tiktai siaurus tarpelius. Nejučia ėmiau spėlioti, kokios 
mintys šiuo momentu sūkuriavo Norkinko sąmonėje. Negi tas 
paikšius rimtai tikėjo, kad išsigąsiu jo šantažo? 

Kai bildančius vagonus ir mus skiriantis atstumas sumažėjo iki 
trijų metrų, vožiau Norkinkui per nugarą, ir jis tėškės ant bėgio. 

Kurį laiką traukinys energingai stūmė žmogaus kūną, kol tas 
pranyko iš akių. Po kelių sekundžių vagonai sumažino greitį, ta- 
čiau visiškai vangiai. Tiesą sakant, kelyje užfiksavęs kliūtį, trans- 
porteris turėjo sustoti akimoju, bet, matyt, šita jo funkcija seniai 
nebeveikė. 

Varikliai trūksmingai suūžė, ore pasklido ozono kvapas. 

Vargais negalais išsirangiau iš nišos. Jei traukinys judėtų, iš 
savo slaptavietės išlįsti tikrai negalėčiau, bet dabar erdvės užte- 
ko, idant palei vagonų grandinę prasisprausčiau iki pirmgalio. 
Širdyje meldžiausi, kad nekliudyčiau jokios svirties, į kurios spūs- 
telėjimą sureagavęs traukinys pajutėtų iš vietos. Tokiu atveju iš 
manęs liktų šlapia vieta. 

Iš siauros ertmės išnirau su viltimi, jog pamatysiu sumaitotą 
senojo bendražygio lavoną. 

Tačiau Norkinkas tysojo šalia bėgio. Užtat jo instrumentų 
dėžė gulėjo sutraiškyta po traukinio priešakiu. 

Priklupęs jį apžiūrėjau. Slystamasis smūgis į kaktą supjaustė 
odą; iš žaizdų sruvo kraujas, bet kaukolė atrodė nepraskelta. Jis 
tebekvėpavo, tačiau buvo be sąmonės. 

Man į galvą toptelėjo puiki mintis. Norkinkas tapo eiliniu 
trukdžiu, todėl ateityje jam, suprantama, teks mirti, - veikiau 
anksčiau negu vėliau, - tačiau manyje sukirbėjo tokia viliojanti ir 
poetiška idėja, kad aš neįstengiau į ją numoti ranka. Sumanymas 
gan pavojingas, be to, norint jį atlikti, prisireiks šiek tiek laiko, 
mažiausiai trisdešimt minučių. Įgula bet kuriuo momentu galėjo 
pastebėti, kad krovininis transporteris vėluoja. Bet ar kas nors 
nedelsdamas imsis aiškintis, kas atsitiko? Vargu bau. Kiek žino- 
jau, pastaruoju metu traukiniai nuolat kur nors strigdavo. Aš nu- 
sišypsojau. Nors tapau miniatiūrinės valstybės imperatoriumi, vis 
tiek nepajėgiau priversti traukinių laikytis grafiko. 

Įsitikinęs, jog Norkinko instrumentai tebeblokuoja vagonus, 
pakėliau jo kūną ir nutempiau link šeštojo mazgo. Užduotis pasi- 
rodė besanti nelengva; laimei, sulaukęs šešiasdešimties, išsau- 

gojau trisdešimtmečio fizinę būklę; o Norkinkas gerokai suliesė- 
jo, palyginti su jaunomis dienomis. 

Šiame mazge tilpo šeši krio-kamerų žiedai, kuriuose tūnojo 
šešiasdešimt miegalių. Bet ne visi iš jų buvo gyvi. Panaršiau po 
atmintį, mėgindamas atgaivinti duomenis apie čionykščių kelei- 
vių amžių bei lytį. Neabejojau, jog tarp jų atrasiu bent tris, kurie 
tiks Norkinko vaidmeniui, ypač jei nelaimės sceną pakoreguosiu 
taip, kad susidarys įspūdis, tarsi traukinys neatpažįstamai subjau- 
rojo Žmogaus veido bruožus. 

Nurioglinau link laivo korpuso. Kol pasiekiau kamerą, kur ti- 
kėjausi aptikti tinkamiausią kandidatą, išprakaitavau ir vos atga- 
vau žadą. Sustingdytas, bet kol kas gyvybės nepraradęs indivi- 
das kuo puikiausiai tiko mano planams. Atitempiau iki šaltojo 
karsto vis dar sąmonės neatgavusį Norkinką ir į prietaisų skyde- 
lį įvedžiau komandą atšildyti keleivį. Paprastai procesas trukda- 
vo keletą valandų, bet dabar dėl galimų ląstelių sužalojimų ne- 
kvaršinau galvos. Niekas neskros iš po traukinio išgriebto lavono 
ir, žinoma, neįtars, kad aš pakeičiau kūnus. 

Suskambėjo mano apyrankė. 

- Taip? 

- Kapitone Hausmanai? Sere, mums pranešė, apie galimus 
techninius traukinio gedimus. Trečiajame nugarkaulio koridoriu- 
je, netoli šeštojo mazgo. Ar išsiųsti avarinę pagalbą? 

- Ne, neverta, - atsakiau su viltimi, kad ne per greitai puoliau 
prieštarauti. - Aš pats patikrinsiu. Esu šalia galimos avarijos vietos. 

- Jūs įsitikinęs, sere, kad pagalbos neprireiks? 

- Ne, ne... kam veltui stengtis? 

Kai keleivis atšilo - tiesa, procedūra numarino smegenis, - 
iškėliau jį iš šaldiklio. Taip, jiedu su Norkinku buvo panašūs savo 
sudėjimu, gymiu ir netgi plaukų spalva. Kiek žinojau, senasis 
bendras nepalaikė jokių romantiškų ryšių. Bet jei ir turėtų myli- 
mąją, toji tikrai jo neatskirtų nuo mano apdorotos mumijos. 

Kilstelėjau Norkinką ir paguldžiau į šaltąjį karstą. Sužeistasis 
vis dar alsavo - porą sykių net išspaudė dejonę prieš galutinai 
prarasdamas sąmonę. Aplink nuogai išrengtą kūną išdėsčiau 
biomonitorių raizginį. Įvestys automatiškai prilipo prie odos, ne- 
žymiai pakeisdamos savo padėtį. Kai kurios prasiskverbė į po- 
odinį sluoksnį ir smigo gilyn link vidaus organų. 

Šaldiklio panelyje ėmė mirgėti žalios švieselės, liudijančios, 
kad agregatas priėmė Norkinką. Dangtis užsidarė. 

Nukreipiau akis į pagrindinį rodmenų ekraną. 

Užprogramuotas miegas tęsis dar ketverius metus. Tuomet, 
kai “Santjagas" ims skrieti Kelionės Pabaigos orbitoje, keleiviai 
bus atšildyti ir galės nusileisti į naująjį Edeną. 

Ketverių metų mano planams užteko. 

Patenkintas savimi susikaupiau, kad atlikčiau varginantį dar- 
bą - nuvilkčiau atitirpdytą keleivį į koridorių. Bet iš pradžių turė- 
jau aprengti lavoną Norkinko drabužiais. 

Nugarkaulio tunelyje paguldžiau žmogų už dešimties met- 
rų į priekį nuo traukinio, kuris tebemygo kliūtį, užtvindęs orą 
svilinamos armatūros tvaiku. Vienoje iš nišų įrengtame san- 
dėliuke susiradau sunkų, ilgakotį veržliaraktį, juo sutalžiau 
negyvėlio veidą jausdamas, kaip po kiekvieno smūgio tarsi la- 
ko sluoksnis trūkinėja kaukolė. Kai keleivio fizionomija virto 
neatpažįstama minkšta mase, grįžau prie vagonų, užsimojau 
ir keliais galingai kirčiais iš po ratų išmušiau instrumentų dė- 
Žę. | 

Traukinys bematant pakrutėjo iš vietos. Buvau priverstas 
bėgti priešais, kad manęs neįtrėkštų į sieną. Atsargiai peršokau 
negyvėlį ir stryktelėjau į saugią nišą, iš kurios su pasigėrėjimu 
stebėjau, kaip krovininių vagonų virtinė didina greitį. Ji taranavo 
žmogų, nustūmė jį pirmyn ir sumaitojo. 

Galų gale šiek tiek pavažiavęs koridoriumi traukinys sustojo. 

Nušliaužiau į pirmgalį, kaip ir prieš pusvalandį, kuomet, dide- 
lei savo nuostabai, pamačiau, kad Norkinkas tiktai prarado sąmo- 
nę. Na, nėra to blogo, kas neišeitų į gerą... Nūnai vaizdas mane 
pradžiugino labiau. Traukinys pagirtinai susidorojo su užduotimi. 
Šį kartą vietoj instrumentų dėžės jį sustabdė kažkokia vangiai 
veikianti, į avarines aplinkybes reaguojanti programa, tačiau ke- 
leiviui iš to nebuvo jokios naudos. 

Atitraukiau rankovę ir pratariau į apyrankę: 

- Kalba Skajus Hausmanas. Deja, įvyko siaubinga nelaimė. 


Visa tai nutiko prieš keturis mėnesius; mūsų draugystė 
baigėsi apmaudžiai, bet Norkinkas vis dėlto manęs neapvylė. 
Bent taip tikėjausi - tiesą turėjau sužinoti po akimirkos kitos. 

Pagrindiniame ekrane stebėjau “Santjago" nugarkaulio pa- 
viršių, per kelis metrus nutolusį apačion nuo apžvalgos vietos. 
Reginys suteikė galimybę pamiklinti akis, ieškant susilietimo taš- 
kų, ir būtų padaręs įspūdį netgi Renesanso laikų menininkui. Į 
priekį mažėdami, susitraukdami iki elipsių, tolo šešiolika negyvė- 
liais užpildytų krio-kamerų Žiedų. 

Artimiausią jų išjudino serija pirotechninių sprogimų. Modulių 
žiedas atsijungė nuo korpuso ir krypdamas ant šono tingiai nu- 
sklendė tolyn. Tarp jo ir laivo įsitempė kabeliai, kurie galų gale 
sutrūko ir nuvilnijo atgal it rimbo diržai. Iš perpjautų vamzdžių 
kristaliniais debesimis išsiveržė sušalusių dujų likučiai. Kažkur nu- 
aidėjo pavojaus signalai. Mano ausis tepasiekė prislopinti garsai, 
tačiau įgulos narius jie kaip reikiant sukrėtė. 

Įkandin pirmojo krio-kamerų žiedo atsiplėšė antras. Sudre- 
bėjęs pavymui, nuskrido ir trečiasis. Procedūra kartojosi, kol nuo 
nugarkaulio atsiskyrė visi negyvėliai. Aš surengiau puikų spek- 
taklį. Iš pradžių ketinau vienu metu susprogdinti užtaisus, kurie 
paleistų žiedus į kosminę erdvę lygiagrečiomis linijomis, bet tuo- 
met vaizdas neatrodytų poetiškas. Man kur kas labiau patiko 
stebėti, kaip jie seka vienas kitą, tarytum paklusdami įgimtam 
migraciniam instinktui. | | 

- Ar matote, ką darau? - paklausiau. 

- Labai aiškiai, - atsiliepė vienas kapitonas iš kitų dviejų. - 
Tai šlykštu. 

- Jie negyvi, idiote! Lavonams nėra jokio skirtumo, kur jie 
bus palaidoti - kosmose ar Kelionės Pabaigoje. 

- Mes kalbame apie žmones, kurie nusipelno pagarbaus elgesio 
net ir praradę gyvybę. Jų negalima taip atsainiai išmesti iš laivo. 

- Dar ir kaip galima. Šiaip ar taip, ne miegaliai esmė. Ben- 
dras negyvėlių svoris yra menkutis, palyginti su juos lydinčių ma- 
šinų mase. Dabar mes įgijome akivaizdų pranašumą. Todėl ga- 
lime ilgiau skristi kreiseriniu tempu. | 

- Tu atsikratei viso labo ketvirčiu keleivių. - Regis, kapitonas 
neblogai atliko namų darbus. Jis beveik tiksliai atspėjo skaičių. - 
Kaip manai, kokią persvarą tai suteiks, kai pasieksi Kelionės 
Pabaigos orbitą? Kelių savaičių? 

- Jų pakaks, - atsakiau, - kad išsirinktume geriausias terito- 
rijas ir ten nuskraidintume savo žmones. 

- Su sąlyga, kad šių liks. Daug kam iš keleivių tu padėjai 
atsisveikinti su gyvybe, ar ne? O, mes žinome, Hausmanai, ko- 
kias netektis jūs turėjote patirti. Mirtingumo procentas negalėjo 
būti aukštesnis už mūsiškį. Bent taip tvirtina gauti žvalgybiniai 
duomenys. Tačiau mes praradome tiktai šimtą dvidešimt miega- 
lių. Kitų laivų padėtis panaši. Bet kaip /u sugebėjai tapti toks ap- 
laidus? Gal tiesiog norėjai, kad jie nusibaigtų? 

- Nekvailiok. Jeigu keleivių mirtys galėjo pasitarnauti mano 
tikslui, kodėl gi neišžudžiau jų visų? 

- Kad apgyvendintum planetą tik išgyvenusiųjų saujele? Ne- 
gi nieko nesi girdėjęs apie genetiką, Hausmanai? Arba apie 
kraujomaišą? 

Prasižiojau, norėdamas atrėžti, kad aš viską apgalvojau, ir 
tuojau pat užsičiaupiau. Kas man iš to, jei atskleisiu tam išperai 
savo planus? Jei kapitono žvalgyba iš tikrųjų taip gerai darbuo- 
jasi, kaip jis tvirtino, lai pats sužino smulkmenas. . 

- Aš kirsiu tiltą, kai jį pasieksiu, - tarstelėjau. 


Laikiną persvarą kitiems suteikė ne kas kitas, o Zamudijus, 
nors ir ne taip, kaip ketino. “Palestinos"" kapitonas tikrai tikėjo, 
kad jam pasiseks pristabdyti antimaterijos srautą, antraip jis ne- 
būtų mėginęs išjungti variklių. 

Kosminę erdvę perskrodė toks pat baltas ir akinantis sprogi- 
mas, kaip ir anuomet, kai, man tūnant vaikų kambaryje, į skute- 
lius buvo sudraskytas “Islamabadas". 

Tačiau kitą dieną įvyko šis tas nenumatyto. 

Net ir prieš savo žūtį “Palestina" tebesiuntė techninius duome- 
nis abiem sąjungininkams, suvaržytiems stabdymo proceso, kurį Za- 
mudijus nesėkmingai bandė nutraukti. Tiek ir pats galėjau suprasti, 
nors su tuo informacijos srautu susipažinęs nebuvau. Keista kas ki- 
ta. Likusieji Flotilės nariai prieš mane susivienijo. Atvirai kalbant, to 
nesitikėjau, nors, pažvelgęs į praeitį, turėjau susigaudyti, jog taip ir 
nutiks. Aš tapau šunsnukiams bendru priešu. Tiesa, pokyčiai tam 
tikra prasme pakėlė mano reputaciją. Pakursčiau kapitonams tokią 
baimę, kad jie nusprendė grumtis prieš mane išvien, nepaisydami jo- 
kių įsisenėjusių tarpusavio nesutarimų. 

Lyg to būtų maža, dabar iš savo kapo į mane nagus tiesė 
Zamudijus. 

- Techniniai duomenys pravertė mums labiau nei tu įsivaiz- 
duoji, - pareiškė Armestas. 

- Zamudijui jie nepadėjo, - atšoviau. 

Kuo toliau, tuo didesnis atstumas - mano džiaugsmui - skyrė 
“Santjagą" ir kitus du, greitį mažinančius, laivus. Tačiau ryšių 
programa be vargo pašalindavo visus trikdžius, išskyrus augantį 
laiko intervalą, kurį nulėmė Flotilės išformavimas. 

- Sutinku, - tarė Armestas, - tačiau pasiaukodami jie suteikė 
mums nepaprastai vertingos informacijos. Paaiškinti išsamiau? 

- Jei labai maga, - atsakiau vildamasis, kad mano balsas 
spinduliuoja nuobodulį. 

Tiesą sakant, aš mažumėlę išsigandau. 

Anot Armesto, “Palestina"' siuntė techninius duomenis iki 
paskutinės nanosekundės. Jie buvo susiję su mėginimais nutrauk- 
ti antimaterijos tėkmę. Kiekvienas iš mūsų žinojo, kad procedūra 
kėlė mirtiną grėsmę, bet iki šiol niekas nepajėgė nustatyti tikslių 
galimos avarijos priežasčių. Teorines prielaidas pasiūlydavo ne- 
bent kompiuterinės simuliacijos. Sklandė kalbos, kad, jei pakan- 
kamai gerai suvoktume, kas nulemia gedimus, būtų įmanoma jų 
išvengti, subtiliai manipuliuojant degalų srautu. Apie eksperimen- 
tus nė nevertėjo svajoti, bet dabar priešininkams nusišypsojo 
sėkmė. Laivo perduodami telemetriniai duomenys nutrūko, vos 
tik susiklostė avarinė padėtis, bet jie vis vien geriau išstudijavo 
nestabilumo režimą nei laboratoriniai bandymai arba kompiuterių 
generuotos simuliacijos. 

Ir davė puikią pamoką. 

Gauti skaičiai suteikė užtektinai informacijos, kad pavyktų 
atspėti, kas gi sukėlė avariją. Variklių technikai įvedė duomenis 
į savo sukurtas simuliacijas ir taip nustatė, kokia strategija būti- 
na, siekiant suvaldyti nestabilumus. Tereikėjo nežymiai pakore- 
guoti magnetinio izoliavimo topologiją, ir įpurškimo srautą buvo 
galima apriboti be jokios baimės, kad nutekės antimaterija. Žino- 
ma, šita užduotis - vis tiek velniškai rizikinga. 

Tačiau tai nesustabdė kitų laivų kapitonų. 

Mano erdvėlaivis nenumaldomai tolo nuo “Brazilijos" ir 
“Bagdado", o jiedu apsivertė, per stabdymo režimą nukreipdami 
variklius į priekį. Dangaus pusrutulį “Santjago" užnugaryje nu- 
tvieskė ryškūs antimaterijos liepsnų taškeliai, nelyginant mėly- 
nos, įkaitusios saulės dvynės. Ugnies čiurkšlės prilygo galingam 

ginklui, bet nei Armestui, nei Omdurmanui nebūtų užtekę ryžto 
jomis užlieti manąjį skrajūną. Jie susivaidijo su manimi, o ne ko- 
lonistais, kuriuos gabeno “Santjagas". Lygiai taip pat ir aš galė- 
jau įjungti savo variklius, idant išmetamosiomis liepsnomis pačirš- 
kinčiau vieną iš poros atsiliekančių laivų... tačiau tokius veiks- 
mus kito erdvėlaivio kapitonas palaikytų akstinu mane nužudyti. 
Visos peržiūrėtos simuliacijos liudijo, jog aš nespėčiau pakore- 
guoti deginančių šūvių krypties, nes antrasis laivas susvilintų 
“Santjagą" vienu vieninteliu pragaro ugnies spjūviu. 

Nekokia išeitis, pagalvojau... vadinasi, man teks susigyventi 
su dviem priešais, kol išmąstysiu, kaip jais atsikratyti. Tebes- 
varsčiau įvairius variantus, kai abi saulės sinchroniškai užgeso. 

Sulaikęs kvapą lūkuriavau, kol kosminę tamsą nutvieks bran- 
duoliniai žybsniai, bylojantys, kad išjungiami sugedo antimateri- 
niai varikliai. 

Nieko panašaus nesulaukiau. 

Armestui ir Omdurmanui pasisekė nutraukti antimaterijos 
srautą, ir dabar jie sklendė pavymui per stabdymo procesą šiek 
tiek sumažėjusiu greičiu. 

Pirmasis ryšį užmezgė Armestas: 

- Tikiuosi, Skajau, matei, ką mes padarėme. Tai daug ką 
keičia, ar ne? 

- Ne tiek, kiek manai. 

- O, tik nereikia apsimetinėti. Puikiai Žinai, kas atsitiko. Da- 
bar mudu su Omdurmanu galime įjungti ir išjungti variklius kada 
panorėję. Tu tokios galimybės neturi. Štai kur skirtumas. 

Apsvarstęs jo žodžius atsakiau: 

- Niekas nepasikeitė. Mūsų laivai, kaip ir anksčiau, išsaugo- 
jo kitokias mases. Jūs turėsite pratęsti stabdymą, jei norite atsi- 
durti 61 Gulbės A orbitoje. Mano erdvėlaivis lengvesnis už jūsiš- 
kius, nes išsviedžiau miegalių žiedus. Persvaros aš nepraradau. 
Skrisiu kreiseriniu režimu iki paskutinės minutės. 

- Tu kai ką užmiršai, - atsiliepė Armestas. - Pas mus irgi ne- 
trūksta lavonų. | 

- Na, ir kas? Jūs lekiate lėčiau už mane. Be to, kaip minėjai, 
aukų turite mažiau už mus. 

- Mes būtinai ką nors sugalvosime, Hausmanai, ir neleisime 
tau atsiplėšti. 

Pažvelgiau į tolimo veikimo ekranus, rodančius gerokai pa- 
didintus kitų dviejų laivų taškelius. Jie vėl vertėsi pirmgaliu į prie- 
kį, lėtai, bet užtikrintai. Man bežiūrint, dėmelės ištįso į linijas, ku- 
rios netrukus vėl susitraukė. 

Staiga abu erdvėlaivius apgaubė išmetamojo spinduliavimo 
aura. 

Jie apsisprendė lenktyniauti. 

- Tai dar ne pabaiga, - įspėjo Armestas. 


Kitą dieną stebėjau, kaip persekiotojai išmeta negyvėlius. 

Nuo to momento, kai Armestas ir Omdurmanas ėmė vytis 
“Santjagą"", pademonstravę gebėjimus suvaldyti variklių liepsnas, 
- kol kas nesuvokiau, kaip tuodu atliko šį darbą, - prabėgo dvi- 
dešimt keturios valandos. “Palestinos" žūtis išėjo jiems į naudą, 
nors galvas padėjo beveik tūkstantis kolonistų. 

Vėl išvystę kreiserinį tempą, abu laivai skriejo tuo pačiu grei- 
čiu kaip “Santjagas". Jie iš visų jėgų stengėsi laimėti žaidimą, ku- 
rį aš pradėjau. Bet nuo lemties nepaspruksi. Mano laivas buvo 
lengvesnis už kitus du... paprasčiau kalbant, jiems reikėjo atsi- 
kratyti papildoma mase, norint, kad mūsų skrydžio/stabdymo 
kreivės išsilygintų. | 

Kitaip tariant, lavonus reikėjo išspirti į kosmosą. 

Užduotį jie įvykdė Anaiptol neelegantiškai. Matyt, per naktį 
išlupo saugiklius, kuriuos mėgindamas apeiti Norkinkas paaukojo 
visą gyvenimą. Tačiau persekiotojų įgulos turėjo pranašumą 
prieš senąjį mano bendrą, nes jos triūsė atvirai, nuo nieko nesi- 
slėpdamos. Tiek “Brazilijoje"', tiek “Bagdade" įnirtingai plušėjo 
kiekvienas Žmogus. Aš beveik jiems pavydėjau. Kai nebūtina 
slapstytis, darbas tampa neapsakomai lengvas... ir, kaip minėjau, 
visiškai neelegantiškas. 

Spoksodamas į tolimo matymo ekraną, mačiau padrikai nuo 
laivų atsišliejančius miegalių žiedus, tarytum lapus, kuriuos vėjas 
kaip papuola nudrasko nuo medžio. Vaizdas stokojo ryškumo, 
bet aš neabejojau, jog erdvėlaivių korpusais ropinėja į skafandrus 
Įįsisupusios, pjovikliais ir sprogmenimis apsirūpinusios remonti- 
ninkų komandos. Jie negailestingai lupo velioniais keleiviais už- 
pildytus krio-kamerų žiedus. 

- Jūs vis tiek nieko nepešite, - kreipiausi į Armestą. 

Kapitonas teikėsi atsakyti, nors aš mažne tikėjausi, jog radi- 
jo ryšys tarp mūsų nutrūko amžiams. 

- Dar pažiūrėsime. 

- Juk tu pats sakei, kad jūsų laivuose kur kas mažiau miru- 
siųjų negu pas mus. Kad ir kiek jų išmesite, manęs nė už ką ne- 
pasivysite. 

 - Mes ką nors sugalvosime. 

Netrukus atspėjau, kokios strategijos kapitonai nutarė imtis. 
Kad ir kas nutiktų vėliau, iki naujosios planetos mums liko du 
trys mėnesiai skrydžio. Kruopščiai normuojant išteklius, kai ku- 
riuos kolonistus galima pažadinti anksčiau numatyto laiko. Atgai- 
vintos mumijos įsikurtų tarp įgulos, nors gyvenimo sąlygos, be 
abejo, būtų nežmoniškos. Sulig kiekvienu prižadintų kolonistų de- 
šimtuku, buvo galima atsikratyti vienu modulių Žiedu, taip suma- 
žinti laivo masę ir pratęsti kelionę kreiseriniu režimu. 

Žinoma, jie turės dirbti lėtai ir neišvengs pavojų - atšildydami 
keleivius turbūt praras mažiausiai vieną iš dešimties, tačiau to 
užteks, kad būtų panaikinti masių skirtumai. 

Galbūt “Brazilija" ir “Bagdadas" neįgaus pranašumo, tačiau 
mūsų šansai garantuotai išsilygins. 

- Aš žinau, ką jūs suplanavote, - pasakiau Armestui. 

- Labai tuo abejoju, - atkirto senis. 

Gana greitai pamačiau, kad neklydau. Po pirminio išsviestų 
žiedų šuoro kiti buvo šalinami paeiliui: po vieną per dešimt valan- 
dų. Tiek laiko reikėjo, kad būtų atšildyti kolonistai, suguldyti į de- 
šimtį krio-kamerų. Tokiam darbui pakankamai įgūdžių turėjo tik- 
tai saujelė žmonių, todėl abu laivus jie ketino apdoroti nuosekliai. 

- Tai jūsų neišgelbės, - tariau. 

- Apsirinki, Skajau... labai apsirinki. 

Būtent tuo momentu suvokiau, ko privalau griebtis. 

- Ką turi omenyje, sakydamas, ką ją užmušei? - paklausė 
Zebrė, mūsų penketui vis dar dėbsant į groteskišką mirties sce- 
ną. 
- Tu nesupratai, - krestelėjau galva. - Aš sakiau, jog Domi- 
niką nužudė Taneris Mirabelas. 
- O kas fu esi? - pasitikslino Voveraitė. 

- Jei prisipažinčiau, vargu ar jūs patikėtumėte. Atvirai kal- 
bant, aš pats jaučiuosi susipainiojęs. 

Mūsų pokalbio besiklausęs Pranskis pakėlė antakį ir užtikrin- 
tu balsu pratarė: 

- Dominika tebėra šilta. Lavonas dar nesustingo. Jei gali 
įrodyti, kad pastarąsias keletą valandų buvai kitur, kuo aš beveik 
esu garantuotas, tu iškrenti iš įtariamųjų rato. 

Zebrė patraukė mano rankovę. 

- Pameni, Taneri, minėjau, jog tavęs ieško kažkokia pora. 
Pasak Dominikos, jie elgėsi kaip svetimšaliai. Galbūt tuodu ją 
pribaigė, nes norėjo atkeršyti skundikei. 

- Aš nė nežinau, kas jie tokie, - atsakiau. - Bent jau nesu įsi- 
tikinęs. Apie moterį išvis nieko nepasakysiu, bet dėl vyro... na, 
šiokią tokią teoriją turiu. 

- Kas jis, tavo manymu? - paklausė Zebrė. 

Mane aplenkė Kirenbachas: 

- Mums nederėtų čia lindėti, jei nenorime susidurti su vieti- 
niais teisėtvarkos sergėtojais. Žinote, pasimatymas su čionykšte 
valdžia neįtrauktas į mano darbų sąrašą. 

- Kad ir kaip nemalonu, tenka jam pritarti, Taneri, - įsiterpė 
Voveraitė. | 

- Šituo vardu galite manęs nevadinti, - sumurmėjau. 

Zebrė lėtai palingavo galva. 

- Kaipgi mums į tave kreiptis? 

- Tik ne Taneriu Mirabelu. - Kryptelėjau smakru į Domini- 
kos kūną. - Ją nudobė Mirabelas. Jis mane ir persekioja. Čia jo 
darbas, ne mano. 

- Tikra beprotystė. - Voveraitės žodžiams pritarė vieningas 
linksėjimas galvomis, nors nė vieno iš aplinkinių tokia įvykių ei- 
ga, regis, nedžiugino. - Jei tu ne Taneris Mirabelas, tuomet kas? 

- Žmogus, vardu Kahuela, - atsakiau, nors nujaučiau, kad 
visos tiesos dar neatskleidžiau. 

Dryžuotoji įrėmė rankas į šonus. 

- Tik dabar nusprendei prisistatyti? 

- Iki šiol pats to nežinojau. 

- Tikrasis vardas iškrito iš smegeninės? 

Papurčiau galvą. 

- Kahuela veikiausiai pakeitė mano... tai yra, savo prisimini- 

mus. Jis turėjo taip “pasislėpti"", kad ištrūktų iš Skajaus Persva- 
ros. Suprantat, Kahuelos atsiminimai ir veidas būtų jį išdavę. Ži- 
noma, kai sakau “jį"", iš tiesų kalbu apie save. 

Šnairas Zebrės žvilgsnis tarsi sakė, kad ji buvo susidariusi 
apie mane klaidingą nuomonę. 

- Tu tikrai tuo tiki? 

- Man prireikė šiek tiek laiko, kol įstengiau pažiūrėti tiesai į 
akis. | 

- Jis kuoktelėjo, - išdrožė Kirenbachas. - Žinote, kas keis- 
čiausia? Aš maniau, kad, norint išvaryti jį iš proto, reikės kažko 
daugiau nei storulės lavonas. 

Be jokio perspėjimo vožiau jam į veidą. Kadangi į vyruką 
visą laiką buvo nukreiptas Voveraitės ginklas, jis vis tiek nega- 
lėjo atsikirsti. Stebėjau, kaip Kirenbachas, susigriebęs už žandi- 
kaulio, tėškės ant grindų, aplaistytų kažkokiu medicinoje naudo- 
jamu skysčiu. 

Jis nučiuožė po gultu, pranyko šešėliuose ir cyptelėjo įsirė- 
žęs į kliūtį. 

Sekundę galvojau, kad Kirenbachas palietė ant žemės nu- 
šliaužusią gyvatę, bet iš palovio išniro kur kas stambesnis pavi- 
dalas. Dominikos vaikis. Tomas. 

Ištiesiau jo pusėn ranką. 

- Eikš. Mūsų draugijoje tau niekas negresia. 


Storulę nužudė vyras, kuris lankėsi anksčiau ir klausinėjo 
apie mane. “Taip, svetimšalis - toks kaip tu“, - atsainiai pastebė- 
jo Tomas, bet po akimirkos pakartojo žodžius nutaisęs įtarią in- 
tonaciją. Ne šiaip primenantis Tanerį, bet toks pat. 

- Nebijok, - uždėjau delną ant jo peties. - Žmogus, kuris už- 
mušė Dominiką, tik atrodė panašus į mane. Bet aš - tai ne jis. 

Tomas lėtai sulinksėjo. 

- Tu šneki kitaip. 

- Kaip kitaip? 

- Tavo kalba įmantri, ponuli. Kitas vyras, tas, kuris atrodė 
panašus į tave... jis nevartojo tiek daug žodžių. 

- Stipraus tylenio tipas, - pratarė Zebrė ir savo ilgomis galū- 
nėmis globėjiškai apkabino berniūkštį. Jos veiksmai mane sujau- 
dino. Aš pirmą kartą mačiau, kad Skliauto gyventojas rodytų 

užuojautą gimusiam Mulče, pirmą kartą pastebėjau užuominą, 
kad mano bendražygiai gali vaikyje įžvelgti žmogų. Na, taip, dry- 
žuotoji man pasakojo tikinti, kad žaidimas įkūnijo blogį, bet viena 
yra klausytis tokių tvirtinimų ir visai kas kita - išvysti elementarų 
paguodą spinduliuojantį gestą. - Man labai apmaudu dėl to, kas 
nutiko Dominikai, - sukuždėjo ji. - Mes čia tikrai niekuo dėti. 

Tomas šniurkštelėjo. Jis liūdėjo, tačiau šoko, kurį sukelia ar- 
timojo mirtis, dar nepajuto. Kalbėjo rišliai ir veržėsi mums padėti. 
Sukrėtimą berniokas, be abejo, patirs vėliau, bent aš taip tikėjau- 
si, vydamas šalin nemalonias mintis, kad jis paprasčiausiai nenu- 
tuokia, kas yra širdgėla. Suprasčiau, jei sielvarto nejaustų karei- 
vis, bet tik ne vaikas. 

- Ar jis buvo vienas? - paklausiau. - Kiek girdėjau, manęs 
ieškojo du Žmonės: vyras ir moteris. Tas pats vyras, kuris nužu- 
dė Dominiką? 

- Tas pats, - patvirtino Tomas, nusigręždamas nuo storulės 
kūno, kybančio virš operacinio stalo. - Ir šį kartą jis atėjo ne vie- 
nas. Kartu su moterimi. Bet dabar ji nebuvo laiminga. 

- O per pirmąją viešnagę atrodė patenkinta? - nustebau. 

- Ne, ne patenkinta, greičiau... - berniukas prikando lūpą, ir 
aš supratau, kad mūsų reikalavimai neįkandami jo žodynui. - Ji 
jautėsi gerai su tuo tipu. Kaip su draugu. Anuomet jis buvo ma- 
lonesnis... beveik kaip tu. 

Nieko keisto. Pirmą kartą Mirabelas užsuko pas Dominiką, 
nes norėjo gauti visą įmanomą informaciją apie miestą ir tikėjosi, 
kad sužinos, kur rasti žmogų, kurį jis ruošėsi užmušti * mane, 
Raiviką arba mus abu. Manau, iš karto nenudėjo storulės tik to- 
dėl, kad vylėsi pasinaudosiąs ja ateityje. Leido Dominikai gyven- 
ti, kol grįžo su gyvatėmis, veikiausiai įsigytomis iš kurio nors tur- 
gavietės prekeivio. 

Ir pribaigė ją taip, kad suprasčiau, kieno tai darbas: įvykdė 
savotišką ritualinę žmogžudystę, pradrėskusią mano sirdyje su- 
randėjusias žaizdas. 

- Toji moteris... - prasižiojau. - Ji irgi ne vietinė? 

Tačiau į šitą klausimą Tomas atsakyti negalėjo. 


Suspaudžiau mygtukus Zebrės mobiliajame ir išsikviečiau 
Loraną, paršą, kurio virtuvę prieš visą amžinybę sulaužiau atšvil- 

pęs iš Skliauto. Pasakiau, kad man reikia itin didelės paslaugos 
- tiksliau, paprašiau jo su žmona prižiūrėti Tomą, kol atlėgs šur- 
mulys. “Ne ilgiau kaip vieną dieną“, - pridūriau, pasirinkęs pirmą 
į galvą šovusį skaičių. | 

- Aš pats galiu savimi pasirūpinti, - sudirgo vaikis. - Su par- 
šais nė už ką negyvensiu. 

- Jie tavęs nenuskriaus, garbės žodis. Tau bus saugiau, jei iš 
čia pranyksi. Pasklidus gandams, jog kažkas matė, kaip užmušė 
Dominiką, žudikas sugrįš. Ir nudobs tave, jeigu suras. 

- Slėptis turėsiu ilgai? 

- Ne, - atsakiau. - Tik iki tol, kol sudorosiu žmogų, kuris pri- 
sidėjo prie Dominikos mirties. Patikėk manimi, aš nesiruošiu ši- 
tam darbui paskirti viso gyvenimo. | 

Aikštėje tebevyravo ramybė, kai išnirome iš palapinės i ir nu- 
drožėme susitikti su paršais, kuriuos radome už glitaus, katarak- 
tinio lietaus, nelyginant geltono kartūno marška krentančio už pa- 
stato stogelio. Vaikis baugščiai patraukė kartu su jais. Loranas 
įkėlė berniūkštį į savo balionratį transporterį, ir po akimirkos šis 
ištirpo tamsoje it vaiduoklis. 

- Jis išgyvens, - sumurmėjau. 

- Manai, jam grėsė pavojus? - nusistebėjo Kirenbachas. 

- Rimtesnis, nei įsivaizduoji. Dominiką nušovusio tipo nekan- 
kina sąžinės graužimas. 

- Kalbi taip, lyg jį pažinotum. 

- Aš Ir pažįstu. 

Mes nukulniavome prie Voveraitės mašinos. 

- Tu mane visai sutrikdei, - pratarė Kirenbachas, kai įsmuko- 
me į saloną, sausumos ir šviesos oazę. - Jau nebesuprantu, su 
kuo bendrauju. Jaučiuosi taip, tarsi būtum man iš po kojų ištrau- 
kęs kilimą. 

Jis stebeilijosi į mane. 

- Nes aptikome negyvą moterį? - pasitikslino Pranskis. - Ar 
todėl, kad Mirabelas ėmė kraustytis iš proto? 

- Kirenbachai, - atsiliepiau, - man reikia sužinoti, kur galima 
nusipirkti gyvačių. Netoliese. 

- Nejau negirdėjai, ką tau sakiau? 

- Girdėjau, - urgztelėjau, - bet dabar nedegu n noru apie tai 
šnekėtis. 

- Taneri, - prabilo Zebrė ir trumpam užsičiaupė. - Kad ir kas 
tu būtum... ar ši painiava dėl tavo vardo kažkaip susijusi su de- 
rintojo aiškinimais? 

- To paties, pas kurį mudu lankėmės? - įsiterpė Voveraitė. 
Abejoms moterims tegalėjau atsakyti galvos linktelėjimu, šiuo 
gestu galutinai pripažindamas tiesą. 

- Aš pažįstų keletą prekeivių gyvatėmis, - pabandė išsklai- 
dyti įtampą Kirenbachas. Jis pasviro į priekį, ištiesė ranką virš 
Zebrės peties ir į borto kompiuterį suvedė nurodymus. Švelniai 
pakilusi mašina šovė aukštyn virš dvokiančio, chaotiško, nuo lie- 
taus permirkusio Mulčio. 

- Privalėjau išsiaiškinti, kas nutiko mano akims, - kreipiausi 
į Voveraitę. - Kodėl jas kažkas mėgino genetiškai pakoreguoti. 
Kai drauge su Zebre grįžome pas derintoją, tas pareiškė, kad 
prie jų greičiausiai nagus prikišo ultros, o pastarųjų darbo rezul- 
tatus kažkas bandė primityviai sunaikinti. Galbūt juodieji geneti- 
kai. 

- Tęsk. 

- Na, aš ne tai norėjau išgirsti. Sunku pasakyti, ko tikėjausi, 
bet tikrai nemaniau sužinosiąs, kad pritariau tokiems veiksmams. 

- Manai, kad savo noru modifikavai akis? 

Linktelėjau. | 

- Korekcijos gali suteikti šiokios tokios naudos. Pavyzdžiui, 
žmogui, besidominčiam medžiokle. Dabar aš puikiai matau tam- 
soje. 

- Kokiam žmogui? - sukluso Voveraitė. 

- Geras klausimas, - jai paantrino Zebrė. - Bet gal prieš at- 
sakydamas paaiškintum, kodėl, mums viešint pas derintoją, tu 
užsimanei išsitirti visą kūną? 

- Ieškojau senų žaizdų pėdsakų. Abi atsirado maždaug tuo 
pačiu metu. Vyliausi surasti vieną ir tikėjausi neaptikti kitos. 

- Dėl kažkokios konkrečios priežasties? | | 

- Raiviko šaulys nudegino Tanerio Mirabelo pėdą. Šią pakeitė 
organinis protezas - iš jo ląstelių atauginta, chirurginiu būdu prie 
strampo prijungta kopija. Galbūt Geltakmenyje ir egzistuoja medi- 
kai, kurie taip tobulai įvaldė savo sritį, kad operuodami žmogų ne- 
palieka jokių pėdsakų. Bet tik ne Skajaus Persvaroje. Derintojo 
skeneris turėjo išryškinti galybę mikroskopinių įrodymų. 

Zebrė supratingai pakinkavo galva. 

- Tarkim, tu sakai tiesą. Bet jeigu, kaip tvirtinti, nesi Taneris, 
iš kur taip smulkmeniškai Žinai jo gyvenimo istoriją? 

- Matai, aš pavogiau jo atsiminimus. 


Gita sudribo ant grindų beveik tuo pat metu, kaip ir Kahuela. 

Ji neišleido nė menkiausio garselio. Gita žuvo, vos tiktai iš 
mano ginklo šovęs spindulys smigo į jos kaukolę ir smegenų au- 
dinius pavertė materija, panašia į kremuoto kūno pelenus, ku- 
riuos galėtum pasemti į saują ir stebėti, kaip jie srūva tarp pirštų. 
Boso Žmona šiek tiek prasižiojo, bet aš abejojau, ar ji spėjo 
suvokti mano veiksmus anksčiau nei šūvis nutraukė galvoje kir- 
bančias mintis. Galbūt prieš mirtį Gita galvojo, - bent jau manyje 
ruseno tokia viltis, - kad ketinu kažkaip ją išgelbėti. Į smunkan- 
čios moters gerklę giliau įsirėžė užpuoliko peilis, tačiau tuo mo- 
mentu skausmo ji nebejuto. 

Kahuela, pervertas spindulio, kuris turėjo nudobti šaulį, atsi- 
dūsėjo lyg žmogus, grimztantis į miego gelmes. Likimas boso pa- 
gailėjo - dėl spindulinio impulso sukelto šoko jis prarado sąmonę. 

Raiviko pakalikas atsuko į mane veidą. Jis, žinoma, nieko 
nesuprato. Mano veiksmų neįmanoma paaiškinti sveiku protu. 
Nejučia paklausiau savęs, kiek laiko praeis, kol tas tipas susigau- 
dys, kad geometriškai tikslus, Gitos tarpuakį pragręžęs spindulys 
buvo skirtas jam. Kiek laiko praeis, kol jis suvoks akivaizdžią tie- 
są - klaidingai manydamas, jog esu velniškai taiklus šaulys, aš 
nužudžiau vienintelį žmogų, kurį siekiau išgelbėti. 

Stojo įtampos sklidina tyla. Mačiau, kad užpuolikui aiškėja, 
kas atsitiko. 

Iki galo įsisąmoninti tiesos jam neleidau. 

Šįsyk neprašoviau. Be to, spaudžiau gaiduką net ir užbaigęs 
darbą. Ištuštinau visą energetinį elementą, bet nesilioviau plie- 
kęs į savo auką, kol palapinės prieblandoje karštu raudoniu nu- 
sidažė ginklo vamzdis. | 

Kelias sekundes stypsojau tarp trijų, iš pažiūros negyvų, prie 
mano kojų tysančių žmonių. Staiga pajutau, kaip atgyja kareivio 
įnstinktai, ir aš vėl pajudėjau, idant įvertinčiau padėtį. 

Kahuela kvėpavo, bet, jo laimei, sąmonės neatgavo. Raiviko 
šaulį paverčiau modeliu, puikiai tinkančiu pamokoms, per kurias 


245 


demonstruojama kaukolės sandara. Širdį ėmė graužti sąžinė, nu- 
tvilkė kaltės jausmas, kad jį žudydamas peržengiau visas sveiko 
proto ribas. Nemalonių pojūčių dilgsniai tebuvo manyje blėstan- 
čio profesionalaus kareivio atspindžiai. Išeikvojęs šaudmenų ele- 
mentą, persikrausčiau į ne tokią šaltą stichiją, kur egzistavo ge- 
rokai mažiau taisyklių: kur gebėjimas veiksmingai žudyti nedaug 
tereiškė, palyginti su aukas užliejamu neapykantos srautu. 

Nuleidau ginklą ir priklupau šalia Gitos. 

Man nereikėjo medicininės įrangos, kad suprasčiau - ji negy- 
va. Vis dėlto kišeniniu neuro-skaitikliu pavedžiojau virš Gitos gal- 
vos. Mažame prietaiso ekrane nušvito raudonos žinutės, perspė- 
jančios apie mirtinus audinių sužalojimus, gilias smegenų žaiz- 
das, rimtas žievės traumas. Net jei palapinėje būtų neuro-skene- 
ris, įrašyti atsiminimus ir taip išgelbėti bent jos asmenybės 
šmėklą vis tiek nepavyktų. Aš veikiai įsitikinau, kad Gita perne- 
lyg stipriai nukentėjusi: pražuvo esminės biocheminės struktūros. 
Šiaip ar taip, jos kūno funkcijas pasistengiau atgaivinti - prie krū- 
tinės pritvirtinau gyvybės palaikymo šarvus ir kurį laiką stebėjau, 
kaip, įtaisui privertus kraują vėl cirkuliuoti gyslomis, rausvėjo jos 
skruostai. Iš savo pastangų teišpešiau tiek, kad lavonas nepradės 
irti, kol sugrįšime į Roplių rūmus. Kahuela mane užmuštų, jei to 
nebūčiau padaręs. | 

Galop atsigręžiau ir į savo darbdavį. Jis patyrė gan nežy- 
mius sužeidimus. Impulsas tetruko vieną akies mirksnį ir sklido 
siauriausiu įmanomu spinduliu. Vidinius organus pažeisti galėjo 
ne tiek spindulys, kiek sprogstamasis žmogaus ląstelėse įkalinto 
vandens garinimas - virtinė smulkučių, plikinančių, impulsą ly- 
dinčių driokstelėjimų. Skylutės, žiojinčios Kahuelos kūne, buvo 
tokios mažytės, kad jas sunkiai sekėsi aptikti. Jei spindulys, kaip 
vyliausi, apdegino organus, vidinis kraujavimas jam negrėsė. Gy- 
dytis, aišku, teks ilgokai, tačiau aš pagrįstai maniau, kad bosas 
išgyvens, net jeigu turėsiu jį gabenti namo apmuturiuotą gyvybės 
palaikymo šarvais, komos būsenos. 

Priklijavau prie Kahuelos įtaisą, paguldžiau jį greta Žmonos, 
tada griebiau šautuvą, į dėtuvę įgrūdau naują energetinį elemen- 
tą, apsidairiau budriu žvilgsniu tyrinėdamas, kas vyksta už pala- 
pinės ribų. Užguliau kitą ginklą, atstojusį man improvizuotą ra- 
mentą. Stengiaus negalvoti, kaip reikės gydytis koją, nors ir Ži- 

nojau, - kažkokio abstraktaus, anaiptol neguodžiančio objektyvu- 
mo lygmenyje, - jog, bėgant laikui, pėdą bus galima atsiauginti. 

Žvalgiausi penkias minutes, kol įsitikinau, kad likusieji Raivi- 
ko vyrai negyvi, kaip ir dauguma mūsiškių, išskyrus mane ir Ka- 
huelą. Negana to, laimė nusišypsojo Diterlingui, patyrusiam tiktai 
nereikšmingą sužalojimą. Iš pažiūros žaizda atrodė bjauri, galva 
nuslydęs šūvis privertė mano bičiulį “atsijungti"', todėl priešai pa- 
galvojo, kad jis irgi pakratė kojas. 

Pats beveik alpdamas, jausdamas, kaip akiratį baudžiasi už- 
lieti tamsa, tarytum audrą pranašaujantis perkūno griausmas, 
maždaug per valandą sugebėjau nuvilkti Kahuelą su Žmona į 
transporterį. Paskui kažkaip prikėliau Diterlingą, nors tas dėl 
kraujo netekties buvo silpnas ir bemaž nesiorientavo aplinkoje. 
Protarpiais, kiek pamenu, iš skausmo užstaugdavau.. 

Susmukau vairuotojo kabinoje ir užvedžiau mašiną. Kiekvie- 
na mano kūno ląstelė agoniškai reikalavo miego, bet aš Žinojau 
turįs judėti į pietus, kol Raivikas nepasiuntė kito užpuolikų būrio 
- galėjau kirsti lažybų, kad būtent taip jis ir pasielgs, nesulaukęs 
jokių Žinių iš pirmosios žudikų kompanijos. 

Rytas, rodės, vėlavo išbrėkšti visą amžinybę. Haliucinacijose 
aušrą spėjau pamatyti tuziną kartų, kol virš giedro horizonto, jū- 
ros pusėje, prasisunkė rausva dienos šviesa. Man kažkaip pasi- 
sekė parvairuoti transporterį į Roplių rūmus. 

Jau verčiau niekada nebūčiau nusigavęs iki namų. 

Mes užsukome pas tris prekeivius gyvatėmis, kol aptikome 
tą, kuris suprato, kokio žmogaus ieškojome: svetimšalio, nusipir- 
kusio tiek šliužų, kad pardavėjas galėjo ramia sąžine uždaryti sa- 
vo palapinę ir keliauti ilsėtis. Sandėris įvyko vakar. Akivaizdu, 
kad žudikas iš anksto suplanavo nudaigoti Dominiką. 

Tas vyriškis, tvirtino prekeivis, priminė mane. Ne kaip dvy- 
nys, žinoma. Tačiau jis atrodė panašus į mane tiek savo išvaizda, 
tiek tartimi, nors, kitaip negu aš, kalbumu nepasižymėjo. 

Natūralu, kad pardavėjui mudviejų akcentas skambėjo vie- 
nodai. Mes kilome ne tik iš tos pačios planetos, bet ir to paties 
Pusiasalio. 

- O kaip moteris, kuri jam palaikė draugiją? - pasidomėjau. 

Apie moterį prekeivis neužsiminė, tačiau stebėdamas, kaip 
jis sukinėja išblizgintų ūsų galiukus, supratau, jog klausimą patei- 
kiau teisingą. 

- Jūs gaišinate mano laiką, - galiausiai atsiliepė pašnekovas. 

- Ar šiame mieste yra dalykų, kurių neįmanoma nusipirkti? - 
tarstelėjau įbrukdamas jam kupiūrą. 

- Tikriausiai, - tyliai prajuko Žmogus, - bet aš į jų sąrašą ne- 
įtrauktas. 

- Na, ką galite papasakoti apie moterį? - pakartojau klausi- 
mą nukreipęs akis į pintinėje tūnančią mėtų spalvos gyvatę. - 
Apibūdinkite ją. 

- Kokio velnio? Jos visos tokios pačios. 

- Kas tokios? 

Šįsyk prekeivis sukrizeno garsiau, tarsi mano žodžiai jam bū- 
tų pasirodę neapsakomai juokingi. 

- Vienuolės, žinoma. Jos vienodos kaip vandens lašai. 

Pervėriau jį siaubo kupinu žvilgsniu. 


Paskambinau vienuoliams praėjus dienai nuo to momento, 
kai nusileidau į Bedugnės miestą. Bandžiau susisiekti su seserimi 
Amelija, paklausti, ką ji žino apie Kirenbachą. Vietoj merginos 
mobiliojo ekrane išvydau brolį Aleksėjų juoduojančiu paakių. Iš- 
girdau, kad Amelija trokšta mane surasti ne mažiau negu aš ją. 
Tuo metu pastaba nieko man nereiškė, bet dabar apvaizda užsi- 
žiebė mano sąmonėje nelyginant signalinė raketa. 

Taneriui palaikė draugiją sesuo Amelija. 

Zebrės informatoriai neminėjo, jog moteris priklauso vienuo- 
lių ordinui. Užtat prekeivis gyvatėmis nė kiek tuo neabejojo. Gal- 
būt aš klydau manydamas, kad Mirabelą visada lydėjo Amelija. 
Antra vertus, vienu momentu ji maskavosi, o kitu - atsisakė kau- 
kės arba dėl įgūdžių stokos nesugebėjo išsaugoti susikurtos nau- 
jos tapatybės. | 

Koks vaidmuo jai buvo skirtas? 

Aidelvilde Amelija pasitikėjau besąlygiškai. Leidau jai padėti 
užpildyti spragas, kurias mano sąmonėje atvėrė poilsis šaldiklyje. 
Per visą viešnagę vienuolių stotyje jokie merginos veiksmai ar 
žodžiai nesukėlė man įtarimų, kad ji tebuvo apsimetėlė. 

Įdomu, ar ji lygiai taip pat pasitikėjo manimi? 

Taneris - tikrasis Taneris - galėjo sekti man įkandin. Turbūt 
atvyko į Aidelvildą tuo pačiu, iš Skajaus Persvaros skridusiu, lai- 
vu. Tačiau jį atšildė šiek tiek vėliau negu mane. Keleivių sąraše 
buvau pažymėtas, kaip Taneris Mirabelas, vadinasi, persekioto- 
jas turėjo naudotis slapyvardžiu. Nenorėdamas pasirodyti pami- 
šėliu, kurio smegenis į dulkes sutrynė rimta pabudimo trauma, jis 
neketino pernelyg greitai atskleisti tikrosios tapatybės. Nuspren- 
dė verčiau meluoti vienuoliams ir prisistatyti kitu asmeniu. 

Taip, reikalas sudėtingas. Pats jaučiausi susipainiojęs, ką jau 
kalbėti apie Zebrę, Voveraitę ir Kirenbachą su Pranskiu. 

Aš ne Taneris Mirabelas, o... kažkas kitas. Slėpininga, šlykšti 
it reptilija senovinė esybė, apie kurią nė nenorėjau galvoti, bet ku- 
rios negalėjau ignoruoti. Kai vienuoliai mane atšildė, paaiškėjo, 
kad keliavau prisidengęs Tanerio vardu, be to, turėjau jo atsimini- 
mus, įgūdžius ir, kas svarbiausia, Žinias apie neatidėliotiną Mirabe- 
lo misiją. Nė akimirkai tuo nesuabejojau. Tirpstant amnezijai, kiek- 
viena praeities smulkmena lyg ir stodavo į savo vietą. 

Tačiau, kaip vėliau pasirodė, mano tapatybė buvo suklasto- 
ta. 


Vis dar bendravome su gyvačių pardavėju, kai vėl sutilindžia- 
vo Zebrės mobilusis - garsą beveik užgožė nuolatinis lietaus 
šniokštimas ir įkalintų šliužų šnypštimas. Dryžuotoji iškrapštė vaiz- 
dofoną iš kišenės, bet, užuot atsiliepusi, nudelbė jį įtariu žvilgsniu. 

- Rašo, kad skambutis nuo tavęs, Pranski, - tarė moteris. - 
Bet tu vienintelis Žinai šitą numerį ir stovi šalia manęs. 

- Būk atsargi, jei ruošies atsakyti žmogui, kuris bando už- 
megzti ryšį, - įspėjau. - Regis, aš žinau, kas skambina. 

Zebrė atvožė mobiliojo dangtelį tarytum Pandora, atverianti 
savo skrynią, su baime laukianti, ką pamatys šios viduje. Ekra- 
nėlį nusėjo lietaus lašai, lyg miniatiūrinių stiklinių vabaliukų para- 
das. Pakėlusi vaizdofoną prie veido, ji sumurmėjo. 

Kažkas atsiliepė. Dryžuotoji neryžtingu balsu tarė dar porą 
žodžių ir atsisuko į mane. 

- Tu teisus, Taneris. Prašo pakviesti tave. 

Paėmiau mobilųjį iš jos rankų nejučia spėliodamas, kaip šis 
nekaltas žaisliukas galėjo spinduliuoti tokį blogį. Ekrane išvydau 
veidą, beveik nesiskiriantį nuo manojo. 

- Taneri, - tyliai pratariau. 

Pralinksmėjusio žmogaus atsakymą išgirdau tik po pauzės. 

- Tu kreipiesi ar klausi? 

- Cha, cha, labai juokinga. | 

- Noriu tau kai ką pranešti. - Silpnai girdimo balso fone ūžė 
kažkokie mechanizmai. - Nežinau, ar jau spėjai susigaudyti... 

- Pradedu. | 

Dar viena pauzė. Rodos, Taneris skambino iš kosmoso - 
slapstėsi šalia Geltakmenio, tačiau keliomis šviesos sekundės 
dalimis toliau nuo žemosios orbitos, turbūt greta modulių juostos, 
kur savo buveinę įkūrė vienuoliai. 

- Puiku. Neketinu tavęs įžeidinėti, todėl tikrojo tavo vardo 
neminėsiu. Kol kas. Bet šį tą papasakosiu. 

Aš įsitempiau. 

- Atvykau čia, kad užbaigčiau Tanerio Mirabelo darbą. Tai 
yra ketinu tave nudėti; lygiai taip pat, kaip tu esi pasirengęs su- 
doroti Raiviką. Simetriška, ar ne? 

- Nusibeldęs į į kosmosą, patraukei ne ta kryptimi. Aš Žinau, 
kad lankeisi Bedugnėje. Mačiau, ką padarei Dominikai. 

 - Tos gyvatės įkūnijo žavingą potėpį, tiesa? O gal užuominos 
dar neperpratai? 

- Stengiuos kaip įmanydamas. 

- Mielai su tavimi paplepėčiau ilgiau, - išsišiepė pašnekovas. 
- Galbūt tokia proga atsiras. 

Žinojau, kad jis siekia, jog užkibčiau ant kabliuko, bet vis tiek 
prarijau masalą. | 

- Kur tu esi? 

- Keliauju pasilabinti su tau brangiu žmogumi. 

- Raiviku, - suniurnėjo Kirenbachas. Linktelėjau prisiminęs, 
kaip prieš pasirodant Voveraitei jis tvirtino nuskraidinsiąs mane 
į kosminę erdvę, kur turėjau susitikti su savo senuoju priešu. 

Į vieną iš modulių, skriejančių aukštojoje orbitoje. Į Prie- 
globsčio karuselę. 

"- Raivikas čia niekuo dėtas, - atsiliepiau. - Jis tėra antraeilis 
veikėjas. Savo nesutarimus išsiaiškinkime tarpusavyje. Be papil- 
domų aukų. 

- Tik pažiūrėkite, kaip užgiedojo žmogus, kuris vos prieš ke- 
letą valandų degė noru nužudyti Raiviką. 

- Galbūt aš ne tas, kuo maniau esąs. Beje, kodėl Raivikas 
parūpo tau? 

- Nes jis, kaip sakei, niekuo dėtas. 

- Ką tai turėtų reikšti? 

- Ogi tai, kad jis tave atves į mano glėbį. - Taneris vėl nusi- 
vaipė tarsi ragindamas prikibti prie loginių jo išvedžiojimų. - Aš 
teisus, ar ne? Tu atsibeldei į Geltakmenį, kad užmuštum Raivi- 
ką, bet veikiau jį išge/bėsi negu leisi man užbaigti tavo darbą. 

Atvirai kalbant, nė nesuvokiau, ką jaučiu. Taneris vertė ma- 
ne atsakyti į klausimus, kurių vengiau, kol bandžiau užlopyti at- 
siminimus suskaldžiusią trūkio liniją. Deja, atsivėręs plyšelis virto 
kiauryme, prarijusia mano praeitį. Vietoj šios beliko kažkas nuo- 
dingo. Jeigu aš buvau Kahuela - tą liudijo visi įrodymai - tuomet 
nuoširdžiai savęs nekenčiau. 

Nuožmią neapykantą kurstė ir Taneris. Juk jis užmušė Gitą. 

Ne: ją nužudėme mes. 

Logiška mintis pervėrė mane kaip peilio ašmenys. Dabar 
mudu dalijomės prisiminimais, susipynusiomis praeities gijomis. 
Žinoma, aš negalėjau tvirtinti, jog visa tai, kas užfiksuota Tane- 
rio sąmonėje, priklausė man, tačiau nuo perrašytos jo atminties 
įtakos išsivaduoti nepavyks niekada. Jis nušovė Gitą - aš iki šiol 
tebejaučiau, kaip spaudžiau gaiduką... kaip šūvis, kurį paleidau, 
pribaigė man brangiausią visatoje būtybę. Visgi padėtis pasiro- 
dė besanti sudėtingesnė nei įsivaizdavau. Tanerio nusikaltimai 
tebuvo niekis, palyginti su manaisiais, kurie, nors ir prislėgti sve- 
timų prisiminimų, pamažu kerojosi sąmonėje. Iki šiol jaučiausi 
esąs Taneris, ir jo praeitis atrodė vienintelė teisinga, tačiau man 
pasisekė atskleisti dalį tiesos, bylojančios, kad gyvenau iliuzijo- 
mis, kurios laikui bėgant išsisklaidys. Šitam kūnui priklausė Ka- 
huelos praeitis. Ir tai dar ne viskas, nes pats Kahuela atstojo 
kiautą, pridengusį dar giliau užslėptą atsiminimų sluoksnį. 

Nenorėjau apie juos mąstyti, bet nūnai supratau, kokias išva- 
das galima padaryti iš turimos informacijos. 

Aš pavogiau Tanerio prisiminimus, laikinai juo tapau. Bet 
vėliau, kai kaukė ėmė skeldėti, o mane patį infekavo sektantų vi- 
rusu, iš sąmonės gelmių užkratas iškėlė tolimesnę praeitį, slaptos, 
keletą šimtmečių menančios, mano istorijos atkarpas. 

Skajaus Hausmano istorijos. 

Kai galutinai suvokiau, kas vyksta, manyje kažkas sutrūko. 
Jausdamas, kaip pakerta pakinklius ir sutraukia skrandį, klupte- 
lėjau ant šlapios žemės. Šalia nukrito mobilusis; iš ekrano į mane 
spoksančio Tanerio veide nušvito klausiama išraiška: 

- Kažkas atsitiko? 

- Amelija, - sušvokščiau ir pakartojau vardą garsiau. - Ji su 
tavimi, teisingai? Tu ją apmulkinai. 

- Tarkim, kad mergina man labai pravertė. 

- Bet Amelija nežino, kokią lemtį jai paruošei? 

Taneris vėl nusivaipė. 

- Ji siaubingai patikli. Žinai, tavo atžvilgiu mergužėlė puose- 
lėjo šiokių tokių abejonių. Matyt, kai išsiskyrei su vienuoliais, ji 
pastebėjo, kad genetiniame tavo kode yra tam tikrų nukrypimų - 
įgimtos ligos įrodymų, jos nuomone. Amelija bandė su tavimi su- 
sisiekti, bet tu tapai velniškai slidžiu klientu. - Jis dar kartelį nu- 
sišypsojo. - Tuo metu jau buvau pabudęs ir atgavęs savo gebė- 
jimus. Aš prisiminiau, kas esu ir kodėl čia atskridau iš Skajaus 
Persvaros - persekiojau tave, nes tu pavogei mano tapatybę. 
Aišku, Amelijai neišsidaviau. Primelavau, neva mudu esame 
broliai. Paaiškinau, jog tu mažumėlę susipainiojęs. Žodžiu, su- 
mąsčiau nekaltą apgaulę. Dėl to manęs kaltinti nederėtų. 

Ne, tikrai nederėtų. Aš taip pat melavau Amelijai su viltimi, 
kad ji pateiks užuominų apie Raiviką. 

- Paleisk merginą, - suurzgiau. - Ji tau nereikalinga. 

- Klysti. Amelija atstoja dar vieną priežastį, kodėl tau reikė- 
tų pas mane atvykti. Kodėl mudu turėtume susitikti, Kahuela. 

Jo veidas sustingo ekrane, ir po akimirkos ryšys nutrūko. 
Atidaviau mobilųjį Zebrei. 


- Papasakok apie kitą žaizdą, - paprašė dryžuotoji, kai mes 
sėdome į mašiną ir pakilome virš miesto. - Minėjai, jog Taneris 
prarado pėdą, bet tu neradai jokių žaizdos įrodymų. Sakei liepęs 
derintojui paieškoti dar šio to. - Ji papurtė galvą. - Žinai, man vis 
norisi vadinti tave Taneriu. Sunku kalbėtis su žmogumi, kuris 
kratosi savo vardo. 

- Patikėk, man irgi nelengva. 

- Na, kokios problemos kilo dėl tos žaizdos? 

Giliai įkvėpiau. Vargais negalais prisiverčiau išspausti atsa- 
kymą. 

- Taneris kai ką nušovė. Savo darbdavį, vardu Kahuela. 

- Nieko sau, - pakraipė galvą Voveraitė. 

- Ne, nemanykit, kad jis siekė užmušti bosą. Tiesą sakant, 
Taneris darė jam paslaugą. Abudu bandė išgelbėti įkaitą. Tane- 
riui teko šauti pro jį... - mano balsas šiek tiek sudrebėjo, - kad 
nudėtų samdomą žudiką, kuris laikė peilį prie Kahuelos žmonos 
gerklės. Kaip sakiau, jis neketino pribaigti savo darbdavio. Ruo- 
šėsi paleisti šūvį tokiu kampu, kad Kahuelos rimtai nesužeistų. 

- Ir... 

- Taneris iššovė. 

- Sumanymas išdegė? - paklausė Zebrė. 

Sąmonės akimi išvydau, kaip ant grindų smunka Gita, kurią 
pribaigė ne peilis, o Tanerio ginklo išspjautas spindulys. 

- Kahuela išgyveno, - atsakiau po pauzės. - Taneris nepri- 
ekaištingai išmanė žmogaus fiziologiją. Nes kitados dirbo samdo- 
mu žudiku. O žmogžudžius išmoko, į kuriuos organus reikia pa- 
taikyti, jei nori akimirksniu nudobti auką. Tiesa, Žinias galima pa- 
naudoti ir tam, kad spinduliu pervertum kūną, bet rimtos žalos 
jam nepadarytum. 

- Kalbi kaip apie eilinę chirurginę operaciją, - pastebėjo Vo- 
veraitė. 

- Nes tokie darbai - profesionalaus žudiko kasdienybė. 

Paaiškinau klausytojams, jog derintojas aptiko pailgą, užgiju- 
sią žaizdą, kokią galėjo padaryti spindulys, kuris smigo man į nu- 
garą ir išniro pro pilvą. Ji buvo matyti skenerio ekrane kaip blės- 
tanti, orlaivio palikta garų uodega. 

 - Tai reiškia... - išsižiojo Zebrė. 

- Nejau turėsiu ištarti paraidžiui? Tai reiškia, kad aš esu bu- 
vęs Tanerio Mirabelo darbdavys. Kahuela. 

- Viskas tik dar labiau susipainiojo, - burbtelėjo Kirenba- 
chas. 

- Išklausykime jį, - tarė Zebrė. - Nepamirškit, mudu kartu 
lankėmės pas derintoją. Jis nieko neišgalvoja. 

Atsigręžiau į Voveraitę. 

- Tu matei, kaip genetiškai pakeistos mano akys. Kahuela 
pats tuo pasirūpino. Tiksliau, gerai sumokėjo ultroms, kad jie at- 
liktų operaciją. Jis dievino medžioklę. 

Bet ne tik, tiesa? Kahuela troško naktinio regėjimo, nes ne- 

kentė tamsos... geidė išmesti iš galvos prisiminimus, kaip jį, ma- 
žylį, paliko vieną vaikų kambaryje ir ilgam užmiršo. 

- Tu vis dar šneki apie Kahuelą kaip apie kitą asmenį, - pa- 
sakė dryžuotoji. - Kodėl? Nemanai, kad esi būtent jis? 

Pakračiau galvą mintyse matydamas, kaip klūpau baloje. Tą 
akimirką į druzgus subyrėjo visos besąlyginės tiesos. Sąmyšio iki 
galo neatsikračiau, bet sugebėjau jį įkalinti apsauginėje, nors ir iš- 
klibusioje, struktūroje, kuri leistų man daugiau ar mažiau norma- 
liai funkcionuoti. 

- Manau. Bet jei ir turiu jo atsiminimus, šie susiskaldę ir ne 
ką aiškesni negu Tanerio. 

- Sakyk tiesiai šviesiai, - įsiterpė Kirenbachas. - Tu nė vel- 
nio nenutuoki, kas esi. 

- Ne, - paprieštaravau, žavėdamasis savo šaltakraujiškumu. 
- Aš Kahuela. Dabar nė trupučio tuo neabejoju. 


- Taneris nori tave nužudyti? - pasitikslino Zebrė, kai išlipo- 
me iš Voveraitės mašinos, likusios riogsoti Centrinės stoties pa- 
kraštyje. | 

Mano sąmonėje stroboskopiniais žybsniais šmėkštelėjo balto 
kambario ir nuogo, ant grindų susirietusio Žmogaus vaizdai. Sulig 
kiekvienu pasikartojimų kadruose padaugėdavo smulkių detalių. 

- Supranti, įvyko kai kas šlykštaus, - atsakiau. - Žmogus, ku- 
ris esu - Kahuela - pasielgė su Taneriu itin bjauriai. Vargu ar 
galėčiau kaltinti Mirabelą dėl to, kad jis užsigeidė kerštauti. 

- Aš nekaltinu jo... tai yra tavęs... kad ir kas tu būtum, - prie 
pokalbio prisidėjo Voveraitė. - Juk tu, tai yra Taneris, jį peršovė. 

Moteris nutilo susiraukusi. Nieko nuostabaus. Mėginimai 
sklaidyti nuolat kintančius tapatybės ir atsiminimų sluoksnius pri- 
lygo pastangoms įsiminti sudėtingus gobeleno raštus. 

- Taneris nepataikė, - paaiškinau. - Užuot išgebėjęs Kahue- 
los žmoną, ką ir bandė padaryti, ją nužudė. Manau, tai buvo pir- 
moji ir paskutinė klaida per visą jo karjerą. Ne tokia jau didelė, 
ypač jei atsižvelgtume į kokią klaikią padėtį buvo patekęs. 

- Klausantis tavęs susidaro įspūdis, kad nekaltini jo dėl noro 
kerštauti, - pastebėjo Zebrė. 

Mūsų grupelė nudrožė į turgavietės aikštę, kurioje šlaistėsi 
gerokai daugiau Žmonių nei prieš porą valandų, kuomet paskuti- 

nį kartą čia lankėmės. Dominikos palapinės nesupo jokie tipai, 
bent iš tolo panašūs į valdžios pareigūnus, bet šalia jos nesisu- 
kiojo ir klientai. Spėjau, kad storulės kūnas, vis dar papuoštas gy- 
vatėmis, tebekybojo virš gulto, kuris jai atstodavo neurologinio 
egzorcizmo sceną. Gandai apie jos mirtį turbūt jau pasklido po 
Mulčią, tačiau stulbinamai įžūlūs, neteisėti veiksmai - sėkmingas 
bandymas sulaužyti nerašytą įstatymą, ko negalima liesti - atbai- 
dė vietinius nuo palapinės. 

- Vargu ar Tanerį iš viso kas nors kaltintų, - atsiliepiau. - 
Tik ne po to, ką jam iškrėčiau... 

Sąmonėje vėl išsikerojo baltojo kambario vaizdas. Bet šį kar- 
tą jį regėjau ropojančio žmogaus akimis, jaučiausi esąs nuogas ir 
apimtas stingdančio siaubo, kuris atvėrė tokias emocijų gelmes, 
kokių nė neįsivaizdavau egzistuojant. Rodės, lyg būčiau prisirijęs 
haliucinogenų ir išvydęs visiškai naujas spalvas. 

Žvelgiau į aplinką Tanerio akimis. 

Nišoje glūdintis padaras sukrutėjo ir ėmė vangiai rangytis 
laukan, tarytum miniatiūrinėje jo smegeninėje būtų šmėkštelėjusi 
mintis, kad auka niekur nepabėgs. 

Jauniklis nebuvo labai didelis: prasigraužė pro motinos-me- 
džio vidurius ne seniau kaip prieš penkerius metus, sprendžiant 
iš rožine spalva nusidažiusios, it šikšnosparnio sparnai virš gal- 
vos suglaustos fotogalvaninės gaubšlės. Bręsdami šliužai praras- 
davo tą atspalvį, nes tiktai suaugę hamadrijadai galėdavo užsi- 
rangyti iki medžio viršūnės ir išskleisti savo klostes. Jei šie pada- 
rai augdavo be jokių trukdžių, rožinis atspalvis patamsėdavo iki 
blizgančio juodumo, nusėto fotogalvaninėmis ląstelėmis. 

Ringiuota baidyklė nusileido ant grindų, nelyginant iš laivo į 
prieplauką išsviesta lynų pynė. Akimirką riogsojo nejudėdama, 
tik švelniai išplėsdama ir suglausdama klostes, kurios priminė Žu- 
vies žiaunas. Šliužo, nors ir jauno, apimtys pribloškė Tanerį. 

Gamtoje jis matė hamadrijadus tuzinus kartų, bet niekada iš 
taip arti ir juo labiau ne visu pavidalu - tik jų atkarpas, prašliau- 
Žiančias tarp medžių. Tais atvejais, kai priartėdavo prie milžinų, 
visuomet turėdavo ginklą, tačiau kiekvienas susidūrimas, kad ir 
koks jis būtų, pakurstydavo baimę. Nieko nuostabaus: gyvačių 
fobiją Žmonijai įskiepijo išmintingoji, milijonus metų trukusi evo- 
liucija. Hamadrijadas, žinoma, buvo nežemiškas šliužas, jo pro- 

tėviai nepriminė jokių gimtojoje žmonių planetoje egzistuojančių 
gyvių. Bet užteko to, kad jis atrodė ir judėjo kaip gyvatė. 
Taneris ėmė klykti. 


40 

- Pačioje pabaigoje tu mane nuvylei, - nebyliai kreipiausi į 
Norkinką, kuris, aišku, negalėjo manęs girdėti, - bet turiu pripa- 
žinti, kad su savo darbu susidorojai pavyzdingai. 

Mano žodžiai privertė Klouną nusišypsoti. 

- Armestai, Omdurmanai? Tikiuosi, jūs stebite “Santjagą" ir 
galėsite matyti mano veiksmus. Noriu, kad jums viskas būtų aiš- 
ku. Supratote? 

Armesto balsas atsklido po užsitęsusios pauzės, tarytum 
“Brazilija" skrietų pusiaukelėje link artimiausio kvazaro. Atsaky- 
mas skambėjo tyliai, nes kiti laivai atsikratė šimtus tonų sverian- 
čiais, atliekamais ryšių įrengimais. 

- Tu sudeginai visus tiltus, sūneli, ir dabar nebeturi, ko grieb- 
tis. Nebent įtikintum dalį gyvųjų keleivių perplaukti Stikso upę. 

Klasikinė metafora išspaudė man vypsnį. 

- Negi rimtai tiki, jog kai kuriuos iš jų pats pribaigiau? 

- Net labiau nei tuo, kad užmušei Balkazarą. - Kelioms se- 
kundėms Armestas užsičiaupė; tylą nutraukė tiktai statiniai trik- 
džiai, tarpžvaigždinis triukšmas. - Galvok, ką nori, Hausmanai... 

Tiltelyje susibūrę karininkai nudelbė “Brazilijos? kapitoną 
suglumusiais žvilgsniais, bet nė vienas jų neprasižiojo. Daugu- 
ma, be abejo, įtarė, kaip Balkazaras atsisveikino su gyvybe, bet 
dabar visi man demonstravo šimtaprocentinę ištikimybę. Aš ją 
nusipirkau - hierarchinėje įgulos sistemoje suteikiau vidutinio- 
kams svarbias pareigas. Dariau tai, ko iš manęs šantažo būdu 
siekė išsireikalauti Norkinkas. Didžiuma mano proteguojamų in- 
dividų nepasižymėjo tvirtu būdu, tačiau tai manęs nejaudino. 
Norkinkas pakėlė automatizavimo lygį į tokias aukštumas, kad 
praktiškai galėjau valdyti “Santjagą? vienui vienas. 

Galbūt netrukus tuo ir užsiimsiu. 

- Tu kai ką užmiršai, - patenkintas atsiliepiau. 

Armestas neabejojo savimi ir jau, ko gero, buvo patikėjęs, 
kad lenktynes sugebės laimėti. 

Ak, kaip jis klydo. 

- Nemanau. 

- Jis teisus, - iš “Bagdado" atsklido Omdurmano balsas. - 
Tu išnaudojai visas savo galimybes, Hausmanai. Papildomos 
persvaros neįgysi. 

- Tuojau pažiūrėsime, - atsakiau. 

Į ranktūrio pultelį suvedžiau atitinkamas komandas. Kone 
pasąmoningai jaučiau, kaip mano valiai paklūsta slaptos laivo 
posistemės. Pagrindiniame ekrane, rodančiame “Santjago" nu- 
garkaulį, išvydau vaizdą, panašų į tą, kurį regėjau, kai į kosmo- 
są išmečiau negyvėlius, bet šiek tiek kitokį. | 

Nuo visų šešių nugarkaulio paviršių skriejo krio-kamerų Žie- 
dai. Darniai, suprantama, - aš visur siekiau tobulybės ir neken- 
čiau padrikumo, - bet ne iš eilės. Iš atuoniasdešimties likusių Žie- 
dų nuo “Santjago" korpuso atitrūkdavo kas antras. Iš viso ketu- 
riasdešimt... 

- Viešpatie švenčiausias, - sulemeno Armestas, regis, ga- 
liausiai pamatęs, ką darau. - O Dieve, Hausmanai... ne! To da- 
ryti negalima! | 

- Per vėlai įspėjai, - atšoviau. - Aš jau padariau. 

- Betgi tu išmeti gyvus Žmones! 

Šyptelėjau. 

- Jau nebegyvus. 

Pasimėgavęs didinga akimirka, vėl sutelkiau dėmesį į ekra- 
ną. Gryna teisybė, vaizdas nuostabus ir, teko pripažinti, rūstokas. 
Bet kas 1š to grožio, jeigu jame neslypi truputis žiaurumo? 

Nūnai Žinojau, kad triumfuoti lemta man. 


Zefyru nusigavome į artimiausią begemoto terminalą - va- 
gonus traukė tas pats drakoniškos išvaizdos garvežys, kuris vos 
prieš keletą dienų atgabeno mudu su Kirenbachu į miestą. 

Savo grynųjų likučius paklojau vienam prekeiviui, aprūpinu- 
siam mane suklastota tapatybe: vardu ir greitosiomis sukurpta 
kreditine istorija, kuri turėjo padėti išsprukti iš planetos ir, jei pa- 
siseks, nusigauti į Prieglobstį. Į Bedugnės miestą atvykau kaip 
Taneris Mirabelas, bet šiuo vardu naudotis nebedrįsau. Papras- 
tai maskuotei tinkamą pseudonimą būčiau išlaužęs iš piršto, bet 
dabar kažkas privertė mane sudvejoti. 

Galų gale, kai kantrybės netenkantis prekeivis dar kartą pa- 
klausė, kaip ketinu pasivadinti, aš atsakiau: | 

- Skaileriu Hausmanu. 

Nei pavardė, nei, žinoma, vardas nieko jam nereiškė. Porą 
sykių sumurmėjau “Skaileris Hausmanas“, idant atitinkamai su- 
reaguočiau, jeigu į mane kreipsis per viešus garsiakalbius arba 
jei kažkas burbtelės pavardę kitoje sausakimšos patalpos pusėje. 
Kai atsisveikinau su prekeiviu, mes užsisakėme bilietus į bege- 
motą, artimiausiu metu pakylantį iš Geltakmenio. 

- Man, žinoma, reikės skristi su tavimi, - pareiškė Kirenba- 
chas. - Jei tu rimtai ruošiesi apginti Raiviką, tik aš galėsiu tau 
padėti prie jo prisikasti. 

- O jeigu nerimtai? 

- Tai yra, jei vis vien ketini jį nužudyti? 

Linktelėjau. 

- Pats Žinai, tokios tikimybės atmesti nevalia. 

Kirenbachas patraukė pečiais. 

- Tuomet užbaigsiu man pavestą darbą. Sudorosiu tave, pa- 
sitaikius pirmai progai. Pagal mano vertinimus, to neprireiks, bet 
negalvok, jog tavęs nenudėčiau, jei iškiltų tokia būtinybė. 

- Garbės žodis, tikrai negalvoju. 

- Tau pravers ir mano pagalba, - tarė dryžuotoji. - Aš irgi 
palaikiau ryšius su Raiviku, nors ne tokius artimus kaip Kirenba- 
chas. 

- Mūsų išvyka bus pavojinga, Zebre. 

- Nejau viešnagė pas Gideoną tau atrodė panaši į ekskursi- 
ją? | 
- Taikliai pastebėta. Gerai, pagalba man išties nepakenktų. 
- Vadinasi, prie jūsų teks prisidėti ir man, - paskelbė Vove- 
raitė. - Juk aš esu vienintelė, turinti medžiotojos įgūdžių. 

- Dėl tavo gebėjimų man nekyla jokių abejonių, - atsakiau. - 
Bet mes leisimės į ne visai įprastą medžioklę. Jei gerai pažįstu 
Tanerį, - deja, turbūt ne blogiau už jį patį, - jis nesilaikys jokių 
taisyklių. | 

- Tokiu atveju pasistengsime iškrėsti šunybę pirmi. 

Prajukau, iš mano juokas pirmą kartą per visą amžinybę 
skambėjo daugiau ar mažiau nuoširdžiai. 

- Esu tikras, jog tokią progą susikursime. 

Mūsų ketvertas atsiplėšė nuo planetos po valandos; prieš 
nerdamas į debesis, kuriuos tarsi šmėklas darkė nuožmių Gel- 

takmenio vėtrų ir iš prarajos plūstančių oro srautų akistata, be- 
gemotas plačiu lanku nusklendė virš Bedugnės miesto. Pažvel- 
giau žemyn į nenumaldomai mažėjantį miestą: Mulčias ir Skliau- 
tas veikiai susiliejo į bendrą raizginį. 

- Ar gerai jauties? - paklausė manęs Zebrė, grįžusi su gėri- 
mais. 

Nusisukau nuo lango. 

- Kodėl klausi? 

- Nes atrodai taip, lyg ilgėtumeis šių vietų. 


Skrydžiui artėjant į pabaigą, kai visiems tapo akivaizdu, kad 
mano puoselėti planai išdegė - kai įgula atvirai ėmė aukštinti ma- 
ne kaip didvyrį - aplankiau porelę savo kalinių. 

Per visus tuos metus niekas taip ir neaptiko kameros, slypin- 
čios “Santjago" gilumoje, nors kai kas - konkrečiau kalbant, 
Konstancija - bemaž atspėjo, kad ji egzistuoja. Slaptas kambarė- 
lis teeikvojo lašą erdvėlaivio energijos, todėl jo aptikti nepadėjo 
net senosios mano bičiulės įgūdžiai bei atkaklumas. Dėkui Die- 
vui. Nors šiuo momentu padėtis nebuvo kritiška, praeityje sėk- 
mingi mėginimai surasti kamerą galėjo mane sužlugdyti. Užtat 
dabar jaučiausi nepajudinamas. Turėjau pakankamai sąjunginin- 
kų, kad užglostyčiau nereikšmingus skandalus, o su dauguma 
priešininkų veiksmingai susidorojau. 

Teoriškai kameroje tūnojo trys belaisviai, nors Glotnius, ga- 
lima sakyti, šiai kategorijai nepriklausė. Taip, aš naudojausi del- 
finu, tačiau - kad ir ką manė tas padaras - jo įkalinimo nelaikiau 
tikra bausme. Anksčiau, man išdygus kambaryje, Glotnius įnik- 
davo rangytis, bet pastaruoju metu judėdavo vis vangiau ir tik 
retsykiais įbesdavo į mane tamsias akutes. Neretai spėliodavau, 
ką delfinas atsimena iš savo praeities, kai plaukiodavo rezervu- 
are, nepalyginamai erdvesniame už tą, kuriame lindėjo pastaruo- 
sius penkiasdešimt metų. 

- Mes jau beveik vietoje? | 

Apsisukau nustebęs, kad po tokios ilgos pertraukos Kon- 
stancija teikėsi prašnekti. 

- Taip, beveik, - patvirtinau. - Ką tik savo akimis mačiau 
Kelionės Pabaigą - visą pasaulį, o ne vien jo žvaigždę. Fantastiš- 
kas vaizdas. 

- Kiek laiko praėjo? - sukrenkštė Konstancija, mėgindama 
pakelti akis į mane. Aš ją buvau pritvirtinęs prie neštuvų, pa- 
kreiptų keturiasdešimt penkių laipsnių kampu. 

- Nuo tada, kai tave čia perkėliau? Nežinau... keturi penki 
mėnesiai? - gūžtelėjimu parodžiau, jog apie tai negalvodavau. - 
Koks tau skirtumas? 

- Ką pripasakojai įgulai, Skajau? 

Nusišypsojau. 

- Nieko. Tiesiog pasirūpinau įrodymais, iš kurių sprendžiant 
tu nusižudei iššokusi pro oro šliuzą. Man nė nereikėjo pateikti 
lavono. Aplinkiniams leidau patiems daryti išvadas. 

- Vieną dieną jie atskleis tiesą. 

- Labai tuo abejoju. Įgulai aš dovanojau pasaulį. Jiems ma- 
ga mane paskelbti šventuoju, o ne nukryžiuoti. Vargu ar jų norai 
kada nors pasikeis. 

Dėl jos, Žinoma, visuomet kildavo problemų. Aš sukompro- 
mitavau Konstanciją po incidento su “Kaliušu", nudriekęs pėd- 
sakus suklastotų įrodymų, kurie liudijo, kad ji su kapitonu Rami- 
resu rengė sąmokslą. Mano vaikystės draugę bematant išspyrė 
iš saugumo organizacijos. Jai dar pasisekė, kad išvengė mirties 
bausmės arba įkalinimo, ypač tomis audringomis, krio-modulių 
atjungimą lydėjusiomis dienomis. Tačiau Konstancija nesiliovė 
manęs persekiojusi netgi tada, kai ją pažemino iki juodadarbės. 
Įgulos nariai mielai susitaikė su mintimi, jog nusprendęs atsikra- 
tyti modulių žiedais griebiausi desperatiškų, tačiau būtinų prie- 
monių. Tokią išvadą jie padarė, paveikti melagingos mano pro- 
pagandos apie kitų laivų ketinimus. Beje, aš niekada nemaniau, 
kad elgiuosi nusikalstamai. Bet Konstancija galvojo kitaip ir pas- 
kutiniais laisvės metais nepailstamai stengėsi atraizgyti dezinfor- 
macijos gijas, kuriomis save apsipyniau. Ji tyrinėjo su “Kaliušu" 
susijusį incidentą, nuolat aiškindavo esą Ramiresas buvo nekal- 
tas, šiurpindavo aplinkinius tvirtinimais, neva dėl senojo Balkaza- 
ro žūties kalta ne porelė medikų. Kartkartėmis netgi garsiai 
svarstydavo, kaip išties mirė Titas Hausmanas. 

Galiausiai apsisprendžiau ją nutildyti. Savižudybės insceniza- 
vimas, kaip ir perkėlimas į slaptą kankinimų kamerą, tebuvo pa- 
siruošimas svarbesniems darbams. Didžiąją laiko dalį Konstan- 
cija praleisdavo apsvaiginta narkotikais, visgi retsykiais leisdavau 
jai atgauti blaivų protą. 


260) 


Džiaugiausi galėdamas su kuo nors pašnekėti. 

- Kodėl taip ilgai išsaugojai jam gyvybę? - paklausė kalinė. 

Nužvelgiau Konstanciją stebėdamasis, kaip ji paseno. Prisi- 
miniau laikus, kaip vaikystėje, būdami beveik tokio paties am- 
žiaus, mudu stovėjome priešais didžiulį delfinų akvariumą. 

- Chimerai? Tiesiog Žinojau, kad jis man pravers. 

- Kankinimų žaidimams? 

- One. Žinoma, aš pasirūpinau jį nubausti už visas iškrėstas 
bjaurastis, bet tai viso labo buvo pradžia. Gal norėtum geriau įsi- 
žiūrėti į mūsų bičiulį? - pakoregavau neštuvų kampą, idant mo- 
teris atsisuktų veidu į diversantą. Dabar jis visiškai pakluso ma- 
no valiai - nė nereikėjo pančių - vis dėlto nuo grandinių kalinio 
neišvadavau. 

- Jis panašus į tave, - mąsliai tarė Konstancija. 

- Nes turi dvidešimt papildomų veido raumenų, - atsakiau su 
tėvišku išdidumu, - kurie gali perkreipti odą, kaip jis nori. Nuo 
tada, kai čia atsidūrė, mūsų draugužis paseno nedaug. Esu tikras, 
kad jį dar įmanoma palaikyti manimi. - Pirštais brūkštelėjau per 
savo veidą, užčiuopdamas grubius kosmetologinius priedus, ku- 
riuos turėjau nešioti, idant nuslėpčiau nenatūralų jaunatviškumą. 
- Jis padarys viską, ko paprašysiu. Ar ne, Skajau? 

- Taip, - patvirtino chimera. 

- Ką tu suplanavai? Patikėsi jam masalo vaidmenį? 

- Jei to prireiks, - atsakiau. - Nors aš labai tuo abejoju. 

- Bet chimera teturi vieną ranką. Jo niekada nesumaišys su 
tavimi. | 

Sugrąžinau Konstancijos neštuvus į pradinę padėtį. 

- Patikėk manimi, ši problema nėra neįveikiama. - Iš rinki- 
nio medicininių instrumentų, sudėtų šalia dėžutės, kuria sutryniau 
į dulkes diversanto sąmonę ir ją perkūriau, paėmiau masyvų 
švirkštą su ilga adata. 

- Jis skirtas man? - paklausė kalinė. 

- Ne, - atsiliepiau, traukdamas prie delfino rezervuaro. - 
Glotniui. Senajam gerajam Glotniui, kuris tiek metų ištikimai man 
tarnavo. | 

- Tu ruošiesi užmušti delfiną? 

- O, guldau galvą, jog mirtis suteiks jam palaimą. - Atvožiau 
akvariumo dangtį ir susiraukiau, kai mano šnerves nutvilkė sūro- 

ko vandens tvaikas. Glotnius ėmė muistytis, bet aš raminamai 
paglosčiau jo nugarą. Delfino oda, kadaise blizgėjusi, kaip nušli- 
fuotas akmuo, nūnai priminė gruoblėtą betoną. 

Adata pervėręs colio storumo riebalus, suleidau injekciją. Jis 
pajudėjo, kone ėmė blaškytis, bet veikiai aprimo. Pažvelgiau į 
Glotniaus akį, bet joje, kaip įprastai, nieko neįskaičiau. 

- Atrodo, jis negyvas. 

- Aš maniau, kad ketinai pribaigti mane, - sumurmėjo Kon- 
stancija, mėgindama užgniaužti nervingas palengvėjimo gaideles. 

Nusišypsojau. 

- Su tokiu švirkštu? Turbūt juokauji. Štai taviškis. 

Parodžiau jai kitą. Šįsyk mažesnį. 


Kelionės Pabaiga, mąsčiau įsikibęs į statramstį, plevenda- 
mas nesvarumo būsenoje, “Santjage" įrengtoje apžvalgos kabi- 
noje. Pasaulis kabėjo po manimi kaip žalias popierinis žibintas, 
kuriame švyksojo blėstanti žvakė. Gulbė, tiksliau sakant, 61Gul- 
bė A, nepasižymėjo ryškumu, ir nors planeta skriejo gan arti 
nykštukės saulės, vietinė dienos šviesa nė kiek nepriminė že- 
miškosios, matytos Klouno rodytuose paveikslėliuose. Čionykštis 
apšvietimas buvo apgailėtinai menkas ir niūrus. Žiūrint plika aki- 
mi į žvaigždę, toji atrodė balta, nors ir priklausė raudonajai spek- 
trinei klasei. Nė kiek tuo nesistebėjau. Kiek energijos gauna šio- 
je orbitoje skriejantis pasaulis, žmonės Žinojo jau prieš pusantro 
šimto metų, anksčiau nei į žygį leidosi Flotilė. 

“Santjago" triume tūnojo perregimas, nuostabus, pernelyg 
lengvas, kad jo būtų verta atsikratyti, objektas, kurį skrydžiui 
ruošė technikų komandos - iškrapštė jį iš erdvėlaivio, pritvirtino 
prie orbitinio kelto, idant tas nugabentų krovinį už gravitacinio 
planetos lauko, link Lagranžo taško, skiriančio Kelionės Pabai- 
gą ir Gulbę. Ten objektas sklęs šimtmečius, koreguodamas pa- 
dėtį erdvėje nežymiomis jonų čiurkšlėmis. | 

Nukreipiau akis nuo planetos limbo į tarpžvaigždinę erdvę, 
kur tebeskrido “Brazilija? ir “Bagdadas". Pagal visus apskaičia- 
vimus, jie turėjo mus pasivyti ne anksčiau kaip po dviejų trijų 
mėnesių. Žinoma, šiokios tokios paklaidos išvengti neįmanoma. 

Nekvaršinau dėl to galvos. 

Pirmoji katerių banga jau buvo keletą sykių nusklendusi į 

planetos paviršių ir ten išmetusi švyturėliais aprūpintus krovinius 
- Šių paieškos, aišku, užtruks ne ilgiau kaip porą mėnesių. Dabar 
pasaulio kryptimi lėkė tamsus trikampės formos keltas, nerian- 
tis link ekvatorinio sausumos liežuvio, kurį geografų sektorius va- 
dino Pusiasaliu. Nuoširdžiai vyliausi, kad po savaitės kitos masy- 
vui bus suteiktas poetiškesnis vardas. Likusius kolonistus nulei- 
sime į planetą per penkias papildomas keliones. Dar penkių pri- 
reiks perkraustant įgulą ir sunkiąją techniką, kurios nebuvo ga- 
lima išmesti kartu su krovinių paketais. “Santjagas" liks orbito- 
je virtęs tuščiu, beverčiu kevalu. 

Keltui persijungiant į atmosferinio skrydžio režimą, jo tūtos 
išspjovė ugnies pliūpsnius. Man bežiūrint, laivas susitraukė iki 
taškelio ir pagaliau pranyko iš akiračio. Po kelių minučių ties ho- 
rizontu lyg ir pastebėjau žybsnius - matyt, toje vietoje jis susidūrė 
su oru. Neilgai trukus pasieks ir žemę. Nutūps laikinojoje sto- 
vyklavietėje, įkurtoje prie pietinio Pusiasalio galiuko. Naujasis 
Santjagas, štai kaip praminėme gyvenvietę - kita vertus, koloni- 
zavimas tik prasidėjo. 

Pamažu atsivėrė Gulbės vyzdys. 

Be abejo, pamatyti vaizdo neleido milžiniškas atstumas, bet 
aš žinojau, kad Lagranžo taške išsiskleidžia plastikinė struktūra. 

Mes parinkome tiesiog tobulas koordinates. 

Švyturio spindulys smigo į niaurų pasaulį, nutvieskė jį šviesos 
elipse, nepaliaujamai judėjo ir persiformavo. Kai technikai baigs 
derinti prožektorių, šis dvigubai sustiprins Pusiasalio apšvietimą. 

Apačioje nestigo gyvybės. Dabar ėmiau spėlioti, kaip ji pri- 
sitaikys prie aplinkos pokyčių, bet staiga supratau, kad visiškai 
nedegu noru gauti atsakymų. 

Suzvimbė mano apyrankė. Dirstelėjau į ją svarstydamas, kas 
iš įgulos drįso mane trukdyti triumfo akimirką. Tačiau apyrankė 
viso labo pranešė, jog į mano kajutę kažkas atsiuntė įrašytą pra- 
nešimą. Suirzęs, tačiau apimtas smalsumo, pasišalinau iš apžval- 
gos kabinos. Sklendžiau pro šliuzus, kol nusigavau iki pagrindi- 
nės, besisukančios laivo dalies. Gravitacinėje zonoje ramiai nu- 
pėdinau savo keliu. Drožiau nutaisęs šaltą, nė menkiausių abe- 
jonių neišduodančią veido išraišką. Retsykiais pagarbą atiduoda- 
vo pro šalį einantys įgulos nariai arba vyresnieji karininkai. Kai 
kurie netgi baudėsi paspausti man ranką. “Santjage" įsivyravo 


263 


visuotinio džiūgavimo atmosfera. Mes įveikėme tarpžvaigždinę 
erdvę, atkeliavome į naująjį pasaulį. Negana to, mano pastango- 
mis gerokai aplenkėme konkurentus. 

Kartkartėmis sustodavau ir pasišnekėdavau su vienu kitu, - 
žinojau, kad mūsų laukia neramūs laikai, todėl privalėjau sutvir- 
tinti sąjungininkų gretas, - tačiau mano mintys sukosi tiktai apie 
įrašytą Žinutę. 

Netrukus sužinojau, kas ją atsiuntė. 

- Spėju, kad mane jau nužudei, - tarė Konstancija, - ar bent 
jau amžiams pašalinai iš įgulos. Ne, nekalbėk - įrašas ne dialogi- 
nis. Aš pasistengsiu neatimti daug brangaus tavo laiko. - Jos vei- 
das, nušvitęs mano kajutės ekrane, atrodė mažumėlę jaunesnis 
nei tas, kurį paskutinį kartą regėjau. Moteris pratęsė: - Kaip su- 
pranti, Žinią įrašiau senokai. Perkėliau ją į “Santjago" duomenų 
bazę, 1r kas pusmetį turėdavau pranešimą trumpam užblokuoti, 
kad jis nebūtų tau nusiųstas. Aš Žinojau, jog tapau rakštimi, 
smingančia vis giliau į tavo pasturgalį, ir beveik neabejojau, jog 
kažkuriuo momentu sumąstysi, kaip manimi atsikratyti. 

Nejučia šyptelėjau prisiminęs, kaip ji reikalavo pasakyti, kiek 
laiko kali slaptoje mano belangėje. 

- Puikiai padirbėjai, Konstancija. 

- Aš pasirūpinau, kad kopiją gautų svarbiausi karininkai ir 
įgulos nariai. Vargu ar į mano žinią bus atkreiptas deramas dė- 
mesys. Tu, aišku, užglostei mano dingimą suklastotais faktais. 
Koks skirtumas. Svarbiausia, kad pasėjau abejonės sėklą. Tau, 
Skajau, nestinga sąjungininkų ir gerbėjų, bet nesistebėk, jei ne 
visi aklai paklus tavo vadovavimui. 

- Viskas? - pasiteiravau. 

- Dar viena smulkmena, - pratęsė ji, tarsi numačiusi mano 
klausimą. - Per daugelį metų aš surinkau gausybę įrodymų prieš 
tave. Didžiuma yra netiesioginiai, ir juos galima interpretuoti 
įvairiai. Bet pripažink - būtų apmaudu, jei tavo gyvenimo darbas 
nueitų perniek. Tad prieš įrašydama pranešimą visus duomenis 
nukišau į slėptuvę. - Po pauzės ji paklausė: - Skajau, mes skren- 
dame Kelionės Pabaigos orbitoje? Jei taip, mano sukauptos in- 
formacijos gali neieškoti, nes ji, beveik garantuoju, jau planetos 
paviršiuje. 

- Ne... 

Konstancija nusišypsojo. 

- Slapstykis kaip įmanydamas, Skajau, bet aš visada tave 
persekiosiu. Kad ir kokių priemonių imsies, mėgindamas palai- 
doti savo praeitį, kad ir kokį didvyrį vaizduosi... mano dovanėlė 
tūnos apačioje ir lauks, kol ją kas nors atras. 


Vėliau, gerokai vėliau, man teko brautis pro džiungles. Bėgti 
sekėsi sunkiai, tačiau tai nedaug ką turėjo bendra su mano am- 
žiumi. Man niekaip nepavyko išlaikyti pusiausvyros, nes vieną 
ranką praradęs kūnas iki šiol nepajėgė prisitaikyti prie simetrijos 
stokos. Galūnės netekau ankstyvojoje kolonizacijos stadijoje. 
Įvyko siaubinga nelaimė, nors iš skausmo beliko tiktai abstraktūs 
atsiminimai. Ranką nusideginau iki apanglėjusio strampo, kai ją 
iškėliau priešais plačias plazminio pjoviklio Žiotis. 

Suprantama, atsitiktinumas čia niekuo dėtas. 

Seniai žinojau, kad man gali prisireikti imtis drastiškų priemo- 
nių, tačiau atidėliojau tą momentą, kol pagaliau nusileidome į pla- 
netą. Privalėjau atsikratyti galūne taip, kad jos nebūtų įmanoma 
prisiūti arba atauginti, todėl apie švarią beskausmę amputaciją 
derėjo užmiršti. Be to, aišku, po “nelaimės"' aš turėjau išgyventi. 

Susižalojęs pragulėjau ligoninėje tris mėnesius, bet pagaliau 
išsikapsčiau. Vėl ėmiausi įprasto darbo, o kalbos apie rankos ne- 
tektį pasklido po visą planetą ir, be abejo, pasiekė priešus. Po 
truputį visi įsisąmonino, kad aš likau vienarankis. Bėgo metai, ir 
šitas faktas tapo toks akivaizdus, kad apie jį Žmonės nė neužsi- 
mindavo. Ir niekas neįtarė, kad galūnės pašalinimas tebuvo didin- 
gesnio plano smulkmena - prieš dešimtmečius numatyta apsi- 
saugojimo priemonė. Ką gi, galų gale atėjo metas, kai turėjau 
sau padėkoti už įžvalgumą. Kone sulaukęs aštuoniasdešimto 
gimtadienio, buvau priverstas tapti bėgliu. 

Pradiniais kolonijos gyvavimo metais įvykiai klostėsi neblo- 
gai. Po kurio laiko iš kapo atsiųstas Konstancijos pranešimas 
nugrimzdo į užmarštį. Netrukus didvyrio poreikis užgniaužė žmo- 
nių abejones, kad aš galbūt netinku tokiam vaidmeniui. Dalį ša- 
lininkų praradau, bet juos pakeitė gera minios valia, ir šie mainai 
mane visiškai tenkino. Konstancijos sukauptų duomenų paketo 
niekas neaptiko, todėl, bėgant laikui, pradėjau įtarti, kad jis išvis 
neegzistavo. Paprasčiau kalbant, jos minėtas įrodymų rinkinys 
atstojo psichologinį, mane išgąsdinti turėjusį ginklą. 

Ak, kokios svaiginančios buvo pirmosios kolonizavimo die- 
nos. Trijų mėnesių persvaros, kurią suteikiau “Santjagui"', užteko, 
kad įkurtume stovyklaviečių tinklą. Kai kiti laivai nusigavo iki 
planetos orbitos, mes jau turėjome tris gerai įtvirtintas gyvenvie- 
tes. Paskutinei, įrengtai prie pusiaujo (kada nors ateityje šitai 
vietai, mąsčiau, lemta tapti kosminio keltuvo aikštele) suteikėme 
Naujojo Valparaiso vardą. Žinoma, vėliau atsiras ir daugiau 
miestelių. Pradžia man atrodė tiesiog nuostabi, ir tada buvo sun- 
ku įsivaizduoti, kad žmonės - neskaitant mažumos ištikimiausių 
rėmėjų - taip. nuožmiai mane užsipuls. 

Visgi jie užsipuolė. 

Priešakyje, atogrąžų miško tankmėje, kažką įžiūrėjau. Švie- 
są. Neabejotinai dirbtinės kilmės. Vyliausi, jog ten manęs lūku- 
riavo sąjungininkai, su kuriais ketinau susitikti. Paskutiniu metu 
mano sekėjų gretos kaip reikiant praretėjo. Keletas, likę orto- 
doksinės valdžios struktūroje, prieš pat teismą išvadavo mane iš 
nelaisvės, tačiau nesugebėjo perkelti į slėptuvę. Visai įmanoma, 
jog tie draugai buvo apkaltinti išdavyste ir sušaudyti. Ką gi, jie 
turėjo pasiaukoti. Nieko kito ir nesitikėjau. 

Iš pradžių koviniai veiksmai nė nepriminė tikro karo. 

Planetos orbitoje “Braziliją" ir "Bagdadą" pasitiko ištuštėju- 
sio “Santjago" korpusas. Ilgus mėnesius viešpatavo ramybė; 
mus stebintys abu laivai įsisupo į šiurpinančią tylą. Galų gale jie 
paleido porą keltų, nuskriejusių į šiaurines Pusiasalio platumas. 
Kaip tuo metu gailėjausi, jog savo erdvėlaivyje neišsaugojau la- 
šelio antimaterijos. Vien tam, kad paskutiniu momentu įjungčiau 
variklius ir perverčiau tuos keltus ugnine ietimi. Deja, aš taip ir 
neišmokau pristabdyti antimaterijos srauto. 

Erdvėlaivių pasiuntiniai nusileido Pusiasalyje, paskui grįžo į 
orbitą ir perkraustė miegalius į planetą. 

Ir vėl ėmė slinkti ilgi laukimo mėnesiai. 

Staiga prasidėjo antpuoliai: iš šiaurės pajudėję negausūs bū- 
riai įniko puldinėti atokiausias, naujausias mūsų gyvenvietes. Na, 
ir kas, kad visoje planetoje tebuvo mažiau nei trys tūkstančiai 
žmonių. Tokio kiekio užteko smulkioms grumtynėms, be to, gan 
ilgai tvyrojusi ramybė leido abejoms pusėms paruošti įtvirtinimus, 
sutelkti jėgas... veistis. 

Kaip minėjau, protarpiais pasitaikantys susišaudymai - tai 
dar ne karas. 

Tačiau “Santjago" keleiviai ir įgulos nariai vis vien užsimanė 
nuteisti mane dėl karo nusikaltimų. Jų nedomino taika su priešais 
- sudaryti paliaubas trukdė gausybė įvairių įvykių. Bet kaltė dėl 
taip susiklosčiusios padėties užvirto ant mano pečių. Jie ruošėsi 
mane nudėti ir pratęsti pjautynes. 

Nedėkingi kalės vaikai viską iškraipė, netgi pervadino plane- 
tą, tarytum nusprendę pasišaipyti. 

Kelionės Pabaiga virto Skajaus Persvara. 

Dėl mano suteiktos persvaros, kuri užtikrino, kad jie apgy- 
vendins naująjį pasaulį pirmieji. 

Aš bjaurėjausi tokiu pakeitimu, nes kolonistai juo liguistai 
siekė pripažinti mano nusikaltimą ir priminti, kas juos čia atvedė. 

Apmaudu, bet vardas planetai prilipo. 

Sustojau. Ne vien todėl, kad norėjau atgauti kvapą. Man 
niekada nepatiko džiunglės. Sklandė gandai, jog tankmėse sly- 
pėjo milžiniški šliaužiojantys padarai. Tačiau žmonės, kuriais pa- 
sitikėjau, jų nematė. Tiesiog girdėjo istorijas. 

Tiktai istorijas. 

Šiaip ar taip, aš pasiklydau. Anksčiau pastebėta šviesa išblė- 
so. Galbūt ją užstojo medžiai... arba sukūrė laki mano vaizduo- 
tė. Apsidairiau, bet teišvydau tamsą. Dangus aptemo - 61 Gulbė 
B, paprastai ryškiausia žvaigždė dausose, neskaitant 61 Gulbės 
A, paniro už horizonto. Žinojau, jog neilgai trukus džiunglės irgi 
nusidažys neįžvelgiama juoda spalva. 

Nejau man čia lemta mirti? 

Staiga priešais kažkas sušmėžavo. Iš pradžių nusprendžiau re- 
gis tą patį šviesos lopinėlį, kurį mačiau anksčiau. Tačiau balzganas 
pavidalas, regis, prie manęs artėjo. Pro brūzgynus traukė Žmogaus 
figūra, žvilganti taip, tarytum švytėjimą būtų spinduliavusi iš vidaus. 

Ją atpažinęs nusišypsojau. Aš turėjau prisiminti, jog niekada 
nebuvau vienas - esant reikalui, pagalbos ranką visuomet galėjo 
ištiesti mano vedlys. 

- Nejau galvojai, kad tave užmiršiu? - paklausė Klounas. - 
Eime. Jau netoli. 


Klounas rodė kelią. 

Jį išdygti privertė ne vien vaizduotė. Priešakyje išties įžvel- 
giau švytėjimą, sklindantį tarp medžių tarsi pamėkliškas rūkas. 
Mano sąjungininkai... 

Kai juos pasiekiau, Klounas jau buvo dingęs. Išblėso kaip 
prisiminimai apie ką tik regėtą sapną. Nuo to karto savo senojo 
bičiulio, kurio padedamas sukoriau tokį kelią, nebemačiau. Gali- 
ma sakyti, kad jis - vienintelis tikras mano draugas, nors aš, be 
abejo, Žinojau, jog per gyvenimą mane lydėjo fantazijų vaisius, iš 
pasąmonės atkeliavusi esybė, kurią pagimdė atsiminimai apie 
globėją iš “Santjago" vaikų kambario. | 

Manęs tai nė kiek nejaudino. 

- Kapitone Hausmanai! - medžių tankmėje pasigirdo bendra- 
žygių šūksniai. - Jūs išsigelbėjote! Jau manėme, kad kitiems ne- 
pavyko... 

- O, Jie puikiai atliko savo vaidmenis, - atsiliepiau. - Turbūt 
visus jau suėmė... jei tiktai nenušovė. 

- Žinote, sere, kas keisčiausia? Mes išgirdome pranešimus 
apie areštus - kalbama, kad jus vėl sugavo. | 

- Akivaizdu, kad meluoja, tiesa? 

Ne, ne tiesa, paprieštaravau sau mintyse. Juk sučiuptas žŽmo- 
gus galėjo tiesiog priminti mane - galėjo atrodyti kaip aš, nes po 
elastinga jo oda slypėjo dvidešimt papildomų raumenų, kurie leido 
kopijuoti aplinkinių bruožus. Savo kalba ir manieromis belaisvis nie- 
kuo nesiskirtų nuo manęs, kadangi daugybę metų mokiau jį supana- 
šėti su manimi, galvoti apie mane kaip apie savo Viešpatį, besąlygiš- 
kai man paklusti. O kur dar trūkstama ranka? Na, tai pats tikriau- 
sias įrodymas, kad jie prigriebė reikiamą žmogų. Suėmė individą, iš 
išvaizdos panašų į Skajų Hausmaną ir teturintį vieną ranką. 

Niekam nekilo abejonių, jog būtent aš vėl pakliuvau į nelais- 
vę. Gana greitai įvyks parodomasis teismo procesas, per kurį 
kalinys tikriausiai nepajėgs suregzti rišlaus sakinio. Ko kito tikė- 
tis iš aštuoniasdešimtmečio vaikėjančio karšinčiaus? Kad ir kaip 
ten būtų, Hausmaną derėjo pamokyti, idant kitiems nekiltų noras 
kartoti jo nusikaltimų, paskirti bausmę, - net jeigu ji ir atrodys 
nežmoniška, - kurią atmins ištisos kartos. Šiuo atveju, ko gero, 
labiausiai tiko nukryžiavimas. 

- Prašom eiti čia, sere. 

Šviesos salelėje manęs laukė vikšrinis visureigis. Padeda- 
mas draugų įvirtau į kabiną, ir mes nudardėjome miško takais. 
Regis, važiavome ištisas valandas, toldami nuo visko, kas bent iš 
tolo asocijavosi su civilizacija. 

Galop mašina sustojo erdvioje proskynoje. 

- Mes vietoje? - paklausiau. 

Jie vieningai sulinksėjo. Su plano smulkmenomis mane jau 
buvo spėję supažindinti. Vietinės klimato sąlygos visiškai netiko 
žaisti slėpynes. Nūnai ne metas didvyriams - pasikeitus aplinky- 
bėms, Žmonės juos pervadino karo nusikaltėliais. Sąjungininkai 
mane globojo, tačiau areštui sukliudyti nepajėgė. Teįstengė mane 
ištraukti iš laikino, Naujoje Ikikoje įrengto kardomojo kalėjimo. 
Dabar, kai sučiupo mano antrininką, aš turėjau kuriam laikui iš- 
garuoti. 

Bendražygiai praktiškai ištuštino visus savo finansinius akty- 
vus, idant į džiungles perkeltų funkcionuojančią krio-kamerą su 
energijos elementais, kurie veiks dešimtmečius. Jie galvojo, kad 
aš pernelyg rizikavau apsisprendęs nugrimzti į šaltąjį miegą, kita 
vertus, nė vienas nežinojo tikrojo mano amžiaus. Galėjau kirsti 
lažybų, jog pavojai mano sveikatai kur kas menkesni, negu jie 
įsivaizdavo. Kai būsiu pasirengęs atsibusti, - spėjau, kad maž- 
daug po šimtmečio, - pagalbininkai neabejotinai turės pažanges- 
nes technologijas ir mane atšildys be jokio vargo. Gal netgi 
įstengs atauginti ranką. 

Man tereikėjo ramiai drunyti visus tuos dešimtmečius, per 
kuriuos sąjungininkai prižiūrės krio-kamerą lygiai taip pat, kaip 
aš rūpinausi kolonistų šaldikliais. 

Tik savo pareigas, aišku, vykdys su gerokai didesniu atsida- 
vimų. 

Transporteris už kažko užsikabino - turbūt už metalinio, iš 
brūzgynų kyšančio kablio - ir lėtai pasistūmėjęs į priekį atvožė 
slaptas dureles, po kuriomis slypintys laiptai vedė į apšviestą, ste- 
riliai švarią patalpą. 

Du žmonės padėjo man nusileisti į požemį, kur stūksojo šal- 
diklis. Kai miegaliaus guolyje keliavęs kolonistas buvo atšildytas, 
įrengimą perdarė taip, kad jis tenkintų mano poreikius. 

- Jus derėtų kuo greičiau užmigdyti, - tarė vienas iš sąjungi- 
ninkų. . 

Nusišypsojęs linktelėjau ir leidau jam įbesti adatą į mano ran- 
ką. | 

Vokai veikiai apsunko. Prieš užmerkdamas akis dar spėjau 
pagalvoti, jog ateityje man prireiks naujo vardo. Tokio, kuris, kitų 

nuomone, neturėtų nieko bendra su Skajumi Hausmanu, tačiau 
mane patį apčiuopiamai susietų su praeitimi. Tokį, kurio reikšmę 
žinočiau tik aš vienas. 

Prisiminiau “Kaliušą" ir Norkinko porintas istorijas apie šmėklų 
laivą. Galvoje sukirbėjo mintys apie vargšus, išprotėjusius “Santja- 
go" delfinus. Jei konkrečiau, apie Glotnių. Sąmonės akimi regėjau, 
kaip blaškėsi stangrus, diržingas gyvio kūnas, kai švirkščiau jam nuo- 
dus. Vaiduoklių laivui irgi draugiją palaikė delfinas, bet šiuo momen- 
tu to padaro vardo atgaminti nepajėgiau ir nė nebuvau tikras, ar 
Norkinkas jį minėjo. Sužinosiu vardą, kai atsibusiu, nutariau. 

Sužinosiu ir juo pasinaudosiu. 

Prieglobstį atstojo kilometro ilgio, niekaip neapšviestas smai- 
gas, kurio egzistavimą išdavė tai, kad jis užstojo dalelę žvaigž- 
džių fono ir Paukščių Tako atkarpą. Link stoties sklendė arba iš 
jos traukė vos vienas kitas erdvėlaivis, ir tie patys - tamsūs bei 
anonimiški kaip orbitinė karuselė. Kai prie jos priartėjome, smai- 
go gale į šonus nuslydo keturi trikampiai segmentai. Rodės, ta- 
rytum būtų prasižioję puikiai prie aplinkos prisitaikę, aklam jūrų 
grobuoniui priklausantys nasrai. Mes, menkučiai it planktonas, 
prasmegome toje ryklėje. 

Doke užteko erdvės, kad jame tilptų tokios apimties objektas 
kaip mūsų kateris. Link korpuso nusidriekė švartavimosi spaus- 
tuvai. Juos lydėjo tarsi armonika išsitempiantys perkėlimo tune- 
liai, papildyti šliuzais, kurie prisijungė prie pagrindinės laivo sfe- 
ros - prie jos pusiaujo srities. 

Čia rasiu Tanerį, pagalvojau. Nuo tos akimirkos, kai įžen- 
giau į Prieglobstį, jis galėjo užpulti tiek mane, tiek visus kitus, ku- 
rie buvo pernelyg artimai susiję su mūsų vendeta. 

Tokios minties lengvai iš smegeninės neišvysi. 

Prieglobsčio savininkai atsiuntė į laivą sargybinius - juodus, 
blizgančius, sferos formos robotus su styrančiais šaunamaisiais 
vamzdžiais ir sensoriais. Jie mus nuodugniai iškratė, ieškodami 
ginklų. Aišku, mes nieko panašaus neturėjome. Geltakmenio 
saugumas, nors ir ne skrupulingas, savo darbą išmanė. Širdyje 
vyliausi, jog Taneriui irgi teko čia atsibelsti neginkluotam, bet 
nujaučiau, kad mano lūkesčiai gali neišsipildyti. 

Kiekvienas, kuriam grėsdavo akistata su Taneriu, turėdavo 
būti pasiruošęs bet kam. 

Sprendžiant iš robotų, orbitinėje stotyje egzistavo pažanges- 
nės technologijos nei regėtos Bedugnės mieste - neskaitant, Ži- 
noma, Zebrės baldų. Matyt, čionykščių nuomone, implantais at- 
sikratę žmonės nekėlė Prieglobsčiui jokio pavojaus, bet, manau, 
automatiniai sargybiniai būtų kaipmat mus išvarę, jei bent viena- 
me iš ketverto būtų aptikę marui imlų mechaninį priedą. Kai 
mašinos užbaigė pirminį patikrinimą, jų vietą užėmė žmonės, ku- 
rie laikė ne tokios gąsdinančios išvaizdos ginklus. Atrodo, jautėsi 
nesmagiai juos tampydami. Muitinės pareigūnai demonstravo 
perdėtą mandagumą, ir aš netrukus supratau kodėl. 

Čia niekas neatskrisdavo be pakvietimo. 

Su mumis elgėsi kaip su gerbiamais svečiais. 

- Aš, be abejo, perspėjau apie mūsų atvykimą, - tarė Kiren- 
bachas. - Raivikas žino, kad mes prisistatėme į stotį. 

- Tikiuosi, įspėjai ir dėl Tanerio? 

- Padariau, ką galėjau. 

- Ką turi omenyje? 

- Ogi tai, kad Taneris jau atsibeldęs į Prieglobstį. 

Mane mušė prakaitas vien nuo minties, jog suklastota tapa- 
tybė gali nepadėti prasibrauti į šią orbitinę stotį. Bet dabar kaktą 
nusėję prakaito lašeliai sušalo į ledo kruopeles. 

- Ką, velniai rautų, jis sumąstė? 

- Raivikas turbūt mano, kad su Taneriu reikėtų sutvarkyti 
kažkokius reikalus, todėl jį ir pasikvietė. 

- Beprotis! Taneris jį nudės vien tam, kad patirtų malonumą, 
nors griežia dantį ant manęs. Negi nepameni, kaip troškau už- 
baigti misiją, išlaikyti duotą žodį ir susekti Raiviką? Nežinau, iš 
kurio sklido šitas impulsas - Tanerio ar Kahuelos - bet dėl jo sa- 
vo gyvybės neaukočiau. 

- Ša, - Kirenbachas priglaudė pirštą prie lūpų. - Tie robotai 
išsklaidė pasiklausymo įrangą po kiekvieną kvadratinį patalpos 
angstremą. Juk atskridai čia ne tam, kad vogčiomis pralietum 
kraują. 

- Taip, taip, mes - paprasčiausi turistai, - nusivaipiau. 

Dar sykį atsivėrė šarvuotos išorinės durys, nelyginant nuo 
vyrių nudrykstantys rūdžių žvyneliai. 

Į šliuzą žengė trečias pareigūnas. Nei ginkluotas, nei apsi- 
kaustęs šarvais. Visa savo povyza jis spinduliavo nenorą veltis į 
konfliktą, visgi akis kreipė į mane, tarsi į šilumą reaguojantis už- 
taisas. 

- Pone Hausmanai? Atleiskite dėl nepatogumų, bet, apdoro- 
jant jūsų prašymą patekti į Prieglobstį, kilo administracinių sun- 
kumų. 

- Nejaugi? - apsimečiau truputį nustebęs. Vargu ar galėjau 
reikšti nepasitenkinimą: Skajus Hausmanas pagelbėjo man iš- 
trūkti iš Geltakmenio atmosferos, ko man ir reikėjo. 

- Esu tikras, kad su rimtomis problemomis nesusidūrėme, - 
pratęsė pareigūnas, nutaisęs kuo nuoširdesnę išraišką. - Tarp 
mūsų ir likusios sistemos įrašų dažnai pasitaiko neatitikimų. Dėl 
to kalti pastarieji nemalonūs įvykiai. 

Nemalonūs įvykiai. Jis kalbėjo apie marą. 

- Problemą lengvai išspręstų nuodugnesnė apžiūra. Keletas 
fiziologinių patikrinimų, nieko sudėtingo. 

- Ko? - pasišiaušiau. 

- Užteks ir to, kad nuskenuosime tinklainę. - Pareigūnas at- 
sisukęs spragtelėjo pirštais, ir šliuze bematant pasirodė dar vie- 
nas robotas, pilkos sferos pavidalo, be jokių bjaurių ginklų, tačiau 
pažymėtas derintojų simboliu. 0 

- Aš neleisiu jums skenuoti mano tinklainės, - kuo ramiau 
pasakiau. Vietiniams nė nereikėjo mašinos, idant jie pastebėtų, 
jog mano akys kažkuo keistos. Bet koks žmogus, prieš kurį sto- 
vėčiau atitinkamoje šviesoje, būtų užfiksavęs porą taškelių, ne- 
natūraliai žibančių mano veide. 

Atsakymas paveikė jį kaip antausis, netgi privertė išblykšti. 

- Mes, aišku, galėtume suorganizuoti... 

- Ne, nieko nebus, - griežtai atkirtau. 

- Deja, tuomet... 

Tarp mūsų įsiterpė Kirenbachas. 

- Leisk man su juo šnektelėti, - kone be garso tarė man ir 
kreipėsi į pareigūną: - Atleiskit mano kolegai. Oficialumai jį ma- 
žumėlę trikdo. Jūs, reikia manyti, suprantate, kad įvyko klaida. 
Tikiuosi, Ardžento Raiviko garantijų jums užteks? 

Žmogus visiškai suglumo. 

- O taip... jeigu jis laiduos... patvirtins šito asmens tapatybę... 

Akivaizdu, kad pareigūnas puikiai žinojo, kas yra Ardžentas 
Raivikas. 

Kirenbachas dūrė į mane pirštu. 

- Lik čia. Aš su juo pakalbėsiu. Užtruksiu ne ilgiau kaip pus- 
valandį. | 

- Tu prašysi Raiviko įleisti mane į stotį? 

- Aha, - nelinksmai atsiliepė Kirenbachas. - Argi ne ironiš- 
ka? 


Ilgai laukti nereikėjo. 

Nušvitusiame ekrane pamačiau, kad Raivikas stovi kamba- 
ryje, skirtame svečiams, kuriuos trumpam sulaikydavo muitinės 
pareigūnai, jei neapsispręsdavo, ar atvykėlius įsileisti. Jo veidas 
manęs nesukrėtė, nes jau buvau regėjęs Voronofą. Tačiau nuo 
tikrojo Raiviko sklido kažkas unikalaus... kažkokia neapčiuopia- 
ma, sunkiai įvardijama savybė, kurios patrakėlis lošėjas nepajėgė 
perteikti. Greičiausiai būtent ji skyrė žmogų, kuris tiesiog žaidė, 
nors ir itin susikaupęs, nuo rimčiausius ketinimus puoselėjančio 
imdivido. 

- Kas galėjo patikėti, jog taip pakryps įvykiai, - tarė Raivi- 
kas, blyškaus gymio, bet iš pažiūros sveikas. Iš drabužių tema- 
čiau baltą, apykaklės neturinčią tuniką, virš kurios styrojo ilgas 
kaklas. Jam foną sudarė freska painių algebros simbolių, susiju- 
sių su matematine Transmigracijos teorija. - Tu prašaisi į mano 
buveinę, o aš suteikiu leidimą. 

- Kodėl įsileidai Tanerį? - pasiteiravau. - Manai, jog elgeisi 
protingai? 

- Vargu bau. Bet neabejoju, kad netolima ateitis žada kai ką 
įdomaus. Jei tik tu nemeluoji apie jo ir savo tapatybes. 

- Vienas iš mūsų gali bandyti tave užmušti. Gal net ne vie- 
nas, o abu. 

- Tu nori mane nužudyti? 

Koks žavingai tiesmukas klausimas. Nusprendžiau jį pama- 
loninti ir apsimečiau turįs apmąstyti atsakymą 

- Ne, Ardžentai. Kažkada norėjau - tada, kai dar nežinojau, 
kas esu. Paaiškėjus, jog mano tapatybė suklastota... na, tokios 
naujienos skatina peržiūrėti prioritetus. 

- Jeigu tu esi Kahuela, tuomet mano vyrai nudobė tavo žmo- 

ną. - Jis kalbėjo plonu, netgi spigiu, vaikišku balsu. - Tai pakan- 
kamai rimta priežastis, kad geistum mano mirties. 

- Kahuelos žmoną užmušė Taneris, - atšoviau. - Tas faktas, 
kad jis bandė ją išgelbėti, nieko nekeičia. 

- Visgi kas tu esi? Kahuela ar ne? 

- Spėju, jog kadaise juo buvau. Bet dabar Kahuela nebeeg- 
zistuoja. - Įsmeigiau šaltas akis į ekraną. - Jei atvirai, abejoju, ar 
jo daug kas gedės. 

Raivikas perkreipė lūpas. 

- Kahuelos ginklai išpjovė visą mano šeimą, - pareiškė. - Jis 
pardavė niekšams ginklus, pražudžius žmones, kuriuos mylėjau. 
Su mielu noru būčiau pats jį nukankinęs. 

- Gitos žūtis galėjo jam suteikti daugiau kančių negu peiliai ar 
elektrodai. 

- Tikrai? Negi jis išties taip mylėjo žmoną? 

Perkračiau atsiminimus su viltimi, kad pajėgsiu rasti atsaky- 
mą. Bet teįstengiau sumurmėti: 

- Nežinau. Jis nestokojo įvairiausių cebėjimų. Viena aišku: 
Taneris ją mylėjo taip pat stipriai kaip Kahuela. 

- Tačiau Gita mirė. Kaip į jos netektį Kahuela reagavo? 

- Tūžmingai, - atsakiau, mintyse regėdamas baltąjį kambarį, 
vis mėginantį išnirti iš sąmonės gelmių kaip košmaras, kurio 
įspūdžiai lieka netgi tuomet, kai atsibundi, nors esmė ir pasimirš- 
ta. - Savo įniršį jis išliejo ant Tanerto. 

- Bet Taneris išgyveno, teisingai? 

- Kažkuri jo dalis, - pataisiau. - Tik nebūtinai ta, kurią vadi- 
name žmogiškąją. 

Raivikas minutę patylėjo. Mačiau, kad mūsų susitikimas pa- 
šnekovui malonių emocijų nekurstė. Galiausiai jis tarė: 

- Gita... ji vienintelė buvo išsaugojusi nekaltumą, tiesa? Vie- 
nintelė, nenusipelniusi tokios lemties. 

Tam prieštarauti neketinau. 


Orbitinėje stotyje tvyrojo prieblanda, kaip mieste, kuriame 
nutrūko elektros tiekimas. Priešingai nuo Bedugnės sutemų, 
niaurią Prieglobsčio atmosferą susikūrė patys čionykščiai gy- 
ventojai. Nieko panašaus į vietinės ekologijos pavyzdžius neišvy- 
dau. Viduje buvo atsisakyta normalaus oro slėgio. Kiekvieną 

kvadratinį sienų colį dengė hermetiškos, belangės struktūros, su- 
jungtos vamzdžių raizginiu. Šie spindėjo balzganu žvilgesiu. Jo- 
kie kiti objektai šviesos neskleidė. Jei ne genetiškai pakoreguotos 
mano akys, vargu ar išvis būčiau ką nors įžiūrėjęs. 

Tiesa, kosminė buveinė ūžė tarsi vos suvaldydama savo ga- 
lias. Nuolatinis, kone pasąmoningai girdimas gausmas prasi- 
smelkė iki kaulų. Mes stovėjome balkone, apgaubtame oro ne- 
praleidžiančiu stikliniu kupolu, tačiau mane apėmė jausmas, kad 
stypsau milžiniškos patalpos kamputyje, šešėliuose skendinčioje 
turbinų salėje, kurioje visu pajėgumu veikė kiekvienas generato- 
rius. 

Raivikas įpareigojo Prieglobsčio saugumą mus įsileisti su 5ą- 
lyga, kad būsime palydėti tiesiai pas jį. Dėl to truputį nuogąstavau, 
- padėtis atrodė visiškai nekontroliuojama, - tačiau kitos išeities 
paprasčiausiai neturėjau. Gaudynės baigėsi būtent čia, jo teritori- 
joje. Bet dabar Raivikas atsikratė persekiojamojo vaidmens. 

Gali būti, kad auka lemta tapti Taneriui. 

O gal man. 

Orbitinė stotis buvo tokia maža, kad jos viduje kelionė iš vie- 
no taško į kitą visai neprailgdavo. Fizinių jėgų neatimdavo ir silp- 
na gravitacija, tvyranti kosminėje, lėtai aplink savo ašį besisu- 
kančioje buveinėje. Mus nuvedė į vieną iš jungiamųjų tunelių: tri- 
jų metrų skersmens vamzdį, nulietą iš storo padūmavusio stiklo, 
su perregimomis diafragminėmis, palei visą koridoriaus ilgi 
įrengtomis durimis, kurios atsiverdavo, idant mus praleistų, ir, kai 
likdavo užnugaryje, bematant užsidarydavo. Jautėmės taip, tarsi 
būtume ginami pirmyn arba slystume rykle kaip maistas. Tols- 
tant nuo doko, žygiuojant šalia pagrindinės stoties ašies, traukos 
jėga sustiprėjo, bet 1g taip ir nepasiekė. Neapšviestos struktūros 
dunksojo virš mūsų nelyginant į nakties tamsą nugrimzdę tarpek- 
lio skardžiai. Susidarė įspūdis, jog čia negyveno nė gyva dvasia. 
Esmė ta, kad Prieglobsčio paslaugomis naudojosi klientai, reika- 
laujantys diskretiškumo, nenorintys susidurti netgi su žmonėmis, 
kurie priklausė jų sluoksniui. 

- Raivikas jau pasirūpino skaitmeniniu savo pavidalu? - pa- 
siteiravau Kirenbacho, nusistebėdamas, kodėl toks akivaizdus 
klausimas anksčiau nešovė man į galvą. - Galų gale tam čia ir 
skrido. 

- Dar ne. Iš pradžių jis turės išsitirti savo fiziologiją - chemi- 
nę ląstelių membranos sandarą, neuro-siųstuvo savybes, parami- 
nio nervinio audinio struktūrą, smegenų tūrį ir kitus dalykus. Su- 
pranti, procedūrą galima atlikti tiktai vieną kartą. 

- Raivikas ruošiasi naikinamajam skenavimui? 

- Panašiai. Kaip sakoma, tokios priemonės padeda išgauti 
ryškiausią vaizdą. | 

- Nusiskenavus jam nereikės nerimauti dėl Tanerio. 

- Nebent Taneris seks jam iš paskos. 

Prunkštelėjau, bet ūmai susigaudžiau, kad Kirenbachas ne- 
juokauja. 

- Kaip manai, kur dabar tūno Taneris? - paklausė Zebrė, kul- 
niuodama man iš kairės, aukštakulniais kaukšėdama per grindis. Sie- 
noje atsispindintis pailgas jos kūnas priminė stimpinančias žirkles. 

- Ten, kur Raivikas gali jį stebėti, - atsakiau. - Viliuosi, kad 
su Amelija. 

- Ar ji tikrai patikima? 

- Galbūt ji vienintelė mūsų neišdavė. Bent jau ne specialiai. 
Abejonių nekyla dėl vieno: Taneris tampysis vienuolę, kol ji taps 
nebenaudinga. Tuomet - manau, visai netrukus - Amelijos gyvy- 
bei grės rimtas pavojus. 

- Atvykai į Prieglobstį, kad ją išgelbėtum? - paklausė Vove- 
raitė. i 

Jau ruošiausi atsakyti jai teigiamai, išspausti lašelį savigar- 
bos ir apsimesti, kad esu Žmogus, gebantis ne vien krėsti niekšy- 
bes. Nuo tiesos, ko gero, nutolęs nebūčiau. Amelija turėjo įtakos 
mano sprendimui pakilti į orbitinę stotį, - aš Žinojau, jog Taneris 
nekantraudamas laukė mano pasirodymo, - bet ne didžiąja dali- 
mi. O šiuo metu man nė kiek nesinorėjo meluoti, tik ne sau. 

- Viskas labai paprasta, - tariau. - Atvykau čia tam, kad už- 
baigčiau, ką pradėjo Kahuela. 


Tunelis, apsuptas dulsvo stiklo sienomis, vingiavo pirmyn, kol 
įsirėžė į vienos iš tamsiųjų struktūrų šoną. Koridoriaus gale išvy- 
dome eilinę diafragminę užtvarą. Tik šioji buvo juoda ir neper- 
matoma. 

Žengiau link durų, priglaudžiau skruostą prie metalo ir įtem- 
piau ausis. 

- Raivikai? - sušukau. - Mes jau atėjome! Įsileisk! 

Juodasis vyzdys prasiskyrė gerokai griausmingiau nei visos 
kitos durys, kurias iki šiol įveikėme. | 

Mus užliejo negyva, šaltai žalsva, pro ertmę plūstelėjusi švie- 
sa. Staiga susiprotėjau, kad mes neginkluoti. Galėčiau žūti bet 
kurią akimirką, pagalvojau, ir nė nepajusčiau, kada mirtis atsėli- 
no. Leidaus atvedamas į irštvą žmogaus, kuris turėjo rimtą prie- 
žastį manęs bijoti ir manimi nepasikliauti. Kas iš mūsų didesnis 
kvailys - Raivikas ar aš pats? Sunku pasakyti. Žinojau tik tiek, 
jog dabar troškau kuo greičiau išsinešdinti iš Prieglobsčio. 

Kai durys galutinai atsivėrė, išvydau prieškambarį su žalio- 
mis, palubėje tviskančiomis lempomis. Bronzines sienas puošė 
auksiniai, bareljefiniai simboliai, atkartojantys tuos, kuriuos ma- 
čiau, kai šnekėjaus su Raiviku; užkeikimai, pajėgiantys susmul- 
kinti sąmonę į skaitmeninį vienetų ir nulių pavidalą. 

Buvau tikras, kad netrukus su juo susitiksiu akis į akį. 

Už nugaros likęs diafragminis vyzdys susitraukė; priešakyje 
atsivėrė kitos durys, už jų pamatėme gerokai erdvesnę patalpą - 
milžinišką kaip katedros salę. Kambarys skendėjo auksinės švie- 
sos jūroje, tačiau tolimiausius jo kampus temdė šešėliai. Paste- 
bėjau, kad Prieglobsčio grindys truputį išlinkusios, ir jų vingį pa- 
brėžė auksinių bei sidabrinių ševronų raštai. 

Oras kvepėjo smilkalais. 

Tolumoje sėdėjo žmogus, nutviekstas pro vitražą krintančios 
ryškesnės šviesos, nusigręžęs nuo mūsų, įsitaisęs įmantrios kon- 
strukcijos aukso gijomis apraizgytame krėsle su aukšta atkalte. 
Už kelių metrų nuo šeimininko stypsojo trys liauni dvikojai me- 
chaniniai patarnautojai, matyt, laukiantys instrukcijų. Įbedęs akis 
į šešėliuose pasislėpusią jo galvą, supratau, jog mes stovime 
priešais Raiviką. 

Prisiminiau tą momentą, kai maniau jį pastebėjęs Bedugnės 
mieste, prie nemirtingos žuvies akvariumo. Prisiminiau, kaip žai- 
biškai sureagavau ir išsitraukęs ginklą nėriau už stiklinio rezer- 
vuaro, idant jį nužudyčiau. Guldau galvą, jog iš Voronofo būtų li- 
kusi šlapia vieta, jeigu tas nebūtų sekunde manęs aplenkęs. 

Dabar nejaučiau jokio nenumaldomo poreikio jį užmušti. 

Pasigirdo balsas, gargždus tarsi švitriniu popieriumi išgauna- 
mi brūkšėjimai. 

- Prašyčiau atsukti mane į svečius. - Vargais negalais iškoš- 
tą sakinį lydėjo pukšėjimai ir šnypštimas. 

Vienas iš robotų antžmogiškai tyliai, kaip įprasta jų pader- 
mei, nuslydo pirmyn ir atgręžė krėslą. 

Mes pamatėme vaizdą, kurio visiškai nesitikėjome išvysti. 

Tai neįmanoma... 

Raivikas atrodė kaip lavonas, elektriniais stimulais trumpam 
atgaivintas kūnas. Jis neturėjo teisės vadintis gyvu padaru, galin- 
čiu kalbėti ar perkreipti lūpas, nutaisant šypsenos parodiją. 

Tas tipas priminė Marko Ferio antrininką, tačiau buvo dar la- 
biau paliegusios išvaizdos. Mes regėjome tiktai galvą ir pirštų 
galiukus. Likusias kūno dalis dengė stora dygsniuota antklodė, 
nuo kurios driekėsi maitinimo vamzdeliai, nuvingiavę į kompak- 
tišką, prie ranktūrio pritvirtintą gyvybės palaikymo modulį - ma- 
žesnę įrangos, padėjusios “atgaivinti? Gitą, kad nugabenčiau jos 
kūną į Roplių rūmus, versiją. Jo galva panėšėjo į kaukolę, kurią 
kažkas standžiai aptraukė purpurine, juodomis dėmėmis nusėta 
oda. Iš tuščių, tamsių akiduobių stirksojo plonyčiai laideliai, nu- 
tįsę iki to paties gyvybės palaikymo modulio. Ant viršugalvio te- 
buvo likusi viena kita plaukų sruoga, kaip tie medžiai, kurių ne- 
išversdavo net ir galingiausios vėtros. Glebūs žandikauliai karojo 
šiek tiek pražioti, burnoje tarsi šliužas juodavo liežuvis. 

Jis pakėlė ranką. Šioji, nors ir nusidažiusi keliomis senatviš- 
komis dėmelėmis, priklausė jaunesniam žmogui. 

- Kaip matau, jūs sutrikę, - prašneko Raivikas. 

Balsas sklido iš modulio, kėpsančio ant ranktūrio, bet vis tiek 
skambėjo vangiai. Tikriausiai kančias jam kėlė vien pastangos 
galvoje suformuluoti mintis. 

- Jūs ryžotės... - išsižiojo Kirenbachas, žengdamas arčiau 
žmogaus, kuriam iki šiol dirbo. - Vis dėlto nusiskenavote. 

- Arba prastai išsimiegojau, - pajuokavo Raivikas šiugždan- 
čiu it vėjas balsu. - Žinoma, kad-nusiskenavau. 

- Kas atsitiko? - paklausiau. - Sugedo įranga? 

- Anaiptol. 

- Bet jūs atrodote kaip Žmogus, svyruojantis ant mirties 
slenksčio, - tarstelėjo Kirenbachas. 

- Tavo įspūdis teisingas. 

- Skenavimas nepavyko? - pasitikslino Zebrė. 

- Ne, Tarina. Skenavimo procedūra buvo atlikta be jokių ne- 
sklandumų. Mano nervų struktūrą perrašė nepriekaištingai. 

- Bet pernelyg greitai, - susigaudė Kirenbachas. - Jūs nega- 
lėjote gaišti laiko medicininiams patikrinimams. Ir štai, kuo įranga 
jus pavertė. 

Raivikas beveik nepastebimai linktelėjo. 

- Tokie žmonės, kaip aš, Taneris... ir tu pats, - jis nukreipė 
žvilgsnį į mane, - stokoja medi-mašinų. Beveik niekas iš Skajaus 
Persvaros neturi jų savo ląstelėse, neskaitant retų išimčių, galin- 
čių įpirkti ultrų paslaugas arba kitokias ilgaamžiškumą garantuo- 
jančias priemones. 

- Mums rūpi kiti dalykai, - pasakiau. 

- Na, žinoma. Todėl ir apsieiname be panašių prabangos 
smulkmenų. Bėda ta, kam man reikėjo medi-mašinų, jei norėjau 
apsisaugoti nuo skenavimo poveikio. 

- Senoviško tipo skenavimo? Spartaus ir negailestingo? - 
paklausiau. 

- Paties geriausio, kaip teigia teoretikai. Visa kita tėra kom- 
promisas. Štai elementari tiesa: jei ketini į mašiną įsprausti sie- 
lą, o ne miglotą savo atspindį, per įkėlimo procesą privalai atsi- 
sakyti gyvybės. Ar bent patirti sužalojimus, kurie įprastomis ap- 
linkybėmis užsibaigia mirtimi. 

- Kodėl gi jūs neapsisaugojote medi-mašinomis? - nesuprato 
Kirenbachas. | 

- Nes tam neturėjau laiko. Jas būtina priderinti prie vartotojo 
ir įvesti į kūną pamažu. Skubant organizmas būtų taip apnuody- 
tas, kad mirtum anksčiau, nei medi-mašinos galėtų tau padėti. 

- Jei būtum pasinaudojęs Silvesčio prietaisais, - lėtai prata- 
riau, mėgindamas prisiminti, ką man pasakojo apie tuos eksperi- 
mentus, - dabar nė nebekvėpuotum. | 

- Mane skenavo atnaujinta, originaliais Silvesčio darbais pa- 
remta įranga. Bet tu teisus. Aš turėjau mirti, nors leidausi apdoro- 
jamas pažangesnių technologijų. Man visgi teko susileisti plataus 
veikimo medi-mechanizmų, kad išgyvenčiau skenavimą. Bent jau 
laikinai. - Jis pamojo ranka į gyvybės palaikymo modulį ir į trijulę 
robotų. - Visa tai suteikė Prieglobsčio šeimininkai. Jie bando sta- 
bilizuoti ląstelinių sužalojimus, parūpinti man tobulesnių medi-ma- 
šinų, bet, spėju, jog stengias nenuoširdžiai - veikiau iš pareigos. 

- Manai, kad mirsi? 

- Jaučiu kaulais. 

Pamėginau įsivaizduoti, kokie pojūčiai Raiviką užvaldė tuo 
momentu, kai jo nervų struktūrą nuskaitė skeneris - kai kūną 
perliejo ryškiausias, koks tik įmanoma, švytėjimas, prasismelkęs 
po oda, iki pat kaulų smegenų, akimirkai pavertęs jį dulsva stik- 
line skulptūra. 

Žaibiški, analiziniai, į ląsteles nukreipti skenerio spinduliai 
pervėrė smegenis tokiu greičiu, kuris tiktai nežymiai nusileido si- 
napsinių impulsų tempui, šiek tiek aplenkdami iš žievės siunčia- 
mus pranešimus, sujaukdami sąmonę, nusigaudami iki smegenų 
kamieno sparčiau negu informacija apie patirtą žalą. Dėl šios 
menkutės persvaros momentinis smegenų atvaizdas išėjo visiškai 
normalus, neskaitant tam tikro miglotumo, kurį sukėlė galutinis 
erdvės ir laiko suskaidymas. Skenavimas, aišku, užsibaigė anks- 
čiau, nei Raivikas pajuto, kad jis prasidėjo, ir po procedūros są- 
monė gana greitai turėjo nugrimzti į komą. 

Bet, perkėlus savo sielą į mašiną, jam tokios smulkmenos 
neberūpėjo. 

Fiziniai sužalojimai irgi nebūtų kėlę rimtos grėsmės, nes juos 
akimoju galėjo pagydyti medi-mašinos, kaip brigada fanatiškų, 
pastatą remontuojančių statybininkų, kurie įnirtingai lopydavo 
kiekvieną spragą... | 

Tačiau mūsų pašnekovas jų paslaugų atsisakė. 

Raivikas pasirinko mirtį, nusprendė iškęsti smegenų ląstelių 
ir jas supančių audinių antpuolį žinodamas, jog fizinė žala nepa- 
kenks jo esybei, užfiksuotai amžiams, įrašytai skaitmenine forma, 
kurios tokie banalūs dalykai kaip žmogžudystė ar karas,niekada 
nepajėgs ištrinti. 

Dalis jo tikslą įgyvendino. 

Bet ne ta, į kurią dabar žiūrėjome. 

- Jei ruošeisi mirti, - pratariau; - jei susitaikei su neišvengia- 
ma lemtimi, - juk numanei, ko tikėtis iš naikinamojo skenavimo, 
- kodėl iki šiol esi gyvas? 

- Nesu, - paprieštaravo Raivikas. - Mažiausiai pagal tuziną 
medicininių kriterijų, kurie patenkintų kitų sistemų teismus. Bet 
aš žinojau, kad Prieglobsčio mašinos sugebės mane trumpam at- 
gaivinti. 

- Jūs galėjote palaukti, - įsiterpė Kirenbachas. - Dar pora 
dienų, ir vietiniai būtų priderinę medi-mašinas prie jūsų organiz- 
mo. 

Raivikas sukrutino kaulėtus pečius. Gūžtelėjo. 

- Tokiu atveju būčiau turėjęs pasitenkinti ne tokiu tiksliu 
skenavimu, kad mašinoms suteikčiau progą funkcionuoti. Tokiu 
atveju būtų nuskenavę ne mane. 

- Tanerio atvykimas, aišku, čia niekuo dėtas? - pasiteiravau. 

Klausimas, regis, pralinksmino Raiviką. Jo lūpų kampučiai 
šiek tiek pakilo aukštyn. Netrukus, atklydo mintis į mano sąmo- 
nę, mes pamatysime tikrą šypseną, išrėžtą kaukolėje, po oda. II- 
gai jis netvers. 

- Taneris man leido sparčiau apsispręsti, ką rinktis, - atsiliepė 
Raivikas. - Bet jo veiksmams aš neturėjau įtakos. 

- Kur jis? - prabilo Voveraitė. 

- Čia, - atsakė sudžiūvęs, krėsle tūnantis padaras. - Vieši 
Prieglobstyje ilgiau nei dieną. Nors mudviem dar neteko susitikti. 

- Jūs dar nesimatėte? - palingavau galva. - Ką, po velnių, 
jis veikia stotyje? O kaipgi jį atlydėjusi moteris? 

- Taneris nenutuokė, koks esu įtakingas. Tiek Prieglobstyje, 
tiek Geltakmenio apylinkėse. Tu irgi neįvertinai šito faktoriaus? 

- Užteks pliurpti apie mane. Pašnekėkime apie Tanerį. Tai 
kur kas įdomesnė tema. 

Raiviko pirštai paglostė antklodės kraštelį. Kita ranka - su 
sąlyga, kad ją tebeturėjo - liko po užtiesalu. Priešais sėdinčiame 
vaiduoklyje bandžiau įžvelgti jauną mano persekiotą aristokratą, 
bet jiedu, regis, tarpusavyje neturėjo nieko bendra. Mašina paša- 
lino iš Raiviko netgi akcentą, kuriuo kalbėjo žmonės iš Skajaus 
Persvaros. 

- Taneris atskrido į Prieglobstį ketindamas mane užmušti, - 
paaiškino šmėkla. - Bet svarbiausia, jam magėjo tave išvilioti į 
dienos šviesą. 

- Manai, aš to nežinau? 

- Kitaip tariant, man keista, kad nutarei čia pasirodyti. 

- Mudviem su Taneriu reikia užbaigti nesutvarkytus reika- 
lus. | 

- Kokius? 

- Aš negaliu leisti jam tave nudėti. Net jeigu tai nėra pagrin- 

dinis Tanerto tikslas. Tu neužsitarnavai tokio likimo. Siekdamas 
keršto, be abejo, elgeisi kvailai, bet anaiptol ne gėdingai. 

Galva vėl pasviro į priekį, šįsyk nebyliai man pritardama. 

- Jei ne Kahuelos pastangos surengti pasalą, Gita nebūtų 
žuvusi. Bet jis nusipelnė daugiau negu gavo. - Tuščios akiduobės 
kryptelėjo mano pusėn, tarytum kažkoks instinktas būtų liepęs 
“pažiūrėti"?" žmogaus, į kurį jis kreipėsi, linkme, nors vaizdą Rai- 
vikui, žinoma, perdavė slapta, ranktūryje sumontuota kamera. - 
Juk kalbu su avimi, tiesa. Ar vis dėlto apsimesi, kad klystu? 

- Nė nesiruošiau apsimetinėti. Aš ne Kahuela. Tiksliau, juo 
nebesu. Kahuela išgaravo tą dieną, kai pavogė Tanerio prisimi- 
nimus. Vietoj jo atsirado... kažkas kitas. Kažkas, neegzistavęs 
anksčiau. | 

Virš vienos akiduobės pakilo antakis. 

- Geresnis Žmogus? 

- Kartą Gita manęs paklausė: kiek laiko turi gyventi, kiek ge- 
rų darbų privalai padaryti, kad užglostytum šlykščią piktadarys- 
tę, kurią iškrėtei būdamas jaunesnis. Tuo metu klausimas man 
pasirodė keistas, bet dabar aš jį suprantu. Man rodos, Gita žino- 
jo... tiksliai žinojo, kas yra Kahuela ir už kokias niekšybes jis at- 
sakingas. Kol kas atsakymo pateikti negaliu. Bet esu tikras, kad 
Jį rasiu. | 
Mano žodžiai Raiviko nesujaudino. 

- Ar būtent tokia reikalo, kuris tave sieja su Taneriu, esmė? 

- Ne, - atsakiau. - Man rūpi vienuolė, vardu Amelija, kuri pa- 
laiko jam draugiją. Taneris nužudys moterį, vos tik ji taps nebe- 
naudinga. 

- Atskridai čia, kad ją išgelbėtum? Nepaisydamas tau gre- 
siančių pavojų? Kaip galantiška. 

- Anaiptol. Tai elementarus... žmogiškas gerumas. - Tokie 
žodžiai mano ausims skambėjo neįprastai, bet aš jų nesidrovė- 
jau. - Nemanai, kad jis praverstų šiai vietai? 

- Tu pribaigsi Tanerį... žmogų, kurio atsiminimus perėmei? 
Ar tai nepanašu į savižudybę? 

- Apie moralę pagalvosiu, kai nusiplausiu kraują. 

- Tavo minčių skaidrumas mane žavi, - tarė Raivikas. - Dėl 
jo tolimesni įvykiai taps tiktai įdomesni. 

Įsitempiau. 

- Ką turi omenyje? 

- Jei neklystu, jau minėjau, jog Taneris atvykęs į Prieglobstį. 
Leidau jam mėgautis viešnage belaukiant, kol tu teiksies pasiro- 
dyti. 

Už Raiviko prieblandą dar labiau aptemdė stačiakampis še- 
šėlis, iš kurio žengė Žmogus, savo išvaizda primenantis mane. 

Ir vėl mane nutvilkė reflekso spazmas - kareivio instinktas 
griebtis mirtį nešančio instrumento. Deja, po ranka nieko neturė- 
jau. Be to, nors ir demonstravau beatodairišką narsą, aš buvau 
tikras, jog nepajėgčiau šaltakraujiškai užmušti Tanerio Mirabe- 
lo. Jausčiaus taip, lyg šaučiau į save. 

Įkandin jo iš tamsos į auksinę salės šviesą išniro sesuo 
Amelija iš Ledyno ordino. Užuot dėvėjusi vienuolės sutaną, mer- 
gina vilkėjo praktiškus, neskoningus drabužius, tačiau supainio- 
ti jos su niekuo negalėjau. Po Amelijos kaklu kybojo snaigės 
formos pakabutis. 

Taneris kulniavo pirmyn, kol priėjo Raiviko krėslą. Ilgo, tam- 
saus jo apsiausto apačia beveik slydo grindimis. Priešininkas bu- 
vo aukštesnis nei tikėjausi - maždaug coliu pranoko mane - ir el- 
gėsi kitaip nei aš. Nors fizinis mudviejų panašumas badė akis, 
mūsų nesiejo išdidi jo eisena, vienas iš elementų, sudarančių ju- 
desių savitumą. Mes netgi neatrodėme kaip dvyniai. Veikiau 
kaip broliai arba tas pats Žmogus, regimas esant skirtingam ap- 
švietimui, kai pakitę šešėlio aspektai subtiliai išryškina vis kito- 
kius bruožus. Tanerio fizionomijoje įžiūrėjau nuožmią išraišką, 
kurios niekada nemačiau savo veide - bent jau taip vyliausi. 
Nors gali būti, kad pažvelgdavau į veidrodį netinkamu metu. 

Pirmoji prašneko Amelija: 

- Kas čia vyksta? Aš nesuprantu. 

- Geras klausimas, - atsiliepė Taneris, nuleisdamas ranką 
ant aukštos, ornamentais išpuoštos krėslo atkaltės. - Išties labai 
geras klausimas. - Jis persisvėrė virš krėslo ir įsispigino į beakį 
žmogaus, kurį ketino nudobti, veidą. - Kai pasiruoši atsakyti, gra- 
žuoli, kalbėk nesidrovėdamas. 

- Tu žinai, kas aš esu? - pasitikslino Raivikas. 

- Aha. Aiškiai matyti, kad pasirinkai greitą ir nešvarią pro- 

cedūrą. Tuojau atspėsiu. Patyrei rimtą neurologinę, genetinę, 
ląsteles pažeidusią traumą. Vietiniai stuobriai turbūt ją prislopino 
medi-mašinomis, bet pasiekė ne daugiau, nei būtų mėginę pa- 
remti šiaudeliais griūnantį pastatą. Iš visko sprendžiant, tau be- 
liko gyventi pora valandų, gal net mažiau. Aš teisus? 

- Be abejo, - patvirtino Raivikas. - Tikiuosi, tai tave paguos? 

- Kodėl galvoji, kad leisgyvė tavo būsena turėtų mane guos- 
ti? - Tanerio pirštai įniko bėgioti Raiviko viršugalviu tarsi meiliai 
liesdami antikvarinio gaublio paviršių. 

- Tu pavėlavai mane nužudyti. 

- Savo klaidą dar galėčiau atitaisyti. 

- Kaip nori. Bet ką tu peši? Jei dabar sutraiškytum mano 
kūną, prieš pat mirtį aš tau padėkočiau. Mano esybė, viskas, ką 
žinojau ir jaučiau, išsaugota amžiams. 

Taneris žengė porą žingsnių atgal ir dalykiškai pasiteiravo: 

- Vadinasi, skenavimas nusisekė? 

- O taip. Netgi dabar, mums besišnekant, mano esybė funk- 
cionuoja galybės Prieglobsčio procesorių gelmėse. Atsarginės 
kopijos jau persiųstos į kitas penkias orbitines stotis. Aš nė ne- 
žinau jų pavadinimų. Galėtum čia susprogdinti atominę bombą, 
bet tai nieko nepakeistų. 

Dabar supratau, kad Raiviko antrininkas, su kuriuo šnekėjau 
prieš valandą, tebuvo nuskenuota kopija. Jųdviejų porelė dalyva- 
vo konspiraciniame žaidime. Pamėklė tuščiomis akiduobėmis 
sakė tiesą. Bet kokie Tanerio veiksmai bus beprasmiai. Gal pas- 
tarasis irgi nekvaršino galvos dėl tokių smulkmenų, nes atviliojęs 
mane jis įgyvendino pagrindines savo užmačias. 

- Manai, patikėsiu, jog tavęs negąsdina fizinė mirtis? - vyp- 
telėjo Taneris. 

- Aš nežinau, kuo tu tiki. Jei atvirai, manęs tai nedomina. 

- Kas jūs toks? - paklausė Amelija, kurios veide atsispindėjo 
sąmyšis. Akivaizdu, kad jam iki šiol pavyko nuo vienuolės nu- 
slėpti tikruosius tikslus. - Kodėl šnekate apie žudynes? 

- Todėl, kad mes tuo užsiimame, - atsakiau. - Abu tau mela- 
vome. Skirtumas tas, kad aš niekada neplanavau pribaigti tavęs. 

Taneris ištiesė link jos ranką, bet per lėtai - turbūt nenorėjo 
nutolti nuo Raiviko. Amelija nulėkė šalin vis dar išsaugojusi nuo- 
stabos sklidiną išraišką. 

- Prašau paaiškinti, kas čia vyksta. 

- Nėra laiko, - atsiliepiau. - Tu privalai mumis pasikliauti. Aš 
tau melavau ir labai dėl to gailiuosi. Bet anuomet nebuvau savi- 
mi. . 
- Verčiau patikėk, ką tau sako, - pridūrė Voveraitė. - At- 
skrisdamas čia jis rizikavo savo gyvybe, kad išgelbėtų tavąją. 

- Gryna tiesa, - patvirtino Zebrė. 

Pažvelgiau Taneriui į akis. Jis tebestovėjo už Raiviko krėslo. 
Trys mechaniniai patarnautojai stypsojo suakmenėję kaip statu- 
los, nekreipdami nė menkiausio dėmesio į aplinkinius įvykius. 

- Tu esi vienas, Taneri, - pasakiau. - Tavo dainelė sudainuo- 
ta. - Atsisukau į bendražygius. - Mes jį sudorosime, jei leisite 
man vadovauti. Aš turiu Tanerio prisiminimus ir numatau kiek- 
vieną jo manevrą. 

Kirenbachas su Zebre apsupo mane iš šonų, Voveraitė su- 
stingo už mūsų, tuo tarpu Amelija atsitraukė į užnugarį. 

- Atsargiau, - sukuždėjau. - Jis galėjo į Prieglobstį prasinešti 
ginklą. 

Žengiau link Raiviko sosto. Po dygsniuotu užtiesalu kažkas 
sujudėjo. Iš tamsos išniro kita, iki šiol nematyta ranka, kuri 
gniaužė mažutį, brangakmeniais išmargintą pistoletą. Jis neįtikė- 
tinai mitriai kilstelėjo savo žaisliuką, nusitaikė kaip profesionalas 
- trapios, merdinčios žmogystos įspūdis akimirkai išblėso - ir pa- 
leido tris šūvius. Pro šalį pralėkdamos kulkos išdegino mano tin- 
klainėje sidabrinius dryžius. 

Kirenbachas, Zebrė ir Voveraitė išsiskėtojo ant grindų. 

- Pašalinkite juos, - sukriokė Raivikas. 

Trijulė mechaninių patarnautojų atgijo, nuslydo pro mane 
kaip vaiduokliai ir priklupo, idant paimtų kūnus, kuriuos išnešė iš 
apšviestos salės dalies nelyginant trofėjais apsikrovusios, į džiun- 
glių tamsą grįžtančios dvasios. 

- Tu... prakeiktas šunsnuki, - užriaumojau. 

- Jie gyvens, - nuramino mane Raivikas, paslėpdamas ranką 
po antklode. - Aš šaudžiau trankviliantais. 

- Kodėl? 

- Man irgi įdomu išgirsti atsakymą, - įsiterpė Taneris. 

- Tie trys gadino simetriją. Dabar belikote dviese. Argi jūsų 
miedžioklės išdava ne tobula? - jis pakreipė į mane kaukolę. - 
Sutik, kad akistatos paprastumas kelia susižavėjimą. 

- Ko tu nori? - paklausė Taneris. 

- Tai, ką jau turiu. Jus abu viename kambaryje. Senokai ne- 
simatėte, ar ne? 

- Ne taip seniai, kaip magėtų, - atšoviau. - Tu Žinai daugiau 
nei mums atskleidei, tiesa? 

- Tarkim, informacija, kurią gavau prieš atsisveikindamas su 
Skajaus Persvara, mažų mažiausiai intriguojanti. 

- Galbūt tu Žinai daugiau už mane patį? 

Raivikas vėl iškišo pistoleto vamzdį iš po antklodės, bet šį 
kartą pasuko jį į mano priešininką. Nusitaikė ne visai tiksliai, ta- 
čiau savo ketinimą įgyvendino - privertė Tanerį trauktis atbulą. 
Kai jis sustojo, nuo krėslo mus skyrė vienodas atstumas. 

- Jūs išklokite, ką prisimenate, - paragino mudu tuščiaakė 
baidyklė, - o aš užpildysiu spragas. - Raivikas linktelėjo Taneriui. 
- Pradėk. | 

- Nuo ko? 

- Nuo to momento, kai žuvo Kahuelos žmona, jeigu jau pats 
apie ją užsiminei. 

Kažkodėl pajutau, kad privalau Tanerį užstoti. 

- Jis nežudė Gitos specialiai, mulki. Tiesiog bandė ją išgelbė- 
ti. 

- Koks skirtumas, - paniekinamai atsiliepė Taneris. - Aš tik 
atlikau pareigą. | 

- Bet prašovei, - pastebėjo Raivikas. 

Mano priešininkas, regis, neišgirdo komentaro. Nūnai jis pa- 
sakojo, ką atsiminė: 

- Galbūt prašoviau, o gal ir ne... Galbūt Žinojau, I kad verčiau 
nužudysiu Gitą, nei gyvensiu be jos. 

- Ne, - papurčiau galvą. - Tai netiesa. Tu norėjai ją išgelbėti... 

Ar tikrai norėjo, paklausiau savęs. 

Jis pratęsė: 

- Aš supratau, kad Gitos nebeįmanoma prikelti. Bet Kahuelą 
išgelbėti galėjau. Jį sužeidžiau ne mirtinai. Abu įkalinau gyvybės 
palaikymo įrangoje ir pargabenau į Roplių rūmus. 

Nejučia sulinksėjau, mintyse išvydęs velniškai ilgą kelionę 
per džiungles, pro kurias broviausi nepaisydamas amputuotą koją 
varstančio skausmo. Tai nutiko ne man, o Taneriui. Apie žygį 
sužinojau iš jo atsiminimų... 

- Kai sugrįžau, mane pasitiko Kahuelos žmonės. Jie dar ban- 
dė atgaivinti Gitą, nors ir žinojo, kad bergždžiai stengiasi. Pats 
Kahuela porą dienų pragulėjo komos būsenos. Kai atsipeikėjo, 
nedaug tepajėgė prisiminti. 

O taip, aš pabudau po ilgo, gilaus miego, dusinamas karšti- 
nės ir suvokimo, kad buvau pervertas. Visus netolimos praeities 
įvykius gaubė užmaršties migla. Pakviečiau Tanerį, ir man per- 
davė, kad jis sužeistas, tačiau gyvas. Apie Gitą niekas nešnekėjo. 

- Taneris mane aplankė, - pratęsiau istoriją. - Jis neteko pė- 
dos, tiek ir pats mačiau, be to, žinojau, jog mums nutiko kažkas 
siaubingo. Atminiau tik tai, kad mes keliavome į šiaurę, norėdami 
surengti pasalą Raiviko būriui. 

- Tu pradėjai domėtis, kaip laikosi Gita. Žinojai, kad ji palai- 
kė mums draugiją. 

Seniai pamiršto pokalbio nuotrupos niro į sąmonės paviršių 
lėtai, tarsi negalėdamos išsivaduoti iš klampios gelmės. 

- O tu man viską papasakojai. Galėjai sumeluoti, išgalvoti ko- 
kią pasakėlę, kuri būtų tave apsaugojusi, pasakyti, kad ją nužu- 
dė Raiviko parankinis, tačiau ryžaisi iškloti tiesą. 

- Kas iš to melo? - patraukė pečiais Taneris. - Po kurio lai- 
ko vis tiek būtum atsiminęs, kaip klostėsi įvykiai. 

- Tačiau tu turėjai Žinoti... 

- Ką Žinoti? - įsiterpė Raivikas. 

- „kad tave nudėsiu. 

- Aba, - iš gyvybės palaikymo modulio atsklido flegmatiškas 
Raiviko krizenimas. - Štai ir prakalbome apie esmę. 

- Aš nesitikėjau, jog tu užsigeisi mano mirties, - atkirto Tane- 
ris. - Buvau tikras, kad man atleisi - nė negalvojau, kad man rei- 
kia atleisti. | 

- Turbūt nepažinojai manęs taip gerai, kaip įsivaizdavai. 

- Turbūt. 

Raivikas laisva ranka paplekšnojo per ornamentais išraizgytą 
ranktūrį; į metalą sucaksėjo pajuodę jo nagai. 

- Todėl tu pasmerkei jį mirti, - kreipėsi į mane sudžiūvęs pa- 
daras. - Ir dar taip, kad būtų patenkintos tavo manijos. 

- Aš nepamenu, - atsiliepiau beveik nemeluodamas. Mintyse 
regėjau Tane:į, įkalintą lubų neturinčioje, baltoje patalpoje, po 
truputį įsisąmoninantį, ką jam paruošė likimas, suvokiantį, kad 
dauboje jis nėra vienas. 

- Ką fu prisimeni? - paklausė tuščiaakė baidyklė, atsigręž- 
dama į Tanerį. 

Mano priešininkas atsiliepė bejausmiu, negyvu tonu, tokiu 
pat kaip sintetinis Raiviko balsas: 

- Kaip mane suėdė gyvą. Patikėk, tokie dalykai lengvai ne- 
pasimiršta. 

Aš savo ruožtu mintyse atgaminau, kaip nudvėsė hamadrija- 
das, pražudytas mirtinos skirtingų metabolizmų sandūros - nuo- 
dingų svetimų medžiagų, kurias savyje nešiojo kiekvienas Žmo- 
gus. Gyvį sutraukė mėšlungis, ir po sekundės jis dribtelėjo ant 
žemės išglebęs kaip ugniagesių žarna. 

- Mes išskrodėme gyvatę, - pratariau. - Viduriuose sužvejo- 
jome Tanerį. Jis nekvėpavo, bet širdis tebeplakė. 

- Tu galėjai viską užbaigti jau tuomet, - pastebėjo Raivikas. 
- Peilis į širdį, ir taškas. Bet tau norėjosi iš jo atimti dar kai ką, ar 
ne? | 

- Man reikėjo Tanerio tapatybės. Jei tiksliau, atsiminimų. 
Todėl laikiau jį prijungtą prie gyvybę palaikančios įrangos, kol 
buvo ruošiamas skeneris. 

- Kodėl taip elgeisi?- paklausė Raivikas. 

- Kad nekiltų problemų persekiojant tave. Aš Žinojau, jog iš- 
sinešdinsi iš Skajaus Persvaros ir šviesaeigiu spruksi į Geltakme- 
nį. Žmonos žudiką'nubaudžiau. Vardan Gitos turėjau atsiskaityti 
ir su tavimi. Bet siekdamas šio tikslo privalėjau tapti Taneriu. 

- Juk tu galėjai persikūnyti į bet kurį planetos gyventoją. 

- Mane tenkino jo įgūdžiai. Negana to, mūsų bičiulis buvo 
mano žinioje. - Patylėjęs pridūriau: - Aišku, aš neketinau pasi- 
keisti amžiams. Užgniaužiau savo tapatybę tik tam, kad be var- 
go patekčiau į laivą. Iš Tanerio pasiskolinti prisiminimai turėjo il- 
gainiui išblėsti, palikdami tik savotiškas, akivaizdžiai svetimos 
prigimties nuosėdas. Beje, taip ir atsitiko. 

- O kaipgi kitos tavo paslaptys? 

- Šneki apie akis? Pakoreguotas jų savybes stengiaus nu- 
slėpti, ir man, galima sakyti, pasisekė. Bet dabar visi pokyčiai 1š- 
blėso. Matyt, taip ir turėjo įvykti. 

- Tu iki šiol atmeni ne viską, - šiurpiai išsiviepė Raivikas. - 
Aš kalbėjau ne vien apie akis. 

- Iš kur gavai tiek daug informacijos? 

Jis bilstelėjo pirštais į savo dantų likučius - keistu gestu pa- 
demonstravo kažkokią užuominą. 

- Kai ką pamiršai. Juk aš įtikinau ultras, kad į jie tave įduotų. 
Išgauti iš jų visas kitas Žinias buvo niekų darbas. - Raivikas vėl 
nusišypsojo. - Privalėjau sužinoti, su kokiu žmogumi susidūriau. 
Ką tu sugebi. 

- Dabar žinai? 

- Manau, tu, Kahuela, galėtum nustebinti netgi save patį. O, 
tiesa, juk tu tvirtinti nesąs juo. 

- Aš nekenčiu jo ne mažiau už tave, - atsakiau. - Man teko 
viską regėti Tanerio akimis. Suvokti, kokioms kančioms Kahuela 
Jį pasmerkė. Aš esu kitas Žmogus. 

- Užjauti Tanerį? 

Papurčiau galvą. 

- Mano pažinotas Taneris mirė dauboje. Ir visiškai nesvarbu, 
jog kažkas išgyveno. Čia ne jis, o Kahuelos sukurtas monstras. 

Mano priešininkas parodė dantis. 

- Galvoji, kad įstengsi su manimi susidoroti? 

- Antraip nebūčiau atsibeldęs į šitą skylę. 

Taneris lyg įgeltas pajudėjo iš vietos. Aš supratau, kad jam 
maga užmušti Raiviką, bet pastarasis išsitraukė ginklą anksčiau, 
negu žudikas spėjo įveikti porą žingsnių. 

- Nagi, nagi, - tarė, - argi jums bus malonu aiškintis savo 
santykius, jeigu neturėsite Žiūrovų? 

Prisiminiau Ameliją, besislepiančią šešėliuose. Įdomu, ding- 
telėjo man, kokias išvadas ji padarė, stebėdama šį spektaklį. 

Atsitraukęs Taneris iškėlė aukštyn pirštinėtas rankas, tuš- 
čiais delnais į priekį. 

- Tikriausiai spėlioji, kaip man pavyko išgyventi? - kreipėsi 
jis į mane. 

- Taip, tokia mintis buvo atklydusi. 

- Tau derėjo mane pribaigti, užuot įkalinus gyvybės palaiky- 
mo įrangoje. - Priešininkas apmaudžiai palingavo galva. - Bet 
pats darbo užbaigti negalėjai. Tik ne po to, kai gyvatė tave apvy- 
lė. Todėl liepei mane sudoroti vienam iš savo vyrų, kol būsi išsi- 
nešdinęs iš Roplių rūmų. 

Jo žodžiai galutinai kristalizavo prisiminimus. 

- Aš traukiau į pietus, - paaiškinau. - Į stovyklavietę, oku- 

puotą dezertyrų iš Šiaurės Koalicijos. Žinojau, jog tarp jų rasiu 
chirurgų, kurie įstengs paslėpti ultrų veiklos rezultatus, užmas- 
kuoti mano genus, paversti tokiu pat kaip Taneris. Prieš atsi- 
sveikindamas su planeta, Žinoma, ketinau grįžti į Roplių rūmus. 

- Deja, tokios progos nesulaukei, - pratęsė Raivikas. - Kol 
basteisi džiunglėse su Diterlingu, į Roplių rūmus atklydo Šiaurės 
Koalicijos pajėgos. Jie papjovė didžiumą tavo žmonių, išskyrus 
Tanerį, kuriam, nors ir nenoromis, jautė pagarbą. Kareiviai jį at- 
gaivino. 

- Kokia apgailėtina klaida, - tarė Taneris. - Netgi praradęs 
pėdą aš sugebėjau atimti iš jų ginklus ir visus išžudyti. 

Skerdynių, be abejo, atminti negalėjau, nes jos įvyko po Ta- 
nerio skenavimo. Po to, kai pavogiau jo prisiminimus. 

- Kas nutiko vėliau? - paklausiau. 

- Šviesaeigis ketino pasišalinti iš Skajaus Persvaros maždaug 
po mėnesio. Tiek laiko turėjau, kad patekčiau į laivą. - Prieši- 
ninkas kryptelėjo į šoną ir pasikasė apsiaustu pridengtą kulkšnį. 
- Toli nuo tavęs neatsilikau. Atsiauginau pėdą ir leidausi įkandin. 
Beje, ar žinojai, kad būtent aš nudėjau Diterlingą? Kas kitas būtų 
galėjęs taip prie jo priartėti? Stovėjau greta visureigio, kai jį su- 
dorojau. Štai taip. - Taneris parodė gestą tarytum vaizduodamas, 
kaip pribaigė senąjį savo draugą. 

Kitaip tariant, klasikiniu būdu nukreipė dėmesį. 

Visu ūgiu išsitiesdamas jis žaibiškai ir grakščiai mostelėjo 
ranka. Iš delno šovė peilis, nuskriejęs per kambarį tiksliai apskai- 
čiuota trajektorija. Taneris nusitaikė tobulai - net atsižvelgė į Ko- 
riolio jėgos poveikį, kurį nulėmė vangus Prieglobsčio sukimasis. 

Ašmenys smigo į Raiviko sprandą. 

Iš gyvybės palaikymo modulio atsklido skaitmeninė dejonė, 
dirbtinai stabili gaida, skambėjusi net ir tada, kai aukos galva be- 
jėgiškai nukaro ant krūtinės. Pistoletas išslydo iš rankos ir nu- 
žvangėjo ant grindų. Šokau prie jo puikiai suvokdamas, kad gin- 
klas suteiks man šansą grumtis su Taneriu kaip lygus su lygiu. 

Tačiau jis pasirodė besąs mitresnis ir spyriu nutėškė mane 
šalin. Kai tvojaus nugara į žemę, sutraškėjo stuburas, be to, iš 
plaučių ištrūko visi oro likučiai. Taneris netyčia koja užkabino 
pistoletą, ir tas nubildėjo į prieblandą, skiriančią šešėlius nuo 
auksu apšviestos salės dalies. | 

Priešininkas čiupo peilį už rankenos, ištraukė jį iš Raiviko 
sprando. Monomolekuliniai ašmenys suraibuliavo ryškiaspalviais 
raštais - kaip mazuto plėvelė, mirganti vandens paviršiuje. 

Jis nerizikuos sviesti peilio, pagalvojau. Jei nepataikys, 
praras vienintelį ginklą... 

- Tau galas, Kahuela. Užbaigsime aiškintis santykius čia ir 
dabar. 

Jis lėtai švytavo peiliu, kurį gniaužė viena pirštinėta ranka. 
Kitą ištiesė link Raiviko veido, ir iš akiduobių išrovė optinius lai- 
dus. Kiekvieno iš jų gale rudavo tąsios sukrešėjusio kraujo gijos. 

- Tau viskas baigėsi senų seniausiai, - atkirtau prie jo artė- 
damas. Taneris užsimojo, ir ašmenys perskrodė orą sidabriniais 
puslankiais, taip chirurgiškai tiksliai, kad neišgavo nė menkiausio 
garselio. | 

- Tuomet kas, tavo manymu, pats esi? - jis nustūmė Raiviko 
lavoną nuo krėslo. Liesa, į užtiesalą įsupta figūra dribo ant grin- 
dų kaip sausų šakalių pilnas maišas. 

- Nežinau, - atsakiau. - Bet akivaizdu, kad mudu nepanašūs. 

Pabandžiau nustatyti jo smūgių taktiką, sutelkti dėmesį į kon- 
krečius Tanerio prisiminimus, kurie man pasitarnautų, mintyse 
atgaivinti jo Žinias apie artimą kovą. 

Supratau, jog nieko doro nepešiu. Man niekaip nepavyks įgy- 
ti persvaros - priešininko padėtis buvo palankesnė vien tuo, kad 
jam nereikėjo įdėti pastangų iš sąmonės gilumos kapstant atsimi- 
nimus. Jie iškildavo savaime, kaip refleksai. 

Puoliau į priekį su viltimi, kad įstengsiu išsukti laisvą Tanerio 
ranką ir pargriauti, kol jis nespėjo manęs išskrosti. 

Nelaimei, pasirinkau ne patį tinkamiausią momentą. 

Pjūvio nejaučiau. Tik jį lydėjusį šaltį. Nukreipti žemyn žvilgs- 
nio nedrįsau, tačiau akies krašteliu įžiūrėjau rėžį, išvagojusį krū- 
tinę, bet nepakankamai gilų, - nė nesiekiantį šonkaulių, - kad at- 
imtų gyvybę. Man labai pasisekė. Kitą syk jis smogs taikliau, 
nė kiek dėl to neabejojau. 

- Taneri! 

Vardą sušuko ne mano balsas. Jį ištarė šešėliuose tūnanti vie- 
nuolė. Pastebėjau, kaip iš tamsos mergina tiesia rankas mano pusėn. 

Nieko keisto. Jai aš likau Taneriu. Amelija pažinojo 
mane tik šituo vardu. 

Ji laikė Raiviko pistoletą. 

- Mesk ginklą man! - surikau. | 

Amelija užsimojo ir sviedė. Atsitrenkęs į grindis, aplink save 
išbarstęs brangakmenių nuoplaišas, pistoletas slydo keletą metrų; 
kol sustingo. 

Nusigręžiau nuo Tanerio ir nėriau ginklo kryptimi. Po akimir- 
kos dribau ant kelių, nučiuožiau ir sugriebiau jo rankeną. 

Oru švilptelėjo priešininko peilis, kuris pervėrė mano delną. 
Sustaugęs iš skausmo, paleidau ginklą. Ašmenų kotas stirksojo 
iš plaštakos nelyginant jachtos stiebas. 

Taneris leidosi tekinas link manęs; skardžioje salėje buvo gir- 
dėti vis spartėjančių žingsnių aidas. Ašarotomis akimis atplėšiau 
nuo grindų pistoletą ir pabandžiau nusitaikyti. 

Driokstelėjus šūviui pajutau švelnią atatranką. Kulka pralėkė 
vos per porą colių nuo priešininko galvos. Vėl prisitaikiau ir pa- 
spaudžiau gaiduką. 

Nieko neįvyko. 

"Atskuodęs Taneris galingu smūgiu išspyrė ginklą iš rankos. 
Nuvertė mane ant žemės, prispaudė keliais kaip nugalėtojas ir 
kurį laiką su manimi grūmėsi, mėgindamas sugriebti peilį. Aš sa- 
vo ruožtu stengiaus smogti jam ašmenimis, kyšančiais iš delno. 

Taneris čiupo persmeigtos mano rankos riešą ir sekundei iš- 
sišiepė. Jis suprato pasiekęs pergalę. Nūnai tereikėjo iškrapštyti 
ginklą iš mano plaštakos ir suvaryti į kitą kūno dalį. 

Akies krašteliu mačiau Raiviko kūną, sukniubusį ir išsižioju- 
sį. Auksinėje salės šviesoje žvilgėjo kelios išlikusios iltys. Mano 
sąmonėje šmėkštelėjo sudžiūvėlio, baksnojančio sau į dantis, 
vaizdas. 

Galų gale prisiminiau, ką dar Kahuela nusipirko iš ultrų. Jis ap- 
sirūpino transformacija, kurią, priešingai negu naktinį regėjimą, iš- 
laikė paslaptyje - apie kurią niekada nepasakojo Taneriui Mirabelui. 

Kokia prasmė medžioti tamsoje, jei negali nužudyti savo 
grobio? 

Prasižiojau... gerokai plačiau nei tą leido Žmogaus anatomi- 
ja. Regis, aptikau anksčiau niekada nenaudotą, prie gomurio pri- 
jungtą raumenėlį. Nė nežinojau, kad jis egzistavo. Mano žandi- 
kauliai neskausmingai subraškėjo. 

Sveikąja ranka apkabinau Tanerio, vis dar grabinėjančio be- 
vertį peilį, galvą, atsukau jį veidu į save. 

Priešininkas įbedė akis man į burną ir, sprendžiant iš žvilgs- 
nio, susiprotėjo, kokia lemtis jam paruošta. 

- Tu lavonas, - pratariau. - Supranti, iš ultrų įsigijau ne vien 
gyvatės regėjimą. 

Pajutau, kaip atgyja svetimos, žmogišką organizmą papildžiu- 
sios liaukos, kurios įniko pumpuoti nuodus mikrokanalėliais, pra- 
gręžtais dirbtinėse mano iltyse. 

Prisitraukiau prie savęs Tanerį kaip seniai pražuvusį brolį. 

Ir suleidau dantis jam į kaklą. 


EPILOGAS 


Ilgą laiką tiesiog stovėjau, žvelgdamas pro langą. 

Kabinete sėdinti moteris turbūt nusprendė, kad ji iškrito man 
iš galvos. Stiklinėje, grindis ir lubas jungiančioje, sienoje atsispin- 
dėjo jos veidas, kuriame sustingo laukimo išraiška. Pateikto klau- 
simo, aišku, neužmiršau. Tik mąsčiau, kaip įvairūs dalykai, ka- 
daise atrodę neapsakomai keisti, dabar tapo tokie įprasti. 

Nuo tada, kai atvykau į miestą, daug pokyčių jame nepaste- 
bėjau. | 

Vadinasi, pasikeičiau aš pats. 

Iš Uodų Tinklo pliaupė liūtis, ir langą raižė įstriži lašų dryžiai. 
Pasak vietinių, Bedugnės mieste niekada nepaliaudavo purkšti. 
Gryna teisybė, bet ji negalėjo nusakyti visų lietaus niuansų. Kar- 
tais dulksna primindavo vėsią ir tyrą, kalnuose tvyrančią miglą. 
Bet kai aplink prarają atsiverdavo garų vožtuvai, dėl slėgio po- 
kyčių mieste imdavo siautėti geliantys tarsi defoliantai, mažne 
horizontalūs šuorai. 

- Pone Mirabelai... - prabilo ji. 

Nusigręžiau nuo lango. 

- Atleiskit. Užsižiūrėjau į miestą. Apie ką mes šnekėjome? 

- Jūs pasakojote apie Skajų Hausmaną. Minėjote manąs, kad... 

Ji išgirdo beveik visą mano istoriją, bent didžiąją jos dalį. 
Sužinojo, jog, mano nuomone, Skajus išniro iš slėptuvės ir pradė- 
j0 naują gyvenimą prisidengęs Kahuelos vardu. Turbūt elgiausi 
keistai, šnekėdamas apie tuos dalykus, - juolab kad bendravau su 
potencialia rekrūte, - bet moteris man patiko, ir ji klausėsi pasa- 
kojimo su nuoširdžiu susidomėjimu. Laikas slinko nepastebimai, 

kol mudu gurkšnojome brendį, populiariausią alkoholinį gėrimą 
Skajaus Persvaroje, iš kurios buvo kilusi ir pašnekovė. 

- Ir kuo jūs esate pasirengusi patikėti? - nutraukiau ją. 

- Nė nežinau, pone Mirabelai. Man įdomu, kaip jūs... hmm, 
visa tai sužinojote? 

- Susitikau su Gita, - atsiliepiau. - Ir ji suteikė tokios infor- 
macijos, kuri privertė mane įtikėti, kad Konstancija sakė tiesą. 

- Tai yra Gita anksčiau už kitus sužinojo, kas iš tikrųjų buvo 
Kahuela? 

- Taip. Labai tikėtina, kad ji aptiko Konstancijos surinktus 
įrodymus, kurie atvedė pas Kahuelą, nors nuo tariamos Skajaus 
egzekucijos jau buvo praėję mažiausiai du šimtmečiai. 

- Kas nutiko tuomet, kai Gita jį rado? 

- Na, ji manė išvysianti monstrą, tačiau apsiriko. Pamatė in- 
dividą, kuris gerokai skyrėsi nuo Konstancijos pažįstamo. Gita 
bandė jo nekęsti, bet nepajėgė. 

- Kaip, jūsų manymu, ji įsitikino, jog susidūrė su reikiamu 
žmogumi? 

- Užuominą pametėjo vardas, kilęs iš legendos apie “Kaliu- 
šą“, vaiduoklių laivą, kurį lydėdavo Kahuela pramintas delfinas. 
Hausmanas paprasčiausiai neįstengė nutraukti šitos sąsajos, jun- 
giančios jį su praeitimi. 

- Labai įdomi teorija. 

Gūžtelėjau. 

- Kuri veikiausiai liks neįrodyta. Jei praleisite mieste daugiau 
laiko, išgirsite dar keistesnių istorijų. 

Į Geltakmenį pašnekovė atskrido visai neseniai. Kaip ir aš, 
kadaise tarnavo armijoje, bet ją čia atsiuntė ne vykdyti užduo- 
ties. Į šią planetą moteris pateko tik todėl, kad skrydžio sąraše 
įsivėlė kanceliarinė klaida. 

- Kiek laiko mieste gyvenate jūs, pone Mirabelai? 

- Šešerius metus, - atsakiau. 

Vėl nukreipiau akis į langą. Nuo to momento, kai grįžau iš 
Prieglobsčio, Bedugnės panorama drastiškai nepasikeitė. Skliau- 
to tirštybė driekėsi tolyn kaip svetimkūnis, pervėręs kažkieno 
plautį: atšakų raizginys, juoduojantis radame Uodų Tinklo fone. 
Sklido kalbos, jog pastarąjį kitąmet pradės valyti. 

- Šešis? Gan ilgai. 

- Tik ne man. 

Mintimis grįžau į tuos laikus, kai atsipeikėjau Prieglobstyje. 
Atrodo, praradau sąmonę, nes netekau per daug kraujo, kuris 
sruvo iš perplėšto delno. Tiesa, skausmo beveik nejaučiau. Ma- 
no drabužiai buvo sudraskyti. Pjautinę žaizdą kažkas užtepliojo 
turkio spalvos gydomuoju tepalu. Aš gulėjau ant kušetės, į ma- 
ne stebeilijosi vienas iš liaunųjų mechaninių patarnautojų. 

Visą kūną margino mėlynės, kiekvieną kvėptelėjimą lydėda- 
vo veriantys sopuliai. Jaučiausi taip, tarytum burna man nepri- 
klausytų. 

- Taneri? - prabilo Amelija, ir po sekundės akiratyje nušvito 
jos veidas - toks pat angeliškas kaip tą dieną, kai pabudau orbi- 
tinėje vienuolių karuselėje. 

- Tai ne mano vardas, - suglumau išgirdęs savo balsą, visiš- 
kai normalų, tik dėl nuovargio truputį prikimusį. Kažkodėl galvo- 
jau, kad liežuvis neįstengs suregzti tokių įmantrių darinių kaip 
žodžiai. 

- Aš jau supratau, - linktelėjo Amelija. - Bet pažįstu jus tik 
šiuo vieninteliu vardu, todėl juo ir tenkinsiuos. 

Neturėjau nei jėgų, nei noro su ja ginčytis. 

- Jūs mane išgelbėjote, - atsiliepiau. - Kaip galėčiau atsidė- 
koti? 

- Rodos, jūs išsigelbėjote savo jėgomis, - paprieštaravo vie- 
nuolė. Mes buvome mažesniame kambaryje negu salė, kur žuvo 
Raivikas, bet šioje patalpoje irgi vyravo rudeninis geltonis, o sie- 
nas, kaip ir visame Prieglobstyje, puošė sudėtingų matematinių 
simbolių ornamentai. Šviesoje sumirguliavo snaigės pakabutis, 
kadaruojantis po jos kaklu. - Kas jums atsitiko, Taneri? Kas at- 
sitiko, kad jūs pajėgėte tokiu būdu žudyti? 

Priekaištingai skambėjo tik pats klausimas, o ne jos balso in- 
tonacija. Amelija manęs nekaltino. Ji tarsi pripažino, kad aš ne- 
būtinai esu atsakingas už visas bjaurastis, iškrėstas praeityje - ne 
daugiau negu iš miego pakirdęs, sapnuose žvėriškai besielgęs 
žmogus. 

- Tas tipas, kuriuo buvau, - pratariau, - dievino medžioklę. 

- Kalbate apie žmogų, vardu Kahuela? 

Sulinksėjau. 

- Jis turėjo akis pakoregavusius gyvatės genus. Norėjo vai- 

kytis žvėris tamsoje, prilygti jiems. Aš galvojau, kad Kahuela 
tuo apsiribojo. Bet, pasirodo, klydau. 

- Tačiau jūs nenumanėte... 

- Iki paskutinio momento. Užtat Raivikas žinojo, jog Kahuela 
apsirūpino gyvatės liaukomis ir tam tikromis priemonėmis, kurios 
padėtų suleisti nuodus į aukos organizmą. Tikriausiai išgavo in- 
formaciją iš ultrų. 

- Ir bandė jus įspėti? 

Pamėginau kilstelėti galvą nuo pagalvės. 

- Galbūt siekė, kad iš mūsų poros išgyventų konkretus as- 
muo. Tikiuosi, pasirinko teisingai. 

- Aišku, kad teisingai, - išgirdau Zebrės balsą. 

Atsigręžiau grumdamasis su skausmu ir išvydau ją, stovinčią 
kitoje gulto pusėje. 

- Kaip matau, Raivikas nemelavo, - išsižiojau. - - Jus papras- 
čiausiai užmigdė. 

- Na, jis nebuvo blogas žmogus, - patraukė pečiais dryžuoto- 
ji. - Akivaizdu, kad neketino skriausti nė vieno iš mūsų, išskyrus 
tą, kuris pražudė jo šeimą. 
 - Bet aš išgyvenau. Ar tai reiškė, kad Raiviko planas neišde- 
gė? 

Zebrė lėtai palingavo galva. Žvelgdamas į auksinės šviesos 
nutviekstą moterį, ūmai suvokiau, jog beprotiškai jos geidžiu. Na, 
ir kas, kad buvome išdavę vienas kitą praeityje ir nenutuokėme, 
kas mūsų laukia ateityje. Na, ir kas, kad aš neturėjau vardo, ku- 
riuo ji galėtų į mane kreiptis. 

- Šiaip ar taip, jis įgyvendino savo tikslus. Beveik visus. 

Dryžuotosios balsą persmelkė keistos gaidelės, iš kurių 
sprendžiant, ji kažką nutylėjo. 

- Ką turi omenyje? 

- Tau dar nepapasakojo? Raivikas mums visiems melavo. 

- Dėl ko? 

- Dėl skenavimo. - Zebrė pakreipė akis į lubas; jos veide įsi- 
rėžusias raukšleles paryškino auksinis geltonis. Odos dryžius vos 
įžiūrėjau. - Procedūra užsibaigė nesėkme. Ją pernelyg sparčiai 
atliko, ir Raiviko esybės nukopijuoti nepavyko. 

Nerangiai sukrutėjau tarsi panūdęs judesiais išreikšti nepasi- 
tikėjimą, nors mačiau, kad Zebrė sakė tiesą. 

- Negali būti. Aš bendravau su antrininku po to, kai jį nuske- 
navo. 

- Tau tik taip a/rodė. Su tavimi veikiausiai šnekėjosi beta-ly- 
gio simuliacija, natūralaus dydžio modelis, kuris, vykdydamas 
programą, mėgdžiojo Raiviko reakcijas ir stengėsi pavaizduoti, 
kad skenavimas išdegė. 

- Bet kodėl? Kurių galų jam prisireikė meluoti? 

- Spėju, jog vaidinimą skyrė tavo priešininkui, - atsakė Zeb- 
rė. - Raivikas norėjo įtikinti Tanerį, kad sunaikinti fizinį jo pavi- 
dalą būtų beprasmiška 

- Bet tai netiesa. 

- Aha. Anksčiau ar vėliau Raivikas vis vien turėjo išleisti 
paskutinį kvapą. Vis dėlto jį užmušė ne kas kitas, o Taneris. 

- Visą laiką, kol čia viešėjome, Raivikas žinojo, kad jam lem- 
ta nusibaigti? | 

- Kokias išvadas galima daryti? - paklausė Zebrė. - Jis iško- 
vojo pergalę ar pralaimėjo? 

- Dabar tai neturi jokios reikšmės. Taneris, Kahuela, Raivi- 
kas... jie visi mirę. 

- Visi? 

- Visi, kuriems derėjo atgulti į kapą. 

Aš įsispiginau į auksinį švytėjimą ir, regis, spoksojau į jį amži- 
nybę, kol Zebrė ir Amelija paliko mane vieną. Jaučiausi prislėgtas 
tokio nuovargio, nuo kurio nebūtų išgelbėjęs ir miegas. Galų gale 
akis sumerkiau. Mane aplankė košmarai. Vyliausi, jog drunysiu 
kaip užmuštas, bet, deja, susapnavau hamadrijado aptvarą, paju- 
tau ten viešpatavusį pirmykštį siaubą - paniką kurstė baltojoje duo- 
bėje įvykęs susidorojimas, kuriam pats save pasmerkiau. 


Vėliau, gerokai vėliau, grįžau į Bedugnės miestą. Kelionė 
tęsėsi ilgai, ją nutraukė trumpas sustojimas Aidelvildo karuselėje, 
kur sugrąžinau Ameliją. Ji reagavo į visus įvykius stebėtinai ra- 
miai; mano siūlymus kaip nors padėti (nors tuo metu nė nenu- 
tuokiau, ką tokio galėčiau dėl vienuolės padaryti) atmetė ir tik 
paprašė, kad paskirčiau Ledyno ordinui auką, jei kada nors pra- 
turtėsiu. 

Prižadėjau, jog ateityje vienuoliai būtinai iš manęs sulauks fi- 
nansinės paramos. Savo žodį tesėjau. 

Parsibeldusi atgal į Skliautą mūsų trijulė - aš, Kirenbachas ir 
Zebrė - susitiko su Voronotu. 

- Kalbėsime apie Žaidimą, - pareiškiau. - Mes siūlome rim- 
tai pertvarkyti visą jo struktūrą. 

- Iš kur traukėte, kad mane tai domins? - paklausė Vorono- 
fas. , | 
- Visų pirma išklausyk mus, - tarė Kirenbachas ir ėmė aiš- 
kinti sistemą, kurią mes trise išmąstėme viešėdami Prieglobstyje. 
Ji buvo sudėtinga, ir kurį laiką rodės, kad Voronofas nieko nesu- 
vokia. Bet galų gale jis perprato, ką turėjome omenyje. Sėdėjo 
tylėdamas, kol dėstėme savo planą, ir, kai užbaigėme, pasakė, 
jog mūsų idėjos jam patiko. Visai įmanoma, pridūrė, kad jos ga- 
lėtų išdegti. 

Mes pasiūlėme naujovišką medžioklę, kuriai suteikėme ele- 
mentarų Gaudynių vardą. Iš esmės ji panėšės į senąjį, pogrindinį 
Žaidimą, užgimusį mieste po maro, tačiau turės drastiškai skirtis 
smulkmenomis - jau vien tuo, kad bus teisėta. Ketinome ištraukti 
medžioklę iš šešėlių į rampos šviesą, nustatyti finansavimo tai- 
sykles ir visiems, kuriems magės stebėti jaudinantį vaikymosi 
procesą, parūpinti filmuotus reportažus. Persekiotojais taps ne 
turtingi jaunikliai, panūdę naktinių virpulių, o apmokyti žudikai, 
tikri savo amato specialistai. Mes juos paversime profesionalais 
ir apgaubsime paslaptingumo atmosfera. Mūsų pastangomis, įsi- 
galės asmenybės kultas, pakelsiantis Žaidimą iki meno lygmens. 
Rekrūtus, žinoma, verbuosime iš geriausių medžiotojų. Pirmąja 
samdine sutiko tapti Voveraitė Samartin. Neabejojau, kad ji pui- 
kiai atliks savo vaidmenį. 

Tačiau pakeisti ruošėmės ne vien persekiojimo eigą. 

Nutarėme atsisakyti ir aukų. Įsijausti į jų kailį galės tiktai sa- 
vanoriai. Pasiūlymas skambėjo beprotiškai, tačiau būtent jis pri- 
kaustė Voronofo dėmesį. 

Išgyvenusieji tenkinsis vieninteliu prizu - savo gyvybe. Kita 
vertus, Skliauto visuomenėje jie galės mėgautis garsenybių repu- 
tacija. Savanorių nepristigsime, nes jais taps nuobodulio kanki- 
nami, beveik nemirtingi individai. Pakoreguotas Žaidimas jiems 
parūpins mirtinų, bet kontroliuojamų pavojų. Turčiai pasirašys su 
mumis sutartis, kuriuose apibrėšime konkrečios kovos sąlygas, 
nustatysime, kiek laiko tęsis gaudynės ir kokiais ginklais bus leis- 

ta naudotis žudikui. Aukoms tereikės stengtis išlikti gyvoms, kol 
galios kontraktas. Jos taps įžymybėmis, kurioms visi pavydės. 
Pirmųjų lošėjų pėdsakais seks kiti, trokštantys pasirodyti šiek 
tiek geriau: susitarti dėl ilgesnės persekiojimo trukmės ir sunkes- 
nių Žaidimo sąlygų. 

Mes, be abejo, naudosimės blakėmis, tačiau jos funkcionuos 
kitaip nei Veiverlio implantas - pastarąjį, laimei, iš mano smege- 
ninės gana greitai išpjovė Dominika. Žmogžudys ir auka turės 
atitinkamai suderintus švyturėlius, kurie įsijungs, kai tarp jųdviejų 
liks tam tikras, kontrakte įvardytas atstumas. Abi pusės pajus tą 
momentą - jų kaukoles persmelks skambutis ar kažkas pana- 
šaus. Paskutinę medžioklės valandą suteiksime Žiniasklaidai ga- 
limybę nušviesti gaudynių baigtį, kad ir kokia ji būtų. 

Galop Voronofas prie mūsų prisijungė. Kaip pirmasis klien- 
tas. 

Savo kompaniją pavadinome “Omegos tašku". Netrukus at- 
sirado konkurentų, bet mes tik džiaugėmės gausėjančiu jų ratu. 
Per vienerius veiklos metus prisiminimus apie senąją medžioklę 
nugramzdinome į užmarštį. Šios istorijos dalies mieste vis vien 
niekas netroško išsaugoti. | 

Štai kaip klostėsi įvykiai. 

Pačioje pradžioje daugumai klientų leisdavome išgyventi. 
Lemiamu momentu mūsų žudikai pamesdavo jų pėdsakus arba 
paleisdavo netaiklų šūvį - vieną vienintelį, kuriuo, pagal sutartį, 
tarkim, medžiotojas turėdavo pribaigti bėglį. Tokiu būdu pagau- 
sinome ratą savanorių, siekusių pabūti aukos kailyje, paskleidusių 
garsą apie mūsų kompaniją. 

Bet vėliau mes surimtėjome. Žaidimas klientams virto tikru 
išbandymu. Jiems tekdavo kaip reikiant paprakaituoti, kad išliktų 
gyvi. 

Vis dėlto didžiuma į medžiotojų nagus nepakliūdavo. Gaudy- 
nėse mirtingumo lygis svyruodavo maždaug trisdešimties pro- 
centų ribose - pakankamai saugiose, idant neatbaidytų potencia- 
lių, nuobodulio varginamų Žaidimo dalyvių, tačiau gąsdinančiose 
tiek, kad išgyvenimu užsibaigianti pergalė prilygtų vertingam pri- 
zui. 

“Omegos taškas" pasakiškai pralobo. Praėjus vos dvejiem 
metams nuo to laiko, kai pirmą kartą nusileidau Bedugnės mies- 

te, aš įsiliejau į turtingiausių Geltakmenio sistemoje gyvenančių 
- tiek fiziniu pavidalu, tiek skaitmeniniu - individų šimtuką. 

Tačiau niekada neužmiršau, kokią priesaiką daviau per ilgą- 
ją kelionę į Prieglobstį. 


Jei išgyvensiu, tvirtinau sau, viską pakeisiu. 

Gaudynės tebuvo pradžia. Bet to nepakako. Miestą ruošiausi 
transformuoti iš esmės. Turėjau sunaikinti sistemą, leidusią man 
klestėti, išbalansuoti nerašytą pusiausvyrą, kuri viešpatavo tarp 
Skliauto ir Mulčio. Iš pastarojo ėmiau verbuoti medžiotojus. Aš 
niekuo nerizikavau, nes Mulčio gyventojai išmanė kovos meną 
ne prasčiau negu aukštuomenės atstovai ir pasižymėjo tokiu pat 
imlumu mano propaguojamiems apmokymo metodams. 

Žaidimas pavertė mane pinigų maišu, o aš savo ruožtu apdo- 
vanojau šauniausius dalyvius tokiais lobiais, kokių jie nė nejįsi- 
vaizdavo. Ir mačiau, kaip dalis turtų nuteka į Mulčią. 

Pradžia gal ir neįspūdinga. Praeis metai, galbūt dešimtmečiai, 
kol Bedugnės hierarchijoje bus užfiksuoti pastebimi pokyčiai. Bet 
aš Žinojau, kad jie neišvengiami. Prisiekiau sau juos skatinti. Nors 
praeityje ne sykį laužiau duotus žodžius, šitą ketinau ištesėti. 


Po kurio laiko aplinkinių paprašiau vėl mane vadinti Taneriu. 
Na, taip, aš sau melavau, jokios teisės į vardą neturėjau, nes iš 
tikrojo Tanerio Mirabelo buvau pavogęs ir prisiminimus, ir patį 
gyvenimą. 

Bet koks dabar skirtumas? 

Nūnai įsikaliau į galvą, kad aš - jo atsiminimų, netgi esybės, 
globėjas. Tanerio niekas nepavadintų geru žmogumi, bent jau ne 
įprasta žodžio reikšme. Jis buvo beširdis ir agresyvus, mokslus 
bei žmogžudystės menus tyrinėdavo santūriai tarsi geometras. 
Kita vertus, senasis bendražygis nebūtų iškovojęs ir blogio įsikū- 
nijimo titulo. Tuo momentu, kuris sužlugdė jo gyvenimą - kai jis 
nušovė Gitą - Taneris išties bandė padaryti gerą darbą. 

Ir visiškai nesvarbu, kas jam nutiko vėliau, kokie įvykiai pa- 
vertė jį monstru. Tai neapjuodino Tanerio. 

Šis vardas, aišku, niekuo ne blogesnis už kitus. Vieną dieną, 
neabejojau, jis galutinai man prilips. 

Nutariau tam nesipriešinti. 

Suvokiau, kad vėl nugrimzdau į apmąstymus. Mano kabine- 
te sėdinti moteris laukė, kol aš ką nors pasakysiu. 

- Na, darbą gavau, ar ne? 

Taip, ko gero, gavo, nors prieš apsispręsdamas dar turėsiu 
pasišnekėti su kitais kandidatais. Atsistojęs paspaudžiau jos 
smulkutę, mirtį nešančią ranką. | 

- Jūs, be abejo, esate mano sąrašo viršuje. Net jeigu nepa- 
siūlysiu aptariamų pareigų, jūsų vardą bylose išsaugosiu dėl kitos 
priežasties. 

- Kokios? | 

Prisiminiau Gideoną, po tiek metų vis dar kalintį Geltakmenio 
gelmėse. Kadaise prisiekiau vėl nusileisti į prarają ir jį pribaigti, bet 
tam neturėjau tinkamos progos. Žinojau, jog vikšras tebėra gyvas, 
nes Išsvajotas Eliksyras iki šiol pasiekdavo miestą, nors ir menku- 
čiais, itin geidžiamais, kiekiais. Kaip ir anksčiau, iškrypėliai dievino 
Gideono patiriamus siaubo pojūčius, kurie būdavo apdorojami taip, 
kad žmonės sugebėtų juos suvokti. Bet vikšras greičiausiai merdėjo 
- netrukus išauš diena, kai mano priesaika taps beprasmė. 

- Esu jums numatęs tam tikrą operaciją. 

- Kada turėsiu ją įvykdyti? 

- Po mėnesio. Galbūt trijų ar keturių. 

Ji dar sykį nusišypsojo. 

- Aš išmanau savo darbą, pone Mirabelai. Jums belieka vil- 
tis, kad per tą laiką manęs nenusamdytų kita organizacija. 

Patraukiau pečiais. 

- Kaip bus, taip bus. 

- Na, pažiūrėsime. | 

Mudu vėl paspaudėme vienas kitam rankas, ir moteris nu- 
drožė durų pusėn. Aš atsigręžiau į langą. Miestą apgaubė sute- 
mos; Skliaute nušvito žiburiai; amžinoje rusvoje prieblandoje tvis- 
kėjo švytuojančių kabelinių mašinų taškeliai. Apačioje, tarytum 
iš lygumų, kuriose apstu stovyklaviečių, niauriai raudoną blizgesį 
link Uodų Tinklo spinduliavo žibintai ir naktinės prekyvietės. Pa- 
galvojau apie žmones, net ir po kraupių transformacijų žvelgian- 
čius į miestą kaip į savo namus. Galų gale maras nusiaubė Be- 
dugnę prieš trylika metų. Netgi tarp suaugusių atsirasdavo tokių, 
kurie neprisiminė, kaip kitados atrodė šie kraštai. 

- Pone Mirabelai, - kreipėsi ji į mane, sustojusi prie durų. - 
Nieko prieš, jei dar kai ko paklausiu? 

Atsisukau ir mandagiai šyptelėjau. 
+  - Taip? 

- Jūs apsistojote čia seniau už mane. Ar jums kada nors pa- 
tiko šita vieta? 

- Nežinau, - gūžtelėjau. - Bet dėl vieno dalyko esu tikras. 

- Dėl ko gi? 

- Kiekvienas iš mūsų yra savo gyvenimo kalvis. 

